
PRATARMĖ 


Žemės pažinimo istorija daug ką vilioja. Tačiau kelio- 
nių ir atradimų literatūros lietuvių kalba labai trūksta. 
Teisybė, jos pagausėjo tarybinės santvarkos metais. Buvo 
išleisti Kolumbo, Magelano, Miklucho Maklajaus ir kitų 
kelionių aprašymai, bet sistemingo veikalo, apimančio 
visas keliones ir atradimus, iki šiol nebuvo. Tuo tarpu 
kitos tautos panašių“ veikalų turi išleidusios ištisus tomus. 
Šios literatūros pasigenda ir mokytojas, ir studentas, ir 
bet kurios profesijos inteligentas, ir darbininkas. Šiuo dar- 
bu ir bandoma užpildyti tą spragą. 

Knygoje skaitytojas ras populiariai sistemingai aprašy- 
tas senovės kinų, indų, egiptiečių, finikiečių, graikų ir 
romėnų, o iš mūsų eros laikų — normanų, arabų, italų, 
portugalų, ispanų, anglų, rusų didžiąsias keliones ir atra- 
dimus. Knyga baigiama Meksikos užkariavimu. Žinoma, 
tuo didžiosios kelionės dar nesibaigia. Daug didžių atradi- 
mų buvo atlikta ir vėliau, kai žmogus pažino savo pla- 
netą — Žemę. 

Berašydamas knygą, autorius yra turėjęs ir talkininkų 
geografų: Česlovas Kudaba ir Vaclovas Chomskis skaitė 
rankraštį ir teikė vertingų pastabų, o Jadvyga Petraus- 
kaitė nubraižė žemėlapius. Autorius jaučia malonią parei- 
gą savo talkininkams viešai čia padėkoti. 


ĮVADAS 


Šiandien visi apytikriai įsivaizduojame Žemę su jos 
žemynais ir vandenynais, didžiosiomis jūromis, salomis ir 
pusiasaliais. Žinome, kur kokie kalnai stūkso, kur kokios 
dykumos plyti, kuriame žemyne kokios tautos gyvena. 
O kai smulkesnių žinių pritrūkstame, tai jas mums pa- 
pildo knygos, žemėlapiai, kuriuose jau nebeliko baltų 
dėmių. 

Gal mažiausiai šiandien dar ištirtas ledų sukaustytas 
Antarktidos žemynas. Tačiau ir jis smarkiais tempais 
atakuojamas daugelio valstybių mokslinių ekspedicijų, ir 
įvairiausių žinių apie tą žemyną gausėja jau ne metais, 
o Mėnesiais. 

Senovės egiptiečiams, kol jie dar neplaukiojo jūra ir 
nebuvo pasiekę kitų kraštų, visas pasaulis buvo Egiptas. 
Ir nedidelis pasaulis, nes pietuose jis baigdavosi kalnais, 
šiaurėje — Viduržemio jūra, rytuose — Arabijos, o vaka- 
ruose — Libijos dykumomis. Ties ta Žeme mėlynavo kal- 
nų atsirėmęs dangus. Danguje spindėjo žvaigždės, o pagal 
jas, rytą patekėjusi, plaukdavo laiveliu saulė, kuri vakare 
nusileisdavo į požemį. Maždaug taip buvo jų samprotau- 
jama apie matomą pasaulį. 

Senovės babiloniečiai tardavo, kad visa Žemė rymanti 
ant milžiniškų stulpų, kurie nueiną į chaoso gelmes. 

Kaip įsivaizdavo Žemę senovės graikai, rodo Homero 
giesmės. Pagal jas, neišmatuojamoji Žemė yra apskrita 
lyguma, kurios krantus skalauja -vandenys. Virš žemės 
apskritimo, ant stulpų, kuriuos laiko vakaruose Atlantas, 
rymo amžinasis dangus. Jis savo švytinčiu skliautu turi 


apglėbęs žemynus ir jūras. Žemės viduryje sšūkso galin- 
gas, gausus prarajų Olimpas, o jo viršūnėje viešpatauja 
nemirtingieji Elados dievai. Dievai iš Olimpo viršūnės 
vienu metu gali stebėti visą Graikijos pusiasalį, baltuo- 
jančias Archipelago salas, Mažosios Azijos krantus, Egip- 
to: slėnį, Sicilijos kalnus ir Herkulio stulpus, kurie stovi 
ant pasaulio ribos. 

Iš poetiško Homero aprašymo matyti, kad devyni ar 
dvylika šimtmečių prieš mūsų erą graikų žinomas pasau- 
lis buvo dar palyginti nedidelis. 

Besivystant gamybinėms jėgoms, augant mokslui, be- 
siplečiant kelionėms ir atradimams, šimtmečiais gausėjo 
tikrų žinių apie Žemę, žmonijos Žemės pažinimo akiratis 
vis plėtėsi ir plėtėsi, kol pagaliau pasiekė šių dienų Žemės 
supratimą. Taip pat su žinių raida tobulėjo ir susisiekimo 
priemonės: asilą, arklį, kuprį, dramblį pakeitė automobilis, 
traukinys, lėktuvas, nors tie gyvuliai atitinkamose srity- 
se — džiunglėse, dykumose, kalnuose —ir šiandien nenu- 
stojo reikšmės. Menkus senovės burinius laiviūkščius pa- 
keitė garo laivai, ledlaužiai, atomine energija varomi lai- 
vai, reaktyviniai lėktuvai, pradėjo skrieti aplink Žemę 
dirbtiniai palydovai. 

Didžiųjų kelionių ir atradimų istorija yra drauge ir 
Žemės pažinimo istorija. O Žemės pažinimo istorija įdomi 
ne tik geografui, bet ir kiekvienam išprususiam žmogui, 
nes ją tam tikra prasme galima laikyti pasaulinės kultū- 
ros istorijos dalimi. ;Didieji atradimai paspartino gamybi- 
nių jėgų raidą, sąlygojo ūkinius ir politinius perversmus, 
turėjo didžiausios įtakos ne tik žmonijos pasaulėvaizdžiui, 
bet ir žmonijos mąstymui, pasaulėžiūrai. Ypač svarbūs jų 
tarpe buvo Amerikos atradimas, Vasko da Gamos van- 
dens kelio į Indiją atradimas, Magelano apiplaukimas 
aplink Žemę. 

Dabartinės geografinės žinios apie Žemę buvo sukaup- 
tos palaipsniui per labai ilgą laiką įvairių tautų pastan- 
gomis. Žemės pažinimo istorija — giliai dramatiškas reiš- 
kinys, tai ilgos kovos dėl buities istorija. Užsiminus apie 
geografines keliones, tuojau kyla klausimas, kas gi vertė 
žmones keliauti, ieškoti naujų nežinomų žemių, pažinti 


mūsų Planetą. Visais laikais priežasčių būta daug, bet 
viena iš 'pagrindinių — atitinkamos visuomenės pakopos 
(vergvaldystės, feodalizmo, kapitalizmo) ekonominės są- 
lygos. Jau vien kai kurių pastovesnių kelių pavadinimai 
tai patvirtina: „šilko ir nefrito kelias“ senovės Kinijoje, 
„prieskonių keliai“, „vergų prekybos keliai“ viduram- 
žiais ir t. t. Keliones-viduramžiais, kaip matysime, skatino 
rinkų poreikiai, vėliau kolonijų ieškojimo, aukso karštli- 
gės ir kitos kylančio kapitalizmo piiežastys. Pačių kelio- 
nių rezultatai kartais apvildavo, kartais patenkindavo or- 
ganizatorius, o neretai duodavo revoliucionizuojančius 
padarinius, kokių niekas — nei organizatoriai, nei patys 
keliautojai — nesitikėjo. Ar galvojo apie savo kelionių 
reikšmę, leisdamasis į naujus kraštus, Kolumbas? „O kai 
paskui Kolumbas atrado tą Ameriką, tai jis nežinojo, 
kad tuo jis prikėlė naujam gyvenimui seniai Europoje iš- 
nykusią vergovę ir padėjo pamatus prekybai negrais".! 

Žinoma, tokios Kolumbo kelionių pasekmės dar labiau 
paskatino į valdžią kylančią kapitalo klasę naudotis šių 
atradimų atskleistomis galimybėmis. Šiuo reikalu į tar- 
nybą Europoje stojo ne tik pirkliai, bet visa dvasininkija, 
vertelgos, avantiūristai, karjeristai. Bet avantiūra, karje- 
rizmas ir kita buvo jau antraeilės keliavimo priežastys, 
atsiradusios ekonominių sąlygų dirvoje. Tai tik tikslą pa- 
teisinusios priežastys. 

Tačiau visais laikais, 0 ypač naujaisiais amžiais, buvo 
nemaža drąsių keliautojų, kurie leidosi į nežinomybes, 
aukojosi dėl tiesos pažinimo. Jų tikslas buvo sužinoti tik- 
rą tiesą, sugriauti mitus, amžius žmones mMulkinusius dva- 
sininkų prasimanymus. Tokio tipo keliautojams reikia 
priskirti vėlesniųjų laikų šiaurės ir pietų polių užkariau- 
tojus, dykumų tyrinėtojus ir kt. Antikiniais laikais dau- 
gelis jų buvo užmiršti arba, atvirkščiai, tapo prometėjiško 
tipo mitologiniais veikėjais. 

Kokie bebūtų buvę atskirų keliautojų, naujų žemių 
ieškotojų norai, jų atradimais visuomet pasinaudodavo to 


'F. Engelsas, Gamtos dialektika, Vilnius, 1960, p. 129— 130. 

krašto valdantieji sluoksniai, išnaudojančioji “klasė. Pra- 
sidėdavo naujų žemių, turtų plėšimai, užkariavimai, vie- 
tos gyventojų civilizacijos ir kultūros naikinimas, krau- 
jas, ašaros, pavergimas, kolonizacija. Valstybė ar atitin- 
kami jos sluoksniai finansuodavo keliones ir ekspedicijas, 
nes, suradus ir nukariavus naujas žemes, įsigijus koloni- 
jų, atsiverdavo plačios perspektyvos visokeriopai jų 
eksploatacijai. 

Kelionių ir atradimų raida istorijos būvyje, žinių apie 
Žemę, geografinio horizonto augimas nebuvo atskirų as- 
menybių, atskirų, kad ir gabiausių ir drąsiausių keliau- 
tojų bei atradėjų veiklos rezultatas. Viso to objektyvus 
pagrindas — vienos ar kitos visuomenės gamybinės jėgos 
iT gamybiniai santykiai. 


PIRMYKŠČIŲ GENČIŲ KELIONĖS 


Nėra ko abejoti, kad žmonės jau labai seniai, būdami 
dar menkos kultūros, gyvendami primityvų, labai pri- 
klausomą nuo gamtos gyvenimą, keliaudavo, rasdavo 
naujų, iki tol nežinomų žemių. Žinoma, jokių savo kelio- 
nių aprašymų senovės gentys negalėjo palikti. 

Pirmykštės bendruomenės žmogus buvo visiškai susi- 
jęs Su jį supančia gamta ir visiškai nuo jos priklauso- 
mas. Išsivystęs šilto tropikų ir subtropikų klimato miš- 
kuose, jis traukė į šiaurę ir pietus, į vėsesnio klimato 
sritis. Vėliau išmoko prasikurti ugnies, prisijaukinti gy- 
vulių ir statytis bent šaltymečiui būstą. Kas gi skatino 
žmogų plėstis į šiaurę ir pietus, ieškoti gyvenimui naujų 
vietų? Pagausėjus žmonių, jie imdavo stokoti Maisto, gy- 
vuliams ganyklų, ir tekdavo jiems dairytis naujų plotų. 
Dėl viso to tarp atskirų giminių tikriausiai kildavo kivir- 
čų bei karų. Silpnesnės ir nugalėtos giminės turėdavo 
trauktis toliau ir taikytis prie kitokių gamtos sąlygų. Gali- 
mas daiktas, kad, prieš keliantis į naujas vietas visai gi- | 
minei, pirma vykdavo maži būreliai jų išžvalgyti. 

Pavieniui kovoti su gamta, plėšriaisiais žvėrimis, sta- 
tytis būstus pirmykštės bendruomenės žmonės, turintieji 
tik primityvius akmens ar kaulo įrankius, strėles ir lanką, 
buvo per silpni. Todėl jie medžiodavo, statydavosi būstus, 
rūpindavosi maistu kolektyviai. Be abejo, ir keliaudavo 
sutelktinai: vieni nešdavo didesnes sunkenybes, kiti sau- 
godavo keliaujančiuosius nuo žvėrių užpuolimo, treti pa- 
rūpindavo maistą. Žmonės panaudodavo kelionėse ir 
prisijaukintus stambiuosius gyvulius: asilus, arklius, jau- 
čius, kupranugarius. 

Kad pirmykštės bendruomenės žmonės keliaudavo, ro- 
do vadinamų žemos kultūros giminių, kurių visuomeninio 


išsivystymo laipsnis buvo tolygus pirmykščio žmogaus 
lygiui, kelionės. Jos ypač išryškėjo praėjusiame am- 
žiuje, kai europiečiams keliautojams ir tyrinėtojams teko 
nuodugniau su minėtomis gentimis susipažinti. 

Kelionėms palankias sąlygas galėjo turėti tik paupių 
bei pajūrių gyventojai. Žmogus greit pastebėjo, kad rąs- 
tai ne tik plaukia vandenyje, -bet ir kelia ant jų sudėtas 
sunkenybes, o surištų kelių rąstų plaustas patogus ir pa- 
čiam plaukti, ir kroviniams plukdyti. Plaustas, tur būt, ir 
bus buvęs pirmasis laivas. Pramokes išskaptuoti rąstą, 
žmogus pasidarė pirmąją eldiją, vėliau pramoko darytis 
burinių valčių. Po tokio atradimo jis galėjo ne tik plau- 
kyti upėmis, bet ir leistis į jūrą. Kur buvo palankios gam- 
tinės sąlygos, pavyzdžiui pasatų srityse, žmonės galėjo 
atlikti ir labai tolimas keliones, aptikti naujų žemių, sa- 
lų ir įsikurti jose. 

Vakarinių Amerikos pakrančių gyventojai iki pat jos 
atradimo ir baltųjų žmonių įsigalėjimo joje susisiekti 
vandeniu plačiai naudodavo plaustus. Vokiečių zoologas 
ir keliautojas Otas Finšas antrojoje XIX a. pusėje matė 
plaustais plaukiojančius Naujosios Gvinėjos pakrančių 
vietos gyventojus. Maždaug tuo pačiu laiku kiti keliau- 
tojai yra matę plaustų Nilo aukštupyje ir Afrikos pietva- 
karių pakrantėse. Dar XIX a. jais vietomis plaukiodavo 
Sibiro paupių gyventojai. 

Kaip galėjo atsirasti eldijos ir valtys? Be abejonės, pir- 
mykščiams žmonėms ne kartą yra tekę matyti plaukian- 
čių ir audros išverstų, išpuvusių, drėvėtų medžių, o gal 
ant tokio rąsto ir paplaukta. Galėjo kilti mintis nuversti 
medį, išskaptuoti iš jo eldiją. Nelengva buvo tai padaryti 
menkais pirmykščio žmogaus įrankiais ir ugnimi. Keliau- 
tojas Haseltas trumpai ir aiškiai aprašo, kaip darėsi eldi- 
jas Naujosios Gvinėjos vakarinės dalies gyventojai. 
Parinktą medį pašaknyje degindavo stipria ugnimi, kad 
lėngviau būtų nuversti. Nuverstą čia pat miške tašydavo, 
darydavo eldijos formą. Išdeginę rąsto dalį, kuri turi būti 
išskaptuota, kaldavo kaltu ir dailindavo peiliu. Po to dai- 
nuodami ir šūkaudami tempdavo ją į pakrantę ir čia 
galutinai nudailindavo. Nudailintą eldiją merkdavo į van- 
denį, po kelių dienų pritaisydavo stiebą ir išgražindavo 
ją įvairiais raižiniais. Eldijos turi didelių trūkumų: jos 
Siauros, apvalios, lengvai gali apvirsti. Dėl to prie jų bū- 

davo pritaisomi skersiniai pagaliai, trikampiai arba jos 
surišamos po dvi ir t. t. | 

Pirmykščiai žmonės kėlimuisi per vandenis naudodavo 
it Oro pripūstus kailius bei odas. Jie būdavo sukabinami 
vieni su kitais, ir gaunamas savotiškas lengvas plaustas. 
Žmonės darydavosi iš apdailintų šakų gegnes, aptemp- 
davo jas oda ir turėdavo lengvų, kad ir nedidučių, laive- 
lių. Eskimuose ir kitur tokie laiveliai — kajakai — paplitę 
ir šiandien. Metraštininkas M. Stryikovskis savo išleistose 
1582 m. kronikose, kalbėdamas apie XIII a. pradžios lie- 
tuvių kultūrą, be kita ko, sako, kad lietuviai nuostabiai 
siūdavę valtis iš stumbro odų, o kad vanduo neprasi- 
sunktų pro siūles, jas sutepdavę smala. Per sausumą valtį 
tempdavę dviese. Tokie laiveliai būdavę lengvesni ir grei- 
tesni, kaip mediniai. 

Žinoma, daug pranašesnė lentų valtis: ji gali būti žy- 
miai didesnė, gilesnė, gali daugiau pakelti ir jos forma 
įvairesnė. Valtis, tur būt, atsirado, tobulinant eldiją, kol 
pagaliau pastarosios buvo visai atsisakyta. Perėjimų iš 
eldijos į valtį yra matę keliauninkai Mikronezijoje ir 
Melanezijoje. Ten eldija tesudaro apatinę valties dalį, nes 
eldijos šonų briaunos smarkiai iškeltos prie jų pritaisytų 
atitinkamų lentų. Tolesnis žingsnis, eldiją paverčiant val- 
timi, buvo pastebėtas vagandos gentyse prie Viktorijos 
ežero. Jų valčių dugnas irgi išskaptuotas — apie 14 m il- 
gumo ir 60 cm platumo rąstas. Prie šonų briaunų čia 
pritaisyta ne viena, o kelios eilės lentų, ir ne ištisinių, 
nes tokių ilgų lentų nebūta, o sudurstytų iš atskirų ga- 
balų. Tos lentos ne piautinės, bet tašytos. Valčių šonai 
ties viduriu pakeliami iki 72 cm. Visos valties dalys su- 
rištos vytelėmis, pradursčius skylutes įkaitinta yla. Nei 
geležinių, nei medinių vinių nežinota. Panašių valčių ap- 
tikta ir kitose žemos kultūros gentyse. Nuo pusiau eldijos, 
pusiau valties — vienas žingsnis iki tikros lentinės val- 
tiės. Didis laimėjimas buvo, kai žmonės pramoko naudotis 
burėmis. 

Su plaustais ir valtimis pirmykštės bendruomenės gen- 
tys, Matyt, gana toli keliaudavo. Tat rodo europiečių ke- 
liautojų aptikti tų pačių senovinių. žemos kultūros gen- 
čių kelionių pėdsakai, ypač tarp Didžiojo vandenyno 
salų ir salynų. 

Kai 1777 m. anglų jūrininkas ir keliautojas Džem- 
sas Kukas atplaukė į Batijos salą, drauge su juo keliavęs 

taitietis Maija rado tris taitiečius, išlikusius iš dvidešim- 
ties, kurie prieš 12 metų buvo atblokšti į šią salą. O at- 
stumas tarp Batijos ir Taiti — apie 1200 km. Anglų jūrei- 
vis Viljamas Bičis 1825 m. rado Bijam Martyno saloje 
40 vyrų, Moterų ir vaikų. Tiek buvo išlikę iš 150, prieš 
kurį laiką ankstyvo musono nublokštų iš Majatėjos salos 
už 1000 km į Barou salą; kadangi toje saloje jie nerado 
nė kruopelės maisto, persikėlė į Bijam Martyno salą. 
Rusų jūreivis Otas Kocebu 1816 m. Maršalo salyne, Auro 
saloje, aptiko vieną vyrą, vardu Ulije, kuris su trimis ki- 
tais žvejojimo metu buvo nuneštas net 2700 km. Rusų 
keliautojas Miklucha Maklajus dažnai sutikdavo Okeani- 
jos salose žmonių, nublokštų į kitas salas ir vėl grįžusių 
atgal. Apskritai Okeanijos salų ir salynų gyventojai yra 
buvę judriausi iš pirmykštės kultūros Žmonių: kelionės 
tarp salų ir salynų po vieną kitą tūkstantį kilometrų ten 
neretas daiktas. Be atsitiktinių, priverstinių plaukiojimų, 
nešant vandenyno srovėms, nemaža yra buve ir laisvų 
kelionių. Kas jas skatindavo? Reikalas prekiauti su kai- 
mynais, badas, politiniai kivirčai ir pagaliau palinkimas 
keliauti. Gausybė tų salynų ir salų, išsimėčiusių po mil- 
žiniškus Didžiojo vandenyno plotus, buvo apgyventa dar 
tada, kai nebuvo tikrų laivų. Iki mūsų dienų buvo mjįs- 
lė, kaip menkomis valtimis galima nukeliauti vandenynu 
po 1000— 2000 km. Tačiau kai 1947 m. norvegų etnogra- 
fas Turas Hejerdalas su penkiais draugais plaustu nuplau- 
kė nuo Pietų Amerikos krantų ligi Polinezijos salų, per 
7800 km, toji mįslė buvo įminta, ir šiandien niekas ne- 
beabejoja tokių kelionių galimumu. 

Jei tolimas keliones galėdavo atlikti žmonės, kurių 
kultūros laipsnis buvo maždaug toks, kaip pirmykštės 
bendruomenės, tenka pagrįstai manyti, kad ir pirmykštės 
gentys galėdavo atlikti tolimas keliones, kilnotis iš vie- 
nos vietos į kitą. Tat rodo ir žmogaus išplitimas po mūsų 
planetą. Matyt, kelionės būdavo ir vienaip ar kitaip fik- 
suojamos, daromi „žemėlapiai“; taip elgdavosi, pavyz- 
džiui, Amerikos eskimai bei indėnai. 


SENOJO PASAULIO TAUTŲ KELIONĖS 
IR GEOGRAFINIAI ATRADIMAI 


Senojo Pasaulio kraštais laikoma senovės Kinija, In- 
dija, Egiptas, Finikija, Graikija, Roma ir kt. Tuose 
kraštuose, vienuose anksčiau, kituose vėliau prieš mū- 
sų erą, iš pirmykščių bendruomenių išsivystė vergovi- 
niai visuomenės santykiai ir susikūrė vergovinės vals- 
tybės. 

Vergovinėje visuomenėje buvo dvi pagrindinės kla- 
sės: vergvaldžių ir vergų. Vergvaldžiai stambūs Žemval- 
džiai, stambių dirbtuvių savininkai, pirkliai, gobšūs palū- 
kininkai. Vergvaldžiams priklauso ne tik gamybos įran- 
kiai, turtai, bet ir vergai. Vergvaldys vergą gali pirkti, 
parduoti, užmušti, gali daryti su juo ką nori. Vergo- 
vinė visuomenė remiasi vergų eksploatacija. Be minėtų 
pagrindinių klasių, vergovinėje visuomenėje būdavo ir 
tarpinių laisvų Žmonių sluoksnių: smulkių savininkų, gy- 
venančių iš savo darbo, nuskurusių valstiečių ir amati- 
ninkų. Gimstant vergovinei visuomenei, randasi ir verg- 
valdžių valstybė, lyg kokia mašina laikyti paklusnybėje 
vergų masėms. 

Kad ir žemas buvo gamybos lygis, bet kadangi gamin- 
tojų be galo daug ir pigių, tai vis dėlto nedideliam savi- 
ninkų skaičiui jie pagamindavo nemaža. Taip augo mies- 
tai su rūmais, šventovėmis, teatrais, dideliais prekių 
sandėliais ir t. t. Kadangi vergvaldžiai buvo laisvi nuo 
bet kokio fizinio darbo, tai norintieji galėjo imtis mokslo, 
literatūros, meno. Ir šiandien žinome nemaža Senojo Pa- 
saulio garsių mokslininkų, rašytojų, dailininkų, kurių 
darbų yra išlikę iki mūsų dienų. Todėl savo laiku vergo- 
vinė santvarka, palyginus ją su pirmykšte bendruomene, 
buvo progresyvus visuomenės raidos etapas. F. Engelsas 
rašo: „Be vergovės nebūtų buvę graikų valstybės, graikų 

meno ir mokslo, be vergovės nebūtų buvę ir Romos 
valstybės. O be to pamato, kurį padėjo Graikija ir Roma, 
nebūtų ir šiuolaikinės Europos. Mes niekuomet neturime 
pamiršti, kad viso mūsų ekonominio, politinio ir intelek- 
tualinio išsivystymo prielaidą sudarė tokia santvarka, 
kurioje vergovė buvo taip pat būtina, kaip ir visuo- 
tinai pripažinta. Šia prasme mes turime teisę pasaky- 
ti: be antikinės vergovės nebūtų ir šiuolaikinio socia- 
lizmo." 1 

Tačiau, suvaidinusi visuomenės raidoje progresyvų 
vaidmenį, vergovė pasidarė varžtas nuolat tobulėjančioms 
gamybinėms jėgoms vystytis, dėl to ji turėjo žlugti. 

Vergovinė santvarka sąlygojo Senojo Pasaulio tautų ir 
dideles keliones, ir geografinius atradimus, ir pačios 
geografijos raidą. | 

Vystantis prekybai, tobulėjo susisiekimo priemonės, 
plėtėsi prekybinės kelionės. Ypač didelį vaidmenį suvai- 
dino pajūrių tautos, pavyzdžiui finikiečiai, graikai, kai 
patobulėjo laivų statyba, ir vandeniu buvo galima pa- 
siekti tolimus kraštus. Atsirasdavo ir tokių, kurie aprašy- 
davo keliones ir matytus kraštus. Gausėjo aprašomosios 
geografinės literatūros, radosi žemėlapių. Kelionėse, kad 
nepaklystum, nakties metu tekdavo orientuotis pagal 
žvaigždes, planetas. Tat skatino stebėti dangų. Stebėti 
dangų, žinoma, skatino ir kitos priežastys: Nilo potvyniai, 
dienos ir nakties ilgumo kitimai, metų laikai ir t. t. Kilda- 
vo klausimų, kas yra pati žemė, kas yra saulė, planetos 
ir kt. Visa tai ugdė matematikos, astronomijos, geogra- 
fijos mokslus. Mokslininkai iš sukauptų žinių rašydavo 
apibendrinamus veikalus. Senojo Pasaulio mokslo žmonės 
nežinojo Australijos, Amerikos, Antarktidos, bet pažino 
nemaža Europos, Azijos, mažiau Afrikos kraštų, buvo ge- 
riau ar blogiau juos aprašę. Jie turėjo supratimą apie 
Žemės formą, apytikrį jos dydį. Bandė matuoti atstumus 
tarp Žemės, Mėnulio, Saulės. 

Žemiau ir susipažinsime su Senojo Pasaulio žymesnė- 
mis kelionėmis ir atradimais. 


IF. Engelsas, Anti-Diuringas, Vilnius, 1958, p. 154. 

KINIJA 
Kinų kultūrinis ir geografinis horizontas 


Kinija — labai senos kultūros kraštas. Tokiam senam 
žmogaus įsikūrimui, jo ūkinei ir kultūrinei veiklai iš se- 
senovės čia buvo labai palankios gamtinės sąlygos. | 
Dauguma Kinijos žemių — kalnai ir plokščiakalniai. 
Tiktai penktoji krašto dalis — slėniai ir pajūrio žemumos. 
ypač pažymėtina Didžioji Kinijos lyguma, per kurią teka 
Chuanchė, arba Geltonoji upė. Tekėdama iš kalnų, upė 
neša tiek daug gelsvų sąnašų, jog ne tik jos pačios, bet 
ir jūros, į kurią ji įteka, vanduo yra gelsvos spalvos. 
Iš čia ir upė, ir jūra pramintos Geltonosiomis. Chuanchės 
vaga užsikemša sąnašomis, dugnas pakyla, vanduo išsi- 
lieja ir pridaro didelių nelaimių. Per 2500 metų upė yra 
keitusi savo vagą bent 10 kartų. Slėnio paviršius nuklo- 
tas labai derlingais suneštiniais, arba lioso, sluoksniais. 
Be to, klimatinės sąlygos čia labai palankios. Todėl vis- 
kas puikiai uždera. | 

Chuanchės vidurupio baseine II tūkstantmetyje prieš 
mūsų erą įsigalėjo vergovinė visuomenės santvarka ir su- 
sikūrė viena seniausių pasaulio valstybių — Kinija. Plės- 
damasi į-visas puses, toji valstybė susidurdavo su žemes- 
nės kultūros tautomis ar gentimis ir jas asimiliuodavo. 
Taip Kinija didėjo, apimdama didelius Azijos plotus. 
Augo ir kinų kultūra. Jau žiloje senovėje kinai mokėjo 
žiesti dailius porceliano indus, 2000 m. prieš m. e. nau- 
dodavosi kelionėse magnetiniu kompasu, o dar 4000 m. 
prieš m. e. mokėjo gaminti šilką. II a. prieš m. e. kinai 
išmoko gaminti iš skudurų ir medžių žievių popierių. Se- 
novės kinai išrado ir paraką. XV a. prieš m. e. kinai jau 
turėjo hieroglifų raštą. Tiesa, tas raštas labai painus: 
reikėdavo atsiminti kelis tūkstančius ženklų !. Tačiau jis su- 
vaidino didelį kultūrinį vaidmenį. O mokslas ir literatūra 


nų 


| : Ir pastaraisiais metais, kad galėtum skaityti laikraščius ir grožinę 
literatūrą, reikia žinoti iki 3500, kad galėtum mokytis aukštojoje mo- 
kykloje — 5000—6000, o kad skaityti senąją literatūrą — apie 
10 000 ženklų. Dabar Kinijoje pereinama prie fonetinio raidyno, kurio. 
Pagrindą sudaro lotynų kalbos raidynas. Žinoma, teks dar mokytis ir 
hieroglifų. Negi galės tauta atsisakyti turtingo literatūrinio lobyno, 
spausd'nto hieroglifais? Be to, kinų tarmės (šiaurės ir pietų) labai ski- 
k asi tarpusavyje, todėl, kol nėra galutinai susiformavusi literatūrinė 
a:ba, hieroglifai yra tarmių bendravimo priemonė. 


15 


jau senovės Kinijoje buvo labai išaugę. Šalis turėjo 
žymių matematikų, astronomų, geografų, kartograių, Ži- 
noma, ir keliautojų. 

Apie VII a. prieš m. e. kinų mokslo žmonės jau rašė 
apie saulę, mėnulį, penkias didžiąsias planetas, apie sau- 
lės užtemimų periodiškumą, metus skirstė į 365!/4 dienos; 
IV a. prieš m. e. kinų astronomas Ši Šenas sudarė žvaigž- 
džių katalogą, kuriame mini 800 žvaigždžių. Tai seniau- 
sias, pasiekęs mus, Žvaigždžių katalogas. Senovės kinai 
turėjo knygų apie upes, jūras, kalnus, turėjo savo krašto 
geografiją. Jie mokėjo ne tik braižyti, bet ir spausdinti 
žemėlapius specialiai padarytomis medinėmis klišėmis. 
Turėjo jie net kartografinį biurą. 

Kad apsisaugotų nuo klajoklių genčių, ypač hunų, 
gyvenusių šiaurinėje kaimynystėje, TV a. prieš m. e. 
į šiaurės vakarus nuo Chuanchės kinai pradėjo statyti 
Didžiąją sieną. Ji buvo statoma iki XIV mūsų eros am- 
žiaus. Siena vietomis yra iki 10 m aukštumo ir tokio 
storumo, kad jos viršum galima važinėti arkliais, žygiuoti 
kareivių kolonoms. Kas keli šimtai metrų stovėjo sargy- 
bos bokštai, o ties kalnų perėjomis — tvirtovės. 

Senovės kinai atrado Korėją, Japonų salas — Honsiu, 
Kiusiu, Sikoku. Jų kultūra ir raštas ėmė plisti ir Japoni- 
joje. Kinai vėliau atrado Riukiu salų grandinę. Ir čia iš- 
plito jų kultūra. 

Yra žinių, kad mažiausiai prieš kelis šimtmečius iki 
mūsų eros kinų prekės, ypač šilkas, būdavo gabenama 
į tolimus kraštus — į Artimuosius Rytus, Egiptą, o kiek 
vėliau — ir į Graikiją bei Romą. Prekybiniai sausumos 
keliai jungė Kiniją su kitais kultūringais anų laikų 
Kraštais. 

Prekybinio kelio pradžia Kinijoje buvo Sijanis !. Iš to 
miesto kelias ėjo įpiečiau Didžiosios kinų sienos, o kai 
siena ties Ansi miestu baigdavosi, kelias šakodavosi. Pir- 
masis kelias — į vakarus — ėjo per Tian Šanio kalnus, 
kuriems kinai ir vardą davė (liet — Dangiški kalnai), ir 
Ilio paupiu žemyn į Pabalchašės stepes ir Vidurinės Azi- 

os senovės kraštus. Antrasis kelias suko įpiečiau Tian 
AB kalnų Tarimo upės slėniu aukštyn į Alajaus slėnį 
Šiaurės Pamyre ir leidosi į Ferganos slėnį Vidurinėje Azi- 
joje. Buvo ir antras pastarojo kelio variantas: kartais 


! Dabar administracinis Šansi provincijos centras. 





Didžioji kinų siena (šių dienų vaizdas) | 


karavanai traukdavo Tarimo upės šaka — Jarkend Darja. 
Kelias čia apjuosdavo Pamyro kalnus iš pietų, o toliau, 
pagal prekių paškirtį, būdavo galima žygiuoti į Amu Dar- 
jos aukštupi arba Indo slėnį bei Pendžabą, kuris laiko- 
mas senosios Indijos kultūros lopšiu. 

Kultūriniu atžvilgiu didelis dalykas buvo betarpiškas 
susisiekimas su Indija, antru išsivysčiusiu Azijos kraštu; 
galima buvo keistis ne tik prekėmis, bet ir kultūriniais 
pasiekimais. 


Čžan Cianio kelionės 


Yra išlikę du didelės II a. prieš m. e. kinų kelionės 
į Vidurinės Azijos kraštus aprašymai: tų laikų kinų isto- 
riko ir geografo Syma Cianio ir jo sūnaus Ban Gu. Toji 
kelionė buvo tam tikra misija, kurią sudarė per šimtą 
vyrų. Jai vadovavo artimas U-di imperatoriaus dvariškis, 
pasižymėjęs diplomatiniais ir geografiniais gabumais, — 
Čžan Cianis. Dešinioji jo ranka kelionėje buvo Hanfu, 
kilimo hunas, mitrus vyras ir taiklus šaulys. 

Kinijos valstybei tuomet nuolat grėsė hunų pavojus. 
Su jais pasirašyta sutartis imperatoriui buvo nepalanki, 
ir jam rūpėjo hunų visai atsikratyti. 

Vidurinėje Azijoje tuo metu buvo kultūringos Baktri- 
jos, Sogdianos ir Chorezmo valstybės, kurioms gerokai įta- 
kos turėjo graikų kultūra. Hunų sumuštos kaimyninės 
juečžių giminės persikėlė per Tian Šanio kalnus ir 
130 m. prieš m. e. užėmė Ferganos slėnį, Sogdianą ir dalį 
Baktrijos. Aišku buvo, kad tų giminių vadai yra hunų 
priešai. Reikėjo nuvykti pas jų valdovus, su jais susitarti 
ir suspausti hunus iš dviejų pusių. Galimas daiktas, kad 
buvo ir kitų sumetimų. Reikia nepamiršti, kad kinai jau 
tada turėjo ne tik šilkų, bet ir bronzos, geležies dirbinių, 
brangių medžių, odų, puikaus lako. Pirkliams rūpėjo 
brangiau tas prekes parduoti svetur. Tačiau Kiniją nuo 
juečžių skyrė ne tik pavojingi hunai, bet ir dykumos, 
o kelio iki jų vingių vingiais buvo keli tūkstančiai kilo- 
metrų, kiek iš tikrųjų, niekas gerai ir nežinojo. 

Vos iškeliavusi, misija pateko į hunų nelaisvę. Būda- 
mas geras diplomatas, Čžan Cianis, matyt, mokėjo įtikti 
hunų valdovui. Šis jį net apvesdino. Jis naudojosi hu- 
nuose plačia laisve. Taip Čžan Cianis pragyveno hunų 
tarpe per dešimtį metų, tačiau bunčuką, pasiuntinybės 
ženklą, išsaugojo. Jis gyveno hunų valdų vakaruose. Nu- 
taikęs progą, su savo vyrais pabėgo. Kelias dešimtis die- 
nų jie skubėjo į vakarus pas juečžių gimines ir pateko 
į Davanę (Ferganą). 

Davanėje jau anksčiau buvo girdėję apie kinų turtus, 
ir valdovas seniai norėjęs susisiekti su kinais, bet neturė- 
jęs progos. Todėl Čžan Cianio atkeliavimu labai nudžiug- 
ta. Davanės valdovas paklausė Čžan Cianį, kaip būtų 
galima įvykdyti senus jo pageidavimus. Čžan Cianis pa- 
pasakojo, kaip buvo hunų sulaikytas, ir pažadėjo, kad, 
jei pasiseks grįžti į tėvynę, imperatoriaus dvaras atsiųs 
valdovui gausiai dovanų. 

Davanėje Čžan Cianiui buvo duotas vertėjas ir pasiun- 
tiniai, kad palydėtų kinus toliau. Iš čia Kinijos pasiunti- 
nybė buvusi palydėta pas didžiųjų juečžių gentis. Pa- 
aiškėjo, kad didžiųjų juečžių genčių kunigaikštį dar anks- 
čiau hunai užmušė, o soste sėdėjo įpėdinis, kuris, 
nukariavęs Dasios gentis, valdė derlingas žemes, po tru- 
putį plėšikavo ir apie kerštą hunams negalvojo. Nepasie- 
kes svarbiausio savo tikslo, Čžan Cianis nukeliavo į Dasia 


iš ten daugiau kaip metus. Paskui jis patraukė 
o S Sin grįžti į Kiniją per Kanų 
iCianų-tibetiečių) kraštą, tačiau vėl pateko į hunų ran- 
kas. Čia išbuvo daugiau kaip metus. Mirus hunų valdovui 
ir kilus krašte suirutei, Čžan Cianiui su žmona ir Hanfu 
pavyko pabėgti ir grįžti Į Kiniją. Įmperatorius SE jį, ir 1 
padėjėją apdovanojo. Beje, iš visos daugiau aip šimto 
vyrų pasiuntinybės po 13 metų jie du ir besugrįžo. 

Čžan Cianis parašė imperatorlu! kelionės ataskaitą, 
kurią į savo raštus įdėjo minėtasis istorikas Syma Cianis. 
Ataskaitoje jis plačiai aprašo įĮValrlų kraštų gyventojų 
verslus, gyvenimo būdą. Randama žinių apie reljefą, upes, 
ežerus. Nemaža vietos aprašymuose skirta kovos būdams 
ir priemonėms aprašyti. Tai leidžia spręsti, kad kelionė 
turėjo ir žvalgybinių tikslų. 0 | 

Iš Čžan Cianio ataskaitos ir kalbų imperatoriui radosi 
vadinamasis dešimties tūkstančių li planas. Mat, Čžan Cia- 
nis siūlė imperatoriui prasimušti į vakarus maždaug ta 
linkme, kaip jis keliavo, atstumti hunus į šiaurę, 0 Clanus 
į pietus ir tiesioginiu būdu sueiti į kontaktą su turtingais 
Davanės, Juečžių ir Dasios kraštais. 

Kariuomenės vadu buvo paskirtas gabus karvedys 
Li Guanlis, o Čžan Cianis, kaip nemažo kariuomenės būrio 
vadas, buvo paskirtas į Li Guanlio štabą. 122 m. prieš 
m. e. kariuomenė išžygiavo prieš hunus. Tačiau žygis ne- 
pavyko: hunai apsupo Li Guanlio kariuomenę ir didžiąją 
jos dalį sunaikino. 

Čžan Cianis irgi pateko į bėdą: jis kažkur pavėlavo 
atvykti skirtu laiku ir buvo nuteistas mirti. Tačiau mirties 
išvengti jam pavyko, neteko tiktai laipsnių ir padėties. 

Nepasisekimas kinų nenugąsdino, ir jie 121, 120 ir 
119 m. prieš m. e. iš mūšių su hunais išėjo laimėtojais. 
Hunai buvo nustumti už Changajaus kalnų. Iki Sūriojo 
ezero kelias nuo hunų tapo laisvas. 

Tas pats Syma Cianis rašo, kad po 119 m. pergalės 
„Dangaus sūnus dažnai klausinėdavo kunigaikštį Čžan 
Cianį apie Dachią ir kitas valdas". Tat rodo, kad 
Čžan Cianis vėl bus įgijęs imperatoriaus malonę. Kalbė- 
damas su imperatoriumi, Čžan Cianis pasiūlė projektą, 
kaip užvaldyti Usunę. Pradžioje buvo nusistatyta pas va- 
Karų valdovus siųsti misijas. į 
| Zan Cianiui buvo duota 300 raitelių, 10 000 jaučių 
If avių, paskirta jo žinion nemaža padėjėjų su bunčukais, 


|] 

kad jis galėtų juos siuntinėti pas įvairius valdovus, ir 
tarp 118 ir 115 m. misija leidosi į vakarus. Tai buvo ant- 
roji Čžan Cianio kelionė į tuometines Vidurinės Azijos 
valstybes. 

Šį kartą Čžan Cianis su savo vyrais keliavo jau žino- 
mais keliais, kurie buvo ne tik laisvi nuo hunų, bet dargi 





Senovės Kinija ir Indija 
1. Kinija 127—108 m. prieš m. e.; 2. Didžioji kinų siena; 3. Čžan Cianio kelionė; 
4 Indija 279—237 m. prieš m. e.; 5. Indija II m. e. a.; 6. Svarbesnieji jūrų keliai 


pakelėmis iki Lobnoro stovėjo kariniai kinų postai, teikę 
misijai prieglaudą ir maistą. Pasiekęs Usunę, Čžan Cianis 
siuntinėjo savo padėjėjus su pasiuntiniais pas Davanės, 
Kanciujo, Didžiojo Juečžio, Dasios, Ansio, Šen-du ir kitų 
šalių valdovus. Po kurio laiko kinų pasiuntiniai grįžo 
į Usunę su įvairių valdovų misijomis. Čžan Cianis, lydi- 
mas viso būrio Usunės vadų, grįžo į Kiniją. Buvo surink- 
ta naujų duomenų apie Sogdianą, Baktriją, Partą ir Šen-du. 
Syma Cianis rašo, kad Čžan Cianis, grįžęs iš antrosios 

kelionės, buvęs aukštas imperatoriaus dvariškis, o po 
metų miręs. Kinijos ryšiai su minėtosiomis valstybėmis 
buvo užmegzti. 

Kaip vertinti Čžan Cianio keliones ir ataskaitą? 

Tatai yra ne tik diplomato, bet ir geografo kelionės. 
Čžan Cianis pateikia trumpų, bet gana tikslių žinių apie 
matytų ar girdėtų kraštų paviršių, upes, ežerus, klimatą, 
tuose kraštuose gyvenančias tautas, jų verslus, vertybes, 
miestus. Vietomis duoda net gyvenamųjų vietovių skai- 
čius. Tas vietoves anuomet buvus patvirtina mūsų laikų 
archeologiniai kasinėjimai. Iki Čžan Cianio kelionės liu- 
cerna (mu-su) ir vynuogės Kinijoje nebuvo žinomos. 
Manoma, kad šias kultūras jis atgabenęs savo antrosios 
kelionės metu, ir jas imta plačiai auginti. 

Kinų imperatoriui U-di magėjo ne tik prekiauti su 
Čžan Cianio aptiktais naujais kraštais, bet ir prijungti 
juos prie imperijos. 104 m. prieš m. e. į Davanę jis pa- 
siuntė 6000 karių kariuomenę, vadovaujamą Li Guanlio, 
bet užkariauti jos nepavyko. Po metų imperatorius pa- 
siuntė Li Guanlį su 60 000 karių, ir kinai laimėjo. 

Baigiantis II a. prieš m. e., Kinijai jau priklausė šalys 
per 6000 li į vakarus ir 1000 li iš šiaurės į pietus. 
I m. e. a. kinų pirkliai ir keliautojai pasiekė Indiją, Pa- 
volgio stepes, Mesopotamiją, Viduržemio jūros pakran- 
tes, Romos imperijos žemes. Į Kinijos ekonominio ir 
kultūrinio gyvenimo sferą įsijungė visi Viduriniai ir 
Artimieji Rytai. 


INDIJA 
Gamta, gyventojai ir kultūra 


Indija — didelis ir įvairus kraštas. Iš dviejų pusių ją 
skalauja Indijos vandenynas: iš vakarų — Arabų jūra, 
o iš rytų — plati Bengalijos įlanka. Iš šiaurės ją supa 
aukščiausi visoje žemėje Himalajų kalnai. Vasaros mu- 
sonų metu kalnuose labai daug prilyja. Antai pietinėse 
Himalajų pašlaitėse vietomis per metus prilyja net ligi 
16 metrų !. Tai lietingiausia vieta visoje Žemėje. Dėl to 
iš kalnų teka eilė vandeningų upių. Didžiosios iš jų — 


! Lietuvoje per metus teprilyja vidutiniškai 600—800 mm. 

Indas, Gangas ir Bramaputra. Indija yra arti pusiaujo, 
todėl jos klimatas karštas. Tiktai aukštuose plokščiakal- 
niuose jis vėsesnis, o kalnuose netgi šaltas. Vasaros karš- 
tymečiu, kaip minėta, musonai neša daug drėgmės. Tačiau 
musonų debesys išsilyja pajūryje. Todėl Dekano plokš- 
čiakalnyje klimatas sausas, o šiaurės vakarų srityje — dy- 
kuminis; čia plyti Taro dykuma. Indijos dirvožemiai labai 
derlingi, ypač plačių slėnių, suneštiniai. Dėl klimato, pa- 
viršiaus ir dirvožemių įvairumo čia tarpsta įvairiausi au- 
galai ir gyvūnai. Yra stepių, miškų ir neįžengiamų džiung- 
lių. Indijoje vešliai auga kviečiai, ryžiai, medvilnė, cuk- 
rinės nendrės, arbata, kava, žaliuoja finikinės ir kokoso 
palmės. Iš laukinių gyvūnų senovėje gausiai veisėsi 
drambliai, beždžionės, tigrai, kalnuose — jakai ir kt. 

Visai natūralu, kad tokios turtingos gamtos krašte 
žmonės gyvena jau labai seniai. Tolimus laikus siekia ir 
gyventojų kultūra. 

Seniausias Indijos kultūros židinys susikūrė Indo upės 
baseine. Seniausias indų literatūros paminklas yra Vedos. 
Jas sudaro 4 rinkiniai, parašyti eilėmis ir proza: Rigve- 
da — himnų veda, Samaveda — giesmių veda, Jadžurve- 
da — aukų, maldų veda ir Atharvaveda — žynių maldų, 
draudimų ir prakeikimų veda. Vien Rigvedoje yra 
1028 himnai, ir ji suskirstyta į 10 knygų. 

I tūkstantmečio prieš m. e. pradžioje iš vediškos kal- 
bos išauga literatūrinė kalba, vadinama sanskritu. Lite- 
ratūra senovės indų kalbomis — vediška ir sanskritiška — 
kaupėsi ištisus 2000 metų. Be kita ko, sanskrito kalba 
sukurti didžiausi senovės indų epiniai kūriniai —,,Ma- 
habharata“ ir „Ramajana.“ Tačiau jau I tūkstantmečio 
prieš m. e. pabaigoje gyventojai sanskritu nebekalbėję, 
jis buvo miręs. Sanskritas! liko tik kaip literatūros ir 
mokslo kalba. 

Indų valstybės senosios tautos buvo, žinoma, vergovi- 
nės. Marga buvo Indijos ir tautinė sudėtis: ,,Mahabhara- 
ta" vien tik šiaurinėje Indijoje išvardija 200 giminių. 
Indijos tautų kultūra padarė žymią įtaką Rytų ir Pietry- 
čių Azijos tautų kultūrinei raidai. 


! Iš europiečių kalbų sanskrito kalba yra artimiausia lietuvių kalbai. 
Tiek sanskrito, tiek ir lietuvių kalba yra raktas indoeuropiečių kalbo- 
tyros studijoms. Todėl ir vienos, ir antros kalbos mokoma tūlose pasau- 
lio aukštosiose mokyklose, kur ruošiami specialistai indoeuropiečių kal- 
botyrai. 

Indų pagoda 


Indo upės slėnyje atlikti buvusių gyvenamųjų vietovių 
Kasinėjimai rodo, kad jau III tūkstantmetyje prieš m. e. 
ien buvo laukų laistomųjų kanalų, miestų nutekamųjų 
vamzdžių, mokėta statytis 2—3 aukštų mūrinių trobų iš 
gerai degtų plytų, austi audinių iš medvilnės, dirbti dai- 
lių juvelyrinių dirbinių. Būta ir rašto, kuriam vartota 
400 ženklų. 

Vedose jau kalbama ne tik apie žemės dirbimą, bet 
ir apie jos tręšimą, sėjomainas, kovą su pasėlių kenkėjais. 

Kalbama apie geležį, iš kurios daromi ūkio padargai 
ir ginklai. Senovės indų amatininkai dirbo įvairius ala- 
vinius, varinius, sidabrinius, auksinius daiktus ir pa- 
puošalus. ,„Ramajanoje“ rašoma apie amatų išaugimą, 
o „Mahabharatoje“ — apie perimtą iš kinų šilko gamybą. 
Senovės Indijoje buvo išrasti ir šachmatai. 

Indijos ūkinis ir kultūrinis gyvenimas ypač pakilo, 
kai Maurių dinastija po Aleksandro Makedoniečio žygių 
sujungė ją į didelę imperiją (IV—-II a. prieš m. e.). Išaugo 
mokslai: medicina, matematika, astronomija. 


Indų prekyba ir kelionės 


Plečiantis įvairiems amatams, amatininkai dirbinių pa- 
gamindavo daugiau, negu vietos bendruomenei ar valdo- 
vų rūmams reikėjo. Teko juos parduoti svetur. O svetur 
buvo ko ir pirkti, ypač valdovų ir tuometinių didikų rū- 
mams. Dėl to susidarė naujas — pirklių — luomas. Labiau 
AI mažiau pralobęs pirklys tapo ir pinigų skolintoju, lu- 
pikautoju. Su amatų bei prekybos augimu susijęs ir mies- 
tų augimas, ypač kelių sankryžose, prie uostų. Ištisa 
girlianda prekybinių miestų išaugo vakarinėje ir ry- 
tinėje Indostano pusiasalio pakrantėse, bet ypač gausu 
jų buvo pusiasalio pietuose. Indijos pirklys įsijungė 
į tranzitinę prekybą, t. y. prekybą, einančią per Indijos 
žemes. 

Prekybinius piniginius verslus remdavo ir vergvaldžių 
valstybė, nes turėdavo nemaža pelno iš muitų ir visokių 
mokesčių. Be to, valdovų valdovėlių dvarai savo išlepin- 
tiems įgeidžiams tenkinti gaudavo brangių prekių: šilkų, 
kvapniųjų aliejų, brangiųjų tepalų, vyno. 

Iš Indokinijos, Malajų salyno plaukė į Indiją priesko- 
niai, sandalo mediena, kvapnioji derva. Tas prekes pirk- 
davo ne tik vietos aristokratai; jos dar būdavo perpar- 
duodamos graikų ir romėnų pirkliams, kaip ir kinų šilkas. 
Ne tik savos prekės (savų amatininkų dirbiniai, dramblio 
kaulas, medvilnės audiniai ir kt.), bet ir tranzitinės indų 
pirkliams ir valstybei teikdavo nemaža pelno. Ne veltui 
Romos gamtininkas Plinijus su kartėliu skundėsi, kad dėl 
Romos dabitų ir madingų moterų į Indiją, Arabiją ir Ki- 
niją kasmet išplaukią „mažiausiai šimtas milijonų cester- 
Čijų skambia moneta". | | 

Dėl prekybos išsivystė Indijos laivyba, laivų statyba, 
jūrų kelionės, pagausėjo atradimų. Indų jūrų kelionės pa- 
laipsniui, besivystant prekybai, vis didėjo, kol susiliejo 
į vieną didį Pietų Azijos musoninį ! vandens kelią. Tas 
kelias jungė Raudonosios jūros pakrantes su pietryčių 
Ązija — Birma, Kambodža, Vietnamu, Sumatra, Java. Drą- 
sūs indų jūreiviai įsisavino didžiausius Indijos vandenyno 
plotus, vakarų bei rytų jūras. 


Indai ir didieji musoniniai keliai 


Iš trijų pusių Indiją supa vandenys. Tokia padėtis, be 
abejo, skatino indų laivybą. Ir toji laivyba, kaip rodo 
archeologiniai ir istoriniai duomenys, buvo gana judri 
visą I tūkstantmetį prieš m. e. 

Su laiku indai išmoko statytis nemažų ir gana patogių 
laivų Žmonėms ir prekėms vežioti į tolimus kraštus. Jie 
turėjo talentingų laivų statybos meistrų. Buvo Indijoje ir 
gražaus miško laivams. Jūriniai laivai pagal dydį ir sta- 
tybos būdą buvo net dešimties rūšių. Didžiausi laivai tu- 
rėdavo 44 m ilgumo, 5,25 m platumo ir 4,2 m aukščio. 
Jie keldavo po 400, 500 ir net 700 keleivių. Minėtasis 
Romos gamtininkas Plinijus, gyvenęs I m. e. a., rašo, kad 
indų jūrų laivai galėdavę kelti 3000 amforų, arba 250— 
300 t. Musoniniai vandens keliai indų įsisavinti buvo tiek 
i vakarus, tiek ir į rytus. 

Vakarinius jūrų kelius per Arabų ir Raudonąją jūrą 
bei Persų įlanką indų jūreiviai pažino daug metų prieš 
mūsų erą. Indai prekes gabeno per Persų įlanką į Tigro 
ir Eufrato žiočių uostus (anuomet tos upės įtekėjo į įlan- 
ką skyrium). Iš šių uostų sausuma prekės patekdavo į Ba- 
biloną, Sirijos, Mažosios Azijos ir Elados miestus. Per- 
sams užkariavus Egiptą, Mesopotamiją ir didžiąją Mažo- 
sios Azijos dalį, indų susisiekimas jūra ir sausuma dar 
labiau padidėjo. Ypač žymūs buvo reguliarūs indų pirk- 
ių Žygiai į Babiloną. IV—III a. prieš m. e. indai: dažnai 
plaukiodavo Pietų Arabijos pakrantėse, o II a. jie nuolat 
plaukdavo į Egiptą ir Rytų Afriką — Etiopiją ir Mo- 
zambiką. 


! Musonai— pastovūs jūrų vėjai, vasarą pučiantys nuo jūros 
1 Zemyną, o žiemą — atvirkščiai. 

Kad indai nuolat plaukdavo į Raudonosios jūros pa- 
krantės Egipto uostus prie kanalo !, kuris Ptolemėjaus lai- 
kais jungė minėtąją jūrą su Nilu, rodo įvairūs ir gausūs 
egiptiečių šaltiniai. Galimas daiktas, kad iš indų jūreivys- 
tės meno galėjo pasimokyti ir Egipto laikų graikai. Tatai 
rodytų Eudokso, Ptolemėjaus VII rūmų pasiuntinio, kelio- 
nė į Indiją. 

Apie 120 m. prieš m. e. minėtasis Eudoksas sutiko 
Aleksandrijoje vieną indų jūreivį, atvykusį iš Raudono- 
sios jūros pakrantės, ir, jo padedamas, Eudoksas surengė 
jūrinę ekspediciją į Indiją. Indų jūreivis nuvedė laiva 
į vieną iš Indijos uostų. Taip Eudoksas susipažino su indų 
jūrų keliais. Grįžęs į Egiptą, apie 115 m. prieš m. e. jis 
leidosi antron kelionėn į Indiją, tačiau vėjai nubloškė lai- 
vą iš kelio į Etiopijos pakrantes. Čia pasiuntinys aptiko 
laivo atlaužų, kurios, anot vietos gyventojų, patekusios 
iš Gadiros (Kadiso). Dėl to Eudoksas nutarė pamėginti 
nuplaukti į Indiją iš Ispanijos, t. y. apiplaukti Afriką. Jis 
plaukė Maroko pakrantėmis. Įsitikinęs, kad toks kelias 
galimas, grįžo pasiruošti didesnei ekspedicijai. Greit jis 
žuvo, neįvykdęs savo sumanymų. 

I a. prieš m. e. laivai nuolat plaukdavo iš Indijos 
į Egiptą ir atvirkščiai. Egipto laikų graikai ir romėnai, 
kurie Eudokso laikais tik tyrė jūrų kelius į Indiją, dabar 
jau tuos kelius buvo įsisavinę. Romos geografas Strabo- 
nas, I a. prieš m. e. pabaigoje lankęsis Egipte, pasakojo, 
jog kasmet apie 120 laivų plaukdavę į Indijos pakrantes. 
Indijos krantus laivai pasiekdavę per 30—40 dienų, o leis- 
daveęsi į kelionę dažniausiai liepos mėnesį, kad pasinau- 
dotų pietvakarių musonu. Maždaug tiek laiko tekdavo 
plaukti ir laivams iš Indijos į Egiptą. Tačiau indų laivai 
leisdavosi į kelionę paprastai gruodžio mėnesį, kai pūs- 
davo šiaurės rytų musonas. Indų pirkliai ir jūreiviai daž- 
nai lankydavo ir Persų įlankos uostus. 

Indų pirklių laivai plaukdavo ne tik į vakarus, bet ir 
į rytus. Čia indai buvo tikri pionieriai, ir per palyginti 

! Šis kanalas buvo egiptiečių iškastas XIV a. prieš m. e. Jis ėjo 
iš Nilo į Timsacho ežerą, o iš to ežero — į Raudonąją jūrą. Laivai ga- 
lėdavo plaukti iš vienos jūros į antrą. Vėliau kanalas buvo užleistas, 
o VII a. prieš m. e. pradėtas kasti naujas, tačiau dėl orakulo pranašys- 
čių, kad jis būsiąs naudingas barbarams, t. y. finikiečiams, darbai buvo 
mesti, nors statybose jau buvo žuvę 120 000 žmonių. Vėliau kanalas vis 


dėlto buvo baigtas kasti, tačiau po kiek laiko užneštas smėliu. Taigi 
1869 m. baigtas kasti Sueco kanalas nebuvo pirmasis. 

(rumpą laiką pažino jūrų kelius Bengalijos įlankoje, An- 
damano, Javos ir Pietų Kinijos jūrose. Išaugo ir laivų 
statybos, ir jūreivių, ypač vairininkų, meistriškumas. Ar 
indai tais laikais turėjo jūrų žemėlapių, nėra žinios, bet 
kad jie gerai susivokdavo jūrų platybėse — neabejojama. 

Plaukdami į rytų šalis, indai anais laikais padarė ir 
žymių geografinių atradimų tropinėse pietų bei pietryčių 
jurose. Jie atrado ir kolonizavo Ceilono salą, atrado 
Malaką ir daugelį Malajų salyno salų, Sumatrą, Javą. 

Be jūrų kelionių ir atradimų, senovės indai, ypač bu- 
distų Vienuoliai misionieriai, atlikdavo ir nemažas sausu- 
mos keliones. Yra išlikęs III a. prieš m. e. Indijos valdovo 
Magadhos Ašoko įsakymas, iškaltas uoloje, kur jis sa- 
kosi siuntinėjęs misionierius į Siriją, Egiptą, Libiją ir 
Graikiją. Jie būdavo siuntinėjami į Indokiniją ir Ceiloną, 
yra pasiekę per pusiaujinės girias didžiąsias Indokinijos 
upes — Iravadį ir Salruną. 


EGIPTAS 
Kas buvo senovės Egiptas! 


Kai tik pagalvojame apie Egiptą, tuojau mūsų vaiz- 
duotėje iškyla ilga Nilo vaga su jos slėniu, sukaustytu 
dykumų ir besibaigiančiu plačia trikampe delta. Ištisus 
tukstantmečius stūkso kiek apardytos apdulkėjusios pira- 
midės, sfinksai, rūmų griuvėsiai. Sausa ir karšta. 

Ne veltui Egiptas nuo seno vadinamas Nilo dovana. 
Jei ne Nilas su savo potvyniais, vietoj įdirbtų laukų, bręs- 
tančių javų plytėtų dykuma. Nilas, kaip žinome, yra 
viena ilgiausių pasaulio upių (6500 km). Nilo slėnys 
nuo pirmojo slenksčio iki deltos viršūnės apie 700 km 
eina siaura, nuo 20 iki 50 km, juosta. Delta senovėje 
buvo ištisi pelkynai. Šiame ruože seniausiais laikais susi- 
kūrė vergovinė Egipto visuomenė, mokslas ir kultūra. 
Žmogaus įsikūrimo, valstybinio gyvenimo, mokslo ir me- 
no senumą, be abejo, sąlygojo gamtos palankumas. Nilo 
potvyniai sudarė suneštinę Egipto dirvą, kurią jie kas- 
met ne tik drėkina, bet ir patręšia naudingomis augalams 
mineralinėmis dalelėmis. Nilo potvyniai ypač reikšmingi 
dėl to, kad Egipte labai karštas ir sausas klimatas, ir va- 
sarą lietaus beveik nebūna. 

Senų senovėje Egipto, kaip ir visos Šiaurės Afrikos, 
klimato būta kiek švelnesnio ir drėgnesnio. Todėl kaimy- 
ninėse dykumose plytėjusios stepės. Apskritai tiek aug- 
menija, tiek ir gyvūnija buvo turtingesnė, negu dabar. 
Tada Egipte žaliavo finikinių palmių, akacijų ir tamariskų 
giraitės, augo papirusas ir lotosas. Iš gyvūnų veisėsi 
drambliai, raganosiai, žirafos, antilopės; Nile plaukiojo 
krokodilai, hipopotamai. Kad šių gyvūnų Egipte veistasi 
ir jie medžioti, be kita ko, patvirtina iki mūsų dienų iš- 
likę kapų pastatų viduje gyvūnų bei jų medžioklių pie- 
šiniai. Vadinasi, senovės Egipto gamta buvo palankesnė 
žmogaus gyvenimui, negu šiandien. 

Egiptiečiai mokėjo statyti milžiniškas piramides, ku- 
rių darbams būdavo suvaromi tūkstančiai vergų, puošnias 
šventoves, faraonų ir didikų rūmus. Tuos didingus pasta- 
tus skulptoriai išpuošdavo įvairiomis statulomis, tapyto- 
jai — paveikslais, vaizduojančiais religines scenas, fa- 
raonų bei didikų buitį, medžiokles, karus, keliones. Dai- 
lininkai dirbdavo iš medžio, dramblio kaulo, bronzos, 
aukso įvairias puošmenas. 

Jau žiloje senovėje egiptiečiai pastebėjo, kad vandens 
kilimo Nile pradžia sutampa su Sirijaus žvaigždės pate- 
kėjimu ir tarp patekėjimų yra 365 dienos. Tas 365 dienas 
egiptiečiai ėmė laikyti metais ir suskirstė juos į 12 mė- 
nesių po 30 dienų, o metų gale, prieš naujų metų pradžią, 
pridėdavo 5 dienas. Taip radosi egiptiečių kalendorius. 
Stebint dangų, susikūrė astronomijos mokslas. Dangaus 
stebėjimams buvo naudojami ir šiokie tokie prietaisai. 

Yra išlikę egiptiečių dangolapių, kuriuose nupiešti 
jiems žinomi žvaigždynai. Turėjo egiptiečiai saulės laik- 
rodžių, tačiau, stebint Žvaigždėtąjį dangų naktį, saulės 
laikrodžiai nebetikdavo, ir jie pasidarė vandens laikro- 
džių. Astronomija, kaip ir medicina, buvo dvasininkų 
rankose. 

Jau seniausiais laikais egiptiečiai išrado, tiesa, gana 
painų raštą ir juo naudojosi beveik 4000 metų, kol 
III m. e. a. jis buvo pakeistas graikišku raidynu. Kai seną- 
jį raštą žinoję žmonės išmirė, jis buvo užmirštas, ir pra- 
ėjo 1500 metų, kol jį europiečiai vėl išmoko paskaityti. 
Ir tuomet atsivėrė naujas senovės Egipto pasaulis. 

Egiptiečiai rašydavo ant uolų, medžių, odų, bet ypač 
ant papiruso. Iš visų senovės tautų egiptiečiai buvo di- 
džiausi rašto mėgėjai. Hieroglifais iš vidaus ir išorės iš- 

margintos jų didingų šventovių sienos, kapviečių kamba- 
riai, akmeniniai karstai, arba sarkofagai, kolonos, dievų 
statulos, indai. Egiptiečių knygos — papiruso rutuliukai. 

Egipto literatūros būta gausios ir įvairios: pasakų, le- 
gendų, maldų, himnų, įvairių pamokymų, poemų (fa- 
raonams), meilės, kelionių. Toji literatūra buvo pasiekusi 
didžio meninio tobulumo: labai paisyta žodžio meistriš- 
kumo, ritmo, skambumo, poetinių priemonių. Buvo, ži- 
noma, ir mokslinių raštų, ypač astronomijos ir medicinos. 
Daug egiptiečių literatūros žuvo per karus, plėšimus, nai- 
kinimus. Istorija išsaugojo tik menkas jos liekanas. 
Mums, žinoma, labiausiai rūpi išlikusi geografinė ir ke- 
lionių literatūra. 


Egiptiečių kelionės ir atradimai 


Eciptiečių geografinis horizontas nebuvo platus. Jį są- 
lygojo jų pasiekiamos ir nugirstos žemės. O tų žemių 
jie ne kažin ką težinojo, nors ir gana toli nukeliaudavo. 

Jau 3000 m. prieš m. e. Nubija, šalis į pietus nuo pir- 
mojo Nilo slenksčio, buvo Egipto valda. Iš jos statyboms 

buvo varomi tūkstančiai juodųjų vergų ir maistui dide- 
lės gyvulių kaimenės. Kiek vėliau Egipto valdos Nubi- 
joje pasiekė antrąjį Nilo slenkstį, o jų ekspedicijos, siun- 
čiamos gabenti brangių medžių, dramblio kaulo, aukso 
ir vergų, nNukeliaudavo ir toliau į pietus. Apie 1500 m. 
prieš m. e. Egipto valdos jau siekė ir už penktojo Nilo 
slenksčio į pietus. 

Egiptiečiai, gyvendami pagal tokią didelę upę, kaip 
Nilas, savo irkliniais ir buriniais laivais leisdavosi toli 
į jos aukštupį. Tačiau ar buvo pasiekę senovės egiptiečiai 
Nilo versmes, nėra tikrų Žinių. 

Didysis senovės graikų istorikas, geografas ir keliau- 
tojas Herodotas (V a. prieš m. e.) nemaža rašė apie Egip- 
tą. „Apie Nilo prigimtį aš negalėjau sužinoti nieko nei 
iš kunigų, nei iš kieno kito... nors ir klausinėdavau, 
kodėl Nilas savo prigimtimi taip griežtai skiriasi iš kitų 
upių... Kai dėl Nilo versmių, tai nė vienas iš tų, su ku- 
riais man yra tekę kalbėtis... nepasakė žinąs jas..." Tas 
pats Herodotas pastebi, kad tatai žinąs tik vienas aukš- 
čiausiasis Saiso šventovės kunigas. Teisybė, Egipto kuni- 
gai mėgdavo paslaptis. Todėl jei jie ir žinojo, iš kur teka 
Nilas, galėjo Herodotui, svetimšaliui, nesakyti. Kaip ten 
bebūtų su upės versmėmis, bet „egiptiečiai gerai žinojo, 
jog ir į pietus už jos slenksčių ir Nubijos esama gyvena- 
mų šalių, jog ten gyvena juodieji Žmonės, ir su tomis 
šalimis palaikydavo prekybinius ryšius. Yra išlikęs vieno 
didiko, kažkokio Kirkufo, pranešimas, kuriame jis sakosi 
atradęs pietinę „Iamo“' šalį ir pargabenęs į Egiptą smil- 
kalams dervos, ebeno medžio, panterų kailių, dramblio 
ilčių ir rinktinių dirbinių, be to, neužaugą žmogelį, kurio 
išvaizda sužadinusi džiaugsmą ir meilę faraono širdyje. 

„XII dinastijos faraonai (II tūkstantmetyje prieš m. e.) 
buvo prasiskverbę Nilu toli į pietus, ; ir faraonas Uzerte- 
zenas III įsakė pastatydinti upės krante ties Semneka 
tvirtovę ir pasienio stulpą su užrašu: „„Tatai pietinė sie- 
na. Nė vienas negras neprivalo jos peržengti nei pėsčias, 
nei vandeniu, traukdamas į šiaurę. Bet jei jie pasirodys 
prekybiniais sumetimais Akento šalyje arba turės ten 
kokių nors reikalų, jiems už tai nieko nebus“. 

„Egiptiečiai pirmieji atrado ir nukariavo Sinajaus 
pusiasalį. Čia jie rado vario ir statybinių uolų, pa- 
tvaresnių už Nubijos smiltainius. Jau daugiau kaip 
prieš 2500 m. iki m. e. egiptiečiai plaukiodavo Rau- 

donosios jūros pakrantėmis į pietus, į Punto šalį, iš 
Kurios gabendavosi kvapnių dervų — miros, kodylo — 
<milkalams. Punto šalimi paprastai tenka laikyti šių 
dienų Somali ar Jemeną, o gal ir abi šalis drauge. 

Egiptas, Asirija ir Babilonija 
1. Egipto valstybė XVI a. pabaigoje ir XV a. pradžioje prieš m. e.; 
2. Kitų valstybių sienos 


1500 m. prieš m. e., karalienei Chadžepsutei įsakius, 
iš Raudonosios jūros uosto išplaukęs egiptiečių laivynas 
ištirti stebuklingojo Punto. Toji ekspedicija -buvusi tiria- 
moji ir prekybinė, ne karinė. Jai rūpėję parsigabenti 
dervos šventovėms ir žolių lavonams balzamuoti. 


Vešli Punto augalija, mažos trobelės medžių pavėsyje 
ant polių ir juodieji žmonės, matyt, padarė egiptiečiams 
didelį įspūdį. Ekspedicijai grįžus, karalienės įsakymu 
vienas dailininkas šventovės sienose smulkiai ir ryškiai 
pavaizdavo, ką buvo mačiusi Punto ekspedicija: ir gamtą, 
ir gyventojus su jų papuošalais, ir trobeles, Taip ekspe- 
dicija buvo įamžinta. 

Į šiaurės rytų šalis, Palestiną ir Siriją, Egipto valdo- 
vai nuo seno siųsdavo ne tik karines, bet ir prekvbiuies 

Egiptiečių laivai Punto krašte 


ekspedicijas. Tuos žygius rodo gausūs įvairiuose pamink- 
luose išlikę aprašymai. Be karinių ir prekybinių ekspe- 
dicijų, nemaža egiptiečių keliaudavo ir pavieniui. Yra iš- 
likęs papirusas su vieno tokio keliautojo kelionės apra- 
šymu, pavadintu Sinuchito nuotykiais. 

Sinuchitas, vienas egiptiečių didikų, viešpataujant 
faraonui Amenemchetui I (apie 2000 m. prieš m. e.), slap- 
ta paliko Egiptą, matyt, iš baimės, kad pateko į faraono 
nemalonę. Jis vaizdžiai aprašė savo kelionę ir nuotykius. 

Kelias dienas Sinuchitas klajojeęs po dykumą, niekur 
neužėjęs nei trobų, nei žmonių. Pagaliau troškulio kan- 
kinamas, vos gyvas, jis išgirdęs bliaunant gyvulius ir 
pastebėjęs nepažįstamus žmones. Tai buvę Azijos gy- 
ventojai, kurie su juo elgėsi gražiai ir draugiškai. Po 
pusantrų metų Sinuchitas patekęs pas Aukštutinės Rete- 
nos (taip egiptiečiai paprastai vadindavo Siriją) kuni- 
gaikštį. Kunigaikštis jį maloniai priėmęs, apvesdinęs su 
savo vyresniąja dukterimi ir davęs išsirinkti žemės skly- 
pą pačioje geriausioje pasienio srities vietoje. 

Faiavnas, nugirdęs apie Sinuchito gyvenimą Sirijoje, 
ėmęs kviesti jį grįžti į Egiptą, žadėdamas viską jam do- 
vanoti. ,„Grįžk į Egiptą, — rašęs Sinuchitui faraonas, — pa- 
matyti rūmų, kuriuose tu gyvenai, išbučiuoti žemės tarp 
dviejų didžiųjų vartų, atsisėsti į mano artimųjų suolą. 
Juk tu jau pradėjai senti. Atsimink persiskyrimo ir lai- 
dotuvių dieną. Tau bus pašvęsta naktis su kvapnia alyva 
ir laidotuvių drobulėmis iš dievaitės Taitės rankų. Laido- 
tuvių dieną bus tau paruošta iškilmingos lydėtuvės, 
mumijai apdaras bus padarytas iš aukso, o ties tavo kap- 
vietės anga bus pašoktas muū šokis. Tu mirsi ne svečioje 
šalelėje, ne azijiečiai palydės tave į kapą, tu nebūsi įvy- 
niotas į avies kailį... viso to su tavim neatsitiks. Pasi- 
rūpink savo kūnu ir sugrįžk“. 

Sinuchitas grįžo ir savo užrašus baigė rašyti jau Egip- 
te. Ar ištesėjo faraonas savo pažadą — nežinia. O auto- 
biografinis faraono rūmų dvariškio keliautojo pasakoji- 
mas senovės Egipte buvo toks populiarus, kad to klasi- 
kinio teksto nuorašų ir nuotrupų išliko iki mūsų dienų. 


FINIKIJA 
Krašto padėtis ir gyvenimas 


Finikijos žemės driekėsi siaura juosta tarp Vidurže- 
mio jūros ir Libano kalnų, einančių beveik lygiagrečiai 
rytiniam jūros krantui, keterų. Žemė buvo derlinga, kal- 
nų šlaitai apaugę gražiais kedrų ir ąžuolų miškais, alyv- 
medžiais. Jūroje — žuvis, kalnų šlaituose — puikus miš- 
Kas laivams statytis. Vasaros ilgos ir karštos, žiemos 
trumpos ir nešaltos. Geros sąlygos žemdirbystei, sodinin- 
kystei, žvejybai. 

Be to, Finikija buvo toje vietoje, kur kryžiavosi pre- 
kybos keliai, jungę Artimųjų Rytų šalis su Egėjo jūros 
baseinu, Afrika ir Arabija. Viduržemio jūra, pramokus 
laivybos, lengva buvo pasiekti ne tik tos jūros salas, bet 
ir Afrikos šiaurines, Europos pietines pakrantes. Todėl 
visai natūralu, kad Finikijoje ankstokai išsivystė žemės 
ūkis, sodininkystė, žvejyba, amatai, prekyba, o drauge 
su ja — kelionės ir atradimai. " 

Jau II tūkstantmečio prieš m. e. pradžioje Finikijoje 
susikūrė klasinė vergovinė visuomenė, radosi miestai- 

valstybėlės su savais valdovais. Svarbiausi iš tų miestų- 
valstybėlių buvo Ugaritas, Arvadas, Beruta, Gebalas, Si- 
donas ir Tiras. Ypač garsėjo savo turtingumu ir grožiu 
Tiras ir Sidonas. 

Finikijoje gyveno semitų giminės, labai artimos seno- 
vės žydų, arba hebrajų, giminėms. Išplitus finikiečių ko- 
lonijoms, jų kalbą bei raštą perėmė ir tų kolonijų gyven- 
tojai. Finikiečiai pirmieji pradėjo vartoti, gal iš dalies 
pasiskolinę iš egiptiečių, asirų bei babiloniečių, supras- 
tintą raštą. Jų raidyną sudarė 22 raidės priebalsiams žy- 
mėti. Vadinasi, jų rašte raidė jau atitiko garsą. Finikie- 
čių raidynu pasinaudojo graikai, kurdami savo raidyną, 
graikų — romėnai, 0 romėnų — be kitų tautų, ir lietu- 
viai, prisiderinę jį savo kalbai. 
dą dviem žemynams. Kraštus į rytus nuo Viduržemio jū- 
ros jie vadindavo Asu!, o į šiaurės rytus — Ereb *. Iš jų 
graikai pasidarė „Aziją“ ir „Europą . 

Jau žiloje senovėje Finikijoje klestėjo įvairūs amatai, 
pasiekę aniems laikams platų užmojį ir didelį tobulumą. 
Kalnuose finikiečiai rasdavo geros geležies ir vario rūdų, 
o lydyti metalus jie mokėjo. Mokėjo iš vario ir alavo ly- 
dyti ir žalvarį. Tiesa, alavo Finikijoje nebuvo. Kur jie jo 
gaudavo? Žemė, iš kurios jie gabendavo alavą, buvo va- 
dinama Kasiteridų (Alavinėmis) salomis. Todėl daugumas 
kur yra alavo ir čia jį vėliau kasdavo senovės romėnai. 
Jei jie pasiekdavo Britų salas, tai nebetoli tyvuliavo ir 
Baltija, kur iš jūros būdavo išplaunama ir Sambijos pu- 
siasalyje gausiai randama gintaro. O gintarines puošme- 
nas labai mėgo Rytų moterys. Tat galimas daiktas, jog 
finikiečiai-kartaginiečiai pasiekdavo ir mūsų pakrantes. 
gaudavę Pirėnų pusiasalyje. 

Finikiečiai mokėjo gaminti puošnius stiklinius ir mo- 
linius indus. Jų dailininkai darydavo įmantrius bronzos, 
sidabro ir aukso papuošalus. Labai išplitęs buvo šalyje 
dailusis audimas. Ypač gražiai mokėdavo finikiečiai au- 
dinius dažyti pačių išrastais ryškiai raudonais ir tamsiai 

! Asu graikiškai rytai, arba patekančios saulės šalis. 

2Ereb graikiškai Europe iš semitų kalbos žodžio „ereb“ arba 


„irib“, reiškiančio vakarus, arba saulėlydžio šalį. 

Finikiečių prekybos ir karo laivai 
(VIII-VII a. prieš m. e. reljefas iš 





violetiniais purpuriniais dažais. Todėl jų audiniai, kaip 
lr vynas, buvo garsūs visame Senajame Pasaulyje ir vi- 
sur pageidaujami. 


tybai. Ir finikiečiai tapo geriausiais Senojo Pasaulio 
laivų statytojais. Jų laivai būdavo nemaži, talpūs, labiau- 
siai pritaikyti plaukioti jūromis. Jie keldavo nemaža kro- 
vinių ir būdavo daugiausia buriniai. Todėl suprantama, 
kad laivus Finikijoje užsisakydavo ir kaimyninės vals- 
tybės. Finikiečių jūreiviai garsėjo savo drąsa, vikrumu 
ir gera orientacija. Jie rasdavo jūroje kelią ir naktį pa- 
gal žvaigždes. 


Finikiečių prekyba, kelionės ir kolonizacija 


Reikia tiesiai pasakyti, kad finikiečių, kaip prekybi- 
ninkų ir jūreivių, vaidmuo anais laikais buvo svarbesnis, 
negu kitų tautų. Nedidelė tauta, susispietusi siauroje Vi- 
duržemio jūros pakrantės juostoje, pasidarė Viduržemio 
jūros laivybos ir prekybos monopolininke. Ji aprūpinda- 
vo kaimynus brangiomis prekėmis iš savo šalies ir toli- 
miausių kraštų ir supirkdavo žaliavas, reikalingas savo 
pramonei. Ji įkūrė kolonijų, kurios tik jai buvo naudin- 
gos: ne tik Viduržemio jūros pakrantėmis, bet ir Egipte, 
Sirijoje, Mesopotamijoje. 

Atsidūrusi tarp didelių anų laikų valstybių — Egipto 
ir Babilonijos, Finikija laviravo tarp vienos ir antros. 
Kariniu atžvilgiu ji buvo silpna. Todėl dažniausiai jai tek- 
davo būti politiškai priklausomai čia nuo vienos, čia nuo 
antros valstybės, — nuo tos, kuri tuo metu būdavo galin- 
gesnė. Ekonominiu atžvilgiu ji buvo glaudžiai susijusi su 
abiem, kaip prekybinis tarpininkas tarp jų. 

Pirkliai ir valdovai buvo lankstūs žmonės, rodydavo 
nuolankumą vienos ar antros didžiosios valstybės val- 
dovui, vadindavo šiuos pasaulio viešpačiais. Tuo pačiu 
metu, atrodydami kuo nuolankiausi, jie pasiglemždavo 
visą savo pavergėjo prekybą, statydavosi savo krašte 
puikius rūmus, šventoves, miestus. 

Reikia faraonui gero miško laivams statyti, alavo žal- 
variui lydyti, gero vyno vaišėms, puošnių audinių sau ir 
dvaro moterims, reikia sidabro, aukso papuošalams, prie- 

skoninių augalų,— visa bus pristatyta, tereikia Egipto 
sostinėje finikiečių vyresnįjį pakviesti į rūmus. Daž- 
nai jis ir pats lankosi su visokiais pasiūlymais. Mat, jis 
„ra vieno ar kito miesto-valstybėlės, šių dienų terminais 
tariant, ir politinis atstovas, ir prekybinis atašė drauge. 
Jis derasi, linkčioja, bet reikiamas prekes pristato. Žino- 
ma, ne veltui. Jis išsiderės žaliavų savo pramonei, dau- 
giau politinių laisvių ir prekybinių privilegijų savo tė- 
vynei. Piramidėms statyti savų vergų trūkdavo: negalima 
visų suvaryti nuo laukų — bus badas! Finikiečiai ir jų 
pristatys. Patys kur nuplaukę prigaudys ar iš kitų nu- 
pirks, bet pristatys. Reikia minėtųjų prekių Babilonijos 
valdovo rūmams, — jie pristatys ir babiloniečiams. Tam gi 
jų sostinėje sėdi ir finikiečių atstovai. 

Reikia kuriai kaimyninei valstybei suorganizuoti kokią 
slaugoms. 

Ieškodami sau ir kaimyninėms valstybėms žaliavų, 
į vakarus Viduržemio jūra, salose ir pakrantėse steigdami 
savo kolonijas. Ypač svarbūs jūrų prekyboje buvo Biblas, 
Tiras ir Sidonas. 

Jau II tūkstantmetyje prieš m. e. buvo susikūrusios 
kelios finikiečių kolonijos Kipro saloje. Jos buvo patogi 
bazė finikiečių kelionėms į vakarus. Apie 1500 m. prieš 
tolimesnėms savo kelionėms. Be to, Kretos saloje jie 
rado vario rūdų ir ėmė jas kasti. Panašiai jie darė su 
patogiomis Egėjo jūros salomis ir pasiekė pietines Bal- 
kanų pusiasalio pakrantes. Finikiečiai atrado Siciliją ir 
įkūrė joje keletą miestų. Iš čia matyti, kad finikiečiai 
ten įsteigė nemažą koloniją. Pasiekę Sardiniją, pietinėje 
jos dalyje pastatė Kaljario (senovėje Karalis) miestą. Iš 
Sardinijos nebesunku buvo pasiekti ir Balkanų pusiasalį 
ir salas. Jie atrado bei kolonizavo ir Maltos salą. 

Finikiečiai steigdavo savo kolonijas Viduržemio jūros 
Pakrantėse ir Afrikos žemyne. Didžiausia ir reikšmingiau- 
sia iš jų buvo Kartagina, įkurta IX a. prieš m. e. pradžio- 
je. Miestas stovėjo tarp patogios įlankos ir Tuniso ežero, 
beveik iš visų pusių apsuptas vandens. Ši kolonija išaugo 
į stiprią savarankišką valstybę ir po kurio laiko stojo 
į kovą pradžioje su Graikija, o vėliau su Roma dėl vieš- 
Patavimo Viduržemio jūroje. 

Per savo kolonijas arba tiesioginiu būdu finikiečiai 
gaudavo vergų, brangiųjų metalų, metalų rūdų, gintaro. 
Perdirbę žaliavas, sidabrinius ir gintarinius papuošalus, 
zalvario namų apyvokos daiktus ir ginklus, priaudę iš 
vilnų ir linų puikių medžiagų, jie visa tai pardavinėdavo 
ir Rytuose, ir Vakaruose. Rytų valstybėms parduodavo ir 
iš Vakarų atgabentų žaliavų, o Vakarams — Rytų pre- 
kių: brangiųjų akmenų, prieskonių, kvepalų. 

Susikūrus Kartaginos valstybei, pasistačius nemažą 
laivyną, Kartaginos finikiečiams daug lengviau buvo 
pasiekti per Gibraltarą Atlanto vandenyną. Pirėnų pusia- 
salyje jie įkūrė Gadirą (dabar Kadisas), plaukiojo vaka- 
rinėmis Pirėnų pusiasalio pakrantėmis. 

Du garsūs Romos vyrai — mokslininkas Plinijus Vy- 
resnysis (I m. e. a.) ir poetas Avienas — teigia, jog pir- 
masis finikietis, pasiekęs V a. prieš m. e. Bretanės pusia- 
salį, buvęs vardu Hamilkonas. Tas pats Avienas, remda- 
masis finikiečių metraščiais, teigia, kad finikiečiai 
pasiekdavę ir Britų salas. 


Finikiečių plaukymai aplink Afriką 


Kadangi finikiečiai garsėjo kaip šaunūs jūreiviai, jie 
faraono Necho II! įsakymu apiplaukė visą Afrikos že- 
myną. Apie 600 a. prieš m. e. jie išplaukė iš Raudonosios 
jūros ir grįžo atgal per Viduržemio jūrą. Apie tą kelionę 
savo raštuose Herodotas pasakoja taip: | 

„Pasirodo, Libija (Afrika) iš visų pusių skalaujama 
vandenų, išskyrus tą dalį, kur ji ribojasi su Azija. Kiek 
mums žinoma, pirmasis tatai įrodė faraonas Necho II. Su- 
stabdęs kanalo iš Nilo į Arabijos įlanką (Raudonąją jūrą) 
kasimą, jis pasiuntė finikiečių laivus į jūrą, įsakydamas 
plaukti atgal per Heraklio Stulpus (Gibraltaro sąsiaurį), 
kol pateks į Šiaurės (Viduržemio) jūrą ir pribus į Egiptą. 
Egiptiečiai išplaukė iš Eritrėjos (Raudonosios) jūros ir 
įplaukė į Pietų jūrą (Indijos vandenyną). Atėjus rudeniui, 
jie sustodavo kurioje nors Libijos vietoje, išlipdavo 


I! Necho II buvo sumanus faraonas (610—594- m. prieš m. e.). Jo 
laikais buvo pradėtas kasti kanalas tarp Nilo ir Raudonosios jūros, bet 
JO mirtis nutraukė tuos darbus. 

į krantą, apsėdavo žemę ir laukdavo piūties. Nuvalę ja- 
vus, plaukdavo toliau. Taip praėjo dveji metai, ir tik 
trečiaisiais jie apsuko Heraklio Stulpus ir grįžo į Egiptą. 
Pasakojo taip pat, bet aš tam netikiu, o kitas kas nors, 
gal būt, ir patikės, kad plaukiantiems apie Libiją fini- 
kiečiams saulė buvusi iš dešinės. Taip Libija pasidarė 
žinoma pirmą kartą.“ ! 

Toji finikiečių pastaba, kad jie saulę matę iš dešinės, 
kuria Herodotas nepatikėjo, yra įrodymas, jog jų būta 
į pietus nuo pusiaujo, Pietų pusrutulyje, kur saulė ma- 
tyti ne pietinėje, o šiaurinėje Žemės pusėje, arba, kitaip 
tariant, atsistojus veidu į vakarus, saulė matyti iš dešinės. 
Herodotas, ir ne tik Herodotas, bet ir niekas iš Šiaurės 
pusrutulio gyventojų tada to nežinojo. Visas kelias, kurį 
per trejus metus nukeliavo finikiečiai, siekė apie 
30 000 km. 

Praėjus daugiau kaip šimtui metų nuo minėtos fini- 
kiečių ekspedicijos, apie 470 m. prieš m. e., Kartaginos 
senatas buvo išsiuntęs Hanono vadovaujamą didelį lai- 
vyną ištirti vakarinių Afrikos krantų ir kurti finikiečių 
kolonijų. Laivyną sudarę 60 kartaginiškų laivų po 50 irk- 
lų. Įgulos buvo 30 tūkstančių. Žmonių skaičius, tur būt, 
gerokai perdėtas. Tos kelionės aprašymas buvo išverstas 
iš finikiečių kalbos į graikų ir išliko. Nors Hanono kolo- 
nijinės ekspedicijos aprašymas ir gerokai atmieštas fan- 
tazijos, bet turi ir tikrovės detalių. 

Grįžus ekspedicijai, Hanonas, anų laikų papročiu, iš- 
kaldino uolinėje lentoje savo kelionės aprašymą ir paka- 
bino ją Chonso šventovėje. Greta buvę pakabinti ir trys 
gorilų kailiai. 

Kaip toli Hanonas buvo nuplaukęs Afrikos pakrantė- 
mis į pietus, sunku iš jo užrašų tikrai pasakyti. Kad jis 
buvo pasiekęs pusiaujinės Afrikos pakrantes nuo Žaliojo 
Rago, niekas neabejoja. Abejonių kelia Hanono aprašyto- 
sios ugnys, siekusios žvaigždes. Kas tai per ugnys? Ugni- 
kalnio versmės ar savanų gaisrai, 0 gal ir viena, ir antra. 
Greičiausiai Hanonas bus pasiekęs Siera Leonės pakrantę 
ir matęs ten išsiveržusį Sagrės ugnikalnį. 

Kelionės metu Hanonas aprašė vakarines Afrikos pa- 
krantes: matytus miestus, miškus, lygumas, ežerus, salas. 
Nemaža vietos skyrė pastebėtiems gyvūnams. Mini dramb- 


' Herodotas, IV knyga, 42 skyrius. 

lius, upėse matytus krokodilus, hipopotamus. Aprašo plau- 
kais apaugusius laukinius žmones, jų garsų rėkavimą, 
cimbolų ir būgnų garsus. Pabaigoje mini „ugnies pilną 
žemę“, Matyt, Siera Leonė pakrantėje esantį Sagrės ug- 
nikalnį. 


GRAIKIJA 
Gamta. Gyventojai. Kultūra 


Senovės Graikijos (Elados) metropoliją sudarė Balka- 
nų pusiasalis ir gausybė salų. Jei egiptiečiai pačių gam- 
tinių sąlygų buvo lyg uždaryti ilgame Nilo slėnyje, kuris 
juos maitino, ir tik šiaurinėje dalyje priėjo prie jūros, 
tai graikams jūros pakrančių buvo taip daug ir taip arti, 
kad jos skatinte skatino leistis į jūrą: prekiauti, ieškoti 
naujų žemių ir plėšikauti. 

Graikijos paviršius labai įvairus: kalnai, kalnų lomos, 
plokščiakalniai, kalvos, paupių ir pakrančių slėniai. Sa- 
los irgi dažniausiai kalnuotos, o slėnių jose maža. Dėl to 
Graikijoje gausu uždarų kalnų ar aukštumų atskirtų sri- 
čių. Bet tos kalnų apsuptos sritys dažniausiai turi pato- 
gius priėjimus prie jūros. Tolimiausios krašto vietos buvo 
nuo jūros daugiausia 60—100 km. Mat, Graikijos krantai 
nepaprastai išraižyti jūrų: ten be galo gausu įlankų įlan- 
kėlių ir pusiasalių. 

Uždarų sričių gausumas buvo palanki aplinkybė seno- 
vėje susikurti atskiroms nedidelėms valstybėlėms su savo 
miestais, o jūra ir jos įsiterpimai į žemyną — joms susi- 
siekti. Per visą Graikijos istoriją sunkiausia problema 
būdavo vieningos valstybės sukūrimas. Nors protarpiais, 
kilus bendram pavojui, ir susikurdavo gana stambios 
miestų-valstybių sąjungos, jų amžius dažniausiai būdavo 
neilgas. Po kokių nors sukrėtimų tos sąjungos iširdavo, 
ir kiekviena bendruomenė vėl pasidarydavo savarankiška 
valstybė. | 

Išskyrus aukštesnius kalnus ir šiaurinę krašto dalį, 
Graikijos klimatas subtropinis su karštomis ilgomis vasa- 
romis ir palyginti nešaltomis žiemomis. Augalai ir Žiemą 
nenustoja augti. Vakarinėje dalyje kritulių- gausiau, negu 
rytinėje, gausiau joje ir vandenų. Rytinė dalis kenčia nuo 
sausrų. Net salose — ir tai drėgmės neužtenka. Todėl jau 

seniausiais laikais graikai yra sukūrę dirbtinę drėkinimo 
sistemą. Vandenį jie nepaprastai brangino. 

Graikų maistą sudarydavo alyva, daržovės, žuvis ir 
vandeniu atskiestas vynas. Drabužiai, lininiai arba vilno- 
niai, irgi būdavo paprasti, ypač dorėnų: trumpas apati- 
nis drabužis, lyg kokie marškiniai, arba vadinamasis chi- 
tonas, kuris darbo metu būdavo susijuosiamas, ir apsiaus- 
to pavidalo viršutinis, kuris labiau primindavo medžiagos 
gabalą, negu tikrą apsiaustą. Vasarą viršutinio drabužio 
nelabai ir reikėjo. Tą viršutinį drabužį graikai vadindavo 
himatija. Moterų drabužiai irgi būdavo tokie pat, tik 
puošnesni, dailiau suklostyti. Vergai vasaros metu dirb- 
davo dažniausiai visai nuogi. Menkos būdavo ir paprastų 
piliečių trobos: nedideli apytamsiai kambariai, į kuriuos 
šeimos nariai susirinkdavo pailsėti ir pernakvoti. Šiaip 
jau visas gyvenimas vasaros metu vykdavo kiemuose, 
kurie, ypač turtingesniųjų, išsiskirdavo puošnumu: ap- 
supti kolonų, verandų. Kieme graikai priiminėdavo ir 
svečius. 

Savos duonos graikams neužtekdavo, ir jie turėdavo 
jos įsivežti iš svetur. Sausi kalnų šlaitai ir apskritai sau- 
sos vietos tikdavo gyvuliams ganyti, ypač avims ir 
ožkoms, kurių tokiose srityse gyventojai laikydavo ne- 
mažai. 

Senovės Graikijoje vešėjo gražūs miškai. Netrūko 
medžiagos ne tik ūkio reikalams. bet ir laivams statytis. 

Turėjo Graikija ir žemės turtų: geležies rūdos, manga- 
no, vario, švino, gyvsidabrio, sidabro, aukso. Nestokojo 
puikaus molio indams gaminti, įvairių uolienų statyboms, 
gero marmuro. Taigi buvo palankios sąlygos ir amatams 
augti. 

Senovės graikai į istorinio gyvenimo ratą įsijungė 
daug vėliau už egiptiečius ir finikiečius, nes tik apie 
VIII a. prieš m. e. dorėnų, jonėnų ir eolų giminės sukūrė 
vergovines valstybes. 

Graikai, savo istorinį gyvenimą pradėję vėliau už 
Egiptą, Asiriją, Babiloniją ir Finikiją, pasisavino tų kraš- 
tų mokslo žinias, visa, kas tų kraštų buvo pasiekta. Ir ne 
tik pasisavino, bet dar labiau išplėtė, pagilino. Ypač iš- 
augo matematika, astronomija, mechanika, medicina. 

Tačiau nepamirština, kad Graikija buvo vergovinės 
santvarkos kraštas. Vergovė taip buvo įsiskverbusi į se- 
novės yraikų visuomenės ir valstybinį gyvenimą, kad net 

mokslininkai ir filosofai negalėjo įsivaizduoti visuomenės, 
kur nebūtų vergijos. Net pats Aristotelis laikęs keliolika 
vergų. Vergai sudarė pagrindinę senovės Graikijos dir- 
bančiųjų masę. Vidutiniškai graikų vergvaldžiai turėdavo 

o keliolika vergų, bet kai kuriems, ypač ginklų ir kitokių 
dirbtuvių, kasyklų savininkams priklausė po kelis šimtus 
ar net po tūkstantį vergų. Vergą savininkas galėdavo 
parduoti, išnuomoti kitam, duoti jam minimumą pragy- 

venimui ir išspausti iš jo kiek tik galima daugiau. Todėl 
gyvenimo džiaugsmais, meno ir mokslo malonumais galė- 
jo naudotis vien vergvaldžiai ir laisvieji gyventojai. Ver- 
gai Visa to neturėjo. Jie visą laiką dirbdavo sunkiausius 
darbus. 


Graikų kelionės ir atradimai 


Kylant žemės ūkiui, amatams, augo prekyba ir miestai. 
Prekyba vykdavo ne tik savo krašte tarp atskirų miestų 
ir valstybių, bet ir su kitais kraštais. Kadangi visur arti 
buvo pigūs jūrų keliai, prekyba skatino laivų statybą, 
amatų bei jų technikos raidą. 

Graikai žydydavo metalus, gamindavo įvai1ius geležies, 
vario ir brenzos dirbinius ne tik savo reikalams, bet ir 
svetur parduoti. Jų vilnoniai audiniai buvo žinomi visame 
pasaulyje. Kadangi daugiau pelno teikdavo vynuogių, 
alyvų ir vaismedžių auginimas, tai ir žemės ūkis pakrypo 
į daržininkystę-sodininkystę. Duonos tekdavo įsivežti iš 
svetur. Žodžiu graikai turėjo ko parduoti svetur, reikalin- 
gi buvo ir svetimų prekių, ypač grūdų. 

Atėnų uostas Pirėjus buvo pasidaręs dideliu tranzitiniu 
punktu, per kurį eidavo prekės iš Rytų į Vakarus ir atgal. 
Prekyba skatindavo steigti faktorijas Viduržemio ir ki- 
tuose pajūriuose. Ilgainiui jos išaugdavo į miestus-vals- 
tybėles, kuriose įsikurdavo ir graikų žemdirbių. Graikų 
prekyba ir laivyba susidūrė su dideliais varžovais — fini- 
kiečiais. Ir jūrose, ir kolonijose tarp varžovų nuolat vyk- 
davo susidūrimai, kovos. Plito piratiški veiksmai — sve- 
timų laivų apiplėšimai ir skandinimai. 

Iki pirmųjų mūsų eros amžių graikai DS savo ko- 
lonijas į visas puses. 

Apie IV a. prieš m. e. dorėnai kolonizavo jonėnų sa- 
lyną, tame tarpe ir Kerkirą (Korfu) prie Adrijos jūros. 

Rytiniame šios jūros krante jie atrado Iliriją, o vakarinia- 
me — visą kraštą, gyvenamą itališkų giminių, sabinų 
ir umbrų. Dorėnai pasiekė šiaurinę Adrijos jūros da- 
li ir rado pelkėtą venetų kraštą, per kurį tekėjo Pa- 
do (Po) ir Atezio (Adidžės) upės. Tarp tų upių jie įstei- 
gė koloniją, kurią pavadino Atrija (Adrija). Nuo tos 
kolonijos ir jūra buvo pradėta vadinti Adrijos jūra. 
Anksčiau ji buvo vadinama Aukštutine jūra. Be to, 

Graikų laivo, raitelio ir dviračio vežimėlio piešinys 
(IX— VIII a. prieš m. e.) 


dorėnai kolonizavo finikiečių atrastos pietinės Sicilijos 
pakrantes. Iš Sicilijos kolonijų ypač išgarsėjo sirakūzai. 

Jonėnai, kaip ir dorėnai, taip pat traukė į vakarus. Jie 
įsteigė kolonijų šiaurinės Sicilijos pakrantėmis ir nemažą 
Mesanos (Mesinos) miestą, kuris kontroliuodavo sąsiaurį 
tarp Sicilijos salos ir Apeninų pusiasalio. Neapolio įlan- 
kos pakrantėje ties Vezuvijumi įkūrė Neapolio miestą. 
Turėjo kolonijų Korsikoje ir Sardinijoje, Tirėnų ir Ligu- 
rijos jūrų pakrantėse. Jie įsteigė ir Masalijos (Marselio) 
miestą. Jonėnai turėjo keletą kolonijų ir finikiečių lan- 
komoje rytinėje Pirėnų pusiasalio pakrantėje. 

Kūrėsi graikai ir Juodosios jūros šiaurės rytų pakran- 
tėse. Pirmą kartą susidūrę su Juodąja jūra, jie ją pava- 
dino Akseno Pontu, t. y. Nesvetingąja jūra, o vėliau — 
Euksino Pontu, t. y. Svetingąja jūra. 

Dorėnai buvo įsteigę pietinės Juodosios jūros pakran- 
tėse Heraklėjos koloniją ir Krymo pusiasalyje — Cherso- 
ną. Chersono miesto griuvėsiai greta Sevastopolio ir 
šiandien riogso. Jonėnai, tur būt, jau nuo VIII a. 
prieš m.e. pradėjo kurtis Juodosios jūros pakrantėse. 

Graikų laivas 


Jie traukė dviem kryptimis: šiaurės ir rytų. Slinkdami 
į šiaurę, atrado Istrą (Dunojų), Tirasą (Dnestrą) ir Boris- 
teną (Dneprą), teisingiau — jų žemupius. Prie Dunojaus' 
žiočių jonėnai įkūrė Tomų, prie Dnestro — Tiraso, o prie 
Dnepro — Olvijos kolonijas. Rytų kelias ėjo Mažosios 
Azijos, Juodosios jūros pakrantėmis, kuriose jonėnai tu- 
rėjo visą eilę kolonijų. Iš jų reikšmingesnės buvo Sinopa, 
Trapezundas ir Kolchidė. 

Piteo kelionė į šiaurę 


Ten, kur šiandien yra Marselio uostas, jau VI a. 
prieš m. e. buvo graikų miestas-kolonija, kurią romėnai 
vadindavo Masalija. Dėl patogios padėties Viduržemio 
jūros pakrantėje netoli Ronos žiočių, derlingų apylinkių 
žemių ir šilto klimato miestas buvo tapęs žymiu prekybos, 
mokslo bei kultūros centru. Jame gyveno neturtingas, 
aniems laikams mokytas vyras, vardu Piteas, kuris ir va- 
dovavo ekspedicijai į šiaurę. Jis buvo susipažinęs su ma- 
tematika, astronomija, geografija ir kartografija. Piteas 
mieste atlikdavo astronominius stebėjimus. Keliaudamas 
į Šiaurę, jis stebėjo saulės aukščius ir dienos ilgius įvai- 
riose vietose. 

Daugelis tyrinėtojų pripažįsta, kad Piteo kelionės tiks- 
las buvęs mokslinio pobūdžio. Žinoma, jam galėjo rūpėti 
it prekybos klausimai. Kadangi Piteas buvo neturtingas, 
neturėjo jokios oficialios tarnybos, reikia spėti, kad eks- 
pediciją suorganizuoti jam bus padėję miesto gyventojai. 
Naujų žemių atradimas galėjo rūpėti vietos pirkliams — 
ką žinai, o gal atsiras naujų prekyviečių ar žaliavų. 

Piteas iš Masalijos išplaukė kovo mėnesi. Ekspedicija 
leidosi Viduržemio jūra iki Stulpų (Gibraltaro), o nuo jų 
pasuko pagal Pirėnų pusiasalį į šiaurę. Kaip pavyko pra- 
plaukti pro kartaginiečių sargybas Gibraltaro sąsiauryje, 
nėra žinios. Toliau Piteas praplaukė Lamanšą ir išvydo 
didelę salą, kurią pirmą kartą pavadino Britanija. Jis 
išsikėlęs apžiūrėjo salą ir paskui vėl plaukė pakrantėmis. 
Kiek kartų Piteas buvo išsikėlęs į salą — tebėra mįslė, 
tik žinoma jį išsiaiškinus, jog sala primena trikampį. Jis 
pateikė duomenų apie Britanijos gamtą, gyventojus, jų 
buitį, žemės ūkį. 

Plaukdamas vakarine Britanijos pakrante į šiaurę, Pi- 
teas pirmas praplaukė Airijos jūrą ir išplaukė iš jos šiau- 
riniu sąsiauriu. Plaukdamas šia jūra, 0 ypač sąsiauriu, 
Piteas, tur būt, matė ir Airijos pakrantes. Jis Airiją nu- 
piešė ir žemėlapyje, bet labai neteisingai, ir pavaizdavo 
į šiaurę nuo Britanijos. 

Plaukdamas toliau į šiaurę, jis matė Hebridų salas, 
o į šiaurę nuo Britanijos — Orknėjų salyną. Už Orknėjų 
Piteas pasiekė salą, kuri nuo Britanijos esanti per 6 dienas 
kelio ir arti ,„Ledinuotosios jūros“. Vėliau toji sala ar 
žemė buvo pavadinta Ultima Tule (Kraštinė Tulė). Tulė 

puvo laikoma kraštine gyvenama žeme į šiaurę. Kas tai 

cr žemė? Ši mįslė ir šiandien spėliojama. Vieni mano, 
kad tatai buvusi Islandija, kiti — kad Norvegija ar net 
Grenlandija. Greičiau tai bus Islandija. Ar Piteas pats ją 
„ra lankęs, ar rašė iš pasakojimų, neaišku. Jo sakymų, 
naktis ten vasarą trunkanti vos 2—3 valandas. Toliau 
i šiaurę plaukti jis nebegalėjęs, nes vanduo buvęs „tirš- 
tas“, sutiktieji keltai tikinę, jog už Tulės esanti miri jūra, 
o dar toliau „nėra nei jūros, nei žemės, nei oro, ir erdvė 
užpildyta kažkokiu viso to mišiniu, niekieno nepraeina- 
ma“. Tokį įspūdį tikriausiai sudarė tirštas rūkas. 

Pasukęs atgal į pietus, Piteas plaukė rytinėmis Brita- 
mijos pakrantėmis ir praplaukė Lamanšą siauriausioje ry- 
tinėje dalyje. Toliau jis keliavo jau žemyno pakrante 
į šiaurės rytus. Čia jis pasiekė krantą, gyvenamą teutonų 
(germanų), kurie „Abalo“ saloje (viena diena kelio nuo 
kranto) rinkdavę gintarą. 

Mus pasiekė ne pilni Piteo kelionės aprašymai, o tik 
jų ištraukos, įdėtos į kitų antikinių autorių, ypač įžymaus 
istoriko Polibijaus ir geografo Strabono, veikalus. Piteo 
knyga „Apie okeaną“ žuvo. Šiedu mokslo vyrai nepalan- 
kiai atsiliepia apie Piteo atradimus, ypač Strabonas, kuris 
kaltina Piteą daug kur perdėjus ar net neteisybę rašius. 
Tačiau ir Strabonas pripažįsta, kad Piteo astronominiai 
stebėjimai ir matematiniai skaičiavimai teisingi. Kitiems 
Senojo Pasaulio mokslininkams Piteo kelionės aprašymai 
ir stebėjimai atrodė visai patikimi. Antai didysis Senojo 
Pasaulio astronomas, geografas ir kartografas Hiparchas 
naudojosi Piteo saulės aukščių matavimais atitinkamų 
vietų geografiniams pločiams nustatyti. Šiandien aišku, 
jog Piteo aprašymai daug kur perdėti, bet daug kur ir 
teisingi. Kaip ten bebūtų, neginčijama viena: Piteas pir- 
masis vyra atlikęs didelę mokslinio pobūdžio kelionę 
i šiaurę. 

Kitas įžymus graikų istorikas, geografas ir keliautojas 
buvo Herodotas. 

Herodotas gimė apie 484 m. prieš m. e. Dorėnų kolo- 
nijoje Karijoje (Mažojoje Azijoje), Halikarno mieste. Ki- 
les, matyt, buvo iš pasiturinčių piliečių. Tat rodo jo 
išmokslinimas, raštai, kelionės. Halikarnas tada priklausė 
Persijos valstybei ir buvo valdomas tironų. Herodoto 
iaunystės metu Halikarno tironu buvo Ligdamidas. Grai- 
Kams magėjo nusikratyti persų tironu ir patiems valdytis, 

ypač tais atvejais, kai Graikijai pavykdavo kariaujant 
susilpninti Persijos galią. Suokalbiuose prieš Ligdamidą 
dalyvaudavo ir Herodotas. Dėl to jam su draugais yra 
tekę bėgti į Samos salą. Pagaliau, persams pralaimėjus 
vieną mūšį Kipre, Herodotas su draugais grįžo į Halikar- 
ną, ir Ligdamidas buvo nuverstas. 

Neilgam Herodotas liko gimtajame mieste — 445 m. 
jis buvo priverstas jį visiškai apleisti. Kodėl kovotojui 
prieš tironą, kovą laimėjus, teko vėl bėgti iš gimtojo 
miesto? Tikrų žinių nėra. Greičiausiai Halikarne, kaip ir 
kituose graikų miestuose, rungėsi dėl viešpatavimo dvi 
partijos — aristokratų ir demokratų, todėl Herodotas, de- 
mokratas ir sąjungos su Atėnais šalininkas, paėmus Hali- 
karne viršų aristokratams, turėjo keliauti svetur. 

Herodotas nuvyko į Atėnus ir prisidėjo prie kolonistų, 
vykstančių iš Atėnų į pietinėje Italijoje kuriamą graikų 
miestą — koloniją Turiją. Turija Herodotui buvo antroji 
tėvynė. Iš ten jis atsilankydavo į Atėnus, kur turėjo 
įžymių draugų. Be kitų, jis draugavo su Periklu! ir So- 
foklu 2. Nėra tikrai žinoma, ir kur jis mirė (apie 425 m.) — 
Atėnuose ar Turijoje. 

Ciceronas * Herodotą yra pavadinęs istorijos tėvu. Ta- 
čiau jis ne tik istorikas, bet ir įžymus geografas bei ke- 
liautojas. Herodoto matytų kraštų gamtos, žmonių, jų 
papročių aprašymai rodo, kad jo būta labai pastabaus ir 
giliai mąstančio mokslininko. Jis apkeliavo beveik visą 
anų laikų pasaulį, be Tolimųjų Rytų. Apkeliavo ne tik 
visą Graikiją, Pietų Italiją, bet ir lankėsi Egipte — Mem- 
fyje, Heliopolyje, Tebuose. Didelį įspūdį jam padarė Nilo 
potvyniai, Egipto šventovės, labirintas. Jis lankė finikie- 
čių Tirą, buvo pasiekęs Kireną *. Aplankęs Babiloną, He- 
rodotas keliavo po Persiją, Midiją*. Ten buvo didelis 
miestas, vardu. Ekbatanas, apjuostas net 7 sienomis. 


! Periklas— įžymus Atėnų V a. visuomenės ir valstybės vei- 
kėjas. 

2 Sofoklas — vienas geriausių graikų V a. dramaturgų, trage- 
dijų rašytojas. | o 

3 Ciceronas — įžymus I a. senovės Romos valstybės veikėjas 
ir oratorius. Kaas | 

* Kirena —turtingas nemažas senovės miestas šiaurinėje Afrikos 
pakrantėje. r La | 

5 Midija —senovės kraštas, kurio žemės buvo šių dienų Irano 
šiaurės vakarų dalyje. “ 

Herodotas 


Be to, Herodotas yra lankęs ir Kaspijos jūrą ir, matyt, 
neblogai ją pažinęs, nes teisingai sako, kad ta jūra esanti 
savaiminga ir neturinti ryšio su kitomis jūromis. Teisingai 
jis pastebi ir tat, kad į vakarus nuo jos eina Kaukazo 
kalnai, 0 į rytus — dykumos. 

Keliauta Herodoto ir po šių dienų TSRS pietinę dalį, 
jo vadinamą Skitiją. Skitų kraštą ir jo gyventojus, skitus, 
iis aprašo gana smulkiai. Skitų žemė esanti lygi, beveik 
be miškų, ten esą daug juodžemio, auganti vešli žolė — 
puikios ganyklos. Klimatas, palyginus su Elados, esąs 
šaltas: žiemos šaltymetis trunkąs beveik 8 mėnesius. Pon- 
tas (Juodoji jūra), Meotijos ežeras (Azovo jūra) ir Kime- 
riškasis Bosforas (Kerčės sąsiauris) žiemą užšąla, ir pa- 
krančių skitai galį važinėti ledu !. Jis kalba apie Skitijos 
upes: Istrą (Dunojų), Boristeną (Dnepra), Hipanį (Pietų 
Bugą), Tanaisą (Doną). Istra jis laiko didžiausia iš žinomų 
upių, ji tekanti per visą Europą. Skitus Herodotas skirs- 
to į tris grupes: artojus bei žemdirbius, klajoklius ir 





1 Čia Herodotas gal neteisingai buvo informuotas. Teisybė, Azovo 
Jūra ir seklioji Juodosios jūros šiaurės vakarų pakrantė užšąla ir da- 
bar, bet kad anais laikais žiema būtų trukusi apie 8 mėnesius ir visa 
Juodoji jūra užšaldavusi, neįtikima. 


4 P. Šinkūnas 49 


karališkuosius. Skitai žemdirbiai gyveną pagal Dnestrą, 
Pietų Bugą ir Dneprą, klajokliai — tarp Samaros ir Doneco 
žemupio upių, o karališkieji — palei Doneco žemupį ir 
vakarinėse Azovo jūros pakrantėse. Šiek tiek karališkųjų 
skitų gyveną ir rytinėje Skitijos dalyje. 

Herodotas gana smulkiai aprašo skitų buiti, papročius, 
verslus, išvaizdą. | 

Jis yra plaukiojęs po Juodąją jūrą ir apytikriai apskai- 
čiavęs jos dydį. 

Herodotas rašė maždaug prieš 2400 metų. Ne viskas 
jo raštuose moksliška, patikima, yra juose legendinės 
medžiagos. Tačiau jis sąžiningai norėjo pavaizduoti tik- 
rovę. Mintis jis dėsto nuosekliai, lengvu epišku stiliumi. 
Kaip pavyzdį pateikiame keletą jo raštų ištraukų. 

„Babilonas stovi plačioje lygumoje ir panašus į ke- 
turkampį, kurio kiekvienas šonas yra 120 stadijų ' ilgumo: 
iš viso aplink miestą 480 stadijų. Toks Babilono dydis, 
O pastatytas jis taip dailiai, kaip nė vienas kitas iš mums 
žinomų miestų. Visų pirma jį juosia ir platus, pilnas van- 
dens perkasas, 0 po to penkiasdešimt uolekčių platumo ir 
dviejų šimtų uolekčių aukštumo siena. 

Be to, turiu dar pasakyti, kam buvo sunaudota iškasta 
iš perkaso žemė ir kokiu būdu buvo pastatyta siena. Kas- 
dami perkasą, jie tuo pačiu metu iš molio, išimto iš per- 
kaso, darė plytas ir, pakankamai pridarę, degė jas kros- 
nyse. Paskui vietoj cemento vartodami karštą asfaltą ir 
perklodami kiekvienas trisdešimt eilių plytų nendrinėmis 
pynėmis, jie pradžioje išklojo plytomis perkaso šonus, 
o toliau tokiu pat būdu pastatė sieną. Viršum sienos jie 
pakraščiais pristatė vienaaukščių bokštų, vienus priešais 
kitus; tarp bokštų paliko pravažiavimą ketvertui arklių. 
Vartų aplink sienoje šimtas, visi variniai, kaip ir staktos 
bei skersiniai... Tuo būdu Babilonas buvo apsuptas sienų. 
Eufrato upė miestą skiria į dvi dalis. Ji teka iš Armėnijos, 
didelė, gili, srauni, ir įteka į Eritrėjos jūrą. Sienos galai 
iš abiejų pusių nuvesti iki upės. Iš čia siena pasisuka ir 
eina abiem upės pakrantėm kaip mūro tvora iš degtų 
plytų. Miestas, nustatytas trijų ir keturių aukštų namais, 
suskaidytas tiesių gatvių, kurių vienos išilginės, einančios 
lygiagrečiai su upe, kitos — skersinės, einančios statmenai 
jai. Kiekvienos skersinės gatvės mūro tvoroje prie upės 


! Graikų stadija lygi 184,97 m. 

puvo durys; jų buvo tiek, kiek gatvių. Jos taip pat buvo 
varinės. 

Ši siena sudarė miesto šarvą. Viduje ėjo antra siena, 
nedaug silpnesnė už pirmąją, bet siauresnė. Abiejų mies- 
to dalių viduryje stovėjo po milžinišką pastatą: vienoje — 
caro rūmai su stipriu aptvaru, antroje Dzeuso-Baalo švent- 
namis su vario vartais, išlikęs iki mano (Herodoto) laikų, 
keturkampis, o kiekvienas šonas dviejų stadijų ilgumo. 
Šventnamio viduryje stūkso stiprus bokštas vienos stadi- 
jos ilgumo ir platumo, ant jo antras bokštas, ant to vėl 
kitas ir taip toliau, iki aštuonių. Pakilimas į juos pada- 
rytas iš lauko ir eina aplink visus bokštus. Pakilimo vidu- 
ryje yra vieta pailsėti ir suolas, ant kurio kopiantieji 
į viršų sėda ir ilsisi. Ant paskutinio bokšto yra didelė 
šventovė, šventovėje stovi didelis gerai įrengtas gultas, 
prieš jį stovi aukso stalas, bet statulos ten nėra jokios. 

„„ „Babilone yra buvę daug karalių, kuriuos aš minėsiu 
Azijos istorijoje; jie pristatė sienų ir šventnamių; jų taI- 
pe yra buvusios ir dvi moterys. Ta iš jų, kuri viešpatavo 
anksčiau ir gyveno penkios kartos prieš pirmąją, buvo 
vardu Semiramidė. Ji pastatydino lygumoje vertas dėme- 
sio užtvankas. Iki tol upė, lyg jūra, užliedavo visą lygu- 
mą. Antroji karalienė, vardu Nitokridė, išmintingesnė už 
savo pirmtakę, paliko paminklų, apie kuriuos aš papasa- 
kosiu. Drauge, matydama, kad Midijos karalystė didelė, 
midai karingi ir paėmė daugelį miestų, tame tarpe ir 
Niną, ji ėmėsi kaip galima didesnių atsargumo priemonių. 
Eufrato upę, bėgusią per miesto vidurį ir anksčiau tekė- 
Jusią tiesiai, ji aukščiau miesto iškastais perkasais padarė 
tokią vingrią, kad ta upė tris kartus atiteka į vieną Asiri- 
jos kaimą — Arderiką. Ir dabar tie, kurie keliauja iš mūsų 
jūros į Babiloną, plaukdami Eufrato upe, per tris dienas 
tris kartus priplaukia tą patį kaimą. Be to, Nitokridė palei 
abu krantus pastatė užtvankas, kurios savo dydžiu ir 
aukščiu vertos nusistebėjimo. Gerokai aukščiau Babilono 
Ji iškasė ežerui baseiną netoli nuo upės, įsakiusi kasti 
gilyn, kol buvo pasiektas vanduo. Aplink ežeras turi 
420 stadijų. Iš imamos iš baseino žemės ji ir pastatė upės 
Pakrantėmis užtvankas. Kai baseinas buvo iškastas, ji lie- 
Pė privežti akmenų ir pastatyti aplink sieną. Upės vingius 
Ir ežero baseiną ji padarė dėl to, jog upė, tekėdama dau- 
geliu vingių, tekėtų lėčiau, kad kelias į Babiloną būtų 
Vingiuotas ir plaukiantieji susidurtų su dideliu ežero 

apskritimu. Tie pastatai buvo padaryti ten, kur yra prieiga 
į kraštą ir trumpiausias kelias iš Midijos, kad midėnai 
negalėtų santykiauti su Babilonu ir nesužinotų apie rei- 
kalų padėtį jame“. 

Labirintas ir Merido ežeras ypač nustebino Herodotą. 

„Merido ežero vandeni papildo ne šaltiniai, nes šios 
vietos visiškai bevandenės. Vanduo atvestas kanalu iš 
Nilo. Šešis mėnesius jis teka į ežerą ir šešis mėnesius 
bėga iš jo. Kai vanduo teka iš ežero, į karaliaus iždą per 
šešis mėnesius kasdien įplaukia po vieną talantą, išrinktą 
už žuvį, o kai ežeras prisipildo vandens, — tik po dvide- 
šimt minų. 

Vietos gyventojų žodžiais, tas ežeras srūvąs požemiais 
į Libijos Sirtą, tekąs į vakarus į žemyno gilumą pagal 
kalnagūbrį ties Memfiu. Kadangi aš, savo nustebimui, 
niekur nepastebėjau iškastos žemės, klausinėjau artimiau- 
sius paežerės gyventojus, kur ji supilta. Jie parodė vietą, 
ir aš lengvai jais patikėjau. Iš pasakojimų žinojau, kad 
kažkas panašu yra buvę ir Nine, Asirijos mieste. Kartą 
vagys susibaudė pasiglemžti požemių sandėliuose paslėp- 
tas milžiniškas Nino karaliaus Sardanapalo brangenybes. 
Vagys ėmė kasti urvą nuo savo būstų karaliaus rūmų lin- 
kui, o naktį žemes išnešdavo ir sumesdavo į tekančią 
pagal Niną Tigro upę, girdėjau, jog panašiai buvo daro- 
ma ir kasant Merido ežerą Egipte, iškastą žemę egiptiečiai 
gabendavo į Nilą, kuris ją ir nuplaudavo“. 

Tokiu pat nuoseklumu Herodotas aprašo ir kitus jo 
lankytus kraštus: Finikiją, Kireną, Pakaspijį ir kt. Tai 
vieni iš autentiškiausių antikinio pasaulio geografinių 
aprašymų. 


Aleksandro Makedoniečio žygiai 


IV a. prieš m. e. Makedonijos karaliui Pilypui II iš da- 
lies jėga, iš dalies apsukrumu ir papirkimais pavyko tapti 
visos Graikijos valdovu ir karo vadu. Tačiau, ruošiantis 
karui su Persija, jis buvo nužudytas, ir į valdovo sostą 
atsisėdo jo 20 metų sūnus Aleksandras. Jis ir pradėjo 
didžiuosius karo žygius. 

Aleksandras išmokslintas ir išauklėtas vyras. Nuo 
13 metų jį mokė ir auklėjo didysis senojo Pasaulio moks- 
lininkas Aristotelis, kuris įskiepijo jaunuoliui pagarbą 

Aleksandras Makedonietis 


mokslui bei mokslininkams, dailės pamėgimą. Tačiau jo 
lisuistos ambicijos, didybės manijos, despotiškų polinkių 
ir Afistotelio išmintis, matyt, nepajėgė nuslopinti. Nepa- 
prastas pasisekimas kare, milžiniškos imperijos sukūrimas 
sudarė puikias sąlygas šioms nelemtoms jo būdo savy- 
bėms pasireikšti. Įsikūręs kuriam laikui Marakande (Sa- 
markande), o vėliau, padaręs sostine Babiloną, jis tapo 
anų laikų rytietišku despotu, reikalaudavo dieviškos pa- 
garbos. Aleksandras buvo puikus sportininkas, - drąsus 
karys ir vienas talentingiausių karo vadų. 

Jaunutis karalius nutarė užkariauti visą žinomą pasaulį 
it sujungti jį į vieną milžinišką imperiją, sulieti Rytų ir 
Elados kraštus. Graikų kariuomenė, Aleksandro vedama, 
per palyginti trumpą laiką nukariavo Mažają Aziją, Siriją, 
Palestiną, Finikiją, Egiptą, Kireną, Midiją, Babiloniją, 
Partą ir Persiją. Pagaliau Aleksandras pasiekė Indiją, bet, 
susidūręs su atkakliu Pendžabo karaliaus pasipriešinimu, 
sustojo ir grįžo į naujosios imperijos sostinę Babiloną. 
Maždaug per 10 metų (334—323 m.) jis užkariavo didžiau- 
sius Senojo Pasaulio plotus, pasiekė Indo upę ir sukūrė 
milžinišką imperiją. Dabar Aleksandro uždavinys buvo 

sutvarkyti patekusias į jo valdžią šalis ir tautas. Tačiau 
ankstyva mirtis (mirė 32 metų amžiaus) tai sutrukdė. 

Aleksandro valstybė buvo milžiniška, bet labai marga, 
prievarta sudarytas įvairių kraštų ir tautų junginys. Ją te- 
jungė karo jėga ir Aleksandro asmenybė. Todėl visai 
natūralu, kad po jo mirties valstybė suiro: ją gražiuoju 
ir jėga pasidalijo buvusieji jo generolai arba jų įpėdi- 
niai. Susikūrė visa eilė naujų, vadinamųjų helenistinių 
valstybių. 

Kokią reikšmę turėjo Aleksandro Makedoniečio karo 
zygiai žemės pažinimui, geografijai ir kultūrai? 

Ne veltui Aleksandras buvo Aristotelio mokinys. 
Traukiant į žygį, su juo keliaudavo (kur nors gurguolėse) 
ir anų laikų mokslo vyrų — istorikų, geografų. Jie ir kai 
kurie karaliaus bendražygiai (Ptolemėjus ir kiti) aprašinė- 
davo ne tik karo nuotykius, bet ir naujas vietoves, upes, 
kalnus, rinkdavo retus augalus, gyvūnus. Taip buvo su- 
rinkta nemaža medžiagos, kuri vėliau prisidėjo prie bota- 
nikos, zoologijos ir geografijos raidos. 

Keletas Aleksandro žygių dalyvių paliko pražygiuotų 
vietų aprašymų. Minimi du „ėjikai“, kurie matuodavo 
nueitą kelią ir aprašinėdavo lankytus kraštus, jų gyven- 
tcjus ir gaminamas prekes. Visa surinkta geografine me- 
džiaga pradžioje pasinaudojo savo darbams Aristotelio 
mokinys Dikearchas, o vėliau — Eratostenas. 

Nors naujų, nežinomų žemių Aleksandras neatrado, 
Rytų ir Vakarų pasaulio žmonės artimiau susipažino vieni 
su kitais. Išsiplėtė ir vienų, ir antrų geografinis horizon- 
tas, jie ėmė naudotis vieni kitų mokslo, meno ir kultūros 
pasiekimais. 


Nearcho jūrinė ekspedicija 


Kai Aleksandras su savo kariuomene pasiekė Indo 
aukštupį, jo galvoje kilo sumanymas pastatyti laivyną ir 
ištirti vandens kelią iš Indijos į Mesopotamiją ir Babiloną. 
Jo įsakymu buvo pastatyta apie 800 laivų. Ekspedicijos 
Vadų buvo paskirtas Aleksandro vaikystės draugas ir Žy- 
gio į Aziją dalyvis Nearchas, kuris turėjo smulkiai ištirti 
visą kelią. Ekspedicija leidosi į kelionę 326 m. Į Arabų 
jūrą laivynas įplaukė spalio 2 d., visu mėnesiu anksčiau 
už žiemos musoną, kuris būtų palengvinęs kelionę, 

pūsdamas iš paskos. Todėl per pirmąsias 40 dienų lai- 
vynas nusikasė vos 80 mylių *. 

Pirmą kartą Nearchas sustojo Sturėje. Kur buvo ta 
Sturė, šiandien sunku tikrai pasakyti. Nearchui teko ilgo- 
kai laukti, kol vasaros musoną pakeitė žiemos mu- 
sonas. | 

Toliau Nearchas priplaukė Krokalos salą. Apiplaukus 
Monzės ragą, audrų aplanidytas Nearcho laivynas sustojo 
įlankoje pailsėti. Įlankos krantus tekę kiek sustiprinti, 
kad lengviau būtų apsiginti nuo čiabuvių, galėjusių kiek- 
vienu metu užpulti. 

Po 24 dienų Nearcho laivynas vėl išskleidė bures ir 
leidosi toliau. Stiprios audros dažnokai priversdavo lai- 
vyną sustoti pakrantėse ir gintis nuo vietinių užpuolimų. 
Šiuos senovės Rytų istorikai vaizduodavo kaip barbarus, 
ilgais plaukais, barzdotus, panašius į meškas. Pasieku- 
siems Karmaniją graikams malonu buvo vėl išvysti įdirb- 
tus laukus. Paskui jie pamatė Arabijos ragą. Nearcho 
draugai gundė jį ten plaukti, bet tas nepaklausė. Laivynas 
įplaukė į įlanką. Vyrai ilsėjosi malonioje vietoje, vadi- 
namoje Harmozija. Nearchas išvyko į krašto gilumą pa- 
simatyti su Aleksandru. Tas jį sutiko su džiaugsmu ir 
įsakė plaukti toliau iki įlankos galo. Nearcho laivynas 
praplaukė eilę salų. Vienos salos gyventojai vertęsi per- 
lų Žžvejojimu. Toliau laivynas plaukė kalnuota Persijos 
pakrante. Už Buširo krantas buvo žemas, o pakrantėse — 
gausu seklumų. Pagaliau Nearcho laivai įplaukė į Eufratą. 
Visa Nearcho kelionė užtruko apie 6 mėnesius. Vien plau- 
kimui reikėjo dviejų mėnesių, bet dėl audrų ir maisto 
stokos Nearcho ilgai stoviniuota pakrantėse. Nors Alek- 
sandras žadėjo aprūpinti laivyną maistu iš sausumos, 
tačiau sausumos kariuomenė pateikė laivynui maisto tik 
vieną kartą. Todėl didžiąją dalį maisto Nearchui teko 
parūpinti, apgrobiant pakrančių kaimus. Dėl to, tur būt, 
tekdavo ir pakariauti. Tačiau maisto vis vien neuž- 
tekdavo, ir ekspedicijos vyrai beveik visą laiką būdavo 
alkani. 

Pradžioje ekspedicijos vyrai tikėjosi susidurti su jūrų 
slibinais ir undinėmis, bet nieko panašaus, žinoma, nema- 
tė. Pasitaikydavo tik banginių. Bangų mūša keletą laivų 
nubloškė ant kranto. 


! Jūrų mylia lygi 1,852 km. 

Nearchas buvo savo laiko mokytas vyras, be to, ir 
pastabus. Kaip rašo Strabonas! savo „Geografijoje“, 
Nearchas dar būdamas Indijoje pastebėjo, kad kai kurių 
Indijos slėnių vardai yra tokie pat, kaip ir per tuos slė- 
nius tekančių upių, nes tos upės nešančios iš kalnų gerą 
ir purią žemę ir didinančios tuos slėnius, arba, teisingiau, 
sudarančios juos. O nesuprantamus aniems laikams Nilo 

otvynius Nearchas aiškina upės aukštupio lietumis, kaip 
ir Indijos upių potvynius. 

Grįžęs iš ekspedicijos, Nearchas parašė smulkią savo 
kelionės ataskaitą. Gaila, kad ataskaita nepasiekė mūsų, 
o būtų, be abejo, labai įdomi. 

Po Nearcho ekspedicijos Aleksandras buvo pasiuntęs 
keletą karo vadų ištirti vakarinio Persų įlankos kranto ir 
pakrančių. Bet visus jo užmojus nutraukė mirtis. 


Aleksandrija ir jos vaidmuo 
Žemės pažinimo raidai 


Aleksandras Makedonietis, apie dešimtį metų kariau- 
damas ir kurdamas milžinišką imperiją, patogiose vietose, 
kur sueidavo sausumos ir vandens keliai, steigdavo nau- 
jus miestus. Sirgdamas didybės manija, tuos naujus mies- 
tus jis pavadindavo Aleksandrijomis. Ypač išaugo ir iš- 
garsėjo jo įkurtoji Aleksandrija Egipte, nes vieta jai 
buvo parinkta nepaprastai patogi: Nilo deltos šaka ir 
eyva jūros pakrantė. 

Kai po Aleksandro mirties jo imperija suskilo į at- 
skiras valstybes, Egiptas su Libija atiteko vienam Alek- 
sandro karo vadų, Ptolemėjui Soterui („Išgelbėtojui“). 

Ptolemėjaus Sotero ir artimiausių jo įpėdinių laikais 
Aleksandrija tapo pasaulinės prekybos centru: joje tel- 
kėsi Indijos, Etiopijos, Arabijos prekės. Plaukė prekės ir 
iš jos pačios. Be prekybos, Aleksandrija virto ir anų laikų 
pramonės centru: ji gamino brangius kilimus, stiklo dir- 
binius, papirusą, smilkalus. Miestas išaugo, išgražėjo. 
900 ha ploto mieste gyveno 500 000 žmonių. 

Senoji Aleksandrija stovėjo smėlio juostoje tarp jūros 
ir Mareočio lagūnos. Faroso salą, buvusią priešais miestą, 





! Strabonas — įžymus graikų geografas (gimęs apie 60 m. 
Prieš m. e., miręs 20 m. e. m.). Nuo 29 m. prieš m. e. gyvenęs Romoje. 

jungė su juo 1290 m ilgumo molas. Molas skyrė uostą 
į vakarinį ir rytinį, arba didįjį, uostą. Tie uostai tebėra 
ir šiandien. Molas apneštas žvyru ir smėliu, ir dabar eina 
pusės kilometro platumo nerija, o kanalai, kadaise jungę 
uostus, seniai išnyko. Rytinėje Faroso salos dalyje dar 
Ptolemėjus I pastatydino aštuonių aukštų (160 m) jūros 
švyturį, kurio šviesą laivai matydavo už 50—60 km. Mies- 
tas puikiai išplanuotas, gatvės tiesios. Gražiausias jo kvar- 
talas, esąs rytinėje dalyje, buvo vadinamas Bruchijaus 
kvartalu. Čia stovėjo valdovo dvaras ir mūzų! rūmai, 
arba Muziejus. Prie Muziejaus stovėjo didžiausia anų lai- 
kų pasaulio biblioteka, turėjusi 500 000 papiruso ritinių, 
atseit, anų laikų knygų. Antroji Aleksandrijos biblio- 
teka stovėjo vakarinėje miesto dalyje. Joje buvę apie 
200 000 papiruso ritinių. Daugelis jų turėję kelis nuo- 
rašus. 

Muziejus buvo nelyginant mūsų dienų mokslų akade- 
mija ir universitetas drauge. Jame būdavo atliekami 
imnoksliniai stebėjimai, tyrimai ir dėstomos mokslo discip- 
linos. Tam reikalui tarnavo ir minėtosios bibliotekos. Iš 
viso anų laikų helenistinio pasaulio traukdavo į Muziejų 
mokslo vyrai dirbti mokslo darbų, pasitarti su žinovais. 
Traukdavo čia studijuoti ir mokslo siekiąs jaunimas. Kiti 
mokslo vyrai ir visą laiką gyvendavo prie Muziejaus. 
Is Aleksandrijos išeidavo nemaža anų laikų mokytų Žžmo- 
nių. Patogu buvo ir tat, kad mokslininkai čia buvo išlaiko- 
mi valstybės lėšomis ir galėdavo visiškai atsidėti mokslui. 
Todėl natūralų, kad Aleksandrijos Muziejuje, kuris buvo 
aniems laikams milžiniška įstaiga, buvo susispietę įžy- 
miausi filosofai, gydytojai, filologai, matematikai, astro- 
nomai ir geografai. Ištisus šimtmečius čia švietė ne tik 
Faroso, bet ir Muziejaus mokslo švyturys. 

Aleksandrijoje gyveno ir mirė įžymus rašytojas, astro- 
nomas ir geografas Eratostenas (apie 276—194 m. 
prieš m. e.). Apie 235 m. Ptolemėjaus III pakviestas 
į Aleksandriją, buvo bibliotekos vedėju ir dirbo mokslo 
darbus. Senatvėje jis apako ir iš sielvarto pats nusimarino 


! Pagal graikų mitologiją mūzos — deivės, mokslų ir dailės globė- 
jos, o jų vadas ir globėjas — Apolonas. Olimpe jos sėdėdavusios už 
dievų stalo ir linksmindavusios juos dainomis ir muzika. Dailininkai 
jas vaizduodavo dailiomis merginomis, plonais peršviečiamais drabu- 
žiais, su gėlių vainikais ant galvų. 

Faroso švyturys 


badu. Eratostenas, kaip ir Aristotelis bei kiti mokyti grai- 
kai, tikėjo ir įrodinėjo, jog Žemė — rutulys. O jei ji rutu- 
lys, tai gal galima tą rutulį ir išmatuoti? Jis ir pabandė 
tat padaryti. | 
Nors Eratostenas ir daug kuo domėjosi (ir poezija, ir 
matematika, ir astronomija), apie daug ką rašė, geriausi 
jo darbai skirti geografijai. Jis pasišovė padėti jai moks- 
linius pamatus; savo geografines žinias pateikė trijų kny- 
gų veikale, pavadintame „Geografija“. Visas veikalas 
neišliko, bet jo turinys ir Hiparcho kritinės pastabos atpa- 
sakota Strabono „Geografijoje“. 0 
Savo „Geografijoje“ Eratostenas pateikia geografijos 
istorijos apybraižą, įrodinėja Žemės rutuliškumą, mini 
Paties atliktą Žemės išmatavimą, toliau rašo apie žinomą- 
ją Žemę. Ją Eratostenas laiko sala, apsupta vandenų. Jis 
suprato, jog žinomoji Žemė išilgai (iš vakarų į rytus) 
Užima truputį daugiau kaip trečdalį Žemės apskritimo. 

Eratostenas tvirtino, kad, jei netrukdytų Atlanto jūros 
didumas, būtų galima nuvykti iš Iberijos (Pirėnų pusiasa- 
lio) į Indiją, plaukiant tuo pačiu lygiagrečiu ratu. 

Prie savo „Geografijos“ Eratostenas pridėjo ir žemė- 
lapį, nubrėžęs jame dvi tiesių sistemas, statmenas tarpu- 
savyje: iš vakarų į rytus ir iš šiaurės į pietus. Šis tiesių 
tinklas yra kartografinio tinklelio prototipas. 

Tačiau reikia pasakyti, kad, nors Eratosteno ,„(Geogra- 
fija“ buvo didis pasiekimas ir garsėjo apie 400 metų, ji 
netapo anų laikų šviesuomenės visuotinai priimtu veikalu. 
Daugelis anų laikų šiaipjau ir apsišvietusių žmonių igno- 
ruodavo net Žemės rutuliškumą. 

Protarpiais lankydavo Aleksandriją ir joje gyvendavo 
ir didysis Senojo Pasaulio II a. prieš m.e. astronomas 
Hiparchas. Jis, be kita ko, nustatė metų ilgumą, tai yra, 
kad metai turi 365 dienas, 5 valandas ir 55 minutes. Hi- 
parchas bandė nustatyti Saulės ir Mėnulio dydį ir jų 
nuotolį nuo žemės. Mėnulio nuotolį nuo žemės jis apskai- 
čiavo apytikriai, o apskaičiuodamas Saulės nuotolį, pada- 
1ė didelę klaidą — gerokai jį sumažino. Hiparchas teisin- 
gai kritikavo ir Eratosteno „Geografiją“. Jis teisingai 
nurodė, kad, žymint žemėlapyje kurį nors punktą, jo 
padėtį reikia nustatyti astronomiškai. Hiparchas sukūrė 
keletą kartografinių projekcijų, t. y. metodų pavaizduoti 
sfteriškam žemės paviršiui plokštumoje. Jis nurodė ir tai, 
kaip praktiškai pritaikyti tokias projekcijas žemėlapiuo- 
se — pasiūlė pagal kartografines projekcijas brėžti žemė- 
lapiuose vienodais tarpais Žemės rutulio meridianus ir 
paraleles. Tat buvo didis kartografinis atradimas. Kadangi 
tais laikais žinoma sausuma iš vakarų į rytus buvo daug 
ilgesnė, negu iš šiaurės į pietus, Hiparchas pavadino laips- 
nišką vienos ar kitos vietos atstumą į vakarus ir ry- 
tus geografiniu ilgiu, 0 nuo pusiaujo į šiaurę ir pie- 
tus — geografiniu pločiu. Šie pavadinimai tebevartojami 
ir šiandien. 

Toje pačioje Aleksandrijoje jau II m. e.a. gyveno ir 
dirbo Klaudijus Ptolemėjus. Tat buvo žymus mokslinin- 
kas, jo veikalai turėjo didelę įtaką daugeliui mokslų, ypač 
astronomijai, geografijai ir fizikai. Gaila, kad senieji ra- 
šytojai apie jį tepaliko labai mažai žinių. Žinoma tik, kad 
jis didžiąją savo gyvenimo dalį pragyveno Aleksandri- 
joje, kur 127—151 m. atliko astronominius stebėjimus, 
rašė mokslo veikalus. Mirė apie 168 m. 


60 





Aristotelis 
(Graikų skulptūra 
iš IV a. prieš m. e.) 


Ptolemėjus yra vadinamosios geocentrinės sistemos 
kūrėjas. Kas tat per sistema? Pagal ją, Žemė — rutulys, 
esąs Visatos centre. Aplink ją skrieją Saulė, Mėnulis, pla- 
netos ir žvaigždės. Tie šviesuliai skrieją atitinkamomis 
sferomis, kurių esą vienuolika. Pati Žemė nejudanti. Pa- 
našiai galvojo ir Hiparchas, tik Ptolemėjus papildė tą 
teoriją naujais samprotavimais. Jis papildė Hiparcho 
žvaigždžių katalogą naujais 1080 nejudančių žvaigždžių 
duomenimis. Ptolemėjus įnešė didelį indėlį į trigonomet- 
rijos mokslą. Jis sudarė trigonometrines lenteles, vadina- 
mąsias ,„Chordų lenteles“. Tai leido astronomams betar- 
piškai matuoti trigonometrinių funkcijų reikšmes, o iš 
lentelių nustatinėti tikslias kampų reikšmes. Tais laikais 
ir vėliau kampams matuoti lengvų, portatyvių prietaisų 
žmonės nemokėjo pasidaryti. Ptolemėjaus sukurtoji ge0- 
centrinė Visatos sistema viešpatavo net iki XV a. pabai- 
gos, kol jai sudavė smūgį didieji geografiniai atradimai 
it lenkų mokslininkas Kopernikas (1473—1543). Jis sukūrė 
heliocentrinę sistemą, pagal kurią ne Žemė, o Saulė yra 
Visatos centras, aplink kurį skrieja planetos, neišskiriant 
ir Žemės. 


Ptolemėjaus geografiniai darbai pagrįsti matematiniais 
principais: Žemės rutulio dydžio apskaičiavimais, svar- 
biųjų Žemės paviršiaus geografinių objektų, miestų žy- 
mėjimų pagal geografinius ilgius bei pločius ir kt. Tiesa, 
daug kur ilgių ir pločių nustatymai neteisingi. Tai ir su- 
prantama. Juk Ptolemėjaus laikais dar nebuvo tikslių 
prietaisų geografiniams ilgiams ir pločiams nustatyti. Ta- 
čiau Ptolemėjaus nuopelnai geografijai dideli: jo darbai 
davė gaires tolesnei jos raidai ir padėjo teisingus pamatus 
kartografijai. 

Savo „„Geografijoje“ (8 knygos su 27 žemėlapiais) Pto- 
lemėjus, be kitų tautų, mini jau borusus, vėliau prū- 
sus ir galindus, t. y. baltų gentis. Jo „Geografija“ bu- 
vo plačiai žinoma ne tik Senajame Pasaulyje, bet net 
XV—XVI a.; nuo 1475 iki 1600 m. jos išėjo net 42 lei- 
dimai. 

Čia išvardytų ir neišvardytų Aleksandrijos mokslinin- 
kų darbai, mokslinė literatūra ir mokslinės idėjos, be 
abejo, prisidėjo prie Žemės pažinimo raidos, skatino ke- 
liones ir atradimus. 

Jei Žemė — rutulys, tai įvairiose jo vietose dėl ne- 
vienodo saulės spindulių, arba gaunamos šilumos, kiekio 
nevienodi ir metų laikai. Todėl Žemės rutulys suskirsto- 
mas į penkias klimatines juostas. Senovės geografai laikė 
pusiaujinę juostą negyvenama dėl karščių, dvi juostas 
prie ašigalių — dėl šalčių, o gyvenamomis laikė tik dvi 
vidurines vidutinio klimato juostas. 

Jei sausumą supa vandenynas, tai galima ją apiplaukti 
arba iš Iberijos patekti į Indiją, kaip rašė Eratostenas. Apie 
vandenyno vieningumą kalba ir įžymusis geografas Stra- 
bonas ir kiti. Tačiau Ptolemėjus savo „„Geografijoje“ ne- 
nori žinoti vandenyno į šiaurę ir rytus nuo Azijos ir 
į pietus nuo Etiopijos (Afrikos). 

Aleksandrijos ir kiti Senojo Pasaulio geografai tikėjo, 
kad Pietų pusrutulyje plyti didelis žemynas, kuris vėliau 
buvo vadinamas Terra Australis (Pietinė žemė). Pasak 
Eratosteno, gyvenamoji žemė turinti būti nutįsusi tarp 
saulės tekėjimo ir nusileidimo. Ir pietinį žemyną jis tarė 
esant ištįsusį rytų ir vakarų link. Ptolemėjus manė, jog 
tas didelis žemynas supąs Indijos vandenyną. Šiam že- 
mynui įrodyti moksliškai buvo taip samprotaujama: jei 
Šiaurės pusrutulyje yra milžiniška sausuma, kuri sąly- 

Panteonas (šių dienų vaizdas) 


oiškai skirstoma į tris pasaulio dalis, tai Pietų pusrutu- 
lyje „dėl pusiausvyros“ tokia sausuma irgi turinti būti. 

i senovės geografų klaida, kaip ir kai kurios kitos, 
buvo labai svarbi kelionių ir atradimų istorijoje. 

Terra Australis ieškojo ispanų, olandų, anglų ir pran- 
cūzų jūreiviai. Jos beieškant, buvo atrasta Naujoji Gvinė- 
ja, Saliamono salynas, Naujieji Hibridai, Australija. Nau- 
joji Zelandija, kol XIX a. pradžioje Belingshauzeno ir La- 
zarevo ekspedicija pasiekė Pietinį žemyną (Antarktidą). 


ROMA 
Roma — pasaulinė valstybė 


Tuo metu, kai Aleksandras Makedonietis užkariavo 
Rytus ir kūrė milžinišką valstybę, Apeninų pusiasalyje 
brendo nauja galia, augo nauja pasaulinė valstybė. Roma 
išliko Aleksandro neužkariauta. Ir ne tik išliko, bet kai 
Makedoniečio imperija po jo mirties susiskaidė, romėnai 
pradėjo savo užkariavimus ir per kelis šimtmečius sukūrė 
Pasaulinę valstybę. 

Užvaldę Apeninų pusiasalį, III a. prieš m. e. romėnai 
nukariavo Siciliją, Sardiniją ir Korsiką, kur buvo fini- 
kiečių ir graikų kolonijų. Dėl Sicilijos ir viešpatavimo 
Viduržemio jūrose romėnai susikibo su Kartaginos valsty- 
be. Po ilgų ir sunkių karų Kartagina buvo nugalėta, ir 
kartaginiečių kelionės bei atradimai pasibaigė. Nukaria- 
vus Kartaginą, romėnų karinis ir prekybos laivynas ėmė 
viešpatauti Viduržemio jūrų pakrantėmis, o jų legionai 
tęsė kontinento nukariavimus. Nebeliko jėgos, kuri būtų 
galėjusi sustabdyti Romos ekspansiją. Senojo Pasaulio 
valstybės viena po kitos buvo nukariautos jėga arba pa- 
čios, matydamos, kad neišsilaikys, pripažindavo Romos 
hegemoniją. Graikija, Finikija, Palestina, Sirija, Egiptas 
tapo Romos imperijos dalimis, Kaukazo valstybės pasi- 
darė priklausomos nuo Romos. Vakaruose Roma nukaria- 
vo Iberiją (Pirėnų pusiasalį) ir ėmė smelktis į šiaurę. Ilgą 
laiką Romos legionus sulaikydavo Alpės: trukdė jų užka- 
riavimus ir prekybai. Todėl pradžioje savo ekspansijai 
romėnai naudojosi aplinkiniais keliais — į vakarus ir ry- 
tus nuo Alpiu. Tačiau, apsipratę su kalnais, jie surado 
pačios gamtos nužymėtus kelius, kalnų perėjas. Jie nu- 
kariavo Galiją, Belgiją, o persikėlę per Lamanšą, — ir Bri- 
taniją. Romos legionai peržygiavo beveik visą Vakarų 
Europą. Taip buvo sukurta pasaulinė Romos valstybė, 
o Romos miestas tapo jos sostine, civilizacijos ir kultūros 
centru. Nukariautoms bei prijungtoms tautoms romėnai 
palikdavo jų kalbą, papročius, religiją, bet griežtai reika- 
laudavo nuolankumo valstybei, duoklių ir kareivių. 

Visa milžiniška Romos valstybė, gyvenama įvairių tautų, 
buvo valdoma iš vieno centro — Romos. Viešpataujanti 
tauta buvo romėnai. Romos miestas klestėjo, puošėsi rū- 
mais, šventovėmis, teatrais, hipodromais, paminklais, pir- 
timis. Tarp vergvaldžių ir vergų klasių slypėjo didžiulė 
praraja. Ir toji praraja buvo viena silpniausių valstybės 
pusių, jos vėžys. 

Sukūrus pasaulinę Romos valstybę, romėnų arba loty- 
nų kalba pasidarė valstybine jos kalba. Užkariautojų 
kalbą pasisavino visų pirma anų laikų mokyti galai, ispa- 
nai, bretonai, o ilgainiui ir liaudies masės. Susikūrė roma- 
nų kalbų grupė — prancūzų, italų, ispanų, portugalų, 
rumunų. Į užkariautąsias tautas skverbėsi ir romėnų 
papročiai bei teisė. Šios tautos buvo įtrauktos į romėnų 
„civilizacijos bei kultūros akiratį. 

Romos visuomenė ir kultūra 


Roma buvo vergovinė valstybė. Romos istorija -— bai- 
giamasis vergovinės santvarkos periodas. Romai žlugus, 
Europoje prasidėjo feodalinės visuomenės laikai. 

Vergas pagal Romos valstybės įstatymus buvo visiškai 
beteisis. Vergai dirbo visur: dvaruose, rūdų kasyklose, 
metalo lydymo ir jo apdirbimo įmonėse. Romos istoriko 
Polibijaus liudijimu, sidabro kasyklose arti Kartaginos 
nuolat dirbdavę 40 tūkstančių vergų. Vergai statė trobas, 
rūmus, verpė, audė, dirbo namų apyvokos daiktus, kalė 
ginklus, sidabro, aukso papuošalus. Vergų netrūko: per 
dažnus karus būdavo atvaroma daugybė belaisvių, ver- 
gais virsdavo ir smulkūs valstiečiai, nusigyvenę dėl ne- 
pakeliamų mokesčių ir pigaus vergų darbo konkurencijos. 
Kiti tokie valstiečiai ir amatininkai nuskurdę spiesdavosi 
miestuose. Nebeištverdami vergai kartais sukildavo, bet 
būdavo žiauriai numalšinami. Ypač smarkus buvo Spar- 
tako vadovaujamas sukilimas I a. m.e. 

Dėl vergų darbo, karinių plėšimų, prekybos augo ir 
gražėjo miestai, ypač Roma. Didžiausio žydėjimo metu ji 
turėjo apie 1 milijoną gyventojų. Klestėjo mokslas, me- 
nas, literatūra. Vergvaldys fizinio darbo nedirbo. Jį vis- 
kuo aprūpindavo vergai. Jis galėjo lėbauti, mėgautis di- 
džiausia prabanga. 

Romos valstybė savo ribose buvo sujungusi beveik 
visą kultūringą Senąjį Pasaulį. Todėl ji galėjo pasinaudoti 
to pasaulio mokslo, technikos, meno pasiekimais. Atėnai, 
Aleksandrija ėmė blėsti. Senojo Pasaulio kultūros centru 
tapo Roma. Tačiau tokio Muziejaus, kaip Aleksandrijos, 
Roma nesukūrė. Romėnai pasinaudojo įvairių senovės 
tautų — etruskų, finikiečių ir kitų — kultūriniais pasie- 
kimais, bet didžiausią įtaką jiems turėjo graikų kultūra. 
Graikai perėmė iš egiptiečių, asirų, babiloniečių ir fini- 
kiečių kultūros lobyną, sukūrė aukščiausią aniems lai- 
kams kultūrą. 

Graikai padovanojo romėnams Rytų vaismedžių: per- 
sikų, migdolų, graikiškų riešutų, kaštanų, slyvų. Romėnai 
perėmė graikų statybos būdą, architektūros stilių, skulp- 
tūrą, madas, mokslą, filosofiją, teatrą, poeziją, literatūros 
kūrinius, masines šventes ir net kai kuriuos dievus. Aukš- 
tesnėse Romos mokyklose buvo mokoma graikų kalbos. 
Viešpataujančių sluoksnių žmonės visi mokėjo graikiškai. 

Žinoma, negalima būtų galvoti, kad romėnai tebuvo grai- 
kų kultūros kopijuotojai. Jie, pasinaudoję graikų kultūros 
pasiekimais, įnešė į ją savų elementų, sukūrė savo, ro- 
mėnišką, kultūrą. 

Romėnas — praktikas. Milžiniškoje karinėje administ- 
racinėje valstybėje vyravo toks mokslas ir menas, kuris 
turėjo praktinės reikšmės. Romėnai sukūrė klasišką verg- 
valdišką teisyną, kuriuo vėliau naudojosi Europos valsty- 
bės. Puošniausias graikų pastatas buvo šventovė, o Romo- 
je vyravo visuomeniniai pastatai, simbolizavę valstybės 
galią ir didybę: forumai, arba aikštės, išpuoštos kolonomis 
ir atitinkamais pastatais, susirinkimams; bazilikos, arba 
teismų, prekybos rūmai, puošnios arkos; amfiteatrai, di- 
dingi apvalios ar ovalo formos teatrų, cirkų pastatai. Vė- 
lesniais laikais buvo statomos termos, arba puošnūs rūmai, 
kuriuose būdavo karštos pirtys, baseinai maudytis, kam- 
bariai mokytis, pasikalbėti, sporto salės. Romėnų archi- 
tektūra labai ištobulėjo. Tai atsispindi ir teorijoje. Romos 
inžinierius Vitruvijus parašė nemažą veikalą apie statybos 
meną, o Frontinas — apie vandentiekio įrengimą mieste. 
Graikų skulptoriai darydavo Apolono, Afroditės bei kitų 
dievų, antkapių statulas, statulomis ir skulptūrinėmis gru- 
pėmis puošdavo šventnamius, o Romos skulptoriai kūrė 
imperatorių, senatorių, karo vadų statulas, statė jiems 
paminklus miesto aikštėse, puošė skulptūromis viešuosius 
pastatus. Romėnų tapyboje ir poezijoje buvo mažiau ori- 
ginalumo, vyravo graikų įtaka. 

Romos teatrui didelę įtaką turėjo ne tik graikų dra- 
mos bei komedijos, bet ir jų pastatymas bei vaidybos 
maniera. Taip iš graikų teatro išaugo romėnų teatras, atsi- 
rado žymių dramaturgų. Romos teatras atliko didelį vaid- 
menį Europos ir pasaulio teatro raidai. | 

Daugiausia žiūrovų sutraukdavo romėnų cirkai. Jų bū- 
davo kiekviename didesniame mieste, o Romos mieste 
apie mūsų eros pradžią buvo net 9 cirkai. Didžiausiame 
jų, Koliziejuje, tilpdavo net 85 tūkst. žiūrovų. Imperatorių 
laikais cirkas, ypač Koliziejus, virto šiurpumo ir išsigimi- 
mo mokykla. Jame rodydavo toli gražu ne paprastus cir- 
kiškus triukus. Čia vykdavo ne tik kruvinos gladiato- 
rių tarpusavio grumtynės arba jų grumtynės su žvė- 
rimis, bet ir laukiniai žvėrys draskydavo beginklius 
žmones. 

Koliziejaus griuvėsiai šiandien 


Gamtos mokslų srityje romėnai, kaip rodo literatūrinio 
jų palikimo liekanos, nepaliko kokių nors naujų atradimų, 
kurie būtų reiškę pasaulio mokslui naują pakopą, kaip 
graikai, ypač Aleksandrijos mokslo vyrai. 

Romėnų medicinos raidai didelę įtaką turėjo graikų 
medicina. Pirmasis Romos gydytojas buvo graikas. Įkūrus 
Romoje pirmąją medicinos mokyklą, visus mokslo daly- 
kus dėstyta graikų kalba. Taip radosi išsimokslinusių 
romėnų gydytojų, kurie paliko ir atitinkamos litera- 
tūros. 

Palyginti neturtinga romėnų astronominė literatūra. 
Istorinės reikšmės turėjo Julijaus Cezario 46 m. prieš m. e. 
ivestas kalendorius, kuris Vakarų Europoje išsilaikė iki 
1582 m., o patikslintas tebevartojamas ir dabar. 

Anksčiau romėnų kalendoriniai metai turėjo 355 die- 
Nas arba atsilikdavo nuo saulės metų 10 dienų. Toks metų 
Skaičiavimas sudarydavo nemažą painiavą. Antai piūties 
šventė būdavo švenčiama žiemą. Julijus Cezaris pasikvie- 
lė žinomą Egipto astronomą Sozigeną, kuris patarė jam 
Isivesti Romos valstybėje egiptiečių kalendorių, jis Egip- 
te buvo žinomas jau 200 metų. Cezaris, susipažinęs 
su tuo kalendoriumi, įvedė jį visoje Romos imperijoje. 

Romėnams būdingas bruožas — mokslo dalykus dės- 
tyti paprastai, populiariai ir įvairius mokslus jungti į vie- 
ną veikalą arba daryti enciklopedijas. Tokia buvo nepa- 
siekusi mūsų dienų Varono enciklopedija ir I a. prieš m. e. 
sudarytoji Celso enciklopedija, kurios išliko tik medicinos 
skyrius. Enciklopedinio pobūdžio yra ir „išlikusi Plinijaus 
Vyresniojo „(Gamtos istorija“. 

„Gamtos istorija“ (37 knygos) nėra vien jo gamtos ty- 
rinėjimų vaisius, bet ir didelė kitų darbų kompiliacija. 
Jis pats sakosi panaudojęs savo veikalui per 2000 įvairių 
autorių raštų. Plinijaus veikalas — lyg kokia Senojo Pa- 
saulio enciklopedija, kurioje nagrinėjama ir astronomija, 
ir fizika, ir geografija, ir zoologija, ir botanika, ir žemės 
ūkis, ir medicina, ir istorija. Plinijus Vyresnysis buvo išsi- 
mokslinęs, pastabus ir labai darbštus, bet vien mokslui 
atsidėti jis negalėjo, nes visą gyvenimą buvo ir Romos 
valstybės veikėjas: eidavo atsakingas pareigas provinci- 
jose, tarnavo valstybės ižde, o gyvenimo pabaigoje buvo 
prie Mizenos stovėjusio laivyno vadu. Tačiau vis dėlto 
jo „Gamtos istorija“ yra antikinio mokslo pažinimo šalti- 
nis ir gražus žmogaus darbštumo paminklas. Plinijus Vy- 
resnysis ir mirė kaip mokslininkas. Kai 79 metais išsiveržė 
Vezuvijus ir visi bėgo gelbėdamiesi kur kas išmanė, jis, 
stebėdamas gamtos reiškinį, prisiartino prie Vezuvijaus 
ir Žuvo. 

Greta mokslinės literatūros lotynų kalba buvo rašoma 
mokslo veikalų ir graikų kalba, ir ne tik Romos provin- 
cijų miestuose, pavyzdžiui Aleksandrijoje, bet ir pačioje 
Romoje. Vienas iš tokių veikalų yra ir įžymioji Strabono 
„Geografija“. 

Strabonas — mokytas graikas, daug keliavęs, parašęs 
didelę istoriją, o jau senatvėje, gyvendamas Romoje,— 
17 knygų „Geografiją“. Nei jo gimimo, nei mirties metai 
tiksliai nežinomi. Spėjama jį gimus 63 m. prieš m.e.,, 
o Mirus — apie 20 m. m.e. Jis surinko visas savo laikų 
geografines žinias ir jas apibendrino, daugiausia remda- 
masis graikų šaltiniais ir savo kelionių stebėjimais. Stra- 
bonas tiki, kad Žemė — rutulys, o jos dydį pateikia pagal 
Eratosteno matavimus. Jis net sako, kad išsilavinęs Žžmo- 
gus ir be įrodymų žinąs, kad Žemė — rutulys, esąs Visa- 
tos centre ir nejudąs. Strabonas tiki, jog sausumą iš visų 
pusių plaunąs vieningas vandenynas. Gyvenamas pasaulis 


tesudarąs trečdalį sausumos vidutinio klimato juostoje. 
Jis pripažįsta, kad galį būti gyvenamų ir kitų žemės vietų, 
bet ten gyveną kitų rasių žmonės, o geografo pareiga 
esanti aprašyti žinomą pasaulį. 

Autoriaus gyvenamuoju metu ir jam mirus, jo ,„Geo- 
gralija“ nebuvo populiari. Tik vėlesniais laikais ji buvo 
išversta į daugelį Europos kalbų ir darė nemaža įtakos. 

Julijui Cezariui pasiūlius, Romos senatas priėmė nu- 
tarimą, kad demensorai (matininkai), vadovaujami astro- 
nomo Sozigeno, išmatuotų visas Romos provincijas. Dar- 
bai buvo baigti jau po Cezario mirties. Baigus matavimo 
darbus, įžymus Romos valstybės veikėjas, inžinierius Mar- 
kus Agripa, daug prisidėjęs prie to darbo vykdymo, su- 
rinko visų Matavimų medžiagą ir, gal būt, bus nubraižęs 
ir žinomo tada pasaulio žemėlapį. Jis rengėsi pastatydinti 
galeriją ir jos sienose jį nubraižyti, kad visi galėtų ma- 
tyti. Jam 12 m. prieš m. e. mirus, imperatorius Augustas 
įvykdė jo užmojį pagal ,„Agripos nutarimą ir užrašus“. 
Sunku patikėti, kad žemėlapis būtų buvęs brėžiamas tie- 
siai iš užrašų sienose. Veikiau Agripos buvo palikti ne 
vien užrašai, bet ir žemėlapių, išbraižytų papiruse ar per- 
camente. 

Romėnų geografas Pomponijus Mela, gyvenęs Ispani- 
joje apie 43 m. e. m., parašė pirmąją trijų knygų geogra- 
fiją lotynų kalba ir pridėjo žinomo tada pasaulio žemėlapį. 
Tačiau Mela aprašinėjo žinomus kraštus iš esamos litera- 
tūros. Jo darbas yra kur kas menkesnės vertės už Ptole- 
mėjaus ir Strabono darbus. 

Įžymaus Romos istoriko Kornelijaus Tacito (I m.e. a. 
pabaiga—II a. pradžia) darbuose yra nemaža geografinių 
žinių, ypač apie Britaniją ir Germaniją. Be kita ko, Taci- 
tas pirmasis savo ,„(Germanijoje“ mini ir baltus (Aestiorum 
gentes). Tacitas tuo vardu, tur būt, bus pavadinęs senovės 
prūsų gentis. Ten pat Tacitas kalba ir apie baltų gin- 
taro prekybą. Gintarą jie renką sekliose vietose ir pačia- 
me krante. Kokia gintaro prigimtis ir kaip jis susidaręs, 
lie nesidomį ir nežiną. Gintaras ilgai mėtęsis tarp kitų 
Jūros išplautų daiktų, kol romėnų prabanga jo nepadariu- 
Si žinomu. Baltai patys jo nenaudoją, atnešą parduoti 
neapdirbtą ir nustebę ima už jį atlyginimą. Ar pats Taci- 
tas buvo keliavęs po germanų kraštą ir pasiekęs baltus, 
av naudojosi kitų raštais, karių ir pirklių pranešimais, 
galutinai neišaiškinta ir šiandien. 

Romėnai baigia atrasti Vakarų Europą 
ir atranda Vidurio Europą 


Pietų ir Vakarų Europos pajūrio kraštus, kaip buvo 
kalbėta, atrado finikiečiai, finikiečiai-kartaginiečiai ir 
graikai. Jie pradėjo ir Vakarų Europos atradimą, kurį 
romėnai užbaigė. 

Finikiečiai ir graikai pasiekdavo tūlus Vakarų Europos 
kraštus, vienur kitur kurdavo faktorijas. Romėnai, daž- 
niausiai puldami ir gindamiesi, peržygiavo Vakarų Euro- 
pą, o Centrinę Europą jie ir atrado. Tie visi kraštai 
buvo daugiau ar mažiau įjungti į Romos kultūrinį gy- 
venimą. 

Kartaginiečiai ir graikai turėjo tik keletą kolonijų 
Pirėnų pusiasalio pakrantėse, o apie pusiasalio vidų be- 
veik nieko nežinojo. Kariaudami ir keliaudami romėnai 
ištyrė ir Pirėnų pusiasalio vidaus sritis. Teisybė, Ispaniją 
nukariauti buvo pradėta pirmiau už kitus Europos žemy- 
no kraštus, o baigta — vėliau. Romėnai susidūrė su nar- 
siais ir laisvę mylinčiais gyventojais, ypač kalniečiais, 
kuriems kalnai buvo patogūs ir gintis nuo romėnų, ir juos 
pulti. Romėnai atrado Pirėnų pusiasalio kalnus ir ištyrė 
juos, Gvadijanos, Taho, Duero, Ebro upes ir jų baseinus. 
Prasidėjo Pirėnų pusiasalio gyventojų nutautėjimas. Apie 
šį kraštą rašė istorikas Polibijus ', geografai Strabonas, 
Pomponijus Mela ir kiti. 

Romėnų susipažinimas su Galijaž paprastai sieja- 
mas su jos užkariautojo, Julijaus Cezario (100—44 m. 
prieš m. e.), nukariavimais. Organizuodamas karus ir pats 
juose dalyvaudamas, be kita ko, jis parašė veikalą apie 
Galijos užkariavimą, kuriame, be politinių ir karinių da- 
lykų, yra ir geografinių žinių. Reikia pažymėti, kad jau 
ir prieš Cezarį romėnai, Masalijos graikų padedami, geo- 


————--- 


"Polibijus (201—120 m. prieš m. e.) — didis Senojo Pasaulio 
istorikas, parašęs 40 knygų „Visuotinę istoriją“, kurioje 34 knyga skir- 
ta išimtinai geografijai. Kilimo jis buvo iš Peloponeso (Graikija), 168 m. 
buvo atgabentas į Romą kaip įkaitas ir tik po 17 metų suromanėjęs 
grįžo į tėvynę. Pirėnų pusiasalį jis pats buvo lankęs. 

Ž Galija— galų kraštas, o galais romėnai vadindavo senovės 
keltų gimines. Galija apėmė maždaug šių dienų Prancūziją, Belgiją, 
dalį Olandijos ir Vokietijos, didžiąją dalį Šveicarijos, o nuo IV a. 
prieš m.e.— ir šių dienų Italiją. Be keltų, joje gyveno belgai, helvetai, 
sekvanai akvitanai ir kitos giminės. 

grališkai buvo ištyrę Pietų Galiją, Ronos ir Garonos upių 
baseinus, Juros ir kitus kalnus. Ne vėliau kaip II a. 
prieš m.e. romėnams jau buvo žinomi Luaros, Senos ir 
Reino upių baseinai. Galiją yra lankęs ir minėtasis Polibi- 
jus ir, ką matęs ir patyręs, aprašęs. Cezaris savo užrašais 
praplėtė, pagilino žinias apie Galiją. Užkariauta Galija 
tapo romėniškos civilizacijos ir kultūros kraštu. 

Užkariavus Galiją, Cezaris galėjo keltis su savo le- 
gionais per Lamanšą ir žygiuoti į Britaniją. Taip jis ir 
padarė. Aprašinėjo Cezaris ir Britaniją, tačiau vėlesniems 
autoriams, pavyzdžiui Tacitui, tie Cezario užrašai nebuvo 
žinomi. Todėl dabar jų tikrumu kai kas abejoja. Cezaris 
tik pradėjo Britanijos užkariavimą, o baigtas jis buvo 
jau po jo galvos, 78—85 m. e. m., kai Britanijos valdytoju 
tapo Julijus Agrikola. Šiaurinė salos dalis, arba Kale- 
donija, nebuvo užkariauta, tur būt, dėl narsaus kalnie- 
čių pasipriešinimo. Manoma, kad Agrikola apiplaukęs 
Britų salą, jo jūreiviai atradę, suskaitę ir apžiūrėję Ork- 
nėjų salas. Tačiau romėnai, užkariavę Britų salą, ne tik 
ištyrė ją geografiškai, bet ir kitiems tai paskelbė. Antai 
tas pats Tacitas „Julijaus Agrikolos gyvenimo aprašy- 
me“ kalba apie Britanijos klimatą, dirvas, žemės turtus, 
eyventojus, jų kalbą, būdą, papročius ir kita. 

„Julijus Cezaris sieną tarp Romos imperijos ir germa- 
nų buvo nustatęs Reino upe. Germanų nukariauti Romai 
nepavyko, ir ne tik nukariauti, bet net vėliau nuo jų 
apsiginti, ir tie išgriovė Vakarų Romos imperiją. Be Ce- 
zario, germanus ilgai bandė nukariauti Augustas, many- 
damas Romos imperijos sieną išvesti Elbės upe. Augustas 
šį uždavinį pavedė dviem savo posūniams — Tiberijui ir 
Druzui. 12 m. prieš m.e. Druzas, Tacito liudijimu, nusi- 
leidęs Reinu į jūrą. Druzas su savo laivais pasiekęs Ve- 
zerį, bet, grįždamas atgal, jo laivynas užplaukęs ant 
seklumos. Keliaudamas sausuma, Druzas atsitiktinai bu- 
vęs užmuštas. 

Romos pirkliai pasiekdavo ne tik Elbę, bet ir Vislą, 
ir baltų žemes. Jie, tur būt, žinojo Nemuną ir kitas Balti- 
jos jūros upes. Tačiau romėnai įsivaizdavo Baltiją daug 
didesnę, negu ji buvo iš tikrųjų. Jie manė, kad Baltija — 
Šiaurės vandenyno dalis, o Skandinavija — sala, kaip ją 
yra pavadinęs Plinijus. 


71 


"P Ir eluodui soWMoj 


* s01L36X 





Romėnų žygiai į Afrikos žemyną 
ir plaukymai jos pakrantėmis 


Romėnai buvo atlikę nemaža žygių į pietus Afrikos 
pakrantėmis. 

Nukariavę Kartaginą, savo varžovą Viduržemio jūro- 
je, ir 146 m. prieš m. e. išgriovę Kartaginos miestą, ro- 
mėnai padarė šalies teritoriją savo provincija ir pavadino 
ją Afrika. Tiesa, vėliau Cezaris Kartaginą atkūrė, bet jau 
kaip romėnų miestą. Romėnai pradėjo plėsti savo valdas 
Afrikoje į vakarus ir rytus. Pagaliau 31 m. prieš m. e. 
prie Romos imperijos buvo prijungtas Egiptas. Ir jis ta- 
po Romos provincija. Tos naujos provincijos tiekdavo 
Romai duoną, finikus, alyvmedžių alyvą, purpurinius da- 
zus, gerą marmurą, taip pat ir odas, žvėris cirkams. Ap- 
saugai nuo klajoklių užteko nedidelių karių būrelių. Iki 
mūsų eros pradžios romėnai jau buvo ištyrę visą šiau- 
rinę Afriką. Atviri buvo romėnų kariams ir keliautojams 
keliai ir į centrinės Afrikos žemyno sritis. 

19 m. e. m. prokonsulas Liucijus Kornelijus Balbas su 
karių būriu iš pajūrio leidosi į Saharą prieš klajoklius, 
peržygiavo saulės išdegintas vadinamąsias juodųjų kalnų 
aukštumas ir per dykumą pasiekė dabartinę Džermą (ne- 
toli nuo Murzuko). Žygyje Balbas išbuvo 25 dienas, nes 
padarė nemažą lanką. Jam grįžus, iškilmingoje eisenoje 
buvę nešama apie 30 figūrų, vaizduojančių iki tol neži- 
nomus miestus, gyventojus, upes ir kalnus. 

Klaudijus Ptolemėjus, remdamasis geografo Marino iš 
Tiro, kurio raštai iki mūsų neišliko, žiniomis, kalba apie 
dvi dar tolesnes keliones į Afrikos žemyno pietus, kurias 
atlikę Septimijus Flakas ir Julijus Maternas. Flakas lei- 
dęsis į žygį į pietus ir per tris mėnesius pasiekęs etiopų 
žemes. Antrasis, Maternas, lydėjęs į žygį kitos genties 
vadą (kitų manymu, pirklį), vykdamas į pietus, per ketu- 
ris mėnesius pasiekęs etiopų gyvenamą Abisinijos kraštą. 
Tame krašte gausiai veisęsi raganosiai. Kaip toli buvo nu- 
Keliavę minėtieji du romėnai į Afrikos pietus, neaišku. 
Daugumas tyrinėtojų spėja, kad jie būsią pasiekę Čado 
ežero sritį, apie 14“ šiaurės pločio. Neaiškios ir tų romė- 
nų žygių priežastys. 

Daug patogesnių kelių, negu per Saharą, romėnai tu- 
Tėjo Egipte, kai jis tapo Romos provincija,— tūkstančius 
kilometrų į pietus besitęsianti Nilo vandens magistralė ir 

jūra. Aleksandrija pasidarė didžiausia Romos imperijos 
prekyvietė, nes per ją vyko tranzitinė prekyba su Rytais. 
Egiptas tiekdavo nemaža maisto ir pačiai Romai. Dėl to 
cezariai jį stipriai laikė savo rankose. Nilas su savo po- 
tvyniais ir didingi paminklai viliodavo Romos keliautojus. 
Be kitų, po Egiptą yra keliavęs ir geografas Strabonas. Jis 
plaukė Nilu aukštyn su prefektu Eliju Galu (27—25 m. 
prieš m. e.) ir, ką matęs, aprašė savo ,„Geografijoje'': 
Aleksandrijos uostą, didingą švyturį, miestą, kuris jam 
padarė didelį įspūdį savo tiesiomis plačiomis gatvėmis, 
rūmais. Jis kalba ir apie kitus Egipto miestus. 
Natūralu, kad mokyti romėnų vyrai domėjosi Nilo 
versmėmis ir jo potvynių priežastimis. Prefektas Petroni- 
jus 24—22 m. prieš m. e. užėmė visą eilę vietovių, išgrio- 
vė Napatą, bet toliau į pietus nebežygiavo, gal dėl to, 
kad etiopai tada buvo klajokliai ir kokios nors naudos 
jų krašte romėnai nesitikėjo. Teisybė, manoma, kad Ne- 
ronas ' turėjęs kažin kokių užkariavimo planų. Nerono 
pasiųstas žvalgybinis būrys leidęsis Nilu aukštyn ir paty- 
ręs, kad Meroė esąs mažas miestelis, o jo apylinkės ne- 
turtingos. Už Meroės romėnai matę pievų, miškų, matę 
dramblių ir raganosių pėdsakų. Toliau jie aptikę didžius 
pelkynus, taip užaugusius, kad negalėję praplaukti net su 
valtimis. Be to, jie regėję tarp dviejų uolų didelį krioklį. 
Kas tai buvo per krioklys, ir šiandien neaišku, vienų ty- 
rinėtojų manymu, — Ripono krioklys, kitų, — Merčisono 
krioklys. Kaip ten bebūtų, viena aišku: romėnų būrys 
bus pasiekęs Pusiaujinę Afriką. Apie tą žygį rašė Romos 
filosofas ir rašytojas Seneka Ž. Jo teigimu, tam žvalgybi- 
niam būriui rūpėję vien geografiniai atradimai. Gali būti, 
kad pats Seneka, buvęs Nerono mokytoju, vėliau mi- 
nistru, bus pakurstęs Neroną pasiųsti ekspediciją išspręsti 
senos problemos — surasti Nilo versmių. Dėl Nilo potvy- 
nių Seneka klydo. Jis manė, kad jie susidaro dėl kylančio 
iš požeminių ežerų vandens, o tuos ežerus papildo ne 
lietūs, o pro žemes prasisunkiąs jūros vanduo. Seneką 
suklaidino to žvalgybinio būrio aptiktos didelės pelkės. 
Tačiau mačiusieji seniai buvo įrodę, kad Nilas ištvinsta 


! Neronas — Romos imperatorius, valdęs 54—68 m. e. m. 

2 Seneka gimė apie 4 m. prieš m.e.; buvo neteisingai nuteistas 
mirti. Jo raštuose yra ir geografinių žinių apie Nilo potvynius, vėjus, 
žemės drebėjimus. 

nuo didelių liūčių Etiopijos kalnuose. Tai gerai žinojo ir 
Strabonas. 

Yra atlikę romėnai ir reikšmingų Žemės pažinimui 
plaukymų. Minėtasis graikas Polibijus, patekęs į Romą 
kaipo įkaitas, yra lydėjęs karo vadą Scipijoną Jaunesnįji 
į Afriką. Šios ekspedicijos metu 146 m. prieš m. e. buvo 
įšgriauta Kartagina. Scipijono pavestas, Polibijus vadova- 
vo jūrinei žvalgybinei ekspedicijai už Stulpų (Gibraltaroj 
į pietus. Kaip toli Afrikos pakrante buvo nuplaukęs Po- 
libijus — neaišku. Kai kas mano, kad Polibijus buvo nu- 
plaukęs maždaug tiek, kiek ir Hanonas, t. y. iki Senegalo 
upės ar dar toliau; kiti mano, kad jis nuplaukęs maždaug 
iki Dra upės. Būdinga, jog Strabonas, šiaipjau vertinda- 
mas Polibijų, nė vienos jo kelionės nemini. Matyt, jų 
metu žymesnių atradimų nebuvo padaryta. 

Egiptui įėjus į Romos imperiją, labai išaugo jūrinė 
prekyba. Kiek pagerėjo ir laivai: jie galėdavo kelti apie 
250 tonų prekių ir plaukyti žiemos metu. Tiesa, jie plauk- 
davo lėtai, pavyzdžiui, nuplaukti iš Romos į Aleksandri- 
ją reikėdavo mažiausiai 9 dienų, bet užtat pasiekdavo 
tolimus kraštus ir atveždavo brangių prekių. Trajanas ! 
atstatė Nilo kanalą, kad laivai iš Viduržemio jūros galė- 
tų patekti į Raudonąją ir atvirkščiai. Romėnų laivai ne 
tik plaukiodavo rytinėmis Afrikos pakrantėmis, bet ir 
pasiekdavo Indiją. 

Įpusėjus I m.e.a., romėnų laivai pasiekdavo Zanzi- 
baro (6“ pietų pločio), o gal ir Mafijos salą (8“ pietų plo- 
čio). Raudonoji jūra ir jos pakrantės seniai jau buvo 
žinomos ir ištirtos. Anų laikų Abisinijoje buvo sukur- 
ta nauja arabų ateivių valstybėlė su sostine Aksumu. 
Jis stovėjo savaitė kelio nuo Adulio uosto. Aksumas 
buvo tapęs didele dramblio kaulo, vėžlių ir vergų preky- 
viete. Tų prekių romėnai ir gabendavosi. Graikų geogra- 
fas Marinas ? iš Tiro mini tris jūreivius, plaukusius rytine 
Afrikos pakrante į Pusiaujinę Afriką. Įdomiausia vieno iš 
tų jūreivių — Diogeno — kelionė. Grįžtantį iš Indijos vė- 
jas jį nunešęs prie ežerų, iš kurių tekąs Nilas. Žinoma, 
tas nunešimas — jo išmonė. Greičiausiai jis girdėjo apie 


! Trajanas — Romos imperatorius (valdęs 88—117 m. e. m.) 
„ Ž Marinas yra rašęs I m. e. a. pabaigoje ir II a. pradžioje, ta- 
Člau jo raštų neišliko. Apie juos žinome iš Ptolemėjaus, kuris yra nau- 
dojęsis Marino geografiniais darbais. 

ežerus iš arabų pirklių, kurie jau seniai pasiekdavo ežerų 
rajoną, gaudydami vergus ir supirkinėdami auksą bei 
dramblio kaulą. Tur būt, iš šių pirklių Diogenas ir kiti ro- 
mėnai bus sužinoję ir apie didžiuosius Kenijos ir Kili- 
mandžaro kalnus. 

Romos pirkliai ir jūreiviai, kaip minėta, siekdavo ne 
tik pakrančių tautas, bet ir Indiją. Ne veltui Romos poe- 
tas Horacijus, gyvenęs I a. prieš m.e., kreipdamasis 
į pirklius, sako: „,„Nenuilstamas pirkly, tu apkeliauji pa- 
čius tolimiausius kraštus iki pat Indijos“. Strabonas gir- 
dėjęs Egipte, kad į Indiją plaukdavusios ištisos laivų 
vilkstinės. Tos kelionės palengvėjo, kai buvo aptiktas 
pietvakarių musonas. Jis buvo pavadintas kažin kokio 
Hipalo vardu, nes jis pirmasis iš Vakarų jūreivių tais pa- 
lankiais laivybai vėjais pasinaudojęs. Kada tas Hipalas 
plaukė — nežinia. Strabonas jo nemini. Gal jis bus plau- 
kęs po Strabono. Galimas daiktas, kad tas kelias jau 
buvo žinomas ir iki Hipalo, o Hipalas galėjo jį tik pa- 
tikslinti. Romėnų laivai plaukdavo ne tik į Indo žiotis, bet 
ir į kitus uostus. Kelionė į Indiją trukdavusi gana ilgai — 
net 40 dienų. Pasinaudoję žiemos musonu, laivai grįždavo 
su prekėmis atgal. Yra žinoma, kad Augustas! bent du 
kartus priėmęs Indijos pasiuntinius, gavęs iš jų graikiškai 
rašytą raštą ir dovanų. Indijos pasiuntinių atvykdavo ir 
pas kitus Romos imperatorius. 

Indiškos prekės būdavo lengvos, bet per brangios, kad 
apsimokėtų jas gabenti. Pirmoji viėta tekdavusi priesko- 
niams, pavyzdžiui pipirams, kurių minimos rūšys ir kai- 
nos. Kitos prekės — kvepalai, kinų šilkas, perlai iš Ceilo- 
no sąsiaurio, brangieji akmenys: safyrai, berilai ir 
deimantai. Gabenama būdavo ir pigesnių prekių — med- 
vilninių audinių, cukrinių nendrių ir kt. Romėnų laivai 
mainais veždavo į Indiją ir savų prekių — vyno, stiklo, 
metalo dirbinių, bet didelė indiškų prekių dalis būdavo 
apmokama pinigais. Antai Tiberijus (Romos imperatorius) 
skundžiasi, kad daug pinigų išplaukią į Rytus apmokėti 
„akmenukams“. 

Išaugus prekybinei jūreivystei, romėnai susipažino ne 
tik su vakarinėmis bei rytinėmis Afrikos pakrantėmis, bet 
ir su Indija. Jie įgijo naujų žinių, jų geografinis hori- 


' Augustas — pirmasis Romos imperatorius (valdęs 27 m. prieš 
m. e—14 m. e. m.). 

zontas išsiplėtė. Yra išlikęs ir vieno plaukimo į Indiją 
aprašymas, arba Periplus', tik nežinomas jo autorius. 
Matyt, jis buvo jūreivis, pats yra plaukęs į Indiją ir, ką 
matęs, aprašęs. Jis teikia smulkių ir praktiškų žinių apie 
vakarinę Indijos pakrantę. Jis sako, kad vakarinė Indijos 
pakrantė visu savo ilgiu einanti į pietus, aprašo tos pa- 
krantės uostus ir juose matytas prekes. Periplaus auto- 
rius mini, sužinojęs iš pasikalbėjimų, eilę vidaus Indijos 
vietų, kurios prekybiniais ryšiais susijusios su pakrante. 
Antai jis mini Paitanę, iš kurios jie gabenę oniksąŽ? ir 
Devaną, kurio pavadinimas reiškęs „Pietinį kraštą“. Apie 
rytinę Indijos pakrantę romėnų žinios labai menkos. 
Mažai ką nauja apie ją pasako ir Periplaus autorius. Apie 
Ceiloną jis kalba tik iš nuogirdų. Tatai esanti milžiniška 
Sala, kurioje galima gauti perlų, vėžlių skydų, muslino ir 
brangiųjų akmenų. 





! Periplus graikiškai — plaukymas. Kadaise buvo manoma, kad 

Periplaus autorius esąs žinomas I m. e. a. rašytojas, filosofas ir istori- 
kas Flavijus Arijanas. Tačiau minėtasis Periplus ir rašymo būdu, ir 
stiliumi griežtai skiriasi nuo Arijano raštų. 
2 Oniksas — mineralas, kuriame, ypač poliruotame, ryškiai iš- 
Siskiria įvairiaspalvės juostelės — baltos, pilkšvos, rusvos, juosvos, tam- 
šiai pilkos. Senovėje oniksas buvo labai branginamas kaip medžiaga 
Papuošalams, antspaudams ir kitkam gaminti. 


77 


Apskritai Romos kariautojai, istorikai ir geografai iš- 
plėtė žinias apie Žemę; jų dėka Vakarų Europa išnėrė iš 
priešistorinių laikų prieblandos. Miglos, dengusios Vaka- 
rų Europą Graikijos pražydimo laikais, buvo išsklaidytos. 
Per visas imperijos žemes buvo nutiesta puikių kelių, 
pakelių stulpai žymėjo net atstumus myliomis', buvo 
kelių žemėlapių. Tais keliais traukdavo ne tik karių 1e- 
gionai, bet ir pirkliai, ir turistai, ir mokslo žmonės: Poli- 
bijus, Strabonas, Pomponijus Mela, Agripa, Plinijus, 
Tacitas ir kiti. O jų surašytos žinios, kad ir ne visos, pa- 
siekė ir mus, 


' Romos mylia lygi 1,48 km. 


VIDURAMŽIŲ KELIONĖS IR ATRADIMAI 


NORMANAI 
Normanų žemės ir jų huitis 


Normanai, arba šiaurės žmonės, kaip juos vadindavo 
Vakarų Europos gyventojai, šiaurės germanų giminės, 
gyveno Jutlandijos pusiasalyje, gretimose salose ir Skan- 
dinavijos pusiasalyje. Tai mūsų dienų danų, norvegų ir 
švedų proseneliai. Rusai juos vadindavo variagais, o Pa- 
baltijo tautos — varingais. Jie kelionių ir atradimų istori- 
joje yra atlikę didį vaidmenį. 

Būdingas normanų šalies bruožas — jūros artumas, nes 
jų žemės — salos, pusiasaliai, ir tokie pusiasaliai, kur pa- 
krantėmis gausu įlankų įlankėlių, ypač norvegų pakrante, 
kur visas krantas išraižytas giliai į žemyną įsiterpusių 
ilankų, vadinamųjų fiordų. Jie vidutiniškai įsiterpia 
į krantą nuo 80 iki 100 km. Žodžiu tariant, pati jūra atei- 
na į sausumą, pas žmones. Rūstūs ir didingi fiordai; daž- 
nai jų vingiuoti krantai — aukštos, stačios uolos. Tai pui- 
kūs pačios gamtos sukurti uostai. Antras normanų šalies 
bruožas — gero miško apstumas ne tik troboms, bet ir 
laivams statyti; ne vien pušų ir eglių, bet pietinėje Skan- 
dinavijoje ir Jutlandijoje —ir ąžuolų. Visa tat sudarė 
palankias sąlygas jūreivystei: kirsk rąstus, statykis laivus 
ir leiskis į jūrą. O jūra — maisto šaltinis: gali pasigauti 
ne tik žuvies, bet ir jūrų gyvūnų pasimedžioti. Jūros vers- 
lai skatino statytis geresnių, patvaresnių laivų, kad būtų 
galima atlikti tolimus plaukiojimus, o tie plaukiojimai, 
kovos su audromis ugdo jūreivių drąsą ir ryžtą. 

Pagrindiniai Skandinavijos kraštų gyventojų verslai 
buvo žemdirbystė, gyvulininkystė, medžioklė, žvejyba ir 
Jūreivystė. Žemdirbyste toli gražu ne visur: Skandinavi- 
joje buvo verčiamasi: plačiuose pusiasalio šiaurės plo- 
tuose — Norvegijoje, didžiojoje Švedijos dalyje — tinka- 
Mų dirbti žemių buvo labai maža. Didžiąją krašto dalį 

užėmė miškai, kalnai, pelkės. Tokiuose plotuose gyvento- 
jai versdavosi gyvulininkyste, medžiokle ir žvejyba. Iš 
žemės ūkio kultūrų buvo sėjama kiek miežių ir rugių. 
Patogesnės žemdirbystei vietos — pusiasalio dalyje ir 
centrinėje Švedijoje. Čia pradžioje buvo sėjami miežiai 
ir rugiai, o vėliau imta auginti avižos, linai, kanapės, apy- 
niai. Ir derlingais metais normanams savos duonos neuž- 
tekdavo, o ką bekalbėti apie blogus metus. 

Įgudę žvejoti, plaukioti jūromis, normanai gabendavo 
į Europos žemės ūkio kraštus džiovintą žuvį, odas ir kai- 
lius ir už juos gaudavo duonos. Plaukiodami po vandenis, 
prekiaudami, kur pasitaikydavo palankios sąlygos, kur 
nelauktai ką užklupę,— jie ir apiplėšdavo. Pasigrobdavo 
kartais ir žmonių, kuriuos parduodavo vergais arba, jei 
būdavo reikalo, ir sau pasilikdavo darbams dirbti, ypač 
tose srityse, kur žemdirbystė buvo labiau išaugusi. Taigi 
normanai versdavosi paprasta prekyba, vergų prekyba ir 
plėšikavimais, piratizmu. 

Apie normanų piratizmą, plėšikavimus, žmogžudystes, 
apie jų Žygius buvo sukurtos ištisos legendos. Kronikų 
rašytojai laikydavo juos žiauriais, grubiais barbarais. Ta- 
Čiau tie „barbarai“ mokėjo darytis puošnius skydus, šar- 
vus, kalavijus. Puošnūs ir jų drabužiai, nes audimo ir 
siuvinėjimo menas buvo labai išaugęs. Jie mokėjo sta- 
tytis meniškų medžio pastatų, raižiniais pagražintų. Yra 
išlikę iš XI-XII a. ir puošnių mūro pastatų. Normanai tu- 
rėjo vadinamąjį runų raštą!'. Normanų dainiai ir poetai, 
vadinamieji skaldai, vaikščiodami iš vienos vietos į kitą, 
kurdavo dainas apie kovas ir jose pasižymėjusius vyrus. 
Puikus jų poetinis epas, vadinamoji „Senoji Eda“, apdai- 
nuojanti dievus ir didvyrius. Ypatinga vieta tenka prozi- 
niam epui, sagoms, kur aprašomi istoriniai įvykiai, įvai- 
rIūs Žygiai, buitis. Išversti į įvairias kalbas, jie ir šiandien 
plačiai skaitomi, 

Ilgus amžius normanai gyveno giminėmis, kaip ir kitų 
tautų proseneliai, bet apie VIII a. gimininė santvarka pra- 
dėjo irti. Iškilo didesnių ir mažesnių plotų valdovų arba 
konungų, įsigalėjo karo vadai, žyniai. Karo vadai sutelk- 
davo aplink save būrius vyrų ir traukdavo į žygį, o pri- 


' Runų rašto raidynas skolintas iš romėnų, tik lotynų abėcėlės rai- 
dės savotiškai perdirbtos, stilizuotos. 


siplėšę grobio, jį dalydavosi. Kaskart didėjo socialinė 
nelygybė. 

Vadovaujami savo vadų, vikingų, didesni ar mažesni 
„normanų būriai atlikdavo tolimus žygius jūromis ir upė- 
mis. Jų laivai raižė Baltijos, Šiaurės, Viduržemio jūras ir 
Atlantą. IX—X a. jie užpuldinėjo rytines Anglijos pa- 
krantes, Škotiją ir Airiją; Vezeriu ir Reinu jie prasi- 
skverbdavo į germanų vidaus sritis. Per Lamanšą, Biskajos 

X 
Normanai išplaukia į žygį (piešinys XI a.) 


įlanką ir Viduržemio jūrą pasiekdavo normanai ir Pran- 
cūziją, ir ne tik pakrantes, bet didžiosiomis upėmis ir 
centrines sritis; 885—886 m. jie ištisus 10 mėnesių laikė 
apgulę Paryžių, nors miesto ir neįstengė paimti. Norma- 
nai plėšdavo turtingus vienuolynus, magnatų rūmus, „ne- 
palikdami gyvo net šuns, kad nelotų iš užpakalio“. Vien 
jų vardas įvarydavo baimės Europos, ypač pakrančių, gy- 
ventojams. Ir išdygdavo pakrantėse jie dažniausiai tada, 
kai niekas nesitikėdavo,— audrų metu. Nemaža jų žūdavo 
jūrų vilnyse, bet išlikę grįždavo su dideliu laimikiu. 

X a. pradžioje normanai užvaldė žemės plotus apie 
Senos žiotis ir sukūrė savo valstybę — Normandiją. Ta- 
Čiau, įsikūrę prancūzų žemėse, normanai greit nutauto, 
Suprancūzėjo, ir liko tik srities vardas. Dar prieš tai, 

I a., Normandijos normanai per Gibraltarą prasiskverbė 
i Viduržemio jūrą, užkariavo pietinę Italiją.bei Siciliją ir 
sukūrė visą eilę grafysčių ir hercogijų: Apuliją, Kalabri- 
lą, Sicilija ir kitas. Tačiau ir šiuos normanus ištiko tas 
6 P. Šinkūnas 


pats likimas, kaip ir Normandijos: jie nutauto ir susiliejo 
su vietos gyventojais. 

Traukdavo normanai ir į rytus. Perplaukę Baltiją, jie 
patekdavo į Suomių įlanką, Neva, Ladogos ežerą, Vol- 
chovo upę, Ilmenio ežerą, Lovatės upę, iš jos per pelky- 
nus savo laivus pertempdavo į Dnepro aukštupi, Dnepru 


NURTIZI 


NA NA 





Normanai neša valtį į jūrą 


nuplaukdavo į Juodają jūrą ir pasiekdavo Konstantino- 
polį. Rytuose jie taip pat plėšdavo ir prekiaudavo, ypač 
vergais. Vergus parduoti jie veždavo minėtuoju keliu 
į Bizantiją, Volga ir Kaspijos jūra į Iraną ir kt. Vietomis, 
pakelėmis, normanai įsikurdavo ir rytų slavų žemėse, 
tačiau ir čia jie greit susiliejo su vietos gyventojais. 


Normanų žygiai į baltų žemes 


Natūralu, kad normanai lankydavo ir baltų žemes. 
Yra išlikęs net smulkus 853 metų Apuolės pilies, kurios 
liekanos yra netoli Skuodo, aprašymas. Tą žygį ir pilies 
apgulimą aprašė dalyvis, kariuomenės kapelionas Erim- 
bertas. 

Iš to aprašymo matyti, kad normanai (švedai), atplaukę 
per Baltiją, išsikėlę į krantą kažkur netoli šių dienų Lie- 
pojos ir apiplėšę Seburgą, kurį gynę 7000 kovotojų. Ar- 
cheologai mano, kad Seburgas buvęs netoli Liepojos, 
greičiausiai šių dienų Gruobyno vietoje. 

Iš ten, įsidrąsinę, palikę pakrantėje laivus, per 5 die- 
nas sunkaus kelio švedai atžygiavę prie Apuolės ir ją ap- 
gulę. Apuoliečiai, kurių buvę 15 000, užsidarę pilyje. Vie- 
niems puolant iš lauko, kiti gynęsi iš vidaus. Taip 
kasdien nuo ryto ligi vakaro bekovojant, praėjusios 
8 dienos. Ir daug kas — tiek iš vienos, tiek iš antros pu- 
sės — paguldę galvas, bet nė viena pusė nenugalėjusi. 
Devintą dieną švedai vieną mintį beturėję, kaip sveikiems 
kailį išnešti. Laivai už 5 dienų kelio, besitraukiant apuo- 
liečiai gali vytis ir visus išmušti. Tačiau ir pilies gynėjai 
pavargo, gal ėmė stokoti ir maisto. Jie pasiūlė tartis, ir 
buvo susitarta. Švedai gavę daug sidabro (apuoliečiai pa- 
tys pasiūlę po pusę svaro nuo žmogaus), daug turtų, 
30 įkaitų ir džiaugsmingai grįžę į jūros pakrantę, kur 
buvo palikti laivai. Apuoliečiai toliau pažadėję klausyti 
švedų. 

Apuolės piliakalnį supa Luobos ir Brukio upeliai. Kai 
žiūri į jį iš Luobos slėnio, jis atrodo gana įspūdingai. Jo 
šlaitai statūs, O nuo sausumos jis apsaugotas 7,5 m aukš- 
čio pylimu. Piliakalnis užima 3640 mž žemės ploto. Per 
1928, 1930—1932 m. piliakalnio kasinėjimus archeologai 
susidūrė su storu kultūriniu žemės sluoksniu. Jame buvo 
rasta daug degėsių, puodų šukių, strėlių antgelių, pasagi- 
nių segių, suanglėjusių kviečių, miežių, avižų, žirnių ir 
rugių grūdų; keliose vietose rasta akmeninių krosnių lie- 
kanų. Piliakalnio viduryje būta vandens baseino. Pilyje 
rasta ir trobų. 

Kasinėjimai parodė, kad pilies esama daug senesnės, 
kaip IX a. Jos pradžia siekia pirmuosius mūsų eros am- 
žius. V a. pylimo medinių dalių sudegta, ir jis supiltas 
dvigubai aukštesnis, o paviršius sustiprintas molio ir 
rąstų siena. Po kurio laiko pilies vėl sudegta. Po to pyli- 
mas dar labiau paaukštintas ir sustiprintas skersai sugul- 
dytais rąstais. Jo paviršiuje rasta geležinių strėlių ant- 
galių. | : 

Tokia buvo švedų apgultoji IX a. Apuolės pilis. Ar 
galėjo joje būti 15000 gynėjų? Vargu. Juk tada išeitų 

1 mž po 4 žmones, o pily buvo dar pastatų. Tenka abe- 
joti ir dėl to sidabro kiekio. Tačiau viena aišku: pily vis 
dėlto būta nemaža aniems laikams gynėjų, ir švedai gavę 
nemaža sidabro. Kokiu tikslu buvo pastatyta pilis? Matyt, 
apsiginti nuo jūrų plėšikų-normanų. Tam pačiam reikalui 
buvo pastatytos Klaipėdos ir Impilties pilaitės. O jei jau 
reikėjo statyti pilis, tai, matyt, normanai neretai čia 
lankydavosi. 


Islandijos atradimai ir kolonizacija 


Išaugus laivybai, patobulėjus laivams ir jūreiviams iš 
kartos į kartą įgudus plaukioti jūroje, normanai pradėjo 
keliones ir per Atlantą į vakarus. 

Jau VIII a. pradžioje normanai buvo pasigrobę Škoti- 
jos, Orknėjų ir Hebridų salas, kurios yra ties šiaurinėmis 
Britanijos pakrantėmis. Jie jomis naudojosi kaip bazėmis 
didžiosioms Britanijos saloms puldinėti. 

Už 300 km į šiaurę nuo Škotijos yra nedidelis Farerų 
salynas. Airių IX a. geografas Dikuilis rašė, kad tas sa- 
las VIII a. pradžioje atradę ir jose įsikūrę airių krikščio- 
nys atsiskyrėliai, bet jie buvę normanų stabmeldžių iš- 
kraustyti. Islandija irgi buvo atrasta airių apie 795 m. 
Normanai pirmą kartą salą pasiekė 867 m., kai vienas 
Farerų salos kolonistas, grįždamas iš Norvegijos, audros 
buvo priblokštas prie kranto kalnuotame krašte, kurį jis 
pavadino Snolandija (Sniego kraštu). 870 m. saloje žie- 
mojo normanų būrelis. Sie normanai apiplaukė naują 
žemę aplink ir įsitikino, kad tatai esama didelės salos 
(jos plotas — 103 tūkst. km?). 

Grįžę į Norvegiją, normanai ėmė pasakoti ne tik apie 
tai, jog naujoji žemė esanti sala, bet ir kad joje apstu 
gražių miškų (dabar nebėra), ganyklų, o vandenyse — 
žuvies. Tada į išgirtąją salą leidosi iš Norvegijos kažkoks 
„jūrų karalius“ Flokis. Paplaukęs gerokai į šiaurės vaka- 
rus nuo Farerų salų, jis paleido iš laivo varną, ir tas nu- 
skrido į pietryčius. Po kurio laiko Flokis paleido antrą 
varną, bet tas grįžęs į laivą. Paleistas trečias varnas nu- 
plasnojo į šiaurės vakarus. Leidęsis ta kryptimi, laivas 
priplaukė salą. Flokis sustojo fiorde. Vyrai išsikėlė 
į krantą ir liko žiemoti. Tačiau žiema buvo rūsti, sniegin- 
ga, fiordai prigrūsti ledų, ir Flokis perkrikštijo salą iš 

Snolandijos į Islandiją (Ledų kraštą). Tas vardas ir išliko. 
Grįžę kitais metais į Norvegiją, Flokio bendrakeleiviai, 
priešingai jam, ėmė girti puikias ganyklas, nors normanų 
pasiimti gyvuliai žiemą nugaišo. 

Tada į Islandiją pasižvalgyti išplaukė (871 m.) du 
įbroliai — Ingolfas Arnarsonas ir Leifas. Jų kelionę paska- 
tino ir tai, kad jie už žmogžudystę vis vien būtų buvę 
ištremti iš Norvegijos. Įbroliai išsikėlė į salos pietryčių 
krantą. Kraštas jiems patiko. Todėl jie grįžo į Norvegi- 
ją, ketindami susiruošti ir atsikelti į salą. Pakeliui Leifas 
užpuolė Airijos pakrantę ir pasigrobė vergų. Tėvynėje 
pasikvietę norinčių įsikurti Islandijoje, pasiėmę Leifo 
pasigrobtuosius airius vergus, abu įbroliai dviem laivais 
leidosi (874 m.) į Islandiją. Ties sala laivai persiskyrė. 
Ingolias išsikėlė salos pietryčiuose, o Leifas, paplaukęs 
; vakarus, — pietiniame krante. 

Tačiau Leifas per Žiauriai elgėsi su vergais airiais. Tie 
nebeištvėrę sukilo, užmušė jį, pasigrobė normanų mote- 
ris ir persikėlė į nedidelę salą netoli nuo pietinio Islandi- 
jos kranto, bet Ingolfas juos surado ir visus išžudė. Po 
trejų Metų Ingolias su kolonistais persikėlė iš smėlingos 
ir žvirgždėtos pietryčių pakrantės į pietvakarius, kur 
buvo vešlių ganyklų ir niekad neužšąląs užtakis. Greta 
rage Ingolfas įkūrė kaimelį, kurį pavadino Reikijaviku 
(Smilkstančiu įlinkiu). Vėliau jis išaugo į miestą ir tapo 
Islandijos sostine (dabar per 50 tūkst. gyventojų). 

Antrojoje IX a. pusėje po ilgų kovų karalius Harol- 
das Gražiaplaukis prie vieno fiordo sumušė jungtines „jūrų 
karalių“ jėgas ir sujungė Norvegiją į vieną valstybę. 
Nugalėti, įžeistos ambicijos „jūrų karaliai“ su savo bū- 
riais ir jų šeimomis ėmė keltis svetur. Tat buvo akstinas 
Islandijai kolonizuoti. Ir po kokių 50 metų Islandijoje jau 
buvo apie 25 tūkst. kolonistų (dabar joje apie 150 tūkst. 
gyventojų). 


Grenlandijos atradimas ir įsikūrimas joje 


Įsikūrus Islandijoje, normanams susidarė palankios są- 
lygos leistis per vandenyną ir toliau į vakarus. Tos sąly- 
80s palankios buvo ne tik Islandijos, bet ir Norvegijos 
gyventojams. Pastarieji galėjo Islandijoje pailsėti, pri- 
reikus pataisyti laivus, apsirūpinti vandeniu, maistu. 


Natūralu ir tai, kad, susikūrus Islandijoje kolonijai, ryšiai 
tarp Norvegijos ir Islandijos sustiprėjo. 

Apie 920 m. kažkoks Hunbjernas plaukė iš Norvegijos 
į Islandiją, bet audra jo laivą pranešė pro Islandiją ir 
nubloškė toli į vakarus prie salelių, kurias Islandijos saga 
vadina Hunbjerno šcherais!. Iš jų minėtasis jūreivis 
matė didelę aukštumą, nuklotą sniego ir ledo, bet prie 
jos priplaukti trukdė ledai. Praėjus kelioms dešimtims 
metų, normanų būreliui teko žiemoti kažkur ant šcherų, 
kuriuos jie palaikė Hunbjerno šcherais. Gal tai buvo ir 
tiesa. Šie normanai matė tą pačią žemę, kaip ir Hunbjer- 
nas. Grįžę į Norvegiją, jie patvirtino Hunbjerno pasa- 
kojimus. 

Apie tą patį metą Islandijoje gyveno kažkoks Erikas 
Rudasis, išvytas iš Norvegijos už žmogžudystę. Bet ir 
Islandijoje jis, matyt, bus ką pridaręs, nes buvo nuteistas 
ištremti trejiems metams. Erikas su savo sėbrais išplaukė 
per vandenyną į vakarus (apie 982 m.) tos didelės žemės 
ieškoti. Pasiekti ją pasiekė, bet prisiartinti prie kranto 
dėl susigrūdusių ledų negalėjo. Tada jis pasuko į piet- 
vakarius ir praplaukė apie 650 km. Nepasiekęs pietinio 
žemės galo, užkluptas žiemos, Erikas su sėbrais peržie- 
mojo kažkokioje salelėje ir, atėjus vasarai, apiplaukė 
pietinį žemės galą. Ir ne tik apiplaukė, bet dvi vasaras 
tyrinėjo jau vakarinę pakrantę, išraižytą fiordų. Žinoma, 
Erikui rūpėjo ne moksliniai tyrimai, o patogi vieta įsi- 
kurti. Jos ieškodamas, jis aptiko pietvakarių pakrantėje 
kelias lygias, nuo žvarbių vėjų užstotas vietas, kur vasa- 
rą sužaliuoja vešli žolė, krūmokšniai. Dėl to jis pavadino 
rastąją žemę Grenlandija (Žaliuoju kraštu). Nors 8595 mil- 
žiniškos salos (per 2 mln. km?) ir vasarą sukaustyta sniego 
bei ledo, tas vardas prigijo ir išliko. Beje, viena islandų 
saga tvirtina Eriką taip pavadinus naują žemę, norint 
prisivilioti kolonistų. 

985 m. grįžęs į Islandiją, Erikas sugundė nemaža islan- 
dų keltis į naująją žemę. Kitų metų vasarą su juo išplau- 
kė jau 25 laivai su žmonėmis, prikrauti viso, kas reika- 
linga gyvenimui. Audros metu keli laivai žuvo, kiti grį- 
žo atgal į Islandiją, tačiau 14 laivų su 500 žmonių pasiekė 
Eriko aptiktąsias vietas ir įsikūrė ten, kur buvo jo nuro- 


I Šcherai — mažos salos — virš vandens ir po vandeniu esan- 
čios uolos, supančios uolingus Skandinavijos, Suomijos ir kitus krantus. 

dyta. Normanai atsigabeno ir naminių gyvulių, bet svar- 
piausias jų verslas buvo ne gyvulininkystė, o žvejyba, 
šiaurės elnių, baltųjų lokių, šiaurės lapių ir jūrų gyvūnų 
medžioklė. Šiems įsikūrus, į Grenlandiją atsikėlė ir dau- 
įau normanų, ir per X—-XI a. jų kolonijos nusitęsė vaka- 
rine Grenlandijos pakrante net iki speigiračio. Kurdavosi 
jie fiordų galuose, užuovėjose, kur vasarą nutirpdavo 
sniegas. XIII a. pietinėje ir vakarinėje salos pakrantėje 
buvę 280 normanų smulkių kaimelių, kuriuose, kaip spė- 
jama, gyvenę nuo 3 iki 6 tūkstančių Žmonių. Kadangi 
grenlandai neturėjo duonos, miško, geležies, jie gaben- 
davo per Islandiją į Europą žvėrių kailius, jūrų gyvūnų 
odas, jūrų vėplių iltis, o iš ten gaudavo, ko jiems trūko. 
Taip gyveno normanai Grenlandijoje, kol Islandija buvo 
nepriklausoma. Prijungus Islandiją prie Norvegijos 
(1281 m.), reikalai pablogėjo: Islandijos laivai rečiau be- 
lankydavo Grenlandiją, ėmė trūkti reikalingiausių daiktų. 
O kai XIV a. Norvegija drauge su Islandija pateko į Da- 
nijos priklausomybę, padėtis pasidarė katastrofiška. 
Danijos karaliai paskelbė prekybą su šiaurės vakarų 
salomis savo monopolija. Palaikydami nuolatinius ryšius 
su Islandija, į Grenlandiją jie teleisdavo plaukti vienam 
laivui per Metus, bet ir tas dažnai jos nepasiekdavo. Is- 
landams buvo visai uždrausta į Grenlandiją plaukti. Paga- 
liau Grenlandija buvo visiškai palikta likimo valiai. 
Negaudami miško ir geležies, grenlandai nebegalėjo nei 
naujų laivų statyti, nei senųjų taisyti. Nebegaudavo ir 
duonos. Prasidėjo ligos, išsigimimas. Daugumas normanų 
išmirė, kiti sulaukėjo ir susimaišė su eskimais. 


Normanai pasiekia Ameriką 


Normanai iš Grenlandijos, kaip dabar yra nustatyta, 
buvo pasiekę net Šiaurės Amerikos pakrantes. Tai pada- 
Tyti jiems buvo nesunku, nes Grenlandija — anga į Ame- 
rikos žemyną. Geografiniu požiūriu ji teisingai ir jungia- 
Ma prie to žemyno. Tačiau normanai laikė Grenlandiją 
Europai priklausančia žeme. Dar 1427 m. dano Klaudi- 
Jaus Klauseno Svarto sudarytame žemėlapyje, kuris yra 
Išlikęs, Grenlandija pažymėta kaip Europos dalis. 

„ Pažiūrėję į žemėlapį, matome, kad tarp Skandina- 
Vijos pusiasalio ir Šiaurės Amerikos plyti Islandija ir 

Grenlandija, lyg stotys kelyje į Ameriką. Įsikūrus norma- 
nams Islandijoje, lengviau buvo pasiekti Grenlandiją, o įsi- 
kūrus Grenlandijoje —ir Amerikos žemyną. Normanų 
sagos pasakoja, kad kažkoks Bjarnis 986 m. išvyko iš 
Norvegijos į Islandiją. Sužinojęs, kad jo tėvas su Eriku 
persikėlęs į Grenlandiją, jis neatsisakė kelionės tikslo ir 
leidosi su savo „Sraigės“ laivu į vakarus. 

Išplaukiant iš salos, dvelkė silpnas vėjelis. Tačiau, vos 
spėjo sala išnykti iš akių, dangus apniuko, ėmė drioksėti 
perkūnija ir vėjai nešti ,Sraigę“ nežinia kur. Daug dienų 
Bjarnis buvo blaškomas po šėlstantį vandenyną; jis ne- 
matė nei saulės, nei žvaigždžių. Pagaliau audra nutilo, 
migla išsisklaidė, ir iškankinti žmonės pamatė miškingą 
krantą. Bjarnis nusprendė, jog tai ne Grenlandija, ir 
„Sraigė“ vėl leidosi į jūrą. 

Pučiant pietvakarių vėjui, laivas kelias dienas plaukė 
į šiaurę, kol kartą anksti rytą iš dešinės pasirodė kita 
žemė, užversta didelėmis plokščiomis uolomis. Pasipildę 
vandens atsargas, keliautojai vėl traukė į šiaurę ir po 
kelių dienų išvydo kalnus, nuklotus ledynų. Bjarnis ap- 
sidžiaugęs tarė, jog ši Žemė jau panaši į Grenlandi- 
ją. Tačiau prisiartinus paaiškėjo, jog tatai kažkokia ki- 
ta sala. 

Laivui nuplaukus toliau į šiaurę, pasirodė žemė, išrai- 
žyta fiordų su jaukiais žaliais krantais, su pasislinkusiais 
į krašto gilumą kalnais, sukaustytais ledo šarvo. Tai buvo 
Grenlandija. 

Džiugus buvo susitikimas su saviškiais. Tačiau Bjar- 
nis neišvengė ir priekaištų, kam neištyrė matytų naujų 
žemių. Kas tai buvo per žemės? 

Tas klausimas. nedavė ramybės Leifui, Eriko sūnui. Jis 
nupirko iš Bjarnio laivą ir 1002 m. su 35 vyrais iškeliavo 
jų ieškoti. 

Laivas su koviniais skydais, prikaltais prie šonų, ke- 
turkampe bure, penkiametriniais irklais taškydamas fior- 
do vandenį, nuplaukė į vakarus ir toli jūroje pasuko 
į pietus. 

Pūtė palankus vėjas, ir po kelių dienų, saulėlydyje, 
Leifas su bendrakeleiviais išvydo violetinius tolimos že- 
mės bruožus. Priplaukę visai arti, jie pamatė akmenuotą 
krantą su tolumoje stūksančiais apledėjusiais kalnais. 
Vikingai pavadino šią žemę Helulandu, t. y. Akmenuota 
Žeme. 


Po kelių dienų iš kairės pasirodė nauja žemė. Smėlėtą 
akrantę juosė tankūs miškai, pilni žvėrių ir paukščių. 
Leifas pavadino tą kraštą Marklandu (Miškų kraštu). 

Po trumpo poilsio normanai vėl leidosi į kelionę. Jūra 
nuvo tokia tyli, kad į plačiai atvertus drakono nasrus, 
kurie puošė laivų priešakį, nepatekdavo net vandens 
purslų. Kelias dienas jūreiviai matė vien jūrą. Staiga iš 
kažkur padvelkė žolių kvapas, ir irkluotojai, sėdėję prie 
dešiniojo laivo šono, pastebėjo žemę. Vikingai pasuko 
valtį į salą, kuri stūksojo įšiauriau žemės, o paskui — 
į sąsiaurį, kuris skyrė salą nuo rago, ištįsusio į šiaurę, ir 
pasuko į vakarus. Sekluma jie priplaukė upės žiotis. Pa- 
kilę upe, jie pasiekė ežerą, išmetė akmeninius inkarus ir 
pritvirtino laivo grandį prie įkalto į pakrantės uolą 
virbo. 

Įsitikinę, kad miškuose gausu žvėrių, 0 upėse — žu- 
„ies, ypač lašišų, jūreiviai pasistatė namą. Netoliese, že- 
mumose, jie aptiko plačius laukus, priaugusius laukinių 
avų. 
| Žiema praėjo be nuotykių. Kitą vasarą, prisikrovę 
laivą rąstų, kailių ir vynuogių, vikingai paliko Gerąjį 
Vinlandą, kaip jie buvo tą žemę pavadinę. 

Leito pasisekimas sugundė jo brolį Torvaldą. „Vinlan- 
do“ laivu su 30 vyrų jis iškeliavo į atrastąją Žeme. Jie 
be vargo pasiekė Leifo išsikėlimo vietą, peržiemojo ir pa- 
vasarį pasiuntė keletą vyrų į pietus pasižvalgyti. Grįžę 
rudenį, žvalgai pranešė radę dar vieną puikų kraštą, Ža- 
liuojantį miškais, su daugeliu pakrantės salų ir seklumų. 

Naujas pasaulis platėjo. Suprasdamas, kad jie bus 
patekę į labai didelę žemę, 1004 m. pavasarį Torvaldas 
leidosi toliau. Radęs patogų užtakį, atskirtą nuo jūros, 
Torvaldas išsikėlė į krantą ir apsidairęs patenkintas sušu- 
ko esąs pasiryžęs šiame puikiame krašte įsikurti. 

Temstant vikingai pastebėjo netoliese ant smėlio ne- 
rijos tris valtis ir greta jų devynis vietinius gyventojus. 
Vikingai juos užpuolė. Pabėgo vos vienas. | 

Po kelių dienų į užtakį įplaukė daug laivų. Ėmė švilpti 
strėlės. Nuo strėlės krito ir Torvaldas. Jis buvo palaidotas 
rage, kuriame norėjo įsikurti. 
 Peržiemoję vyrai grįžo į Leifo stovyklą, o iš jos — 
1 Grenlandiją. 

Tada ryžosi išbandyti savo laimę trečiasis Eriko su- 
nus — Torsteinas. Jis išvyko pargabenti brolio palaikų ir 

atlikti tolesnių tyrimų. Laivas visą vasarą klaidžiojo aud- 
rose ir miglose. Jis praplaukė netoli Islandijos. Tik prieš 
pat žiemą pavyko įplaukti į nežinomą Grenlandijos fior- 
dą, kur jūreivių tykojo ligos. Drauge su kitais mirė ir 
Torsteinas. Tiktai 1008 m. išlikę gyvi vyrai pasiekė gim- 
tąsias vietas. 

Netrukus į naująją žemę išplaukė iš Grenlandijos dar 
trys laivai. Vienu laivu plaukė pirklys Torfinas. Jis buvo 
vedęs Torvaldo našlę Hundridą. Ši ir sugundė jį keliauti. 
Laivais plaukė 160 žmonių. Manydami įkurti koloniją, vi- 
kingai gabenosi naminių gyvulių — jautį, karvių bei avių. 

Pirmoji pamatytoji žemė buvo Helulandas, kur vikin- 
gus nustebino gausybė baltų lapių. Vėl buvo išskleistos 
burės, ir laivai plaukė į pietus. Pagaliau jie pasiekė miš- 
kingą kraštą, pilną žvėrių. Tačiau vikingams rūpėjo rasti 
Vinlandą. 

Po to vyrai išvydo įlanką, kurios angoje, salelėje, 
buvo tiek gausu gagų, kad nebebuvo kur nė atsistoti. 
Įlanka pasižymėjo stipriomis srovėmis. Ją ir praminė 
Srovių įlanka. Kraštas buvo malonus, bet ne Vinlandas. 
Ryžęsi plaukti jo ieškoti, keliautojai susiginčijo... Torcha- 
lis tvirtino, kad Vinlandas turįs būti į šiaurę, o Torfinas,— 
kad į pietvakarius. Torchalis plaukė atgal, bet stiprus va- 
karų vėjas nunešė laivą į atvirą jūrą ir pribloškė prie 
Airijos krantų, kur vikingai buvo pargabenti vergais. 

Kitoks likimas laukė tų, kurie pasikliovė Torfinu. Jie 
plaukė į pietvakarius ir didelės upės žiotyse aptiko salą. 
Kraštą jie praminė Holiu. Ten jie rado laukinių javų, 
vynuogių, daugybę žuvies. Vieną rytą įlankoje pasirodė 
daug valčių su žmonėmis, kurie atrodė taikūs, buvo žemo 
ūgio, plačiais skruostais ir didelėmis juodomis akimis. Jie 
netrukus dingo. 

Artėjant žiemai, normanai pasistatė gerus būstus ir 
gyvulidms tvartą. Žiema buvo švelni — žemės nedengė 
sniegas, ir gyvuliai galėjo ganytis ganyklose. 

Kartą, jau 1012 m., įlanką vėl užplūdo valtys su skle- 
ringais!. Torfinas iškėlė baltą skydą — taikos ženklą. 
Čiabuviai išlipo ant kranto, ir prasidėjo mainų prekyba. 
Normanai, turėję su savimi raudono milo, raižė jį siau- 


!Skleringas — neužauga. Taip vikingai vadino vietos gy- 
ventojus. 

„omis juostomis ir keitė į lapių, sabalų kailius bei odas. 
Torfinas įsakė pavaišinti svečius pienu. Gėralas tiems 
atiko. Bet iš miško išnėrė jautis ir, suerzintas raudonų 
juostų, puolė atvykėlius. Nematyta pabaisa pergąsdino 
svečius. Jie puolė į valtis ir dingo. Kitais metais sklerin- 
gai vėl pasirodė. Ši kartą jie buvo nusiteikę priešiškai. 


„1 


as 
2 





Normanų valdos iki 1035 m. (1) 


Susidūrimai su vietos gyventojais privertė Torfiną 
palikti tą kraštą. Pavasarį (1013 m.) Torfinas grįžo į Gren- 
landiją su trejų metų sūneliu, gimusiu naujoje žemėje. 

Taip pasakoja sagos apie normanų keliones ir aptik- 
tas plačias žemes į vakarus nuo Grenlandijos. Žinoma, 
nebūtinai sagos turėjo pasakoti apie kiekvieną normanų 
kelionę į vakarus, ypač kai jos virto paprastu reiškiniu. 
Todėl tų kelionių ir net įsikūrimų galėjo būti ir daugiau, 
Negu sagos mums paliko. Apie 1400 m. normanų kolonija 
Grenlandijoje išnyko. Nutrūko ryšiai ir su Amerikos 
žemynų. 

Kyla klausimas, ar galima tikėti sagų pasakojimais. 
Islandijos sagose nėra fantastikos, o tikri aprašymai, kro- 
Nikos. Vinlandas minimas ne mažiau kaip 19 sagų ir 

kronikų. Jį mini ir istorikas Adomas Bremenietis (mires 
apie 1076 m.). 

Jei normanai lankydavo Amerikos žemyną ir, gal būt, 
jame įsikurdavo, ten turėtų būti jų pėdsakų, šiokių ar 
tokių liekanų. 

XVIII a. Bostono įlankoje buvo rastas akmenų kapas 
su Žmogaus griaučiais ir geležinė kardo rankena. Indėnai 
geležies nežinojo. Todėl manoma, kad griaučiai esą nor- 
mano. 1893 m. Minesotos valstijoje švedas Olafas Oma- 
nas, valydamas dirvą, rado kalaviją, o po medžiu — uo- 
los gabalą su tokiais runų rašto žodžiais: 8 gotai (švedai) 
ir 22 norvegai esame žygyje į vakarus nuo Vinlando. Bu- 
vome sustoję stovyklos ant dviejų salelių, diena kelio nuo 
šio akmens. Nebuvome visą dieną, nes gaudėme žuvį. 
Kai grįžome, radome 10 mūsų draugų paplūdusius krau- 
jais, nebegyvus. AVM“. Akmens šone buvo užrašyta: 
„10 žmonių iš mūsų partijos pajūryje sergsti laivus 
14 dienų kelio nuo šios salos. 1362“. 1948 m. uola buvo 
pastatyta viename Vašingtono muziejuje, bet po 5 metų 
pasiųsta atgal, nes raštas esąs suklastotas. Amerikoje 
rasta ir daugiau uolų su iškaltais runų raštais. Vienos 
pripažintos suklastotomis, o dėl kitų tikrumo tebesigin- 
čijama. 

1930 m. Kanadoje netoli nuo Nipigono ežero geležin- 
kelininkas E. Dodas rado normanišką kardą, kirvį ir gaba- 
lą skydo. 1949— 1950 m. Njufaundlendo saloje buvo rasta 
geležinių sutvirtinimų laivams, kaltas, kovinis kirvis su 
plonais ašmenimis. Spėjama, kad tie daiktai esą 1150— 
1200 metų. Pagaliau 1953 m. Labradore buvo rastas nor- 
manų kalavijas. Jis perduotas Sent Džonso muziejui. 
Apskritai Amerikoje rasta per 60 įvairių daiktų: vienų 
normaniška kilmė neabejotina, kitų — neaiški. 

Kurias vietas normanai lankydavo Amerikos žemyne, 
tikrai sunku pasakyti. Kur ieškoti Leifo atrastųjų Helu- 
lando, Marklando ir Vinlando, tyrinėtojų nuomonės ski- 
riasi. Heiborn-Hardi (1921) mano, kad Helulandą tenką 
identifikuoti su Labradoru, arba Njufaundlendu (anais lai- 
kais Labradoras ir Njufaundlendas buvo laikoma viena 
žeme), Marklandą — su Naująja Škotija, o Vinlandą — 
su Naująja Anglija. Kiti spėja, kad normanai siekdavę 
Šv. Lauryno įlanką, gal ir Šv. Lauryno upės baseiną arba 
net ir Floridą. 

Kaip ten bebūtų, reikia tiesiai pasakyti, kad Kolum- 
pas, geriausiu atveju, yra atradęs Ameriką antrą kartą. 
Tat kodėl gi šio žemyno atradimo garbė tenka ne nor- 
manams, o Kolumbuiė Bet čia tuojau susiduriame su kitu 
klausimu, ką laikyti geografiniu atradimu. Daugelis 
geografijos istorijos tyrinėtojų geografiniu atradimu laiko 
pirmą kurios nors civilizuotos tautos keliautojų aplanky- 
mą kurios nors iki tol nežinomos civilizuotoms tautoms 
zemės dalies. Tas pirmas aplankymas, atradimas, tuojau 
a: vėliau paaiškėja kitoms civilizuotoms tautoms ir pra- 
plečia jų geografinį horizontą. Dar geriau, jei atradimas, 
be to, ir aprašytas, paskelbtas kitiems. 

Normanai ne tik Islandiją, bet ir Grenlandiją su pa- 
siektomis Amerikos pakrantėmis laikė Europos dalimi. Jei 
jų Islandijos bei Grenlandijos atradimas paaiškėjo vi- 
siems, nes normanai tose salose įsikūrė, tai visai neaišku 
buvo jiems patiems, ką jie toliau į Vakarus aptiko, o ki- 
tos civilizuotos tautos apie jų Amerikos pakrančių atra- 
dimą visai nežinojo. 


ARABAI 
Arabija ir jos gyventojai 


Arabija — milžiniškas pusiasalis, jo plotas siekia 
3 mln. kmž. Iš vakarų Arabiją supa Raudonoji, iš pietų — 
Arabų jūra, o iš rytų — Persų įlanka. Tai buvo islamo 
religinės, kultūrinės ir politinės galios lopšys, iš kurio 
vyko nukariavimai ir arabų kalba bei kultūra sklido 
į Aziją, Europą, Afriką. 

Didžiosios krašto dalies klimatas sausas ir karštas — 
dykuminis. Lyja retai, vos kelias dienas per metus, nors 
kai jau lyja, tai pliaupia be perstojo. Gausiau palyja tik- 
tai kai kuriuose kalnuose. Žiema trumpa ir nešalta, tik 
naktį esti keli laipsniai šalčio. Vasarą naktys vėsokos. 

Dėl tokio klimato vyrauja skurdi dykumų, pusdyku- 
mMių ar stepinė augalija. Dykumos Arabijoje užima apie 
3606, pusdykumės ir stepės — apie 600; visos teritorijos. 
Tiktai 405 ploto apaugę miškais arba tinka žemės ūkiui. 

amtinis vaizdas, tur būt, mažai kuo skyrėsi nuo šių die- 
nų ir daugiau kaip prieš tūkstantį metų, kai arabai pra- 
dėjo savo ekspansiją. 

Arabų giminės, gyvenusios Arabijos pusiasalyje, sky- 
rėsi savo etnine kilme į pietų arabus, arba jemenus, ir 
šiaurės arabus. Didžioji arabų giminių dalis VII a. pra- 
džioje tebebuvo klajokliai. Ir tai natūralu: klajokliškai 
gyvulininkystei driekėsi neaprėpiami pusdykumių ir ste- 
pių plotai. Arabai augindavo kupranugarius ir ožkas; 
avių mažiau. Kupranugariais buvo labai patogu keliauti 
per dykumas, stepes, gabenti krovinius. 

Prie oazių ir kitur prie vandens arabai gyveno sėsliai: 
dirbdavo žemę, augindavo miežius, vynuoges, vaisme- 
džius, finikines palmes. 

Arabų nebuvo užkariavę nei asirai, nei babiloniečiai, 
nei egiptiečiai. Aleksandras Makedonietis buvo užsimojęs 
juos nukariauti, bet jam sukliudė mirtis. Tik Romai buvo 
pavykę pajungti Šiaurės Arabijos dalį. Jokie antplūdžiai 
nesutrukdė arabams kurti savitos kultūros. 

Kur buvo vandens, palankios sąlygos sėsliam gyveni- 
mui, žemdirbystei, kaip antai Jemene, nuo seno susikur- 
davo ir valstybės. Paskutinė vergovinė valstybė Jeme- 
ne — Himjaritų valstybė, susikūrusi II a. prieš m. e., išsi- 
laikė iki VI a. pradžios. 

Jemene nuo seno susiformavo gyventojų socialiniai 
sluoksniai: kilmingųjų, pirklių, laisvų žemdirbių, laisvų 
amatininkų ir vergų. Kilmingieji dažniausiai gyvendavo 
miestuose, bet turėdavo ir dvarų, kur augindavo ne tik 
miežių, bet ir vynuogių, vaismedžių, finikinių palmių, 
taip pat landano (tam tikri medžiai su kvapniais sakais 
smilkalams), įvairių kvapnių ir prieskoninių augalų. Ver- 
gai dirbdavo dvaruose, kasdavo laistymo perkasus, iš da- 
lies užsiimdavo ir amatais. Laisvieji valstiečiai buvo -su- 
sijungę į bendruomenes, bendrai kasdavo, valdydavo ir 

Dalis kilmingųjų plačiai versdavosi ir prekyba: vie- 
tine, su kitais kraštais ir tranzitine. Jemene stovėjo seni 
prekybos miestai: Maribas, Sanas, Nedžranas ir Mainas. 
Savo vidaus santvarka šie miestai buvo panašūs į graikų 
miestus-valstybėles. 

Jemeno prakutimui, be abejo, turėjo įtakos prekybi- 
nio tarpininko vaidmuo. Iš Indijos vandens keliais atga- 
bentas prekes — prieskonius, kinų šilkus — perkraudavo 
ant kupranugarių, ir jų karavanai traukdavo į Palestinos 
ir Sirijos pasienį. Iš Afrikos panašiu būdu eidavo per 
Arabiją to krašto prekės: auksas, dramblio kaulas ir 

vergai. Iš Sirijos arabų pirkliai gabendavo į Arabiją Bi- 
zantijos audinius, stiklo indus, metalų dirbinius, ginklus, 
grūdus ir alyvą. | 

Arabijos vakaruose, tarp oazių, stovėjo Mekos mies- 
tas. Čia būdavo perkraunamos prekės, karavanų keliais 
iš Jemeno gabenamos į Siriją ar iš Sirijos, Palestinos ir 
Egipto į Jemeną, o iš Jemeno — į Etiopiją bei Indiją. 
Mieste gyveno pirkliai, pinigų skolintojai ir vergai. Mies- 
to centre stovėjo Kabos šventovė, o jos rytinės sienos 
nišoje — šventa uola-meteoritas. Mahometas ją irgi pri- 
pažino šventa. Į šventes suplaukdavo daug maldininkų. 
Ta pačia proga miesto apylinkėje vykdavo dideli preky- 
mečiai. Dėl viso to miestas išaugo ir pralobo. Antras dy- 
kuminės Arabijos miestas buvo Medina. Jis buvo oazės 
centras. 

Nemaža arabų nuo seno gyveno ir svetur: Egipte, Pa- 
lestinoje, Sirijoje ir Mesopotamijoje. Nukariavus ara- 
bams šiuos kraštus, tie gyventojai palengvino juos -su- 
arabinti. 


Arabų užkariavimai 


Įsigaliojus žemės nuosavybei, augo prieštaravimai tarp 
žemvaldžių ir bežemių. Gilūs socialiniai prieštaravimai 
nuo seno buvo tarp vergvaldžių ir vergų. 

Arabų didikuose, ypač Mekos, brendo mintis pradėti 
erobiamuosius karus: užkariauti naujų žemių, prisiplėšti 
turtų ir į karų sūkurį įjungti visus nepatenkintuosius jų 
valdžia. 

Nauji visuomeniniai santykiai sudarė sąlygas ir nau- 
jai ideologijai kurtis. Ši ideologija susiformavo naujos 
religijos, islamo, arba musulmonizmo, forma. Jos kūrėjas 
buvo Mekos pirklys Mahometas (apie 570—632 m.). Isla- 
mas, be kita ko, skelbė, kad esąs vienas alachas (dievas), 
O jo pranašas — Mahometas, jog visi tikintieji esą „„bro- 
liai", kad melstis reikią atsisukus į Meką, ramadano mė- 
nesį (rudenį) pasninkauti — nuo saulės patekėjimo iki nu- 
sileidimo nieko nevalgyti ir negerti. Anų laikų sąlygomis 
islamas pasirodė labai tinkama ideologinė priemonė ne tik 
Arabijai sujungti, bet ir užkariauti dideliems plotams už 
jos sienų. 

Mahometo misija Mekoje nepavyko, ir jis su savo 
bendraminčiais persikėlė į Mediną, kur turėjo didesnį pa- 
sisekimą. Čia islamininkų bendruomenė greit virto poli- 
tine jėga. Jos priešakyje stovėjo pats Mahometas ir pirk- 
liai — Abu Bekras ir Omaras. Tai buvo Arabijos sujun- 
gimo branduolys. Ji buvo jungiama propaganda ir jėga. 
Prie pranašo gyvos galvos šis procesas nebuvo už- 
baigtas. 

632 m. vasarą mirus Mahometui, kalifu (įpėdiniu) 
buvo išrinktas Abu Bekras (632—634 m.), pranašo uošvis. 
Jis žiauriai numalšino įsiliepsnojusius po pranašo mirties 
sukilimus prieš naujoves, sujungė beveik visą Arabiją ir 
įkūrė teokratinę ! valstybę. Be to, pradėjo karus su Bi- 
zantija ir Iranu. 

Kyla klausimas, kaip galėjo drįsti arabų kalifas stoti 
į karą su didžiosiomis anų laikų valstybėmis. Reikia tu- 
rėti galvoje, kad tos valstybės ištisus 27 metus (602— 
628 m.) kariavo tarpusavyje ir dėl to buvo labai nusilpu- 
sios. Palankios istorinės aplinkybės buvo ir kitiems arabų 
užkariavimams. 

Abu Bekras mirdamas paliko kalifu Omarą (634— 
644 m.). Jis buvo milžiniško ūgio, galiūno sveikatos ir 
energijos. Tai didžiausias arabų užkariautojas ir kalifato 
tvarkytojas. Jam viešpataujant, buvo nukariauta Sirija, 
Palestina, Persija, o su ja — Babilonija ir Egiptas, pietinė 
Viduržemio jūros pakrantė iki Tripolio. Omaras prislėgė 
gyventojus nepakeliamais mokesčiais. Todėl buvo daug 
nepatenkintųjų, ir vienas persas jį nudūrė mečetėje. Po 
Omaro mirties kiti kalifai tęsė užkariavimus. Buvo užimta 
pietinė Kaukazo dalis, baigta nukariauti Bizantija, Šiau- 
rinė Afrikos dalis pagal Viduržemio jūrą, Sicilija, Sardi- 
nija ir dalis Apeninų pusiasalio. 711 m. arabai persikėlė 
per sąsiaurį, kurį pavadino Gibraltaru, ir per kelis mė- 
nesius nukariavo beveik visą Pirėnų pusiasalį. Taip buvo 
sukurta pasaulinė arabų valstybė, arba kalifatas. 

Žinoma, tokius milžiniškus plotus užkariavo ne vieni 
arabai; arabų karo vadai ir vietų valdovai įjungdavo 
į savo kariuomenę ir užgrobtų kraštų vyrus — turkus, 
mongolus bei kitus. Kiti arabai po laimėtų mūšių vėl 
grįždavo į Arabiją, o jų vietą užimdavo nukariautųjų 


I! Teokratija— valdymo forma, kurioje politinė valdžia pri- 
klauso dvasininkams. 

tautų vyrai. Iš pradžių, VII-VIII a., kalifato sostinė buvo 
Damaskas, o Vėliau — Bagdadas. 

Žinoma, toks milžiniškas kalifatas ilgai patverti nega- 
lėjo. Jis greit ėmė irti. Jau VIII a. nuo jo atsiskyrė Anda- 
lūzija ir Magribas (Šiaurės vakarų Afrikos dalis), IX a— 
Persija, Vidurinė Azija, Užkaukazė. Žodžiu X a. pradžioje 
kalifatas jau buvo susiskirstęs į eilę arabiškų ir neara- 
biškų feodalinių valstybių. 


Arabų kultūra ir mokslas 


Kaip žinoma, bekurdami savo milžinišką kalifatą, ara- 
bai įjungė į jį visą eilę tautų, kurios turėjo savo gana 
aukštą kultūrą ir mokslą, — tadžikus, uzbekus, azerbaidža- 
niečius, persus, egiptiečius ir kitus. Arabai pasisavino tų 
tautų kultūros ir mokslo laimėjimus. Arabų pasiekimai 
kartu su kitų tautų kultūros ir mokslo laimėjimais įnešė 
didelį indėlį į bendrą kultūros ir mokslo raidą. 

Kaip matėme, senojoje arabų tėvynėje, Arabijos pu- 
siasalyje, šiaurėje ir pietuose gyvenimas buvo susiklostęs 
skirtingai. Didžiojoje dalyje Šiaurės Arabijos, kur gyven- 
tojai vertėsi klajokline gyvulininkyste ir oazine žemdir- 
byste, iki VII a. buvo išlikusi pirmykštė bendruomenė. 
Arabų liaudies, dar nepajungtos stambių išnaudotojų ir 
nesukaustytos islamo dogmų, kūryboje spindi liaudiška 
išmintis, poezijos grožis. Buvo pagarsėjusių pasakų sekė- 
jų, beduinų dainių. O tie dainiai apdainuodavo meilę, my- 
limosios netekimo skausmą, gamtos grožį, laisvės meilę, 
drąsą, didvyriškumą. Jokių religinių motyvų dainose ne- 
buvo. Islamas pradžioje neturėjo didesnės įtakos arabų 
poezijai, o vėliau veikė ją neigiamai. Mahometui buvo 
malonios dainos tik islamo garbei, kitokias jis laikė vel- 
nio išmone. 

Pietų Arabija buvo labiau išsivysčiusi. Kalnų slėniuo- 
se nuo seno buvo paplitusi žemdirbystė ir sėslus gyveni- 
mas. Krašte buvo įsigalėjusi vergovinė santvarka, susi- 
kūrė vergovinės valstybės. Ir kultūrinės liekanos čia 
kitokios: rūmų, šventovių, tvirtovių griuvėsiai, užtvankų, 
pinigų, užrašų liekanos. Yra likę ir literatūrinių paminklų. 
Visa tat rodo buvus savitą, nacionalinę arabų kultūrą. 

Sukūrus kalifatą, įsigalėjus feodalizmui, jo ideologija 
buvo islamas. Užkariauti kraštai, kaip antai Sirija, Pales- 


tina, Mesopotamija, Egiptas ir iš dalies Rytų Sudanas, 
Barka, Tripolis, Tunisas, Alžyras, Marokas, buvo islami- 
nami iI arabinami. Kiti, pavyzdžiui Užkaukazė, Vidurinė 
Azija, Pirėnų pusiasalis, Persija, sugebėjo išlaikyti savo 
kalbą, atkovoti nepriklausomybę, nors islamo religija ir 
jose daug kur išliko. 

Tūlos arabų užgrobtos tautos savo visuomenine raida 
puvo pialenkusios užkariautojus. Arabams ilgokai teko 
pūti jų mokiniais, kol perėmė jų pasiekimus. Į arabų kal- 
bą buvo išversti senovės graikų ir Rytų mokslininkų vei- 
kalai. Tais mokslo darbais galėjo naudotis ne tik ara- 
bai, bet ir kitų tautų mokslo žmonės, pramokę ara- 
biškai. 

Kadangi arabų kalba buvo kalifato valstybinė kalba, 
ir į ją buvo išversti graikų ir Rytų mokslininkų veikalai, 
ji virto įvairioms tautoms tarptautine kalba, panašiai kaip 
kadaise Europos tautoms lotynų. O arabų kalba — viena 
is žodingiausių pasaulio kalbų. Visa eilė arabiškų žodžių 
pateko ir į Europos tautų, tame tarpe ir lietuvių, kalbą, 
kaip antai admirolas, almanachas, algebra, alkoholis, tari- 
fas, bismutas, kamparas, karatas ir kiti. 

Yra buvę žymių arabų ir nearabų, bet arabiškai rašiu- 
sių poetų, istorinių romanų, pasakų kūrėjų. Arabų pasakų 
rinkinys „Tūkstantis ir viena naktis“ išverstas į visas Eu- 
ropos kalbas. 

Savotiška, didį grožio supratimą rodanti yra arabų ar- 
chitektūra. Didingos ir puošnios jų mečetės, valdovų 
rūmai. Grindys, sienos ir lubos skoningai išmargintos 
mozaika: įvairiaspalviais akmens, stiklo gabaliukais, ara- 
beskomis — linijomis, kurios sudaro mazgus, žvaigždes, 
įvairius ornamentus. Tačiau kad ir koks puošnus tų pa- 
statų vidus, jis nuobodokas, nes nėra jokių skulptūrų, 
Paveikslų, kaip senovės graikų ar romėnų pastatuose. 
Mat, pranašo mokslas juos draudžia. 

Arabų mokslas brendo graikų, Vidurinės Azijos tautų, 
Persų, egiptiečių ir sirų įtakoje. Arabų mokslininkai Aris- 
totelį vadindavo savo pirmuoju mokytoju, o didį tadžikų 
mokslininką ir filosofą Ibn Siną (980—1037 m.) — mokslo 
selchu, t. y. mokslo galva. Šio mokslininko medicininis 
Veikalas ištisus amžius buvo arabų, o vėliau ir Europos 
gydytojų pagrindinis teorinis ir praktinis vadovas. 

Didelę įtaką arabų mokslui padarė įžymūs IX a. uz- 

€kų matematikai ir astronomai Chorezmis ir Ferganis. 

Abu jie gyveno IX a. Jie sakydavosi esą ne arabai, o ra- 
šą arabiškai dėl to, kad juos suprastų. 

Chorezmis, be kita ko, parašė aritmetikos traktatą, 
kuriuo supažindino arabus su dešimtaine skaitmenų siste- 
ma, pasisavinta iš Indijos. Tas traktatas XII a. buvo 
išverstas iš arabų kalbos į lotynų. Iš jo europiečiai susi- 
pažino su naująja sistema, ir ji įsigalėjo. Chorezmio 
parašytoji algebra, išversta į lotynų kalbą, ilgą laiką Euro- 
poje buvo pagrindinis algebros veikalas. Į algebrą Cho- 
rezmis įnešė ir savų atradimų. Rašė jis veikalų ir iš astro- 
nomijos, o jo sudarytomis astronominėmis lentelėmis 
naudojosi arabų astronomai. Paliko rankraštį iš geografi- 
jos — „Žemės pavaizdavimas“". 

Ferganis parašė „Astronomijos pradmenis“. Tai buvo 
tikra astronominių žinių enciklopedija. Veikalas, išverstas 
į lotynų kalbą, labai paplito ir po Europą. 

Šalyje buvo įkurta observatorijų, kuriose greta arabų 
dirbo ir kitų tautų astronomai. 827 m. Sirijos dykumoje 
buvo atlikti meridiano lanko matavimai. Jų pagrindu 
teoriškai buvo nustatytas ir žemės dydis. X a. Basroje 
mokslininkų grupė sudarė visų tos epochos žinių en- 
ciklopediją. 

Arabų gamtininkai rinkdavo augalus, darydavo jų her- 
barus. Antai Ibn-al-Baitaras (miręs 1248 m.) surašė apie 
2700 vaistingųjų ir iš dalies kitokių augalų. 

Arabai perėmė iš kinų kompaso vartojimą, iš kinų ar 
Vidurinės Azijos tautų — popieriaus gamybą. Iš arabų tie 
atradimai perėjo į Europą. 


Arabų keliautojai ir jų geografiniai atradimai 


Po didžiųjų užkariavimų arabai turėjo savo žinioje ne 
tik Viduržemio jūros pakrantes, bet ir didžiausiuosius 
sausumos kelius tarp Europos, Vidurinės Azijos, Irano ir 
Indijos. Jie pasidarė prekybiniai tarpininkai tarp Europos, 
visos Pietų bei Pietryčių Azijos ir Kinijos. 

Arabai laivus statydavo iš kokosinių palmių rąstų. Di- 
dysis keliautojas Markas Polas apie tuos laivus ne kokios 
nuomonės. Jo žodžiais, tie laivai blogi, netvirti ir plau- 
kioti pavojingi. 

Arabų laivai būdavo plokščiadugniai. Daugelis arabų 
pirklių kuriame nors uoste Ormuzo sąsiauryje, jungian- 


ciame Persų įlanką su Arabų jūra, perkraudavo savo pre- 
kes į didelius kinų pirklių laivus ir grįždavo. Kiti laivai, 
turį prityrusių vairininkų, patys leisdavosi per jūrą į In- 
dijos pakrantes. 

Nuo Ormuzo sąsiaurio paprastai laivas plaukdavo 
šiaurine Arabų jūros pakrante, kol pasiekdavo vakarinę 
Indijos pakrantę, ir toliau iki Ceilono salos arba, apsukę 
Indostano pusiasalį iš pietų, leisdavosi rytine pakrante. 
Kartais laivai su arabų pirkliais nuplaukdavo iki Gango 
upės, o iš ten pasiekdavo Indokiniją. Jie priplaukdavo 
Sumatros salą ir net Kinijos pakrantes. Pietvakarių Indi- 
joje buvo visa eilė arabų prekybinių bazių. Dažniausiai 
tai būdavo Indijos pakrančių miestuose arabų pirklių gy- 
venami rajonai. | 

Arabai savų prekių patiekdavo palyginti mažai. Dau- 
giausia jie prekiavo su Europa Indijos, Pietų ir Pietryčių 
Azijos prekėmis. Iš Indijos jie gabendavo brangius audi- 
nius, dramblio kaulą, brangakmenius, perlus, priesko- 
nius — imbierą, kardamoną, ypač pipirus. Iš Indonezijos 
veždavo gvazdikus, muskato riešutus, iš Ceilono — cina- 
moną, iš Kinijos — šilką. Prieskoniai Europoje būdavo la- 
bai branginami ir pirkliams duodavo gražaus pelno. 

Paprastai prekės laivais būdavo gabenamos Persų įlan- 
ka į Bagdadą arba Raudonąja jūra į Sueco sąsmauką. Iš 
Bagdado arba sąsmaukos kupranugariais jos atkeliau- 
davo į Sirijos miestus arba Aleksandriją, kuri dėl tos pre- 
kybos vėl buvo atkutusi ir tapusi didžiausiu Viduržemio 
jūros uostu. 

Jau apie VIII a. pusę arabai atrado Komorų salas In- 
dijos vandenyne ir įsitvirtino jose, IX a. pasiekė Mada- 
gaskaro salą ir ėmė prekiauti su vietos gyventojais. Jie 
įkūrė prekybinę bazę Afrikos žemyno krante ties Mada- 
gaskaru ir nedidelėje Afrikos pakrantės saloje — Mozam- 
bike. Tai buvo įpiečiausia arabų prekybinė bazė Afrikoje. 
Iš Afrikos arabai irgi gabendavo dramblio kaulą, auksą ir 
vergus. | 

„ Be kitų kraštų, VII—XI a. arabiškų pinigų randame ir 
Lietuvoje. Tai auksinės monetos, arba vadinamieji dina- 
Tal, ir sidabrinės — dirhemai. Matyt, arabų prekybiniai 
Myšiai kitados siekdavo ir Lietuvą. ž 

Arabų pirklių laivai plaukiodavo po visas Senojo Pa- 
Saulio jūras, be šiaurinių, 0 jų karavanai žygiuodavo per 
Pusiaujinę Aziją ir subtropinius kraštus; jie pasiekdavo 

kraštus į pietus nuo Saharos. Pirklių kelionės, susipažini- 
mas su tolimais kraštais plėtė arabų geografinį horizontą, 
sudarė sąlygas rastis žymiems geografams ir keliautojams. 

Kai arabų geografai susipažino su antikinių geografų, 
ypač Klaudijaus Ptolemėjaus, darbais, tie darbai tapo 
jiems teoriniu pagrindu. Naujų atradimų arabai nepadarė. 
Tačiau iš arabų keliautojų bei geografų aprašymų euro- 
piečiai galėjo susipažinti su didžiąja dalimi Azijos. Ne 
kas kitas, o jie pirmieji supažindino europiečius su Afri- 
kos rytais ir Madagaskaro sala. 

Gal viena iš anksčiausių arabų geografinių žinių su- 
vestinių yra IX a. vidurio perso Ibn Hardadbeho „Kelių ir 
valstybių knyga“. Autorius pats tėra mažai keliavęs, bet, 
gyvendamas prie Bagdado kalifo rūmų, surinko daugybę 
arabų valdininkų ir pirklių pranešimų apie Azijos kraštus, 
tautas iki pat Kinijos ir daugiausia iš jų sudarė šią knygą. 

Kitas arabiškai rašęs persas — Ibn Dasta — X a. pra- 
džioje yra keliavęs po Artimuosius Rytus ir Rytų Europą. 
Jis parašė populiarų geografinį veikalą —,,„Brangenybių 
knyga“. Išliko tik paskutinė, septintoji, tos knygos dalis, 
kur Ibn Dasta kalba apie Pavolgio bulgarus, slavus, cha- 
zarus ir kitas tautas. 

Arabų keliautojas Ibn Fadlanas (921—922 m.) su ka- 
lifo Muktadiro pasiuntinybe yra perėjęs Irano aukštumas, 
Bucharą, Chorezmą (Vidurinėje Azijoje), pliką Ustiurto 
plokščiakalnį, Pakaspijo žemumą, kol pasiekė prie Kamos 
žiočių Pavolgio bulgarų sostinę, vėliau imtą vadinti Di- 
džiuoju  Bulgaru. Miesto liekanos ir dabar žymios. 
Ibn Fadlanas parašė knygą „Kelionė prie Volgos“, kuri 
ir šiandien nenustojo reikšmės pavolgio praeičiai pažinti. 

Įžymus X a. istorikas ir geografas Masudis, arabas iš 
Bagdado, yra apkeliavęs Persiją, Vidurinę Aziją, Armė- 
niją, Graikiją, Rytų Europą, Egiptą (Egipte ir mirė 956 m.), 
Rytų Afriką iki Madagaskaro. Jį lygindavo su saule, kuri 
iš rytų į vakarus pereina visus kraštus. O pats Masudis 
taikydavęs sau vieno arabų poeto žodžius: „„Aš taip toli 
nukeliaudavau į rytus, kad visiškai pamiršdavau vakarus, 
ir taip toli siekdavau vakarų kraštus, kad net pamiršda- 
vau rytų pavadinimą“. Jis gerai žinojo Javos salą, Kiniją, 
bet ar yra ten buvęs, ar rašė iš kitų pasakojimų — ne- 
aišku. 

Masudis ne tik daug keliavo, bet ir visa, ką matė, tyrė 
ar girdėjo, aprašė. Jis yra parašęs daug veikalų, tačiau 

išliko tik du. Populiariausia islamo pasaulyje jo kny- 
a —, „Auksinės lankos“, kur jis plačiai kalba apie lankytų 
kraštų gamtą, istoriją, gyventojus, jų papročius. 

Didis Chorezmo mokslininkas Birunis (972—1048 m.) 
drauge yra buvęs didis keliautojas ir geografas. Jis yra 
keliavęs po Vidurinę Aziją, Persiją ir Indiją. Gal prieš 
savo valią lydėdamas Afganistano sultoną, Chorezmo nu- 
Kariautoją, žygyje į Indiją, jis ten surinko gausiai moksli- 
nės medžiagos, daug pamatė. Iš tos medžiagos Birunis 
parašė didelę knygą apie Indiją. Parašė jis ir bendrosios 
geografijos veikalą „Masudi Kanonas“, kur aprašinėjo 
žinomus kraštus. 

Vienas žymiausių XII a. geograių buvo Idrisis 
(1100—1166 m.). Jis gimė Afrikos šiaurės vakarų kampe, 
Seuto mieste. Nežinia, ar jis buvo berberas, ar grynas 
arabas. Gyventi jam teko Sicilijos karaliaus Rožero II 
rumuose. Sicilijos valstybė buvo sukurta normanų, ir Ro- 
žeras buvo normanas. Karalius labai domėjosi įvairiais 
kraštais, geografinėmis naujienomis; į savo dvarą jis 
kviesdavosi mokslo žmones, kitų kraštų pirklius, kad iš 
jų ko nauja sužinotų. Jis rinko ir knygas. Todėl Idrisis 
turėjo geras sąlygas savo darbui. Teisybė, pats Idrisis 
maža tėra keliavęs, bet jis buvo surinkęs daug geogra- 
finės literatūros šaltinių ir prisiklausęs iš Rožero svečių 
pasakojimų, ypač apie Afriką ir Centrinę Aziją. Jis para- 
šė didelį geografinį veikalą —,,(Geografinės pramogos“. 
Idrisis buvo žymiausias arabų kartografas. Jis sudarė per 
70 žemėlapių. Reikia pastebėti, kad Idrisio pasaulio že- 
mėlapyje užrašytas ir Lietuvos vardas. 

Didį geografinį darbą yra atlikęs XIII a. pradžioje 
Jakutas (1179—1229 m.); jis pateikė daugelio tomų ,„(Geo- 
grafinį žodyną“, tikrą geografinę enciklopediją. Kilimo 
Jakutas buvo Mažosios Azijos graikas. Vaikystėje jis bu- 
VO vergų pirklių pagrobtas ir parduotas vienam Bagdado 
pirkliui. Šis, pastebėjęs vaiko gabumus, leido jį į musul- 
Monų mokyklą, o po to padarė savo prekybiniu įgalio- 
tniu. Prekybiniais reikalais Jakutas atliko porą kelionių 
Po Egiptą, Artimuosius Rytus ir Vidurinę Aziją. Apie 
dvejus metus jis gyveno Merve, yra buvojęs Chorezme. 
Gabus ir labai pastabus, jis rinko žinias -apie įvairius 

Taštus, tautas, pasižymėjusius žmones ir rašė. Jakutas 
duoda gana tikslių žinių apie visus kraštus, kuriuos žinojo 
arabai. Savo didžiajam darbui, „Geografiniam žodynui“, 

jis rinko medžiagą po anų laikų knygynus bei "mchyvus 
irc pasinaudojo ne tik musulmoniškų autorių, bet ir seno- 
vės graikų, romėnų bei bizantiečių darbais. 


Ibn Batuta 


Žymiausias XIV a. arabų keliautojas ir vienas didžiųjų 
pasaulio keliautojų buvo Ibn Batuta. Gimė 1304 m. šiau- 
rės vakarų Afrikoje, Tanžero mieste. Išėjęs musulmoniš- 
ką mokyklą ir sulaukęs 22 metų, jis pradėjo savo ke- 
liones. 

Pirmiausia Ibn Batuta keliavo sausuma į Egiptą. Jis 
pabuvojo Aleksandrijoje, nuplaukė Nilu iki pirmųjų 
slenksčių. Iš Egipto Ibn Batuta nuvyko į Siriją, aplankė 
vakarinę Arabijos dalį ir Iraką. Po to dvejus metus gyve- 
no Mekoje, į kurią suplaukdavo maldininkų iš viso isla- 
miškojo pasaulio. Čia jis prisiklausė pasakojimų apie 
įvairius kraštus. 

Iš Mekos prekybiniais sumetimais Ibn Batuta pakrante 
nukeliavo iki Jemeno. Iš Jemeno Afrikos pakrante jis 
nuplaukė iki Mozambiko sąsiaurio. Plaukdamas atgal, Ibn 
Batuta aplankė Zanzibaro salą, per kurią vyko arabų pre- 
kyba su Afrikos žemynu, ir Persų įlankoje — Bahreino 
salas; aplankęs pietinį Iraną, grįžo į Egiptą. Bet Egipte. 
ilgai negalėjo nusėdėti, vėl leidosi per Siriją, Mažąją 
Aziją iki Sinopo uosto Juodosios jūros pietiniame krante. 
Iš čia jūra pasiekė Krymo pusiasalį. Pabuvojęs Kryme, 
pietinės Rusijos stepėmis nukeliavo į totorių Aukso Or- 
dos sostinę — Sarajų Volgos žemupyje. Ten Ibn Batuta 
pasirodė kaip turtingas pirklys. Iš Sarajaus Volga jis 
pasiekė Didžiojo Bulgaro miestą, bet toliau į šiau- 
rę nebenuklydo, nes tai buvę pavojinga, ir vėl grįžo 
į Sarajų. 

Iš Sarajaus Ibn Batuta lydėjo totorių pasiuntinybę 
į Konstantinopolį. Grįžęs į Sarajų, vėl nenustygo vietoje 
ir leidosi į tolimas keliones. Pakaspijo žemuma, dykumo- 
mis jis per 40 dienų pasiekė Urgenčo miestą, 0 iš jo per 
18 dienų — Bucharą, paskui — Samarkandą, kuris tada bu- 
vo nemažas musulmonų mokslo ir kultūros centras. 

Iš Samarkando Ibn Batuta leidosi į Hindukušo kalnus, 
su dideliu vargu juos perkopė, Kabulo upės slėniu pasie- 
kė Lagoro miestą ir nukeliavo į didį ir puošnų Delį. Dalis 

miesto gyventojų buvo išbėgioję dėl vietos valdovo Ma- 
hometo žiaurumo. Ibn Batutą Mahometas ne tik gražiai 
priėmė, bet dar apdovanojo žemėmis ir paskyrė miesto 
teisėju. Bet netrukus Mahometas ėmė įtarinėti Ibn Batutą 
dalyvaujant suokalbyje, ir tas turėjo nerti iš valdovo 
akių. Tada jis pasidarė fakiru. Sužinojęs, kad Mahometas 
nebepyksta ir nebejtarinėja, Ibn Batuta vėl pasirodė val- 
dovo dvare. Mahometas paskyrė jį pasiuntiniu į Kiniją, 
davęs apsaugai 2000 raitelių ir įdavęs bogdychanui gabe- 
namas dovanas. 

Kelionėje Ibn Batutos būrį užpuolė plėšikai, ir jis pats 
pateko jiems į nelaisvę. Tačiau vieną naktį jam pavyko 
pasprukti. Septynias dienas Ibn Batuta klaidžiojo po miš- 
kus ir stepes, kol vienas žmogus jį nuvedė į Mahometo 
dvarą. Mahometas surengė naują ekspediciją, kuri lai- 
mingai pasiekė Kalikuto miestą jūros pakrantėje. Iš Ka- 
likuto Ibn Batuta turėjo plaukti jūra, bet ištisus tris mė- 
nesius nebuvo palankaus vėjo. Sėdėdamas Kalikute, Ibn 
Batuta domėjosi čia vykstančia jūrų prekyba, stebėjo gy- 
venimą. Jis žavėjosi kinų džonkomis (buriniais laivais), 
plaukiojančiais sodais, kuriuose auginamos daržovės, im- 
bieras. 

Papūtus palankiam vėjui, Ibn Batuta pasisamdė 
30 džonkų, sukrovė dovanas ir kitą dieną buvo pasiruošęs 
leistis į kelionę, bet naktį kilo audra, laivus išblaškė ar 
nuskandino, dovanos dingo. Ibn Batuta buvo likęs kran- 
te dalyvauti vietos mečetės pamaldose, todėl liko gyvas 
ir sveikas. Apsigalvojęs, Kad nebėra ko rodytis Mahome- 
tui antrą kartą su tuščiomis rankomis, jis nusikėlė į Ma- 
ledyvų salas. 

Pinigų, matyt, Ibn Batuta turėjo ir salose visai neblo- 
gai įsikūrė: vedė tris žmonas ir pasidarė žinomas žmogus. 
Salų valdovas ir čia jį paskyrė teisėju. Bėda tik, kad jis 
įsigijo priešą, ir ne bet kokį priešą, o didįjį vizirį. Dėl to 
vėl turėjo sprukti. Sėdęs į laivą, Ibn Batuta norėjo prisi- 
irti Indijos krantą, bet vėjai jį nunešė į Ceilono pakrantę. 
Ceilone jis buvo palankiai priimtas, bet saloje neužtruko: 
Persikėlė į Indostano krantą ir perkeliavo pietinę Indosta- 
DO pusiasalio dalį. Paskui vėl leidosi į jūrą. Ir vėl nelai- 
Me — jo laivą užpuolė piratai. Gerai dar, kad jis buvo 
Užpultas netoli nuo kranto. Ibn Batuta šoko į vandenį ir 
išplaukė kaip stovi, visko netekęs. Tačiau ne toks jis 
buvo, kad duotųsi palaužiamas nelaimei. Jis pasiekė 

Kalikutą, rado pažįstamų pirklių iš Delio, kurie, matyt, 
padėjo jam vėl pasiekti Maledyvų salas. Iš ten nuplaukė 
į Sumatrą, kur vietos karaliūko buvo mielai priimtas ir 
paremtas. 

Ibn Batuta čia nusipirko kinišką džonką ir leidosi į Ki- 
niją. Po septyniasdešimt vienos dienos jis priplaukė 
Čiuančžou uostą, kur gyventojai gamino gerus ginklus. 
Tame mieste buvo ir arabų pirklių. Iš to uosto ir prasidė- 
jo Ibn Batutos kelionės po Kiniją. Jis yra lankęs kelias 
Kinijos provincijas ir daugelį miestų. Visur jis stebėjo 
gyventojų papročius, verslus, prekybą. Didžiosios kinų 
sienos keliautojas nesiekė, o kalba apie ją iš kitų pasa- 
kojimų. Buvo jis ir Pekine. Dėl kilusių sukilimų nutarė 
grįžti atgal. 

Iš to paties Čiuančžou uosto Taivanio sąsiauryje ke- 
liautojas leidosi atgal į Sumatrą, o iš jos pro Malabarą 
pasiekė Arabiją. Pagyvenęs kiek Mekoje, per Siriją ir 
Egiptą jis 1349 m. grįžo į Tonžerą, išbuvęs kelionėse apie 
25 metus. Po to aplankė Ispaniją. : 

Tėvynėje jis įsikūrė Feso mieste. Iš čia lydėjo vietos 
sultono pasiuntinybę iki Timbuktų miesto prie Nigerio 
upės. Kelionėje teko peržygiuoti vakarinę Saharos dalį, 
plaukti Nigerio vidurupiu, o grįžtant atgal,— peržygiuoti 
vidurine Saharos dalimi. Tatai buvo jau paskutinė jo ke- 
lionė (1354 m.). 

Ibn Batuta per 25 metus sausuma ir jūromis yra nuke- 
liavęs apie 120 tūkstančių kilometrų. Jis aplankė visas 
islamiškas valdas Europoje, Afrikoje ir Azijoje. Lankė 
ir neislamiškas — Ceiloną, Kiniją. Labiausiai jam rūpėjo 
žmonių, visuomenės gyvenimas, mažiau — gamta. 

Ramiai sau gyvendamas Fese, niekur daugiau nebe- 
keliaudamas (mirė 1377 m.), Ibn Batuta turėjo gražaus lai- 
ko prisiminti savo keliones, matytus kraštus ir žmones. 
Tuos prisiminimus jis diktavo sultono sekretoriui. Taip 
susidarė visa knyga, kuri buvo pavadinta ,„Dovana smal- 
suoliams"'. Ką pats Ibn Batuta yra matęs ar patyręs, vis- 
kas patikima, teisinga, labiau nepatikima yra tai, ką jis 
pasakoja iš kitų lūpų. Jo knyga buvo išversta į eilę Euro- 
pos kalbų ir anais laikais sukėlė nemažą susidomėjimą, 
o pats Ibn Batuta pagarsėjo kaip vienas drąsiųjų XIV a. 
keliautojų. 

UROPIEČIAI KELIAUTOJAI 
bAS MONGOLŲ CHANUS XIII a. 


Tryliktasis amžius pasižymėjo dideliais įvykiais. Euro- 
poje tebevyko kryžiaus karai, o Azijoje išaugo didelė 
mongolų valstybė, į kurios grobiamųjų karų sūkurį buvo 
į(raukta daugelis ne tik Azijos, bet ir Europos tautų. 

Kryžiaus karai — Vakarų feodalų kariniai kolonizaci- 
niai žygiai į Viduržemio jūros rytų kraštus, o vėliau ir 
į Pabaltijį. Tuose karuose pagrindinę karinę jėgą suda- 
rydavo smulkūs feodalai, riteriai ir valstiečiai. 

Jau XI a. pradžioje bažnyčios vadovai pradėjo plačią 
akciją už kryžiaus karo žygius į Rytus. O bažnyčios ideo- 
loginis vaidmuo tada buvo didelis. Kryžiaus žygių tiks- 
las buvo užkariauti Siriją ir Palestiną, ypač Jeruzalę. Mat, 
tie kraštai buvo tada „netikėlių“ musulmonų rankose. Ta- 
čiau tikrosios kryžiaus karų priežastys, patraukusios 
Vakarų feodalus į žygius, buvo kitokios. 

Daugybė maldininkų ir pirklių, aplankiusių Jeruzalę, 
būdavo sužavėti šventovių, turtingų prekyviečių, brangių 
Rytų prekių ir turtuolių prabangos. Grįžę į tėvynę, jie 
daug pasakodavo ne tik apie Jerichono palmes, Jordano 
vandenį, Mirties jūrą, šventoves, bet ir apie tų kraštų 
turtus. Vakarų feodalams ir bažnyčios kunigaikščiams 
magėjo tie turtai. Ir užkariauti tuos kraštus atrodė nebū- 
siant taip jau sunku. 

Todėl ištisus du šimtus metų — nuo XI a. pabaigos iki 
XIII a. pabaigos — ir traukdavo daugybė kryžiaus karų da- 
lyvių iš Prancūzijos, Italijos, Vokietijos, Britų salų ir kitų 
kraštų į Rytus kariauti su „netikėliais“. Pradžioje tie žy- 
giai būdavo beveik neorganizuoti,— traukė, kas norėjo: 
kariai, vienuoliai, valstiečiai, išsipardavę savo turtus 
Įvairūs padaužos, avantiūristai ir valkatos. Pristigę maisto, 
Pakeliui plėšikaudavo, mušdavo „netikėlius“ žydus, grob- 
davo jų turtą. Gyventojai gindavosi. Todėl jau pakeliui 
kryžiaus karų dalyviams tekdavo „kariauti“, o susidūrę 
Su tikra kariuomene, jie būdavo išmušami. Vėliau tie Žy- 
giai buvo geriau organizuoti, traukdavo po du tris šimtus 
tūkstančių vyrų, kurie kartais ir laimėdavo. 

Organizuojant Europoje kryžiaus karus, Azijoje susi- 
kūrė pavojinga Europai Mongolų valstybė. Stambiausius 
Mongolų kiltinius junginius sudarė totoriai, taečiutai, 

karaitai, naimanai ir merkitai. Senuose raštuose mongolai 
dažniausiai vadinami totoriais. 

Galingos Mongolų valstybės kūrėju laikomas stepinių 
mongolų vadas Temučinas (1155—1227 m.). XIII a. pra- 
džioje jam pavyko sujungti aplink save įvairių kilčių 
vadus, ir tie savo seime paskelbė jį Čingischanu, t. y. 
vyriausiu, stipriausiu chanu. Taip buvo sukurta anksty- 
vojo feodalizmo Mongolų valstybė. 

Čingischanas buvo vienas iš didžiausių ir žiauriausių 
anų laikų užkariautojų. Kur praeidavo jo kariuomenė, 
likdavo tyrai. Drįsusius pasipriešinti miestus jis apiplėš- 
davo ir sugriaudavo, karius išžudydavo, o amatininkus, 
jaunas moteris ir mergaites išsivarydavo į vergiją. Nere- 
tai, bijodami sukilimų, Čingischano karo vadai išpiaudavo 
iki vieno užimto miesto ir jo apylinkių gyventojus. Jei 
piautynėms karių neužtekdavo, versdavo padėti vergus, 
varydami juos iš paskos. 1221 m., paėmus Mervos miestą 
Vidurinėje Azijoje ir išpiovus gyventojus, aukų lavonai 
buvo skaičiuojami 13 dienų. Per keletą dešimtmečių gau- 
siai gyvenami kultūringi miestai — Buchara, Termezas, 
Merva, Urgenčas, Bagdadas ir daugelis kitų — buvo pa- 
versti griuvėsių krūvomis. Vidurinėje Azijoje, Irane, Ira- 
ke ir kituose kraštuose išnyko sodai. Oazės virto dyku- 
momis. 

Taip Čingischanas ir jo vadai užkariavo visą Viduri- 
nę Aziją, Šiaurės Kiniją, Persiją, Kaukazą, Krymą, Paka- 
mės bulgarus ir kt. 1237 m. mongolai, vadovaujami Batu- 
chano, apiplėšė Riazanę, Kolomną, Maskvą ir Vladimirą. 
1240 m. jie išgriovė Kijevą. 1260 m. chanas Kublajus už- 
grobė didelius Kinijos plotus ir padarė Pekiną savo 
sostine. | 

Apiplėšę ir pavergę rusų kunigaikštystes, mongolai 
įsiveržė į Lenkiją, Moraviją, Sileziją, Vengriją. Kol mon- 
golai siaubė Aziją, Europos feodalai nesuko sau galvų, 
bet kai tie įsiveržė į Europą, ypač Vakarų, Prancūzijos ir 
Anglijos karaliai ne juokais nusigando. Jie ėmė tartis, 
kaip pasipriešinti mongolų antplūdžiui, o popiežius pa- 
skelbė kryžiaus karą jau nebe prieš musulmonus, o prieš 
mongolus. Tačiau 1242 m. patys mongolai, nužygiavę be- 
"veik iki Venecijos, staiga sustojo ir pasuko atgal. Kodėl? 
Mongolai irgi jau buvo karų, tarpusavio vaidų, nesutari- 
mų nusilpninti, o čia dar sužinojo, kad mirė didysis chanas 
ir prasidės varžybos dėl sosto. 


Todėl naujam popiežiui, Inocentui IV, studijavusiam 
teisę, atėjo mintis, kaip ir vėliau Prancūzijos karaliui 
Liudvikui IX, siųsti pas mongolų chaną pasiuntinybes ir 
mėginti sudaryti su juo kokius nors sandėrius. Popiežius 

asiuntinybės vadovu pasirinko Planą Karpinį, o Liudvi- 
kas IX — Giljomą Rubruką. 


Plano Karpinio kelionė 


Planas Karpinis buvo italas. Kaip popiežiaus pasiunti- 
nys, jis buvo lankęsis Vokietijoje, Ispanijoje, matyt, tu- 
rėjo diplomatinių gabumų. Todėl natūralu, kad buvo pa- 
rinktas atsakingai pasiuntinybei. Drauge buvo pasiųsti 
dar du pranciškonai: Benediktas iš Lenkijos ir Stepanas 
i3 Bohemijos. Pirmasis tepasiekė Kijevo Rusią ir grįžo at- 
gal, o Stepanas drauge su Karpiniu atliko visą kelionę. 

Pasiuntinybei popiežius pavedė sužinoti, ar nesirengia 
mongolai vėl patraukti į Vakarų Europą, ir pasistengti 
chaną apkrikštyti. Jei tas pasisektų, jis savaime pasidary- 
tų ir bažnyčios sąjungininkas. 

Pasiuntinybė su popiežiaus bule išvyko iš Lijono 
1245 m. balandžio 16 d. Tolima ir sunki kelionė buvo iki 
mongolų sostinės Karakorumo !. Pirmiausia pasiuntinybė 
atvyko į Bohemiją. Bohemijos karalius patarė jai keliauti 
per Lenkiją ir Rusiją. Karalius davė pasiuntinybei raštą, 
kad jai pakeliui būtų teikiama parama, ir palydovus iki 
Silezijos kunigaikščio Boleslovo dvaro. Boleslovas taip 
pat įdavė tokį raštą ir palydovus iki kito valdovo, savo 
dėdės Konrado, valdžiusio Mazoviją ir Kujaviją. Į Lenči- 
cą, kur gyveno Konradas, atvyko Volynės kunigaikštis 
Vasilka. Jis suteikė žinių apie totorius ir patarė apsirū- 
pinti dovanomis, nes be jų sunku būsią ką nors pešti. 

Vasilka parsivežė pasiuntinius į Volynę ir davė savo 
dvariškį palydėti jiems iki Kijevo. 





„!Karakorumas buvo Čingischano įkurtas 1220 m. 1235 m. 
Miestas buvo apmūrytas siena ir jame pastatyti chano rūmai. Miestas 
Sudarė 2 km ilgumo ir apie 1 km platumo stačiakampį. 1260 m. chanas 

ublajus sostinę perkėlė į nukariautą Chambelyką (Pekiną), ir Karako- 
Tumas nebeteko reikšmės, ėmė nykti. Prie miesto sunaikinimo prisidėjo 
R Karai. XVI a. pradžioje jo nebebuvo, liko tik griuvėsiai. 1947—1949 m. 

Šrybinių archeologų kasinėjimai atidengė daug įdomių miesto gyveni- 
mo smulkmenų. 


Pasiuntiniai keliaudami susirgo. Kijeve jie pailsėjo, 
apsirūpino totoriškais arkliais ir 1246 m. vasario 4 d. lei- 
dosi toliau. Daug dienų jie važiavo Dnepro ledu, paskui — 
lyguma, jau per mongolų valdas, nuo vieno kaimo iki 
kito, nuo vienos stovyklos iki kitos, kol pasiekė Volgą, 
kur buvo Batuchano stovykla. Kur tik pasiuntinybė susto- 
davo, visur iš jos reikalaudavo dovanų. Batuchano sto- 
vyklą pasiuntinybė pasiekė vos balandžio 4 d., vadinasi, 
iš Kijevo iki jos keliavo ištisus du mėnesius. Pasiuntiniai 
norėjo perduoti Batuchanui popiežiaus laišką, bet tas ne- 
priėmė, nes jis buvo adresuotas didžiajam chanui, nuo 
kurio Batuchanas buvo priklausomas. Pasiuntiniams teko 
keliauti toliau — į Karakorumą. 

Karpinis su Benediktu iš Batuchano stovyklos išvyko 
1246 m. balandžio 7 d. Pasiuntinius lydėjo du mongolai, 
kurie parūpindavo arklius. Keliauti jiems teko Pakaspijo 
stepėmis, per Vidurinę Aziją. Dėl nepaprastos sausros ir 
vandens stokos daugelis rusų kunigaikščio Jaroslavo vy- 
rų, keliavusių per tą dykumą pas totorius, išmirė. Kangitų 
ir komanų žemėje keliautojai matė priversta kalnus žmo- 
nių kaukolių ir kaulų. 

Iš kangitų žemės pasiuntiniai pateko į biserminų (cho- 
rezmiečių) žemę, kur matė gausybę išgriautų miestų, tvir- 
tovių, nusiaubtų kaimų. Per tą žemę teka didelė upė, prie 
jos stovi Jaukinto, Barchino, Orno ir daug kitų miestų, 
kurių vardų jis nežino. Tai buvo Syr Darja (palei ją sto- 
vėjo tie miestai). 

Toliau pasiuntiniai pateko į juodųjų kinų žemę. Toje 
žemėje yra daug nedidelių upių, paupiais auga nedidelių 
miškų. Ten gyveno Ordus, kuriam buvo pavaldus ir Ba- 
tuchanas. Po to pasiuntiniai atvyko į pirmą imperatoriaus 
stovyklą, kur rado vieną iš jo žmonų. Tačiau į stovyklą 
jų neįleido, nes dar nebuvo priimti imperatoriaus. Keliau- 
dami valdovo arkliais nuo vienos stovyklos prie kitos, 
pasiuntiniai galiausiai pasiekė ir centrinę stovyklą. Ten 
jiems teko stebėti visas ceremonijas ir iškilmes, užimant 
sostą naujam didžiajam chanui Gujukui. Tai buvo labai 
patogi aplinkybė surinkti žinių apie mongolų imperiją ir 
jos tautas. Mat, iš visų mongolų užkariautų kraštų suplau- 
kė apie keturis tūkstančius pasiuntinių prisiekti naujam 
valdovui ir įteikti jam dovanų. Popiežiaus pasiuntiniai 
pirmą kartą susipažino su kinais, kurie jiems padarė ne- 


110 


„mažą įspūdį savo tauriais papročiais ir amatų meistriš- 
<umu. 

2: Gujuko stovykloje pasiuntiniai išgyveno beveik ketu- 
„is mėnesius, todėl turėjo laiko ir progų stebėti didžiojo 
chano dvaro papročius ir apskritai mongolų būdą, apdarą, 
maistą, religines apeigas, kariuomenę, jos apginklavimą, 
kariavimo taktiką. Visa tai Karpinis aprašė. Jis parvežė 
nemaža naujų žinių apie mongolus. 

Iš didžiojo chano stovyklos pasiuntinybė išvyko 
1246 m. lapkričio 13 d. Tiktai po pusės metų jie pasiekė 
Kijevą. Kijeviečiai sveikino pasiuntinius su nepaprastu 
džiaugsmu. Tų pačių metų rudenį pasiuntinybė pasiekė 
Lijoną ir perdavė Inocentui IV Gujuko atsakymą, kuris 
baigėsi taip: „Mes garbiname dievą ir, jo padedami, iš- 
griausime visą pasaulį nuo rytų iki vakarų“. Iš Karpinio 
ataskaitos išėjo visa knyga. Ji buvo išversta į daugelį 
kalbų. 


Gilįjomo Rubruko kelionė 


Giljomas Rubrukas — belgas, ilgus metus gyvenęs prie 
Prancūzijos karaliaus dvaro. Jis buvo geros sveikatos, di- 
delės ištvermės, mokytas ir labai pastabus, bendravo su 
kitais mokslo vyrais, pvz., su anglų mokslininku Rodžeru 
Bekonu. Spėjama jį būsiant gimus tarp 1215—1220 m., 
o mirus — apie 1270 m. Savo įžymiąją kelionę jis bus 
atlikęs pačiame jėgų žydėjime, turėdamas beveik 40 me- 
tų. Prieš savo kelionę Rubrukas jau buvo lydėjęs Liudvi- 
ką IX į šeštąjį kryžiaus žygį. 

Koks gi buvo jo kelionės į Mongoliją tikslas? 

Liudvikas IX, vadovavęs šeštajam kryžiaus žygiui, 
buvo sumuštas, pats su artimaisiais pateko į nelaisvę ir 
tik už didelius pinigus buvo iš jos paleistas. Kadangi mon- 
g0lai irgi kariavo Mažojoje Azijoje, Liudvikas IX nutarė 
Pamėginti sudaryti su didžiuoju mongolų chanu sąjungą 
prieš mahometonus — pakrikštyti jį ir įsigyti tikrą sąjun- 
glninką arba bent sudaryti laikiną sąjungą prieš „netikė- 
lius saracenus“, Tuo tikslu 1253 m. Liudvikas IX pasiuntė 
Pas didįjį mongolų chaną pasiuntinybę, vadovaujamą Gil- 
JOmo Rubruko. " į 
„ Pasiuntinybė leidosi į kelionę ne iš Prancūzijos, bet 
Iš Palestinos miesto Akonos, kur Rubrukas gavo karaliaus 

paskyrimą. Iš Akonos pasiuntinybė nuvyko į Konstanti- 
nopolį ir ilgai ruošėsi sunkiai kelionei. 

1253 m. gegužės 7 d. pasiuntinybė iš Konstantinopolio 
išplaukė į Krymą, į Sudako uostą, kurį pasiekė gegužės 
21 d. Rubrukas pažymi, kad į Sudaką plaukią visi pirkliai, 
vykstantys iš Turkijos į šiaurę ir iš šiaurės į pietus, 
t. y. iš Rusijos. Vieni gabeną žebenkščių, voverių ir kito- 
kius kailius, kiti — medvilnės, šilko audinius ir kvapnią- 
sias šaknis. 

Iš Konstantinopolio į Sudaką pasiuntinybė atsigabeno 
vaisių, muskatinio vyno ir kt. Tos dovanos, maistas, čiu- 
žiniai nakvynei ir kiti daiktai buvo sukrauti į vežimus, 
į kuriuos buvo pakinkyta po porą jaučių. Pasiuntinybės 
nariai dar gavo po arklį, kad jotų raiti. Be to, gavo du 
vyrus, kurie turėjo vesti vežimus ir saugoti jaučius su 
arkliais. 

Apie birželio 1 d. Rubrukas su savo vyrais ir gurguole 
iškeliavo iš Sudako. Pirmasis jo kelionės etapas buvo iki 
chano Sartako rezidencijos Pavolgyje. Rubrukas gailėjosi, 
kad jie paklausė pirklių i: neiškeliavo susikrovę ant ark- 
lių, ką turėjo, o visa vežė jaučiais. Dėl to vietoj vieno 
mėnesio jie keliavo iki Sartako du mėnesius. Po trijų 
dienų Rubrukas pateko į mongolų pasaulį. 

„Šie niekur neturi nuolatinio gyvenimo ir nežino, kur 
ras jį ateityje. Jie pasidalijo tarpusavyje Skitiją. Kiekvie- 
nas valdovas iš to, kiek jis turi valdžioje žmonių, žino, 
kur jo ganyklų sienos ir kur jis turi ganyti savo bandas 
žiemą, vasarą, pavasarį ir rudenį. Žiemą jie traukia į pie- 
tus, į šiltesnius kraštus, vasarą pasistumia į šiaurę“ 
(Rubrukas). 

Pasiekusi didelę Tanaidos upę (Doną), skiriančią Aziją 
nuo Europos !, pasiuntinybė rado kairėje pusėje rusų kai- 
melį, chano įkurtą, kad būtų kam kilnoti per upę pirklius 
ir pasiuntinius. | 

Keliaudama nuo stovyklos prie stovyklos, pasiuntiny- 
bė liepos 31 d. pasiekė chano Sartako stovyklą, 3 dienų 
kelio nuo Etilijos (Volgos); upė bėganti iš Didžiosios 
Bulgarijos ir įtekanti į didelį ežerą (Kaspijos jūrą), ku- 
riam apkeliauti reikią keturių mėnesių. Iš Persijos į tą 
ežerą ar jūrą teką daugiau upių, bet Etilija didžiausia, 
didesnė už visas Rubruko matytas upes. 


! Antikiniai geografai Tanaidą (Doną) laikydavo siena tarp Euro 
pos ir Azijos. Tos pačios nuomonės buvo ir Rubrukas. 

Chanas Sartakas Rubruką ir kitus narius priėmė, bet 
nieko su jais nesvarstė, nes jis tebuvo dalinis chanas, 
o pasiuntė pas Batuchaną, savo tėvą. Teko keliauti į ry- 
tus, Volgos link, 

Prie Volgos pasiuntinybė rado kaimelį, gyvenamą ru- 
sų ir saracenų. Kaimelio gyventojų uždavinys ir čia buvo 
kiloti per Volgą vykstančius pas Batuchaną ar grįžtančius 
nuo jo pasiuntinius, nes chano stovykla buvo prie Volgos 
šakos — Achtubos. Pasiuntinybė irgi buvo perkelta į Ba- 
tuchano stovyklą. Toji stovykla Rubrukui pasirodė lyg 
koks miestas — tokia ji buvo didelė. Batuchanas pasiunti- 
nybę priėmė, bet leistis į bet kokias derybas dėl krikš- 
čionybės platinimo atsisakė, nes irgi buvo ne didysis, 
o dalinis chanas. Jis pasiuntė juos pas didįjį chaną, kurio 
sostinė buvo Karakorumas. 

Penkias savaites popiežiaus pasiuntinybė keliavo 
pavolgiu drauge su Batuchanu. Kadangi nebuvo duota 
arklių, pasiuntinybės vyrai ėjo pėsti. Rubrukas matydavo 
jodinėjant ir Batuchaną su jo būriu, bet ko nors prašyti, 
tur būt, nedrįso. Taip bekeliaujant, 1253 m. rugsėjo 15 d. 
prisistatęs turtingo mongolo, tūkstantininko, sūnus ir pa- 
sisakęs turįs nuvesti juos pas Manguchaną; iki jo esą 
keturi mėnesiai kelio, ir ten tokie šalčiai, kad nuo jų 
skeldėja uolos bei medžiai. Bet jie turį apsigalvoti, ar 
ištversią. Kitaip mongolas paliksiąs juos pakeliui. 

Rytojaus dieną kiekvienas pasiuntinybės dalyvis gavo 
kailinius, kailines kelnes, kailinę kepurę, veltinius. Jojo 
gana greit — arklius keisdavo 2—3 kartus per dieną. Tik 
ten, kur nerasdavo gyventojų, tais pačiais arkliais šuo- 
liuodavo 2—3 dienas. Vidutiniškai jie nujodavo apie 
80 km per dieną. Rubruko liudijimu, jie iškentėjo neap- 
skaičiuojamas alkio, troškulio, šalčio ir nuovargio kančias. 

Rubruko pasiuntinybės kelią nuo Pavolgio iki Man- 
guchano stovyklos galima atsekti iš jo užrašų tik apytik- 
Mai. Apskritai jie keliavo į rytus: persikėlė per Uralą, 
Vyko šiauriau Aralo ežero, kurio dėl to ir nematė, be- 
kraštėmis stepėmis iki Kara Tau kalnų ir Talo upės slėnio. 
Persikėlusi per Kara Tau kalnus, pasiuntinybė pateko į Ču 
Upės slėnį, o perkeliavusi Užilės Ala Tau kalnus, į Ilio, 
„tekančio į didelį ežerą", t. y. Balchašo, slėnį. Toliau ke- 
las ėjo Alakolio ežero linkui ir per Džiungarijos Vartus 
! Juodojo Irtyšiaus slėnį, pusiau dykuma, kol pagaliau 
šruodžio 27 d. plačioje lygumoje pavyko pasiekti laikiną 

Manguchano stovyklą. Chano stovyklai kilnojantis iš vie- 
nos vietos į kitą, drauge kilnojosi ir pasiuntinybė, kol tik 
balandyje pateko į mongolų sostinę — Karakorumą. Ma- 
čiusiam pasaulio Rubrukui didesnio įspūdžio Karakoru- 
mas nepadarė. Ataskaitoje karaliui jis rašo, kad, išskyrus 
rūmus, jis menkesnis net už Dionisijaus priemiestį, o šven- 
to Dionisijaus vienuolynas už tuos rūmus dešimteriopai 
vertesnis. Ten esą du kvartalai: saracenų, kuriame esti 
prekymečiai, ir kataijų (kinų) — amatininkų. Stovį dvyli- 
ka įvairių tautų šventnamių, dvi mečetės, kur skelbiama 
Mahometo įstatymai, ir viena krikščionių bažnyčia miesto 
pakraštyje. Miestą supanti molio siena su 4 vartais. Ties 
rytiniais vartais pardavinėjama sora ir kiti grūdai, ties 
vakariniais — avinai ir ožkos, ties. pietiniais — jaučiai ir 
vežimai, ties šiauriniais — arkliai. 

Chano rūmai, lyg koks vienuolynas, irgi esą apvesti 
plytų siena. Jie panašūs į bažnyčią. Juose chanai kasmet 
kelią dvi -puotas: vieną — pavasarį, Oo antrą — vasarą. 
Į puotas suvažiuoją visos valstybės įžymybės, kad ir iš 
kaip toli. Chanas tada pasirodąs visoje savo didybėje — 
visus girdąs, vaišinąs, dalijąs dovanas. Mongolai dvare 
gerdavę ir svečius vaišindavę vynu, ryžių alumi, kumysu, 
midumi. Manguchanas buvęs kokių 45 metų, vidutinio 
ūgio, bukanosis, mėgstąs išgerti. 

Rubrukas dvariškiams ir chanui aiškinosi atvykęs 
krikščionybės skelbti, kad chanas ir mongolai būtų išga- 
nyti, tačiau jiems tai nebuvo naujiena. Karakorume, be 
„Stabmeldžių'' šventovių (tur būt, budistų), buvo dvi me- 
četės ir viena krikščionių bažnyčia. Chano rūmuose irgi 
buvo krikščionių dvariškių. Kadangi įvairių religijų atsto- 
vai kiekvienas girdavo chanui savą religiją, chano dvare 
buvo surengtas įvairių religijų atstovų disputas. Laimė- 
tojais iš jo, berods, išėjo budistai. 

Būdinga, kad tuo metu, kai Vakarų Europoje siautė re- 
liginis fanatizmas, inkvizicijos laužai, degino eretikus, 
mongolų sostinėje viešpatavo religinė tolerancija. 

Pervargęe, apšarmoję Liudviko pasiuntiniai pasiekė 
Manguchano stovyklą ir paprašė jį, kad leistų pasilikti, 
kol praeis šalčiai. Chanas sutiko juos palikti porai mėne- 
sių, o tie išbuvo daugiau. kaip šešis, kol tas, pasišaukęs 
Rubruką 1255 m. liepos 8 d., pasiūlė grįžti atgal. Buvo 
surašytas ir atsakymas Liudvikui IX. Tame rašte Mangu- 
chano buvo pasakyta: kaip danguje tėrą vienas dievas, 

taip žemėje tėra vienas tikras valdovas Čingischanas. 
jokius sandėrius su pasiuntiniais Manguchanas nesileido. 
Rubrukas su chano laišku grįžo atgal. Keliauti teko vėl 
į Pavolgį, pas Batuchaną; jį pasiekė per 2 mėnesius 
10 dienų. Rubrukas mini, kad Volga žemupyje esanti su- 
ciskaidžiusi į 7 šakas, per kurias ir tekę persikelti. Toliau 
Rubrukas keliavo į pietus vakarine Kaspijos pakrante 
ro Derbento Vartus, pasiekė Kurą, Araksą, perkeliavo 
Armėnijos plokščiakalnį, Rytinį Taurą, pasiekė Vidurže- 
mio jūrą ir 1256 m. vasarą grįžo į Palestiną. Čia jis parašė 
savo kelionės ataskaitą karaliui; ji buvo išversta į dau- 
gelį kalbų. 3 
Rubrukas savo laiku pateikė naujų geografinių žinių 
apie apkeliautus kraštus, apie XIII a. mongolų gyvenimą. 
Užsiminė jis ir apie poloviečių, uigurų, kinų ir kitas tau- 
tas, su kuriomis jam teko susidurti. Todėl jo knyga ir 
šiandien nėra nustojusi savo vertės. 


MARKO POLO KELIONĖS 


Genuja stovi Genujos įlankos krante, o Venecija — 
Adrijos jūros pakrantėje. Dėl to abiejų miestų geografinė 
padėtis nuo seniausių laikų labai patogi ir laivybos, ir 
prekybos atžvilgiu, ir abu miestai jau IX—XI a. buvo 
labai išaugę ir išgražėję. 

Niekur Europoje viduramžiais miestai nevaidino tokio 
didelio prekybinio ir politinio vaidmens, kaip Italijoje. 
Dėl to jie ir išaugo anksčiau, negu kitų Europos šalių 
Miestai. Genuja ir Venecija išsiskyrė iš visų Italijos mies- 
tų: jie buvo didžiausi prekybiniai uostai ir versdavosi 
daugiausia užsienio prekyba su Rytais, kuri vyko per 
tarpinius kraštus. Dėl išaugusios prekybos, turtų, galios 
ir Genuja, ir Venecija jau IX a. pasidarė beveik nepri- 
klausomos respublikos, kuriose vyriausioji valdžia buvo 
turtingų ir žymių žemvaldžių, dalyvavusių ir urminėje 
Prekyboje su užjūriu, rankose. Ilgainiui žemvaldžiai ir 
Visai susiliejo su stambiaisiais pirkliais į vieną miestų 
Patricijato sluoksnį. Mažesnį svorį turėjo smulkesni pirk- 
lai, dar mažesnį —gelumbių, šilko audėjų, auksakalių 
„Vyresnieji cechai". Kitų profesijų amatininkai, susijungę 
1 „jaunesniųjų cechus“, beveik jokio politinio vaidmens 
nevaidino. : 2 1 > 

Ir Genuja, ir Venecija turėjo stiprius laivynus. Išnuo- 
modamos savo laivus, jos milžiniškus pelnus turėjo iš kry- 
žiaus žygių. Venecijos ir Genujos pirkliai ir prekybiniai 
diplomatai pasiekdavo Tolimuosius Rytus: Indiją, Kiniją, 
Indoneziją ir kitas šalis. Iš tokių pirklių paminėti Polai, 
kurie atliko dvi dideles keliones. 

Pirmąją kelionę atliko Mateo ir Mikolo Polai. Antro- 
je kelionėje dalyvavo ir septyniolikametis Mykolo Polo 
sūnus Markas. Būdamas išsilavinęs ir pastabus, jis tas 
keliones smulkiai aprašė. Rašydamas knygą, Markas Po- 
las naudojosi ne tik savo, bet ir vyresniųjų Polų patirtais 
įspūdžiais ir žiniomis. 

Paskutinė Polų kelionė, kurioje dalyvavo ir jaunasis 
Markas, tęsėsi labai ilgai. Apie 15 metų jie tarnavo pas 
didįjį kinų chaną. Iš čia Markas Polas ne sykį darė nema- 
žas keliones į rytines Kinijos sritis. Apie tai jis smulkiai 
pasakoja savo knygoje. 

Ne visur lengva atsekti kelius, kuriais Polai keliavo 
į Kiniją. Dar sunkiau atsekti visus Marko kelius po Kini- 
ją. Mat, jo knygoje kelionėms skirtas tik prologas — 
19 skyrių, o visoje knygoje jų 222. Teisybė, apie kelio- 
nes vietomis ir kitur užsimenama, bet šykščiai. Daugiausia 
Polas aprašinėja įvairių Azijos kraštų ir sričių gamtą, gy- 
ventojus, jų būdą, papročius, miestus. Yra ir istorinių 
duomenų. 

Iš Marko aprašymų sužinome, kad chanas Kublajus 
sutikęs venecijiečius labai maloniai, su vaišėmis ir po- 
kyliais, ir įkurdinęs prie savo rūmų. Mykolas chanui pri- 
statęs ir savo sūnų Marką, kuris greit susipažinęs su dvaro 
papročiais, išmokęs mongoliškai kalbėti ir rašyti. Jis bu- 
vęs protingas ir gabus. Kai chanas pastebėjęs šias jo ypa- 
tybes, pasidaręs jam labai palankus ir pavesdavęs misijas 
į įvairias didžiules valstybės provincijas. Jam yra tekę 
daug keliauti po Kiniją, juo labiau, kad ir keliauti tais 
laikais po Kiniją nebūdavo jokių sunkumų, ypač chano 
pasiuntiniui. Mat, ryšiai su provincijomis buvo puikiai 
sutvarkyti. * 

„Nuo Kanbalu (Pekino) eina daug kelių į įvairias sri- 
tis, t. y. vienas į vieną sritį, kitas — į kitą. Ir ant kiekvie- 
no kelio parašyta, kur jis eina, ir visiems tat žinoma. 
Kuriuo keliu beiškeliautų iš Kanbalu didžiojo chano žy- 
gūnas, po dvidešimt penkių mylių (apie 40 km) jis atvyks- 
ta į stotį, jų kalba janba, o mūsiškai — arklių paštą. 

Kiekvienoje stotyje stovi didelis patogus namas, kur žy- 
nai ir sustoja. Turtingos lovos su puikiomis šilko ant- 
klodėmis tose stotyse; visa, kas reikalinga žygūnui, ten 
yra. Ir chanui ten sustoti patogu. 

Kiekvienoje stotyje po keturis šimtus arklių. Taip di- 
džiojo chano įsakyta. Arkliai ten visuomet paruošti žy- 
gūnams, kai juos didysis chanas kur siunčia. Prie visų 





> sedi 
A EETALŲ ad 


Pagal Marką Polą Andamaro saloje gyveną šungalviai žmonės 
(XIV a. prancūzų miniatiūra) 


vyriausių sričių kelių kas dvidešimt dvi mylios, o kai kur 
kas trisdešimt yra stotys, čia ir rūmai, kur žygūnai 
sustoja. 

Dykumų vietose, kur nėra nei sodybų, nei užvažiuoja- 
mų namų, ir ten didysis chanas įsakė pastatydinti stotis, 
rūmus ir visa, kas reikalinga, kaip ir kitose stotyse. 

„„ „tarp kiekvienų dviejų stočių kas trys mylios stovi 
kaimai po keturiasdešimt namų. Juose gyvena didžiojo 
Chano pėstieji žygūnai. Jie juosi dideliais diržais su var- 
Peliais, kad iš toli būtų girdėti, kai jie bėga, o bėga jie 
Kiek kojos išneša ne daugiau kaip tris mylias, po trijų 
mylių stovi siena. Atbėgęs žygūnas viską, ką atnešė, per- 
duoda kitam, ir naujasis dumia tris mylias, o po to pasi- 
keičią taip pat, kaip ir pirmasis žygūnas. Didysis chanas 

tuo būdu per vieną parą gauna žinias iš už dešimties die- 
nų kelio: prabėga tie pėstieji žygūnai per vieną naktį ir 
vieną dieną dešimties dienų kelią. Dažnai per vieną dieną 
jie atgabena didžiajam chanui vaisių iš už dešimties dienų 
kelio. Duoklių iš jų didysis chanas neima, o dar teikia 
dovanų iš savo iždo. 

„„Kai reikia pranešti didžiajam chanui apie kokį su- 
kilusį kraštą ar kunigaikštį, arba ką nors svarbaus, žy- 
gūnai nušuoliuoja po du šimtus mylių per dieną, o kitas — 
ir du šimtus penkiasdešimt mylių. Kai žygūnui tenka vyk- 
ti tiek mylių, jam duodama lentelė (paicza) su sakalu. 
Jei esti du Žygūnai, jie iš vietos joja gerais, stipriais ris- 
tūnais: persiriša sau pilvus, apsiriša galvas ir leidžiasi 
šuoliais, kol už dvidešimt penkių mylių prijoja stotį, kur 
jiems esti paruošti nauji ristūnai. Sėda žygūnai ant jų tuo- 
jau netrukdami, o kai sėda, tai vėl šuoliuoja kiek arkliai 
beišgali iki kitos stoties, kur jų laukia nauji arkliai, ant 
kurių jie sėda ir dumia toliau, ir.taip iki vakaro. 

Pagal didžiuosius kelius, kur žygūnai šuoliuoja, pirk- 
liai ir kiti Žmonės važinėja, didysis chanas įsakė kas du 
žingsniai prisodinti medžių. Tie medžiai dideli ir iš tolo 
matyti. O padarė tat didysis chanas dėl to, kad kiekvie- 
nas matytų kelią, kad negalima būtų paklysti. Ir pagal 
dykuminius kelius yra medžių. Pirkliams ir žygūnams tat 
didis patogumas. Ir visose valstijose ir srityse yra pake- 
lėmis medžių“ (Markas Polas). 

Iš M. Polo aprašymų lengva nustatyti tik dvi pagrin- 
dines kelionių kryptis iš Chanbalyko (Pekino) miesto 
į rytus ir pietvakarius. 

Rytinis kelias ėjo iš Chanbalyko pajūrio juosta tiesiai 
į pietus, į Manzio (Centrinė ir Pietų Kinija) kraštą, į to 
krašto miestus: Kinsajų (Chančžou) ir Zaitoną (Cinan- 
čžou). M. Polui keliauti teko pagal Didįjį kanalą, kuris 
per Chuanchės žemupio sistemą jungė Chanbalyką su pie- 
tinėmis Kinijos sritimis, Janczycziano upės slėniu. Polui 
teko keltis per Chuanchės upę, kurią Polas vadina Kara- 
moranu (kiek iškreiptas mongoliškas tos upės pavadini- 
mas). Markas pasakoja, jog upė tokia didelė, kad tilto 
nutiesti per ją negalima. Ji plati, gili ir įteka į jūrą — 
okeaną. Daug miestų ir pilių pagal tą upę. Apstu čia pirk- 
lių, ir vyksta didelė prekyba. Gausybė imbiero ir šilko 
paupio kraštuose. Nuostabiai daug čia medžiojamų 
paukščių. 


Labai didelį įspūdį Markui padarė Kinsajus. Tai pats 
ražiausias, pats didingiausias miestas pasaulyje. Miestas 
aplink turi apie šimtą mylių ', ir jame yra dvylika tūks- 
tančių akmeninių tiltų, o po kiekvieno arba daugumos til- 
tų skliautais gali praplaukti didesni ar mažesni laivai. 
Tiltų čia daug dėl to, kad miestas visas vandenyje, ir ap- 
link vanduo. 

Daug čia pirklių, ir smarkiai jie prekiauja. Įžymūs 
zmonės ir jų žmonos savo rankomis nieko nedirba, o gy- 
„ena didžiausioje prabangoje. Chano įsakymu, kiekvienas 
verčiasi tėvo amatu. 

Į pietus yra ežeras, gerų trisdešimt mylių aplink. Pa- 
krantėmis daug puikių rūmų ir gražių nainų; pastatyti jie 
puošniai. Turtingiau ir gražiau ir sugalvoti negalima. Ta- 
tai namai įžymių ir garsių žmonių. Daug dar čia stabmel- 
diškų vienuolynų; stabų nepaprastas gausumas. Viduryje 
ežero yra dvi salos, ir kiekvienoje po nuostabios praban- 
gos rūmus; pastatyti jie puikiai, o išpuošti lyg impera- 
toriški. Kai jie kelia vestuves ar pokylius, tai važiuoja 
į tuos rūmus ir puotauja; čia yra visa, kas reikalinga 
pokyliui. 

Kad nebūtų mieste kokių nepadorumų ir triukšmo, 
dieną ir naktį kiekvieną tiltą saugo po dešimt žmonių. 
Be to, yra mieste kalnas, ant jo bokštas, tame bokšte 
medžio lenta, o prie jos stovi žmogus su kūju, ir kiek- 
vieną kartą, kai jis pokšteri kūju į lentą, toli girdėti. Kai 
atsitinka mieste gaisras, o gaisrai čia dažni, nes daug 
medinių namų, ar koks triukšmas, lenta ir gaudžia. Šį 
miestą stipriai saugo didysis chanas, ir daug čia jo ka- 
riuomenės. Šis miestas yra svarbiausias Manzio srityje. 
Daug čia turto, ir didžiojo chano pajamos didelės. 

Mieste geri keturi tūkstančiai pirčių. Tos pirtys pa- 
čios gražiausios, geriausios ir didžiausios pasaulyje. Jos 
tokios erdvios, kad iš karto gali praustis šimtas žmonių. 

Už dvidešimt penkių mylių nuo šio miesto į šiaurės 
rytus yra jūra — okeanas. Yra ten Hanfu miestas, didžiau- 
sias uostas. Čia atplaukia iš Indijos ir kitų kraštų dideli 
laivai su įvairiomis brangiomis prekėmis. Nuo miesto 
Į uostą teka didelė upė. Ja laivai priplaukia iki pat miesto 
ir toliau, į kitas vietas už miesto. į : 
-—-—— 

V Mylią čia reikia suprasti ne viduramžių europietišką, t. y. apie 
L5 km, o kinišką li, t. y. apie 0,6 km. 


Didysis chanas suskirstė Manzio sritį į devynias val- 
das, t. y. pasodino ten devynis didžius chanus, ir kiekvie- 
no didelė valstybė, bet visi tie chanai pavaldūs didžiajam 
chanui. Kasmet jie, kiekvienas savo valstybėje, renka 
didžiajam chanui ir duokles, ir visokį turtą. Šiame mieste 
gyvena vienas toks chanas, ir valdo jis per šimtą ketu- 
riasdešimt didelių ir turtingų miestų. 

Manzio srityje daugiau kaip tūkstantis du šimtai mies- 
tų, ir kiekviename mieste didžiojo chano sargyba, ma- 
žiausia tūkstantis vyrų, o kitą miestą saugo dešimt arba 
trisdešimt tūkstančių. 

Iš viso sargybos labai daug. Tačiau ne visi vyrai to- 
toriai, yra ir iš Katajaus (kinų). 

Matyt, nelengva buvo mongolų okupantų dalia, jog 
tiek kariuomenės miestuose tekdavo laikyti, kad kinai 
nesukiltų. 

Paskutinis šio Marko Polo maršruto miestas buvo Zai- 
tonas. Tai didis ir įžymus miestas. Šiame mieste yra di- 
džiausia pasaulyje prieplauka. Čia atplaukia laivai iš 
Indijos su įvairiomis brangiomis prekėmis, su brangiais 
akmenimis, su puikiais perlais. Ir ateina čia, ir išvežama 
iš čia didelė daugybė prekių ir brangiųjų akmenų. Iš šio 
miesto ir iš šios prieplaukos prekės išsiskirsto po visą 
sritį. Didysis chanas iš tos prieplaukos ir miesto gauna 
daug muito. 

Nuo to miesto 5 dienas tenka keliauti lygumomis ir 
slėniais, kur daug yra miestų ir pilių. Gyventojai verčiasi 
žemės ūkiu ir amatais, audžia šilkus ir kitus audinius. 
Gausu esą žvėrių — liūtų, lokių ir kt. Toliau M. Polas 
patenka į smarkiai išdriokotą Tebeto ! sritį. Ją išdriokojo 
karu Manguchanas. Daug čia miestų, pilių, kaimų, bet visi 
jie išgriauti ir apiplėšti. 

Auga čia storas ir aukštas bambukas. Storumo jis gerų 
trijų sprindžių, o aukštumo iki penkiolikos žingsnių. Nuo 
vieno mazgo iki antro geri trys sprindžiai. Pirkliai ir kiti 
keliautojai, keliaudami šiuo kraštu, nešasi tokių bambukų 
su savim ir naktį iš jų kuria ugnį. Degdamas jis taip 
traška, kad liūtai, lokiai ir kiti plėšrūnai iš baimės bėga 
šalin ir nieku gyvu nesiartina prie ugnies. 

I! Tebetu (Tibetu) Markas Polas vadina ne visą Tibeto kalnyną, 


o tik pietrytinę jo dalį, kurią 1254 m apiplėšė mongolų kariuomenės 
dalinys, vadovaujamas Manguchano. 

Bambukus skina visai žalius ir po kelis kiša į ugnį. 
Pabuvę ugnyje, jie ima lankstytis ir skeldėti, o nuo to 
Kyla toks triukšmas, kad už dešimties mylių girdisi. Ne- 

ratusiam tat įvaro. baimės, ir klausytis baugu. Kai arkliai 
išgirsta tą traškėjimą, labai baidosi, nutraukia apinasrius 
ir pabėga. Nepratusiems prie traškėjimo arkliams užriša 
akis ir supančioja visas keturias kojas. Tokiu būdu žmo- 
nės apsisaugo patys ir gyvulius apsaugo nuo liūtų, lokių 
ir kitų plėšriųjų, o jų čia didelė daugybė. 

Geras dvidešimt dienų keliauji tuo kraštu, ir nėra čia 
nei užvažiuojamų namų, nei maisto. Visai dvidešimčiai 
dienų tenka imtis maisto sau ir gyvuliams. Plėšrūs ir pikti 
zvėrys pasipainioja dažnai. Tenka jų saugotis, jie pavo- 
jingi. Rūmų ir pilių yra pakankamai. 

Gyventojai čia stabmeldžiai ir pikti. Vogti ir galva- 
žudžiauti nuodėme nelaiko. Gyvena jie iš medžioklės, 
verčiasi gyvulininkyste ir žemdirbyste. Šiame krašte daug 
zvėriukų su muskusu. Vietiniai juos vadina giuderiais. 
Nešioja drabužius iš žvėrių kailių, drobės ar vilnų. Kalba 
jų savita, ir kraštas vadinamas Tebetu (Tibetu). 

Tebetas — didelė sritis. Toje srityje aštuonios vals- 
tybės, daugybė miestų ir pilių. Daugelyje vietų yra 
upių, ežerų ir kalnų, kur gausu pabiraus aukso. Daug 
auga cinamonų. Koralams didelė paklausa, ir jie čia 
brangūs. 

Pietvakarių kryptimi Markas Polas buvo nukeliavęs 
iki Indokinijos šiaurinės dalies. Pietinę Indiją jis lankė 
grįždamas iš Kinijos. 

Markas per Katajų (Šiaurės Kiniją) pateko į plačią 
Manzio sritį (Centrinę ir Pietų Kiniją), kuri esanti taip 
pat tirštai gyvenama, kaip ir Katajus, nes žemės esančios 
derlingos. Manzio srityje gyventojai augina kviečius, ry- 
žius ir kitokius javus, ir jie yra pigūs. Krašte daug imbie- 
to, kuris, išvežiojamas po visą plačią Katajaus sritį ir 
duoda gyventojams daug pelno. Gyventojai stabmeldžiai, 
Verčiasi dar amatais ir prekyba. 

Dvi dienas teko keliauti lyguma, kurioje yra daug 
Miestų ir pilių, o po to — aukštais kalnais, slėniais ir miš- 
kais. Čia veisiasi liūtai, lokiai, lūšys, elniai ir kt. 

„ Išbuvę keliolika metų chano Kublajaus tarnyboje, pri- 
sikrovę brangiųjų akmenų ir aukso, Polai nūtarė, kad jau 
Metas grįžti ir į Veneciją. Juo labiau, kad Kublajus buvo 
Jau persenęs, galėjo greit numirti. Jam mirus, netekus 

globėjo, gali ir Venecijos nebepamatyti, o grįžus gali 
gražiai sau gyventi tėvynėje — turtų pakaks. 

Nedrąsiai Polai primindavo chanui apie grįžimą, bet 
tas ir klausyti nenorėdavo. Iš keblios padėties Polus išgel- 
bėjo vienas nelauktas atsitikimas. Mongolas chanas Ar- 
hunas, viešpatavęs Persijoje, Mirus žmonai, atsiuntė pas 
Kublajų pasiuntinius, kad paprašytų jį atleisti su pasiun- 
tiniais dvi nuotakas: vieną pačiam Arhunui, o antrą — 
jo įpėdiniui. Nuotakos buvo parinktos: viena mongolė 
chano duktė, o antra Manzio chano duktė — kinietė. 

Chano rūmuose pasiuntiniai susipažino ir su Polais, 
kurie jiems padarė didelį įspūdį savo sąmojum ir žinio- 
mis, ypač Markas, vyras pačiame amžiaus gražume, daug 
keliavęs sausuma bei vandenimis. Pasiuntiniai ir išprašė 
chano sutikimą leisti į kelionę drauge ir Polus. 

Chano įsakymu buvo paruošta 14 laivų, ir apie 1291 m. 
laivynas išplaukė iš didžio Zaitono uosto į ilgą kelionę. 
Kadangi kinų laivai buvo daug patvaresni ir patogesni 
už Polų matytus Ormuze arabų laivus, tai Polams, tur būt, 
atrodė būsiant patogiau jais plaukti, negu keliauti sau- 
suma. 

Laivynas patraukė į pietvakarius Pietų Kinijos jūra, 
kurią Markas Polas vadino Činų jūra. Plaukė flotile ir 
pagal Indonezijos salyną, bet aplankyti Polams teko tik 
pačias vakarines salas, plaukė ir pagal rytinę Indokinijos 
pakrantę. Į Indijos vandenyną jie pateko per Singapūro 
ir Malakos sąsiaurius. Sumatros šiaurinės dalies pakran- 
tėje laivynas sustojo, ir dėl nepalankaus oro visi keliau- 
tojai saloje išgyveno 5 mėnesius. Sumatrą M. Polas vadi- 
na Mažąja Java, skirdamas nuo tikrosios Javos, kuri esan- 
ti „didžiausia sala pasaulyje“, bet jis pats Javoje 
nebuvo, — kalba apie ją iš nuogirdų. 

Saloje esančios aštuonios valstybės, kurių kiekvieną 
valdąs caras. Visi jie esą stabmeldžiai. Kiekvienoje vals- 
tybėje kalbą savo kalba. Polai susidūrė saloje su daugeliu 
arabų pirklių, įsikūrusių miestuose, kurie miestiečius pa- 
vertę Mmahometonais. 

Jis kalba, kad saloje augą braziliški medžiai, kamparo 
medžiai, palmės, raudoni sandalo medžiai, indiški riešutai 
(kokosai), gvazdikai ir kt. Gausu mažiukių beždžionių. 
įvairių paukščių. Žmonių, pagal Marką Polą, esama viso- 
kių. Ferlako valstybės kalniečiai gyveną kaip žvėrys: val- 
gą žmogieną ir visokią mėsą — gerą ir blogą, meldžiąsi 

įvairiems daiktams. Dagriano valstybėje esąs toks pa- 
protys. Kam nors susirgus, vyrui ar moteriai, šaukiąsi 
kerėtoją, kad pasakytų, išgis ligonis ar ne. Jei tas pasa- 
kąs, kad išgis, tai laukią išgyjant, o jei pasakąs, kad 
nebeišgis, tai artimieji kviečiąsi žmonių, kad, uždėję ant 
burnos skudurą, ligonį uždusintų. Tada kepą ir valgą, 
o kaulus sudedą į dėžutę, nešą į kalnus ir paslepią kur 
oloje, kad niekas nerastų. Paėmę į nelaisvę svetimšalių, 
jei tie negalį išsipirkti, irgi užmušą ir suvalgą. Natūralu, 
kad panašių dalykų prisiklausę, Polai ir tvirtovę statėsi, 
bet kiek tai tikra, sunku pasakyti. 

Sulaukę palankių orų, Polai su visu laivynu plaukė 
į Ceiloną. Plaukė pagal Nikobarų ir Adamanų salas. 

Markas pasakoja, kad Ceilono saloje esąs caras, kuris 
niekam duoklės nemokąs, gyventojai vaikščioją beveik 
nuogi ir esą stabmeldžiai, kuriais jis, matyt, laiko budistus 
ir bramanistus. Valgą jie pieną, mėsą ir ryžius. Esą gau- 
nama rubinų, satyrų, topazų, ametistų ir kitokių brangiųjų 
akmenų. | 
s Ceiloną nuo Indijos teskiria neplatus Polko sąsiauris. 
Persikėlusi per tą sąsiaurį, Polų flotilė pateko į Indijos 
vadinamąjį Koromandelio krantą. Paskui flotilė apsuko 
pietinį Komorino ragą ir plaukė vakarine pakrante. Be 
abejo, uostų miestuose Polai su savo laivynu sustodavo. 
Gal neiškentęs Markas kur ir pakeliaudavo į krašto vidų, 
bet žinių apie tai nėra. Nėra taip pat žinios, kas jo paties 
Indijoje Matyta, o kas surašyta iš kitų pasakojimų, nors 
pateikia jis apie tą kraštą keliolikoje knygos skyrių ne- 
maža tikrų ir įdomių žinių. 

Arklių čia nėra, ir didžioji dalis valstybės pajamų iš- 
leidžiama arkliams supirkinėti. Arkliai supirkinėjami 
visur, kur jų yra. Be ryžių, kitokios duonos nėra. Tos 
valstybės ir visos Indijos paukščiai nepanašūs į europi- 
nius. Yra didelių šikšnosparnių, sulig vanagų didumo. 
Turtingi žmonės turi lengvas nendrių loveles. Atsigulę 
į jas, patempia virvę ir su visa lovele pasikelia nuo že- 
mės. Taip daro dėl to, kad neįgeltų tarantulai, blusos bei 
kiti gyvūnai ir kad būtų vėsiau. Neturtingi guli gatvėse. 

Melibaras (Malabaras), rašo Markas, yra didelė vals- 
tybė vakaruose. Čia ir savas caras, ir sava kalba. Gyvena 
stabmeldžiai, duoklės niekam nemoka. 

Iš Melibaro srities ir iš kaimyninės, vadinamos Huru- 
ratu, kasmet išplaukia per šimtą laivų kitų laivų gaudyti 


124 


ir pirklių plėšti. Dideli jie plėšikai jūrose. Ir žmonas, ir 
„aikus ima su savim. Visą vasarą plauko. Pirkliams jie 
daug nuostolių pridaro. Sustoja apie dvidešimt laivų vie- 
nas nuo kito per penkias mylias ir, kai pastebi laivą su 
rekėmis, dega ugnis, duoda ženklą kits kitam. Dėl to 
joks laivas nepraplaukia, kiekvieną pagrobia. 

Daug čia pipirų, imbiero, cinamonų ir visokių kitų 
prieskonių; ir turbitų !, ir indiškų riešutų čia yra, ir bo- 
karaŽ ploniausia ir geriausia pasaulyje. Gausu įvairių 
prangių prekių. 

Kitų kraštų pirkliai atveža laivais vario, auksinių ir 
šilkinių audinių, aukso, sidabro, gvazdikų ir tokių prie- 
skonių, kurių čia nėra, ir visa tat keičia į vietines prekes. 
Ateina laivai ir iš didelės Manzio srities, ir iš čia veža 
prekes į įvairius kraštus, o po to ir į Aleksandriją. 

Buvo minėta, kad visoje Indijoje didelė arklių preky- 
ba. Daug jų čia atveža parduoti, ir mažai laivų be arklių 
čia plaukia. Todėl ir susitarė valdovas su galvažudžiais, 
kad visus pagrobtus arklius jie jam atiduotų, o auksą, 
sidabrą ir brangiuosius akmenis pasiliktų sau. 

Toliau Polai plaukė pagal pietinę Irano pakrantę, per 
Ormuzo sąsiaurį ir Persų įlanką į Basrą. Po trejų metų 
plaukymų Polai pristatė caraites į Persiją, bet Arhuną 
rado jau mirusį. Todėl caraites perdavė jo sūnui. Kelio- 
nėje daug žmonių išmirė: iš 600 liko tik 18. Kodėl taip 
daug žmonių išmirė, Markas nutyli. 

Markas Polas savo knygoje pasakoja ir apie Abisiniją, 
Madagaskarą ir Zanzibarą, bet iš jo pasakojimų nematyti, 
kad Abisiniją ir minėtąsias salas jis būtų lankęs. Ir pasa- 
kojimuose apie tas salas daug neteisingų žinių. Todėl 
tenka manyti, kad jis čia bus surašęs kitų pasakojimus. 
Tačiau vis dėlto M. Polas buvo pirmas europietis, patei- 
kęs žinių, kad ir daug kur netikrų, apie Madagaskarą. 
Arabams, kaip buvo kalbėta, Madagaskaras seniai jau 
buvo žinomas. 

Atlikę savo misiją, Polai iš Tebrizo leidosi sausuma 
į Trapezundą. Keliauti sunkumų nebuvo, nes valdovas bu- 
Vo įteikęs net keturias aukso lenteles, kuriose buvo pa- 


rašyta, kad Polams iš vienos vietos į kitą būtų duodami 
————- 


| Turbitas— tropinis augalas, kurio šaknys naudojamos Indų 
Medicinoje. 


Ž Bokara— vilnonis audeklas. 

arkliai ir visa, kas reikalinga. Šioje kelionėje Polai suži- 
nojo, kad miręs chanas Kublajus. Todėl apie grįžimą į Ki- 
niją nebebuvo ko nė galvoti. Iš Trapezundo Polai laivu 
nuplaukė į Konstantinopolį, paskui į Negropontą ir pa- 
galiau į Veneciją. 


Marko Polo knygos vaidmuo 


1295 metais du seniai ir vienas pusamžis vyras žings- 
niavo Venecijos gatvėmis. Jų drabužiai — kaži kokie nu- 
dėvėti mongoliški skarmalai. Vaikiūkščių būrelis krykš- 
tauja iš paskos. Policininkas keistai prisimerkęs seka aki- 
mis. Ties vienu namu vyrai sustoja, beldžiasi. Pasirodžiusi 
moteris keistų barzdočių nelabai nori įsileisti. Kokie čia 
Polai? Polai seniai žuvo Mongolijoje. Tat ir visas miestas 
žino. Pagaliau vargais negalais išsiaiškinta. Po Veneciją 
pasklinda kalbos, kad po 23 metų iš kažkurio pasviečio 
grįžę apdriskę Polai — Mikolo, Mateo ir Markas. Negi 
tai būtų tie patys, kadaise prašmatnūs Venecijos pirk- 
liai? Per daug jau aptriušę. Matyt, kur į bėdas buvo 
įklimpę. 

Naujas pokštas. Trys driskiai kelia puotą ir kviečia 
į/ymius miesto vyrus. O galgi ir nueiti? Gal ką įdomaus 
papasakos? Kad tik kokių pašalpų ar paskolų neprašytų! 

Puota. Atvykėliai linksmi, šnekūs, laikosi oriai. Paga- 
liau visi trys vyrai sustoja, išsitraukia mongoliškus skudu- 
rus ir ima ardyti, plėšti pamušalus. Pabyra rubinai, dei- 
mantai, briliantai. Pirklių tik akys sublizga. Kokie brangūs 
vyrai! Kaip mes jūsų laukėm! Kaip liūdėjom, išgirdę, 
kad jūs žuvot! Kaipgi dėkingi, kad neužmiršot senų 
bičiulių. 

Polai visur kviečiami, visur laukiami svečiai. Jie pasa- 
koja labai įdomių dalykų apie Rytų turtus, apie chano 
pasakiškas pajamas, dvarus, papročius. Greit Markas pa- 
sidaro įžymus Venecijos pilietis, išrenkamas į miesto tary- 
bą. Bet štai įžymus Venecijos pilietis patenka į kalėji- 
mą,— ir ne į Venecijos, o kitos respublikos — Genujos — 
kalėjimą. Kaip jis ten pateko? 

Daugelis XIX a. aiškintojų mano, kad jis dalyvavęs 
1298 m. rugsėjo 7 d. jūrų mūšyje tarp Venecijos ir Genu- 
jos laivynų Adrijos jūroje, kur venecijiečių laivynas bu- 
vo sumuštas ir 7000 venecijiečių pateko genujiečiams 

į; nelaisvę. Drauge buvęs pasodintas į Genujos kalėjimą 
ir Markas Polas. "aks gė 

Sėdėti Markui teko vienoje kameroje su piziečiu Rus- 
„įčano, Titeriškų romanų rašytoju, kuris, be italų, mokėjo 

Markas Polas genujiečių kalėjime 


ir prancūzų kalbą. Markui pasakojant ar diktuojant, Rus- 
tičano rašė, ir rašė prancūziškai. Tai buvo pirmas Marko 
Polo knygos variantas. 

Išėjęs iš kalėjimo, Markas dar išgyveno 25 metus 
(mirė 1324 m.). Be abejo, jis ir vėliau papildydavo pirmą 
Variantą apie savo keliones ir gyvenimą- Kinijoje. Tie 
Pasakojimai būdavo užrašinėjami ir verčiami į kitas kal- 

as. Panašių užrašų arba variantų yra išlikę per 80. 

Variantai vietomis skiriasi vieni nuo kitų, bet juose vi- 
suose pateikiama ta pati medžiaga, ta pati dėstymo tvarka, 
tas pats pasakojamasis stilius. Spėjama, kad Markas bū- 
siąs turėjęs po ranka tą pačią medžiagą, ką ir Genujos 
kalėjime, ir tą patį planą, pagal kurį ir pasakodavo vene- 
cijiečiams. Dėl to visi užrašai ir tesiskiria vienas nuo kito 
tik detalėmis. 

Markas knygoje aprašo daug kraštų. Ir tuos, kuriuose 
jam teko būti, keliauti, ir tuos, kur jis nebuvo buvęs, bet 
girdėjo apie juos iš kitų. Tų kraštų, kuriuose jis nėra bu- 
vęs, aprašymuose daug daugiau fantastikos, labiau atsi- 
spindi viduramžių prietarai. Visa tai, ką savo akimis matė 
ar patyrė, aprašyta gana tiksliai, gyva kalba, visai pati- 
kimai. Jo knygoje gausu geografinės, etnografinės, istori- 
nės ir buitinės medžiagos, ypač iš mongolų totorių 
gyvenimo. Tai retas, labai įdomus įvairiais požiūriais 
viduramžių veikalas. Todėl natūralu, kad XV a. pirmoje 
pusėje, Johanui Gutenbergui Europoje išradus knygų 
spausdinimą, ji paplito po Europą įvairiomis kalbomis. Ji 
it šiandien nenustojo savo vertės ir leidžiama daugelyje 
pasaulio kraštų. 

Marko knyga suvaidino didį vaidmenį didžiųjų kelio- 
nių ir atradimų istorijoje. XIV—XV a. Marko knyga buvo 
vienas iš šaltinių, sudarinėjant Azijos žemėlapius. Ją stu- 
dijavo XV a. Portugalų ir XV a. pabaigos bei XVI a. 
pradžios Ispanų ekspedicijų vadai. Studijavo ją ir Kristu- 
pas Kolumbas. Buvo surastas net vienas Marko knygos 
lotyniškas leidimas (1485 metų) su Kolumbo padarytomis 
pastabomis puslapių paraštėse. 


EUROPIEČIŲ KELIONĖS Į AZIJĄ XIV—XV a. 


Minėtųjų amžių keliautojai europiečiai buvo kelių 
kategorijų: pirklių, misionierių ir diplomatų. Pirmųjų 
dviejų buvo nemaža. Mažiausia buvo trečiųjų, nes jų už- 
davinius galėdavo atlikti ir pirmieji. Ne visų jų kelionės 
išliko istorijai, nes ne visi rašydavo dienoraščius ar šiaip 
jas aprašinėdavo. Nepamirština ir tai, kad tie keliautojai 
nebuvo kokie gamtininkai ar geografai ir jiems pirmiau- 
sia rūpėdavo savo „profesiniai“ reikalai. Tik platesnio 
akiračio asmenybės aprašinėdavo gamtą, gyventojų santy- 

kius, papročius. Todėl ir išlikusių kelionių aprašymų vertė 
Jabai nevienoda. 

Dar negrįžus Markui Polui iš Kinijos, popiežius pasiun- 
tė į Aziją (apie 1289 m.) misijų reikalais pranciškoną 
pžiovanį Monte Korviną. Jis dvejus metus išgyveno Ira- 
ne, Tebrize, paskui iš Ormuzo uosto išplaukė į Pietų 
Indiją ir ten išbuvo 13 mėnesių. Apie 1293 m. Monte 
Korvinas nuplaukė į Kiniją ir gyveno ten iki mirties — 
apie 35 metus. Apie Indiją ir Kiniją jis yra parašęs pla- 
čių laiškų-aprašymų, kuriuose pateikė ir įdomių geogra- 
finių žinių. 

Monte Korvinas aprašinėjo ir pagrįstai aiškino Pietų 
Indijos klimatą, rašė apie jos gyventojus, svetimšalius, 
ypač arabus ir žydus, gyvenančius Indijos pajūrio srityse, 
musonų reikšmę laivybai. 

„Leistis į jūrą galima tik kartą per metus, nes nuo 
balandžio pradžios iki spalio vėjai pučia į rytus, ir dėl to 
niekas negali plaukti į vakarus, o nuo rugsėjo iki kovo 
pabaigos — į priešingą pusę. Nuo gegužės vidurio iki spa- 
lio pučia tokie smarkūs vėjai, kad laivai, nepasiekę iki 
to laiko uostų, į kuriuos jie plaukia, patenka į klaikų 
pavojų ir, jei jiems pavyksta išlikti, tai didelė laimė“ 
(Korvinas). 

Laiškuose iš Kinijos Monte Korvinas daugiau kalba 
apie savo, kaip misionieriaus, veiklą, o pateikiamos geo- 
grafinės žinios — mažesnės vertės. 

Aistringas keliautojas buvo vienuolis Odorikas iš Por- 
denonės, gimęs apie 1274, miręs 1331 m. Jam ne tiek 
rūpėjo vienuolio misija, kiek kelionės, noras pamatyti 
kitus kraštus ir žmones. Jis keliavo nuo 1316 iki 1330 m.; 
nuvyko į Konstantinopolį, o toliau — per Trapezundą, 
Tebrizą, Bagdadą į Ormuzą, iš ten jūra į Indijos miestą 
Thaną. Jis lankė Malabarą, Ceiloną ir Madrasą, buvo nu- 
plaukęs į Sumatrą, Javą, gal būt, ir į Borneo, po to atvyko 
i Kantoną. 

Kantonas Odorikui padarė didelį įspūdį: uostas triskart 
didesnis už Veneciją ir jame „tiek laivų, kad jų skaičius 
daugeliui pasirodydavo neįtikimas". Iš Kantono Odorikas 
Patraukė į Šiaurės Kiniją. Keliavo per Chančžou, kurį jis 
Vadina Kauzajum, o M. Polas vadindavo Kinsajum. Tą 
Miestą Odorikas gražiai aprašė. Tolesnis jo-kelias ėjo per 

'ankiną, paskui „per gėlo vandens kanalus“, t. y. Di- 
žiuojų Kinijos kanalu į Chuanche ir Pekiną. Odorikas 

pastebi, kad Chuanchė „teka per patį Kinijos vidurį ir 
padaro didelių sunaikinimų, panašiai kaip Po upė ties 
Ferara“. Pekine keliautojas išgyveno trejus metus ir pa- 
stebėjo krašte kai ką nauja, apie ką nekalba M. Polas, 
pavyzdžiui, jog mažoms mergaitėms vystomos kojytės, 
kad būtų mažos. 

Keliaudamas atgal, Odorikas pagyveno Tibeto sostinė- 
je Lhasoje ir ją aprašė. Tai buvo paskutinis jo aprašymas. 
1330 m. jis grįžo į Italiją, o po metų mirė, nebaigęs rašyti 
knygos, pavadintos ,„(Odorikas apie nežinomus daiktus“. 

Ko verti Odoriko raštai? Geografiniu požiūriu, jie, be 
abejo, menkesni už M. Polo pasakojimus, yra pasakėlių. 
Tačiau Odoriko aprašymai papildo M. Polo pasakojimus 
naujais duomenimis. Antai jis yra pirmasis europietis, ap- 
rašęs Sumatrą, Lhasą ir kt. 

Pravartu paminėti dar vieną misionierių, keliavusį po 
Aziją, — Džovani Marinjolį, kuris 1338 m. popiežiaus bu- 
vo pasiųstas iš Avinjono į Kiniją pas didįjį chaną. Pabu- 
vęs Italijoje, Marinjolis 1339 m. pavasarį atplaukė į Kons- 
tantinopolį, iš ten nuvyko į Sarajų prie Achtubos, kur, 
matyt, žiemojo. 1340 m. pavasarį Marinjolis leidosi toliau 
į Rytus. Kelionė buvo ilga, nuotykinga, ir Kiniją jis pa- 
siekė tik 1342 m. birželį. Išgyvenęs trejus—ketverius me- 
tus Pekine, Marinjolis nukeliavo į Zaituno uostą ir nu- 
plaukė į Indiją. Pakeliavęs po Indiją, jis atplaukė į Ormu- 
zą, o iš Ormuzo sausuma per Bagdadą atvyko į Jeruzalę. 
Iš Palestinos jis plaukė Viduržemio jūra, pabuvojo Kip- 
re, Italijoje ir 1353 m. grįžo į Avinjoną, kuris tada buvo 
popiežiaus rezidencija. 

Marinjolis aprašinėjo Pietų Kiniją, Pietų Indiją, Ceilo- 
ną. Be geografinių nesusipratimų, painiavų, nepatikimų 
teiginių, jo aprašymuose yra ir vertingų žinių apie matytų 
kraštų gamtą, gyventojus, miestus. 

Antroje XIV a. pusėje mongolų viešpatavimas Kinijo- 
je pasibaigė — 1368 m. jie galutinai buvo išginti iš to 
krašto. Tiesa, Vakaruose apie tai niekas nežinojo ištisus 
150 metų, kol portugalų jūreiviai XVI a. pasiekė Kinijos 
krantus. Tačiau Vakaruose buvo žinoma, kad visos isla- 
miškos Artimųjų Rytų ir Šiaurės Indijos valstybės nuka- 
riautos Vidurinės Azijos valdovo Timūro, kuris Vaka- 
ruose būdavo vadinamas Tamerlanu, pasidarytu iš Timur 
Lengo (Timūro Šlubio). Mat, to valdovo viena koja buvo 
kiek trumpesnė, ir jis šlubčiodavo. Kadangi Vakaruose 

js buvo laikomas galingiausiu pasaulio valdovu, tai ne- 
nebuvo reikalo ieškoti mongolų valdovo Pekine, nes ga- 
Jingiausias jų valdovas sėdėjo daug arčiau, — Samarkande. 

Timūras buvo sukūręs galingą imperiją, ir Vakarų 
„aldovams kilo mintis, ar negalima būtų jo padaryti są- 
„ungininku kovai prieš musulmonds Europoje ir Šiaurės 
Afrikoje. 

Labiausiai suinteresuotas tokia sąjunga buvo Ispanijos 
(Kastilijos) karalius Henrikas III. Todėl XV a. pradžioje 
jis siuntė į Samarkandą dvi pasiuntinybes. Vienos jų 
vadovas buvo Ruis Gonzalesas de Klavichas. Be jo, 
pasiuntinybėje buvo mokytas teologas Alonsas Paesas ir 
dvariškis — Iloma de Salasaras. Klavichas rašė kelionės 
dienoraštį. 

1403 m. Klavichas nuplaukė iš Ispanijos į Konstan- 
tinopolį. 

„Konstantinopolio miestas labai gerai apsaugotas aukš- 
ta ir stipria siena ir dideliais stipriais bokštais. Sienoje 
trys kampai. Nuo kampo ligi kampo šešios mylios. Kad 
ir didelis miestas, jis ne visas tirštai gyvenamas, nes jo 
viduje yra daug kalvų ir slėnių, kur yra dirbamų laukų 
ir sodų. Tirščiausiai gyvenama dalis žemai miesto pakraš- 
tyje, iš tos pusės, kuri arčiau jūros, ypač ties tais vartais, 
kurie priešais Peros miestą, nes ten plaukia iškrovimui 
dideli ir maži laivai. Ir vieno, ir kito miesto gyventojai 
prekiauja ant kranto. Be to, Konstantinopolio mieste yra 
daug didelių pastatų, namų, cerkvių ir vienuolynų, iš ku- 
rių didžioji dalis griuvėsiuose. Ir aiškiai matyti, kad anks- 
čiau, kai šis miestas buvo naujas, tai jis buvo vienas iš 
įžymiausių miestų pasaulyje. Viduje miesto yra šulinių 
ir gėlo vandens šaltinių. Viduryje gatvės, kur keičiami 
pinigai, į žemę įstatyti blukeliai. Jie skirti bausti žmo- 
nėms, kurie nusižengia kokiam įstatymui ar taisyklėms, 
nustatytoms miesto valdybos, arba parduoda mėsą ar duo- 
ną netikru saiku. Tokiems žmonėms uždeda blukelius ir 
Palieka juos ten dienai ir nakčiai ant vėjo ir lietaus, ir 
niekas nedrįsta prie jų prieiti. Už miesto, tarp sienos ir 
Juros, priešais Perą stovi daug namų, kuriuose parduoda- 
Mi įvairūs daiktai, ir daug sandėlių, kuriuose laikomos 
R kurias atveža iš už jūros parduoti" (Klavi- 

a S). - 

„ Pasiuntiniai mėgino plaukti iš Konstantinopolio lapkri- 
€l0 pradžioje, bet, kilus audrai, su savo menku laivu vos 

neprigėrė ir grįžo atgal. Tiktai kitų metų kovo mėnesį 
jiems pavyko mažu laivu iš ten išplaukti ir balandžio 
11 d. pasiekti Trapezundą. 

Iš Trapezundo Klavicho pasiuntinybė iškeliavo balan- 
džio 27 d. sausuma. Keliauti jai teko per kalnus, tarpek- 
lius, nakvoti pilyse, kaimuose. Visa tai Klavichas smulkiai 
aprašo savo dienoraštyje. 

Gegužės pabaigoje Klavichas pasiekė „Nojaus laivo“ 
kalną (Araratą) ir jį gana teisingai aprašė. Birželio 11 d. 
pasiuntiniai pasiekė Tebrizą, kuris jiems padarė didelį 
įspūdį gražiomis gatvėmis, gyva prekyba, gerai įrengto- 
mis krautuvėmis, puošniais rūmais ir mečetėmis, van- 
dens baseinais ir šuliniais, prašmatniomis pirtimis. 

Išbuvusi 9 dienas Trapezunde, pasiuntinybė arkliais 
važiavo toliau. Ji pravažiavo Mijano miestą, stovintį už 
182 km į pietryčius nuo Tebrizo. Be to, buvo sustojusi 
beveik negyvenamame Sangos (Zendžamo) mieste. Seniau 
jis buvęs vienas pačių didžiųjų Persijos miestų. Miesto 
siena esanti išgriauta, jame iškasti kanalai nenaudojami. 
Visa tai, matyt, karų rezultatas. 

Birželio 26 d. pasiuntinybė atvyko į „didį miestą“ — 
Sultaniją !', kur turėjo pasimatyti su vyresniuoju Timūro 
sūnumi Mijašu Mirasu. 

Klavichas rašo, kad šis miestas stovi lygumoje ir netu- 
ri sienų, bet užtat yra pilis, didelė ir gerų mūro sienų su 
labai gražiais bokštais. Visi bokštai išpuošti įvairiais raiži- 
nių raštais. Kiekvienoje pilyje stovi po nedidelę katapul- 
tą 2. Miestas tirštai gyvenamas. bet ne toks didelis, kaip 
Tuns“, bet užtat čia didelė prekyba, nes kasmet, ypač 
birželio, liepos ir rugpiūčio mėn., atkeliauja kupranugarių 
karavanai, kurie atgabena labai daug prekių. Šis miestas 
varo didele prekybą ir duoda daug pelno valdovui. 

Iš Sultanijos pasiuntinybė išvyko gerais valdiškais ark- 
liais į Teheraną. Pakeliui ji matė mongolų karo pėdsakus. 
Teherane pasiuntiniai buvo liepos 6 d. Rūmuose, kuriuose 
apsistojąs Timūras, juos vaišingai priėmė Timūro dvariš- 
kis Babašekas. Klavichas gavo brangų šilko apsiaustą II 


!Sultanija— kadaise buvusi Persijos sostinė. Timūras ją NuU- 
kariavo 1386 m. Dabar tai vos 2,5 tūkst. žmonių gyvenama vietovė. 
Joje yra senojo miesto liekanų, pavyzdžiui didingas mauzoliejus ir kt. 

Ž Katapulta — akmenų svaidomoji mašina. 

3 Tuns —— greičiausiai sutrumpintas Tebrizo pavadinimas, kurį Va“ 
cdindavo ir Turiu, Tauriu. 

skrybėlę, kaip „ženklą draugystės, kurią Timūras jaučia 
Karaliui. Apie Teheraną Klavichas mažai terašo, nes ja- 
me išbuvo tik pusantros dienos. Babašeko raginama, pa- 
siuntinybė turėjo keliauti toliau ir užsukti kalnuose pas 
Timūro žentą Sulemaną Mirasą. 

Pakeliui pasiuntiniai matė visai išgriautą tuščią Šacha- 
ri-prejos miestą, kur iš griuvėsių šmėkšojusios mečetės ir 
Keli bokštai. Pakilę į kalnus, gražioje pievoje prie upelio 

asiuntiniai surado ir Mirasos stovyklą iš 300 palapinių. 

Po didelių karščių pasiuntiniams buvo malonu atvėsti kal- 
nuose. Juo labiau, kad jie buvo priimti labai draugiškai, 
vaišinami kepta arkliena, virtais arklių inkstais ir kito- 
kiais valgiais. Pasiuntiniai buvo apdovanoti šilko apsiaus- 
tais, o Klavichas, be to, dar pabalnotu ristūnu. Karaliaus 
dovanos Timūrui buvo paimtos iš pasiuntinių ir pasiųstos 
pirma jų. 

Iškeliavus iš stovyklos, paaiškėjo, kad dalis palydos 
serga. Sirguliavo ir Klavichas. Tai sužinojęs, Mirasa pa- 
tarė pasiųsti ligonius į Teheraną ir, grįžtant atgal, pasi- 
imti. Klavichas paklausė ir septynis vyrus paliko. Tačiau, 
grįždamas iš Samarkando, jis berado penkis. Du bu- 
vo mirę. 

Po dviejų dienų kelionės pasiuntinybė pasiekė Rytų 
Irane Pereskotės pilį ir sužinojo, kad Timūras prieš 
12 dienų išvykęs iš tos pilies į Samarkandą ir įsakęs pa- 
siuntinybei kuo skubiausiai vykti tenai. Timūro įsakymas 
buvo jo valdininkams įstatymas. Pasiuntiniai mandagiai, 
bet įsakmiai buvo genami kuo greičiau keliauti. Kai Sa- 
lazaras nebegalėjo joti, jį neštuvais nešė tol, kol šis be- 
nešamas mirė. 

Į Samarkandą Klavichui teko keliauti per Bostamą, 
Džadžermą, Nišaburą, Mešchedą ir Balchą. Per Amu Darją 
Pasiuntinybė persikėlė ties Termezu. 

Rugsėjo pradžioje Klavichas pasiekė Samarkandą. Gy- 
vendamas Timūro dvare Samarkande daugiau kaip pusę 
Metų, Klavichas dalyvaudavo ne tik Timūro pokyliuose, 
bet Ir stebėdavo rūmų bei miesto gyvenimą, tvarką, pa- 
Pročius, o stebėti buvo ko. Mat, Timūras, didis ir labai 
laurus užkariautojas, drauge buvo gabus administrato- 
S mokslo ir meno globėjas. Iš įvairių užkariautų kraš- 
„I atvežti geriausi architektai, dailininkai, įvairūs meist- 

al statė puošnius rūmus, kasė laistomuosius kanalus. 
lėste auga prekyba ir amatai. Klavichas įdomiai aprašė 

Samarkandą, apsuptą gilių griovių, skendintį soduose ir 
vynuogynuose. 

1405 m. Timūras mirė, ir pasiuntinybės buvimas Sa- 
markande nebeteko prasmės. Todėl tų metų pavasarį 
Klavichas su savo palyda iškeliavo atgal ir 1406 m. ko- 
vo 1 d. pasiekė Ispaniją. 

Grįžęs Klavichas sutvarkė savo dienoraštį. Iš jo išėjo 
įdomi knyga, kuri pirmą kartą buvo atspausdinta 1582 m. 
Ji papildo M. Polo žinias apie Aziją, ypač apie Vidurinę 
Aziją ir Iraną. Ką Klavichas keliaudamas matė pats, 
aprašė tiksliai ir teisingai. Nepatikimų žinių yra tik 
ten, kur jis rašė iš nuogirdų, vadinasi, buvo kitų suklai- 
dintas. 

Didis XV a. keliautojas, gal ir avantiūristas buvo Ve- 
necijos pirklys Mikolo Kontis, keliavęs po Aziją iš- 
tisus 25 metus. Nei tikrų jo gimimo, nei mirimo metų 
nežinome. Nuo 1419 m. jis gyveno Damaske kaip pirklys, 
mokėsi arabų kalbos, domėjosi arabų papročiais. Tur būt, 
Damaske jis perėjo ir į mahometonų tikėjimą. 

Iš Damasko Kontis 1424 m. su karavanais nukeliavo 
į Bagdadą, paskui — į Basią, Ormuzą, laivu į Indiją, 
į Kambėjaus uostą. Toliau Kontis plaukė vakarine Indi- 
jos pakrante, apsupo Indiją iš pietų, aplankė Ceiloną, ry- 
tine Indijos pakrante pasiekė Gangą. Toliau leidosi sau- 
suma „ištisas septyniolika dienų per kalnus, kuriuose 
nebuvo jokio Žmogaus būsto, o po to dar penkiolika die- 
nų lyguma“, kol pasiekė didesnę kaip Gangas Davos (Ira- 
vadžio) upę. Paplaukęs ta upe apie mėnesį, Kontis pasie- 
kė Avos miestą, kuris tada buvo Birmos sostinė. 

Kontis pabuvojo Javoje, Sumatroje ir, tur būt, rengė- 
si vykti į Kiniją, tačiau ar ją pasiekė, neaišku. Keliauda- 
mas atgal, jis vėl užsuko į Kambėjaus uostą, iš ten jūra 
plaukė į vakarus. Jis aplankė Sokotros salą, Adeną, ka- 
žin kurį Etiopijos uostą, Arabijos uostą Džidą (Mekos 
uostas) ir per Egiptą 1444 m. grįžo į Italiją. 

Bet koks jis grįžo? Išsižadėjęs krikščionių tikėjimo ir 
priėmęs islamą, o XV a. tai buvo ne juokai. Ir Kontis tu- 
rėjo keliauti pas popiežių Eugenijų IV prašyti atleidimo. 
Končio pasakojimai popiežių taip sudomino, kad jis ne 
tik atleido visas jo ,,„nuodėmes“', bet dar įsakė savo sek- 
retoriui Podžiui Bračioliniui keliautoją pasisodinti ir visa, 
ką tas pasakos apie matytus kraštus, surašyti. Taip at- 
sirado „Keturios knygos apie likimo kintamumą.“ 

AFANASIJUS NIKITINAS 


XV a. antroje pusėje Pavolgio ir Paokio rusų miestai 
prekiavo su Pietų Pavolgio, Pakaspijo, Mažosios Azijos ir 
Krymo miestais. Rusų pirkliai gabendavo ten kailius, 
odas, lankus ir strėles, o iš pietų veždavosi šilką, šilko ke- 

uraites, šilko juostas, indiškus dažus, prieskonius, Irano 
muilą ir cukrų, perlus ir brangakmenius. Vadinasi, per 
tarpininkus rusų pirkliai gaudavo ir Rytų prekių. 

Nelengvas tai buvo verslas: pirklio su prekėmis pakely 
daug kas tyko. Reikėjo mokėti ne tik prekiauti, bet ir 
kovoti su užpuolikais. Todėl anų laikų pirklys drauge 
puvo ir šioks toks karys. Drauge jis buvo ir praprusęs, 
nes susidurdavo su įvairiais žmonėmis, pamatydavo sve- 
timų Žemių, miestų. Jam ir rašto mokėti būdavo labai pra- 
vartu. Toks buvo ir Tverės (dabar Kalininas) pirklys Afa- 
nasijus Nikitinas, pirmasis iš rusų atlikęs didelę kelionę 
į Indiją. 
| Į didžiojo Maskvos kunigaikščio Ivano III dvarą 
1466 m. diplomatiniais reikalais atvyko Širvano! chano 
pasiuntinys. Kadangi Širvano valstybė, ypač jos sostinė 
Šemacha, garsėjo gražiais šilkais, ji rūpėjo ne tik Iva- 
nui III, bet ir pirkliams. 

Chano pasiuntiniui grįžtant atgal, iš Maskvos išvyko 
į Šemachą su atsakomąja pasiuntinybe Vasilijus Papinas, 
per kurį Ivanas III siuntė chanui dovaną — 90 medžiok- 
linių sakalų. Prie pasiuntinybės prisidėjo keletas Tverės ir 
Maskvos pirklių. Kartu grįžo iš Maskvos ir Bucharos pirk- 
liai. Prisidėjo su dviem laivais ir pirklys Afanasijus Ni- 
kitinas. Tačiau Papinas, nebelaukęs pirklių, išplaukė 
anksčiau, ir šiems teko plaukti su chano pasiuntiniu. 

Nižnij Novgorodas (dabar Gorkis) tada buvo Rusijos 
kraštinis miestas Pavolgyje. Toliau ėjo Kazanės ir Astra- 
chanės -totorių valdos. Pro Kazanės totorių valdas pirk- 
lių karavanas praplaukė laimingai, o apie Astrachanę jis 
Pateko į žabangas. 

Artėjant prie Astrachanės, pasiuntiniui prisistatė trys 
totoriai ir pranešė, kad Astrachanės chanas karavanui 
Paspendė pasalą. Gavę už pranešimą dovanų, totoriai 
dingo, o Nikitinas su draugais persėdo į pasiuntinio laivą, 

Uris buvo paruoštas gintis. Tačiau totoriai, pasak Nikiti- 
no, pranešę ir chanui apie artėjantį karavaną (iš chano 
—7————2 


' Nedidelė Širvano valstybė buvo į vakarus nuo Kaspijos jūros. 

taip pat galėjo gauti dovanų). Plaukiant pro Astrachanę, 
jį užpuolė chano kariai. Per susišaudymą žuvo vienas 
vyras iš karavano ir du užpuolikai. Tamsoje mažesnis Ni- 
kitino laivas įsipynė tarp perkolų, o didesnis užplaukė 
ant seklumos. Totoriai apiplėšė laivus ir paėmė į nelaisvę 
keturis vyrus. 

Į Kaspijos jūrą įplaukė du laivai. Pirmajame, pasiun- 
tinio laive, be kitų, plaukė Nikitinas ir devyni rusų pirk- 
liai. Antrajame laive plaukė šeši Tverės ir šeši Maskvos 
pirkliai. Laivai plaukė į Derbentą, tačiau rusų laivas, aud- 
IOS užneštas ant pakrantės uolų, susikūlė, o prekes iš- 
grobstė pakrantės gyventojai. Tik chano pasiuntinio 
laivas pasiekė Derbentą, kur Nikitinas surado ir Pa- 
piną. Bet kas iš to: prekės žuvo, ir niekas jų nebesu- 
grąžins. 

— Ir mes, pravirkę, išsiskirstėm kas kur,— rašo Niki- 
tinas, — kas ką turėjo Rusioje, tas iškeliavo į Rusią, o kas 
ten buvo skolingas, tas keliavo, kur akys veda... 

Nikitinas buvo skolingas, t. y. prisiėmęs prekių ko- 
misan. Sugrįžus į tėvynę, jo laukė kalėjimas arba vergo 
darbas. Reikėjo kaip nors kitaip suktis. Jis tikėjosi pre- 
kiaudamas atgauti ko buvo netekęs, o tada pagalvoti ir 
apie grįžimą. 

Iš Baku pirklys menku laivu nuplaukė į Iraną ir pusę 
metų išbuvo nedideliame Čapakuro mieste. Po pusmečio 
jis persikėlė į prekybinį Sario miestą, paskui nukeliavo 
į Rejų (jį lankė ir Klavichas), iš ten leidosi senu karavanų 
keliu per visą eilę miestų į Ormuzą. Tai buvo 1469 m. 
pavasarį. Pagyvenęs mėnesį Ormuze ir nusipirkęs arklį, 
Nikitinas išplaukė į Indiją, tikėdamasis ten brangiai par- 
duoti savo arklį ir apsižiūrėti, kokių prekių rusų pirkliai 
galėtų ten gauti ir ką pelningai parduoti. Jis išlipo Kam- 
bėjaus uoste. Nikitinas rašo, kad iš Kambėjaus pirkliai 
gabeną šilkus, medvilnės audinius, karneolį (pusiau bran- 
gus raudonas ar rusvas akmuo), dažus, druską. Iš 
Kambėjaus jis per šešias savaites nuplaukė į Čaulo 
uostą. 

Čaule Nikitinas arčiau susidūrė su indų gyvenimu. Jį 
pritrenkė ryškūs kontrastai: didelė turtuolių prabanga ir 
paprastų žmonių skurdas. Nikitino aprašymu, juodi žmo- 
nės ilgais plaukais, supintais į kasą, iš drabužių teturį 
tiurbaną ant galvos ir juostą ant strėnų. O turtuoliai skęs- 
tą prabangoje. 

Afanasijaus Nikitino kelias į Indiją ir algal 


Čaule Nikitinui nepavyko brangiai parduoti eržilo, ir 
jis išjojo į krašto gilumą, — į Džunaro miestą. Keliavo jis 
Per Vakarinių Gatų kalnus ir pasiekė miestą tik po 
24 dienų. 

„ Džunare Nikitinas išbuvo du mėnesius. Vietos val- 
Uovas panoro atimti iš jo eržilą, 0 jį patį paversti 

mahometonu. Tik pasiskundus atvykusiam sultono pasiun- 
tiniui, žirgas buvo išgelbėtas. Džunare Nikitiną užklupo 
sezoniniai lietūs. Jis aprašo, kaip keturis mėnesius lietus 
ir lietus — vanduo ir purvas. Žmonės tuo metu aria ir 
sėja kviečius, soras, žirnius ir visa kita. 

Arkliai Indijoje nesiveisią. Žemę dirbą ir važinėją jau- 
čiais ir buivolais. Arklius šerią Žžirniais, ryžiais su cuk- 
rum, o iš ryto duodą ryžių paplotėlių. Savų neturėdami, 
pirktus arklius indai, matyt, labai brangindavo. 

Iš Džunaro 1470 m. Nikitinas išjojo į Bidarą, kuris yra 
už 400 km nuo Džunaro, ir po mėnesio kelionės pasiekė 
miestą. Tuo metu Bidaras buvo Dekano sostinė, kurį in- 
dai vadindavo Maha Bidar, t. y. Didysis Bidaras. Miestas 
Nikitinui padarė didelį įspūdį, ypač sultono dvaras, kuris 
esąs apsuptas sienų su 7 vartais. Svetimšalių į dvarą ne- 
leidžią. Dvare visur esą raižiniai ir auksas. 

Nikitinas kalba apie didelę sultono kariuomenę, apie 
jo puotas, kai už stalo sėsdavę po 500 svečių, o tvartuose 
stovėdavę 3000 arklių ir 100 dramblių. Kai sultonas Ma- 
hometas II vykdavęs į vaikštynes, tai vilkėdavęs safyro 
drabužiais, dėvėdavęs deimantais išpuoštą kepurę, sėdė- 
davęs aukso balne arba puošniuose neštuvuose. Paskui 
sekdavusi puošni palyda: 300 dramblių su ginkluotais 
kariais, tūkstančiai raitelių, ant atgabentų iš Arabijos 
arklių, 300 šokikų ir juokdarių ir šimtai mergaičių, sul- 
tono šokėjų, 300 dūdų oikestras, kupranugariai nešdavę 
milžiniškus būgnus. Tačiau greta prabangos ir čia Nikiti- 
nas pastebi skurdą. Kaimo žmonės gyveną didžiausiame 
neturte. | 

Nikitinas domėjosi ne tiktai to miesto prekyba, bui- 
timi, papročiais, bet ir apskritai Indija. Todėl iš Bidaro 
jis keliavo ir į periferijas. Tą patį rudenį jis nuvyko 
į Šeich-aliaund-diną, kur kasmet spalio 15 d. švenčiama 
vieno musulmonų šventojo šventė, į kurią suplaukią mi- 
nios žmonių iš visos Indijos. Ta pačia proga esti ir didis 
prekymetis, kuris trunka 10 dienų. Į prekymetį, kaip rašo 
Nikitinas, suveda iki 20 tūkstančių arklių ir suveža įvai- 
Trių prekių parduoti. Tas prekymetis geriausias visoje 
Indijoje. 

Grįžęs iš prekymečio į Bidarą, iki pavasario Nikitinas 
gyveno mieste, įsigijo nemaža pažįstamų, nes buvo pra- 
mokęs susikalbėti su indais. Pavasarį jis su savo priete- 
liais indais iškeliavo į Šiparvatį prie Kistnos upės, kui 

stovėjo dievo Šivos šventovė; čia būdavo didelės šventės 
ir prekymečiai. Nikitinas buvo pirklys, ir jis keliavo 
į musulmonų ir induistų šventes, tur būt, dėl to, kad tuo 

ačiu metu būdavo ir dideli prekymečiai. Tačiau jis, kaip 
keliautojas ir smalsus žmogus, domėjosi ir šventovėmis 
bei švenčių papročiais. 

Iš Šiparvačio Nikitinas vėl grįžo į Bidarą. Ką jis veikė 
grįžęs, kokias keliones atliko po Indiją, sunku pasakyti. 
Pats jo dienoraštis kažkaip nutrūksta arba rašomas ato- 
trūkiais. Jis tai aprašinėja kokias nors musulmoniškas 
procesijas, tai, apimtas nostalgijos, prisimena tėvynę. Gal 
įr vargo nemaža jam teko patirti. Eržilą pardavė pigiai, 
vertėsi smulkute prekyba. 

Be kita ko, Nikitinas rašo apie Vidžajanagarą, anų lai- 
kų Pietų Indijos valstybės sostinę, kurią jis, matyt, buvo 
aplankęs, šventąjį Parvato miestą ir netoliese esančias 
deimantų kasyklas. 

1472 m. pavasarį Nikitinas ryžosi grįžti į tėvynę. Var- 
gu jis buvo susirinkęs pinigų skoloms išmokėti. Išvargęs, 
išsiilgęs savo krašto ir žmonių, matyt, nutarė vis vien 
grįžti. Į menką laivą jis sėdo Dabholo uoste, sumokėjęs 
du auksiniu iki Ormuzo. Vėjai ir audros ištisą mėnesį 
blaškė menką laiviūkštį, kol pagaliau pribloškė prie Af- 
rikos pakrantės. Kai kas abejoja, kad Nikitinas būtų 
buvęs Afrikoje, bet jis savo užrašuose kalba, jog Etiopi- 
joje išbuvęs 5 dienas, kad etiopiečiams jie, t. y. plauku- 
sieji laivu, išdaliję daug ryžių, pipirų, grūdų, ir tie laivo 
neapiplėšę. 

Pasiekęs Ormuzą, daugiau Nikitinas keliavo sausuma 
į šiaurės vakarus per kalnų sritis, Tebrizą ir kitus mies- 
tus iki Trapezundo. Pabuvęs Trapezunde 5 dienas, vargais 
negalais, irgi menku laivu, perplaukė Juodąją jūrą, pa- 
teko į Krymą, į genujiečių koloniją Kafą (Feodosiją). Su 
Patekimu į Kafą pasibaigia ir jo dienoraštis. Dienoraštį 
kažin kodėl Nikitinas užbaigia ilga musulmoniška malda. 

Novgorodo ir Tverės pirkliai iš Kafos paprastai grįž- 
davo atgal per Kijevą ir Smolenską. Navigacijos metu 
Jie plaukdavo Dnepru. Mancma, kad Nikitinas, radęs 
Kafoje tveriečių, bus keliavęs į šiaurę drauge su jais. 

aClau, nepasiekęs Smolensko, kelionėje mirė. Jo užrašus 
Plrkliai atgabeno 4 Maskvą, ir jie buvo įjungti į vieną 
etraštį. Jo užrašais, matyt, buvo domimasi, nes jie buvo 
Perrašinėjami. 

Nikitinas savo užrašuose pateikia gana gausiai geogra- 
finių, etnografinių, ekonominių ir buitinių žinių apie tuos 
kraštus, per kuriuos jam teko keliauti, ir ypač apie Indiją, 
kur jis išgyveno beveik trejus metus. Nors užrašai para- 
šyti paprasta kalba, yra ir nukrypimų. Gausu juose tur- 
kiškų, persiškų ir arabiškų žodžių, išsireiškimų. 

Nikitinui teko keliauti vienam. Niekas jo nerėmė, nie- 
kas niekur jo nelaukė, kaip arabų pirklių. Dėl to ir jo 
kelionės buvo vargingos. Iš užrašų matyti, kad tat nebuvo 
paprasto pirklio, o platesnio užsimojimo, pastabaus Žžmo- 
gaus kelionės. Dėl to Afanasijų Nikitiną tenka laikyti 
vienu iš įžymiųjų XV a. keliautojų. 


DIDŽIŲJŲ ATRADIMŲ EPOCHA 


pORTUGALŲ KELIONĖS IR ATRADIMAI 
XIV —XV a. 


Jūreivystė Portugalijoje 


Portugalijos gamtinės sąlygos patogios jūreivystei: 
kraštas eina palei Atlantą ištisus 650 km, skersai visą 
kraštą į tą patį Atlantą teka tinkamos laivybai Duero, 
Taho ir Gvadijanos upės, kurių žiotys yra patogūs natū- 
ralūs uostai. Todėl paprastas daiktas, kad, išaugus atitin- 
kamo laipsnio gamybinėms jėgoms ir gamybiniams san- 
tykiams, Portugalija pakrypo į jūreivystę. 

Portugalija jau XII a. atsiskyrė nuo Kastilijos kaip 
savarankiška valstybė, o jos karalius buvo pripažintas 
popiežiaus vasalu. Tai padėjo įsigalėti dvasiškijai ir dva- 
siškai riteriškiems ordinams. Kova su maurais, t. y. ara- 
biškos ir berberiškos kilmės musulmonais, kurie VIII a. 
buvo nukariavę beveik visą Pirėnų pusiasalį, Portugali- 
joje pasibaigė apie XIII a. vidurį, t. y. beveik pustrečio 
šimto metų anksčiau, negu Kastilijoje. Kovoje su maurais 
prekybiniais sumetimais karalius remdavosi miestų, ypač 
Lisabonos ir Oporto, buržuazija. Besiremdami minėtąja 
buržuazija ir smulkiais dvariškiais, Portugalijos karaliai 
palaužė dvasiškijos valdžią ir padarė tą dvasiškiją abso- 
liutizmo ramsčiu. O toliau jie palaužė ir stambiųjų feoda- 
lų valdžią. Taip Atlanto pakrantėje susikūrė stipri Portu- 
galijos monarchija. 

Jau ir anksčiau Portugalijos pakrančių miestai varė 
jūrų prekybą ir iš to buvo prakutę. Dabar karaliaus dva- 
ras savo ištikimo sąjungininko, miestų buržuazijos, ir sa- 
Vais interesais energingai ėmėsi laivų statybos ir sukūrė 
stiprų karo laivyną, kuris galėjo remti pirklių laivus, pre- 
Kybinį laivyną. Bet kuria linkme pasukti tą laivyną? Kaip 
tiesioginiu keliu pasiekti brangias Rytų -prekes, kurių 
gėsavo ir pirkliai, ir karaliaus dvaras, ir feodalai? Teisybė, 
Portugalų laivai palaikydavo prekybinius ryšius su Olan- 
Cija ir Anglija, bet to maža. 

141 


Pakreipti laivyną Viduržemio jūra buvo rizikinga, nes 
joje viešpatavo genujiečiai, venecijiečiai ir kataloniečiai, 
kurie buvo pasigrobę visą Europos prekybą su Indija. 
Šiaurės ir Baltijos jūras kontroliavo stiprus Hanzos lai- 
vynas. Į vakarus plytėjo Atlantas, už kurio, kaip tada bu- 
vo Manoma, ir esą turtingieji Azijos kraštai. Bet leiskis 
per jį, kai nežinai nei jo platumo, nei kokie pavojai tavęs 
laukia. Teisybė, buvo bandyta ir ta linkme, bet rezulta- 
tas — antrą kartą atrasti Azorai. Liko vienintelis kelias — 
leistis į pietus vakarinėmis Afrikos pakrantėmis. Portu- 
galai ir pasuko šiuo keliu. 

Antroje Gibraltaro pusėje, jau Afrikos žemyne, buvo 
marokiečių uostas ir Seutos tvirtovė — to uosto sargas. 
Iš plaukiančių per Gibraltarą laivų čia būdavo imamas 
muitas. Kad panaikintų tą barjerą ir atsistotų tvirta koja 
Afrikos žemyne, Portugalijos karalius 1415 m. surengė 
prieš Seutą karinę ekspediciją, ir Seuta buvo nuka- 
riauta. 

Ruošiant karinę ekspediciją į Seutą, karalius leido 
joje dalyvauti ir savo paaugusiems sūnums, princams, 
kad jie galėtų pasižymėti „riteriškais žygiais“. Be kitų sū- 
nų, joje dalyvavęs ir 20 metų princas Henrikas, kuris 
daug vėliau, XIX a. buvo pramintas Jūreiviu. 

Henrikas gimė (1394 m.) ir augo Porto uosto. mieste, 
kur buvo varoma jūrų prekyba, suplaukdavo daug laivų. 
Gabus jaunuolis susidomėjo jūreivyste ir griebėsi mokytis 
matematikos, astronomijos, geografijos ir istorijos. 

Seutoje, ją nukariavus, Henrikas iš vietos gyventojų 
ir arabų pirklių prisirinko žinių apie Vakarų Afriką, apie 
didelę Saharos dykumą, kad tos dykumos oazėse gyve- 
nama žmonių, kad vietos maurai siunčią karavanus per 
tą dykumą į didelės upės paupį ir iš ten gabeną auksą ir 
vergus. Tos žinios buvo teisingos: į pietus nuo Saharos 
teka Senegalas ir Nigeris. Pirmoji į vakarus, antroji — 
į rytus ir pietryčius. Abi upės anais laikais buvo painio- 
jamos ir net siejamos su Nilu. 

Tos visos žinios sužadino princo pasiryžimą susipažinti 
su nežinomu žemynu, pasiekti jo turtus — auksą ir vergus. 
1420 metais popiežius paskyrė Henriką, kaip pamaldų 
princą, Kristaus dvasios riterių ordino vyriausiu magist- 
ru. Be kita ko, tas ordinas turėjo nemažas sumas pinigų, 
kuriais jo magistras, t. y. Henrikas, galėjo naudotis II 
vykdyti savo sumanymus. 

Henrikas Jūreivis 


Pietvakarių Portugalijoje toli į vandenyną išsikiša 
San Vincento ragas, uola. Senovėje ten stovėjo apskrita 
druidų šventovė. Romėnai praminė tą vietą Sagresu. Sag- 
rese Henrikas pasistatydino pilį, kurioje įsteigė astrono- 
minę observatoriją ir jūreivystės mokyklą. Įsikūręs ir 
pats toje pilyje, Henrikas susitelkė aplink save anų laikų 
mokslo vyrų, geografų, kartografų, keliautojų, jūreivių, 
kurie drauge su juo sprendė jūreivystės, laivų pagerini- 
mo, jūrų tyrimo problemas. Kadangi iki tol portugalų 
jūreiviai nemokėjo naudotis jūriniais žemėlapiais, o juo 
labiau jų pasidaryti, tai kartografijos mokytojais Henri- 
kas pasikvietė kataloniečių kartografų žydų, Balearų iš- 
eivių: Nemaža ordino pinigėlių buvo paklota toms Hen- 
Tiko išmonėms. 

1427 m. Henriko brolis atvežė iš Venecijos Marko 
Polo kelionių aprašymo nuorašą ir kažkokį žinomą, labai 
netikrą, Afrikos žemėlapį. Susipažinęs su M. Polo knyga, 
-enrikas įpareigodavo savo kapitonus rinkti žinias apie 
Jurų kelią į Indiją. 

k-Ž „Apskritai Henrikas Jūreivis savo veikla suvaidino ne- 
ka Vaidmenį kelionių ir atradimų istorijoje. Iki Henriko 

Ugalai, kaip laivų statytojai ir jų vairuotojai, buvo 

kitų, daugiausia genujiečių, mokiniai, o XV a. pusėje 
jie tapo kitų Vakarų tautų ir laivų statybos, ir jūreivys- 
tės mokytojais. Ypač pagarsėjo portugalų karavelės — 
lengvi, judrūs, galį manevruodami plaukti ir prieš vėją, 
tristiebiai laivai. Portugalų prekybos laivynas pasidarė 
pirmaujantis pasaulyje. Prie Henriko portugalai ištyrė ir 
pažymėjo žemėlapiuose Afrikos vakarų pakrantę nuo 
Gibraltaro iki šių dienų Gvinėjos, tai yra maždaug 
3500 km. Princo siuntinėjamos ekspedicijos pasiekė ir 
prijungė prie Portugalijos Madeiros, Azorų ir Kanarų sa- 
lynus. Tiesa, po ilgų ginčų Kanarai atiteko Ispanijai. Bet 
to paties Henriko akivaizdoje prasidėjo ir šlykšti Afrikos 
negrų prekyba, kuri duodavo nemaža pajamų ir pirkliams, 
ir karaliaus iždui. 


Portugalų atradimai vakarinėse Afrikos pakrantėse 


Greta Henriko rezidencijos, Sagreso, buvo patogus 
Lagoso uostas, iš kurio mokytas princas ir siuntinėjo eks- 
pedicinius laivus naujų žemių ieškoti. Nelengvas tat buvo 
darbas. Reikėjo nugalėti ne tik jūreivystės atsilikimą, bet 
ir jūrinius prietarus, kurie viduramžiais buvo labai įsi- 
šakniję. 

Vandenynuose gyveną pavojingi jūreiviams slibinai, 
hidros, klaikios chimeros. Laivas, plaukdamas nuo kranto, 
plaukiąs kažkur į pakalnę, nes pirma išnykstąs jo kor- 
pusas, o vėliausiai stiebai. Jei toli nuplauksi nuo kranto, 
tai kaipgi besugrįši prieš kalną. Indijos vandenyse stovįs 
magnetinis kalnas, kuris traukiąs laivo geležines dalis, 
ir laivas suirstąs. 

Viduramžių geografai ir jūreiviai žinojo, kad Žemė 
yra susiskaidžiusi į penkias klimatines juostas: dvi šaltas, 
dvi vidutines ir vieną karštą. Nei šaltosiose, nei karštojoje 
tropikinėje juostoje Žmogus gyventi negali: pirmosiose — 
per šalta, antrojoje — per karšta. Jis gyvena tik vidutinio 
klimato juostose. Šiaurinė vidutinio klimato juosta — gY- 
venamasis pasaulis. Pietinėje klimatinėje juostoje irg! 
gyvena Žmonės, antipodai, bet apie juos nieko negalima 
žinoti. Jie atkirsti nepereinamos karštos juostos. Norė- 
damas pasiekti antipodus sausuma, gali iškepti, o norė- 
damas pasiekti vandeniu, — išvirti. Todėl per toli į pietus 
plaukti pavojinga. 

Maža to, antikiniai geografai, kurių autoritetas buvo 
didis, nesutarė ir dėl pačios Afrikos. Eratostenas teisin- 
gai samprotavo, kad Atlantas jungiasi su Indijos vande- 
nynu, II, plaukiant aplink Afriką, galima patekti į Indijos 
vandenyną. Tačiau žymus astronomas Hiparchas ir didysis 

eografas Klaudijus Ptolemėjus buvo tos nuomonės, kad, 
Jaukiant Afrikos vakarine pakrante, į Indijos vandenyną 
patekti negalima, nes jie nesusijungia savitarpyje. 

Dėl to portugalų ekspedicijų organizatoriams ir jūrei- 
viams, pradėjusiems tolimus plaukymus, reikalingas buvo 
ir šaltas protas, ir valia, ir didis ryžtas, kad nugalėtų 
prietarus ir klaidingus geografinius samprotavimus. 

1419 m. iš Lagoso uosto išplaukė pirmas Henriko iš- 
rengtas laivas į Bachadoro ragą. Dėl jūreivių neprityrimo 
audra laivą nubloškė toli į vakarus, ir jis atsitiktinai at- 
sgidūrė prie nedidelės Porto Santo salos, kurią pasiekdavo 
romėnai ir ją buvo pavadinę tuo vardu. Sala buvo apau- 
gusi miškais, negyvenama. Princas susidomėjo atradimu, 
ir į salą buvo pasiųsti tie patys jūreiviai, kurie už 50 km 
į pietvakarius rado kitą nemažą salą, taip pat negyvenamą 
ir apaugusią miškais. Tą salą Henrikas pavadino Madeira 
(Miškas). Nuo jos ir visas salynas imta vadinti Madeira !. 
Madeirą portugalai kolonizavo, ėmė auginti vynuoges ir 
'cukrines nendres, o miškai labai tiko laivams statyti. 

Atradus Madeirą, Henrikui rūpėjo surasti Atlante ir 
daugiau salų, apie kurių buvimą jis buvo girdėjęs. Jo 
pasiųstas Gonsales Kabralas 1431 m. pasiekė Santa Marija 
salą, kuri buvo už 1400 km į vakarus nuo Portugalijos. 
Tai viena iš Azorų salų. Suradus vieną, buvo ieškoma ir 
kitų, ir per kelias dešimtis metų tas pats Kabralas ir kiti 
portugalų jūreiviai surado 9 Azorų salasŽ. Jos buvo ne- 
gyvenamos. Pirmieji Azorų salyną aptiko finikiečiai, 





! Madeiros salyną sudaro Madeira (apie 700 km2), Porto Santo 
(55 km?) ir keletas nedidelių salelių. Jų bendras plotas — 797 kmž, Sa- 
los vulkaninės kilmės, klimatas šiltas, minkštas. Kolonizavus salas, di- 
dieji derlingų žemių plotai pateko į feodalų rankas. Auginama cukrinės 
nendrės, kviečiai, bananai, ananasai, citrusiniai ir puikios vynuogės. 
Salas buvo pasiekę jau senovės finikiečiai. 

„ 2 Visos Azorų salos sudaro 2399 kmž ploto. Jos yra vulkaninės 

kilmės, paviršius kalnuotas, išraižytas gilių griovių, yra ir dabar kart- 
artėmis veikiančių vulkanų. Užgesusių vulkanų krateriuose telkšo eža- 

ai Klimatas šiltas, švelnus ir sveikas. Augalai — Viduržemio jūros 

as Svarbų vaidmenį atlieka transatlantiniame susisiekime, nes pro 
yYhą eina svarbiausios laivų ir povandeninio kabelio linijos. 


10 P. Šinkūnas 145 


vėliau jas lankydavę arabai ir normanai. Tačiau ilgainiui 
salos buvo užmirštos. 

Drauge su salų atradimais Atlante portugalai skver- 
bėsi vis tolyn ir tolyn į pietus palei Afrikos pakrantę. 
Dideliu kliuviniu buvo laikomas Bachadoro ragas dėl stip- 
rių bangų aplink jį, bet 1434 m. jį apiplaukė Žilas Eani- 
šas. Apiplaukęs Bachadoro ragą, jis atvežė Henrikui gėlių 
kaip įrodymą, kad ir už rago esama gyvybės, nors žmo- 
nių ir nematė. Kitais metais Eanišas nuplaukė gana toli 
už minėtojo rago, o Henriko dvariškis Baldaja nuplaukė 
dar toliau į pietus ir pasiekė šiaurinį tropiką, arba karš- 
tosios juostos ribą. Kad ir ten žmonių gyvenama, rodė 
tinklai, kurių keletą Baldaja ir atgabeno. 

Po šešerių metų portugalai Antonijus Gonsalvis ir 
Nunju Trištanas, plaukdami į pietus, pasiekė Blanko (Bal- 
tąjį) ragą. 1443 m. Trištanas už Blanko rago aptiko Argino 
salynėlį. Portugalų laivą sutiko visa vietinių žvejų eldijų 
flotilė. Eldijose sėdėjo beveik visai nuogi žmonės. Triš- 
tanas pasigrobė 30 vergų ir Lisabonoje brangiai juos par- 
davė. 

Princas, kaip vyriausias Kristaus ordino magistras, jau 
nebe maža buvo išeikvojęs ordino pinigų ekspedicijoms. 
Teisybė, buvo rasta negyvenamų salų, aptirta ilga Afrikos 
pakrantė, patarnauta žemės pažinimo istorijai, bet mate- 
rialinės naudos — beveik jokios. Henrikui buvo pradėta 
priekaištauti už tuščią ordino lėšų eikvojimą. Ir čia 
išsigelbėjimas — Trištano vergai, nes prekyba jais pel- 
ninga. 

Kitais metais jau šešių laivų flotilė, vadovaujama prin- 
co artimo dvariškio Lansaročio, išplaukė į Argino įlanką 
pargabenti vergų. Pamaldusis princas išsiderėjo sau penk- 
tąją dalį pelno. Lansarotis atgabeno 235 vergus. Arginos 
įlankoje buvo įkurta tvirtovėlė su įgula, kaip bazė pelnin- 
gam „verslui“. 

Kaip į tą „verslą“ žiūrėjo pirkliai ir bajorėliai, rodo 
vieno portugalo, aprašiusio vieną iš ekspedicijų, sampro- 
tavimai: 

„Pagaliau, viešpačiui dievui, gerų darbų atlygintojui, 
garbė. Už visus vargus ir atpildą, už nuostolius, nes buvo 
sugauta 165 galvos vyrų, moterų ir vaikų“. 

Vergų medžioklės skatino tolesnius žygius Afrikos pa- 
krante į pietus. Mat, aptiktų pakrančių gyventojai bėgda- 
vo į krašto gilumą. Todėl tekdavo plaukti toliau, kur por- 

tugalai dar buvo nežinomi, ir vietos gyventojai nuo jų 
nesislėpdavo. 

1445 metai — įžymių atradimų metai. Į tolimas Afrikos 

akrantes išplaukė net 26 laivų ekspedicija. Daliai tos 
ekspedicijos vadovavo Lansarotis, o atskirų laivų kapito- 
„ais buvo Nunju Trištanas ir Dinišas Diašas. Trištanas 
pasiekė ir atrado Senegalo žiotis, o Diašas pasiekė ir api- 
plaukė Žaliąjį Ragą. Čia jau augo palmės, baobabai ir 
kiti medžiai. Dėl to Diašas Žaliuoju jį ir pavadino. Saulėje 
i5degusi dykuma pasibaigė. Atsiskyręs audros metu vie- 
nas ekspedicijos laivas, vadovaujamas Alvary Fernandišo, 
nuplaukė dar toliau į pietus ir buvo atrastos Gambijos 
žiotys. Gambijos pakrantėse ne tik augo miškai, bet buvo 
jos ir tirštai gyvenamos. 

Antikiniai geografai teigė, kad karštojoje juostoje 
nesą gyvybės dėl karščio. Tie samprotavimai buvo su- 
griauti: ir tropikuose augo augalai ir gyveno žmonės. 
Į pietus nuo Senegalo žiočių portugalai matė jau tikrus 
negrus. Iki Senegalo jie matydavo ir sugaudavo „maurus“. 
Augaloti, tvirti senegaliečiai negrai portugalams buvo 
vertesnė prekė: už juos vergų prekyvietėse brangiau mo- 
kėdavo. 

Tropikų Afrikos pakrantėse, radę gausiai gyventojų, 
portugalai pradėjo varyti ir prekybą: jie europines prekes 
keisdavosi į aukso smiltis, dramblio kaulą, muskusą ir 
prieskonius. Tačiau pelningesnė būdavo vergų medžioklė. 

-Ekspedicijos į tropikines Afrikos pakrantes pasidarė 
labai pelningos. Ir dievobaimingas princas iš privačių 
verslininkų dabar jau imdavo ketvirtą dalį, 0 iš savo 
organizuojamų ekspedicijų — pusę pelno. 

1446 m. Nunju Trištanas, besivaikydamas vergų, pa- 
siekė Bisagušo salyną ir Kogono upės žiotis. Pasirodžius 
portugalų laivui, jį apsupo negrų laiveliai, bet staiga jie 
pasileido bėgti. Trištanas su būriu jūrininkų sėdo į valtis 
lr ėmė vytis. Tada „bėgliai“ apsupo valtį, pasipylė strė- 
lės, ir visi portugalai su Trištanu priešakyje buvo išvai- 
kyti. Likę laive keturi jūrininkai smuko su laivu atgal, 
V atviru vandenynu, nematydami kranto, per 2 mėnesius 
Pasiekė. Lisaboną. 

„Besigainiodami vergų, portugalų jūreiviai ir pirkliai 
leisdavosi ir į upes: Senegalą, Gambiją, Kogoną, Senegalo 
Pakrantėse vienos karavelės vadas, vergų pirklys Dio- 
Eu Gomišas 1456 m. surinko žinių apie Vakarų Sudaną, 

sužinojo, kad per tą kraštą tekanti didelė Emju (Nigerio) 
upė. Po metų tą patį Gomišą princas pasiuntė jau su tri- 
mis karavelėmis naujų Žemių ir turtų ieškoti. Laimingai 
pasiekęs Gambijos žiotis, Gomišas pakilo upe iki Kantoro 
prekyvietės, surinko daugiau žinių apie Sudaną — upes, 
gyvenamas vietoves, kur randama aukso, prieskonių. 


Žaliojo Rago salyno atradimas 


Žaliojo Rago salyną atrado Alvizė da Kadamostas, ve- 
necijietis avantiūristas. Ypač avantiūristinių kelionių link- 
me Kadamosto gyvenimas pakrypo po 1454 m., kai jo 
tėvas teismo nutarimu buvo ištremtas iš Venecijos. Tada 
Alvizė su savo jauniu broliu Antonijum irgi apleido Ve- 
neciją ir išplaukė „įsigyti garbės ir turtų“. 

Kadamosto laivas, plaukęs iš Venecijos į Flandriją, prie- 
šingų vėjų atsitiktinai buvo sulaikytas prie San Vincento 
rago, netoli nuo princo Henriko rezidencijos. Susipažinęs 
su portugalų prekybinėmis ekspedicijomis į Afrikos pa- 
krantes, Kadamostas sudarė sutartį su genujiečiu Antoni- 
jum Uzodimare, gavo leidimą įprastinėmis sąlygomis (pa- 
sidalyti atgabentais turtais) iš princo Henriko, ir 1455 m. 
du laivai išplaukė iš Portugalijos į Gambijos žiotis. 

Ekspedicija iš pradžių leidosi į Madeirą ir Kanarų 
salas, o toliau — Afrikos pakrante. Praplaukę Žaliąjį Ra- 
gą, laivai pateko į senegaliečių negrų kraštą. Vergų 
prekyba čia klestėjo. Vergai būdavo parduodami ir ara- 
bams, ir portugalams. Teisybė, mainų prekyba vyko pa- 
krantėmis ir iki Žaliojo Rago; už arklį būdavo galima 
gauti 10—15 vergų, arabai keisdavo šilką į vergus. Kada- 
mostas, išsikėlęs į krantą, tuojau pardavęs vietos valdo- 
vėliui keletą arklių su pakinktais. Užtat gavęs 100 vergų. 
Matyt, ta prekyba valdovėliui atrodė labai reikalinga. 

Plaukdamas pakrante, Kadamostas stebėjo ir aprašinė- 
jo jūrų sroves, vėjus, krantus, o vietomis, išsikeldamas 
į krantus, — negrų gyvenimą, buitį: audiencijas pas valdo- 
vėlius, vestuves, palmių vyną, nepaprastus valgius, gyva- 
čių kerėtojus. Ir buvo ką stebėti. Venecija ir primity- 
vus negrų gyvenimas — skirtumas didelis. | 

„„..negrai, ir vyrai, ir moterys, prieidavo pasižiūrėti! 
manęs, lyg kokio stebuklo. .. Mano drabužiai stebino juos 
ne mažiau, kaip balta oda... kai kurie čiupinėjo mano 

ečius ir rankas ir trynė seilėmis, kad įsitikintų, ar nesu 
nusidažęs baltais dažais, ar tat tikras kūnas, ir įsitikinę, 
kad taip, iš nustebimo išsižiodavo“ (Kadamostas). 

Tačiau ne visur būdavo tokia idilija. Antai, pasiekus 
Gambijos žiotis ir paplaukus ta upe, laivai sutiko 17 ka- 
riškų valčių, kuriose sėdėjo 150 ginkluotų vyrų. Negrai 
tuojau stojo į kovą ir apipylė laivus strėlėmis. Paleidus 
į darbą šaunamuosius ginklus, upė privirto nukautų ir su- 
zeistų negrų. Kadamostui norėjosi plaukti toliau Gambija 
aukštyn, bet laivų įgulos užprotestavo, ir jis, bijodamas 
jūrininkų maišto, pasuko laivus atgal. Į Portugaliją buvo 
atgabentas nemažas būrys vergų. 

Kitais metais (1456) Kadamostas su savo bendrininku 
vėl paruošė kelionei į Gambiją abu laivus. Kadangi buvo 
atgabenta vergų, tai princas Henrikas tai ekspedicijai pri- 
tarė. Ir ne tik pritarė, bet dar pasiuntė savo laivą drauge. 
Nuplaukus už Blanko rago, kilo audra, ir laivyną nu- 
bloškė nuo kranto į šiaurės vakarus. Audrai aptilus, lai- 
vai tris dienas plaukė į pietus ir priplaukė salą, kurią 
portugalai pavadino Boavišta. Sala negyvenama, bet buvo 
vandens ir paukščių. Iš Boavištos aukštumų matėsi ir ke- 
letas kitų, nesunkiai pasiekiamų salų. Taip buvo atrasta 
rytinė Žaliojo Rago salyno dalis. Vakarinę Žaliojo Rago 
salyno dalį 1462 m. atrado genujiečio Antonijaus Nolio 
ir portugalo Diogu Gomišo ekspedicija. 

Salynas buvo negyvenamas. Klimatas sausas, karštas, 
augalija pusiau dykumų ar dykumų, tik kalnuose augo 
drakono medžių. Netrukus po atradimo salyne pradėjo 
kurtis portugalų kolonistai ir verstis plantaciniu ūkiu: 
auginti kavą, garstyčias, ricinmedžius, cukrines nendres, 
daržoves, vaisius. Portugalijos karalius leido salų feoda- 
lams savininkams gabentis plantaciniams darbams negrų 
iš Afrikos žemyno. Ir tūkstančiai jų buvo gabenama tiems 
darbams. Vieni iš jų susimaišė su baltaisiais, kiti išliko 
kaip buvę. Dabar salyne 650; gyventojų mulatai, 329 — 
negrų ir tik 304 europiečių. 


Atradimai Gvinėjos įlankoje 


1460 m. lapkričio mėnesį princas Henrikas mirė, bet 
jo suorganizuoti Afrikos pakrančių tyrimo, prekybos ir 
Vergų gaudymo žygiai buvo tęsiami. Teisybė, princui ir 

gyvam tebesant, ir jam mirus, Portugalijos karaliai rūpi- 
nosi, kad kitos tautos kaip galima mažiau sužinotų apie 
portugalų jūreivių atradimus, kad nepretenduotų į tų kraš- 
tų turtus ir nepradėtų ten skverbtis. Jūrų, salų ir Afrikos 
tirtų krantų žemėlapiai, gaubliai ir dokumentai buvo per- 
žiūrimi cenzorių arba laikomi paslaptyje. Jūreiviams 
būdavo draudžiama pasakoti apie savo keliones, uostuose 
ir prie kitų valstybių dvarų zujo šnipai. Tat žinoma trukdė 
plisti teisingoms žinioms apie naujus atradimus. 

Apie 1461 metus Peru di Sintra plaukė Afrikos pa- 
krante ir po Bisagužo salyną, ieškodamas vergų. Daugiau 
jis leidosi pakrante į pietryčius, praplaukė šių dienų Gvi- 
nėjos pakrantes ir maždaug už 10 lygiagretės pamatė 
kalnus. Tatai buvo Siera Leonės kalnuotas krantas. Čia 
jis Matė visai nuogus žmones. Keliaudamas toliau, Sintra 
aptiko ankštinių augalų, kurių žirneliai savo skoniu pri- 
minė indiškus pipirus. Dėl to ir krantą pavadino Pipiriniu. 
Sintra pasiekė Palmės ragą. Taigi nuo Bisagužo salyno 
ištyrė per 1000 km Afrikos kranto. 

1469 m. Portugalijos karalius monopolines teises pre- 
kiauti su Gvinėja 5 metams išnuomojo „„gerbiamam Lisa- 
bonos piliečiui“ Fernanui Gomišui su sąlyga, kad kasmet 
būtų aptirta apie 500 km to Afrikos kranto, kurio portu- 
galai dar nebuvo pasiekę. Karalius irgi tapo tos prekybos 
bendrininku: dramblio kaulas, gautas Gvinėjoje, turėjo 
būti tvirta kaina parduotas karaliui, kad šis jį galėtų 
perparduoti ir uždirbti. Gomišo siuntinėjamų laivų vyrai 
iki 1475 metų ištyrė visą šiaurinę Gvinėjos pakrantę per 
2000 km. Buvo atrastas Dramblio Kaulo Krantas, Aukso 
Krantas, Vergų Krantas, Gvinėjos įlankos salos. 

Krantų pavadinimai rodo, ko juose portugalai gauda- 
vo. Ypač reikšmingas buvo Aukso Krantas, kuriame jie 
gausiai rado biraus aukso. Vergų Krante gal gausiausiai 
vergų ir prisigaudydavo, nes krantas buvo tirštai gyve- 
namas. 

Paskutinės Gomišo ekspedicijos vadas Sikeira aptiko 
Kameruno ugnikalnį, praplaukė pusiaują ir nuplaukė iki 
2“ pietų pločio. Nuo Kameruno krantas ėjo ne į rytus, 
O į pietus. Kol krantas ėjo į rytus, portugalai manė, kad 
būsią pasiekę pietinį Afrikos žemyno galą. Dabar teko 
nusivilti. 

Portugalai pasiekia Kongo upę ir Angolą 


1482 m. Portugalijos karalius Žuanas II pasiuntė į Auk- 
so Krantą ekspediciją, kuriai vadovavo Diogųu Azanbužis. 
Jos uždavinys buvo minėtajame krante įkurti koloniją. 
AĄzanbužis pastatydino fortą ir pavadino San Žorži da Mi- 
na (Švento Jurgio rūdynas), kuris sutrumpintai būdavo 
vadinamas Mina. Portugalai, žinoma, tenorėjo būti tik 
organizatoriais. Aukso kasimo, plovimo ir kitus darbus 
turėjo dirbti vergai. Reikėjo jų prisigaudyti. Iš Minos ir 
buvo siunčiami laivai toliau į pietus ieškoti naujų negrų 
gyvenamų vietų. Vienas iš tokių laivų kapitonų buvo 
įžymus jūreivis Diogu Kanas. 

Gaila, kad apie tą įžymų jūreivį, aptyrusį kelis tūks- 
tančius pietvakarių Afrikos krantų, tėra maža išlikę žinių, 
ir tos pačios ne visos patikimos. Jis gimęs apie 1440 m., 
mirė — 1486 m. Didžiuosius plaukymus ir atradimus jis 
yra atlikęs, kaip rašo su juo keliavęs geografas Martynas 
Behaimas !, 1484—1486 metais. 

Išplaukęs iš Minos uosto, Kanas plaukė Afrikos pa- 
krante. Apsukęs Lopeso ragą ir nuplaukęs 700 km, jis 
pastebėjo, kad čia vanduo gėlesnis, negu vandenyno, ir 
jo spalva skirtinga — šviesesnė. Kanas suprato, kad jis 
bus priplaukęs kažkokios didelės upės žiotis. Tatai buvo 
Kongo upės žiotys. Kanas išsikėlė į krantą ir pastatydino 
vadinamąjį padraną, t. y. mūro stulpą su Portugalijos her- 
bu, karaliaus ir Kano vardais bei atplaukimo data. Iki tol 
naujai atrastuose krantuose portugalai statydavo medinius 
kryžius, bet jie, žinoma, nepatvarūs. Tie padranai rodė, 
kad portugalai tikrai pirmieji aptiko vieną ar kitą krantą, 
kad Portugalijai priklauso atradimo ir pasisavinimo pir- 
menybė. Tokių padranų atitinkamose vietose Kanas sta- 
tydino ir toliau plaukdamas. XIX a. buvo atrasti pietva- 
karių Afrikos krantuose trys apysveiki Kano statydinti 
Padranai, o ketvirto — liekanos. 

Krante Kanas sutiko negrus bantu. Bantų kalbos, 
kuri išplitusi visoje pusiaujinėje Afrikoje, atsivežtieji 





„1! Martynas Behaimas (1459—1507) kilęs iš čekų giminės, XIII a. 
Išsikėlusios į Niurnbergą; geografas, astronomas ir kosmografas. 1481 m. 
JIS atvyko į Portugaliją ir dirbo kaip astronomas, Tur būt, kaip astro- 
tomas, jis dalyvavo ir Kano kelionėse. 1492 m. Niurnberge sudarė 
didelį gaublį, kur yra parašų, susijusių su Kano kelionėmis. Nuo 
1493 m. gyveno Portugalijoje. | 

gvinėjiškieji negrai, kaip vertėjai, nebesuprato. Teko pre- 
kiauti su jais šnekantis gestų kalba. 

Plaukdamas pakrante į pietus, Kanas praplaukė Ango- 
los pakrantėmis (Angola ir šiandien priklauso Portugalijai), 

Portugalų ekspedicija 1461—1487 m. 


nes dar nuplaukė apie 2000 km iki Kroso rago. Toliau 
Kano likimas nebeaiškus: vieni tvirtina, kad jis miręs 
arti Kroso rago, kiti — kad grįžęs į Portugaliją ir miręs. 

Portugalų ekspedicijų atradimai, gabenamos brangios 
prekės — dramblio kaulas, auksas, vergai —tik didino 

Portugalijos karaliaus Žuano II apetitą. Todėl po Kano 
ekspedicijos tęsti kelionėms ir atradimams, o gal ir ieš- 
koti kelio į Indiją buvo pasiųsta nauja ekspedicija, kuriai 
vadovavo Bartolomėjus Diašas. 


Diašas atranda Gerosios Vilties ragą 


Bartolomėjus Diašas buvo didis jūreivis ir keliautojas. 
Tai rodo jo tolimiausi plaukymai ir atradimai. Gaila tik- 
tai, kad ir apie jį maža tėra išlikę Žinių. 

Prieš savo didžiąją kelionę Diašas buvo plaukęs Azam- 
bušo ekspedicijoje, kaip vieno laivo kapitonas Afrikos 
pakrantėmis. Jis buvo karaliaus dvariškis, tat natūralu, 
kad tolimo plaukymo ekspedicijos vadu buvo paskirtas 
ne kas kitas, bet Diašas. 

Ekspedicijai buvo skirti du nedideli, tiktai po kokias 
50 t talpos, bet stiprūs kariniai laivai. Ir tie laivai buvo 
irengti ir paruošti geriau, kaip bet kurios kitos ekspedi- 
cijos. Pirmą kartą šiai ekspedicijai buvo skirtas ir trečias 
krovininis laivas, kur buvo sukrautos papildomos maisto 
atsargos, vandens statinės, atsarginės dalys laivų. remon- 
tui, virvės, burės ir kt. Tat rodo, kad ekspedicija buvo 
siųsta tolimam plaukymui. Ekspedicijos vadu Diašas buvo 
paskirtas 1486 m. spalio mėn., o ji išplaukė iš Lisabonos 
uosto tiktai 1487 m. rugpiūčio mėn. 

Flotilei plaukiant Taho upe, bent jau šeši žmonės — 
2 negrai ir 4 negrės — buvo laimingi. Jie buvo grąžinami 
i Afriką. Du negrus atgabeno į Lisaboną Kanas, o ketu- 
rias negres iš Gvinėjos krantų — kitos ekspedicijos. Be- 
laisviai Lisabonoje buvo gerai maitinami, aprengti euro- 
pietiškais drabužiais. Jie buvo grąžinami dėl propagandos, 
kad įkalbinėtų Afrikos gyventojus parduoti portugalams 
auksą, sidabrą, dramblio kaulą, prieskonius ir papasakotų, 
Kaip „gera“ negrams gyventi Portugalijoje. Plaukiant Af- 
rikos pakrantėmis, tie vargšai išsilaipino įvairiose vietose. 
Tačiau apgaulė nuėjo niekais — portugalai tiek juos ir 
bematė. 

Diašo ekspedicija ramiai sau plaukė pakrante iki Mi- 
nos, toliau Kano keliu iki 22? pietų pločio. Praplaukus 
Pletinį tropiką, krantų vaizdai pasikeitė: portugalai matė 
Pliką krantą, kuris buvo visai nebepanašus į vešliai ap- 
«Ugusius pusiaujinius krantus. Krantai palengva krypo 

į rytus, o nuo Šv. Elenos įlankos pasuko į vakarus. Kilo 
smarkus vėjas. Bijodamas, kad laivai nesusikultų į kranto 
uolas, Diašas pasuko į vandenyną. Čia užklupo audra ir 
nešė laivus nežinia kur į pietus. Kadangi bangos bu- 
vo didelės ir galingos, o laivai maži, tai jūrininkams, 
bekovojantiems su stichija, įvarė baimės. Daugelis lau- 
kė galo. Tačiau laivai išliko, o po 13 dienų aptilo ir 
audra. 

Diašas, manydamas, kad audra laivus nunešė į vaka- 
rus, pasuko juos į rytus. Jis tardavo, kad Afrikos krantas, 
kaip iki tol, eina iš šiaurės į pietus. Paplaukęs į rytus 
kelias dienas ir nepasiekęs kranto, pasuko laivus į šiaurę, 
spėdamas, kad būsiąs praplaukęs pietinį Afrikos galą. Po 
kurio laiko jūreiviai išvydo horizonte kalnus. Prisiartinę 
prie kranto, rado patogų užtakį (dabar Moselo užtakis) 
ir išmetė inkarus. Portugalai, patys to nežinodami, buvo 
apiplaukę Gerosios Vilties ragą. 

Užtakio šlaituose žaliavo žolė. Žaliavo ir kalvos, ku- 
Iiose pusnuogiai piemenys ganė gyvulius. Norėdamas su- 
žinoti, į kokį kraštą pateko, Diašas su keliais jūrininkais 
išsikėlė į krantą, bet nusigandę piemenys su gyvuliais 
ėmė bėgti. Nei tokių laivų, nei tokių Žmonių jie niekad 
nebuvo matę. Matydamas, kad su piemenimis nesusikal- 
bės, Diašas pasiuntė jūrininkus paieškoti kokio šaltinio. 
Suradus šaltinį ir bepilstant į statines vandenį, ant kalvos 
susirinko piemenų ir ėmė rėkauti, baidyti portugalus. Net 
ir akmenimis pradėję svaidyti. Tada jūrininkams vieną 
piemenį nušovus, kiti išbėgiojo. Taip portugalai pasveiki- 
no naujo krašto gyventojus. 

Nušautojo plaukai buvo kaip vilna, o oda šviesesnė 
už negrų. Portugalai susidūrė čia su pagrindiniais Pietų 
Afrikos gyventojais — koi koinais, kuriuos vėliau olandai 
paniekinamai praminė hotentotais (mikčiais). 

Gerai nežinodamas, kur pateko, Diašas plaukė su savo 
laivais pakrante į rytus. Pasiekus Algou įlanką, krantas 
palengva ėmė sukti į šiaurės rytus, t. y. Indijos linkui. 
Tada Diašas suprato, kad jo laivai yra apiplaukeę visą pie- 
tinę Afrikos pakrantę ir patekę į Indijos vandenyną. Ke- 
lias į Indiją aplink Afriką buvo surastas. Buvo įrodyta, 
kad Indijos vandenynas nėra uždara jūra, kaip daugelis 
iki tol manė, 0 į pietus nuo Afrikos susisiekia su Atlantu. 
Tat buvo didis atradimas, kuriuo kiek vėliau drąsiai galė- 
jo pasinaudoti Vasko da Gama. 

Tačiau ilgos kelionės išvargintos, audrų įbaugintos, 
netekusios krovininio laivo, abiejų laivų įgulos ėmė šur- 
muliuoti, reikalauti grįžti atgal. Vengdamas maišto, Dia- 
sas krante sušaukė laivų kapitonų, karininkų ir kai kurių 
jūrininkų vadų pasitarimą. Jis pasiūlė po priesaika atsa- 
kyti, kaip, jų nuomone, geriausia tokioje padėtyje veikti, 
esant karališkoje tarnyboje. Visi kaip vienas pasisakė, 
kad geriausia būsią grįžti į Portugaliją. Buvo surašytas 
etitinkamas dokumentas, kurį visi pasirašė. Po to Diašas 
paprašė sutikimo dar plaukti pirmyn dvi tris dienas, o po 
to pasižadėjo grįžti į Portugaliją. Tokį sutikimą jis gavo. 

Paplaukęs tris dienas pakrante į šiaurės rytus, Diašas 
turėjo tesėti duotą žodį ir liūdnas pasuko laivus atgal. 
Plaukdamas į vakarus, esant gražiems orams ir palan- 
kiems vėjams, Diašas priplaukė ir tą išsišovusį į vande- 
nyną ragą, pro kurį audros jį buvo pranešusios. Jis jį 
ir pavadino Gerosios Vilties ragu. 

Tas ragas toks didingas, jog žavėjo jūreivius visais 
laikais. Diašas išsikėlė į krantą, pastatė padraną. Kokių 
nors rimtesnių tyrimų jis nebeturėjo laiko daryti, nes sku- 
bėjo ieškoti atsilikusio krovininio laivo. Pagaliau, praėjus 
0 mėnesiams po persiskyrimo, buvo surastas ir jis. 
Iš 9 jūrininkų, Diašo paliktų laive, gyvus berado tik 3. 
Ir pats laivas buvo bangų suplaktas, aptriušęs ir kirminų 
suėstas. Paėmus maistą ir visa kita, jis buvo sudegintas. 

Plaukdami toliau pakrante, laivai užplaukė laukiančius 
pagalbos kitus portugalus, kurių laivas susikūlė ties Prin- 
sipio sala. Sudužusio laivo kapitonas ir jūrininkai buvo 
paimti į laivus. Pasiekęs Vergų Krantą, Diašas nupirko 
keletą vergų, o priplaukęs Aukso Krante nuolatinę Por- 
a BS aukso bazę Minoje, paėmė iš jos pargabenti 
auksą. 

Pagaliau 1488 m. gruodžio mėn. pervargę jūreiviai 
Pasiekė ir Lisaboną. Kelionėje jie išbuvo 16 mėnesių ir 
17 dienų. Per tą laiką ten ir atgal jie padarė per 
20000 km vandens kelio. Tatai buvo ilgiausia iš visų 
iki tol buvusių portugalų kelionių. | 

Karalius šaltai sutiko Diašą. Išklausęs pranešimą, jis 
nepaskyrė Diašui ir jūrininkams jokių dovanų, nesuteikė 
Lo atžymėjimų. Diašas nebuvo paskirtas ir į kiek vė- 
'au plaukusią jo atrastuoju keliu Vasko da Gamos ekspe- 

IClją. Matyt, jis buvo patekęs į karaliaus nemalonę. 

Juk Diašas ne tik atvėrė kelią į Indiją, bet atvežė daug 

svarbių žinių, 2500 kin pietinės Afrikos kranto labai tiks- 
lius jo padarytus žemėlapius, kuriais vėliau buvo nau- 
dojamasi. 

Karaliaus dvaras neskubėjo pasinaudoti Diašo atradi- 
mu. Per ilgas buvo kelias į Indiją — keliolika tūkstančių 
kilometrų. Tiktai kai po kelerių metų Kolumbas pasiekė 
„Indiją“ vakarų keliu, naujasis Portugalijos karalius Ma- 
nuelis Laimingasis 1497 m. pasiuntė Vasko da Gamos eks- 
pediciją. 


KOLUMBO KELIONĖS 
IR AMERIKOS ATRADIMAS 


Ispanija XV a. 


Ispanijos valstybei susiformuoti didelės įtakos turėjo 
ispanų kovos su užkariautojais musulmonais, arabais ir 
berberais, kurie būdavo vadinami maurais. Ispaniškai tos 
kovos vadinamos rekonkista. Kovos ir karai truko šimt- 
mečius, kol XV a. pabaigoje Pirėnų pusiasalyje žlugo 
paskutinė arabų valda — Granada. 

Civilizaciniu požiūriu arabų įsigalėjimas Pirėnų pu- 
siasalyje turėjo ir teigiamų pusių. Arabai plačiai išvystė 
dirbtinį drėkinimą, įveisė naujų kultūrų: ryžių, cukrinių 
nendrių, šilkmedžių, apelsinų, citrinų ir kt. Jie išugdė 
amatus ir prekybą. Didžio tobulumo pasiekė metalo, odos, 
vilnų, šilko, stiklo ir kiti amatininkų dirbiniai. Ispanijos 
arabai prekybinius ryšius palaikydavo su visų Rytų mu- 
sulmoniškuoju pasauliu ir Europos kraštais. 

Dėl pramonės ir prekybos išaugo miestai: Kordoba, 
Sevilija, Granada, Valensija. Kalifato sostinė Kordoba 
jau XI a. buvo stambiausias miestas Europoje su puse 
milijono gyventojų. Didingi puošnūs išlikę architektūros 
paminklai ir šiandien mus stebina savo grožiu. 

Pirėnuose, viešpataujant arabams, formavosi grynai 
Rytų tipo feodalinė visuomenė. Arabiškasis feodalizmas 
buvo ypatingai nepakenčiamas vietos gyventojams. Be 
didžios ekonominės ir socialinės priespaudos, gyventojus 
dar slėgė fanatiškas arabų feodalų užsispyrimas arabinti 
ir islaminti vietos gyventojus. Didžioji dauguma gyven- 
tojų buvo ne maurai. Teisybė, dalis krikščionių gyven- 
tojų buvo pramokę arabiškai, buvo ir priėmusių islamą, 

pet didžioji krikščionių gyventojų masė laikė maurus už- 
Kariautojais, skriaudėjais ir aistringai stodavo į kovą 
prieš JUOS ES > | 

Ta kova prasidėjo iš tų sričių, kurios arabų nebuvo 
nukariautos. Tokios nenukariautos sritys Pirėnų pusiasa- 
lyje buvo šiaurėje Asturija su didžiausiu Ovjedo miestu 
ir rytuose Navara bei Ispaniškoji Marka. Iš jų ir prasidė- 
jo rekonkista. 

Asturijos karalystė, išstumdama maurus, prasiplėtė 
į šiaurės vakarus, o X a. pradžioje — ir į pietus, kur Žy- 
miausias miestas buvo Leonas. Nuo to miesto ir Asturijos 
karalystė pradėta vadinti Leono karalyste. Iki XI a. pra- 
džios Leono karalystės sienos dar toliau buvo pastūmėtos 
į pietus, į Duero baseiną. Čia buvo daug pilių. Nuo tų 
pilių ir kraštas buvo pavadintas Kastilija '. XI a. Leono 
karalius pradėjo vadintis ir Kastilijos karalium. Tame pa- 
čiame amžiuje kastiliečiai atkariavo Tacho baseiną, Tole- 
do miestą, kurio gyventojai ir anksčiau sukildavo prieš 
arabus. 

Šiaurės rytuose irgi vyko rekonkista. Iš Ispaniškosios 
Markos IX a. pabaigoje išsiskyrė Aragono grafystė, kuri 
XI a. virto Aragono karalyste. XII a. pradžioje aragonie- 
čiai atkariavo iš arabų Saragosos miestą, kuris tapo Arago- 
no sostine. Tame pačiame amžiuje Aragonas susijungė su 
Ispaniškąja Marka, kuri tuo metu buvo vadinama jau 
Kataloniia. Pusiasalio vakaruose į pietus plėtėsi Portu- 
galija. Vadinasi, XII a. Pirėnų pusiasalyje buvo jau ke- 
turios krikščioniškos valstybės: Kastilija, Navara, Arago- 
nas ir Portugalija. Šioms karalystėms jau priklausė be- 
veik pusė pusiasalio ploto. 

Rekonkista virto plačiu nacionaliniu išsilaisvinimo 
sąjūdžiu. Buvo skelbiama, kad karas prieš „netikėlius“ 
esąs „šventas karas“. Ispanijoje buvo sukurti kovai su 
mMaurais keli dvasios riterių ordinai. Panašių riterių ispa- 
nams padėti atvykdavo dar ir iš Prancūzijos, Anglijos, 
Vokietijos ir Italijos. Maurai į pagalbą kviesdavosi Šiau- 
rės Afrikos berberus ir kitas musulmoniškas gentis. Ku- 
nigams, vienuoliams ir muloms kurstant, tarp krikščionių 
IT mahometonų įsiliepsnojo fanatiška religinė neapykanta, 
kuri prisidėjo prie karų žiaurumo. . 

--——————2 


' Sustiprinta vietovė, pilis, lotyniškai buvo vadinama kastellum. 

Arabų viešpatavimas Pirėnų pusiasalyje stipriausias 
buvo X a. pradžioje, kai Kordobos emiratas virto kalifatu. 
Tada Pirėnų pusiasalio arabams-maurams priklausė dar ir 
daugybė berberų kilčių Šiaurės Afrikoje. Vėliau, kaip 
rekonkistos išdava, kalifatas ėmė silpnėti, o po 1212 m. 
mūšio pralaimėjimo prieš jungtinę krikščionių kariuomene 
susiskaidė į visą eilę smulkių karalysčių, kurios dažnai 
dar kivirčydavosi ir savitarpyje. Tokias smulkias valsty- 
bėles nesunku būdavo nukariauti krikščionių kariuome- 
nei. Ilgiausiai išliko tik viena musulmoniška valstybė — 
Granada. 

XV a. Pirėnų pusiasalyje reikšmingiausios buvo dvi 
valstybės — Kastilija ir Aragonas. Beveik trys penktosios 
pusiasalio ploto dalys priklausė Kastilijai. Kastilija suvai- 
dino didžiausią vaidmenį rekonkistoje. Kastiliečių kalba 
buvo pagrindas ispanų literatūrinei kalbai. Didžios įtakos 
visam gyvenimui turėjo dvarininkai, įsigiję galios per ka- 
rus su maurais. Jie silpnino, ribojo karaliaus valdžią. 
Kadangi kare dalyvaudavo ir plačiosios valstiečių masės, 
tai feodalai nenoromis turėjo skaitytis ir su jais — daryti 
nuolaidų. Daugumas valstiečių vadinamojoje Senojoje 
Kastilijoje buvo laisvi bendruomenininkai, nors dvarui 
ir mokėdavo tam tikrus mokesčius. Didžios įtakos poli- 
tiniam gyvenimui turėjo ir bažnyčia, kuri rekonkistos 
metu gaudavo didelius plotus žemių. Didelį vaidmenį at- 
liko ir miestai, kaip amatininkų ir smulkių pirklių centrai, 
ypač dešimtys laisvų miestų-komunų. Ištisus šimtmečius 
jie dalyvaudavo karuose. Miestai net sudarydavo karines 
sąjungas kovai su maurais. 

Aragono teritorija palyginti buvo nedidelė, bet jos pa- 
dėtis prie Viduržemio jūros labai patogi. Jis turėjo ir 
Viduržemio jūroje eilę valdų: Siciliją, Sardiniją ir kt. 
1435 m. aragoniečiai nukariavo Neapolį ir įsitvirtino vi- 
soje pietinėje Italijoje. Priešingai Kastilijai, Aragonas 
buvo stipri jūrinė valstybė. 

Miestai dar buvo visai menkai išaugę, ir visa valdžia 
priklausė dvarams. Valstiečiai buvo beteisiai ir lažinin- 
kai. Dvarininkas juos galėjo bausti net mirties bausme. 
Aragono kortesuose, arba seimuose, sėdėjo tie patys feo- 
dalai, kurie kontroliuodavo visą karaliaus veiklą. Jie ga- 
lėdavo net karą skelbti savo karaliui. 

Tiek Kastilijos, tiek ir Aragono gyventojai savo kilme 
ir kalba buvo artimi giminės. Ir vieni, ir kiti ištisus am- 

ius kovojo prieš bendrą priešą — maurus. Prekinių pi- 
niginių santykių raida, abiejose valstybėse paaštrėjusi 
Klasių kova ir nebaigta rekonkista sudarė prielaidas abie- 

valstybių feodalams sujungti valstybes į vieną Ispani- 
jos valstybę. Tas sujungimas ir buvo įvykdytas dinasti- 
niu keliu. 

1469 m. Kastilijos karalienė Izabela ištekėjo už Ara- 
gono sosto įpėdinio Ferdinando. 1479 m. Ferdinandas atsi- 
sėdo į Aragono karaliaus sostą. Tokiu būdu Kastilijai ir 
Aragonui susijungus, susidarė Ispanijos monarchija. Kad 
jį; kiekviena iš susijungusių valstybių pasiliko savo korte- 
sus, arba seimus, savus įstatymus, papročius, bet tos dvi- 
lypės valstybės galia smarkiai išaugo. Paskutinės arabų 
valstybės — Granados — dienos buvo suskaitytos: ji buvo 
nukariauta 1492 m., o 1512 m. prie Ispanijos buvo pri- 
jungta Navara. Pirėnų pusiasalyje beliko dvi valstybės — 
Ispanija ir Portugalija. 

Jungtinės valstybės karaliai norėjo būti absoliutūs 
valdovai, o kliuvinių gyvas galas. Amžius trukusios re- 
konkistos metu kovai su „netikėliais“ buvo pristatyta 
pilių. Tose pilyse sėdėjo stambūs feodalai, lyg kokie 
karaliukai, ir nelabai paisė karalių norų. Kai vyko rekon- 
kista, visokie apsusę bajorėliai, hidalgai turėjo darbo ir 
duonos, bet 1492 m. rekonkista pasibaigė, ir masė tokių 
hidalgų liko be darbo ir be duonos. 

XV a. pabaigoje Ispanijoje buvo gausu hidalgų plė- 
šikų. Be to, plėšikavo iš baudžiavos pabėgę valstiečiai, 
demobilizuoti kareiviai, plėšikavo ir banditai profesiona- 
lai. Nei karaliaus valdžia, nei atskiri miestai negalėjo su 
tomis gaujomis susidoroti. Hidalgų gaujas rėmė feodalai, 
kurie pelnėsi iš jų. Ir feodalai, ir hidalgai trukdė miestų 
prekybai ir pramonei. 

Karaliai sukūrė miestų sąjungą — Šventąją broliją". 
„Brolija“ energingai ėmėsi darbo — sudarė disciplinuotos 
karinės policijos būrius. Tie būriai drauge su karaliaus 
Kariuomene išgriovė kelias dešimtis feodalų pilių, iškorė 
tūkstančius plėšikų. Naujas pilis statyti karalius uždraudė. 
Valstybėje prasidėjo ramybė. Keliai pasidarė laisvi nuo 
Plėšikų. Buvo galima be pavojaus gabenti žaliavas, pre- 
kes, Politinės ir teismų reformos galutinai palaužė poli- 
tinę feodalų galią, sustiprino karaliaus vienvaldystę. 

€simtys tūkstančių hidalgų, labai drąsių ir jokiam 

naudingam darbui nederančių, laukė kažin kokio išgarny- 
mo. Bet kur juos padėti? 

Daug rūpesčių kėlė iždas, kuris dažniausiai, ypač Kas- 
tilijos, būdavo apytuštis. Karališkajai porai teko suktis. 
Izabela, dievobaiminga moteris, pasuko reikalus taip, kad 
jos vyras Ferdinandas pasidarė riteriškų ordinų galva. 
Ordinų kasose yra aukso, jie turi Kastilijoje didžius plo- 
tus žemių ir milijonus avių. Galima tais turtais pasinau- 
doti ir papildyti karališkąjį iždą. Nusižiūrėjo karališkoji 
pora, kad žydų pirkliai, pinigų skolintojai ir amatininkai 
turį pinigų ir turto. Ir Žydai buvo išvaryti iš Ispanijos, 
žinoma, kaip „netikėliai“, o turtai atiteko karališkajam 
iždui. Laikinai žydų turtai papildė iždą. Tačiau netekęs 
veiklių pirklių, pinigų skolintojų, amatininkų, karališka- 
sis iždas neteko ir tų šaltinių, iš kurių plaukdavo į iždą 
pinigas, ir reikalai dar labiau pablogėjo. Tuo tarpu kai- 
myninės Portugalijos karaliai gauna daug pelno iš eks- 
pedicijų į Afrikos pakrantes ir patį žemyną. Kad taip pa- 
siekus Indiją, Kiniją, kur gausu prieskonių, dramblio 
kaulo, o svarbiausia — aukso! 

Ispanų nusigyvenę dvarininkai ir hidalgai taip pat 
svajojo apie Rytų žemes, bet svarbiausia — apie auksą 
ir brangenybes. Vieni iš jų sulindę į skolas, kiti — nieko 
nebeturi. Antai nuo skolintojų yra bėgę už vandenyno ir 
kai kurie įžymūs konkvistadorai, vėliau tapę aršiais Ame- 
rikos užkariautojais, kaip Balboa, kuris atrado Didįjį 
vandenyną, Kortesas, kuris užkariavo Meksiką, Peru at- 
radėjas ir užkariautojas Pizaro. Pastarasis, kai grįžo 
į Ispaniją, buvo pasodintas į kalėjimą kaip skolų nemo- 
kąs skolininkas. Tik karaliui įsakius, jis buvo paleistas. 

Ekspansija buvo suinteresuoti miestų pirkliai ir dirb- 
tuvių savininkai: reikia ir žaliavų, reikia ir prekyviečių. 
Visa tat kvepia auksu. | 

Svajojo apie ekspansiją ir bažnyčios magnatas, ir vie- 
nuolis. Fanatiška Kristaus kariuomenė didelė — 1541 m. 
kunigų ir vienuolių Ispanijoje buvo 170 tūkstančių. Re- 
konkistos metu kovose su „netikėliais“ maurais ji suvai- 
dino didelį ideologinį vaidmenį: ugdė religinę neapykan- 
tą, religinį fanatizmą, sudarė sąlygas inkvizicijai, klaikiam 
bažnyčios ir absoliutizmo įrankiui, didžiausiam bet kurios 
laisvos minties priešui. Bažnyčios magnatams ir vienuo- 
liams rūpėjo išplatinti katalikybę tarp milijonų Rytų 
Azijos gyventojų „stabmeldžių“ ir gauti pelno. 


Visi konkvistadorų žygiai nudažyti religiniu fanatizmu, 
pet dažniausiai tat būdavo tik priedanga, kaukė plėši- 
mams, žudynėms nors kiek piidengti. Ne veltui Las Ka- 
gas, matęs savo akimis ir aprašęs, kaip buvo užkariau- 
jama Amerika, sako, kad „jie (konkvistadorai) ėjo su 
kryžium rankoje ir nepasotinamu aukso troškuliu šir- 
d je“. 

Ž Kastilijai susijungus su Aragonu, pasibaigus rekon- 
kistai, Ispanija pasidarė stipriausia valstybė Europoje. 
Trumpai čia suminėtos pagrindinės tos valstybės socia- 
linio gyvenimo priežastys lyg skatino jos ekspansiją už 
vandenyno — pasiekti turtinguosius Rytus. Bet kuriuo 
keliu? 

Viduržemio jūroje plaukiojo genujiečių ir venecijie- 
čių laivai. Tačiau ir tuo kombinuotu jūrų ir sausumos 
keliu pasiekti Pietų ir Rytų Azijos kraštus pasidarė keb- 
liau, kai Arabiją ir Mažąją Aziją užvaldė turkai. Pietų 
kelio ieškojo Portugalija. Ispanijai ir kitiems kraštams 
beliko kelias į vakarus tik per Atlantą. 

Kelio per Atlantą į Rytus problema susijusi su Žemės 
rutuliškumu. Mintis pasiekti Rytus, plaukiant per Atlantą 
tiesiai į Vakarus, kilo tada, kai Vakarų priešakiniai pro- 
tai susipažino su antikinių astronomų ir geografų Žemės 
rutuliškumo teorijomis. Tos teorijos XV a. jau buvo pla- 
čiai žinomos Vakaruose. Teisybė, žmonės tada dar neži- 
nojo, kad yra didžiulis Amerikos žemynas, o už jo dar 
tyvuliuoja Didysis vandenynas. Tada buvo manoma, kad, 
plaukiant Atlantu tiesiai į Vakarus, galima pasiekti Ja- 
ponų salyną. 

Žodžiu, Ispanijos monarchijos socialinės priežastys ir 
kelio per Atlantą „tiesumas ir trumpumas“ nulėmė Ko- 
lumbo ekspediciją. 


- 


Kolumbas ir jo sutartis su karaliumi 


Kas buvo Kolumbas iki pirmosios kelionės? Kodėl jam, 
Svetimšaliui, o ne kam kitam buvo pavesta vadovauti 
ekspedicijai per Atlantą? 

„ „Daug neaiškumų Kolumbo gyvenime. Niekas neabe- 
JOja, kad aniems laikams Kolumbas buvo išsilavinęs žmo- 
BUS; jis skaitydavo itališkai, lotyniškai, ispaniškai ir por- 
tugališkai, Skaitydavo daug ir atsidėjęs. Tačiau kur jis 

Kristupas Kolumbas 


mokėsi ir iš viso ar ėjo kurioje mokykloje mokslus — ne- 
aišku. Neaišku, kada ir kuriomis sąlygomis Kolumbas iš 
audėjo virto jūreiviu, o kad jis buvo gabus jūreivis, nie- 
kas neabejoja. Kolumbo pirmieji biografai, t. y. jo sūnūs 
Ernandas ir Las Kasas, esą sąmoningai paslėpę Kolumbų 
šeimos archyvo dokumentus, kad jie „,nekompromituotų“ 
admirolo vardo. 

Kristupas Kolumbas gimęs Genujoje, 1451 m. Jo tė- 
vas, Dominykas Kolumbas, buvęs audėjas ir gyvenęs 
neturtingai. Tėvas ir sūnus priklausę Genujos audėjų ce- 
chui. Vadinasi, ir Kristupas Kolumbas, bent jau jaunystės 
pradžioje, buvęs audėjas. 

Genuja — uostamiestis. Vieni prekiniai laivai iškrau- 
nami, kiti — pakraunami. Mieste švaistosi jūrininkai. Apie 
jų žygius kuriamos legendos. Visa tat negalėjo praeiti 
Kolumbui, jaunam berniokui, pro šalį. 1492 m. gruodžio 
21 d. pirmosios kelionės dienoraštyje jis rašo, kad jis 
jau 23 metai plaukąs po jūras. 

Yra netiesioginių žinių apie Kolumbo dalyvavimą 
1474 ir 1475 m. genujiečių pirklių prekybinėse ekspedi- 
cijosė į Egėjo jūrą, Chioso salą. Iš tos salos genujiečiai 

Toskanelis 


pirkliai gabendavę kvapnią dervą, kurią parduodavę 
paskui Europos kontinente. Spėjama, kad tat buvusi pir- 
moji Kolumbo kelionė jūra. Ir gera mokykla. Mat, ke- 
lionės po Viduržemio jūrą anais laikais būdavo pusiau 
prekybinės, pusiau karinės; tekdavę gintis nuo jūrų pi- 
ratų, kitų miestų laivų, o užklupus kur silpnesnį preky- 
bos laivą, — ir pulti. 

1476 m. Kolumbas persikėlė į Portugaliją. Tiktai ne 
kaip jau pagarsėjęs jūreivis, užsimojęs perplaukti Atlan- 
tą, o kaip Genujos prekybos namų agentas ar komisinin- 
kas.-Su juo persikėlė į Portugaliją, į Lisaboną, ir jaunis 
Kolumbo brolis Bartolomėjus, kuris užsiiminėjo žemėla- 
Plų sudarymu. Galimas daiktas, kad laisvu laiku ir Ko- 
lumbas braižydavo žemėlapius. Lisabona tada buvo išgar“ 
Sėjusi kaip jūrininkų ir jūreivystės centras. Į ją traukė 
drąsūs Jūreiviai, mokyti geografai. 

„ Begyvendamas Lisabonoje, Kristupas Kolumbas susipa- 
Žo su vieno italo jūreivio dukterimi ir 1479 m. ją vedė, 
o PO metų susilaukė sūnaus, kuris vėliau turėjo paveldėti 
Nesė Kolumbo titulus. Kurį laiką Kolumbas gyveno Por- 
0 Santo saloje. Apskritai iki 1485 m. Kristupas Kolumbas 

gyvendavo čia Lisabonoje, čia Madeiroje, čia Porto Santo. 
Gyvendamas Lisabonoje ir salose, jis nuolat susidurdavo 
ir su jūreiviais, kurie pasakodavo apie esamas ir nesa- 
mas žemes Vakaruose, Atlante. 

Per 9 savo gyvenimo metus Portugalijoje Kolumbas, 
be abejo, yra dalyvavęs tolimuose plaukymuose, kaip ir 
jis pats mini. Jis, matyt, pietuose bus lankęs Gvinėją, 
o šiaurėje — Angliją, Airiją. Ar jis buvo pasiekęs Islan- 
diją — abejojama. Portugalija Kolumbui buvo tikra jū- 
reivystės mokykla. Ne kur kitur, o Portugalijoje jis 
subrendo kaip prityręs kapitonas, astronomas, ekspedi- 
cijų vadas. Greičiausiai Portugalijoje gimė ir jo didysis 
projektas — pasiekti Tolimuosius Rytus, plaukiant į vaka- 
rus per Atlantą. 

Niekas neabejoja, kad Kolumbas tikėjo Žemės rutu- 
liškumu, kad jis buvo apsipažinęs su tų laikų literatūra 
apie Žemę. Ypač didelės įtakos Kolumbui padariusi pran- 
cūzų kosmografo Petro d'Aiji knyga „Imago Mundi“ 
(„Pasaulio pavaizdavimas'), kurios vienas egzempliorius 
ir šiandien tebėra Kolumbo bibliotekoje Sevilijoje su Ko- 
lumbo pastabomis paraštėse. Pagal minėtojo kosmografo 
žemės dydį nuo vakarinių Europos krantų iki rytinių 
Azijos krantų nuotolis nesąs jau taip didelis. Tą Kolumbo 
įsitikinimą dar labiau sustiprinęs susirašinėjimas su Flo- 
rencijos astronomu ir geografu Paolo Toskaneliu !. 

Kolumbas kreipėsi į Toskanelį laišku dar 1474 metais, 
teiraudamasis apie trumpiausią kelią į „Indijas“. Atsaky- 
damas Toskanelis atsiuntė Kolumbui nuorašą laiško, ra- 
šyto tuo klausimu mokytam vienuoliui, kuris Portu- 
galijos karaliaus Alfonso V įsakytas, kreipėsi į Tos- 
kanelį. ; 

„Aš jau anksčiau buvau kalbėjęs su jumis apie trum- 
pesnį kelią į prieskonių kraštą. Nors aš gerai žinau, kad 
tokio kelio buvimas gali būti įrodytas remiantis žemės 
steriškumu, tačiau, kad klausimas būtų aiškesnis ir pa- 
lengvintų žygį, aš nutariau pavaizduoti kelią jūriniame 
žemėlapyje. Todėl siunčiu Jūsų didenybei žemėlapį, savo 
rankomis sudarytą, kur pavaizduoti jūrų kraštai ir salos: 
iš kur jūs turit pradėti nuolat plaukti į vakarus, ir vietos: 


I! Paolo Toskanelis (1397—1482) — kosmografas ir astronomas 


Jis tyrinėjo senovės ir viduramžių kosmografų darbus, palaikė ryšius 5U 
keliautojais, kurie lankydavo tolimus kraštus. 

kur jūs pribūsite, ir kokio tolumo jūs turit laikytis nuo 
poliaus sarba nuo ekvatoriaus, ir kokią erdvę arba kiek 
mylių jūs turit praplaukti, kad pasiektumėt vietą, kur 
ypatingai gausu įvairių prieskonių ir brangiųjų akmenų" 
Toskanelis). 

Kadangi XV a. dar niekas nežinojo sausumos ir van- 
denynų pasiskirstymo Žemėje, tai teko klaidžioti. Klydo 
ir Toskanelis. Jis beveik dvigubai padidino Azijos žemyno 
ilgį iš vakarų į rytus, o vandenų plotus, skiriančius Pietų 
Europą nuo Kinijos, beveik dvigubai sutrumpino. Pagal 
Toskanelį išėjo, kad iki Kinijos mažiau kaip 12 tūkst. km. 
Kadangi Japonija nuo Kinijos esanti į rytus už 
2 tūkst. km, tai iki jos krantų esą mažiau kaip 
10 tūkst. km. Kolumbas padarė dar savų „pataisų“. Pagal 
jį, plaukiant į vakarus pro Kanarų salyną, iki Japonijos 
krantų tegalį būti 4500—5000 km. Tai buvo didžiausia 
klaida, bet ji prisidėjo ir prie didžiausio atradimo. 

1484 m. Kolumbas pirmą kartą pasiūlė savo projektą 
Portugalijos karaliui Žuanui II. Karalius projektą perda- 
vė mokytų vyrų tarybai. Taryba projektą atmetė kaip 
nerealų. Nepatiko karaliui ir per dideli Kolumbo reikala- 
vimai, jei Žygis pasisektų. Tat buvo smūgis Kolumbui. 
Tų pačių metų pabaigoje mirė dar ir jo žmona, ir jis liko 
našlys su aštuonerių metų sūnum. 

Portugalijos karalius, kaip tvirtina Ispanijos istorikai, 
vis dėlto pasinaudojo Kolumbo projektu; jis slaptai pa- 
siuntė laivą į vakarus nuo Žaliojo Rago, bet laivas, nieko 
nepešęs, grįžo atgal. Visa tai išėjo aikštėn. Tada pasipik- 
tinęs Kolumbas, pasiėmęs savo sūnų, 1485 m. iškeliavo 
į Ispaniją. 

Ispanijoje Kolumbas su sūnum prisiglaudė netoli nuo 
Paloso uosto Rabidos miesto vienuolyne, nes buvo be- 
turtis. Pranciškonų vienuolyno vyresnysis Peresas pasi- 
rodė ne tik besidomįs mokslais, studijuojąs geografiją, 
bet dar turįs ryšių su pirkliais ir karaliaus dvaru. Natū- 
ralu, kad jis susidomėjo ir Kolumbo projektu. Vienuoly- 
ne Kolumbas susipažino ir su kitu įtakingu pranciškonu 
astrologų A. Maračena. 

„„Minėtųjų vienuolių patartas, Kolumbas su savo pro- 
Iektu kreipėsi į Kastilijos hercogą Medinaselį, prašyda- 
Mas lėšų paruošti kelionei 3—4 karaveles. Tačiau, kai 
€TCogas kreipėsi į Izabelą leidimo, ji išsikvietė Ko- 
Umbą, kad supažindintų su savo projektu. Projektą ji 


165 


perdavė aptarti ypatingai komisijai. Duoti leidimą Medi- 
naseliui organizuoti ekspediciją karalienei nebuvo jokio 
intereso. Juk jei bus koks pelnas iš tos ekspedicijos, tai 
jis eis ne į dvaro iždą, o į minėtojo feodalo kasą. Kam 
gi remti stambų feodalą, savo priešą? Todėl karalienė 
pasielgė diplomatiškai: nei davė leidimą, nei atsisakė 
duoti. Tų derybų metu Kolumbas gyveno Medinaselio 
išlaikomas. 1487—1488 m. jis gaudavo piniginę paramą 
iš valstybės iždo. 

Pirmoji Kolumbo audiencija pas Izabelą buvo Kordo- 
boje 1486 m. Tais pačiais metais buvo sudaryta ir komi- 
sija jo projektui aptarti. Komisija projektą svarstė 4 me- 
tus ir pagaliau jį atmetė. 1488 m. Kolumbas vėl aplankė 
Portugaliją, vėl siūlė savo projektą karaliaus dvarui, bet 
jis vėl buvo atmestas. Nesisekant nei Portugalijoje, nei 
Ispanijoje, Kolumbas pasiuntė savo brolį Bartolomėjų 
į Angliją, o vėliau — į Prancūziją. Anglijoje jis nieko ne- 
laimėjo, o Prancūzijoje jo projektu susidomėjo karaliaus 
Karolio VIII sesuo. Matyt, Bartolomėjus turėjo kokių 
vilčių, kad dvare išbuvo net iki 1493 m. 

Nebuvo beviltiška padėtis ir Ispanijoje: komisija 
projektą atmetė, bet karalius su karaliene savo žodžio 
netarė. 1491 m. Kolumbas vėl atsidūrė Rabidos vienuo- 
lyne. Šį kartą, tur būt, ne prieglaudos, o Pereso paramos 
savo projektui realizuoti ieškodamas. Ir neapsiriko. Pe- 
resas pasinaudojo savo ryšiais su karaliaus dvaru, pirk- 
liais, laivų savininkais ir padėjo Kolumbui. Be kita ko, 
jis supažindino Kolumbą su Martynu Pinsonu, įtakingu 
Paloso laivininku ir prityrusiu jūreiviu. Sustiprėjo Ko- 
lumbo ryšiai su pirkliais ir iždo valdininkais. Tais pačiais 
metais jis gavo naują audienciją pas Izabelą. Tai įvyko 
Santa Fe karinėje stovykloje prie ispanų apgultos Grana- 
dos, kurios dienos jau buvo suskaitytos. Teisybę sakant, 
kol vyko karas, sunku buvo ir tikėti Kolumbo ekspedi- 
cijos pasisekimu, bet karas jau baigėsi. Atvykus Kolum- 
bui, vėl buvo sudaryta ekspertų komisija. Šioje komisijoje 
dalyvavo ne tik teologai ir kosmografai, bet ir juristai. 
Ir vėl Kolumbo projektas buvo atmestas, bet šį kartą, 
berods, ne tiek dėl jo nerealumo, kiek dėl per didelių 
Kolumbo reikalavimų. Mat, jis reikalavo nei daugiau, ne! 
mažiau, o admirolo ir atrastųjų žemių vicekaraliaus titulo. 

Kolumbas, kritus Granadai, apleido karališką stovyklą 
ir pasiryžo vykti į Prancūziją, kur buvo jo brolis. Tačiau: 

:am išvykstant iš Granados, pas karalienę atvyko Santan- 
helis, sbambiausias prekybininkas ir karalių finansinis pa- 
varėjas, kuris pažadėjo Kolumbo ekspedicijos reikalui 
paskolinti pinigų. Kiek vėliau jis drauge su Sevilijos pirk- 
lių atstovu ir paskolino karaliams 1140 000 miravedžių 
(apie 12000 aukso rublių) ekspedicijos reikalui. Karalie- 
nė, matydama, kad stambūs finansininkai ir įtakingi baž- 
„yčios atstovai remia Kolumbo projektą, pagaliau nusi- 
leido ir sutiko su Kolumbo reikalavimais. Bet Kolumbas 
is Granados jau buvo iškeliavęs. Tuojau buvo pasiųstas 
policininkas, kuris už kelių kilometrų jį pasivijo ir grą- 
žino atgal. Žinoma, karaliams, t. y. Ferdinandui ir Izabe- 
lai, rūpėjo ne kokie ten moksliniai atradimai, o naujos 
zemės ir auksas. Grįžus Kolumbui, jo reikalavimai buvo 
priimti, o 1492 m. balandžio 17 d. karaliai raštu fiksavo 
savo sutikimą. 

Tame karalių rašte, sutartyje, nes po karalių parašais 
yra ir Kolumbo parašas, pasakyta: 

a) Kolumbui ir jo įpėdiniams karaliai teikia admirolo 
titulą su visomis jo privilegijomis visų salų ir Žemynų, 
kuriuos jis ras arba įsigis; 

b) Kolumbas skiriamas vicekaralium ir vyriausiu val- 
dytoju atrastose salose ir Žemynuose; 

c) Kolumbas turi teisę gauti dešimtą dalį (devynios 
dalys karaliams) perlų, brangiųjų akmenų, aukso, sidabro, 
prieskonių ir visokių gaminių iš rastųjų Žemių; 

d) Kolumbas turi teisę iš visų prekybinių laivų (žino- 
ma, prasidėjus prekybai su atrastaisiais kraštais), prisi- 
dėjęs aštunta dalim išlaidų, gauti aštuntą dalį jų pelno. 

Po dviejų savaičių karaliai oficialiai, bet sąlygiškai, 
t. y. jei jis ras naujų žemių, patviriino Kolumbui titulus. 
Todėl iki atradimų jokiomis tų titulų privilegijomis jis 
nesinaudojo. Tiktai jam grįžus iš pirmosios kelionės, 
1493 m. kovo mėnesį tat buvo patvirtinta galutinai. 


Pirmoji Kolumbo kelionė 


„Koks gi buvo tiesioginis Kolumbo ekspedicijos tiks- 
2 S dar nežinomų salų Atlante ar pasiekti Rytų 
Z2iją“ ž 
„ Kolumbo laikais Europoje vienu vardų — ,„Indijomis''— 
Udavo vadinama Pietų ir Rytų Azija. Kolumbo sutartyje 

su karaliais nei „Indijos“, nei Azija ar kuri jos dalis ne- 
paminėta, o jei nepaminėta, tai nebuvę ir tikslo siekti 
Azijos kraštų. | 

Tačiau nepamirština štai kas. Sutartyje minima ne tik 
salos, bet ir žemynai. Minimi perlai, auksas, sidabras ir 
prieskoniai. O tada niekam nė į galvą neatėjo, kad tarp 
Europos ir Azijos būtų dar koks žemynas. Ne iš kur ki- 
tur, o iš Pietų Azijos plaukė į Europą perlai ir priesko- 
niai. Vadinasi, kalbant apie žemynus (sutartyje), turėta 
galvoje ne kas kita, o „Indijos“. 

Visas žemes į pietus nuo Kanarų salyno „iki pat In- 
dijų“ popiežiai buvo paskyrę Portugalijai, o pagal Kasti- 
lijos 1479 m. sutartį su Portugalija Kastilijos karalius 
buvo tat patvirtinęs. Užtat Kastilijai buvo pripažintas 
Kanarų salynas. Ir Kolumbas, pasiekęs Kanarų salas pasu- 
ko savo laivyną į vakarus. 

Paloso uoste Kolumbas gavo tris karaveles, paruoštas 
tolimam plaukimui. Dvi iš jų — ,„Pintą“ ir ,,Ninją“— kara- 
liaus įsakymu parūpino Paloso miesto vadovai, o trečia — 
„Santa Marija“ — paties Kolumbo buvo įsigyta pagal su- 
tartį su jos savininku. Dėl jų tonažo nuomonės skiriasi: 
„Santa Marija“'— 100—120 t, „Pinta“ — 55—90 t, „„Nin- 
ja'— 40—60 t. Karavelės buvo ne taip jau blogos; plauk- 
ti per vandenyną jos buvo tinkamos, ypač „Ninja“, su 
kuria iš viso net tris kartus perplauktas Atlantas. Visos 
karavelės buvo blogos kita prasme. Statant nepasirūpin- 
ta net elementariausiais patogumais. Jūrininkai turėjo 
sausakimšai gulėti ant grindų, dėžių, statinių, lentgalių, 
pasikloję savo drabužius. Visuose trijuose laivuose te- 
buvo 11—12 lovų, kuriomis naudojosi admirolas, kapito- 
nai ir kiti pareigūnai. O gyventi laivuose juk teko mė- 
nesiais. 

Kas sudarė laivų įgulas? Dažnai rašoma, jog Kolumbo 
karavelių įgulas sudarę visokie nusikaltėliai, kad išveng- 
tų kartuvių ar katorgos. Bet buvo ne taip. 

Teisybė, Kolumbui prašant, Ferdinandas ir Izabela 
pasirašė įsakymą, kad būtų atidėtas iki sugrįžimo civilinių 
ir kriminalinių bylų nagrinėjimas tiems asmenims, kurie 
pasirašys sutartis plaukti Kolumbo laivuose. Tačiau iš 
visos Kolumbo įgulos težinomi tik keturi kriminalistai, 
pasinaudoję karališka privilegija. Žinoma, pačiam Ko- 
lumbui, svetimšaliui, sunku būtų buvę prisirinkti savano“ 

Kolumbo laivas (piešinys 1493 m.) 


rų.- Bet Palose buvo žinomi broliai Pinsonai, Martynas 
Alonso ir Visentė, prityrę laivininkai, jūreiviai, įtakingi 
W gerbiami vyrai. Jie prisidėjo prie Kolumbo laivyno 
as 0 ir įgulos verbavimo. Kolumbo laivų įgulą sudarė 

0 vyrų. Teisybė, tie vyrai nebuvo kokie disciplinuoti jū- 
rininkai, bet nebuvo ir kokie kriminalistai. 

Ekspedicijos vadovu ir „Santa Marija“ kapitonu buvo 
Kolumbas, jau vadinamas admirolu, ir -jo laive bu- 
Vo iškelta admiroliška vėliava. „Pintos“ kapitonu bu- 
Vo Paskirtas Martynas Alonso Pinsonas, o „Ninjos“— 

Visentė Pinsonas. Be kapitonų, kiekviename laive bu- 
vo po bocmaną, o visoje ekspedicijoje — du gydyto- 
jai, vyriausias inspektorius, karališkasis notaras ir keli 
tarnai. 

1492 m. rugpiūčio 3 d. auštant Kolumbo laivynas iš- 
plaukė iš Paloso uosto ir leidosi Kanarų salyno linkui. 
Kelias buvo įprastas, ir laivuose buvo ramu. Tiktai pake- 
liui apgedo „Pintos“ vairas, be to, ėmė sunktis ir vanduo. 
Pasiekus Kanarus, teko ją taisyti. Čia Kolumbas pasakojo 
jūrininkams, kad, kai jis buvęs Portugalijoje, tai girdė- 
jęs, kad Atlante į vakarus esą dar neatrastų salų. Kolum- 
bo pasakojimų tikslas aiškus — sustiprinti jūrininkų dva- 
sią, kad jie nebijotų leistis į Atlanto platybes. 

Rugsėjo 6 d. laivynas iš Homero salos uosto išplaukė 
į vakarus. Kolumbo dienoraštyje ! parašyta, kad 'admiro- 
las sužinojęs iš vienos karavelės žmonių, kuri atvykusi 
iš Jero salos, jog į Kanarų salas išplaukusios trys portu- 
galų karavelės ir norinčios admirolą sugauti. Ir vėl 
neaišku, ar tikrai portugalų karavelės plaukė sugau- 
ti Kolumbo, o gal Kolumbas ir čia „stiprino“ jūrininkų 
dvasią. 

Pirmąsias tris dienas buvo tylus oras, ir laivai lėtai 
slinko į vakarus. Trečią dieną brėkštant jūrininkai matė 
paskutinę Kanarų salyno Jero salą. Toliau — nežinomi 
vandenyno plotai. Papūtė vėjas, ir laivus smarkiai ėmė 
nešti į vakarus. Daugelis jūrininkų nukabino nosis ir ėmė 
murmėti: kažkoks maniakas svetimšalis sugalvojo bepro- 
tybeęe, o mes dėl jo beprotybės turime žūti, palikę šeimas, 
artimuosius. Nusibodo, mat, tėvynė. Kažko ieškom. Kur 
gi protas? Jūrininkams prieš akis stovėjo visos vandeny- 
no „„baisybės''. 

Admirolas susimąstęs žingsniuoja po denį. Jei pirmo- 
siomis dienomis daugelį vyrų apėmė baimė, tai kas gi 
bus toliau. Gražių kalbų apie naujas žemes ir laukiančius 
turtus mažoka. Ir jis sugudravo: tikrą praplaukto kelio 
nuotolį rašo į dienoraštį, o jūrininkams skelbia trum- 
pesnį kelią, kad manytų, jog esama ne taip toli nuo 
tėvynės. 


! Kolumbo ranka rašyto dienoraščio neišliko. Išliko žuvusio origi- 
nalo nuorašo konspektas, sudarytas XVI a. Las Kaso, Kolumbo amži- 
ninko ir didelio jo garbintojo. Straipsnyje įdėtos ištraukos, imtos iš tO 
konspekto. 

Rugsėjo 16 d. Kolumbo laivynas pateko į Sargaso 
jūrą 1! Bienoraštyje užrašyta: 

„Čią pastebėjome daugybę žalios žolės puokštelių ir, 
Kaip galima buvo spręsti, ta žolė tik neseniai buvo at- 
plėšta nuo žemės. Todėl visi manė, kad laivai arti kokios 
salos, ir, admirolo galva, tatai tikrai yra sala, o ne že- 
mynas'. 

Plaukiant tolyn, tų žolių vis gausėjo. Vietomis su- 
plaukdavo „tiek žolės, kad atrodė, jog visa jūra buvo 
jų prigrūsta . Taip buvo atrasta Sargaso jūra. Kartais jū- 
reiviai matydavo paukščių. Visa žadino viltis greit iš- 
vysti žemę. Tačiau tos viltys buvo be pagrindo. 

Pirmomis dienomis, pasiekus Sargaso jūrą, pučiant iš 
paskos vėjui, laivai lengvai plaukė tarp dumblių. Tačiau, 
vėjams nutilus, laivai vargiai begalėjo slinkti lygiu jū- 
ros paviršium. Laivų įgulos nusigandusios, kad, esant 
tokiai būklei, niekad nebegrįš į Ispaniją, ėmė murmėti 
prieš admirolą. Dieną naktį vyrai būreliais svarstė savo 
"padėtį, kuri jiems atrodė beviltiška. Kolumbas patyliu- 
kais buvo vadinamas apgavikuų, nes apgavęs daug žmo- 
nių, ir mokytų žmonių, norėdamas pasidaryti dideliu 
ponu. Jo žygis — beprotybė. Beprotybė ir savižudybė 
plaukti toliau su svetimšaliu pamišėliu. Pasigirdo balsų, 
jog verčiau pamišėlį į jūrą išmesti ir pasakyti, kad pats 
įkrito, negu visiems žūti, ir grįžti į Ispaniją. Prie nepasi- 
tenkinimo, kaip rašo Las Kasas savo Indijų istorijoje, 
prisidėję ir broliai Pinsonai, kurie rūpinosi ekspedicijos 
organizavimu. Kolumbas, pastebėjęs įgulos nuotaikas, 
buvo susikaupęs ir vyriškas. Gal tat ir išgelbėjo jį. Rug- 
sėjo 25 d., saulei leidžiantis, Martynas Pinsonas pranešė 
Kolumbui, kad matąs žemę. Kolumbui irgi pasirodė, kad 
ji esanti maždaug už 25 ligų. Visi nudžiugo, bet paaiškė- 
jo, kad debesys suklaidino. 

Rugsėjo 29 d. jūreiviai kelis kartus matė audros 
paukštį ir kartą fregatą, kuris nenuskrenda nuo kranto 
toliau kaip 20 ligų. 





„ "Sargaso jūra (apie 2 mln. km?) — Atlanto vandenyno dalis, kurią 
Juosia jūrų srovės. Vanduo paviršiuje šiltas: žiemos metu 18—23“, 
O vasarą 26—28“. Ji būdinga tuo, kad vandens paviršiuje labai zausu 
1airių rūšių sargaso dumblių, dėl kurių ir pati jūrą gavo vardą. Tie 
Umbliai daugiamečiai augalai ir gana dideli: vyrauja apie 1 m ilgu- 
Mo, bet būna ir 4—10 m, išsišakoję lyg kokie kelmai. Jie ir Kolumbą 
šuklaidino — jis palaikė juos pakrančių augalais. 

Spalio 11 d. pasirodė jau tikrų žemės ženklų: jūreiviai 
iš laivų matė nendrių, išgriebė iš vandens aptašytą len- 
telę, lazdelės atlaužą, matė plaukiant erškėčių šakelę su 
uogomis ir kt. Visi nudžiugo, dingo nuovargis ir nepasi- 
tenkinimas admirolu. 


Kolumbas atranda Bahamų salyną 


Pagaliau pasirodė ir žemė. Pirmasis iš „Pintos“ laivo, 

kuris plaukė priešakyje, ją pamatė jūrininkas Rodrigas 
de Trianas. Spalio 12 d. laivai priplaukė prie vienos Ba- 
hamų!' salyno salos, kurią vietos gyventojai vadinę 
Guanahaniu, o Kolumbas ją pavadino San Salvadoro 
(Šv. Išganytojo). Daugumas istorikų mano, kad tatai bu- 
vusi Uetlingo sala. 
„ Kolumbas su abiem kapitonais, notaru ir inspektorium 
apsiginklavę sėdo į valtį, nuplaukė į krantą, iškėlė ka- 
rališkas vėliavas ir karalių vardu „prijungė“ naują žemę 
prie Ispanijos. Buvo sudaryti raštu atitinkami aktai, jog 
Kolumbas pirmasis tą žemę atrado ir kad ji prijungiama 
prie Ispanijos. Žinoma, tie aktai reikalingi buvo ne tik 
formaliam naujos žemės valdymui, bet Kolumbui: asme- 
niškai: dabar jau jis buvo ne tik jūrų vandenynų admiro- 
las, bet ir vicekaralius, ko jis labai troško. 

Nuo Homero salos iki Guanahanio Kolumbo laivynas 
plaukė 33 dienas. Krante jūreiviai išvydo žalius medžius, 
daug vaisių, vandens ir nuogus žmones. Kolumbas pa- 
sakoja: | O 

„Ir jie taip gerai sutiko mus, kad tat rodėsi stebuklu. 
Jie plaukė į valtis, kuriose mes buvome, nešė mums pa- 
pūgų ir medvilnės audinių rietimus, ir ietis, ir daug kitų 
daiktų, ir visa tat keitė į mažus stiklo karolius ir barška- 
liukus. Jie mielai atiduodavo visa, ką tik turėjo. 

Man pasirodė, kad tie žmonės neturtingi. Ir visi žŽmo- 
nės, kuriuos aš mačiau, buvo jauni, niekas iš jų neturėjo 
daugiau kaip 30 metų; ir sudėti jie gražiai, jų kūnas iI 


! Bahamų salyną sudaro 29 ne visai mažos koralinės salos ir apie 
3000 rifų ir uolų (11,4 tūkst. km bendro ploto). Salos žemos. Klimatas 
pusiaujinis: žiemą 19“, o vasarą 30—31“. Nuo gegužės mėn. iki lapkri- 
čio mėn. lietūs. Dažni uraganai. Tūlose salose auga brangių medžių: 
raudonmedžių, geltonmedžių, geležies medžių. 

veidas labai gražus, o plaukai šiurkštūs, visai kaip arklių, 
įr trumpi. Plaukus jie šukuoja žemyn, ant antakių, tiktai 
nedidelė ilgų, niekad nekerpamų plaukų dalis atmetama 
atgaly Kai kurie paišosi juodais dažais, kiti — raudonais 
arba ir tokiais, kokie po ranka pakliūva. Vieni paišosi 
veidą, kiti visą kūną. Jie nežino ginklų; kai aš jiems pa- 
rodžiau špagas, tai jie griebė už ašmenų ir susipiaus- 
tė sau pirštus. Jokios geležies pas juos nėra. Jų ie- 
tys — vėzdai be geležies. Kai kurių iečių galai su žuvų 
dantimis. 

Jie visi augaloti ir gražiai sudėti žmonės. Jų veido 
pruožai taisyklingi, išraiška maloni. Pas daugelį mačiau 
ant kūnų randus; aiškindamasis ženklais, paklausiau jų, 
iš kuI tie randai, ir jie tokiu pat būdu išaiškino man, kad 
čia atvykdavo žmonių iš kitų, greta esančių salų, ir norė- 
ję tie Žmonės pasigrobti juos, o jie gynęsi. 

Jie turėtų būti geri, sumanūs ir kuklūs tarnai, paste- 
bėjau, kad greit pramoko kartoti tai, kas jiems buvo kal- 
bama. Ir aš tariu, kad jie lengvai pasidarys krikščionimis, 
nes man pasirodė, kad jie neturi jokių tikėjimų. Ir, dievo 
padedamas, aš parvešiu iš čia jų didenybėms šešis žmo- 
nes, kuriuos pasiimsiu iškeliaudamas, kad jie išmoktų 
kalbėti (ispaniškai)'. 

Rytojaus dieną krantą nutvino vietos gyventojai. Kiti 
eldijomis plaukė prie laivų. Jų eldijos buvo padarytos iš 
medžių rąstų, puošnios ir įvairaus didumo. Į vienas galėję 
tilpti po 40—45 žmones, į kitas — vos po vieną. Ir vėl — 
medvilnė, papūgos už barškaliukus, stiklo šukeles. Kolum- 
bui maga auksas, bet jo nematyti. Tiktai kai kurių žmo- 
nių panosėje blizga aukso gabaliukai, bet tai vieni nie- 
kai. Kolumbas prisispyręs teiraujasi, iš kur tas auksas. 
Gyventojai rodo į pietus; ten esanti žemė, kur to aukso 
esą, bet kelio jie nežiną. 

Su vaikišku naivumu ir nuoširdumu sutinka vietos 
gyventojai, indėnai !, nematytus žmones, o Kolumbo gal- 
voje kolonizatoriaus svajos: geri tarnai, išmoks ispaniš- 
kai, bus krikščionys, pristatysiu Jo didenybėms, gal Jo 
didenybėms parūps išgabenti visus indėnus į Kastiliją 
———— — 

' Kadangi Kolumbas atrastąją Guanahanio salą palaikė Indijos da- 


lim, tai ir gyventojus pavadino indėnais. Tas neteisingas pavadinimas 
Išliko iki mūsų dienų. 

arba palikti saloje belaisviais. Praeis kiek laiko, sulieps- 
nos indėnų sodybos, pasipils kraujas ir ašaros, prasidės 
vergija. 

Paplaukus salos pakrantėmis, pasirodė, kad esama ne- 
mažos salos. Jos paviršius lygus, be kokių noIsS kalnų, 
daug medžių, esama trobelių, sodų, o viduryje telkšąs 
ežeras. Bet aukso nėra. O jei nėra, tai nėra čia ko ir 
gaišuoti. Reikia traukti į pietus, kur esą aukso. Kolumbas 
įsako pagrobti kelis indėnus iš atvykusių prie laivų ir, 
tų belaisvių nurodymais, ima plaukyti po salyną pietų 
link. Pirmą nedidelę salą į pietvakarius nuo Guanahanio 
Kolumbas praminė Santa Maria (dabar Ramas), antrą di- 
desnę — Fernandina (dabar Long Ailendas). Jūreiviai, ap- 
lankę gyventojų trobeles, pastebėjo, kad jie miega megz- 
tuose tinkluose, kurie pakabinti tarp dviejų stulpų. Jų 
namukai primeną kariškas palapines, viduje švarūs, kiek- 
viename namuke esą aukšti židiniai. Kaimeliai nedideli — 
po 12—15 trobelių. 

Trečią salą, į kurią buvo išsikėlę ispanai, Kolumbas 
pavadino Izabela (dabar Kruked Ailendas). Ši sala aukš- 
tesnė, esanti net kalva. Sala Kolumbui padarė didelio 
įspūdžio: | 

„Taip viskas gražu aplinkui, kad aš nebežinau, kur 
man pirmiausia ir vykti, ir mano akys pavargsta, beste- 
bint taip vešlią augaliją, kuri ir nepaprastai įvairi ir vis- 
kuo skiriasi nuo mūsiškės. Aš manau, kad čia yra nema- 
ža Žolių ir medžių, didžiai branginamų Ispanijoje, nes iš 
jų gaminami dažai ir vaistai. Bet, nelaimei, tų žolių ir 
medžių negaliu pažinti“. 

Kolumbas prisirinko vaisių ir žolių pavyzdžių parga- 
benti į Ispaniją. Ispanai aptiko saloje alijošių, ir Kolum- 
bas įsakė pakrauti į laivą 10 kintalų !, nes jam sake, kad 
tai brangus augalas. 

Ištisas dvi savaites Kolumbas plaukė, dairinėjosi po 
Bahamų salyną; buvo šilta, gera. Jis „prekiavo“ su salų 
gyventojais, bet jie buvo neturtingi. Kur gi auksas, prie- 
skoniai? Indėnai pasakoja, kad esanti didelė Kubos sala, 
kurioje (kažin, ar Kolumbas jų nesuprato, ar jie tyčia pa- 
sakojo, kad atsikratytų ispanų) vykstanti didelė prekyba 
i“ joje esą aukso, prieskonių, didelių laivų ir pirklių. Į ją 
reikią plaukti į pietvakarius. Visi salų indėnai ir į laivą 


! Kintalas=46 kg. 

pasodintieji ženklais pasakoją, kad Kuba esanti ne kas 
kita, kaip Sipango ! sala (indėnai, žinoma, ir sapne nega- 
lėjo susapnuoti Sipango salos). Laivai buvo pasukti Ku- 
bos Ž link. 


Kubos atradimas 


 Praplaukęs palei septynių salų grupę, spalio 28 d. Ko- 
lumbas pasiekė Kubą ir įplaukė į vienos upės žiotis. Jau 
artėdami prie salos, jūreiviai buvo nustebinti ir salos 
dydžio, ir grožio. Čia jau bus ir aukso, ir prieskonių. Rei- 
kia tik visa susirasti. Ir prasidėjo ieškojimai, kurie užtru- 
ko daugiau kaip mėnesį. 

Admirolas sėdo į valtį ir nuplaukė į krantą. Krante 
jis aplankė du namus, kurie, kaip jis spėjo, priklausė 
žvejams, pabėgusiems iš baimės. Viename name jis rado 
šunį, bet šis visai nemokėjo loti; taip pat aptiko tinklų 
ir virves iš palmių pluošto, raginį žuvims gaudyti kabliu- 
ką, kaulinę perstekę ir kitų įrankių žuvims gaudyti, 
o namų viduje — daug židinių. Admirolo manymu, kiek- 
viename name gyvenama daugelio žmonių *. 

Atsivežtieji Guanahanio indėnai ženklais pasakojo, 
kad Kubos saloje esą daug upių, esą aukso kasyklų, per- 
lų. Kolumbas matė ir vietą, tinkamą ieškoti perlams, matė 
ir kiaukutų, bet perlų nebuvo. 

Kolumbas plaukė pakrante į vakarus ir šiaurvakarius. 
Vietos gyventojai, pamatę nematytus laivus ir žmones, 
pabėgdavo, palikę namus ir viską. Beplaukiant kapitonas 
Pinsonas papasakojo Kolumbui, kad jis sužinojęs, jog 
Kuboje esąs miestas ir kad ši žemė — žemynas, ir labai di- 
delis žemynas. Šios žemės karalius kariaująs su didžiuoju 


! Sipango salą pirmas mini Markas Polas. Pasak jo, sala esanti ųž 
1500 li nuo Kinijos krantų. Ji būdavo siejama su Japonija ir žymima 
anų laikų žemėlapiuose. 

2 Kubos sala (apie 114 tūkst. kmž ploto) ištįsusi per 1000 km. Di- 
džioji jos dalis lygi arba vilnėta. Tiktai rytiniame gale iškyla kalnai, 
kurių keteros prašoka pora kilometrų. Klimatas pusiauj'nis — karštas 
ir drėgnas: žemumose sausio viduryje 21“, rugpiūčio — 38 “. Dirvože- 
miai — raudonžemiai ar rusvožemiai, labai derlingi. Auga kokoso pal- 
mės. Kalvose amžinai žaliuoja krūmai. Kalnų šlaituose žaliuoja bran- 
gūs medžiai: ebeno, raudonmedžiai, palmės, kaučiukmedžiai. Endeminių 
gvvūnų pasaulis skurdus: kelios rūšys graužikų ir šikšnosparnių. 

3 Kubos gyventojai paprastai statydavosi iš šakų ir nendrių di- 
delius namus, kuriuose tilpdavo šimtai žmonių. 

chanu. Kolumbas nutarė įplaukti į kokios nors upės žio- 
tis ir krašto karaliui pasiųsti dovanų ir Ispanijos karalių 
laišką. Jis ryžosi žūt būt pasiekti didįjį chaną, kuris turįs 
būti šiose vietose Katajaus mieste. 

Lapkričio 2 d. pasiuntinybė pas nesamą chaną buvo 
pasiųsta. Ją sudarė du ekspedicijos dalyviai — ispanas, 
žydas, mokąs arabiškai, —ir du indėnai. Kolumbas jiems 
įsakė grįžti per 6 dienas. Pasiuntiniai turėjo Kastilijos 
karalių vardu pasakyti valdovui, kad pakrantėje esąs su 
laivais admirolas, pasiųstas karalių, kad jų vardu įteik- 
tų šios žemės karaliui laiškus ir dovanas, užmegztų drau- 
giškus santykius, susipažintų su jo kraštu, o jei būtų rei- 
kalo, suteiktų ir paramą. 

Lapkričio 6 d. grįžo ir pasiuntinybė. Jokio karaliaus 
pasiuntiniai, žinoma, nerado. Nukeliavę 12 ligų į krašto 
gilumą, jie užėję kaimą, kuriame buvę 50 namų ir čia 
gyvenę ne mažiau kaip 1000 žmonių. Namai primeną 
milžiniškas palapines. Pasiuntiniai buvę sutikti iškilmin- 
gai, apnakvindinti geriausiuose namuose, pavaišinti. Ne- 
gavę jokių Žinių apie miestą, jie grįžę atgal. 

Pasiuntiniai nematė nei aukso, nei perlų, nei priesko- 
nių. Matė tik gausiai medvilnės ir jos dirbinių, bet tat 
buvo ne naujiena. Be medvilnės, įdirbtuose laukuose jie 
matė ir nežinomų kultūrų. Tatai buvo kukurūzai ir bul- 
vės. Ir jų buvo atgabenta į Europą. Tabakas, kukurūzai 
ir bulvės paskui išplito po visus žemynus. 

Apsipratę su ispanais, vietos gyventojai pradėjo jų 
nebebijoti. Prie laivo priplaukė eldija 6 vyrai, iš kurių 
5 pakilo ir į laivą. Kolumbo įsakymu, jie buvo sulaikyti. 
Kad vyrams nebūtų taip liūdna Ispanijoje, jis pasiuntė 
savo vyrų būrelį, kad atgabentų iš pakrantės moterų. Tie 
atitempė septynias moteris ir tris vaikus. Naktį eldija 
atplaukė vienos moters vyras ir to trejeto vaikelių tėvas 
it ėmė maldauti Kolumbą paimti ir jį drauge, nes nenorįs 
skirtis su šeima. 

Kolumbo vežami indėnai ėmė pasakoti, kad esančios 
dvi salos, Beneke ir Bohio, kur esą daug aukso. Kolum- 
bas fhiesuprato indėnų kalbos, o indėnai — ispanų. Todėl 
tą kalbą Kolumbas, kaip pats sakosi, suprasdavęs ir klai- 
dingai. Antra vertus, jis ir nepasitikėjo vežamais indėnais, 
kurie ne kartą mėginę pabėgti, o du ir pabėgo. Tačiau 
kitokių informacijų nebuvo. Beieškodamas Benekės sa- 
los, Kolumbas rado gausiai pakrantinių salelių. Salos buvo 

kalnuotos. Kai kurių salų žemė buvo įdirbta, augo šak- 
niavaisiai, iš kurių indėnai gaminę duoną. Kolumbas su 
vyrais plaukiojo po salyną dieną kitą, grožėjosi, bet jo- 
kių lobių nebuvo. 

Plaukiant į šiaurės rytus, rytuose pasirodžiusi Benekės 
sala, bet pūtęs priešingas vėjas, ir ji buvusi palikta. Lap- 
kričio 21 d. Martynas Pinsonas su savo „Pinta“ netikėtai 
atsiskyrė ir dingo. Tatai jis padarė be Kolumbo sutikimo 
iš gobšumo — norėjo pats vienas rasti aukso. Kolumbas 
toliau plaukė pakrante ir tarp salų. Rades didesnių upių, 
jis paplaukdavo jomis valtimi aukštyn, matydavo įdirbtų 
laukų, trobelių. Indėnai dažniausiai pabėgdavo. Tiktai vie- 
noje pakrantėje buvo susirinkęs jų būrys. Grasindami 
ietimis, nenorėjo leisti ispanams išsikelti į krantą, bet, 
pastariesiems keliantis, pabėgo. Stoviniuodama, apsižiū- 
rėdama, ieškinėdama lobių, ekspedicija slinko pakrante 
į rytus, kol pasiekė rytinį salos ragą, kur krantas, pasi- 
sukęs į pietus, ėmė krypti į pietvakarius. Indėnai vėl 
linksniavo Benekės salą, kuri esanti kažkur į šiaurryčius. 
Kolumbas buvo nutaręs plaukti į ją, bet priešingi vėjai 
sutrukdė. 


Haiti atradimas 


Beplaukiant laivams, Kolumbas, bestebėdamas pietry- 
čius, įžiūrėjo žemę — didelę salą. Kadangi pūtė gana pa- 
lankūs vėjai, tai Kolumbas nutarė palikti Kubą, kurią jis 
iki tol laikė žemynu, ir plaukti į naują — Bohio — salą, 
kaip ją vadino Kubos indėnai. Kadangi abi salas tesky- 
rė nors ir platokas sąsiauris, tai sala greit buvo pasiekta. 
Plaukiant jos šiaurine pakrante, buvo praplaukta kita sa- 
la, kurią Kolumbas pavadino Tortuga (Vėžliu). Gruodžio 
6 d. vakare Kolumbo laivai jau stovėjo puikioje įlanko- 
je, kurią Kolumbas pavadino Šv. Mykolo vardu. Atras- 
tąją salą vietos gyventojai vadino Haiti (kalnuotas kraš- 
tas) !. Kadangi pagal krantą „eina gražiausi pasaulyje 


! Haiti kiek didesnė už Lietuvą. Krantai raižyti. Per salą eina keli 
kalnagūbriai. Aukščiausia viršūnė siekia 2700 m. Tarp kalnų lygumos. 
Klimatas karštas: sausio mėn. 24“, liepos 267. Kalnuose gausiai. palyja 
(iki 2 m), o lygumose sausa. Auga pusiaujiniai miškai. Iš gyvūnų — tik 
kelios rūšys graužikų ir šikšnosparnių, dideli medžių driežai iguana! 
ežeruose ir upėse — kaimanai, pakrantėse — vėžliai. 

slėniai, labai panašūs į Kastilijos žemes“, tai Kolumbas 
pavadino ją Espanjola (Mažoji Ispanija). 

- „Didelė sala atrodė labai aukšta, bet nebuvo kalnų, 
šaunančių į debesis. Greičiau tat buvo aukšta lyguma, 
visa ar savo didžiąja dalim įdirbta, ir tie laukai (gal juo- 
se augo ir kviečiai) panašūs į Kordobos įsėtus laukus ge- 
gužės mėnesį. Naktį krante matėsi ugnys, o dieną tai šen, 
tai ten kilo, lyg iš sargybos bokštų, daugybė dūmų. Gali 
būti, kad tat buvo kariniai signalai... Jūroje matėsi dide- 
lių eldijų. Pamatę laivus, indėnai leisdavosi bėgti" (Ko- 
Jumbas). 

Tokie buvo pirmieji Kolumbo įspūdžiai. Plaukdami 
šiaurine salos pakrante į rytus, sustodami įlankose įlan- 
kėlėse, išsikeldami į krantą ir pakeliaudami į salos vidų, 
ispanai matė derlingas žemes, įdirbtus laukus, vešlius 
miškus, taikius gyventojus. Tačiau visa nustelbdavo 
„aukso karštligė“, kuria sirgo visi, pradedant Kolumbu 
ir baigiant pasiuntiniu. Kad jį surastum, reikia sueiti su 
žmonėmis, o žmonės bėga. Reikia apsimesti geradariu, ne- 
kaltu avinėliu. 

Gruodžio 10 d., sustojęs vienoje įlankoje priešais Tor- 
tugos ! salą, Kolumbas pasiuntė 6 ginkluotus vyrus pasi- 
dairyti po apylinkes, bet tie grįžo neradę gyventojų. Po 
poros dienų vėl buvo pasiųsti trys vyrai, kad sugavę 
atvestų keleta indėnų, kuriuos galėtų apdovanoti ir pa- 
leisti — užmesti meškerę. Vyrai užėjo būrelį indėnų, bet 
tie ėmė bėgti. Pasivijo tik vieną moterį ir ją pristatė 
į laivą. Ji buvo išpuošta stiklo karoliais, barškaliukais ir 
iškilmingai išlydėta. Su ja buvo pasiųsti keli ispanai ir 
trys laivo indėnai. Naktį vyrai grįžo, nepasiekę tos mo- 
ters kaimo. Tada Kolumbas pasiuntė devynis ginkluotus 
vyrus ir vieną laivo indėną. Tie pasiekė kaimą, kuriame 
buva iki 100 namų ir 3000 gyventojų. Šiems, indėnui pa- 
dedant, pavyko prie žmonių prisigerinti. Jie buvo vai- 
šingąi priimti. Pasiuntiniai nustebo žmonių, ypač moterų, 
gražumu. „Jie baltesni už kitus indėnus, o tarp mergaičių 
Matėme dvi tokias, kurios taip pat baltos, kaip ir ispanės'. 
Vyrai ir moterys visi nuogi. 

—————- 

' Kolumbo atrastoji Tortugos sala nedidelė (apie 300 km?) Nuo 

Espanjolos ją teskiria 10 km platumo sąsiauris. XVII a. ji buvo tapusi 


Piratų, kurie plėšdavo ispanų laivus, gabenančius iš Amerikos ]0- 
bius, lizdu. 

Rytojaus dieną Kolumbas buvo nuplaukęs į Tortugos 
salą. Sala esanti tokia pat graži ir tankiai gyvenama, kaip 
ir Espanjola. Kitą dieną, išplaukęs į jūrą, pastebėjo tarp 
bangų Žmogelį su eldija. Jis su visa eldija buvo paimtas 
į laivą, apdovanotas stiklo karoliais, blizgučiais ir nuga- 
bentas į jo kaimą, kuris buvo pakrantėje. Žmogeliui grį- 
Žus į kaimą ir, žinoma, išgyrus atėjūnus, susirinko per 
500 žmonių. Pasirodęs ir jų „karalius“ !, jaunas, 21 m. vy- 
ras. Žmonės sugužėjo į laivą. Kolumbas įsakė visus ,,ap- 
dovanoti''. Barškaliukų ir šukelių netrūko. Pagaliau atėjo 
ir „karalius“. Kolumbas jam aiškino, kad jis esąs Kastili- 
jos karalių pasiuntinys, „karalius“ irgi kažką aiškino, bet 
vienas antro jie nesuprato. Žinoma, „karalius“ buvo ir 
„Karališkai apdovanotas". 

Prasidėjus „giminystei“, Kolumbui patogiau buvo siun- 
tinėti ir savo vyrus į „svečius“. Ispanai visur buvo vai- 
šinami, apdovanojami. Jau pirmą dieną, nuvykę į kaimą, 
jie išsikeitė stiklo karolius į plonus aukso lapelius. Žmo- 
nės papasakojo, kad jų kasikas turįs didelį aukso gabalą. 
Ir kasikas sugudravo: auksą sutrupino, kad daugiau 
gautų karolių ir kitokių „brangių“ daiktų. Indėnai, be 
maisto, medvilnės, atnešdavo gabaliukų aukso, tačiau jo 
buvo nedaug. Kolumbas galvojo, kad kažkur turi būti 
aukso telkinių. Vieni nurodinėjo, kad jo esą salose, kiti — 
kad toje pačioje Espanjoloje. Vienas indėnas senukas 
tvirtina, kad esanti sala, „perdėm nuklota auksu“, bet 
surask gi ją. 

Kolumbo vyrai išsikeisdavo aukso arba ir šiaip pasi- 
glemždavo, nes „indėnai — geraširdžiai, o ispanai tokie 
gobšūs ir nepasotinami, kad nesitenkindavo, kai indėnai 
už stiklo gabaliuką, sudužusio puoduko šukę ar kitus 
menkniekius atiduodavo jiems visa, ko tik jie norėdavo; 
net ir nieko neduodami, ispanai stengėsi imti ir grobti 
viską". 

Gruodžio 25 d., kalėdų naktį, atsitiko nelaimė. Laivui 
plaukiant į krantą, Kolumbas prigulė, nes buvo dvi nak- 
tis nemiegojęs. Pastebėję, kad admirolas miega, sumigo 
ir kiti. Prie vairo buvo paliktas vaikėzas. Laivas užplau- 
kė ant pakrantės povandeninių uolų seklumos. Nuo 


! Karalių indėnai vadino kasiku. Ispanai čia taikė savo feodalinės 
sistemos terminus — karalius, senjoras ir kt. Šis ir kiti salos kasikai 
buvo ne kas kita, kaip kilties ar giminės vyresnieji, o ne feodaliniai 
karaliai ar senjorai. 

(renksmo į uolas laivo dugnas įlūžo, ir vanduo ėmė lie- 
tis į laivą. Vaikėzui suklikus, Kolumbas šoko ant kojų, 
pet jau buvo vėlu. Buvo tuojau pasiųsti pasiuntiniai 
į kaimą pas „karalių“ prašyti pagalbos. ,„Karalius"“ at- 
siuntė visą kaimą ir su indėnų pagalba iš „Santa Marijos“ 
ant kranto buvo ištemptos patrankos, visi vertingesni 
daiktai, maistas. Prie sukrautų daiktų indėnai ėjo sargy- 
pą, ir joks menkniekis nepražuvo. Ką gi daryti: Pinsonas 
su savo „Pinta“ pabėgo, „Santa Marija“ žuvo, liko ma- 
ziukė „Ninja“, į kurią nė visų vyrų nesutalpinsi. Ir Ko- 
Jumbas nutaria pastatydinti tvirtovėlę, dalį vyrų palikti, 
o su „Ninja“ skubiai grįžti į Ispaniją. | 

Vieta bazei buvo patogi: jūros pakrantė, derlingos 
zemės, tinkamas miškas statyboms, taikūs, nuoširdūs gy- 
ventojai. 

„Šiandien (gruodžio 26 d.) aš įsakiau čia statydinti 
bokštą ir tvirtovę, ir iškasti griovį, bet ne dėl to, kad tat 
būtų reikalinga apsigynimui nuo vietos gyventojų, o dėl 
to, kad aš įsitikinęs, jog su mano žmonėmis man pavyks 
pajungti visą šią salą... kad žmonės su meile ir baime 
pasiduotų krikščionims“ (Kolumbas). 

Padedant indėnams, iš ,,Santa Marijos“ lentų, rąstų bei 
vietinės medžiagos tvirtovėlė buvo pastatyta ir apgink- 
luota patrankomis. 

Pirmąją Naujajame Pasaulyje įkurtą europiečių tvir- 
tovę Kolumbas pavadino Navidadu (Kalėdine). Sau- 
sio 3 d. buvo atsisveikinimo diena. Kolumbas atsisveikino 
su vietos „„karalium“', indėnais (tie dar atnešė aukso ga- 
baliukų) ir paliekamais vyrais. Likti savanoriais pasisiūlė 
didžioji vyrų dalis. 


Kelionė atgal 


1493 m. sausio 4 d. rytą Kolumbas išplaukė iš Navi- 
dado, įlankos ir leidosi pakrante į rytus. Sausio 6 d. jūri- 
Ninkas iš stiebo pastebėjo ir „Pintą“. Martynas Pinsonas 
Prisistatė į „Ninją“ ir atsiprašė Kolumbą, „įrodinėda- 
Mas“, kad prieš savo valią jį apleides. Kiek Pinsonui pa- 
Vyko prisirankioti aukso — nežinia. Žinoma tik, kad pusę 
gautojo aukso jis pasilikdavęs sau, o antrą pusę išdaly- 

aVęs įgulos vyrams. 
Sausio 16 d. Kolumbas apleido Espanjolos pakrantes 
t leidosi per vandenyną į Ispaniją. Iki vasario 12 d. 

laivai plaukė be nuotykių, o vasario 12 kilo smarki audra, 
kuri užtruko 4 dienas ir įvarė baimės jūreiviams, juo 
labiau, kad laivai jau buvo aptriušę ir sunkėsi vanduo. 
Baimė suėmė ir Kolumbą. „Pinta“ vėl buvo atskirta nuo 
„Ninjos“, kurią audra blaškė kaip šapelį. 

Vasario 15 d., audrai kiek aptilus, pasimatė ir žemė. 
Kolumbas teisingai spėjo, kad tat yra kuri iš Azorų salų. 
Tačiau dėl vėjų tiktai vasario 18 d. jam tepavyko prie 
Santa Marija salos nuleisti inkarą ir sustoti. Kadangi sala 
priklausė Portugalijai, tai salos valdytojas buvo pasišo- 
vęs internuoti Kolumbą, bet Kolumbo drąsa ir ryžtas tat 
pavertė niekais, ir laivas galėjo plaukti toliau. Kovo 4 d. 
jau arti Portugalijos krantų kilo vėl didelė audra. Visi 
manė, kad jų laukia galas bangose, kurios pylėsi per abu 
laivo šonus ant denio. Vėjas, rodos, kėlė karavelę į orą. 
Vanduo šovė į dangų, žaibai švysčiojo iš visų šalių. 
Tačiau pro bangas jūreiviai įžiūrėjo žemę. Nežinodamas, 
ar yra koks uostas sustoti, Kolumbas, kol buvo naktis, 
plaukiojo netoli nuo kranto. Rytą atsidūrė prie Taho žio- 
čių ir čia sustojo. Subėgo gretimo kaimo gyventojai pa- 
sižiūrėti išsigelbėjusių jūreivių, nes jie nuo ankstaus ryto 
stebėjo bangų blaškomą laivą. Tą patį rytą Kolumbas nu- 
ėjo į paupyje esantį Rastelo miestą ir parašė Portuga- 
lijos karaliui laišką, kuriame pranešė, jog atvykęs ne iš 
Gvinėjos, o iš Indijų ir kad Kastilijos: karaliai jam liepę 
nevengti Portugalijos uostų, jei būsią reikalo. 

Prie Rastelo stovėjo didelis ginkluotas portugalų 
laivas. Jo vadas buvo Bartolomėjus Diašas, kuris jau 
buvo apiplaukęs Gerosios -Vilties ragą. Vadas su gink- 
luotų jūrininkų būriu valtimi priplaukė prie „„Ninjos“ ir 
pareikalavo, kad Kolumbas su juo plauktų į jo laivą. Vėl 
buvo panašu į internavimą. Tačiau Kolumbui atsisakius 
ir parodžius Ispanijos karalių laišką, nesusipratimas buvo 
likviduotas. Pagaliau atėjo ir Portugalijos karaliaus laiš- 
kas. Kolumbas buvo kviečiamas susitikti kažkokiame Ro- 
jaus slėnyje, netoli nuo Lisabonos. Norom nenorom Ko- 
lumbas turėjo jį aplankyti. Karalius davė suprasti 
Kolumbui, kad jo atrastosios žemės turinčios priklausyti 
Portugalijai. 

Pagaliau 1493 m. kovo 15 d. „Ninja“ įplaukė į Paloso 
uostą. Kadangi Kolumbas iš Portugalijos buvo pasiuntęs 
pasiuntinį pranešti karaliams, kad grįžta, tai, pasirodžius 

Jaivui, į uostą sugužėjo masės žmonių. Miestas atrodė 
šventiškai. 

„Tą patį vakarą į Palosą įplaukė ir „Pinta“, kuri audrų 
buvo nublokšta į Biskajos įlanką. Martynas Pinsonas, ma- 
nydamas, kad „Ninją“ audros bus nuskandinusios, prane- 
sė Karaliams apie savo naujų žemių atradimą. Pamatęs 
Palose „„Ninją“ ir privengdamas Kolumbo, jis patyliukais 
i5lipo ant kranto ir pasislėpė. 

Kolumbo žygis didelis. Jis drąsiai perplaukė Atlantą 
ir vietoj legendarinių salų atrado tikras salas. Kolumbas 
skelbė atradęs Indiją. Daugumas ir tikėjo, bet greit atsi- 
rado ir tokių, kurie manė, kad jis bus atradęs ne Indiją, 
o kokį nors iki tol nežinomą žemyną. 


Antroji Kolumbo kelionė 


Kad ir palankiai priėmė Portugalijos karalius Žua- 
nas II grįžtantį su atradimais Kolumbą, bet ta žinia buvo 
labai nemaloni. Juk jam pirmam siūlėsi Kolumbas su savo 
projektais. Jis juos atmetė. O dabar rado kažin kokias že- 
mes, gal ir Indiją. Teisybė, popiežių bulės tvirtino, kad 
ypatingas teises atradimų srityje „Indijų kryptimi“ turinti 
Portugalija. Bet kaip įsitikinti, kas per žemė Kuba ir 
Espanjola. O gal tai ir yra Indija, bet atrasta visai ki- 
tais —,,ne portugališkais"— keliais? O atradėjo teisė? Sun- 
ku tikėtis, kad Ispanija atsisakytų jos ekspedicijos atrastų 
žemių. O dar ką pasakys popiežius? Tarp Lisabonos, Bar- 
selonos ir Romos putotais arkliais, keldamos debesis dul- 
kių, pradėjo skraidyti diplomatų karietos. 

Balandžio 5 d. į Barseloną išdūmė Portugalijos pasiun- 

tinys „išaiškinti“ karaliams, kad Kolumbo atrastosios že- 
mės turinčios priklausyti Portugalijai. Balandžio 22 d. Iza- 
bela ir Ferdinandas pasiunčia pas Žuaną II savo pasiun- 
tinį oficialiai pranešti apie salų ir žemyno atradimą kaip 
tik „Indijų kryptimi". Tur būt, dar anksčiau, balandžio 
Pradžioje, buvo nuvežtos iš Barselonos instrukcijos pa- 
Sluntiniui į Romą, kad jis pajudintų popiežių. Nauja bulė 
RYVai reikalinga. 
„ O tada buvo įėję į madą, kad popiežiai „dalydavo“ 
Nems nepriklausomas žemes, gyvenamas stabmeldžių, 
fikščionims valdovams. Ir tas, kurios jau būdavo užim- 
OS, ir tas, kurias dar reikėdavo nukariauti. 

Popiežių soste tada sėdėjo Aleksandras VI Bordžija, 
vienas iš niūriausių viduramžiškų magnatų: ištvirkėlis, 
prižadų laužytojas, intrigantas, besirūpinąs tik savo vai- 
kus susodinti į valdovų sostus. Kilimo jis buvo is- 
panas. 

Aleksandras VI išleido dvi bules: vieną 1493 m. ge- 
gužės 3 d., o antrą — birželio mėnesį, nors ji atgaline data 
pažymėta gegužės 4 dieną. Pagal tas bules popiežius Kas- 
tilijos karaliams dovanojo amžinam valdymui „visas salas 
ir žemynus... jau atrastus ir tuos, kurie bus atrasti į va- 
karus ir pietus nuo linijos, išvestos ir nustatytos nuo 
arktinio poliaus... iki antarktinio poliaus... Minimoji 
linija turi šimtą ligų į vakarus ir pietus nuo bet kurios 
iš salų, paprastai vadinamų Azorų ir Žaliojo Rago". Tatai 
ir buvo pirmasis pasaulio padalijimas. Žinoma, posūkis 
į pietus nuo linijos, pravestos nuo šiąurės iki pietų po- 
liaus, — nesąmonė. 

Be abejo, Portugalijos dvaras nebuvo patenkintas 
Aleksandro VI sprendimu, bet tai buvo popiežiaus spren- 
dimas, ir su juo teko skaitytis. Ir kai 1494 m. vyko Ispa- 
nijos ir Portugalijos derybos Kolumbo atrastų žemių 
klausimu, tai popiežiaus sprendimas buvo tų derybų pa- 
grindas. Portugalai jau tada abejojo, kad Kolumbo atras- 
tosios žemės yra Azijos dalis. Jie nebesispyrė dėl atras- 
tųjų žemių priklausomybės ir ispanų teisės plaukyti į va- 
karus per vandenyną. Jie tik reikalavo ,,popiežiaus 
meridianą'' nukelti toliau į vakarus. 1494 m. birželio 7 d. 
Tordesiljo mieste buvo pasirašyta abiejų valstybių su- 
tartis, pagal kurią demarkacinė linija, arba 7,popiežiaus 
meridianas", buvo perkelta 370 ligų į vakarus nuo Ža- 
liojo Rago sąlų. Ta sutartim buvo pasižadėta, kad ispanai 
nesiuntinės jokių laivų į rytus nuo minėtosios linijos, 
Oo portugalai — į vakarus. 

Taip buvo padalytos tarp dviejų varžovų — Ispanijos 
ir Portugalijos — plaukymų ir atradimų sferos. 

Kolumbas atrado „Indijas“. Jei šios būtų ir ne Indijos, 
tai vis vien salos, žemynas, kur derlingos žemės, gyvena 
geri žmonės, kuriuos galima paversti darbo jėga, koloni- 
zuojant kraštą. Yra aukso. Teisybė, to aukso ne ką te- 
atvežė Kolumbas, bet jis nespėjo rasti jo telkinių. Kai 
juos suras, pradės plaukti ir auksas. Reikia organizuoti 
naują didelę ekspediciją. . Karalių dvare sąjūdis; aptari- 
mai, pasitarimai, kuriuose dalyvauja ir Kolumbas, dabar 

jau jūrų admirolas ir vicekaralius. Jis — vyriausias eks- 
pedicijos organizatorius ir jos vadas. Jam įteikiama kara- 
naus ir karalienės net 18 skyrių instrukcija, kaip jis turi 
„varkyti naujas žemes. Joje ypatingas dėmesys kreipia- 
mas į auksą ir kitus turtus, kad jie nebūtų vagiliaujami 
vietoje, ir, atskyrus Kolumbui aštuntą dalį, visi patektų 
; karalių iždą. 
' Apie atrastąsias žemes gandai sklido po Ispaniją, Por- 
tugaliją, Italiją. Kolumbo vyrai kalba pasakiškus dalykus. 
Dabar jau nebereikia įkalbinėti. Šimtai veržiasi į naujas 
zemes. Kas gi nenori laimingc gyvenimo? Greit suorga- 
nizuojama 17 laivų laivynas: 14 karavelių ir 3 dideli lai- 
vai. Karaliai nebedreba dėl išlaidų — viskas apsimokės 
ir duos gražaus pelno. Dalyvių galėjo būti nuo pusantro 
iki pustrečio tūkstančio žmonių, o sudėtis gana marga. 
Plaukė būrelis karaliaus dvariškių, šimtai išdidžių hidal- 
gų, dešimtys karališkų valdininkų, vienuolių ir kunigų, 
kurie turėjo tarp „stabmeldžių“ platinti krikščionybę, 
it kt. Kolumbas vežė atgal ir 7 atsivežtuosius indėnus. 
Kadangi atrastose žemėse nebuvo nei įprastinių nami- 
nių gyvulių, nei žemės ūkio kultūrų (be medvilnės), tai 
į laivus buvo imama galvijų, arklių (jie reikalingi ir ko- 
voms), kiaulių ir įvairių žemės ūkio kultūrų sėklų: sorų, 
kviečių, miežių, agurkų, dynių, citrinų, apelsinų ir kt. 
Be to, žemės ūkio padargų ir namų apyvokos daiktų. 
1493 m. rugsėjo 25 d. Ko:iumbo laivynas išplaukė iš 
Kadiso uosto į „Indijas'. 


Didžiųjų Antilų salų atradimai 


Orai buvo gana palankūs, ir spalio 2 d. laivynas susto- 
jo prie Gran Kanarijos salos, o spalio 5 d. jau prie Ho- 
mero salos. Čia laivynas kelionei per vandenyną apsirū- 
Pino vandeniu, malkomis, šviežiais produktais. Be to, 
buvo" įsigyta cukrinių nendrių, veršiukų, avių, ožkų ir 
didelių dresiruotų šunų indėnams gaudyti. 

Spalio 13 d. laivynas išplaukė iš Homero salos. Šį kar- 
tą Kolumbas plaukė įpiečiau, negu pirmą kartą. Iš indėnų 
JIS buvo girdėjęs, kad į pietryčius nuo Espanjolos esą 
Salų. Jei taip, tai tos salos arčiau Ispanijoš, ir jas grei- 
Člau galima pasiekti. Pasirinktasis kelias pasirodė nepa- 
Prastai patogus — čia pučia šiaurės rytų pasato vėjai: 

Todėl plaukti per vandenyną šį kartą teko tik 20 dienų, 
ir lapkričio 3 d. pasirodė kalnuota sala, apaugusi vešlia 
pusiaujine augalija. Tatai buvo viena iš Antilų salų, kurią 
Kolumbas praminė Dominika (Sekmadienis), nes buvo 
aptikta sekmadienį. Tas vardas išliko iki mūsų dienų. 

Kadangi nesimatė uosto sustoti, tai Kolumbas pasuko 
laivyną į šiaurę, kur stūksojo kita sala. Ši sala buvo ma- 
žesnė ir žema. Ją Kolumbas pavadino savo laivo garbei 
Marija Galantė (dabar Mari Galant). Kolumbas išsikėlė 
į salą su būriu žmonių, karališka vėliava, ir karalių var- 
du pasiskelbė salyno valdytoju. Ekspedicijos dalyvis, 
daktaras D. Čanka, aprašęs antrąją Kolumbo kelioną, pa- 
sakoja, jog šioje saloje nuostabiai tankūs miškai ir tiek 
augo medžių iki tol nežinomų rūšių, kad jų išvaizda visus 
stebino. Čia augo medis, kurio lapai skleidė nežinomą iki 
tol švelniausią gvazdikų kvapą; jis panašus į laurų medį, 
tik mažesnis. Buvo čia gausu įvairių rūšių vaisių. Kai 
kurie iš mūsų mėgino jų ir paragauti, bet užteko jiems 
paliesti vaisių liežuviu, ir tuojau veidai imdavo tinti, pa- 
kildavo temperatūra, suimdavo skausmai ir atrodydavo, 
kad juos apimdavo pasiutimas !. 

Žmonių saloje nebuvo ir nesimatė jokių buvimo 
ženklų. Iš šios salos matėsi kita sala. Rytojaus dieną Ko- 
lumbas su savo laivynu ir nuplaukė į ją. Prisiartinę prie 
salos, jūreiviai išvydo kalną, o nuo jo krintantį vandenį, 
„ir joks vaizdas pasaulyje negalėjo prilygti grožiui šio 
krioklio, šniokščiančio iš didžio aukščio" ?. 

Kadangi kalnas priminė Kolumbui Gvadelupos kalną 
Ispanijoje, tai salą jis pavadino Gvadelupa. Šiuo vardu 
sala tebevadinama ir dabar. Kolumbo laivynas išstovėjo 
salos pakrantėje 8 dienas. Pakrantėje buvo nedideli vie- 
tos gyventojų kaimeliai, kuriuos dažnai lankydavo ispa- 
nai. Gyventojai nuo jų pabėgdavo, visa palikę. Paliktose 
trobelėse ispanai rasdavo ne tik papūgų, medvilnės au- 
dinių, bet ir žmonių kaulų. Ispanams, žinoma, rūpėjo 
žmonės; tik iš jų gali sužinoti, ar yra aukso ir kitokių 
turtų, kokios kaimyninės salos, Kas per Žmonės gyvena. 
Po vieną kitą vyrą pavykdavo sugauti. Daugiau buvo 

! Matyt, kalbama apie mangarilo medžių vaisius. Karaibai tų me- 
džių vaisių nuodingose sultyse mirkydavę strėlių galiukus. 


2 Tatai Karbeto upės, kuri prasideda La Sufriero kalno šlaite 
1484 m. aukštyje, krioklys. 


sugauta moterų — vietinių ir belaisvių. Belaisvės moterys 
pasakojo ispanams, kad jų atrastose salose gyveną ka- 
raibai. Savitarpyje jie gyveną santarvėje, bet kariaują 
su kaimyninių salų gyventojais; su savo irklinėmis val- 
(imis jie nuplaukią gana toli ir plėšikaują: labai jie 
mėgstą grobti moteris, ypač jaunas ir gražias. Su jomis 
karaibai elgiąsi labai Žiauriai. Vaikus, gimusius iš šių mo- 
terų, jie suėdą, o auginą tik sugyventus su savo žŽmono- 
mis karaibėmis. Belaisvius vyrus, atsigabenę į savo kai- 
mus, suvalgą. Taip darą ir su užmuštaisiais. 

„Šie žmonės labiau praprusę už kitų salų gyventojus, 
kuriuos buvo tekę anksčiau matyti. Nors jų trobelės ir 
šiaudinės, bet patogesnės, negu kitų indėnų, ir jose gausiau 
namų apyvokos daiktų, padarytų vyrų ir moterų, ir visur 
žymu nagingumas. Pas juos daug medvilnės, tiek išaus- 
tos, tiek paruoštos audimui. Nemaža uždangalų iš med- 
vilnės audinių, kurie taip gražiai suausti, kad nė kiek ne 
prastesni už mūsų kastiliškuosius" (Canka). 

Žodis „karaibas“, ispanų iškreiptas „kanibalu“, grį- 
žus Kolumbui, paplito po Europą. Kanibalas — žmogėdra. 
Kolumbas Espanjoloje buvo girdėjęs iš indėnų, kad salo- 
se į pietvakarius gyveną žmogėdros; D. Čanka rašo, jog 
Gvadelupoje belaisvės moterys ispanams pasakojusios, 
kad karaibai esą žmogėdros. Tą lyg ir patvirtina rasti 
karaibų trobose Žmonių kiaušai ir kaulai. 

Tačiau D. Čanka netrukus ėmė abejoti, kad trobose 
rasti žmonių kaulai būtų žmogėdriškumo įrodymas. Žmo- 
nių kaukolių ispanai rasdavo ir taikių aravakų trobelėse. 

„Mes radome Espanjoloje gražiai ir rūpestingai nupin- 
toje pintinėje gerai išsilaikiusią Žmogaus galvą. Nutarė- 
me, kad tatai tėvo, motinos ar kito asmens, kurio atmin- 
tis čia gerbiama, galva. Vėliau girdėjau, kad tokių galvų 
buvo rasta daugybė, todėl ir manau, kad mes teisingai 
apie tai samprotavom“". 

Nėra žinios, kiek teisingai Espanjolos indėnai ir be- 
laisvės moterys tą karaibų „žmogėdriškumą“ ispanams iš- 
aiškino ir kiek teisingai, nemokėdami kalbos, ispanai tat 
suprato. Karaibai, kaip ir daugelis pirmykščių genčių, 
galėjo „turėti karinį magišką paprotį suvalgyti nugalėto 
Prlešo širdį arba kojų ir rankų raumenis, nes tada priešo 
drąsa ir energija, kariniai gabumai pereiną į tuos, kurie 
suvalgė. Tat, žinoma, nereiškia, kad žmogiena būtų maisto 
Šaltinis. Reikia nepamiršti, kad ispanai ir kiti europiečiai 

kolonizatoriai sąmoningai išpūsdavo karaibų ,,krauge- 
riškumą"“. Jiems tat buvo reikalinga, kad pateisintų 
masišką Antilų karaibų naikinimą ir vertimą vergais. 

Iš Gvadelupos Kolumbas patraukė į Espanjolą. Tą 
pačią dieną laivynas priplaukė prie salos, kurią Kolumbas 
pavadino Montseratu. Kolumbas nesustojo saloje, nes be- 
laisvės indėnės pranešė, kad po karaibų antpuolio sala 
esanti negyvenama. Vakare laivynas priplaukė dar vieną 
salą, kurią Kolumbas pavadino Redonda (Apskrita), nes 
sala buvusi apvalios formos. Rytą pasirodė dar viena sala. 
Ją Kolumbas praminė Antigua. Nė į vieną iš šių salų 
ispanai nebuvo išsikėlę — skubėjo į Espanjolą. 

Kitą dieną Kolumbas priplaukė salą, kurioje matėsi 
daug įdirbtų laukų. Vadinasi, sala tirštai gyvenama. Prie 
salos buvo patogi įlankėlė, ir laivynas sustojo. Kolumbas 
ją pavadino San Martino vardu ir pasiuntė į krantą valtį 
su ginkluotais vyrais, kad sužinotų, kokie žmonės gyvena, 
gautų žinių apie tolesnį kelią. 

„Iš valties, pasiųstos į krantą, išsėdo keletas vyrų 
it patraukė į kaimą, tačiau gyventojai spėjo pasislėpti. 
Pagrobę penkias ar šešias moteris ir keletą berniukų, ir 
beveik visi jie, jų žodžiais betariant, buvo karaibų be- 
laisviai. Kaip tik tuo metu, kai mūsų valtis su grobiu ren- 
gėsi plaukti atgal į laivus, pakrantėje pasirodė kanoja 
(valtis), kurioje buvo keturi vyrai, dvi moterys ir berniu- 
kas. Pamatę laivyną, jie sustingo iš nustebimo ir ilgą laiką 
negalėjo pajudėti iš vietos. Čia jie ir buvo mūsų paste- 
bėti iš valties ir iš laivų. Tuojau valtis leidosi į juos, lai- 
kydamasi arti kranto, o jie dar tebebuvo pastirę, žiūrėjo 
ir stebėjosi, kas tai per keistas daiktas. Valtį jie pastebėjo 
tik tada, kai ji visiškai priplaukė prie jų. Mūsiškiai šoko 
ant jų taip staigiai, kad jie nespėjo pabėgti. Matydami, 
kad pabėgti nebepavyks, karaibai su didele drąsa įtempė 
savo lankus. Neatsiliko nuo vyrų ir moterys. Aš sakau 
su didele drąsa dėl to, kad jų tebuvo šešetas — keturi 
vyrai ir dvi moterys — prieš dvidešimt penkis mūsiškius. 
Jie sužeidė du jūrininkus, vieną du kartu į krūtinę, ant- 
rą — strėle į šoną. Ir būtų sužeidę savo strėlėmis daugu- 
mą mūsų žmonių, jei šie būtų neturėję odinių ir medinių 
skydų ir jei mūsų valtis nebūtų visai susidūrusi su jų 
kanoja ir jos neapvertusi. Bet net ir po to, kai kanoja ap- 
virto, jie plaukdami ir brisdami — toje vietoje buvo sek- 
lų — šaudė iš lankų. Nežiūrint visko, tepavyko sugauti 


vos vieną iš jų, mirtinai sužeidus strypo smūgiu. Sužeista- 
sis buvo pristatytas į valtį" (Čanka). 

"Žmonės, matyt, brangino ir mokėjo drąsiai ginti savo 
laiavę. 

Laivynui beplaukiant tolyn, pasirodė ištisas salynas, 
„susidedantis iš keturiasdešimt, o gal ir daugiau salelių. 
Šį; žemė kalnuota ir daugiausia nevaisinga“. Toks buvo 
pirmas D. Čankos įspūdis. Salyną Kolumbas pavadino 
keistu vardu — Vienuolikos Tūkstančių Mergaičių salynu. 
„Vienuolika tūkstančių“ atkrito, o Virginijų! (Mergai- 
čių) salynu ir šiandien tebevadinamas. 

Į vakarus nuo Virginijų salyno Kolumbas priplaukė 
didelę salą. Vežami iš Gvadelupos indėnai pareiškė, kad 
jie esą šios salos kilimo. Tatai esanti Borikeno sala. Salą 
dažnai užpuldinėją karaibai. Kolumbas salą pavadino 
San Huan Baptisto (Jono Babtisto) vardu. Vėliau sala 
buvo pavadinta Puerto Riko (Turtingo uosto). Visą dieną 
laivynas plaukė šiaurine salos pakrante ir sustojo įlan- 
kėlėje vakarinėje pakrantėje, kur visi vyrai gaudė žuvį, 
ir daug jos sugavo. 


Espanjoloje 


Pasiekęs rytinį Espanjolos krantą, Kolumbas pasiuntė 
į salą vieną indėną, kuris buvo pabuvojęs Ispanijoje, jog 
jis papasakotų, ką matęs Ispanijoje, sužadintų indėnų su- 
sidomėjimą ir palankumą ispanams. Tas su džiaugsmu 
sutiko, bet, kai išėjo, ir dingo. Tada Kolumbas plaukė 
į Navidadą. 

Lapkričio 27 d. vakarą laivynas priplaukė prie Navi- 
dado uosto, bet dėl tamsos į patį uostą neplaukė. Kolum- 
bo įsakymu, du kartus buvo iššauta iš patrankos. Skardas 
nuaidėjo, bet tvirtovė tylėjo. Naktį atplaukė pas Kolum- 
bą kasiko Guakanagario pusbrolis su būreliu saviškių, 
atgabeno dvi auksu papuoštas kaukes ir įteikė Kolumbui. 
Paklausus apie paliktuosius ispanus, buvo atsakyta, kad 
vieni ispanai mirę nuo ligų, o kiti su daugybe moterų iš- 
Sikėlę į kitą salos dalį. Kasiko pusbrolis pridėjo, kad šią 

! Virginijų salyną sudaro apie 100 salų salelių (bendras plotas — 
919 km?) Daugumas salų — lyguminės. Klimatas pusiaujinis; vi- 
dut. t. 26,37, o kritulių apie 1200 mm. Nuo liepos iki gruodžio mėn. 
dažni uraganai. Atitinkama ir pusiaujinė augalija. Raudonmedžiai da- 
bar beveik išnaikinti. 

salos dalį buvęs užpuolęs Sibao srities kasikas Kaonabas, 
kuris sužeidęs jo pusbrolį kasiką ir sudeginęs kaimą. 
Kolumbas suprato, kad vyrų gyvų nebėra ir nekantriai 
laukė ryto. 

Išaušo rytas. Kolumbas, kapitonai ir būrys jūreiv“ į 
išsikėlė į krantą. Kur gi Navidadas? Apdegę stagara:, 





Kolumbo kelionės 


anglys, sudaužytų dėžių atlaužos, drabužių skudurai... 
Nė vieno vyro. Bet tų vyrų galėjo būti surinkta aukso. 
Kur jis? Kolumbas įsako išvalyti šulinį. Gal ten sumetė 
auksą. Nieko nerado. Netoli nuo tvirtovės kažkas užkasta. 
Atkasa 7 ar 8 lavonus, už kelių žingsnių — dar 3 lavonus. 
Lavonai su drabužiais, — ispanai. Indėnai — žmonės taikūs. 
Kaip čia visa galėjo atsitikti? 

Besidairydamas po Navidado apylinkes, Kolumbas su- 
tinka kasiko Guakanagario brolį su būreliu vyrų. Tas pa- 
sakoja, o Kolumbo atsivežtieji iš Ispanijos indėnai, pra- 
mokę kiek ispaniškai, verčia Kolumbui liūdną istoriją. 

Kai tik Kolumbas paliko Navidadą, tarp ispanų pra- 
sidėjo rietenos, kivirčai ir muštynės. Kiekvienas ispanas 

stengėsi kaip galima daugiau prisigrobti moterų ir aukso. 
Tų moterų ir aukso ieškoję po salą paskirai, kas sau. 
Kažin koks Gaterjeras ir Eskovelas užmušę Eskovedą ir 
su dešimčia ispanų, pasiėmę žmonas, iškeliavę į kasiko 
Kaonabo valdas, kur esą aukso. Kaonabas juos visus ir 
išpliekęs, o jų buvę 10 ar 14. Po kurio laiko Kaonabas su 
didele kariuomene atvykęs į Navidadą. Tvirtovėje bebu- 
vęs likęs tik kapitonas Arana ir 5 vyrai. Visi kiti buvę 
išsiblaškę po salą. Kaonabas tvirtovę naktį apgulęs ir ją 
padegęs. Ispanai išbėgę, bet visi žuvę. Guakanagaris mė- 
ginęs ginti ispanus ir buvęs sužeistas. Jis pridūręs, kad 
pagrindinė jų žuvimo priežastis, tai išsisklaidymas po 
salą, kur už blogus darbus buvę išmušti. Guakanagaris, 
matyt, buvo menkai sužeistas (pamušta koja), kad paly- 
dėjo Kolumbą į laivą. Kaip ten bebūtų buvę, viena aišku, 
kad savo žuvimo kaltininkai yra patys ispanai. 

Kadangi Navidado apylinkių gyventojai, vengdami 
Kolumbo keršto, išbėgiojo, tai naujam miestui statyti 
buvo parinkta kita vieta šiaurinėje salos pakrantėje. Nau- 
jai kuriamas miestas buvo pavadintas Izabela. Vieta labai 
patogi — upės slėnis. Jos vandeniu, esant reikalui, galima 
laistyti laukus. Tuojau buvo pastatyti sandėliai, bažnytėlė 
irc ligoninė, sustiprintas Kolumbui namas. Privatūs namai 
statomi pagal gyventojų skonį. Tatai buvo pirmasis mies- 
tas „Indijos žemėse“. Viena tik Kolumbas nenumatė — 
čia buvo geltonojo drugio lizdas. Ir Žmonės tuojau ėmė 
sirgti. Susirgo ir Kolumbas. Dėl drėgno karšto klimato di- 
džioji maisto dalis sugedo. Reikia mažinti valgytojų skai- 
čių. Kolumbas nutaria didžiąją naujų gyventojų dalį su 
12 laivų grąžinti į Ispaniją. Blogas ženklas. 

Vietos indėnai pranešė Kolumbui, kad netoli esančios 
i" aukso kasyklos. Buvo pasiųstas būrys vyrų, vadovau- 
jamų Alonso Ohedos. Po kurio laiko jis grįžo, radęs Sibao 
srityje auksingo smėlio. Grįžus Ohedai, Kolumbas parašė 
karaliams memorialą, kur perdėtai kalba, kad čia buvo 
aptikta daug upių ir jose pasirodė tiek aukso, kad tie iš 
Jų, kurie visa tai savo akimis matė ir savo rankomis rin- 
ko pavyzdžius, grįžo nudžiugę ir taip plačiai pasakojo 
apie aukso gausumą, kad aš nedrįstu net jų žodžių per- 
duoti jūsų didenybėms. Kolumbas tvirtino taip pat, kad 
aptikęs „žymes įvairiausių prieskonių“. Ir čia buvo per- 
dėta, nes Kolumbo metu Espanjoloje teaugo vos vie- 
Na prieskonių rūšis, vadinama achis, arba ispaniškasis 


pipiras. Tame pačiame memoriale Kolumbas prašo kara- 
lius siųsti iš Ispanijos laivų su maistu, gyvuliais ir žemės 
ūkio padargais. Išlaidas siūlosi padengti vergais, kurių ga- 
lįs pristatyti dideliais kiekiais. 

1494 m. vasario 2 d. Kolumbas, pasilikęs sau 500 žmo- 
nių, 2 didelius laivus ir 3 karaveles, kitus 12 laivų sų 
žmonėmis grąžino į Ispaniją. Laivyno vadu buvo paskir- 
tas Antonijus Toresas. 

Kolumbas, žinoma, pasiuntė į Ispaniją nepatenkintus, 
nesveikus, bet ir iš likusiųjų daugumas norėjo grįžti. Ko- 
lumbui sirguliuojant, labiausiai nepatenkintų patylomis 
buvo sutarta pasigrobti visus ar dalį laivų ir grįžti namo. 
Suokalbį sukurstęs buvęs karalių dvaro valdininkas Pisa. 
Sužinojo Kolumbas. Pisa buvo areštuotas, o suokalbinin- 
kai nubausti. Salai valdyti buvo sudaryta 5 vyrų taryba, 
kurios pirmininku buvo Kolumbo brolis Diegas. Marga- 
ritą, Katalonijos riterį ir kurį laiką buvusį inkvizicijos 
teisėją, Kolumbas paskyrė kariuomenės vadu ir įparei- 
gojo nukariauti Espanjolą. Kolumbas Margaritui įteikė 
raštišką instrukciją, kaip tai padaryti. Kadangi kasikas 
Kaonabas pirmas stojo prieš ispanus, tai Kolumbas jo 
labiausiai ir bijojo. Jis smulkiai rašo, kaip apgaule įvi- 
lioti kasiką į spąstus. Tą šlykščią ,,„operaciją“ atliko Alon- 
sas Oheda. 

Pasiėmęs 10 vyrų ir grandines, jis išsėlino iš Izabelos 
į Maguanų kaimą, kur gyveno Kaonabas. Pakeliui jis pa- 
siuntė žygūną pranešti kasikui, kad einąs pas jį taikiais 
sumetimais ir norįs jam įteikti varpą. Garsas apie varpo 
skambėjimą buvo pasklidęs po Espanjolą, ir Sibao kasi- 
kas labai norėjo turėti tokį „brangų“ daiktą. Kaonabas pri- 
ėmė Ohedą vaišingai. Vaišių metu Oheda įtikino kasiką, 
kad Kastilijoje esąs įžymių žmonių paprotys užsidėti 
grandines ir pačiam susipančioti. Kasikas, norėdamas pa- 
sirodyti, kad gerbiąs ispanų didikų papročius, pats užsi- 
dėjo grandines ir susipančiojo. Tada Oheda pasodino jį 
ant arklio užpakaly savęs ir pasileido į Izabelą. Kad 
Kaonabas neištrūktų, jis buvo pririštas prie balno. Izabe- 
loje kasikas buvo įmestas į admirolo namo rūsį ir prira- 
kintas prie sienos. Vėliau, gabenant į Ispaniją, Kaonabas 
pagal vieną versiją nuskedęs, o pagal antrą — miręs. 

Pasveikęs ir apsitvarkęs Espanjoloje, 1494 m. balan- 
džio 24 d. Kolumbas su didžiuoju laivu ir dviem karave- 
lėmis išplaukė į vakarus naujų Žemių ieškoti. 

Jamaikos atradimas 


Praplaukęs sąsiaurį tarp Kubos ir Espanjolos, Kolum- 
pas patraukė pietine Kubos pakrante, kurios ispanai dar 
nebuvo matę. Plaukdami arti kranto, jūreiviai matė kal- 
nus, upių žiotis, įlankėles. Indėnai su savo laiveliais atga- 
pendavo paplotėlių, žuvies, vandens. 

Kadangi indėnai, kuriuos vežėsi su savim Kolumbas, 
pasakojo, kad netoli esanti Jamaikos ! sala, kur esą auk- 
so, tai Kolumbas, pagal tų pačių indėnų nurodymus, pa- 
suko laivus į pietvakarius. Gegužės 3 d. pasirodė ir Ja- 
mmaikos krantai. Ieškodamas patogaus uosto, Kolumbas 
pasiuntė valtį su jūreiviais, kad išmatuotų gretimos upės 
žiotis. „Priešais valtis pasirodė daugybė kanojų su gink- 
luotais ŽmMonėmis, pasirengusių ginti savo žemę“. Kitoje 
vietoje vėl indėnai trukdė valtims įplaukti į uostą, nors 
Kolumbo laivai stovėjo čia pat. Kolumbas įsakė šauti į in- 
dėnus. Kai 6 ar 7 indėnai buvo sužeisti, jie nustojo prie- 
šintis. Jokio aukso neaptikus, laivai po kurio laiko išplau- 
kė. Kolumbas plaukė pakrante į vakarus, bet priešingi 
vėjai labai trukdė. Tada Kolumbas pasuko Kubos link, pa- 
siryžęs paplaukti jos pakrante 500—600 ligų, kad įsitikin- 
tų, ar Kuba sala ar žemynas. Kolumbui tat buvo rimtas 
klausimas. Jei pasirodytų, kad Kuba žemyno dalis, tai tas 
žemynas ne kas kita, o „Azija“. Tada būtų buvęs suras- 
tas tiesiausias kelias į „Indijas“', ir jo žygiai karalių akyse 
būtų pateisinti. 

Plaukiant pakrante, pylė lietus. Pakrantė sekli. Plaukti 
buvo keblu. Tačiau Kolumbas vis dėlto yrėsi. Priplaukė 
keistą salyną. „Juo toliau plaukė, juo tirščiau buvo mažų 
ir žemų salelių. Vienos iš jų priminė smėlio atsalas, kitos 
apkermėjusios krūmokšniais, trečios buvo visai vandens 
apsemtos. Juo arčiau kurios buvo nuo Kubos kranto, juo 
jaukesnės, žalesnės. Kadangi jos buvo nesuskaitomos, ir 
kiekvieną iš jų neįmanoma buvo pavadinti atskiru vardu, 
tai admirolas visas tas salas pavadino Karalienės Sodu. 
Tą dieną priskaitę per 150 salelių. Kal kuriose salose 
——— 72>——> 


| Ž Jamaikos plotas su gretimomis salelėmis lygus 12,2 tūkst. km>ž. 
Didžiąją salos dalį užima klintinės aukštumos, kurios pakyla per kilo- 
metrą aukščio. Yra ir raukšlėtkalnių, kurie vietomis aukštesni kaip 
km. Pakrantėmis išplitusios žemumos. Yra karštų šaltinių. Nereti Že- 
Na drebėjimai. Klimatas karštas: vidutinė sausio temperatūra 24,3“, 
'ePos 27,6“; kritulių nuo 1800 iki „2000 mm. Augalija pusiaujinių miš- 
Ųų. Upėse yra krokodilų. Gausu paukščių. Gyveno indėnai aravakai. 

matėsi raudonų paukščių, panašių į gerves ir daug labai 
didelių vėžlių, taip pat gervių, varnų ir kt. 

Ištisas 25 dienas plaukiojo laivynas Kubos pakrante 
tarp salų salelių labirintų. Popiečiais pildavo lietūs. Vie- 
noje Kubos kranto vietoje pasirodė trobos, o laivus sutiko 
daugybė laivelių, pilni indėnų. Jie atgabeno maisto ir 
vandens. Visa tat keitėsi su ispanais į blizgučius. Kolum- 
bas įsakė sulaikyti vieną indėną. Indėnas tikino Kolumbą, 
kad ,„Kuba — žemė, iš visų šalių apsupta jūros, ir kad šios 
salos karalius gyvena tame pačiame krante į vakarus“. 
Praplaukęs 333 ligas, Kolumbas pasuko laivus atgal, nes 
pakrantė buvusi labai sekli. Prieš pasukdamas laivus at- 
gal, jis įsakė ekspedicijos notarui Ferdinandui Lukei pa- 
imti iš visų trijų laivų jūreivių formalius liudijimus, kad 
Kuba negalinti būti sala. Ar pats Kolumbas tikėjo, kad 
Kuba ne sala, o žemyno dalis, tenka abejoti. Juk vežamas 
indėnas aiškino, kad Kubą iš visų pusių plaujanti jūra. 
Įtartinas daiktas ir „liudijimų“ iš įgulos reikalavimas. Jei 
visi jūreiviai būtų tikėję, kad Kuba žemynas, tai ir liudi- 
jimai būtų buvę nereikalingi. Matyt, buvo ir priešingų 
nuomonių. / 

Nuo birželio 25 d. iki liepos 18 d. laivynas plaukė 
pietryčių kryptimi. Pasiekus Kristaus ragą, jūreiviai at- 
kuto: indėnai gabeno paplotėlius, žuvį, vaisius. Ilsėjosi 
čia tris dienas. Kadangi nepalankūs vėjaį trukdė plaukti 
tiesiog į Espanjolą, tai Kolumbas vėl nuplaukė į Jamaiką. 
Plaukdamas Jamaikos pakrante, visur matė kaimus, nuolat 
priplaukdavo gražių įlankėlių. Iš paskos plaukė indėnų 
laiveliai, kurie aprūpindavo jūreivius maistu. Tačiau kas 
vakaras liūtys ir audros. 

Rugpiūčio 19 d., stojus gražiems orams, Kolumbas 
plaukė į Espanjolą. Rytojaus dieną pasirodė ir Espanjolos 
krantai. Tačiau admirolas ilgai plaukiojo jos pakrantėmis, 
neskubėdamas grįžti į Izabelą. Tiktai kai jis sunkiai susir- 
go, kapitonai tuojau pasuko į Izabelą. 


Espanjolos nukariavimas 


Kolumbui esant kelionėje, iš Ispanijos į Izabelą at- 
plaukė su kariais ir maistu trys laivai, vadovaujami Ko- 
lumbo brolio Bartolomėjaus. Tačiau būrelis ispanų slapta 
pasigrobė tuos laivus ir grįžo į Ispaniją. 

Likę Izabeloje ir naujai atvykę ispanai pasipylė po 
9—3 vyrus po salą ir ėmė plėšikauti. Indėnai tuos plėšikus 
pradėjo gaudyti ir naikinti. Gandai apie juos pasklido po 
visą Salą. 

Salos valdovėliai, kasikai, buvo sukelti ant kojų — 
jie norėjo išvyti ispanus iš salos. Tiktai vienas kasikas, 
Guakanagaris, dėjosi su Kolumbu. 

Pasveikęs Kolumbas ruošė indėnams karą. Kadangi 
daugelį ispanų krėtė drugys, kiti buvo nusilpę po ligos, 
tai Kolumbas tesurinko 200 pėsčiųjų, 20 raitelių ir 20 šu- 
nų. Tačiau ta „armija“ buvo apginkluota šautuvais, durk- 
lais, strypais. Indėnai tokių ginklų neturėjo. Su primi- 
tyviais lankais ir strėlėmis, ietimis sunku buvo priešintis. 
Jie nemokėjo ir kariauti: masėmis stodavo prieš ispanus, 
o tiems tas mases lengva būdavo sumušti. Tat buvo ne 
karas, o beginklių žmonių piautynės. 

Kolumbas „kariavo“ 9 mėnesius, peržygiavo didžiąją 
salos dalį. Per tą laiką vyko klaikios indėnų žudynės — 
ištisos sritys liko tuščios, be žmonių. 

„Taip atsitiko dėl to, kad indėnai dėjo visas savo jė- 
gas, kad pamėgintų išmesti iš savo šalies tokius žiaurius, 
žvėriškus Žmones. Jie matė, kad be mažiausios priežasties 
iš jų atima tėvynę, laisvę, žmonas ir vaikus ir pačią gy- 
vybę, kasdien naikina žiauriai ir nežmoniškai. Krikščionys 
lengvai pasiekdavo savo tikslą, nes puldavo indėnus ant 
arklių, badydavo juos strypais, kapodavo kalavijais, per- 
kirsdami Žmones perpus, siundydavo šunimis, kurie dras- 
kydavo ir rydavo indėnus, degindavo juos gyvus ar ki- 
tokiais būdais beširdiškai ir bedieviškai juos kankindavo“ 
(Las Kasas). 

Pirmoji Ispanijos kolonija Naujajame Pasaulyje paties 
Kolumbo buvo aplaistyta nekaltų žmonių krauju. 

„Nukariavęs beveik visą salą, Kolumbas apdėjo gyven- 
tojus nepakeliamomis duoklėmis — auksu ir medvilne. Gy- 
Ventojai, palikę sodybas, ėmė bėgti į salos gilumą, kalnus. 
Dešimtys tūkstančių mirė nuo bado, ligų, ypač nuo ispanų 
atgabentų raupų. Kam nepavykdavo pabėgti, turėjo kaip 
Vergai dirbti aukso kasyklose ir plantacijose. Po dve- 
Jų metų nuo karo pradžios saloje beliko apie trečdalį 
Indėnų. į 
> Įsigalėjus Izabeloje geltonajam drugiui, teko mesti 
„Love ir keltis kitur. Visa kolonija buvo perkelta į pie- 
m) Espanjolos krantą. 1496 m. Bartalomėjus Kolumbas 

įkūrė čia miestą, kuris buvo pavadintas Santo Domingu. 
Vėliau jis tapo Dominikos respublikos sostine. 

Kolumbas pasiuntė į Ispaniją nedidelį kiekį aukso, 
vario, brangių medžių ir kelis šimtus indėnų vergų. Ta- 
čiau tas siuntinys tegalėjo padengti tik dalelę pinigų, 
paklotų ekspedicijoms. Todėl karaliai sulaužė sutartį su 
Kolumbu. Buvo išleistas įsakas, pagal kurį visi norintieji 
Kastilijos valdiniai galėjo keltis į naujas žemes, jei jie 
pasižadės trečdalį rasto aukso teikti karalių iždui. Valdžia 
įsipareigojo aprūpinti išvykstančiuosius metams maistu. Be 
to, galėjo į vakarus, išskyrus Espanjolą, organizuoti eks- 
pedicijas bet kuris verteiva naujų žemių ir aukso ieškoti. 

Kai Kolumbą pasiekė ši žinia, jį nukrėtė šiurpas. Jis 
skubiai grįžo į Ispaniją. 


Trečioji Kolumbo kelionė 


Karaliams Kolumbas pasakojo, kad kažkur Espanjolos 
viduryje atradęs Ofirą, šalį, iš kurios žydų karalius Salia- 
monas ėmęs auksą Jeruzalės šventovei puošti. Jam pavy- 
ko įtikinti karalius, kad jis 1adęs kažką ypatinga, kad, 
apsityrus naujose žemėse, pradės į Ispaniją plaukti auksas. 
Ir vėl jam buvo patvirtintos jo teisės. 

Nelengva buvo suorganizuoti naują ekspediciją — sun- 
ku surankioti pinigų ir žmonių. Nelinksmas naujienas pa- 
sakojo Kolumbo grąžintieji ar patys grįžę iš Espanjolos. 
Savanorių nebeužteko ir 6 nedidelėms karavelėms. Kad 
būtų galima vis dėlto surinkti atitinkamą kiekį žmonių ir 
pigiau kaštuotų, Kolumbas siūlė karaliams kurdinti jo 
„Žemės rojuje“ kriminalistus. Karaliaus įsakymu, teismai 
ėmė teisti kriminalistus išsiuntimui į Espanjolą. Ir dabar 
trūkstamus žmones teko verbuoti iš kalėjimų. Tokiu būdu 
vargiai pavyko prirankioti apie 300 Žmonių. 

Bet kurgi auksas, brangieji akmenys, prieskoniai? 
Kur jų ieškoti? Kolumbas kreipiasi į mokytą Katalonijos 
žydą juvelyrą, Chaimą Fererą, patarimo. Tas aiškina, kad 
tie brangūs daiktai esą gabenami iš pietinių kraštų, kuI 
gyveną žmonės juodos arba rusvos spalvos. ,,„Mano išma- 
nymu, tamstai tol nepavyks rasti tų daiktų, kol nesusi- 
dursi su panašiais žmonėmis"'. Jei taip, reikia tokių žmo- 
nių ieškoti — pasukti į pietus. Ir Espanjolos indėnai pa- 
sakojo, kad į jų salą buvę atvykę juodų žmonių iš pietų: 

kurių strypų galai buvę apkaustyti aukso, sidabro ir vario 
lydiniu. Tokių lydinių gabaliukų indėnai buvo davę ir 
Kolumbui. Tat reikia surasti juodų žmonių žemyną, apie 
kurio buvimą jis irgi buvo girdėjęs iš Espanjolos indėnų. 
Jo buvimą rodė ir to žemyno dalis, Kubos „pusiasalis“. 

Kolumbas nutaria nuo Kanarų salyno plaukti iki Žalio- 
jo Rago salyno, o paskui pasukti į pietvakarius ir plaukti 
iki juodųjų žemyno. | 


Trinidado salos ir Pietų Amerikos atradimas 


Mažas Kolumbo laivynas 1498 m. gegužės 30 d. iš- 
plaukė iš San Lukaro uosto. Pasiekęs Jero salą, 3 laivus 
Kolumbas pasiuntė į Espanjolą, o su kitais 3 laivais nu- 
plaukė į Žaliojo Rago salyną ir pasuko į pietvakarius. 
Liepos 13 d. vėjas nutilo ir stojo tokie nepakeliami karš- 
čiai, kad Kolumbas buvęs labai susirūpinęs. Nuo tų baisių 
karščių jūreivius išgelbėjo liūtys. Kolumbas sirgo podag- 
ra ir nemiga. 

Liepos 31 d. vienas jūreivis iš stiebo išvydo žemę. 
Tatai buvo sala, kurią Kolumbas pavadino Trinidado ! 
(Trejybės) vardu. Plaukdami salos pakrante, jūreiviai ma- 
tė įdirbtus laukus, trobeles, pakrantėje žvejojančius žmo- 
nes. Rugpiūčio 2 d. Kolumbas pasiekė vakarinę salos dalį, 
ragą, kurį jis pavadino Smėlio ragu, o greta esančią įlan- 
ką — Banginių įlanka. Joje sustojo laivai, ir išvargusiems 
jūreiviams buvo leista išlipti į krantą atsigauti. Atplauk- 
davo ir vietos gyventojų, bet jie bijojo nematytų laivų 
it žmonių. Vietos gyventojai ne juodi, o tokie pat, kaip ir 
visi indėnai. Jie buvę gražaus kūno sudėjimo. Jų ginklai — 
ne tik lankas ir strėlės, bet ir skydas. Iš čia matėsi nauja 
žemė. Kolumbas manė, kad tai nauja sala, ir pavadino ją 
Grasija (Palaima). Jam, žinoma, ir į galvą negalėjo ateiti, 
kad jis mato Pietų Amerikos žemyną. Trinidadą nuo Gra- 
sijos skyrė 2 ligų platumo, bet pavojingas sąsiauris. 

Nuo Trinidado Smėlio rago pietinės pusės sruvo nepa: 
Prastai smarki srovė, o jos kriokimas buvo toks stiprus, 


! Trinidado plotas — 4828 km?. Pietinė ir vidurinė dalis lygi arba 
kalvota, pakyla iki 300 m. Šiaurinėje dalyje yra neaukštų kalnų. Gausu 
Naftos ir asfalto. Klimatas karštas: vidutinė vasario temperatūra 25“, 
3egužės 27“, Vakarinėje dalyje kritulių iškrinta iki 1200 mm, o ryti- 
Deje — 3800 mmm. Vakaruose išplitusios savanos, o rytuose ir kalnuose — 
Pusiaujiniai miškai, Iš gyvūnų veisiasi šarvuočiai, skruzdėdos ir kt. 

„ 

kad visi paklaiko, nesitikėdami išvengti galo. Prieš šią 
srovę liejosi priešinga srovė, sukelta jūros pasipriešinimo, 
ir vanduo dviejų srovių susidūrimo vietoje kilo lyg aukšta 
kalva. Vienas laivas buvo išmestas ant jos viršūnės, — iki 
tol neregėtas vaizdas, antras laivas buvo nutrauktas nuo 
inkaro ir nusviestas į šalį. Tą sąsiaurį Kolumbas pavadino 
Gyvatės žiotimis. Plaukdamas pakrante į šiaurę, Kolum- 
bas pastebėjo, kad vanduo gėlas. Ir juo toliau jis plaukė, 
juo gėlesnis buvo vanduo. Jūreiviai sustodavo pakrantėse, 
susidurdavo su vietos gyventojais. Visi buvo sužavėti 
gamtos grožio. 

„Jis (Kolumbas) atrado gražiausias ir tankiausiai 
gyvenamas žemes iš visų iki tol matytų, ir, atvykęs į vie- 
tą, kurią jis dėl grožio pavadino Sodais, aptiko ten daugy- 
bę namų ir žmonių. Indėnai, kuriuos jis ką tik buvo pa- 
ėmęs į nelaisvę (6 žmonės), pasakė admirolui, kad žmonės 
šiose vietose nešioja drabužius, ir admirolas nutarė sustoti 
čia. O kai tik jis nuleido inkarus, prie laivų suplaukė 
daugybė kanojų... Kiekvienas indėnas nešiojo apdangalą 
iš gerai austo audeklo. Vienu iš jų aprišta galva, o kitas 
dengia kūną. 

Kai kurie iš atvykusių į laivą žmonių nešiojo ant kaklo 
aukso gabaliukus, ir vienas iš indėnų sakė, kad šioje že- 
mėje esą daug aukso, o iš aukso darą čia didelius veidro- 
džius“ (Las Kasas). 

Manydamas, kad Grasija sala, Kolumbas veltui ieškojo 
sąsiaurio vakaruose ir pietuose. „Taip aš praplaukiau ge- 
roką kelią, kol prisikasiau iki didelės įlankos, kurioje, 
kaip pasirodė, buvo keturi vidutinio didumo užtakiai, ir 
į vieną iš jų tekėjo didelė upė“. Ta upė buvo ne kas kita, 
Kaip Orinoko deltos šaka. Upės vanduo, susidūręs su jūrų 
srovėmis, darė sūkurius, kurie įvarė jūreiviams baimės. 

Tačiau maistas, skirtas Espanjolos gyventojams, gedo, 
be to, pats Kolumbas sirguliavo. Reikėjo skubėti į Espan- 
jolą. Jis pasuko laivus į šiaurės rytus, pasiekė Drakono 
žiočių sąsiaurį ir laimingai išplaukė į Karaibų jūrą. 

Plaukdamas į vakarus šių dienų Venecuelos pakrante, 
Kolumbas rado Žolinės (dabar Granadą) salą, ir pasiekė 
salas, kurių pakrantėse indėnai gaudė perlus. Jūreiviai jų 
išsikeitė į barškaliukus. Didžioji sala buvo pavadinta 
Margaritos (Perlų) sala. Pakrante jis nuplaukė nuo Drako- 
no žiočių iki Arajo pusiasalio rago, t. y. apie 300 km nuo 
Margaritos salos leidosi į šiaurę, į Espanjolą. 

Kolumbo pilies griuvėsiai Espanjoloje 


Gulėdamas kajutėje, Kolumbas galvojo apie naujus 
atradimus ir projektavo karaliams ataskaitą. Jis teisingai 
suprato, kad gėlo vandens gausumas Parijos įlankoje ro- 
do, jog į jį teka didelė upė, o didelė upė gali tekėti tik 
iš didelio žemyno. ,„Aš įsitikinęs, kad ši žemė yra labai 
didelė ir kad pietuose yra dar daug kitų žemių, apie ku- 
rias nėra jokių žinių. Ir jei ši upė teka ne iš žemiško ro- 
jaus, tai aš tvirtinu, kad ji srūva iš didelės žemės, esančios 
pietuose ir iki šiol niekam nežinomos“. Tačiau teisingi 
Kolumbo samprotavimai pinasi su nesąmonėmis. Laiške 
karaliams jis rašo, kad esą pasiekęs žemiškąjį rojų. Vieni 
biografai tat laiko ligonio kliedėjimu, antri — šarlataniš- 
kumu. Kolumbas darė visa, kad sudomintų visuomenę, 
Ypač Ferdinandą su Izabela, savo atradimais. Nuo to pri- 
klausė jo pasisekimas. 

1498 m. gegužės 20 d. pasirodė Espanjolos krantai. 
Admirolo sutikti išplaukė į jūrą Bartalomėjus Kolumbas. 
Jis papasakojo admirolui apie maištą Espanjoloje, kuriam 
Vadovaująs Fransiskas Roldanas. 

Roldanas buvo Espanjolos vyriausias teisėjas. Jis 
Pasinaudojo Kolumbo nebuvimu ir norėjo pasidaryti 

Espanjolos valdovėliu — kurstė ispanus prieš Kolumbus. 
Kurstyti buvo nesunku: atsigabento iš Ispanijos maisto 
ištekliai baigėsi, o dirbti daugumas nenorėjo, tik gražiai 
gyventi. Gražiai ir gyveno: vergai dirbo plantacijose, de- 
šimtys vergų turėjo medžioti, žuvauti. Bėgančius šaudyda- 
vo. Pagaliau Roldanas pradėjo kurstyti prieš Kolumbus ir 
indėnus. Jis patraukė į suokalbį karaibų kasiką. Kurstė 
indėnus ir kitose salos dalyse. 

„ Kaip tik į tą pakrantę, kur Roldanas kurstė indėnus, 
priplaukė Kolumbo pasiųstieji iš Kanarų salų 3 laivai. 
Roldanas tuojau prisistatė į laivus, pareiškė, kad esąs 
visos Espanjolos valdovas ir pareikalavo perduoti jam 
atvežtą maistą ir ginklus. Kapitonai, nežinodami padėties, 
davė Roldanui dalį maisto ir ginklų. Gavęs paramą, Rol- 
danas baudėsi žygiuoti į Santo Domingą, bet netrukus 
pasirodė ir Kolumbo karavelės. Norom nenorom Kolum- 
bas padarė su Roldanu žeminantį sandėrį. Roldanas buvo 
paliktas vyriausiuoju teisėju, maištininkams buvo garan- 
tuotas algų išmokėjimas už visą sukilimo laiką — jie buvo 
aprūpinti žemėmis ir vergais. 

Iš Ispanijos sklido blogos naujienos. Dvaras nebetikėjo 
Kolumbui. Visos tos svetimšalio ekspedicijos brangiai kaš- 
tuoja iždui, atvežamas auksas tepadengia tik dalį išlaidų. 
Jei Kolumbas rado Indiją, tai turėtų būti turtų, o jų nėra. 
Jo priešai kalba karaliui, kad Kolumbas auksą slepiąs, 
kad jis norįs pasidaryti naujų žemių karalium, atsiskirti 
nuo Ispanijos. O gal jo rastosios žemės visai ne Indija? 
Gal jis rado kokias nežinomas, bet neturtingas žemes? 
Kolumbo reikalai dar labiau pablogėjo, kai 1499 m. grįžo 
Vasko da Gamos ekspedicija, pasiekusi tikrą Indiją, plauk- 
dama aplink Afriką. Portugalai atgabeno muskato riešutų, 
pipirų, imbiero, cinamonų, deimantų, šilko, dramblio kau- 
Ic dirbinių. O Kolumbas? Matyt, koks plepus avantiūrįs- 
tas, melagis. Dvariškiai, grįžę iš Espanjolos, kaltino Ko- 
lumbą dėl netvarkos, maištų. Jis atradęs „nelaimių ir 
apgaulės kraštą, Kastilijos dvariškių kapines“. 

1499 m. karalius panaikino Kolumbo monopoliją atras- 
toms žemėms. Tuo pasinaudojo buvę laivų kapitonai iT 
kiti jūreiviai. 1500 m. į Espanjolą buvo pasiųstas naujas 
vietininkas — Fransiskas Bobadilja. Jis atvyko į Espan- 
jolą su dideliais karaliaus įgaliojimais. Kolumbas turėjo 
perduoti jam tvirtoves, laivus, ginklus, maisto ir kitokius 
sandėlius ir jo klausyti. Jis įsikūrė Kolumbo namuose 

ir viską pasisavino, jo pinigais apmokėjo visiems sulai- 
kytas algas, leido kiekvienam ispanui tiektis aukso per 
2») metų, sumažinant duoklę karaliaus iždui iki septintos 
dalies, vietoj iki tol buvusio trečdalio. Tuo jis patraukė 
; save kolonistus. 

Bobadilja įsakė areštuoti Kolumbą, jo brolius sukaus- 

tyti geležiniais pančiais. Kalėjime jie buvo laikomi labai 

riežtai — uždrausta savitarpyje ir su kuo nors pasima- 
tyti ar susirašyti. Du mėnesius buvo renkama medžiaga 
apie jų veiklą. Kolumbo priešams buvo patogu padirbėti. 
Po dviejų mėnesių „tardymo“, nė neapklausęs pačių Ko- 
lumbų, Bobadilja drauge su pranešimu karaliams pasiuntė 
įr surakintus Kolumbus. Jie turėjo būti perduoti į Boba- 
diljos draugo ir Kolumbo priešo kardinolo Fonsekos ran- 
kas. Lydėti ir saugoti kelionėje buvo pavesta Fonsekos 
sūnėnui. 

Kolumbai buvo pasodinti į atskirus laivus. Laivų ka- 
pitonai ir sargyba elgėsi mandagiai. Mat, laivų kapitonai 
buvo pasipiktinę elgesiu su Kolumbais. Fonsekos sūnė- 
nas norėjo net nuimti nuo Kolumbo pančius, bet tas at- 
sisakė. 

„Ne, Jų didenybės rašė man, kad aš visur klausyčiau 
Bobadiljos įsakymu: jų vardu jis sukaustė mane pančiais, 
ir aš nešiosiu juos tol, kol jie duos įsakymą nuimti; bet 
ir tada aš pasiliksiu šiuos pančius, kaipo dėkingumo ženk- 
lą už mano nuopelnus". 

Atgabenus sukaustytus Kolumbus, Ispanijos miestuose 
kilo pasipiktinimas, kuris pasiekė ir karalių dvarą. Fer- 
dinandas ir Izabela įsakė tuojau juos paleisti. Jie veid- 
mMainiškai raštu pareiškė Kolumbui užuojautą, žadėjo jam 
vėl grąžinti visas teises ir titulus, teikti visokią malonę. 
Bet tai — tik pažadai. 


= 


Padėtis Espanjoloje, išgabenus Kolumbą 


„ Bobadilja karaliavo Espanjoloje vos dvėjus metus. Gal 
būt, jo uždavinys ir tebuvo nuversti Kolumbą ir likviduoti 
JO valdymo pasekmes, o gal jis buvo pripažintas netinka- 
Mu vietininku. Jis neturėjo diplomatinio takto, ir įtakingi 
kolonistai jo nerėmė. Kaip ten bebūtų, jis buvo atšauktas 
1 Ispaniją, bet grįžtant uraganas nuskandino visą laivą. 

letininku buvo paskirtas Ovandas. 

Ovandui buvo įsakyta iš aukso ieškotojų imti iždu: 
trečdalį aukso. Visa kolonijos prekyba — karalių mono- 
polija. Indėnai turėjo dirbti rūdynuose už atlyginimą. 
Kadangi gausiau jau buvo atgabenama aukso ir perlų, tai 
pagausėjo ir norinčiųjų keltis į naujas žemes. 1502 m. 
Ovandas išplaukė su 23 laivais, kuriuose plaukė keli 
tūkstančiai naujų kolonistų. Jų tarpe buvo daug hidalgų 
ir pasiturinčių ispanų. Daugelis kėlėsi su visomis šeimo- 
mis. Plaukė ir vienuolių būrys platinti tarp „laukinių“ 
krikščionybės. Tat buvo pradžia masinio Antilų koloni- 
zavimo. Kolumbui buvo leista pasiųsti su Ovandu savo 
įgaliotinį, kad gautų priklausomą pelno dalį ir grąžintų 
Bobadiljos pasisavintą jo turtą. Indėnų likimas buvo tra- 
giškas. 

„Krikščionys su savo arkliais, kalavijais ir strypais 
ruošdavo indėnų piautynes ir neapsakomai žiauriai elgėsi. 
Įsibrovę į kaimą, jie nepalikdavo nė vieno gyvo — toks 
likimas ištikdavo ir seną, ir jauną. Krikščionys lažydavosi, 
kuris iš jų vienu kalavijo smūgiu perkirs Žmogų perpus 
arba nukirs jam galvą, arba perskros vidurius. Pagriebę 
vaikus už kojyčių, atplėšdavo nuo motinos krūties ir 
trenkdavo į uolą, arba sviesdavo motiną su vaiku į upę, 
ir taip darydavo su visais, kuriuos sutikdavo savo kely- 
je... Ir kadangi visi, kas tik galėjo pabėgti, slėpėsi miš- 
kuose ar kalnuose, besigelbėdami nuo žmonių, taip ne- 
žmoniškų ir negailestingų, tokių žiaurių naikintojų ir 
mirtinų žmonių giminės priešų, tai buvo išmokyta ir iš- 
muštruota pikčiausių šunų, kurie, pamatę indėną, akimirka 
sudraskydavo jį į gabalus... O kadangi kartais indėnai 
užmušdavo ką nors iš ispanų, tai pastarieji pagal susita- 
rimą už vieną krikščionį užmušdavo šimtą indėnų“ 
(Las Kasas). 

Ir mirė indėnai, kaip džin lapai krito. 1495 m. Ko- 
lumbas buvo apdėjęs duokle milijoną šimtą tūkstančių 
Espanjolos indėnų, o po 15 metų jų beliko mažiau kaip 
15 tūkstančių. 

Katastrofiškai nykstant Espanjolos indėnams, imta ga- 
benti vergus iš Kubos, Jamaikos ir Puerto Riko salų bei 
Mažųjų Antilų, nes tose salose ispanų kolonijos ėmė kur- 
tis kiek vėliau. Sparčiai nykstant vietos gyventojams if 
tose salose, vergus imta gabenti iš Pietų Amerikos ir pa- 
galiau — Afrikos negrus. Negrų palikuonys, iš dalies su- 
mišę su ispanais kolonistais, įsigyveno visoje Haiti saloje. 

Ketvirtoji Kolumbo kelionė 
ir Centrinės Amerikos krantų atradimas 


Kai Kolumbas surakintas buvo pristatytas į Ispaniją, 
atrodė, kad jo, kaip keliautojo, karjera baigta. Tačiau jam 
pavyko įtikinti karalius, kad jis galįs atrasti jūrų kelią, 
apiplaukti aplink pasaulį ir rasti naujų žemių. Ferdinan- 
das laikė Kolumbą blogu administratorium, bet geru atra- 
dėju. Pagaliau, norėdamas atsikratyti įkyriu prašytoju, 
davė sutikimą. Jam buvo duoti 4 laivai, po 50—70 t talpos 
kiekvienas. Laivų įgulą sudarė 150 žmonių. Kolumbui bu- 
vo uždrausta sustoti Espanjoloje. Espanjolos valdytojui 
Ovandui irgi buvo pasiųstas karaliaus įsakymas, kad jo ne- 
įsileistų. 1502 m. pavasarį Kolumbui buvo įsakyta tuojau 
išplaukti į vakarus. Kolumbas buvo jau pasenęs, sveikata 
pašlijusi, bet kelionių aistros neužgesusios. Į šią kelionę 
jis pasiėmė savo ištikimą draugą ir patarėją brolį Barto- 
lomėjų ir jaunį sūnų Fernandą, kuriam tada buvo 
13 metų. 

Kolumbas plaukė į Espanjolą ir birželio gale pasiekė 
Santo Domingo uostą. Jis per pasiuntinį prašė Ovandą 
leisti sustoti uoste, nes „vienas laivas nebegali spirtis 
audroms ir neišlaikys tolimo plaukimo“. Ovandas atsisa- 
kė. Kai kurie biografai pasakoja, kad Kolumbas numatęs 
audrą ir norėjęs nuo jos pasislėpti uoste. 

Kaip tik tuo metu buvo ruošiami Ovando laivai į Ispa- 
niją su auksu. Kolumbas, tat matydamas, pasiuntęs vieno 
laivo kapitoną įspėti Ovandą ir patarti sulaikyti kelioms 
dienoms laivus uoste. Laivų kapitonai tik nusijuokę iš 
Kolumbo ir prašę Ovandą, kad tuojau leistų plaukti. Lai- 
vynas, susidedantis iš 21 laivo, išplaukė. 

Kolumbas, negavęs leidimo sustoti Santo Domingo uos- 
te, plaukė pakrante, ieškodamas kokios upės žiočių, kad 
galėtų prisiglausti audros metu. Netrukus pradėjo kilti ir 
audra. Kolumbas laikėsi netoli kranto, ir jo laivas išliko 
Sveikas. Kitų laivų kapitonai, bijodami, kad laivai nesu- 
Sikultų į krantą, paplaukė į jūrą ir nuo audros smarkiai 
Nukentėjo. Audrai aptilus, Kolumbo laivai susirinko va- 

arinėje salos pakrantėje. 

Kitoks likimas ištiko Ovando laivyną. Laivas, kuriuo 
Plaukė Bobadilja, Rolandas ir kiti Kolumbo ' priešai, buvo 
Uragano sukultas į šipulius. Kiti laivai su auksu irgi nu- 
Skendo. Tik keletui jų pavyko grįžti į Santo Domingo. 

Apie liepos vidurį Kolumbas Espanjolos ir Jamaikos 
pietinėmis pakrantėmis plaukė į vakarus ir liepos 30 d. 
priplaukė salelę, kuri buvo Hondūro šiaurinėje pakran- 
tėje. Pietuose stūksojo kalnai. Kolumbas nutarė, kad ten 
esąs žemynas. Taip ir buvo. 

Salelės gyventojai buvo neturtingi — jie neturėjo nei 
aukso, nei perlų. Jokių civilizacijos reiškinių nesimatė. 
Tačiau netrukus prie laivų priplaukė iki tol nematyta val- 
tis, kurioje sėdėjo 25 irkluotojai. Ji buvo padaryta iš 
didelio medžio. Jos viduryje stovėjo net palapinė iš di- 
delių lapų. Palapinėje sėdėjo „kasikas“— valties savinin- 
kas, apsuptas moterų ir vaikų. Valtyje buvo pridėta mar- 
gų audeklų ir drabužių, indų iš medžio ir bronzos, ginklų 
ir kitų reikmenų. Tat rodė daug aukštesnę už visų iki tol 
matytų indėnų kultūrą. Valtyje indėnai kartojo žodį maja. 
Jūreiviams ir į galvą neatėjo mintis, kad čia jie susitiko 
su Naujojo Pasaulio kultūringa majų tauta. Tačiau aukso 
ir perlų jie neturėjo. Kai jūreiviai parodė jiems aukso, 
tai tie rodė į pietus, į žemyną. Tarp jų buvo senukas, 
kuris nubraižė Kolumbui net kažką panašaus į žemėlapį. 
Kolumbas senuką, kaip kelionės vadovą, pasiėmė į laivą. 
Laivynas plaukė į pietus. Kolumbui rūpėjo ne tik auksas, 
bet ypač rasti sąsiaurį į jūras, kurios plauja „Pietų Indi- 
jos“ krantus. 

Sunkiai Kolumbas pasiekė žemyną ties Hondūro ragu, 
nes pūtė smarkūs priešingi vėjai. Pasiekęs žemyną, Ko- 
lumbas plaukė jo pakrante į rytus. Plaukti buvo sunku ir 
pavojinga. Apie -tą plaukimą laiške karaliams jis pasakoja: 

„Ištisas 88 dienas siautėjo tokia smarki audra, kad 
nesimatė nei saulės, nei žvaigždžių. Į laivus ėmė sunktis 
vanduo, burės buvo sudraskytos, nuskendo valtys, lynai 
ir daug daiktų. Daugelis iš tų, kurie atrodė stiprūs dvasia, 
nusiminė, ir taip buvo visą laiką... Aš pasiekiau Kariaijo 
žemę (dabar Hondūras), kur sustojau taisyti laivų, papil- 
dyti maisto atsargų ir duoti poilsio žmonėms, kurie buvo 
išvarginti ligų. Aš pats ne kartą buvau arti mirties“. 

Kolumbo laivynas per 40 dienų nuo Hondūro rago 
nuplaukė vos 350 km rytų kryptimi. Toliau krantas pasu- 
ko į pietus. Jis buvo žemas ir plokščias. Matėsi plačios 
upių žiotys, lagūnos. Kolumbas plaukė rytine Nikaragua 
pakrante, ir plaukė labai greit, nes per 2 savaites nuplau- 
kė 500 km. Kai krantas pasuko į pietryčius, Kolumbas 
sustojo pasilsėti, papildyti maisto atsargų. 

Spalio pradžioje Kolumbas leidosi toliau pakrante, 
dabar jau į pietryčius. Kadangi pas vietos gyventojus, 
kurie su savo valtimis priplaukdavo prie laivų, ispanai 
matydavo ant kaklo aukso plokštelių, „aukso veidrodžių“ 
ir kitokių puošmenų, girdėjo, kad krante esą aukso, todėl 
ir krantą Kolumbas pavadino Aukso Krantu. Paplaukus 
apie 300 km, krantas pasuko į šiaurės rytus. Ispanai pri- 
plaukė Veragua (Panama) kraštą. Sustojus vienos upės 
žiotyse, prasidėjo mainų prekyba. Indėnai pasijuto esą 
apgauti, ėmė reikšti nepasitenkinimą, bet keliais šūviais 
puvo „nuraminti“. 

Kolumbo laivynas plaukė Panamos pakrantėmis pus- 
antro mėnesio. Pylė lietūs, šėlo audros. Laivai, išvarpyti 
jūrų kirminų, ėmė pūti. Pailsėti ir laivų taisyti Kolumbas 
sustojo vienos upės žiočių uoste, kurį pavadino Belenu. 
Kolumbas galvojo čia įkurti koloniją: palikti dalį įgulos, 
o jos viršininku paskirti brolį Bartolomėjų. Mat, Veragua 
upės pakrantėmis buvo aptikta aukso. Buvo pradėtos ir 
statybos. Tačiau sukilę vietos gyventojai dalį vyrų iš- 
pliekė. Nepadėjo ir įkaitai, kurių 50 buvo sukišta į admi- 
rolo laivo apatinę dalį. Daliai jų pasisekė pabėgti. Kiti 
buvo sugaudyti ir vėl sukišti į laivą. Rytojaus dieną juos 
visus rado pasismaugusius — verčiau mirtis, negu nelais- 
vė. Kolumbas suprato, kad su tokiais žmonėmis vargu 
susidoros jo palikti vyrai. Todėl, palikęs labai apgadintą 
vieną laivą, jis plaukė toliau Panamos pakrante. Kurį lai- 
ką paplaukus, teko mesti ir antrą laivą. Liko 2 laivai, 
bet ir tie buvo audrų apdaužyti ir kirminų išvarpyti. 


Vargai Jamaikoje 


1503 m. birželio 24 d. Kolumbui pavyko su likusiais 
2 laivais pasiekti vieną Jamaikos įlankėlę ir užplaukti su 
skęstančiais laivais ant seklumos. Laivų triumai, t. y. apa- 
tinės dalys, tuojau prisipildė vandens. Įgula įsikūrė ant 
denių. Laivų šonuose buvo padarytos užtvaros, kad leng- 
Viau būtų gintis, užpuolus indėnams. Kolumbas, bijoda- 
Mas, kad jo vyrai plėšikavimais nesukiršintų vietos gy- 
Ventojų, į krantą mažai ką teleisdavo. Nepersekiojami 
Vletos gyventojai atgabendavo ispanams maisto, kurį 
Keisdavosi į blizgučius. Jūrininkai viešai reiškė savo 

nepasitenkinimą ir kaltino admirolą. O admirolas, ligų su- 
remtas, daugiausia gulėjo. 

Ekspedicija pateko į bėdą. Išgelbėti gali tik koks ispa- 
nų laivas. Bet kiek jo reiks laukti? Pagaliau pora Kolumbo 
karininkų — Mendesas ir Figeskas — pasišauna indėnų 
valtimis nuplaukti į Espanjolą ir paprašyti jos vietininką 
Ovandą laivo. Kolumbas parašė du laiškus: vieną Ovan- 
dui, prašydamas paramos, antrą ilgą laišką-ataskaitą ka- 
raliams apie savo ketvirtąją kelionę ir visas bėdas. 

Karininkai išplaukė dviem valtimis, kurias irklavo 
indėnai. Apie 200 km per vandenyną tarp Jamaikos ir 
Espanjolos laimingai pavyko praplaukti. Ovandui su Ko- 
lumbo laiškais prisistatė nepageidaujami svečiai. Krikš- 
čioniška dorovė lyg ir reikalautų padėti žmonėms nelai- 
mėje, bet padėdamas gali pats netekti valdžios ir turtų. 
Gal geriausia palaukti, kol Kolumbas Jamaikoje gaus 
galą, nes jis ligonis. 

Ovandas labai mandagiai priėmė Kolumbo karininkus, 
bet taip pat mandagiai, „labai apgailestaudamas“ atsisakė 
padėti Kolumbui. 

Karininkams išplaukus, Kolumbo vyrai ilgą laiką ne- 
žinojo, ar pasiekė jie Espanjolą, ar ne. Visi puolė į neviltį. 
Nepasitenkinimas virto suokalbiu. Prieš Kolumbą sukilo 
beveik visi sveiki karininkai ir dalis jūrininkų, iš viso 
50 vyrų. Jie pasigrobė beveik visą maistą, 10 indėnų eldi- 
jų, kelias dešimtis indėnų irkluotojų ir leidosi į Espanjolą. 
Kolumbas gulėjo. Tik liga jį ir išgelbėjo nuo mirties — 
gulintį admirolą lyg ir nebepatogu buvo pribaigti. Tačiau 
du kartus šturmas pribloškė bėglius vėl prie Jamaikos. 
Tada jie pasiskirstė būreliais po salą ir plėšė vietos gy- 
ventojus. 

Su Kolumbu liko tik jam ištikimi vyrai ir ligoniai. 
Norėdami išlikti gyvi, gauti iš vietos gyventojų maisto, 
jie labai švelniai elgėsi su apylinkės gyventojais. Tačiau 
ilgainiui pastarieji apsiprato su nereikalingais barškaliu- 
kais ir pradėjo nebekeisti jų į maistą. Grėsė galas. 

Tada Kolumbas sugudravo. Žinodamas, kad po kelių 
dienų turi įvykti mėnulio užtemimas, jis pasiuntė savo 
vertėją indėną pas kasikus, kad sukviestų juos į „svarbų 
pasitarimą“ mėnulio užtemimo išvakarėms. Tiems susirin- 
kus, Kolumbas kalbėjo: 

„Dievas įširdęs indėnų elgesiu, nes jie, priešingai susi- 
tarimui, nustojo statyti jo ištikimiems tarnams maistą, II 

„odėl nori nubausti indėnus badu ir maru. Jis įsakė Ko- 
jgmbui, savo tarnui, įspėti indėnus, o kad jie neliktų 
kurti tam įspėjimui, dievas šią naktį parodys ženklą dan- 
uje: mėnulis pakeis savo šviesą, jis palengva aptems, ir 
„at bus pranešimas apie klaikias nelaimes, kurios ištiks 
indėnus". 

Toks iškilmingas Kolumbo pareiškimas vienus indėnus 
sujaudino, o kitus prajuokino. Visi laukė nakties. Mėnu- 
liui patekėjus, visi jį stebėjo. Nieko įtartina nematydami, 
pradėjo šūkauti, kad Kolumbas esąs apgavikas. Taip bešū- 
kaliojant, mėnulis ėmė temti. Visi persigando. Indėnai 
viską pažadėjo, kad tik Kolumbas prašytų savo dievo vis- 
ką dovanoti ir pašalintų grėsmę. Šis pažadas buvo ištesė- 
tas. Kai mėnulis pasiekė didžiausio aptemimo, Kolum- 
bas išėjęs paskelbė, kad esąs išklausytas, ir mėnulio 
šešėlis ėmė slinkti. Kai mėnulis išnėrė, visi nudžiugo: 
indėnai „išvengė“ nelaimių, 0 ispanai buvo aprūpinti 
maistu. 

Tiktai po 8 mėnesių į Jamaiką atplaukė net du laivai: 
vienas Mendeso paruoštas admirolo sąskaita, o antras — 
pasiųstas Ovando. Įtakingų Kolumbo šalininkų skatina- 
mas, Ovandas pagaliau nutarė pasiųsti laivą. Rūpėjo ir 
auksas. Mat, Kolumbas per Mendesą buvo pranešęs, kad 
atradęs „aukso kraštą“. 


Grįžimas | Ispaniją ir mirtis 


1504 m. birželio 24 d., išbuvęs Jamaikos varguose 
ištisus metus, Kolumbas su savo draugais ir priešais iš- 
vyko į Espanjolą. Nesvetingai admirolą sutiko jūra — iki 
Espanjolos teko pusantro mėnesio grumtis su audromis. 
Pasiekus Santo Domingą, veidmainys Ovandas mandagiai 
sutiko Kolumbą ir įkurdino savo namuose. Tačiau netru- 
kus, kilus tarp jų ginčams, Kolumbas pasisamdė du laivus 
ir 1504 m. rugsėjo 12 d. išplaukė į Ispaniją. Vienam lai- 
Vui vadovavo jis pats, antram — brolis Bartolomėjus. Su 
Kolumbu išplaukė ir jam ištikimi vyrai. 

„Vos spėjo laivai išplaukti iš Santo Domingo uosto, 
kilo audra ir Kolumbo laivas neteko stiebo. Tada Kolum- 
as su savo vyrais persikėlė į brolio laivą, '0 apgadintą 
Šavąjį laivą pasiuntė atgal į Santo Domingą. Persekiojo 
olumbą Atlantas ir toliau — kelias savaites šėlo audros. 

Audros nuvertė didįjį stiebą, apdraskė bures. Admirolą 
kankino reumatizmas — jis tūnojo savo kajutėje. Tiktai 
lapkričio 7 d. pasirodė Ispanijos krantai. Pagaliau aplam- 
dytas laivas įplaukė į San Lukaro uostą. 

Paskutinėje kelionėje Kolumbas išbuvo pustrečių metų. 
Teisybė, nepavyko jam surasti „vakarų perėjimo“ į „Pie- 
tų jūrą“ ir apiplaukti žemę, bet jis atrado Centrinės 
Amerikos pakrantes, aptyrė apie 1500 km Karaibų jū- 
ros pietvakarinių krantų, aptiko aukštos kultūros gy- 
ventojų. 

Iš San Lukaro uosto ligonis admirolas buvo nuvežtas 
į Seviliją. Ten jis tikėjosi pasveikti ir pradėti rūpintis savo 
ir savo bendražygių reikalais. Grįžęs į Ispaniją, sužinojo, 
kad Izabela, kurią jis laikė savo globėja, mirusi. Rašė jis 
laiškus Ferdinandui, prašydamas grąžinti jam naujųjų 
žemių vicekaraliaus titulą ir atitinkamą pelną, bet Ferdi- 
nandas tylėjo. Maža to, 1505 m. vasario mėnesį į Espan- 
jolą buvo pasiųstas įsakymas parduoti visą Kolumbo 
turtą, kad būtų iš ko atlyginti jo skolintojams. 

Tiktai 1505 m. rugsėjo mėnesį Kolumbas, įtempęs pas- 
kutines jėgas, nuvyko į Segoviją, kur gyveno karalius. 
Ferdinandas Kolumbą priėmė mandagiai, bet šaltai ir nie- 
ko nepažadėjo. Ferdinando prižadų sulaužymas ir nedė- 
kingumas Kolumbą sukrėtė. Jis vėl įsisirgo ir daugiau ne- 
beatsikėlė. 1506 m. gegužės 20 d. Valjadolide Kolumbas 
mirė. Ferdinandui iš karto palengvėjo — nužengė į kapą 
įkyrus „kaži kokių teisių ir turtų“ ieškotojas. 

Kolumbas buvo palaidotas Valjadolide. 1513 m. jo 
palaikai buvo pervežti į Seviliją ir palaidoti vienuolyne. 
1536 m. giminės, vykdydami admirolo testamentą, jo kars- 
tą su palaikais pervežė į Espanjolą ir palaidojo Santo Do- 
mingo katedroje. Kai XVIII a. gale Haiti (Espanjola) ati- 
tcko Prancūzijai, Kolumbo karstas buvo pervežtas į Kubą 
ir patalpintas Havanos katedroje, o 1897 m., kai Kuba 
atiteko JAV, jis buvo vėl atvežtas į Seviliją ir palaidotas 
katedroje. 

Kolumbas — didis jūreivis ir atradėjas. Jis pirmasis 
keturis kartus perplaukė Atlantą subtropinėje ir tropinėje 
juostoje, pirmasis iš europiečių plaukė po Karaibų jūrą. 
Jis atrado visas didžiąsias Antilų salas: Kubą, Haiti, Ja- 
maiką ir Puerto Riką. Jis atrado centrinę Bahamų salyno 
dalį ir didžiąją dalį Mažųjų Antilų salų. Jis pirmasis pa- 
siekė Centrinės ir Pietų Amerikos krantus. Kolumbas nu- 

manė, kad jis yra didžių atradimų angoje, bet kad jis 
atrado visą didžiulį žemyną, žinoma, negalėjo žinoti. Tat 
paaiškėjo vėliau, kai buvo nukariauta Meksika, Peru ir kiti 
kraštai. 


KOLUMBO AMŽININKŲ KELIONĖS 
Į NAUJĄJĮ PASAULĮ 


Kad ir maža atvežė Kolumbas aukso per pirmąsias dvį 
keliones, bet vis dėlto jo rado. Auksą pranašavo Kolum- 
bas ir jo bendrininkai. Ir kai karalius 1495 m. nutraukė 
sutartį su Kolumbu ir leido plaukti į naujas žemes visiems, 
kas nori, tuojau atsirado iš Kolumbo jūreivių norinčių 
išmėginti laimę. Juo labiau, kad senas Kolumbo asmeninis 
priešas vyskupas Fonseka keliones rėmė. 

Vienas iš pirmųjų 1499 m. birželio mėnesį išplaukė 
viena karavele Pedras Alonsas Ninjas, visų trijų Kolumbo 
ekspedicijų dalyvis. Laivas buvo nedidelis, vos 50 t tal- 
pos, o jo įgulą sudarė tik 33 vyrai. Kadangi pinigus ekspe- 
dicijai rengti buvo davęs Sevilijos bankininkas Luis Gera, 
tai, jam reikalaujant, laivo kapitonu buvo jo brolis Kris- 
tobalis Gera. 

Ispanai laimingai pasiekė Karaibų jūrą, apsuko Parijos 
pusiasalį ir išsikėlė Margaritos saloje. Kai vietos gyven- 
tojai čia pristigo perlų, ispanai apsuko Arajos pusiasalį 
ir išsikėlė į žemyną ties Kumano kaimu (dabar miestas), 
atradę ir praplaukę Karjako įlanką. Kad ir nerūpėjo Nin- 
jai su Gera atradimai, o tik turtai, tačiau, beieškodami tur- 
tų, beprekiaudami su vietos gyventojais, jie nukeliavo 
apie 300 km Perlų pakrante, kur Kolumbas nebuvo buvęs, 
ir ją aptyrė. Tiktai kai perlai baigėsi, o vietos gyventojai, 
priešingai nusiteikę, tūlose vietose neleisdavo išsikelti 
į krantą, ispanai pasuko laivą atgal ir 1500 m. balandžio 
mėnesį grįžo į Ispaniją. 

Niekas iki tol nebuvo pargabenęs į Ispaniją tiek perlų, 
kaip Ninja su Gera. Per trumpą laiką jie pralobo. Teko 
ir karaliaus iždui. Tat buvo paskatinimas kitiems pirk- 
liams ir avantiūristams ruošti ekspedicijas. 

Antrojoje Kolumbo ekspedicijoje savo drąsa ir apsuk- 
Iumu pasižymėjo karininkas Oheda. Espanjoloje jis va- 
dovavo būriui, kurį Kolumbas buvo pasiuntęs ieškoti 
aukso. Tačiau Oheda pasižymėjo ir avantiūristo savybė- 
Mis: buvo garbėtroška, žiaurus, žodžio laužytojas, sirgo 

aukso karštlige. Plėšimai ir žmogžudystės — paprastas jo 
amatas. Tas pats Oheda išdavikiškai pagrobė ir kasiką 
Kaonabą. Natūralu, kad greit jis pasidarė Kolumbo priešų 
ir dalyvavo sąmoksle prieš savo admirolą. Gal būt, dėl to 
jį globojo ir Fonseka. 

Pirmuoju vairininku (locmanu) buvo pakviestas La 
Kosa, „geriausias iš vairininkų, kada nors gyvenusių pa- 
saulyje“ (Las Kasas). Vairavimo meno La Kosa buvo 
išmokęs, ne kartą plaukydamas Afrikos pakrantėmis ir da- 
lyvaudamas dviejose Kolumbo kelionėse. Jis buvo ir įžy- 
mus kartografas. Yra išlikęs jo sudarytas apie 1500 m. 
žemėlapis, kuriame nupieštos visos iki to laiko portugalų 
atrastos Žemės už vandenyno. Kad ir buvo La Kosa antro- 
sios kelionės metu prisiekęs Kolumbui, kad Kuba — Azijos 
pusiasalis, tačiau jo žemėlapyje Kuba — sala. Drauge La 
Kosa buvo ir žiaurus vergų prekiautojas. 

Be kitų, Ohedos ekspedicijoje dalyvavo ir Amerigo 
Vespučis, kurio vardu vėliau buvo pavadintas naujas že- 
mynas — Amerika. Jis, matyt, atstovavo florentiečių ban- 
kinei kontorai, kuri rėmė ekspediciją. 

Keturių karavelių Ohedos ekspedicija išplaukė iš 
Santa Marija uosto 1499 m. gegužės 20 d. Ji plaukė į piet- 
vakarius ir po 27 dienų pasiekė Amerikos krantą ties šių 
dienų Olandijos Gvijana, t. y. apie 100 km į pietryčius 
nuo Parijos pusiasalio. Toliau ispanai plaukė pakrante iki 
Orinoko deltos ir Kolumbo atrastais sąsiauriais įplaukė 
į Karaibų jūrą. Perlų pakrante Oheda plaukė keliomis 
savaitėmis vėliau už Ninją. Dėl to ir perlų rado mažai — 
jie buvo „išpirkti“ Ninjo. Iki Kodero rago Oheda plaukė 
jau Ninjo atrastomis pakrantėmis. Nuo minėtojo rago jis 
keliavo ispanų nelankytomis pakrantėmis, kur gyveno 
„nesvetingi“ gyventojai. Jie ne tik atsisakydavo keisti 
auksą ir perlus į ispanų „prekes“, bet vietomis ir į krantą 
nenorėdavo įsileisti. Vienoje vietoje, besikeliant į krantą, 
20 ispanų buvo sužeista, o vienas užmuštas. Keršydami 
ispanai sukūreno vieną jų pakrantės kaimą. 

Be Gvijanos krantų ir Orinoko deltos, Ohedos ekspe- 
dicija atrado Pietų Amerikos pakrantę nuo Kodero rago 
iki La Velos rago su Paraguano ir Goachiro pusiasaliais ir 
Tristės, Venecuelos bei Marakaibo įlankomis. Marakaibo 
įlankoje ispanai rado ištisą kaimą, pastatytą vandenyje 
ant polių. Dėl to įlanką ir krantą pavadino Venecuela 
(Mažoji Venecija). Oheda atrado ir visą eilę salų, iš kurių 

vieną dėl aptiktų aukšto ūgio žmonių pavadino Milžinų 
sala (Kiurasao). Apskritai Ohedos ekspedicija ištyrė apie 
3000 km naujo žemyno krantų. Tatai buvo didis atra- 
dimas. 

Maistas baigėsi, ir ekspedicija nuplaukė į Espanjolą. 
Čia Oheda įsijungė į maištą prieš Kolumbą. 1500 metų 
pradžioje Ohedos įgula užpuolė ir apiplėšė Bahamų salų 
gyventojus ir pasigrobė per 200 vergų. Iš Espanjolos 
Ohedos karavelės išplaukė kovo pradžioje, bet dėl audrų 
tik liepos viduryje pasiekė Kadiso uostą su prikimštais 
triumais indėnų, kurie tuojau buvo išparduoti kaip ver- 
gai. Visas pelnas ir buvo iš vergų, nes aukso ir perlų 
parvežė labai mažai. 

Pirmojoje Kolumbo kelionėje „„Ninjos“ kapitonu buvo 
Visente Pinsonas. Tai jaunis brolis Alonso Pinsono, kuris 
buvo „Pintos“ kapitonu. Visentui vadovauti ekspedicijai 
teko, tur būt, dėl to, kad vyresnysis brolis Alonsas jau 
buvo miręs. 

Keturių karavelių ekspedicija buvo suorganizuota pa- 
ties Visento ir Pinsonų giminės lėšomis. Ekspedicija iš 
Ispanijos išplaukė 1499 m. lapkričio mėnesį. Nuo Žaliojo 
Rago salų Pinsonas pasuko laivyną į pietvakarius, pra- 
plaukė pusiaujį ir pasiekė naują žemyną apie 6? pietų 
pločio. Tatai buvo ne kas kita, kaip Brazilijos krantas. 

Pinsonas su notaru ir jūrininkais išsikėlė į krantą, pa- 
statydino kelis kryžius ir naują Žemę paskelbė Kastilijos 
valda. Plaukdami toliau į šiaurės vakarus, ispanai aptiko 
gėlą vandenį, o kai paplaukė 200 km į krantą, rado Ama- 
zonės deltos šaką — Parą. Salose vaikštinėjo išsigražinę 
kūnus visai nuogi žmonės, kurie draugiškai sutiko ispa- 
nus. Ispanai pasigrobė 36 indėnus ir leidosi toliau. Ties 
pačiu pusiauju Pinsonas atrado vandeningiausios pasau- 
lyje upės — Amazonės — žiotis. Kadangi priešais žiotis 
buvo dideli plotai gėlo vandens, tai Pinsonas juos pavadi- 
no Mar Dulse (Gėla jūra). Paplaukęs pakrante apie 
3000 km į šiaurės vakarus, Pinsonas pasiekė Gvijaną, ku- 
rią jau buvo atradęs Oheda. Jokių turtų, be brazilme- 
džių ', naujame krante ispanai neaptiko. Nuo Gvijanos 
pakrantės Pinsonas leidosi į Espanjolą. Pakeliui jis atrado 





!Brazilmedis — turintis kietą, gelsvai raudoną medieną. Pasto- 
Vėjusi mediena darosi tamsiai raudona. Ji vartojama brangių baldų 
gamyboje. Iš jos gaunama dažų — brazilino. 

iki tol nežinomą Tobago ! salą, kuri yra už 35 km į šiau- 
rės rytus nuo Trinidado salos. Espanjolą Pinsonas pasiekė 
1500 m. birželio 25 d. Kolumbas buvo tik „išprašęs“ iš 
salos Ohedą, čia vėl užgriuvo Pinsonas, kuris sukėlė neri- 
mą. Iš Espanjolos Pinsonas išplaukė į Bahamų salas vergų 
pasigaudyti. Kilo audra. Du laivai žuvo, du audrų aplam- 
dyti grįžo į Paloso uostą. Kad ir didelį atradimą padarė 
Pinsonas, bet parvežė tik kiek brazilmedžių ir vergų. Pi- 
nigų skolintojai iškėlė Pinsonui bylą. Bylinėjimasis truko 
ištisus 5 metus, kol jis buvo nutrauktas karaliaus įsaky- 
mu. Mat, dvaras susidomėjo atradimais. 

1499 m. gruodžio mėnesį iš Paloso išplaukė Diego Le- 

pės dviejų nedidelių karavelių ekspedicija. Ji plaukė 
taip pat į pietvakarius ir 1500 m. pavasarį pasiekė Pietų 
Amerikos žemyną, kur jis labiausiai nusitęsia į rytus. 
Plaukdamas pakrante iki 10“ pietų pločio lygiagretės, 
Lepė pastebėjo, kad krantas krypsta į pietvakarius. Pa- 
siekęs Amazonę, Lepė ėmė gaudyti jos deltos salose indė- 
nus, nes kitokių turtų nerado. Tačiau po Pinsono žygių 
indėnai jau žinojo baltųjų grėsmę ir jie stojo į kovą — 
vienuolika ispanų buvo užmušta. Lepei teko trauktis. Strė- 
lėmis ir ietimis sutiko ispanus ir Parijos įlankos pakrantės 
indėnai, bet pergalė čia buvo ispanų pusėje. Lepės vyrai 
prikimšo triumus indėnų ir tų pačių 1500 m. rudenį grįžo 
į Ispaniją. Naujo žemyno pakrantę Lepė pabrėžė žemė- 
lapyje. . 
Vos spėjo Lepės ekspedicija grįžti į Ispaniją, tuojau 
išplaukė nauja dviejų karavelių ekspedicija. Ją suorgani- 
zavo ir pats leidosi į kelionę turtingas Sevilijos notaras 
Rodrigas Bastidas. Ne kokių atradimų jis troško, o aukso 
ir perlų, kurių tikėjosi gauti iš indėnų mainais. Vyriausiu 
vairininku buvo pakviestas tas pats La Kosa, kuris ką tik 
buvo grįžęs į Ispaniją. 

1501 m. Bastidas jau plaukė pietine Karaibų jūros pa- 
krante į vakarus, po Darjeno įlanką ir aptyrė apie 
1000 km dar nežinomo kranto, tai yra nuo Goachiro 
pusiasalio iki Panamos sąsmaukos. Jis praplaukė sniego 
nuklotus kalnus ir atrado Magdalenos upės žiotis. Bas- 





1 Tobago plotas — 295 kmž. Sala vulkaninės kilmės. Klimatas pu- 
siaujinis, drėgnas. Auga amžinai žaliuoją pusiaujiniai miškai. Dabar 
drauge su Trinidado sala — Britų kolonija. Didelės kakao, kokoso pal- 
mių, medvilnės ir kt. plantacijos. Daugumas gyventojų ne indėnai, 
o negrai ir mulatai. 

tidas ir La Kosa baigė atrasti pietinio žemyno šiaurinius 
krantus. 

Bastidas, beplaukydamas pakrantėmis, prisiplėšė daug 
aukso ir perlų, o Magdalenos upės pakrantėse prisigaudė 
nemaža vergų — indėnų karaibų. Tačiau jo karavelės var- 
giai besilaikė ant vandens. Vos pasiekęs Espanjolos kran- 
tą, jis jas turėjo mesti. 

Santo Dominge Bastidas ir La Kosa Bobadiljos įsakymu 
buvo areštuoti „(už neteisėtą prekybą" ir išsiųsti į Ispaniją. 
Kastilijoje Bastidui buvo iškelta byla. Tačiau jis sugebėjo 
ne tik išsiteisinti, bet ir išsirūpinti už atradimus pensiją. 


AMERIGO VESPUČIS 
IR PAVADINIMO „AMERIKA“ ATSIRADIMAS 


Amerigo Vespučis ir jo kelionė 


Amerigo Vespučis gimė Florencijoje 1451 m. Jis buvo 
notaro sūnus. Yra žinių, kad jo dėdė vienuolis jį mokęs 
matematikos ir astronomijos. Kokiais ypatingais gabumais 
jis, Matyt, nepasižymėjo. Tuo metu, kai jo abu vyresnieji 
broliai lankė universitetą, jis stojo tarnauti į Medičio ban- 
ką. Medičio bankas turėjo savo filialus ir Sevilijoje, ir 
Barselonoje. Per tuos filialus bankas finansuodavo jūrų 
ekspedicijas ir gaudavo pelno. Kai kartą banko direkto- 
riams pasirodė, kad Sevilijos kontoros vienas tarnautojas 
padaręs išeikvojimą, tai Vespučis, kaip sąžiningas tarnau- 
tojas, buvo pasiųstas į Seviliją. Jis gyveno Sevilijoje iki 
1499 m. Tais pačiais metais, Fonsekos pavestas, Oheda 
organizavo ekspediciją į Perlų Krantą. Ekspedicijoje da- 
lyvavo ir Vespučis. Gal būt, jis buvo prisidėjęs prie jos 
ir pinigais. 

Grįžęs iš ekspedicijos — Vespučis apie 1501 m. buvo 
pakviestas Portugalijos karaliaus Manuelio. 1501—1504 m. 
Jis plaukiojo po Atlantą portugalų laivyne. Tačiau jis ne- 
buvo nei ekspedicijos vadu, nei laivų kapitonu. Portuga- 
lams jis buvo reikalingas kaip navigacijos žinovas. Nei 
padėties, nei turtų jis Portugalijoje neįsigijo. 1504 m. 
Vespučis vėl persikėlė į Ispaniją; dar du kartus 
(1505 ir 1507 m.) plaukęs Ispanijos laivynu į Darjeno 
as 1508 m. Vespučis paskirtas vyriausiu Kastilijos 
pilotu. 

Kokių gi žinių yra likę apie Vespučio keliones ir Ame- 
rikos „atradimą“? Reikia pasakyti, kad tos žinios labai 
neaiškios, prieštaringos, ir šiandien dar ir vienaip, ir ant- 
raip aiškinamos. | 

Vespučis rašydavęs savo kelionių dienoraštį, bet jis 
patekęs jo sūnėnui ir dingęs. Be to, apie savo keliones 
jis rašė savo šefui bankininkui Medičiui ir prieteliui flo- 
rentiečiui Soderiniui, bet tų laiškų originalai ne visi 
išliko. Pagal tuos laiškus ar jų jau kitų paskelbtus varian- 
tus išeitų, kad Vespučis atlikęs keturias keliones: dvi 
ispanų ir dvi portugalų laivyne. 

Iš laiško, rašyto Soderiniui, matyti, kad pirmąją savo 
kelionę Vespučis atlikęs 1497 m. Keturių laivų laivynas 
išplaukęs iš Kadiso gegužės 8 d. Paplaukę apie mėnesį 
nuo Kanarų salų, ispanai pamatę žemę. Rastoje žemėje 
ispanai aptikę „miestą iš 44 medinių namų, pastatytų ant 
polių. Namai susisiekdavo pakeliamais tiltais“. Šios ke- 
lionės metu Vespučis ne tik pasiekęs naująjį žemyną, bet 
ir atradęs pagal vieną versiją — Amazonę, o pagal kitą — 
Floridą. Vingiuota pakrante ispanai praplaukę 4000 km. 
Jei tai būtų teisybė, tai Vespučis metais anksčiau už Ko- 
lumbą būtų pasiekęs Amerikos žemyną ir Amerikos pava- 
dinimas jo vardu būtų visai nupelnytas. Visa bėda, kad 
jokie dokumentai tos jo kelionės nepatvirtina. Sunku pati- 
kėti, kad stambi ekspedicija, pasiekusi didelį žemyną ir 
praplaukusi jo pakrante kelis tūkstančius kilometrų, ne- 
būtų buvusi vienaip ar kitaip atžymėta. Todėl visai 
natūralu, kad dauguma istorikų pagrįstai mano, jog 
1497— 1498 metais Vespučis visai nėra plaukęs į Vakarų 
Indiją. Jo kelionės aprašymas esą ne kas kita, kaip fik- 
tyvus dublikatas jo antrosios kelionės Ohedos laivyne 
1499— 1500 m., kur jo dalyvavimą patvirtina visa eilė 
dokumentų. Kyla, žinoma, klausimas, ar sąmoningai čia 
Vespučis savinasi naujojc žemyno atradimą, ar tat atsiti- 
ko be io valios. 

Kai 1500 m. Kabralas, portugalų jūreivis, atsitiktinai 
pasiekė Brazilijos krantus ir pranešė į Lisaboną, kad pa- 
keliui į Indiją radęs Atlante naują salą, tai karalius susi- 
domėjo tariamąja sala, patogia laivams sustoti, plaukiant 
į Indiją. Niekam tada ir į galvą neatėjo, kad Kabralas 
rado ne salą, o antrą kartą atrado Braziliją. Ištirti naujai 
atrastai „salai“ buvo suorganizuota speciali trijų laivų 

Amerigo Vespučis 


ekspedicija. Kas buvo jos vadas, tikrų žinių neišliko. Tai 
buvo trečioji Vespučio kelionė. Teisybė, yra abejojančių 
ir šia jo kelione. 

Ekspedicija išplaukė iš Lisabonos 1501 m. gegužės mė- 
nesį. Dėl audrų per vandenyną teko plaukti gana ilgai. 
Tiktai rugpiūčio 16 d. laivai pasiekė 59 pietų pločio neži- 
nomą ragą, kuris buvo pavadintas San Roko ragu. Dau- 
giau ekspedicija plaukė Pietų Amerikos pakrante į piet- 
Vakarius, ir 1502 m. vasario 15 d. pasiekė 327 pietų pločio. 
Čia portugalai karininkai vienbalsiai prašę Vespučį imtis 
Vadovauti ekspedicijai, ir jis sutikęs. 

Naktys ilgėjo. Balandžio pradžioje naktis trukusi 15 va- 
landų. Laivai jau buvę pasiekę 52“ pietų pločio. Audros 
metu pasirodęs kaži koks niūrus krantas. Pakrante laivai 
plaukę 100 km, bet išsikelti į krantą dėl miglų ir sniego 
pūgų negalėję. Stojusi antarktinė žiema. Laivus Vespučis 
pasukęs į šiaurę. Per 33 dienas laivai pasiekę Gvinėją. 
Čia vieną audrų aplamdytą laivą sudeginę, o su likusiais 
2 laivais per Azorų salyną 1502 m. rugsėjo mėnesį Ves- 
pučis grįžęs į Portugaliją. 

Yra ir dėl šios kelionės neaiškumų. Labai jau greit — 
per 33 dienas, pasukę į šiaurę — pasiekė Gvinėją. Juk 
kelio yra apie 7000 km. Kokiu tikslu ekspedicija leidosi 
taip toli į pietus? Kodėl portugalai kapitonai pavedė va- 
dovauti ekspedicijai Vespučiui, t. y. svetimšaliui? Jei tik- 
rai Vespučis buvo pasiekęs 52“ pietų pločio, tai jie ir buvo 
pirmi europiečiai, plaukę Antarktikos vandenyse. 

Ketvirtą kelionę Vespučis atlikęs 1503—1504 metais, 
irgi Portugalų laivyne. Jos tikslas — surasti kelią į Molu- 
kus. Vespučis plaukęs Brazilijos ir Gvijanos pakrantėmis. 
Laivynas buvo nuplaukęs dar toliau į pietus, tačiau aud- 
ros privertusios grįžti į Lisaboną. Nepavykus surasti ieš- 
komo kelio, Vespučis grįžo į Ispanijos tarnybą. 


Kaip atsirado Amerikos vardas 


1503 metais, tur būt, Vespučiui beplaukiant Pietų 
Amerikos pakrantėmis, Paryžiuje ir Florencijoje pasirodė 
lotynų kalba penkių šešių spausdintų lapų brošiūrėlė, pa- 
vadinta ,,Mundus Novus“ („Naujasis Pasaulis“). Netrukus 
ji išverčiama į italų, vokiečių, prancūzų ir olandų kalbas. 
Ją perka visi, kas tik moka paskaityti. Spaustuvės nespė- 
ja spausdinti. Brošiūrėlė parašyta laiško Medičiui forma. 
Jos autorium laikomas Amerigo Vespučis. 

Panašūs spausdinti laiškai tais laikais buvo ne nau- 
jiena. Visi stambūs Italijos, Vokietijos, Olandijos preky- 
bininkai turėjo savo agentų Sevilijoje ir Lisabonoje. Jie 
pranešinėdavo apie ekspedicijas į „Indijas“. Laikraščių 
tada dar nebuvo. Tačiau nė vienas panašių laiškų neturėjo 
tokio pasisekimo ir taip nejaudino europiečių, kaip pas- 
tarasis. 

Kolumbas visą laiką žodžiu ir raštu stengėsi įrodyti, 
kad pasiekęs „Indijas“. Daug kas iš jo jūreivių ir Euro- 

poje abejojo, kad Kolumbo rastos žemės buvo Indija. 
Ir tokiu metu pasirodo spausdintas raštas, kur mokytas 
zmogus kalba, kad 1501 m., Portugalijos karaliaus paves- 
tas, per du mėnesius ir dvi dienas perplaukęs Atlantą ir 
aptikęs naują pasaulį, naują žemyną. O tame žemyne sun- 
kus darbas jo gyventojams nežinomas. Medžiai duoda 
gausiai vaisių. Jūroje gausu žuvies. Derlingoje žemėje 
bręsta nežinomi vaisiai. Miškai teikia karštymečiu malo- 
naus pavėsio. Juose veisiasi tūkstančiai įvairių žvėrių ir 
paukščių. Kadangi žmonės visą laiką vaikščioja nuogi, tai 
jų oda rausva. Visa, ką jie turi, yra visų. Žmonės sveiki, 
išgyvena iki 150 metų. 

„Šiuos kraštus reikia pavadinti Naujuoju Pasauliu. 
Daugumas senovės rašytojų kalba, kad į pietus nuo pu- 
siaujo nėra žemyno, o yra tik jūra, o jei kurie ir pripa- 
žino buvimą ten žemyno, tai jį laikė negyvenamu. Tačiau 
mano pastaroji kelionė įrodė, kad tokia jų nuomonė klai- 
dinga ir visiškai prieštarauja faktams, nes pietinėse sri- 
tyse aš radau žemyną, tankiau žmonių ir gyvulių gyvena- 
mą, kaip mūsų Europa, Azija arba Afrika, ir, be to, 
klimatas vidutinis ir malonesnis, kaip bet kuriame iš žino- 
mų mums kraštų“. 

Po metų kitų vienas-Florencijos spaustuvininkas Ves- 
pučio vardu išleidžia naują brošiūrėlę, kurioje kalbama 
apie keturias Vespučio keliones. Jau 16 puslapių brošiū- 
rėlėje dar smulkiau pasakojama apie „nuostabų“ naujo 
žemyno gyvenimą, dramatiškas kovas su kanibalais ir 
milžiniškomis gyvatėmis ir t. t. Čia Vespučis žada para- 
Šyti didelį veikalą apie Naująjį Pasaulį. Tat padarysiąs, 
kai galėsiąs ramiai apsigyventi savo gimtajame mieste. 
Tačiau tokio veikalo niekas nežino. 

Kas tuose spausdinėliuose paties Vespučio parašyta 
ir kas prifantazuota jų redaktorių, šiandien sunku pasaky- 
ti, bet jie išgarsino Amerigo Vespučį kaip Naujojo Pa- 
saulio „atradėją“. 

Kaip atsirado Amerikos pavadinimas? Vogezuose, Lo- 
taringijoje, yra nedidelis Sen Dje miestelis, susijęs ir su 
Amerikos atradimu ir jos pavadinimu. Mat, XV a. pabai- 
goje ir ypač XVI a. pradžioje Sen Dje dirbo būrelis hu- 
manistų, kuriems rūpėjo išleisti naudingų knygų. Buvo ir 
spaustuvėlė. Čia gyveno ir dirbo jaunas mokslininkas ir 
Poetas Ringmanas, senovės ir naujųjų kalbų žinovas 


217 


Bazenas, jaunas matematikas ir geografas Martynas Val- 
dzemiuleris ir kt. 

Valdzemiulerio veikalas „Įvadas į kosmografiją“ išėjo 
1507 m. Prie tos kosmografijos autorius pridėjo ir du 
Vespučio laiškus lotynų kalba. Šiame savo darbe jaunas 
geografas ir pasiūlė naują žemyną pavadinti Amerika. 

„Šiandien šios pasaulio dalys (Europa, Afrika ir Azija) 
jau visiškai ištirtos, o ketvirtoji pasaulio dalis atrasta 
Amerigo Vespučio. Kadangi Europa ir Azija pavadinta 
moteriškais vardais, tai nematau kliūčių, kad ši nauja 
Amerigo sritis būtų pavadinta Amerigo kraštu, arba Ame- 
rika, ją suradusio išmintingo žmogaus vardu“. 

Naują vardą įrašė Valdzemiuleris puslapio paraštėse 
ir pridėtame prie knygos pasaulio žemėlapyje. Žinoma, 
Valdzemiuleriui ir į galvą neatėjo sumenkinti Kolumbo 
atradimų. Matyt, jam pačiam nebuvo aišku, kas čia pir- 
mas atrado. O Vespučio laiškai darė didelę įtaką. 

Patiko anų laikų geografams naujo žemyno vardas. 
Iš pradžių Amerika buvo vadinamas tik pietinis žemynas. 
Pirmasis, kuris Amerika pavadino ir šiaurinį žemyną, bu- 
vo įžymusis flamandų kartografas Gerhardas Merkatorius. 
Savo žemėlapyje, išėjusiame 1538 m., pietinį Amerikos 
žemyną jis pavadino Pietų Amerika, o šiaurinį — Šiaurės 
Amerika. 

Taip atsitiktinai per nesusipratimą, be kieno nors blo- 
gos valios naujas žemynas pavadintas ne Kolumbija, 
o Amerika. Didžiojo jūreivio atminimui padaryta mora- 
linė skriauda. | 

Kai Amerika buvo pavadinta Vespučio vardu, tai jis 
ir buvo laikomas pirmuoju jos atradėju. Kolumbas buvo 
primirštas. XVI a. tiktai L. Kasas piktinosi, kad naujas 
žemynas pavadintas Amerika, o ne Kolumbija. Tačiau, 
kai 1601 m. išėjo ispanų istoriko Ereros ,„Vakarų Indijos 
istorija“, Vespučis pradėtas laikyti apgaviku. Erera, rem- 
damasis L. Kasu, sako, kad Vespučis „klastingai ir pikta- 
vališkai iškreipė savo pranešimus, besistengdamas pavogti 
iš Kolumbo garbę laikyti save pirmuoju Amerikos atradė- 
ju“. Ereros teigimai sujaudino mokslo pasaulį. Vadinasi, 
visų išgarbintas Vespučis yra ne atradėjas, 0 paprastas 
šarlatanas. Vėl iškyla Kolumbo vardas, o Vespučis iš 
didvyrio virsta niekšu. Ir tokiu jis laikomas šimtmečius. 
Istorijos klaidos kartojasi. Per klaidą jis buvo palaikytas 
Amerikos atradėjų, kuriuo jis nebuvo. Per klaidą jis pa- 

laikytas ir niekšų, kuriuo taip pat nebuvo. Jei jis galėtų 
kalbėti, tur būt, tiesiai pasakytų, kad jokios kelionės 
1497 m. nėra atlikęs ir kad jo laiškai visai kitoki, negu 
atspausdintieji. 

Ar su Vespučio žinia naujas žemynas buvo pavadin- 
tas Amerika? Matyt, kad be jo žinios. Bet kodėl jis ne- 
protestavo? Tada nebuvo ir kur protestuoti, nes laikraš- 
čių dar nebuvo. Kolumbo sūnus Ernandas niekur nekal- 
tino Vespučio, pasisavinus tėvo garbę. 

Tikruoju „kaltininku“ reikia laikyti leidėją, išleidusį 
rinkinį. Jame buvo aprašyta Vasko da Gamos, Kabralo, 
Kadamosto kelionės, trys Kolumbo kelionės ir įdėti Ves- 
pučio laiškai apie jo plaukiojimus Pietų Amerikos pa- 
krantėse. Iš visos surinktos medžiagos leidėjui geriausiai 
patiko Vespučio laiškai. Jie įdomiai parašyti, juose yra 
daug viliojančių žinių, kurių stigo kituose aprašymuose. 
Leidėjas laiškus gražino taip, kaip jam atėjo į galvą: iš 
vienos kelionės buvo padarytos dvi, iš kurių viena atlikta 
„anksčiau“ Kolumbo, padaryta daug netikslių taisymų. 

Be pagrindo kuklaus žmogaus atminimas išgarbintas, 
be pagrindo jis buvo ir niekinamas. 


VASKO DA GAMA PASIEKIA INDIJĄ, 
PLAUKDAMAS APLINK AFRIKĄ 


Vasko da Gamos kelionė Vakarų Afrikos pakrante 


Už 60 mylių į pietus nuo Lisabonos, Atlanto pakran- 
tėje, stovi nedidutis Sinišo uostamiestis. Vienoje jo gat- 
včia ir Šiandien tebestovi nedidelis uolinis namukas. 
Siutmečiais jis iaukJmas Keliauninkų, eksku-sijų. Tame 
namuke apie 1460 metus ir gimė Vasko da Gama. Aug- 
damas jūros pakrantėje, Vasko anksti susipažino su jūra, 
žvejais ir jūreiviais. Jūra, jos nuotykingos kelionės vi- 
liojo tris brolius. 

Spėjama, kad Vasko, dar vaikėzas būdamas, dalyva- 
Vęs viename Portugalijos kare su Kastilija, o jaunystė- 
Je — du ar tris kartus plaukęs į Gvinėjos pakrantes. Kaip 
bajorėlis, o gal kaip jūreivis ir avantiūristas, jis patek- 
davo ir į karaliaus dvarą. 1492 m. karaliaus Žuano II pa- 
Vestas jis atliko atsakingą uždavinį. Kai prancūzų korsa- 
Tai pagrobė vieną portugalų laivą, grįžtantį su auksu iš 

Minos, Vasko da Gama su greita karavele praplaukė 
Portugalijos pakrante ir internavo visus prancūzų laivus, 
stovėjusius uostuose. Prancūzų karalius turėjo atsiprašyti 
ir grąžinti laivą su auksu. Vasko da Gama pateko į kara- 
liaus malonę. 

Kai paaiškėjo, kad Kolumbas vakarų keliu pasiekė 
„Indijas“, Portugalijos dvaras sukruto. Reikėjo skubiai pa- 
siekti Indiją aplink Afriką ir ten įsistiprinti. 1497 m. 
buvo suorganizuota ekspedicija, o jos vadu paskirtas 
Vasko da Gama. Kodėl naujas karalius Manuelis ekspedi- 
cijos vadu paskyrė ne Bartolomėjų Diašą, kuris pusę ke- 
lio jau buvo atradęs, o Gamą, sunku pasakyti. Tokio jū- 
reiviško patyrimo, kaip Diašas, Gama dar neturėjo. 

Vasko da Gama gavo keturis laivus. Du laivai buvo 
dideli — 100—120 t talpos kiekvienas. Pirmame —,,San 
Gabrielio"— laive Vasko da Gama iškėlė admirolo vė- 
liavą. Jo kapitonu buvo paskirtas prityręs jūreivis Gonsa- 
las Alvarisas. Antro laivo —,,„San Rafaelio“ — kapitonu, 
Gamai prašant, buvo paskirtas jo vyresnysis brolis Pau- 
lius. Trečias laivas —,,„Berius"— buvo lengvas (50 t) ir 
greitas. Jo kapitonu buvo Kueljus. Minėtuosius“ tris lai- 
vus lydėjo didelis krovininis transportinis laivas su mais- 
to ir remontui reikalingomis atsargomis. Jam vadovavo 
Gonsalas Nunišas. Vyriausiu vairininku buvo įžymus jū- 
reivis, buvęs Diašo vairininkas Alenkeras. Gama sten- 
gėsi užverbuoti ne tik prityrusių jūreivių, kurių Portuga- 
lijoje netrūko, bet ir Diašo ekspedicijos dalyvių. Visų 
laivų įgulą sudarė 140—170 vyrų. Jų tarpe buvo 10 kri- 
minalistų, nuteistų mirti. Juos Gama išsiprašė iš karaliaus 
pavojingiems uždaviniams atlikti. 

Iš Lisabonos uosto laivynas išplaukė 1497 m. liepos 
8 d. Vakarų Afrikos pakrante portugalai jau nemaža buvo 
plaukioję. Po savaitės pasirodė Kanarų salos. Plaukiant 
nuo Kanarų salų, liepos 17 d. naktį kilo audra ir migla 
išskyrė laivus. Gama tat numatė ir buvo įsakęs tokiu at- 
veju rinktis prie Žaliojo Rago salų. Liepos 22 d. admirolo 
laivas jau rado 3 laivus jo belaukiančius prie vienos Ža- 
liojo Rago salos. Tarp tų trijų laivų vienas buvo Bartolo- 
mėjaus Diašo laivas, o ,San Gabrielio" laivo nebuvo. Dia- 
šas tuo metu buvo Minos forto Aukso Krante vadas II 
lydėjo Gamos laivyną iki rugpiūčio pradžios, tur būt, nuo 
Žaliojo Rago salų iki Siera Leonės kranto. Liepos 26 d. 
laivynas pasivijo ir ,,San Gabrielio“ laivą. 

Atsisveikinęs su Diašu, Gama pasuko laivyną į piet- 
vakarius. Taip jis padarė, portugalų jūreivių patartas, 
kad išvengtų priešingų vėjų ties pusiaujine Afrika. Pa- 
plaukęs kažin kur už pusiaujo, jis vėl pasuko į pietry- 
čius. Kai kas spėja, kad jis jau buvo nebetoli nuo Bra- 
zilijos. 

Lapkričio 1 d. portugalai išvydo pietryčiuose žemę ir 
po kelių dienų įplaukė į ilanką, kurią pavadino Šv. Elenos 
(Sent Helina) įlanka. Vyrai, pasiųsti paieškoti gėlo van- 
dens, toje pačioje įlankoje maždaug už keturių ligų 
nuo laivų aptiko ir upės žiotis. Ši upė buvo pavadinta 
Sant Jagu. 

Gamos vyrai krante susidūrė su dviem mažaugiais pus- 
nuogiais vietos gyventojais (bušmenais). Jie, kažką smil- 
kydami, kopinėjo laukines bites. Gama nudžiugo, jis tikė- 
josi iš jų kai ką sužinoti. Jam įsakius, vyrams pavyko 
vieną sučiupti. Kad prisiviliotų jų daugiau, šis buvo ap- 
vilktas medvilnės drabužėliais, apdovanotas barškaliukais 
ir paleistas. Rytojaus dieną pasirodė 15 vietinių, 0 po po- 
ros dienų — 50. Jie keitėsi su portugalais prekėmis, bet 
nei aukso, nei perlų neturėjo. 

"Lapkričio 14 d. Gama išplaukė į tolesnę kelionę. Lap- 
kričio 22 d. laivynas apsuko Gerosios Vilties ragą, o dar 
po kelių dienų sustojo Moselio užtakyje. Tatai buvo ne 
kas kita, kaip „„Piemenų įlanka“, kur prieš dešimtį metų 
Diašas buvo nušovęs pirmą hotentotą. Kadangi šį kartą 
Gamos jūrininkai laikėsi ramiai, tai tuojau prasidėjo mai- 
nų prekyba, kuri jūreiviams buvo labai naudinga. Už 
raudonas kepuraites ir barškaliukus jie gaudavo jaučių, 
avių ir dramblio kaulo apyrankių. Krante portugalai pa- 
statė padraną ir iš laivo stiebo — aukštą kryžių. Tačiau, 
išplaukiant laivams iš įlankos, Gamos akivaizdoje vietos 
gyventojai portugalų valdžios simbolius nugriovė. 


Rytų Afrikos pakrante 


Laivynas plaukė pakrante. Gruodžio 16 d. laivynas 
Praplaukė paskutinį Diašo pastatytą padraną. Iki kalėdų 
laivynas nuplaukė pakrante apie 70 ligų, kur dar nebuvo 

Uvę portugalai. Naują aukštą krantą Gama pavadino 
Natal (Kalėdos). Jau 1498 m. sausio 11 d. laivynas susto- 
Jo kažin kokios upės žiotyse. Trūko vandens. 

Kai Gamos valtys priplaukė prie kranto, gausiai prisi- 
rinko vietos gyventojų — vyrų ir moterų. Tatai buvo 
bantų giminių negrai. Žmonės aukšti, gražaus sudėjimo. 
Vietos valdovėliui Gama pasiuntė švarką, raudonas kel- 
nes, kepurę ir apyrankę. Pasiuntiniai buvo gražiai priim- 
ti, privaišinti soros koše su viščiuku ir paguldyti valdovo 
trobelėje. Miegoti beveik netekę — visą naktį lankėsi kai- 
mo gyventojai pasižiūrėti nematytų žmonių. Kitą dieną 
du vyrai pasiuntinius atlydėjo į laivus ir atnešė laivyno 
vadui dovanų naminių paukščių. 

Paaiškėjo, kad kraštas tirštai gyvenamas žemdirbių. 
Jie moka lydyti geležį ir spalvotus metalus, turi strėlių 
apkaustytais galais, peilių, vario apyrankių ir kitokių pa- 
gražų. Gyventojai ąsočiais neša jūros vandenį, pila į ati- 
tinkamas duobes ir garina druską. 

Kadangi gyventojai parodė portugalams didelį drau- 
giškumą, tai ir kraštą Gama pavadino Gerų Žmonių 
Kraštų, o nedidelę upe, kurios žiotyse stovėjo laivai, dėl 
vario gausumo — Varine. | 

Paplaukęs pakiantė toliau, Gamos laivynas sausio 
25 d. sustojo limane, į kurį tekėjo kelios upės. Negrai 
bantu ir čia gražiai priėmė portugalus. Po kelių dienų 
upe atplaukė pora valdovėlių ir krante pasistatė palanpi- 
nes. Vieno valdovėlio kepurės pakraščiai buvo šilku 
siuvinėti, o kito kepurė — žalio atlaso. Vieno valdovėlio 
palydovas pasakojo matęs tokių pat didelių laivų, kaip 
ir šie. Tos kepurės ir pasakojimas apie laivus buvo ženk- 
las, kad Gama artėja prie Indijos. Dėl to ir limaną Gama 
pavadino Geros Lemties upe. 

Iš vakarų į limaną įteka Zambezės deltos šiaurinė ša- 
ka — Kvakva. Dėl to ne visai tikslu, kad Gama atradęs 
Zambezės žiotis. Krante Gama pastatė padraną, o vėliau 
toje vietoje portugalai pasistatė tvirtovę. Kadangi po il- 
gos kelionės laivai buvo apgedę, Gama čia išstovėjo visą 
mėnesį. Betaisant laivus, prasidėjo skorbutas. Ėmė mirti 
jūreiviai. Tačiau, gavus mainais iš vietos gyventojų vita- 
miningų augalų, nors apie pačius vitaminus tada dar nie- 
kas supratimo neturėjo, liga sustojo. 

Vasario 24 d. laivynas išplaukė. Per 300 mylių jis 
plaukė Mozambiko sąsiauriu (tarp Afrikos ir Madagaska- 
ro salos). Kovo 2 d. jūreiviai išvydo Mozambiko salą, kur! 
yra šiauriniame minėtojo sąsiaurio gale. Laivai susto- 
jo uoste netoli nuo miesto. Iki Mozambiko portugala! 

susidurdavo su įvairiomis negrų giminėmis. Mozambike ir 
nuo Mozambiko į šiaurę portugalams tekdavo susidurti 
su arabais, metisais (arabų-negrų kilmės) ir suislamintais 
vietos gyventojais. Mat, arabai jau iš seno kontroliavo šią 
Afrikos pakrantę ir varė prekybą. Kelių šimtmečių bū- 
vyje arabai kūrėsi minėtose pakrantėse ir skverbėsi 
į žemyną. Juos viliojo auksas, dramblio kaulas, 0 ypač 
vergai. Arabų pirklių laivai buvo įsiviešpatavę Indijos 
vandenyne. Jie gabendavo prekes, kuriomis prekiauda- 
vo savitarpyje Indija, Persija, Kinija, Pietryčių Azija ir 
Afrika. Nuo jų priklausė ir Europos prekyba! Rytų pre- 
kes jie gabendavo į Aleksandriją ir kitus prekybos 
miestus, o iš Genujos ir Venecijos pirkliai savais laivais 
jas gabendavo į Europą. Taip plaukė į Europą auksas, 
perlai, brangieji akmenys, šilkai, muskato riešutai, pipi- 
rai, cinamonai ir kt. Afrikos krante jau seniai ėmė kur- 
tis arabų prekybos bazės, faktorijos, o aplink jas — ir 
miestai. Tie miestai, vergovinės valstybėlės, politiškai 
nebeklausydavo metropolijų, o savitarpyje irgi stengėsi 
būti nepriklausomos. Teisybė, kartais kuriam stipresniam 
miestui paklusdavo politiškai vienas kitas miestas, bet 
niekad iš jų nebuvo susikūrusi vieninga valstybė ar 
federacija. Tai jų silpna pusė, kuria ir pasinaudojo por- 
tugalai. : 

Mozambikas buvo judrios prekybos uostas. Į jį at- 
plaukdavo prekybinių laivų iš Indijos, Persijos ir Arabi- 
jos. Ir Vasko da Gamos buvimo metu stovėjo 4 vienastie- 
biai arabų laivai, į kuriuos smalsiai žiūrėjo portugalai. 
Mieste buvo matyti ne pusnuogiai negrai, o drobės ar 
medvilnės drabužiais žmonės su medvilnės ar šilko tur- 
banais. Stovėjo mūro trobos, mečetės, puošnus valdovo, 
arba šeicho, dvaras. Gama suprato, kad teks susikibti su 
daug stipresniu „priešu“, negu negrai. 

Vietos šeichas, manydamas, kad atplaukė musulmonų 
laivai, aplankė laivyną. Jis buvo mandagiai priimtas iI 
apdovanotas — gavo raudoną kepurę. Šeichas 1š manda- 
gumo dovaną priėmė. Tačiau „kai kitą kartą jam buvo 
pasiūlyti panašūs niekučiai, su panieka nusisuko. Paaiškė- 
jo, kad šeichas apsiriko ir dėl laivyno įgulos: tat buvo 
ne musulmonai, o krikščionys, musulmonų priešai. San- 
tykiai sugedo. Prie to prisidėjo ir arabų pirkliai, pajutę 
pavojingą varžovą. 

Kovo! 10 d. dėl atsargumo Gama įsakė laivynui nu- 
plaukti nuo miesto prie nedidelės salos, kuri buvo įlan- 
koje į jūros pusę. Čia paaiškėjo, kad vienas iš dviejų loc- 
manų, kuriuos jis buvo gavęs iš šeicho tolesnei kelionei, 
pabėgęs. Gama prisisodino dvi valtis jūrininkų ir išplaukė 
ieškoti. Vienai valčiai vadovavo jis pats, o antrai — laivo 
kapitonas Kueljus. Gamos brolio Pauliaus laivas buvo pa- 
siruošęs padėti. Kai tik valtys ėmė artėti prie miesto, 
tuojau nuo kranto atsiskyrė 5—6 arabų valtys, prisėstos 
Jankais, strėlėmis ir skydais ginkluotų vyrų, ir metėsi ant 
portugalų. Gama tvirtai sugriebė antrą locmaną, kurį bu- 
vo pasiėmęs į valtį, o jūreiviams įsakė šaudyti į arabus. 
Išgirdęs šūvius, pasileido ir Paulius su savo laivu. Ara- 
bai ėmė trauktis prie kranto. Kai Pauliaus laivas atplaukė, 
arabai jau buvo krante. 

Dėl didelio vyrų sumažėjimo užkariauti Mozambikui 
jėgų, nebeužteko. Apsirūpinę daržovėmis, naminiais 
paukščiais, malkomis, Gamos laivai leidosi toliau. Kara- 
liaus įsakymas buvo aiškus — surasti vandens kelią 
į Indiją. 

1498 m. balandžio 7 d. Gama priplaukė Mombasą. 
Miestas stovėjo uolėto pusiasalio šlaite. Baltos mūro 
trobos, terasės priminė jūreiviams Portugalijos miesto 
vaizdą, ir jie buvo sužavėti. Tačiau Gama į uostą neplau- 
kė, o dėl atsargumo sustojo priešais uostą jūroje. Mom- 
basos šeichas, pats stambus vergų pirklys, gal būt, nu- 
jautė, kad atplaukė varžovai. Antra vertus, jis jau buvo 
girdėjęs, ką jie išdarinėjo Mozambike. Ir jo politika por- 
tugalų atžvilgiu buvo dviveidiška. 

Į Gamos laivyną atplaukė arabų valtis. Keli vyrai įsi- 
lipo į Gamos laivą ir ėmė klausinėti, iš kur jie atplaukę, 
kas esąs pats Gama ir ko jis ieškąs. Gama atsakė, kad jis 
norįs čia gauti maisto. Per saldžios jau buvo arabų kal- 
bos ir dideli pažadai. Gamai pasirodė tat įtartina. Jis įsakė 
visiems apsiginkluoti ir pastatė stiprias sargybas. Kitą 
dieną šeichas atsiuntė dovanų: apelsinų, citrinų, cukrinių 
nendtių ir žiedą, kaip saugumo ženklą. Be to, jis kvietė 
Gamą įplaukti į uostą. Tada viskuo aprūpinsiąs. 

Rytojaus dieną, plaukiant laivynui į uostą, pasinau- 
doję sambrūzdžiu, šoko į vandenį ir pabėgo abu locmanai, 
kuriuos Gama buvo pasisamdęs Mozambike.-Gama įsiuto. 
Naktį pareikalavo pristatyti pagrobtus Mozambike du vy- 
rus (pagrobti buvo 4). Šie buvo žiauriai kankinami, kad 

papasakotų apletsuokalbį Mombasoje. Pradžioje tie gy- 
nėsi nieko nežiną, bet, neišlaikę kančių, „prisipažino“, 
jog Mombasos šeichas ae portugalus prisivilioti ir su- 
naikinti. 

Kitą naktį dvi valtys, BEisššijs šeicho vyrų, priplaukė 
prie laivyno. Vieni vyrai, iššokę iš valčių, bandė nu- 
kirsti „San Rafaelio“ inkaro lyną, o kiti — antro laivo 
stiebo virves. Sargybai sukėlus aliarmą, šie šoko į van- 
denį, priplaukė prie savo valčių ir nėrė į krantą. 

Balandžio 13 d. Gamos laivynas išplaukė už 8 ligų nuo 
„Mombasos. Gama pagrobė nedidelį arabų laivą su 17 jū- 
reivių ir 2 keleiviais. Čia rado aukso, sidabro. Balandžio 
14 d. Gamos laivynas sustojo ties Malindžio miestu. Ma- 
lindis buvo nemažas prekybos miestas. Jame buvo pre- 
kiaujama auksu, dramblio kaulu, audiniais ir vaisiais. 
Mėlynoje padangėje švytėjo baltos mūro trobos, auksu 
spindėjo minaretų viršūnės. 

Malindžio šeichas buvo piktuoju su Mombasos šeichu, 
savo prekybiniu varžovu. Dėl to Gamai čia labai pasisekė. 
Laivai buvo prikrauti maisto, ypač šviežių vaisių. Be to, 
šeichas davė Gamai mokytą locmaną Achmedą Ibn Ma- 
džidą, kilusį iš Arabijos. Jis ne tik mokėjo astronomiškai 
nustatyti laivo buvimo vietą jūroje, bet ir buvo parašęs 
keliolika navigacinių raštų, mokėjo naudotis navigaciniais 
žemėlapiais ir turėjo juos. Daug jis pasitarnavo Gamai, 
plaukiant per Indijos vandenyną. 


Indijoje : 

Ėmė pūsti musonas. Laivynas leidosi į Indijos krantus. 
Kokių ypatingų nuotykių kelionėje nebuvo, ir Gamos 
laivynas, išplaukęs balandžio 24 d., po 23 dienų pasiekė 
Indijos krantą netoli nuo Kalikuto miesto. Bartolomė- 
jus Diašas, apiplaukęs Afrikos pietinį galą, buvo atradęs 
kelią į Indiją, o Gama jį praplaukė visą. 

1498 metais Kalikutas buvo svarbiausias prekybinis 
miestas Malabaro ! pakrantėje. Todėl Gama ir patraukė 
iš Malindžio tiesiai į Kalikutą. Didelis trūkumas, kad prie 
miesto nebuvo uosto ir miesto pakrantė visai neapsaugo 


! Malabaras —apie 150 mylių ilgio siaura pajūrio juosta, kuria 
skiria nuo likūsio Indostano kalvynų grandinė. , 

ta nuo musoninių bangų, kurios beveik“ siekdavo trobas. 
Laivai turėdavo stovėti atviroje pakrante ties kuria nors 
upės deltos šaka. Tos šakos ėjo per miestą, jos buvo su- 
jungtos perkasų, kurių dvokiančiuose vandenyse tvarsėsi 
krokodilai, o purvinuose krantuose — krabai. Pagal tuos 
kanalus stovėjo trobos, daugiausia vieno aukšto, nes pel- 
kėtame paviršiuje sunku padėti stiprius pamatus. Mieste 
augo kokoso palmės ir juodieji pipirai. Medžiuose ir ant 
stopų karstėsi rėkaudamos beždžionės ir papūgos. Pakran- 
tėje. stovėjo sandėliai, prikrauti kinų šilkų, medvilnės 
audinių, muskato riešutų, gvazdikėlių, kamparo, pipirų, 
Ceilono cinamonų, Indijos ir Afrikos dramblio kaulo, 
L !. raudonmedžio bei geltonmedžio ir kt. Tos pre- 
kės parduodamos ne tik vietoje, bet pasiekdavo ir arabus, 
ir persus, ir egiptiečius, ir Europą. 

Prekyvietėse ir siaurų gatvių krantinėse irgi gausu 
prekių: įvairių vaisių, daržovių, žuvies, prieskonių, kve- 
palų, paukščių, prijaukintų beždžionių, vietos amatininkų 
padarytų iš dramblio kaulo, aukso puošmenų, perlų, 
hrangiųjų akmenų ir kt. Tos prekės buvo ir vietinės, ir 
atvežtinės. Įvairių buvo ir pirklių: indų, arabų, persų, 
sirijiečių, turkų, negrų, kinų, malajiečių, žydų, pasitaiky- 
davo ir italų. 

Vyriausią Kalikuto valdovą portugalai vadino sa- 
morinu. Kalikuto samorinas buvo galingiausias Malabaro 
pakrantės valdovas. Silpnesni Malabaro valdovėliai jo ne- 
pakentė. Samorinas gyveno nelabai ištaiginguose rūmuo- 
se, „bet buvo pertekęs turtais ir apsikarstęs brangiaisiais 
akmenimis. 

Kaip sutiko Gamą samorinas ir miesto gyventojai? Lai- 
vams sustojus, tuojau prisistatė samorino valdininkai ir 
ėmė teirautis, iš kur atvykę svetimšaliai ir kokiai naci- 
jai jie priklausą. Rytojaus dieną, vos patekėjus saulei, 
pasiuntiniai vėl pasirodė. Gama, pasiekęs Inūiją, nebe- 
norėjo veltui gaišuoti. Jam rūpėjo užmegzti kokius ry- 
šius su miestu, jo valdovu. Todėl jis įsakė Nunišui, 
krikštytam žydui, mokančiam kiek arabiškai, sėsti į vieną 
iš atplaukusių almadijų?, plaukti į miestą pasidairyti, 
Pasiklausyti, ką žmonės kalba. Vargiai prasibrukus pro 
Minias bežiopsančių, Nunišas buvo nuvestas 1 namus, kur 
——— 

' Kopra— saulėje išdžiovintas kokoso vaisiaus minkštimas. 

ž Almadija-— laivelis. 

gyveno du arabai, moką kalbėti kastiliškai ir genujietiš- 
kai. Tie grubiai' paklausę, koks velnias čia jus atnešęs 
tokį kelią. Nunišas atsakęs, kad atvykę ieškoti krikščionių 
ir prieskonių. Klausimas, kodėl neatvykę Kastilijos, 
Prancūzijos ar Venecijos laivai, Nunišas atsakęs, kad 
Portugalijos karalius jų neleidęs. 

Pasivaišinęs duona su medum, Nunišas grįžo į laivą su 
vienu iš tų arabų, kurie jį buvo priėmę. Arabas, kurį 
portugalai vadino Monsaidžiu, mokėjo ispaniškai, nes 
buvo gyvenęs Tunise. Monsaidis daug gera padarė portu- 
galams Kalikutoje, dėl to užsitraukęs kitų arabų rūstybę. 

Iš Monsaidžio Gama sužinojo, kad samorinas esąs už 
28 mylių nuo Kalikuto. Tuojau Gama pasiuntė du portu- 
galus ir Monsaidį, kad praneštų samorinui, jog į Kalikutą 
atplaukęs Portugalijos pasiuntinys su laiškais ir kad laiš- 
kai jam būsią pasiųsti ten, kur jis būsiąs. Samorinas 
apdovanojo pasiuntinius ir paprašė pranešti Gamai, kad 
netrukus jis grįšiąs į Kalikutą. Samorinas pasiuntė su 
pasiuntiniais locmaną, kad nuvestų Gamos laivyną į pato- 
gesnę vietą — kiek į šiaurę nuo Kalikuto. 

Samorinas iš pradžių apsidžiaugė, kad atvyko nauji 
pasiuntiniai, matyt, norėjo užmegzti su jais naujus pre- 
kybinius ryšius. Visa sugadino arabų pirkliai, pajutę, kad 
atplaukė prekybiniai varžovai ir kad jų prekybinei mo- 
nopolijai Kalikute gresia pavojus. Reikalus blogino ir 
Gamos netaktiškas pasipūtimas. Galimas daiktas, kad Ka- 
likutą jau buvo pasiekusios žinios ir apie Gamos elgesį 
Afrikos pakrantėje. 

Kai tik laivynas persikėlė į naują vietą, atvyko sa- 
morino pasiuntinys pranešti, kad samorinas jau grižęs 
į Kalikuto dvarą. Drauge atvyko ir apsaugos viršininkas 
su 200 kalavijais ginkluotų vyrų, kad palydėtų Gamą 
į samorino dvarą. 

Gama dėl visa ko parašė testamentą, jei negrįšiąs, 
įsakė tuojau plaukti į Portugaliją su pranešimu, kad pa- 
siekė Indiją. Su visais atsisveikinęs, su 13 vyrų išplaukė 
į krantą. 

Krante portugalai pamatė daugybę bežiopsančių žmo- 
nių. Gama buvo pasodintas į puošnius neštuvus, kuriuos 
nešė 6 vyrai. Palydą sudarė ilga vyrų vora; daugelis buvo 
ginkluoti. Pasiekus Kapukati vietovę, portugalai buvo pa“ 
maitinti ryžiais su alyva ir žuvim. Čia jie buvo susodint! 
į Elaturo upės laivus ir plaukė apie 2 mylias. Po to Gama 

vėl buvo pasodintas į neštuvus ir taip pasiekė Kalikutą. 
KaAljonėje praėjo beveik visa diena, ir samorino rūmai 
buvo pasiekti valanda prieš saulėlydį. 

Portugaiai buvo įvesti į puošnią salę. Čia juos priėmė 
pagyvenęs vyras. Jis buvo iki pusės nuogas, apsisagstęs 
brangiais akmenimis, sėdėjo atsišliejęs puošnioje kėdėje. 
Portugalai čia pat buvo pavaišinti duonmedžio vaisiais ir 
bananais, kurių iki tol jie dar nežinojo. Samorinas papra- 
šė (Gamą išdėstyti savo atvykimo tikslą ir perskaityti Por- 
tugalijos karaliaus laiškus. Kadangi samorino patarėjų 
tarpe buvo ir arabų, tai Gama paprašė jį pasikalbėti su 
juo be liudininkų. Samorinas sutiko ir nusivedė Gamą 
į kitą kambarį. Čia tebuvo tik keli samorino dvariškiai. 
Gama, be kita ko, išaiškino, kad Portugalijos karalius esąs 
galingiausias valdovas pasaulyje, o drauge ir kilniausias. 
Jie čia atvykę ne sidabro ir aukso ieškoti, to gera Poirtu- 
galijoje esą pakankamai, o dėl to, kad jo valdovas nugir- 
dęs, jog Rytuose esanti krikščioniška valstybė. Karaliaus 
vardu Gama pasiūlė samorinui draugystę ir taiką. Samo- 
rinas atsakęs, kad jis esąs laimingas laikyti Portugalijos 
karalių savo draugu ir broliu ir pasiųsti pas jį savo pa- 
siuntinius. 

Rytojaus dieną pas portugalus atvyko du didikai ara- 
bai paimti samorinui skirtų dovanų. Ir kai portugalai pa- 
dėjo dvylika gabalų ruožuotų audinių, keturis raudonus 
kapišonus, šešias skrybėles, keturis koralo karolius, šešis 
dubenis rankom plauti, dėžę cukraus, dvi statines alyvos 
ir dvi statines medaus, tai arabai ironiškai nusišypsojo ir 
atsisakė priimti. 

Gama labai įsižeidė. Jis vėl nuvyko pas samoriną. Šį 
kartą irzliam Gamai teko stovėti už samorino durų ištisas 
keturias valandas, kol pagaliau jos buvo atidarytos. Gama 
buvo įleistas tik su dviem vyrais. Samorinas buvo šaltas 
ir griežtas. Jis įsižeidęs dėl menkos dovanos, o arabai 
didikai nuteikę prieš Gamą. Jie įrodinėję samorinui, kad 
atvykę portugalai esą arba paprasti jūrų piratai, arba Por- 
tugalijos šnipai, norį iššnipinėti miestą, o vėliau, atvykę 
su didksne jėga, jį užpulti. 

Kai kitą dieną Gama pasiekė krantą ties laivynu, tai 
Nebuvo jokios valties persikelti. Jis turėjo nakvoti ant 

Ianto. Rytą Gama pareikalavo valčių, bet samorino pa- 
Slųstas didikas pasakė, kad valtys būsiančios duotos tik 
tada, kai laivynas priplauksiąs arčiau kranto. Gama 

griežtai atsisakė. Tada namas, kur jis nakvojo, virto ka- 
lėjimu — buvo apstatytas sargyba. Tik trečią dieną vėl 
pasirodė tas pats didikas su samorino įsakymu iškrauti 
į krantą visas portugalų prekes, išsodinti visą laivų įgulą 
ir neleisti vyrams grįžti į laivus tol, kol bus išparduotos 
prekės. Kai tik portugalai dalį prekių iškrovė, įrengė fak- 
toriją, Gama ir jo vyrai buvo paleisti. Patekęs į laivyną, 
Gama tuojau sustabdė tolesnį prekių gabenimą į krantą. 
Faktorijai vadovavo Diogas Diašas. Arabai pirkliai por- 
tugalų prekes boikotavo, o neturtingi indai per pigiai 
mokėjo. Samorinui leidus, faktorija buvo perkelta į Ka- 
likutą, bet ir čia prekyba vyko lėtai. 

Praėjo du mėnesiai. Dalį prekių Diašui vis dėlto pa- 
vyko parduoti. Gama nutarė grįžti į Portugaliją. Jis pa- 
siuntė Diašą pas samoriną su atsisveikinimo laišku. Tame 
laiške jis prašė pasiųsti į Portugaliją savo pasiuntinius ir 
padovanoti karaliui po kelis maišus prieskonių, kaip pre- 
kių pavyzdžius. Diašui teko laukti audiencijos keturias 
dienas. Samorinas jį šaltai priėmė, atsisakė patenkinti Ga- 
mos prašymą ir dar pareikalavo sumokėti 600 šerafinų 
(apie 1800 aukso rublių) muito. Be to, samorinas įsakė 
paimti portugalų prekes, o Diašą ir kitus krante esančius 
portugalus sulaikyti. Mieste buvo skelbiama, kad samo- 
rinas įsitikinęs, jog portugalai šnipinėją. Dėl to draudžiąs 
su jais palaikyti bet kokius ryšius. 

Gama, tat sužinojęs, laukė progos atkeršyti samorinui 
ir išlaisvinti prekes ir vyrus. Tokia proga pasitaikė. 

Nors ir uždraudęs buvo samorinas palaikyti bet kokius 
ryšius su portugalais, bet. į laivus nuolat atplaukdavo 
pirklių su prekėmis, amatininkų su savo dirbiniais ir 
šiaipjau žmonių. Žinoma, tie lankytojai galėjo būti žval- 
gai. Šie žmonės laivuose buvo gražiai priimami, vaišina- 
mi. Tačiau, kai atplaukė būrelis didikų, Gama įsakė su- 
laikyti juos kaip įkaitus, o samorinųi pranešė, kad palei- 
siąs tik tada, kai būsią grąžintos prekės ir paleisti por- 
tugalai. Kitaip jis grasė nukirsdinti įkaitams galvas. 

+ Po kelių dienų prie laivyno priplaukė valtis su sulai- 
kytais portugalais. Gama atleido pusę įkaitų, o 6 pasiliko. 
Juos jis žadėjo paleisti tada, kai bus grąžintos prekės. 

Kitą dieną auštant prie Gamos laivo priplaukė su val- 
timi supykęs Monsaidis. Jis skundėsi, kad jam koniiskavę 
visą turtą ir gresiąs pavojus gyvybei. Mat, esąs kaltina- 
mas šnipinėjimu. Jis prašėsi paimamas į Portugaliją. 

Gama sutiko. Monsaidis įsikūrė Lisabonoje ir priėmė 
krikščionybę, 

Tą pačią dieną valtimis buvo atgabenta ir dalis pre- 
kių,: kad būtų paleisti įkaitai. Tačiau Gama išdidžiai pa- 
reiškė, kad tas prekes jis dovanojęs samorinui, o įkaitus 
gabenąs į Portugaliją. Kai jis grįšiąs, o jis būtinai grįšiąs, 
tai jie papasakosią Kalikuto gyventojams, ar Gama ir jo 
vyrai esą piratai, kaip apie juos kalbą musulmonai. Po 
dvejų metų 5 įkaitai buvo grąžinti su Kabralo ekspe- 
dicija. 


Kelias atgal 


1498 m. rugpiūčio 30 d. laivynas išplaukė. Apie vidur- 
dienį vėjas nutilo, ir laivai sustojo netoliese nuo Kalikuto. 
Laivyną tuojau ėmė supti apie 70 valčių, pilnos ginkluotų 
vyrų. Gama atidengė ugnį. Tačiau puolėjai nenusigando 
ir persekiojo laivus pusantros valandos. Padėtį išgelbėjo 
staiga kilęs vėjas. Laivai greit patraukė į jūrą, ir valtys 
nebegalėjo jų pasivyti. Tačiau ir toliau kelias dienas lai- 
vai,plaukė pakrante. Rugsėjo 10 d. Gama sustojo prie 
vieno pakrantės miestelio ir paleido vieną įkaitą su laiš- 
ku samorinui, kurį Monsaidis parašė arabiškai. Laiške Ga- 
ma paaiškino samorinui, kad įkaitus vežąs į Portugaliją 
kaip įrodymą karaliui, kad jis tįkrai pasiekęs Indiją. 

„Rugsėjo 20 d. laivynas sustojo prie Andžidivų salų In- 
dijos pakrantėje. Čia buvo taisomi laivai. Netrukus pasi- 
rodė du nemaži laivai, kurie priplaukė visai arti. Stebė- 
tojas pranešė, kad toliau esą dar šeši laivai. Gama pama- 
nė, kad juos nori užpulti, ir įsakė paskandinti tuos du 
laivus. Kadangi vieno laivo buvo sugadintas vairas, tai jis 
pabėgti nebegalėjo. Portugalai rado jame maisto, kokoso 
riešutų, cukraus ir kiek ginklų. Indai pasakoję Gamai, 
kad tie laivai buvę pasiųsti iš Kalikuto sunaikinti Gamos 
laivynui. | 

Apsitvarkę laivus, apsirūpinę šviežiu vandeniu ir mais- 
polio 2 d. portugalai išplaukė į Afrikos pakrantę. Daž- 
Niausiai viešpatavo tyla arba pūtė priešingi vėjai. Dėl to 
Ištisus tris mėnesius kapstėsi portugalai Arabų jūroje. 

isos daržovės buvo suvalgytos, vanduo pašvinko, maisto 
Stokojo. Vėl prasidėjo skorbutas. Mirė trisdešimt vyrų. 
Sveikų maža beliko — kiekvienam laivui po septynis 

aštuonis vyrus. Tiktai kai 1499 m. sausio 2 d. buvo paste- 
bėtas Afrikos krantas, vėl viltis sužibo iškankintų jūrei- 
vių akyse. 

Rytojaus dieną laivynas atsidūrė ties Magadišo miestu. 
Tačiau Gama bijojo čia sustoti ir plaukė į pietus, į Malin- 
di. Malindžio šeichas priėmė portugalus labai draugiškai. 
Gama ir laivų kapitonai buvo apdovanoti, visi aprūpinti 
maistu, šviežiais vaisiais. 

Per penkias dienas išvarginta įgula atkuto, ligoniai 
ėmė sveikti. Kupini vilties pasiekti tėvynę, portugalai 
plaukė toliau į pietus. Sausio 13 d. laivynas sustojo neto- 
li Mombasos. Kadangi nebeužteko jūrininkų aptarnauti 
laivams, tai „San Rafaelis“, labiausiai apgadintas laivas, 
buvo sudegintas. Nėra žinios, kur dingo antras transpor- 
tinis laivas, nes nuo Malindžio Gama plaukė tik dviem 
laivais. . 

Vėjas buvo palankus, ir laivai plaukė gana sparčiai. 
Kovo 20 d. jie laimingai apsuko Gerosios Vilties ragą ir 
įplaukė į Atlantą. Balandžio 16 d. Gama pasiekė Žaliojo 
Rago salyną — Sant Jago salą. Čia kapitonas Kueljus su 
savo laivu „Beriju“ atsiskyrė ir nuskubėjo į Portugaliją 
pranešti karaliui apie Indijos pasiekimą. Liepos 10 d. jis 
ir grįžo į Lisaboną. Kadangi Gamos brolis Paulius sunkiai 
sirgo ir kasdien blogėjo, tai Gama ;,San Gabrielio" vado- 
vavimą perleido Chuanis da Sa, o pats nusisamdė greitą 
karavelę, kad pargabentų dar gyvą brolį. Tačiau pastarojo 
sveikata tiek pablogėjo, kad teko sustoti Terseiro saloje 
(Azoruose), kur kitą dieną Paulius mirė. 

Palaidojęs brolį, Gama skubiai plaukė į Lisaboną, kurią 
pasiekė rugpiūčio gale. Abu laivai jau stovėjo Lisabonos 
uoste. Iš keturių laivų, išplaukusių 1497 m., begrįžo du, 
o iš vyrų — tik mažoji pusė. Ir kai karaliaus rūmuose 
didžiam atradimui atžymėti ir grįžusiųjų garbei liejosi 
vynas, grojo orkestras, Lisabonos lūšnelėse viešpatavo 
liūdesys, girdėjosi aimanos, negrįžo sūnus, brolis, vyras, 
sužadėtinis. 

Gamos plaukymai užtruko 26 mėnesius. Jo kelias buvo 
kelis kartus ilgesnis už Kolumbo. Nors dėl atgabentų tur- 
tų žinios prieštaringos, tačiau, netekus ir dviejų laivų, 
dvaras vargu turėjo nuostolių: prekyba ir piratiškais Žy- 
giais Gamai pavyko prisikrauti laivus ir prieskonių, II 
brangenybių. Svarbiausia, žinoma, dvarui buvo tai, kad 
Gama jūrų keliu pasiekė kraštus, kur buvo prieskonių, 

dramblio kaulo, brangiųjų akmenų. Natūralu, kad Gamos 
vandens kelio atradimas į tikrąją Indiją su jos turtais 
smarkiai pakenkė Kolumbo ekspedicijoms. 

To kelio atradimas turėjo labai rimtų ekonominių ir 
politinių pasekmių. Vakarų Europos prekyba su Indijos 
vandenyno pakrančių kraštais iš Viduržemio jūros persi- 
metė į Atlantą, aplink Gerosios Vilties ragą. Ir ta pre- 
kyba Gamos praplauktu keliu vyko beveik ištisus keturis 
simtus metų, kol 1869 m. buvo baigtas kasti Sueco kana- 
las.4 Portugalija XVI a. tapo stipriausia jūrinė valstybė, 
o Genuja, Venecija ir kiti Italijos miestai ėmė smukti. Ne 
veltui, grįžus Gamai, Italijos pasiuntiniai ir šnipai iš Por- 
tugalijos ėmė siųsti savo valdovams pilnus nerimo pra- 
nešimus, o vienas venecijietis savo dienoraštyje įsirašė: 

„Kai tik naujiena apie Gamos grįžimą pasiekė Veneci- 
ją, „tautą lyg perkūnas trenkė, o išmintingesni žmonės 
laikė tatai blogiausia žinia, kokia tik begalėjo būti gauta". 


Pedru Kabralo ekspedicija 


Vasko da Gama įrodinėjo karaliui, kad, norint išlai- 
kyti prekybą su Indija, reikalinga siųsti ne tik prekybi- 
nius, bet ir karinius laivus su ginkluotais vyrais. Karo 
jėga reikia palaužti arabų įsigalėjimą ir pajungti pačius 
indus. Žinoma, karalius ir pats suprato ekspansijos reikš- 
mę dvarui ir viešpataujantiems luomams. 

Greit buvo suorganizuotas stiprus ekspedicinis laivy- 
nas iš 13 didelių laivų ir 1500 vyrų įgulos. Jos vadu buvo 
paskirtas ne Bartolomėjus Diašas arba tas pats Gama, 
o naujas žmogus — Pedru Kabralas. Matyt, dvaras bijojo, 
kad per daug neišgarstėtų vienas žmogus. Teisybė, Gama 
gavo „dono“ titulą, admirolo laipsnį ir gerą pensiją. 

Kabralas buvo dar jaunas — 32 m. vyras. Apie kokius 
nors jo plaukymus nėra žinių. Žinoma tik, kad jis tarna- 
vo karaliaus dvare ir buvo karaliaus tarybos nariu. Laivų 
kapitonais buvo parinkti prityrę jūreiviai — Duartis Pa- 
šekai, ' Kueljus, Diogu Diašas, Bartolomėjus Diašas ir kt. 
Ekspedicijos sudėtyje buvo raštininkų, vertėjų, jau minė- 
tas Monsaidis, penki indai įkaitai, Gamos atgabenti, 8 vie- 
Nuoliai. ir vienas astronomas. 

Ekspedicija išplaukė 1500 m. kovo 9 d. į pietvakarius. 

O poros savaičių ji praplaukė Žaliojo Rago salyną ir 

pastebėjo, kad vienas laivas yra dingęs. Spėjama, kad tas 
laivas bus nuskendęs. Pusiaujinėje Atlanto dalyje laivy- 
ną Kabralas pasuko į vakarus, nes nebuvo vėjų, ir srovė 
nunešė jį taip toli, kad balandžio 22 d. atsidūrė Brazilijos 
pakrantėje. Portugalai manė, kad tat ne žemynas, o sala. 
Taip antrą kartą buvo atrasta Brazilija. Kabralas, žinoma, 
negalėjo žinoti, kad Brazilijos krantus buvo pasiekęs 
Visentė Pinsonas, nes pastarasis grįžo į Portugaliją 
1500 m. rugsėjo 30 d. 

Kadangi vietos gyventojai atrodė taikūs, tai visa lai- 
vų įgula išsikėlė į krantą. Portugalus apsupo masės indė- 
nų, nes tokių žmonių nebuvo matę. Vietos gyventojai 
buvo juosvos odos, ilgais lygiais plaukais, gyveno kiūte- 
lėse, pastatytose ant polių. Drabužių beveik jokių. Nei 
aukso, nei sidabro jie nežinojo, bet, kai portugalai parodė 
varinių daiktų, jie nudžiugo. Patys irgi atnešė varinių 
pagražų. Daugumos vyrų ir moterų buvo pradurtos tai 
nosys, tai ausys ar lūpos ir į skylutes įkišti kauliukai ar 
pagaliukai. Tokia jau mada. Naują žemę Kabralas iškil- 
mingai „prijungė“ prie Portugalijos valdų. Kad išliktų 
kokie to „prijungimo“ pėdsakai, greit buvo pastatytas ne- 
didelis fortas ir įkurdinti du nusikaltėliai portugalai, ku- 
rie buvo įpareigoti rinkti žinias apie naują žemę. Į Por- 
tugaliją Kabralas pasiuntė vieną laivą, kad praneštų 
karaliui apie naujos „salos“ atradimą. 


Tolesnė kelionė ir Indija 


Gegužės 2 d. vienuolikos laivų Kabralo laivynas iš- 
plaukė link Gerosios Vilties rago. Naujos žemės atradi- 
mas ir iki tol laiminga kelionė sužadino jūreivių viltis 
laimingai pasiekti Indiją. Tačiau netrukus pasirodžiusi 
kometa su ilga uodega buvo „blogas ženklas“. Prietaringi 
jūreiviai nukabino nosis. Atsitiktiniai įvykiai patvirtino 
jūreivių prietarus. 

Gegužės 24 d. kilo baisi audra, kuri siuto ištisas 
22 dienas. Laivus ėmė blaškyti po vandenyną. Keturi lai- 
vai, jų tarpe ir didžiojo jūreivio Bartolomėjaus Diašo va- 
dovaujamas, su vyrais nuskendo. Taip ir nebeteko Diašui 
pasiekti Indijos, į kurią kelią jis buvo aptikęs. Kitoks !i- 
kimas buvo jo brolio, Diogu Diašo. 

Audroms aprimus, susirinko trys laivai. Jų tarpe buvo 
J Kabralo laivas. Trūko aštuonių laivų. Minėtieji trys 
laivai apsuko Gerosios Vilties ragą ir rytine Afrikos pa- 
krante nuplaukė į Mozambiką. Ten sutiko dar tris laivus. 
Visi laivai audrų buvo apgadinti,. burės sudraskytos,— 
reikalingi remonto. Nusigandęs Mozambiko valdovėlis 
tenkino portugalų reikalavimus. Dešimtį dienų portugalai 
taisėsi laivus, rūpinosi maistu. 

Liepos 26 d. laivynas sustojo ties Kilva (Kiloa). Šios 
atabų valstybėlės valdovas portugalus sutiko nedraugiš- 
kai ir atsisakė pasirašyti prekybinę sutartį. Kad ir nir- 
šo Kabralas, bet kerštą atidėjo kitam kartui. Skubejo 
į Indiją. 

Malindį laivynas pasiekė rugpiūčio 1 d., kaip ir tikė- 
josi. Malindžio šeichas sutiko portugalus labai vaišingai: 
kėlė portugalų garbei puotas, aprūpino šviežiu maistu, 
davė gerus locmanus. 

1500 m. rugsėjo 13 d. Kabralo laivynas sustojo ties 
Kalikutu. Kabralas pasveikino miestą visų patrankų salve. 
Tokiu sveikinimu buvo pademonstruoti portugalų ginklai. 
Brangios dovanos samorinui ir ginklai padarė savo: sa- 
morinas sutiko su visais Kabralo reikalavimais ir parodė 
savo draugiškumą. Jis atsiuntė į laivą Kabralo reikalau- 
jamus įkaitus, suteikė prekybinę privilegiją ir teisę kon- 
fiskuoti arabų laivus, kurie išdrįstų nusižengti tai privi- 
legijai. 

„Mieste buvo įkurta portugalų iaktorija, kurios valdy- 
toju buvo paskirtas Žymus karališkasis valdininkas Airi- 
šas Koreira. Joje dirbo 80 portugalų. Mieste portugalai 
pasijuto kaip namie: jūreiviai ir kareiviai ėmė užkabinėti 
vietos gyventojus, plėšė arabų laivus, vienuoliai ėmėsi 
savo darbo. Arabų pirkliai patyliukais kurstė gyventojus 
prieš portugalus. Bešeimininkaudami portugalai žiauriai 
įžeidė samoriną ir vietos gyventojus. 

Kabralas kartą pagrobė jūroje laivą, manydamas, kad 
jis prikrautas prieskonių. Pasirodė, kad laive buvo ne 
prieskoniai, o šventi drambliai, gabenami samorinui. Vie- 
ną jų portugalai pasipiovė. Visų kantrybei atėjo galas. 

Gruodžio 16 d. naktį minia apsupo portugalų iaktori- 
ją, prasiskverbė per mūro tvorą, per stogus ir ėmė mušti 
portugalus. Koreira įsakė bėgti į krantą, tačiau 30 por- 
tugalų su pačiu Koreira buvo užmušta faktorijoje ir 14 bė- 
gančių į pakrantę. Valtis pasiekė tik 36 vyrai, bet ir iš tų 

daugelis buvo sužeisti. Samorinas nematė reikalo atsipra- 
šyti Kabralo. Tačiau pajungti miestui Kabralas per maža 
turėjo jėgų. Keršydamas jis įsakė apiplėšti ir sudeginti 
10 arabų valčių, kurios ką tik buvo atplaukusios prie 
kranto, ir iš patrankų apšaudyti miestą. Mediniai namai 
užsidegė ir maždaug pusė miesto virto smilkstančiais 
griuvėsiais. Žuvo šimtai nekaltų gyventojų. 

Taip apsitvarkęs Kalikute, Kabralas plaukė Malabaro 
pakrante į pietus. Jam rūpėjo priplaukti kokį kitą miestą 
ir užmegzti prekybinius ryšius. Netrukus priplaukė Koči- 
ną, kurio radža buvo priklausomas nuo Kalikuto samorino 
ir jo nepakentė. Kadangi Kočino radžai rūpėjo su portu- 
galų pagalba atsikratyti Kalikuto priklausomybės, tai jis 
mielai sudarė su Kabralu prekybos sutartį. Maža to, jis 
pigiai pardavė portugalams prieskonių, muskuso, porce- 
liano ir šilkų. Tų prekių portugalai ir prisikrovė laivus. 

Iš Kočino Kabralas nuplaukė į Kananurą. Čia su vie- 
tos radža taip pat sudarė prekybinę sutartį ir, kiek dar 
į laivus tilpo, prisikrovė cinamonų. Ilgiau likti Indijoje 
nebebuvo prasmės, ir 1501 m. sausio 16 d. Kabralas lei- 
dosi atgal į Portugaliją. 

Ties Mozambiku vienas laivas pateko ant seklumos ir 
buvo apgadintas. Krovinius pavyko išgelbėti, o laivas 
buvo sudegintas. Netrukus po išplaukimo iš Mozambiko 
kilo audra. Audros metu atsiskyręs vienas laivas pasiekė 
Lisaboną liepos mėn. Jau Atlante susirinko ir kiti 4 lai- 
vai, o Žaliojo Rago salyne prie laivyno prisidėjo ir Diogu 
Diašas su savo laivu. Išlikę laivai liepos pabaigoje pa- 
siekė Lisaboną. 

Karalius džiūgavo. Kad ir žuvo 6 laivai, bet atgabenti 
turtai dvigubai apmokėjo visas ekspedicijos išlaidas. Pa- 
sikvietęs Venecijos pasiuntinį, jis jam paaiškinęs, kad 
Venecijos, Genujos ir Florencijos laivai prieskonių galį 
plaukti ne pas arabus į Šiaurės Afriką, o į Lisaboną. 


Madagaskaro ir Šv. Elenos salų atradimas 


1500 m. gegužės audros metu išsiblaškius Kabralo lai- 
vynui, Diogu Diašo vadovaujamas laivas apiplaukė Pieti- 
nę Afriką ir Indijos vandenynu taip toli nuplaukė į rytus, 
kad pasiekė didžiulę Madagaskaro salą (590 tūkst. kmž). 
Diašas buvo pirmas europietis, pasiekęs šią salą. Teisybė, 

tatai nebuvo geografinis atradimas, nes arabai jau IX a. 
lankydavo Madagaskarą ir prekiaudavo su vietos gy- 
ventojais. 

Norėdamas prisijungti prie laivyno apie Malindį, Dia- 
šas plaukė į šiaurę, paklydo ir pateko į Somalio pusiasa- 
lio pakrantę. Daugumas jūrininkų sirgo skorbutu. Kelios 
dešimtys ligonių buvo išsodinta kažkuriame arabų mieste, 
o jiems prižiūrėti palikta dešimt sveikų vyrų. Tačiau ara- 
bai, matyt, buvo gerai informuoti apie portugalų jūreivių 
elgesį ir visus išsodintus portugalus išmušė. Buvo bandyta 
valtimis, prisėstomis ginkluotų vyrų, pagrobti ir laivą, 
bet puolimas buvo atmuštas patrankų šūviais. Diašas nu- 
tarė tuojau grįžti į Portugaliją. Per 3 mėnesius laivas pa- 
siekė Žaliojo Rago salyną ir prisijungė prie grįžtančiųjų 
iš Indijos Kabralo laivų. Diašo laive buvo likę vos 13 vy- 
rų. Jokių turtų laive irgi nebuvo. Tačiau Diašas atvežė 
į Europą žinių apie Madagaskarą, kurį vėliau ir aptyrė 
portugalų jūreiviai. 

1501 m. kovo mėnesį karalius pasiuntė į Indiją 4 laivų 
ekspediciją, kuriai vadovavo Žuanas da Nova. 

"Šiai ekspedicijai pavyko laimingai apsukti Gerosios 
Vilties ragą ir tarp Mozambiko ir Kilvos rasti naują salą, 
kuri buvo pavadinta ekspedicijos vado vardu — Žuan da 
Nova. Pasiekę Malindį, portugalai sužinojo ir apie įvy- 
kius Kalikute. Todėl Nova plaukė tiesiog į Kočiną, o vė- 
liau į Kananurą. Abiejuose miestuose portugalai prisi- 
krovė laivus pipirų, cinamonų, imbiero ir kitų priesko- 
nių. Prieš išvykstant atgal, Novai buvo pranešta, kad 
didelis laivynas plaukiąs iš Kalikuto sunaikinti portugalų. 
Nova stojo į mūšį, kurį ir laimėjo. Keletas puolusių lai- 
vų buvo paskandinta, dalis paimta į nelaisvę, o kiti 
pabėgo. 

Grįždamas atgal, Atlante Nova rado nedidelę salą 
(122 km?), kuri buvo pavadinta Šv. Elenos sala. Į šią salą 
1815 m. buvo atgabentas Napoleonas. Čia jis 1821 m. 


ir mirė. 
Anfroji Vasko da Gamos ekspedicija 
Indijos turtai Portugalijos dvarui neduoda ramybės. 
aralius įsako suorganizuoti didelę, gerai ginkluotą eks- 


Pediciją, o jos vadu vėl paskiria Vasko da Gamą. 

1502 metų sausio 30 diena. Lisabonos uoste paruošta 
dvidešimt ginkluotų laivų. Katedroje iškilmingos pamal- 
dos. Dvariškių priešaky, apsikarstęs blizgučiais, stovi 
Emanuelis, o greta jo ilgu apsiaustu, su aukso retežiu 
ant kaklo Vasko da Gama, jau admirolas. Priklaupusiam 
Gamai karalius įteikia pliką kardą. Gama pakeliamas 
į valstybinio pirato rangą. Piratas prisiekia karaliui išti- 
kimybę. 

Savo žinioje Gama turėjo 10 laivų; 5 laivų vadu buvo 
Gamos dėdė Vinsentas Sudrė. Jo uždavinys buvo plau- 
kyti po Indijos vandenyną ir paraližuoti arabų prekybą. 
Trečios 5 laivų grupės vadas buvo Gamos sūnėnas Ištva- 
nas da Gama. Šie laivai turėjo saugoti Indijoje portugalų 
taktorijas. 

Pirmųjų dviejų grupių laivynas išplaukė 1502 m. va- 
sario 10 d., o trečiosios — balandžio 1 d. Mozambiko są- 
siauryje vienas laivas susikūlė, bet jo įgula buvo išgel- 
bėta. Tada iš dalių, atsivežtų iš Portugalijos, buvo pada- 
rytas naujas nedidelis laivas krantui saugoti. 

Pasiekęs Kilvą, Gama klastingai atsiviliojo į laivą vie- 
tos valdovėlį ir grasindamas jį apdėjo duokle. Kilvoje 
prie laivyno prisijungė 3 laivai iš vėliau išplaukusiųjų. 
Du kiti laivai audros buvo atskirti, bet jie pasiekė Mala- 
baro pakrantę. 

Kai laivynas pasiekė Malabaro pakrantę, jūroje pasi- 
rodė arabų laivas. Jis grįžo iš Mekos į Kalikutą. Laive, 
be prekių, buvo per 300 maldininkų — vyrų, moterų, 
vaikų. Čia Gama pasirodė tikras piratas. 

Jis įsakė laivą apiplėšti, žmones suvaryti į triumą, už- 
daryti ir laivą padegti. Pradėjus degti laivui, žmonės iš- 
silaužė iš triumo ir ėmė gesinti gaisrą. Tada Gama įsa- 
kė šaudyti į žmones, o laivą vėl padegti. Pats Gama 
stebėjo tai iš laivo, tai iš valties baisias nekaltų Žmonių 
kančias. Buvo palikta tik 20 gyvų berniukų, kurie buvo 
nugabenti į Portugaliją ir vėliau tapo vienuoliais. 

1502 m. spalio 3 d. Gama atvyko į Kananurą. Vietos 
radža iškilmingai sutiko portugalus ir vaišingai priėmė. 
Portugalai gavo prieskonių. Gama susitarė su radža dėl 
didelės faktorijos įkūrimo. 

Spalio 30 d. Gamos laivynas jau stovėjo ties Kaliku- 
tu. Didelė ginkluota jėga samorinui įvarė baimės. Jis 
siūlė Gamai draugystę ir brangiai apmokėti padarytus 
Kabralui nuostolius. Be to, pranešė, kad didieji faktorijos 

užpuolimo kaltininkai esą surasti ir suimti. Gama pareika- 
Įavo, kad samorinas tuojau išvarytų visus musulmonus iš 
Kalikuto. Nelaukdamas samorino atsakymo, valstybinis 
įratas pradėjo savo darbą. 

Prie laivyno priplaukė indų žvejų valtys. Žvejai no- 
rėjo parduoti portugalams savo žuvį. Gamos įsakymu, 





Vasko da Gamos kelionė 


28 žvejai buvo jėga užtempti ant laivo denio ir tuojau 
pakarti. Į miestą pradėjo šaudyti laivyno artilerija, ir 
šaudė ištisą dieną ir naktį. 

Po dviejų dienų portugalai vėl apšaudė Kalikutą. Sa- 
morinas pabėgo iš miesto ir ėmė telkti jėgas. Gama nu- 
plaukė į Kočiną. Čia prisikrovė laivus prieskonių, kiek 
tilpo, pastatydino tvirtovėlę ir paliko kelias dešimtis vy- 
Tų įgulos. Gamai buvo pranešta, kad samorinas ties 
Kalikutu sutelkęs savo laivyną užpulti portugalams.. 
1503, m. vasario 10 d. portugalai vėl patraukė su visu 
laivynu į Kalikutą ir sumušė samorino laivyną. Gamos 
misija buvo baigta. Papūtus šiaurės rytų musonui, jis va- 
sario mėnesį su 13 laivų leidosi į Europą, kitus laivus 
baliko. Indijos vandenyne, kad paraližuotų arabų jūrų 

prekybą. Jų vadu liko Sudrė. Į Lisaboną Gama grįžo 
1503 m. spalio mėnesį su pilnais prieskonių laivais. Jo žy- 
giams, valstybinio pirato žygiams, karalius pritarė, o at- 
vežtos prekės davė daug pelno. Gamai buvo padidinta 
pensija, vėliau suteiktas titulas, bet jokių pareigų ilgą lai- 
ką negavo. Tiktai po 20 metų jis buvo paskirtas Indijos 
vicekaralium. Liofisg 

Kad sustiprėtų portugalų padėtis Indijoje, karalius 
paskyrė savo vietininką, kurį pavadino vicekaraliumi. 
Kad kokiam vicekaraliui nešautų į galvą mintis pasidaryti 
karalium, jie buvo skiriami tik trejiems metams. Pirmuo- 
ju Indijos vicekaralium buvo Fransiskas Almeida, prity- 
ręs kariautojas. 

1505 m. Almeida išplaukė į Indiją su 22 ginkluotų lai- 
vų laivynu. Laivuose buvo 1500 kareivių. Jo uždavinys 
buvo likviduoti jūrinę arabų prekybą su Indija, iškovoti 
prekybos monopolį Portugalijai, sustiprinti senąsias por- 
tugalų iaktorijas bei tvirtoves ir kurti naujas. 

Pasiekęs Kilvą, Almeida tuojau apsitvarkė: senąjį šei- 
chą išgujo, pasodino savo statytinį ir pastatydino tvirto- 
vėlę. Mombasa išdrįso Almeidai pasipriešinti. Tada jis 
išplėšė ir sudegino miestą, Mozambike, Sofale ir Andžidi- 
vo saloje pastatydino tvirtoves. Visur jis paliko ginkluo- 
tas įgulas ir po vieną du laivus. 

Kočine Almeida karūnavo tyčia atvežta karūna jau- 
ną Iradžą, senojo radžos, portugalų prieteliaus, įpėdinį ir 
čia suorganizavo stambią portugalų faktoriją. Daugiau 
Almeida gaudė arabų laivus ir aplamai plėšė ir naikino 
arabų pirklius jūroje ir sausumoje. 

1508 m. Egipto sultonas, savo sąjungininkų — Veneci- 
jos ir Turkijos — remiamas, ties Čaulu užpuolė dalį por- 
tugalų laivyno ir jį sumušė. Buvo užmuštas ir Almeidos 
sūnus. Tačiau 1509 metų pradžioje Almeida sumušė Indi- 
jos pakrantėje ties Diu sala jungtinį Egipto sultono, Ka- 
likuto samorino ir kitų Malabaro valstybėlių laivyną net 
iš 200 laivų, nes Almeida turėjo artileriją, kurios neturėjo 
sąjungininkai. 

Pasibaigus vicekaraliavimo terminui, Almeida turėjo 
grįžti į Portugaliją. Sustojęs prie Gerosios Vilties rago, 
jis panoro pasigaudyti hotentotų. Čia Almeidą su būriu 
portugalų hotentotai išžudė. 

Afonsus Albukerkis ir jo žygiai 


Po Almeidos Indijos vicekaralium buvo Afonsus Al- 
bukerkis. Jis buvo gabus, griežtas ir beširdis. Jam kara- 
liaujant, Rytų Afrikos arabų miestai Portugalijai mokėjo 
duoklę. Jis statė tvirtoves Indijos vakarų pakrantėje, pa- 
jungęs įos miestus. Indijos vandenyne portugalų karo 
laivai saugojo jūrų kelius ir skandindavo apiplėšę bet 
kurį laivą, jei jis neturėdavo portugalų paso. 

Į Indiją su jam pavesta eskadra Albukerkis išplaukė 
iš Lisabonos 1507 m., kai vicekaralium dar tebebuvo Al- 
meida. Pakeliui jis turėjo užkariauti Ormuzą ne tik dėl 
to, kad tat buvo turtingas miestas, bet svarbiausia dėl to, 
kad per jį vyko Rytų ir Vakarų prekyba, kad jis viešpa- 
tavo Persijos įlankoje. Jį užkariavus, Venecijai ir Egiptui 
vandens kelias į Indiją būtų užkirstas. 

Beieškodamas Ormuzo, Albukerkis, kur tik pamatyda- 

o kokį miestelį Arabų jūros pakrantėje, tuojau susto- 
davo ir plėšdavo, naikindavo. Taip jis sunaikino Koljatą, 
Kurjatą ir Maskatą. Niekuo dėti gyventojai buvo žudo- 
mi, o paimtiems į nelaisvę Albukerkio įsakymu vyrams 
nupiaunama nosis ir dešinioji ranka, moterims — nosis ir 
ausys. 

Laivynas įplaukė į Omano įlanką. Uolingoje saloje 
švytėjo Ormuzo mūrai, minaretai. Ormuzo uoste — gausu 
laivų. Miestas nemažas. Gal nemaža ir šacho įgula. Laivų 
kapitonai įkalbinėja Albukerkį nerizikuoti „portugalų 
ginklo garbe“ — nepulti miesto. Albukerkis atsako: „„Rei- 
kalas tikrai rimtas, bet trauktis jau vėlu. Dabar man rei- 
kalingas ryžtas, 0 ne geri patarimai. 

Albukerkis tuojau pasiuntė Ormuzo šachui ultimatu- 
mą. Jis reikalauja, kad šachas pripažintų save Portugali- 
jos karaliaus vasalu ir klausytų jo vietininko, jei neno- 
rįs Maskato likimo. 

Kadangi šachas buvo dar nepilnametis, tai visą valdžią 
Ormuze turėjo ministras pirmininkas Hodža Ataras, kuris 
paprašė Albukerkį trijų dienų „pagalvoti“. Iš tikrųjų jis 
norėjo pasiruošti kovai. Praėjus trims dienoms, Albuker- 
kis'su savo 6 laivais puolė šacho laivyną, jį nugalėjo ir 
isibrovė į miestą. Keliose vietose jį padegė ir ėmė skersti 
gyventojus. Tada Hodža Ataras nusileido: .jis pripažino 
save Portugalijos vasalu, sutiko mokėti duoklę ir leisti 
portugalams įsikurti faktoriją ir pasistatyti tvirtovę. 

Tačiau portugalų kapitonų tarpe kilo nesutarimų. Keli 
kapitonai su sava laivais prieš Albukerkio valią nuplaukė 
į Indiją ir prisijungė prie Almeidos laivyno. Albukerkiui 
nebeužteko jėgų išlaikyti pasidavusiam miestui, ir ji 
pats patraukė į Indiją pakeisti Almeidos. 

Kai tik Albukerkis atvyko į Kočiną, Almeida ne jų 
nepripažino jo savo įpėdiniu, bet dar jį areštavo ir sura 
kino pančiais. Nežinia kuo tat visa būtų pasibaigę, jei 
tuo metu nebūtų atplaukęs iš Lisabonos karaliaus įgalio- 
tinis, kuris patvirtino Albukerkio paskyrimą. Be to, įga- 
liotinis pasisakė atvykęs sunaikinti Kalikuto samorino ga- 
lios. Albukerkis matė, kad pulti miestą, veržtis į jį — 
beprotybė, ir stengėsi atkalbėti įgaliotinį nuo žygio, bet jis 
buvo labai karingos dvasios vyras ir nieko neklausė. 

Portugalai įsilaužė į miestą. Jie pasiekė samorino 
dvarą. O dvare buvo ko pasiplėšti. Plėšimo azarte ir ne- 
pajuto, kaip buvo apsupti indų ir arabų. Siaurose gatve- 
lėse teko muštis vyrui prieš vyrą. Karingasis įgaliotinis 
buvo užmuštas, o sunkiai sužeistą Albukerkį vargais ne- 
galais pavyko atgabenti į laivą. 

Pasveikęs Albukerkis energingai griebėsi kolonizato- 
riaus darbo. Savo rezidencijai jis nužiūrėjo nemažą Goa 
miestą. 1510 m. Albukerkis apgulė Goa su 23 laivais ir 
lengvai paėmė. Tačiau netrukus portugalai buvo išguiti 
vietos valdovo. Tą patį rudenį Albukerkis apgulė miestą 
su didesne jėga ir vėl jį paėmė. Vėliau jis gyrėsi ka- 
raliui, kad per tas tris dienas jo įsakymu Goa buve už- 
mušta 6000 žmonių. 

Antrą kartą nukariavęs miestą, Albukerkis pastatydi- 
no tvirtovę, bažnyčią, laivų statyklas. Portugalai mieste 
grobė geresnius namus, sklypus. 

Įsikūrę Malabaro krante, portugalai greit aptiko, kad 
muskato riešutai, gvazdikėliai, cinamonai ir kiti priesko- 
niai auga ne pačioje Indijoje, o kažin kur į rytus — Prie- 
skonių salose. Reikia pasiekti jas. | 

Dar 1508 m. iš Lisabonos buvo pasiųsta 4 laivų eks- 
pedicija, vadovaujama Diogu Sukeiros, ieškoti salų, kur 
auga prieskoniai. 1509 m. rugpiūčio mėnesį ekspedicija 
atplaukė į Kočiną ir leidosi į Bengalijos įlanką. Rugsėjo 
11 d. Sukeira jau buvo Malakos uoste. Uoste portuga-, 
lai rado bengalų, malajų, japonų, kinų ir kitų kraštų lai- 
vų laivelių. Malakos mieste irgi buvo pilna įvairių pirk- 
lių, nes jis buvo Rytų prekybos centras. Iš Malakos Rytų 

prekės būdavo gabenamos į Vakarų Aziją, Afriką ir 
Europą. 

Vietos sultonas Machmudas priėmė Sukeirą labai man- 
dagiai ir sudarė prekybinę sutartį. Tačiau kai portugalai 
apsiprato, ėmė supirkinėti prieskonius ir jų gausiai pasi- 
rodė krante, jie buvo užpulti: nemaža buvo užmušta, 
o 30 vyrų paimta į nelaisvę. Veltui Sukeira reikalavo pa- 
leisti belaisvius. Machmudas tylėjo. Sukeira grįžo į Indi- 
ją pranešti apie visa tai vicekaraliui. 

Sužinojęs Albukerkis suorganizavo 19 laivų ekspedici- 
ją. Vienų kareivių joje buvo apie 1200 vyrų. 1511 m. bir- 
zelio mėnesį laivynas įplaukė į Malakos uostą. Sultonas 
atsiuntė. pasiuntinį; jis pranešė, kad ministras, kuris 
sulaikęs portugalus, esąs jau nužudytas, o belaisviai ne- 
trukus būsią paleisti. Tačiau laikas bėgo, o belaisvių vis 
nebuvo. Tada Albukerkis ryžosi šturmu paimti miestą, 
nors ir žinojo, kad mieste yra stipri sultono įgula. Po il- 
go bombardavimo iš laivų ir kruvinų mūšių gatvėse Ma- 
laka buvo paimta. 

Paėmus miestą, prasidėjo plėšimai. Svetimšalių pirklių 
sandėlių Albukerkis įsakė neliesti. Pagrobęs miestą, jis 
krante skubiai pastatydino tvirtovėlę, kad galėtų kontro- 
liuoti plaukiančius sąsiauriu laivus. Laivų atplaukdavo 
nemaža. Albukerkis jų neplėšė, bet su jais į visus kraštus 
ėmė siuntinėti savo emisarus, kad sužinotų kelius, iš kur 
atplaukia laivai. Taip portugalai susekė kelius į Indone- 
zijos salas ir net Molukų salyną. Po to nesunku buvo 
siuntinėti ir savus laivus, kad šie užmegztų prekybinius 
ryšius ir kurtų faktorijas. Taip portugalai pasiekė Javą, 
Sijaną, Sumatrą, Celebesą ir kitas salas, taip pat ir Prie- 
skonių salyną, t. y. Molukus. Vėliau (1517 m.) portugalai 
pradėjo prekiauti su Kinija, o 1520 m. net įsikūrė Makao 
mieste. 1542 m. jie pasiekė Japoniją; pagaliau pasiekė ir 
Australijos šiaurės vakarų krantus. Tuos atradimus jie at- 
žymėdavo ir savo slaptuose žemėlapiuose. 

„Žinia apie Malakos užkariavimą pasiekė ir Ormuzo 
sačhą. Norėdamas išvengti antro portugalų puolimo, jis 
Pasiuntė pas Albukerkį pasiuntinybę ir dalį duoklės, kuri 
buvo uždėta dar 1506 metais. Albukerkiui tatai buvo tik 
Paskatinimas galutinai pajungti Ormuzą. Ir ne tik Ormu- 
zą. Jo galvoje jau buvo subrendęs didis planas: užgrobti 
Adeną, Meką, Mediną, nukariauti Egiptą. Tą planą Al- 
bukerkis pradėjo realizuoti 1513 m. Jo vadovaujama 

eskadra išplaukė į Raudonąją jūrą. Tačiau Adeno apguli- 
mas nepavyko. Tada Albukerkis antrą kartą su savo lai- 
vynu sustojo prie Ormuzo (1515 m.). Visų pirma portuga- 
lai užėmė ir sustiprino fortą, dar 1506 m. jų pastatytą. 
Ormuzo šachas vykdė visus Albukerkio reikalavimus. Or- 
muzas pateko visiškon portugalų valdžion ir išbuvo jų 
valdžioje per šimtą metų. 

Ormuze Albukerkis gavo žinią, kad paskirtas naujas 
vicekaralius. Ir šiaip jau palūžusios sveikatos Albukerkį 
ta žinia labai sukrėtė. 1515 m. gruodžio 15 d. jis mirė 


Goa pakrantėje, nespėjęs ir iš laivo išlipti. |, 


ŠIAURĖS VAKARŲ KELIO IEšKOJIMAI Į AZIJĄ 
Anglija XV a. 


Anglija — jūrinė valstybė. Nuo jos salų jūra visur 
arti. Nuo likusios Vakarų Europos Angliją teskiria nepla- 
tus Lamanšo sąsiauris. Kai anglų ekonominis gyvenimas 
pasiekė atitinkamą raidos laipsnį, jie plačiai ėmė nau- 
dotis jūra. Lamanšas gi negalėjo Anglijos atskirti ir nuo 
bendros Vakarų Europos ekonominės, mokslo ir kultūros 
raidos. 

Anglijoje XV a. vyko feodalizmo irimas ir kapitalizmo 
formavimasis. Jau XIV a. pabaigoje baudžiava Anglijoje 
faktiškai išnyko. Gausėjo nusigyvenusių valstiečių. lšau- 
gus vilnų pramonei ir atsiradus rinkai gelumbėms, dvari- 
ninkai ėmė grobti smulkių valstiečių žemes ir versti jas 
plačiomis avių ganyklomis, kad būtų daugiau vilnų. Mies- 
te ir kaime atsiradusios stambesnės dirbtuvės, arba vadi- 
namosios manufaktūros, naikino atskirus amatininkus 
arba jų sąjungas — cechus. Amatininkai palaipsniui virto 
proletarais. Išaugo ir pirklių luomas. Smdrkiai padidėjo 
pinigo vaidmuo ir reikšmė. Atsirado laisva darbo jėga, 
laisva nuo asmeninės priklausomybės, bet neturinti. ga- 
mybos priemonių. Prekybos augimas buvo akstinas ir 
laivybos išaugimui. 

Kapitalistinė pralobimo dvasia reiškėsi visose Vakarų 
šalyse, taip pat ir Anglijoje. Tai skatino plėsti gamybą, 
prekybą, laivybą, ieškoti naujų prekyviečių. 

Rytų prekių per rankų rankas gaudavo ir Anglijos 
pirkliai. Magėjo ir jiems pasiekti Rytų kraštus. Kai genu- 

jietis Kristupas Kolumbas, plaukdamas per Atlantą į va- 
karus, pasiekė „Rytų Aziją“, tai daugeliui kilo nauja 
mintis, ar ne patogiau būtų Rytų Aziją pasiekti šiauriniu 
vandens keliu. Pirmas pabandė realizuoti šią įdėją Džo- 
nas Kabotas. 


Džono Kaboto kelionė 


Džonas Kabotas kilimo buvo genujietis, gimęs XV a. 
pirmajame ketvirtyje. Jaunystėje jis daug keliavęs kaip 
jūrininkas ir pirklys. Iš Genujos jis persikėlęs į Veneciją, 
ten vedęs ir sulaukęs trijų sūnų, iš kurių Sebastijonas pa- 
garsėjo kaip keliautojas. Spėjama, kad Venecijoje jis 
studijavęs kosmografiją ir laivybą. Apie 1490 metus Ka- 
botas su šeima persikėlęs į Angliją, įsikūręs stambiau- 
siame uostamiestyje Bristolyje ir iš Džovanio virsta Džo- 
nu. Bristolyje jis radęs nemažą venecijiečių pirklių, pre- 
kiavusių ir Rytų prekėmis, koloniją. Pasakojama, kad ir 
pats Kabotas jaunystėje prekybiniais reikalais patekęs 
į Meką, domėjęsis, iš kur arabų pirkliai gabeną prie- 
skonius. 

Kolumbo atradimai nedavė ramybės Džonui Kabotui. 
Bristolio pirkliams irgi magėjo naujos žemės; jie kelis 
kartus buvo pasiuntę savo laivus ieškoti Atlante „Brazi- 
lo ir Antilijos“ salų, bet laivai grįždavo nieko neradę. 
Todėl Kabotui gal ir nebesunku buvo įtikinti tuos pirk- 
lius parūpinti kelionei per Atlantą laivą ir apmokėti ke- 
liolika jūrininkų. Karalius Henrikas VII irgi pritarė. 
Matyt, jis suprato, kad padarė klaidą, neparėmęs Ko- 
lumbo. : 

1497 m. gegužės mėnesį iš Bristolio išplaukė nedidelis 
laivas su 18 jūrininkų, kurių tarpe buvo ir Džono Kaboto 
sūnus Sebastijonas. Mažai čia rizikavo Bristolio pirkliai — 
negrįš, nuostoliai nedideli. O gal ir ras kokių žemių! Ko- 
lumbas gi rado. 

Visą laiką plaukdamas šiauriau 50 lygiagretės, po pus- 
antro mėnesio Kaboto laivas priplaukė kažkokią šaltą 
žemę. Į krantą jis nesikėlė. Laivą pasuko atgal ir po mė- 
nesio jau vėl buvo Bristolyje. Kokią žemę jis buvo pasie- 
kęs, sunku pasakyti. Gal Niufaundlendą? O gal Labradorą? 

Plaukdamas ' atgal, Kabotas aptiko tokią vietą, kur 
buvo daug silkių ir menkių. Tatai buvo Didžioji 

Niufaundlendo sekluma. Anglų žvejams tai buvo didis at- 
radimas. 

Kabotas buvo sudaręs savo kelionės žemėlapį. Vienas 
venecijietis pirklys taria Kabotą nuplaukus 700 ligų. ,„Di- 
džiojo chano krašto“ pakrante Kabotas irgi praplaukęs 
300 ligų. Kai kas ir Anglijoje manė, kad Kabotas atradęs 
„didžiojo chano valstybę“, t. y. Kiniją. 


-— 


Sebastijono Kaboto kelionė 


Naujų žemių atradimas buvo paskatinimas naujai 
ekspedicijai rengti. Tos žemės rūpėjo ir pirkliams, ir ka- 
raliaus dvarui. Todėl jau 1498 m. pavasarį buvo suorga- 
nizuota penkių laivų ekspedicija, o jos vadu vėl pa- 
skirtas Džonas Kabotas. Tačiau, Džonui Kabotui staiga 
mirus, ekspedicijai teko vadovauti jo sūnui — Sebas- 
tijonui. 

Pasiekęs Amerikos žemyną ties 459 šiaurės pločio ir 
matydamas, kad tat nėra Azija, Sebastijonas Kabotas plau- 
kė pakrante į šiaurę, norėdamas apsukti naują žemę ir 
patekti į Aziją. Nuplaukęs iki 587, o gal ir dar toliau, 
jis susidūrė su ledais, nors buvo ir liepos mėnuo. Toliau 
į šiaurę nebegalėdamas plaukti, pasuko atgal į pietus. 
Nuplaukęs iki 389 šiaurės pločio ir jokių Kinijos ženklų 
nematydamas, Sebastijonas Kabotas spalio ar lapkričio 
mėnesį grįžo į Angliją. | 

Kadangi jokių turtingų žemių Kabotas neaptiko ir 
jokių turtų neatgabeno, tai ekspedicija davė tik nuostolių. 
Karalius ir pirkliai buvo nepatenkinti. 

Geografiniu požiūriu Kaboto ekspedicijos rezultatai 
buvo labai reikšmingi. Kabotas ne tik pasiekė, bet ir apty- 
rė Amerikos žemyno šiaurinę pakrantę: Ispanų žemėla- 
pyje, sudarytame Chuano de la Kosos apie 1500 metus, 
nupieštas ilgas Amerikos krantas į šiaurės rytus nuo Ku- 
bos su upėmis, geografiniais pavadinimais, anglų vėlia- 
vėlėmis. Bet kas pirkliams ir karaliui tie geografiniai at- 
radimai. 

Kabotą karalius šaltai priėmė. O kai jis pasisiūlė orga- 
nizuoti naują ekspediciją, karalius taip pat šaltai atsisakė. 
Įžeistas jūreivis išvyko į Ispaniją. 

Ferdinando įsakymu 1512 m. Sebastijonas Kabotas 
buvo paskirtas Kastilijos valstybiniu kapitonu su nemaža 

Sebastijonas Kabotas 


alga. Jam buvo pavesta organizuoti ekspediciją į Ameri- 
ką. Tačiau 1516 m. Ferdinandas mirė, ir ekspedicijos orga- 


nizavimas buvo sustabdytas. Tada Kabotas vėl grižo 
i Angliją. 


Brolių Kortirialų kelionė 
Žinia apie Kabotų atradimus pasiekė Lisaboną. Buvo 


manoma, kad Kabotai pasiekė kokias salas Atlante. Tos 


ak gali būti naudingos kaip tarpinės bazės, piaukiani 
i Indiją. Reikia jas surasti. 

To uždavinio ėmėsi portugalai, Gašparas ir Migelis 
Kortirialai. Abu broliai buvo Žuano Kortirialo, kuris dar 
1460 metais plaukiojęs Atlanto šiaurėje ir radęs kažkokią 
žemę, sūnūs. Būdamas karaliaus tarnyboje, Gašparas ne 
kartą yra plaukęs portugalų laivais į įvairius kraštus. Kai 
jis pasisiūlė karaliui plaukti į Atlanto šiaurę ieškoti naujų 
žemių, buvo prityręs jūreivis ir turėjo apie 50 metų. Ka- 
ralius Manuelis mielai pasirašė Gašparui atrastoms jo sa- 
„loms arba žemynui „teisių patentą“, nes ekspediciją jis 
siūlėsi suorganizuoti savo lėšomis. O jis tat galėjo pada- 
ryti, nes buvo Azorų salų valdytojas. 

1500 m. gegužės mėnesį Gašparo Kortirialo 2 laivų 
ekspedicija išplaukė iš Lisabonos ir pasuko į šiaurės va- 
karus. Perplaukęs Atlantą, Gašparas pasiekė žemę, kurią 
jis pavadino Labradoru („Artojo Žeme"). Spėjama, jog 
naują žemę taip jis pavadinęs dėl to, kad joje buvę gali- 
ma prisigaudyti artojų vergų. Plaukdamas pakrante ir iš- 
sikeldamas į krantą, Kortirialas visur susidurdavo su 
vietos gyventojais. Kadangi toliau į šiaurę plaukti trukdė 
ledai, tai jis grįžo į Portugaliją. 

1501 m. Kortirialas vėl išplaukė, dabar jau trimis lai- 
vais, į šiaurės vakarus. Šį kartą jis plaukė įpiečiau. Vėl 
priplaukė žemę, kurią pavadino Terra Verdi („Žalia Že- 
mė"). Ši kelionė pasibaigė tragiškai: vienas laivas, kuriuo 
plaukė ir Kortirialas, žuvo. Du laivai grįžo. 

1502 m. gegužės 10 d. išplaukė brolio ieškoti ir naujų 
žemių aptirti Migelis Kortirialas. Jis buvo karaliaus dva- 
riškis. Plaukdamas 3 laivais į šiaurės vakarus, Migelis 
irgi priplaukė kažkokią žemę. Jokių brolio pėdsakų ne- 
aptiko. Ir vėl nelaimė. Grįžtant Migelio laivas kiek atsili- 
ko ir dingo be žinios. Žuvo ir Migelis. 

1503 m. karaliaus įsakymu išplaukė 2 laivai Kortirialų 
ar jų pėdsakų ieškoti, bet grįžo nieko neradę. Apie Korti- 
rialų žuvimą jokių žinių nėra. 

Portugalų laivai ir toliau plaukė į šiaurės vakarus. 
Kortirialų atrasti kraštai netrukus buvo pavadinti Korti- 
rialų Žeme. Tačiau kas gi tai per Žemė? Labradoras, 
Niufaundlendas ar Naujoji Škotija,— tikrai sunku pa- 
sakyti. 

ISPANAI ATRANDA DIDĮJĮ VANDENYNĄ 
Pirmosios ispanų kolonijos Amerikos žemyne 


Ispanai, pasiekę didelį naują žemyną, pradėjo jį kolo- 
nizuoti. 1508 m. karalius davė leidimą aktyviam Kolumbo 
žygių dalyviui Alonsui Ohedai ir pralobusiam Espanjoloje 
Nikuesai kurti Amerikos žemyne kolonijas. Jiems buvo 
pavestas pakrantės plotas tarp Venecuelos ir Hondūro 
įlankų. Pirmojo ir antrojo valdas skyrė Atrato upė. Ohe- 
dai pavestos žemės buvo pavadintos Naująja Andaluzija 
(šių dienų Kolumbijos šiaurinė pakrantė), o Nikuesai — 
Auksinė Kastilija (šių dienų Panamos ir Kosta Rikos pa- 
krantės). 

Žinoma, pavesti valdyti naujas žemes, vienas dalykas, 
o įsikurti jose, pajungti vietos gyventojus — kitas. Tam 
reikėjo jėgos ir pinigų. Oheda rado pinigingą bendrininką 
advokatą Martyną Ensį, bet ir jo turtų neužteko, ir Oheda 
ilindo į skolas. 

Keturiais laivais, Ohedai vadovaujant, į Naujosios 
Andaluzijos pakrantes buvo atgabenta apie 900 jūrininkų 
ir kareivių, kurie nedelsdami ėmėsi „darbo“. Ispanai ieš- 
kojo turtų, aukso, ypač tas rūpėjo skolose paskendusiam 
Ohedai. Narsiai gynė karaibai savo laisvę, drąsiai guldė 
už ją galvas. Riesta pasidarė ispanams: didžioji jų dalis 
jau buvo paklojusi galvas, o kitiems taip pat grėsė su- 
naikinimas. Tiktai Nikuesa išgelbėjo likusius, ir Oheda 
galėjo persikelti su jais prie Darjeno įlankos. Jos pakran- 
tėje 1510 m. jis įkūrė Sen Sebastijano tvirtovę. Čia buvo 
saugiau, bet trūko maisto. Prasidėjo karių nepasitenkini- 
mai, nors Oheda ir buvo įvedęs geležinę drausmę. 

Patekęs į tokią padėtį, Oheda dalį sugaudytų vergų ir 
aukso pasiuntė į Espanjolą ir laukė paramos. Tačiau at- 
plaukė su pasigrobtu laivu tik būrelis piratų. Teisybė, iš 
jų Oheda nusipirko duonos ir lašinių. Bet to buvo maža. 
Tada jis su piratais nuplaukė į Kubą. Nieko nepešęs Ku- 
boje, Oheda persikėlė į Espanjolą. Vargais negalais pa- 
siekęs Santo Domingą, jis sužinojo, kad laivas jo kolonijai 
gelbėti jau išplaukęs. Kelerius metus dar pagyvenęs var- 
ge, Oheda mirė. 

Minėtasis Ensio paruoštas laivas išplaukė iš Santo Do- 
mingo 1510 m. Laivui paplaukus jūra, staiga iš vienos 
statinės ant denio išlindo jaunas gražus vyras ir atsistojo 

prieš Ensį. Šis pasipiktinęs norėjo jį išmesti kurioje nors 
saloje, bet savo sprendimą pakeitė ir nuvežė į Naująją 
Andaluziją. Tai buvo Vasko Nunjesas Balboa, kuris vė- 
liau atrado Didįjį vandenyną. 

Išvykdamas gelbėti kolonijos, Oheda Sen Sebastijano 
tvirtovėje savo vietininku paliko Pisarą, kuris vėliau už- 
kariavo Peru valstybę. Šis, visą pusmetį iš niekur nesu- 
laukdamas paramos, susodino visą Sen Sebastijano įgulą 
į du laivus ir išplaukė. Vienas laivas tuojau nuskendo 
su visais vyrais, o antras susitiko su Ensio laivu. Ensis 
Pisaro laivą su 25—30 vyrų privertė grįžti atgal ir išsi- 
kelti į krantą. Bet vėl nelaimė — laivas su maistu susi- 
kūlė. Grėsė badas. Tada, Balboa patarti, ispanai persi- 
kėlė į Nikuesos valdas — Auksinės Kastilijos dalį. Ten 
tuojau apiplėšė indėnų paliktą kaimą. Balboa prestižas 
pakilo. Vietoj Ensio kolonijos viršininku buvo paskirtas 
Balboa. Ensį Balboa apkaltinęs pasiuntė į Ispaniją. 

Kas nutiko su Nikuesos Auksinės Kastilijos kolonija? 
Nikuesa, plaukdamas 1508 m. iš Ispanijos į Espanjolą, api- 
plėšė Mažųjų Antilų salas, prigaudė indėnų, juos pardavė, 
ir su nemažu būriu vyrų atvyko užkariauti Auksinės Kas- 
tilijos. Jis įkūrė Panamos sąsmaukoje kaimą ir pradėjo 
nukariavimus. Kadangi buvo griežtas, dėl to daugumai 
nepatiko. Tačiau greit geltonasis drugys ir badas išguldė 
didžiąją dalį jo vyrų. Tada Nikuesa prisiminė, kad jo 
valdose, tai yra Auksinėje Kastilijoje, yra įsikūręs Bal- 
boa. Susodinęs vyrus, jis nuplaukė ieškoti savo teisių ir 
aukso, tačiau suimtas Nikuesa drauge su 16 jo šalininkų 
buvo pasodinti į sukiužusį laivą ir priversti leistis į jūrą. 
Nikuesa dingo amžinai. 

Balboa tapo abiejų siųstų būrių likučių viršininku. Jo 
žinioje buvo 300 vyrų, tačiau jų tik pusė dar laikėsi ant 
kojų. „Kiti drugio buvo paguldyti. 


Balboa pasiekia Didįjį vandenyną 


Balboa buvo pilnas jėgų, drąsus, protingas, bet kon- 
kvistadoras. Jis manė, kad su menku būriu vyrų didelių 
plotų neužkariausi be talkininkų. Todėl jis ėmė naudotis 
atskirų indėnų genčių kivirčais ir su vienomis darydavo 
sąjungas, kad sunaikintų kitas. „„Priešus“ žiauriai baus- 
davo. ,Aš jau pakoriau trisdešimt kasikų ir tikiuosi vieš- 

Vasko Balboa 


paties ir Ispanijos karūnos garbei dar daugiau pakabinti“. 
Palengva ispanų ekspedicijos skverbėsi į kraštą gilyn. 
Vienos ekspedicijos metu Balboa pateko į derlingą slėnį 
tarp kalnų. Vietos kasikas ispanus priėmė labai vaišingai. 
Ispanai tokios aukštos kultūros indėnų tarpe dar nebuvo 
matę. Didelis kasiko namas buvo apjuostas mūro siena. 
Jo sandėliuose pilna kukurūzų, vaisių, žuvies, paukštienos 
ir gėrimų. Namo kambariai erdvūs, išpuošti. Ypač nuste- 
bino ispanus „mirusiųjų kambarys“. Cia pasieniais buvo 
sustatytos buvusių kasikų mumijos, apvilktos medvilni- 
niais drabužiais ir papuoštos auksu bei brangakmeniais. 

Kai ispanai, besidalydami gausias kasiko dovanas, ėmė 
ginčytis, kasiko sūnus taręs: ,,Kam tas ginčas dėl niekų? 
Jei auksas jūsų akyse taip didis daiktas, kad dėl jo ap- 
leidote tėvynę ir atsidūrėte tarp pavojų, aš parodysiu 
jums kraštą, kur jūs galėsite patenkinti savo norus. Štai 
už šių kalnų yra didelė jūra. Jūs pamatysite ją iš kalnų 
viršūnių, bet kol ją pasieksite, saulė šešis kartus užtekės 
ir nusileis. Joje plauko tokie pat laivai, kaip jūsų, su bu- 
rėmis ir irklais. Visos upės, įtekančios į tą jūrą, neša daug 
aukso, ir to krašto valdovai valgo ir geria iš aukso indų“. 

Tatai buvo pirma žinia apie Didįjį vandenyną ir Peru. 
Tačiau Balboa jėgos buvo per menkos, ir jis nedrįso toliau 
žygiuoti. Apie tai Balboa pranešė į Santo Domingą ir pra- 
šė paramos. Po kurio laiko iš ten atplaukė du laivai — 
atvežė maisto ir 150 vyrų. Drauge jis sužinojo, kad pa- 
sielgimas su Nikuesa laikomas maištu prieš sostą. O už 
tokius darbus — kartuvės. Atsipirkti nuo kartuvių galima 
tik kokiu dideliu žygiu. 

1513 m. rugsėjo 1 d. Balboa su 180 rinktinių vyrų ir 
leidosi į žygį. Jis laivais nuo Atrato žiočių Atlanto pa- 
krante paplaukė apie 150 km ir išsikėlė į krantą. Kad 
nugąsdintų indėnus, jis juos užsiundė atvežtais šunimis, 
po to, atrinkęs kelias dešimtis patvariausių vyrų, kilo 
į kalnagūbrį. Šlaitus dengė tokie vešlūs miškai, kad vieto- 
mis taką tekdavo skinti kirviais. 

Pasiekę kalnagūbrio viršūnę, ispanai tikrai išvydo pla- 
čią įlanką, o už jos bekraštę „Pietų jūrą“ (Didįjį vande- 
nyną). Rugsėjo 29 d. ispanai pasiekė įlanką. Kadangi buvo 
Šv. Mykolo diena, tai Balboa ją ir pavadino tuo vardu — 
San Migel (Panamos). Čia vanduo tokio pat sūrumo, kaip 
ir vandenyno. Jie suprato, kad pasiekė antrą, dar nežino- 
mą vandenyną. Balboa iškilmingai „prijungė“ tą vande- 
nyną prie Ispanijos. Visi dalyviai pasirašė priesaikos 
tekstą, kad tikrai rado naują vandenyną. Visą mėnesį 
Balboa išbuvo pakrantėje. Paskui kitu keliu dideliu vargu 
grįžo atgal į savo stovyklą, kurią buvo pavadinęs Santa 
Maria. Taip europiečių buvo atrastas Didysis vandenynas. 

Grįžęs į stovyklą, Balboa tuojau išsiuntė pranešimą 
karaliaus dvarui apie didį atradimą. Pasiuntė taip pat 
nemaža aukso ir perlų. Dabar Balboa tikėjosi, kad jo kal- 
tės jam bus dovanotos, ir jis bus patvirtintas vietininku. 
Tačiau ne viskas taip išėjo, kaip vylėsi Balboa. 

Tiesa, byla buvo nutraukta, bet buvo paskirtas naujas 
vietininkas Pedro Arias (Pedrarias) de Avila. Atplaukė 
laivynas iš, 22 laivų su 1500 vyrų, visokių bajorėlių. Bal- 
boa mandagiai priėmė Avilą ir pats tapo nuo jo priklau- 
somu. Avila perskaitė Balboa karaliaus laiškus, kuriuose 
buvo rekomenduojama maloniai elgtis su „Pietų jūros“ 
atradėju. Įtariai žiūrėjo į Balboa ir naujasis vietininkas, 
jam neišėjo iš galvos, kaip jis buvo susidorojęs su prieš 
jį buvusiais vietininkais. 

Po kurio laiko atėjo karaliaus dekretas, kuriuo Balboa 
buvo paskelbtas „Pietų jūros“ vietininku. Be to, buvo 

karaliaus įsakymas pastatyti „Pietų jūrai“ 4 karaveles. 
Kai jos buvo gatavos, jas indėnai išardytas pernešė per 
sąsmauką prie Panamos įlankos. Tačiau plaukti į Peru 
trukdė audros, ir Balboa grįžo paramos naujai bazei Di- 
džiojo vandenyno pakrantėje. Avilos įtarumas vis didėjo. 

Tuo tarpu Avilos bajorėlius guldė geltonasis drugys. 
Sveikuosius jis mažais būreliais siuntinėjo įvairiomis 
kryptimis maisto, aukso, perlų ir vergų. Tie būreliai, Ži- 
noma, plėšikaudavo, žudydavo vietos gyventojus. Žūdavo 
ir ispanų. Sumažėjus atsivežtųjų bajorėlių kiekiui, Avila 
dar labiau ėmė bijoti Nikuesos likimo. 

Jis įsakė Pisarui su savo būriu areštuoti Balboa, kuris 
buvo apkaltintas, kad savo rizika rengiąs ekspediciją ir 
atitraukęs ten per daug kareivių ir kad susidorojęs su 
teisėtu vietininku Nikuesa. Balboa už išdavystę buvo 
nuteistas — jam buvo nukirsta galva. 

„ Taip žuvo 1517 m. Didžiojo vandenyno atradėjas. 


MAGELANO KELIONĖ APLINK ŽEMĘ 
Magelanas iki didžiosios kelionės 


Fernandas Magelanas gimė apie 1480 metus nusku- 
rusių bajorėlių šeimoje. Kurioje vietovėje jis gimė — ne- 
žinia. Dėl to ir šiandien tebesiginčijama. Jaunystę pralei- 
do prie karaliaus dvaro pažu. Be abejo, čia jis susipažino 
su karo dalykais ir jūreivyste. Negalėjo jis likti nuošaly- 
je nuo didžiosios Portugalų jūrinės ekspansijos. 

1505 m. Magelanas paprastu kareiviu išplaukė su Al- 
meidos ekspedicija į Indiją. Pakeliui drauge su kitais 
dalyvavo Kilvos ir Mombasos plėšime. 1506 m. jis buvo 
sunkiai sužeistas jūros mūšyje ties Kananuru. Kai pasvei- 
ko, buvo pasiųstas su Pereira statyti Sofaloje, Afrikos 
krante, tvirtovės. 1509 m. vasario mėnesį Magelanas da- 
lyvavo jūros mūšyje ties Diu, kuriame Almeida sumušė 
jungtinį venecijiečių ir arabų laivyną, o Magelanas pasi- 
žymėjo drąsa. Tais pačiais metais Sukeiros ekspedicijoje 
Magelanas dalyvavo Malakos apgulime. 

1511 m. 3.laivų ekspedicijoje, kuri buvo pasiųsta 
į Molukus, dalyvavo ir Magelanas. Ekspedicijai vadovavo 
d'Abreu. Pasiekę Bandos salą, du laivai, prisikrovę mus- 
kato riešutų, pasuko atgal. O trečias laivas, vadovaujamas 

Serano, Magelano draugo, nuplaukė toliau ir pasiekė Ter- 
natės salą, kuri visus nustebino. 

Šiltas klimatas, vešli augmenija, pusnuogiai, bet šir- 
dingi žmonės,— lyg koks žemės rojus. Viskas čia taip 
žavu. Ir Seranas ryžtasi. Jis išsižada ir savo kapitono 
laipsnio, nekaltų žmonių kraujo liejimo, civilizacijos. Jis 
lieka saloje. Didelio daikto, kad jis bus apkaltintas sulau- 
žęs karinę drausmę, kad karalius jį išbrauks iš karininkų. 
Tegu. Ar verta dėl to jaudintis, patekus į tokį palaimos 
kampelį? Iš vietos valdovėlio jis gauna namą su tarnais, 
veda gražuolę juodukę, susilaukia vaikų. Ir lieka visam 
gyvenimui. 

Savo draugo Fernando jis neužmiršta. Per Malaką rašo 
laiškus, pataria ir jam pasekti jo pavyzdžiu. Rašo ir Ma- 
gelanas. Viename laiške Magelanas prižada savo draugui 
netrukus atvykti į Ternatę „jei ne per Portugaliją, tai kitu 
keliu". Ar nebus Seranas davęs mintį Magelanui plaukti 
į Molukus ne rytų, o vakarų keliu? Rytų kelias per ilgas. 
Gal vakarų trumpesnis? Niekas tada nežinojo Didžiojo 
vandenyno plotų. 


Vėl Portugalijoje 


Po septynerių metų plaukymų 1513 metais Magelanas 
grįžta į tėvynę. Magelanas dairinėjasi po Lisaboną. Kaip 
čia viskas pasikeitę. Vietoj paprastų namų puošnūs pirk- 
lių rūmai. Pilni sandėliai ir krautuvės užjūrinių prekių. 
Uoste daugybė savų ir svetimų prekinių laivų. Prakaitu 
apsilieję darbininkai iškrauna ir gabena prekes į san- 
dėlius. Gatvėmis vaikštinėja puošnios damos, pasipuo- 
šusios brangiaisiais akmenimis. Karaliaus dvaras skęs- 
ta prabangoje. Lisabona — pasaulinės prekybos ir turtų 
centras. 

Lisabona taip pasikeitė tik dėl to, kad drąsūs jūreiviai 
ir kareiviai, kęsdami didžiausius vargus, nugalėjo jūrų 
tolybes, degino, griovė svetimus miestus, žudė nežinomus 
žmones, plėšė jų turtus, kūrė faktorijas ir kolonijas. 

Maroko sultonas nustojo mokėti Portugalijos dvarui 
mokesčius ir marokiečių piratų kažkaip pagausėjo. Ma- 
nuelis negalėjo pakęsti tokio jo didybės įžeidimo. Jis 
pasiuntė į Maroką nubausti neklaužados didelę karinę 
ekspediciją, kurioje dalyvavo ir Magelanas. Azamoro ap- 

Fernandas Magelanas 


gulimo metu Magelanas buvo sužeistas (dabar jau trečią 
kartą): strypas pataikė į kojos sąnarius, ir jis apšlubo 
visam gyvenimui. 

Grįžęs į Lisaboną, vargais negalais Magelanas gauna 
audienciją pas karalių. Jam atrodė, kad jis tiek metų 
plaukiojes, kariavęs, triskart sužeistas, vertas didesnio 
laipsnio ar atlyginimo. Tiesus Magelanas ne maldauja, 
o reikalauja. Jo pretenzijas karalius atmeta. Atsisako ka- 
ralius ir jo plano — plaukti į Molukus vakariniu keliu. 
Magelanas išeina giliai įžeistas. 


Magelanas Ispanijoje 


1517 m. rudenį Magelanas nuvyko į Seviliją. Netrukus 
savo ir Kastilijos pilietybę. Sevilijoje — ištisa portugalų 
emigrantų kolonija. Dauguma jų yra emigravę dėl Ma- 
nuelio nuoskaudų, įžeidimų, neįvertinimų, kaip ir Mage- 
lanas. Nuskriaustieji greit rado bendrą kalba, prasidėjo 
ir draugystė. s 

Pirmas portugalas, su kuriuo susidraugavo Magelanas, 
buvo Diogu Barboza. Tai senas jūreivis, kelerius metus 

tarnavęs Indijoje, Manuelio irgi buvo nuskriaustas ir prieš 
keliolika metų emigravęs į Ispaniją. Dabar jis buvo Sevi- 
lijos tvirtovės komendantas. Jo sūnus Duartė, irgi daug 
plaukiojęs jūreivis, taip pat gyveno Sevilijoje. Barboza 
pakvietė Magelaną įsikurti jo bute. Netrukus Magelanas 
visai susigiminiavo su ta šeima: Barbozos duktė Beatričė 
įsimylėjo Magelaną, ir jis ją vedė. Dabar Magelanas nebe 
atklydęs iš Portugalijos benamis jūreivis, o Kastilijos pi- 
lietis ir tvirtovės komendanto žentas. Barboza turi pažin- 
čių Indijos prekybos rūmuose ir Indijos taryboje. Ir Ma- 
gelanas tomis pažintimis pasinaudoja — sudomina projek- 
tu įtakingus žmones. O Barboza Duartė vėliau ir pats 
išplaukia su Magelanu. 

Sevilijoje atsiduria ir neįvertintas Lisabonoje astrono- 
mas Rua Faleira. Faleira astronomiškai įrodinėja kelionės 
realumą. Be to, jis sakosi, kad suradęs būdą tiksliai nu- 
statinėti geografinius ilgius. Magelanas su Faleiru susita- 
ria bendrai imtis didžiosios kelionės realizavimo. 

Projektas po derybų buvo priimtas, ir 1517 m. gegu- 
žės 22 d. karalius su Magelanu ir Faleira pasirašė sutartį. 
Pagal tą sutartį abiem ekspedicijos organizatoriams buvo 
suteikti visų ,,„žemių ir salų“, kurias jie atras, vietininkų 
ir valdytojų titulai ir teisė sau pasiimti vieną dvidešim- 
tąją dalį viso pelno. Karalius pasižadėjo valstybės lėšo- 
mis parengti penkis laivus ir aprūpinti ekspediciją dve- 
jiems metams maistu. 


Ruoša kelionėn 


Ruoša didžiajai kelionei užtruko ištisus šešiolika mė- 
nesių. Magelanui teko -nugalėti daug visokių trukdymų. 
Visų pirma griežtai prieštaravo Portugalijos karalius Ma- 
nuelis. Jis gerai suprato, kokių nuostolių turėtų karaliaus 
iždas, jei ispanai, nuplaukę vakarų keliu, užimtų Molukus. 
Tik sužinojęs apie sudarytą sutartį, jis oficialiai pavedė 
savo pasiuntiniui prie Ispanijos dvaro Alvarui da Koštai 
bet kuriomis priemonėmis sutrukdyti tą kelionę. 

Pasiuntinys raitosi kaip ungurys. Jis su įrodinėjimais 
bėga pas karalių, bėga pas Magelaną. Tačiau pats karalius 
užsidega ekspedicijos organizavimu ir įsakymais padeda 
Magelanui. Portugalijos diplomatinis protestas nueina nie- 
kais. Magelaną pasiuntinys ir gąsdina, ir jam pataikauja. 

„Negi tu, Magelane, nesupranti, kad tai savo tėvynės 
ir teisėto karaliaus išdavimas? Kaip gali imtis ant savo 
sąžinės tokią klaikią nuodėmę? Negi ir dievo nebebijai? 
Mesk viską ir grįžk į tėvynę. Manuelis duos gerą vietą, 
gausiai apdovanos. Pasielgsi kaip garbingas jo valdinys“. 

Magelanas supranta, kad grįžus — kalėjimas. Jis šaltai 
atsako: „„Vėlu, daviau žodį Ispanijos karaliui ir turiu jį 
išlaikyti“. Tada stoja į darbą miklus Lisabonos šnipas — 
Sevilijos konsulas. 

Jis nuolat trinasi apie laivus ir viską stebi. Susipa- 
žįsta su laivų kapitonais — ispanais, vaišina juos, „nekal- 
tai" klausinėja. Pasiunčia samdytus žŽmogžudžius, kad nu- 
žudytų Magelaną. Nepavyksta. Nelengva susidoroti su 
prityrusiu, geležinės valios kariu. 

1519 m. birželio 26 d. įsakymu karalius patvirtino 
Magelaną vyriausiu ir vieninteliu ekspedicijos vadu, o Fa- 
leira buvo visai pašalintas iš ekspedicijos. Sunku pasakyti, 
ar Magelanas darė žygių, kad jis būtų pašalintas, ar pats 
Faleira pasirodė nepriimtinas karaliaus valdininkams. 
Vargšas astronomas dėl tokio įžeidimo ir pažeminimo bu- 
vo net pamišęs. Pasveikęs jis grįžo į Portugaliją. Cia 
žinoma, neišvengė kalėjimo. Tik įsikišus Ispanijos kara- 
liui, buvo paleistas. 

Dabar Magelanas — vienintelis vyriausias ekspedicijos 
organizatorius, jos vadas, diktatorius. Jo priežiūroje re- 
montuojami laivai, kraunama visa, kas reikalinga ilgai 
kelionei, verbuojami savanoriai. 

Laivai buvo prikrauti rąstų, reikalingų geležų, kad, 
sugedus kuriam laivui, jį tuojau būtų galima pasitaisyti, 
taip pat miltų, ryžių, sausainių, sūdytos mėsos, cukraus, 
medaus, vyno buvo sukrauta į laivus dvejiems metams. 
Mainams buvo paimta nemaža veidrodėlių, visokių bliz- 
gučių, barškaliukų, žirklučių, peiliukų ir kitokių menknie- 
kių. Laivai buvo aprūpinti kompasais, astroliabijomis, 
kvadrantais ir kt.; turėjo ir įvairių patrankų, šalmų ir kt. 

Visų 5 laivų įgulą sudarė 265 vyrai. Magelanui, žino- 
Ma, rūpėjo suverbuoti kuo daugiau portugalų, bet tam 
pasipriešino karalius. Todėl daugumą įgulos vyrų sudarė 
ispanai. Be jų, buvo 37 portugalai, 30 italų, 19 prancūzų 
r po vieną kitą kitų tautybių. Įgula buvo marga, nediscip- 
linuota, bet to Magelanas nepabūgo, nes jis žinojo paslap- 
Ųų, kaip iš nedisciplinuoto vyro padaryti karį. Jam kėlė 
susirūpinimą laivų kapitonai — (ispanai. Dabar jie tyli, 

klauso, bet jis jaučia, kad jie nepatenkinti, kodėl vyriau- 
siu vadu paskirtas ne ispanas, 0 svetimšalis. O iš penkių 
laivų kapitonų trys buvo ispanai. Jie buvo paskirti, rei- 
kalaujant Indijos tarybai, kuri irgi nelabai tepasitikėjo 
svetimšalių Magelanu. 

„Trinidado“ (110 t) laivo kapitonas buvo pats Mage- 
lanas, „San Antonio“ (120 t) — Chuanas Kartahena, „,,„Kon- 
sepsiono“ (90-t) — Gesparas Kesada, „Viktorijos“ (80 t) — 
Luis Mendosa ir „Sant Jago“ (75 t) — Chuanas Seranas. 
Iš jų Kartahena buvo karališkasis ekspedicijos kontrolie- 
rius, o Mendosa — iždininkas. Ekspedicijoj dalyvavo, kaip 
neetatinis, jaunas italas idealistas Antonijus Pigafeta. 
Visos kelionės metu jis rašė ekspedicijos dienoraštį. 

Kai viskas buvo paruošta, admirolas paskutinį kartą 
pažvelgė išrikiuotas laivų įgulas. Kelias naujas, ilgas. Ar 
pavyks visus sucementuoti ir pajungti savo valiai? Ar 
atėjo tada Magelanui į galvą, kad daugumas išrikiuotų 
vyrų stovi paskutinį kartą, kad daugiau jau niekad į Is- 
paniją nebegrįš. Nebegrįš ir admirolas. Lyg nujausdamas 
savo tragišką galą, prieš išplaukdamas Magelanas parašė 
testamentą. | 

Testamente Magelanas prašo palaidoti jį Sevilijoje, 
Šv. Marijos bažnyčioje. Iš dvidešimtosios pelno dalies (pa- 
gal sutartį su karalium), kurią jis gausiąs, dideles sumas 
skiria kelioms bažnyčioms, belaisvių išpirkimui iš „neti- 
kėlių“, raupsuotųjų namams, maro ligoninei, prieglau- 
doms, elgetoms, savo vergui Enrikei, kuris turi būti pa- 
leistas iš vergijos. Dosniai aprūpina ir šeimą. Žinoma, tas 
Magelano testamentas — popierėlis: niekas niekad iš 
„apdovanotųjų“ surūdijusios monetos nėra gavęs. 

Dabar Magelanas, sutvarkęs visus žemiškus ir nežeiniš- 
kus reikalus, ramus gali duoti įsakymą laivynui kelti in- 
karus ir išplaukti į ilgą kelionę. Įsakymas buvo duotas 
1519 m. rugsėjo 20 dieną. 


Šv. Julijono užtakis 


Pirmas etapas — Kanarų salynas. Po šešių dienų laivy- 
nas sustojo prie Tenerifės salos; čia apsirūpino malkomis, 
vandeniu. Prieš išplaukiant laivynui, prie admirolo laivo 
priplaukė karavelė su slaptu laišku Magelanui. Uošvis 
Barboza įspėjo žentą, kad jam pavykę slaptai sužinoti ne- 

malonią žinią: ispanai kapitonai esą susimokę prieš Ma- 
gelaną. Suokalbio galva esąs Kartahena. Niekam nė žodžiu 
neprasitaręs, Magelanas duoda įsakymą plaukti toliau. 
Kokiais keliais — admirolo reikalas. Su laivų kapitonais 
jis nesitaria, o tik įsakinėja. Jo įsakymai turi būti vyk- 
domi. 

„Kad laivai nepasimestų, Magelanas signalais plaukiant 
duodavo laivams įsakymus, signalais laivų kapitonai at- 
sakydavo, kad įsakymas priimtas. Be to, prieš sutemas 
kiekvienas laivas privalėjo priplaukti prie admirolo laivo, 
pasveikinti ir gauti įsakymų. Jis nesikviečia kapitonų pas 
save, neklausia jų nuomonės, su jais nesitaria. Tat dar 
labiau nuteikia prieš svetimšalį admirolą laivų kapi- 
tonus. > 

Palikus Kanarų salas, laivynas turėjo plaukti į pietva- 
karius, į Brazilijos pakrantę, bet Magelanas pakeitė kursą 
ir plaukė į pietus iki Siera Leonės. Tada Kartahena parei- 
kalavo tai paaiškinti. Magelanas atsakė: „(Tamstos pareiga 
dieną sekti paskui mano vėliavą, o naktį — paskui žibin- 
tą“. Vakare „San Antonio“, kaip ir kiti laivai, priplaukė 
prie „Trinidado“ sveikinti admirolo ir gauti įsakymų, bet 
Kartahena pasiuntė bocmaną. Tat kartojosi kelias dienas. 
Visiems buvo aišku, kad Kartahena nepripažįsta absoliu- 
čios admirolo valdžios. Magelanas tylėjo. Kai kam atrodė, 
kad tai nuolaidžiavimas. 

Pagaliau Magelanas sukvietė visus keturis kapitonus 
į flagmaniškį laivą kažkokio nusikaltusio jūrininko ap- 
svarstyti. Prisistato ir Kartahena. Kartahena pareikalavo, 
kad Magelanas su juo tartųsi dėl kelionės kurso ir kad 
bendrai abu vadovautų ekspedicijai. Tada Magelanas čiu- 
po Kartaheną už apykaklės, įsakė areštuoti jį ir laikyti 
„Viktorijoje“. ,San Antonio“ kapitonu Magelanas paskyrė 
savo pusbrolį Alvarą Miškitą. Atrodo, viskas nurimo. 

Nuo ekvatoriaus Magelanas pasuko laivyną į Brazili- 
jos pusę ir 1519 m. gruodžio 13 d. įplaukė į Rio de Ža- 
neiro uostą. Po 13 savaičių plaukimo, Rio de Žaneiro — 
tikras rojus. Pigafeta nespėja rašyti įspūdžių. 

„Tiek vyrai, tiek ir moterys vaikštinėja nuogi. Jie 
gyvena pailgose trobose, kurias vadina boiji, miega med- 
vilniniuose tinkluose, kurie tose trobose galais pririšti 
Prie storų sijų. Po tinklais ant grindų rusena ugniakuras. 
Kiekvienoje troboje telpa bent po šimtą vyrų ir moterų 
Su vaikais. Dėl to jose esti didelis triukšmas. Jie turi 

valtis kanojas; tai akmens kirvukais išskobti dideli rąstai. 
Tokiose valtyse telpa nuo 30 iki 40 žmonių... Vyrai ir 
moterys tokio pat sudėjimo, kaip ir mes. Jie valgo savo 
priešų mėsą ne dėl to, kad ji skanesnė, o dėl papročio. 
Vietiniai su ugnimi išsipaišo kūną nuostabiais piešiniais; 
tą patį daro ir moterys“ (Pigafeta). 

Šie žmonės ne krikščionys ir nieko negarbina. Jie su- 
laukia 125—140 metų amžiaus. 

Stebina Pigafetą ir visa ko pigumas. Už meškerės kab- 
liuką duoda penkias šešias vištas, už veidrodėlį — dešimt 
papūgų, už barškaliuką — pintinę batatų, už kokį aptrintą 
kortų karalių ar damą — penkias vištas. Už niekus duoda 
gausiai vaisių: ananasų, bananų ir kt. 

Nenorom jūrininkai skyrėsi su Rio de Žaneiro įlanka 
ir jos pakrančių gyventojais. Dvi savaitės prabėgo kaip 
viena diena. Bet Magelano galvoje ne jūrininkų malonu- 
mai, o didelis uždavinys — surasti sąsiaurį. 

Laivynas plaukė pakrante į pietus. 1520 m. sausio 10 d. 
laivynas atsidūrė ties plačia įlanka. Krante buvo matyti 
kalva. Jūreiviai ją pavadino Montevidi (dabar Montevi- 
deo miestas). Įlanka ėjo kažkur į žemyną. Gal čia ir yra 
sąsiauris? Reikia ištirti. Ištisas dvi savaites gaišo Mage- 
lanas: siuntinėjo laivus, pats plaukė, matavo gylius. Ir pa- 
aiškėjo, kad tai ne sąsiauris į „Pietų jūrą“, o didelės upės 
(La Platos) žiočių įlanka. 

Magelanas vėl pasuko laivyną į pietus. Priplaukęs ko- 
kią įlanką įlankėlę, tuojau ima tirti, ar ne sąsiauris. Bet 
viskas veltui. Juo toliau į pietus, juo krantai darosi ny- 
kesni. Orai pradėjo šaltėti. Pakrantėje gausu pingvinų. 
Jūreiviai juos gaudo ir verda, nors ir neskani jų mėsa. 
Pagaliau jūreiviai pradėjo nerimauti. Kurgi tas niūrus 
portugalas mus veda? Pats nežino, ko nori ir ko ieško. 
Tylūs stebi jūrininkų nepasitenkinimą ispanai kapitonai. 
Kalbų su Magelanu jie vengia. Įtempta tyla. 

.1520 m. kovo 31 d. laivynas priplaukė patogų užtakį, 
kuris vadinamas Šv. Julijono užtakiu. Magelanas nutarė 
čia praleisti žiemą. Kai keturi laivai suplaukė į užtakį, 
jis su savo laivu sustojo užtakio angoje. 

Rytojaus dieną velykų pirmos dienos proga Magelanas 
pakvietė kapitonus iškilmingų pusryčių. Tačiau laivų ka- 
pitonai ispanai neatsilankė. Magelanas net žvilgsniu ne- 
parodė savo įžeidimo. Kaip visuomet, šaltai, ramiai davė 
įsakymus. Atėjo ilga, tamsi naktis. 

Tą naktį ispanų kapitonai organizavo gerai apgalvotą 
maištą prieš Magelaną. Kesada paleido Kartaheną. Paty- 
liukais ginkluotų vyrų valtis priplaukė prie „San Anto- 
nio“, sulipo į laivą ir įsibrovė į kapitono kajutę. Iššokusį 
iš lovos kapitoną Miškitą tuojau areštavo. Portugalai jū- 
rininkai buvo areštuoti. Kesada įsakė atidaryti maisto 
sandėlius. Laivo kapitonu paskiriamas Sebastijonas del 
Kanas. Dabar trys laivai —,,Viktorija“, ,,„Konsepsionas“ ir 
„San Antonio“ — maištininkų rankose. Magelano žinioje 
liko tik „Trinidadas“ ir mažiausias „Sant Jago" laivas. Jė- 
gų persvara maištininkų pusėje. Magelano padėtis kritiš- 
ka. Bet čia jis parodė ir drąsą, ir gudrumą. 

Kai sukilę kapitonai, nedrįsdami pulti Magelano, at- 
siuntė jam raštą su taikos sąlygomis, jis sulaikė jų valtį, 
parinko iš savo laivo 6 patikimus vyrus su policijos kari- 
ninku Espinosa priešakyje ir pasiuntė ne į „San Antonio", 
kur buvo maištininkų štabas, o į „Viktoriją“ su laišku. 
kai Mendosa su ironiška šypsena ėmė skaityti Magelano 
laišką, kur jis buvo kviečiamas atvykti pas jį į laivą, 
Espinosa smogė kinžalu jam į kaklą, o greta stovėjęs jūri- 
ninkas jį pribaigė. Tuo pačiu metu su penkiolika vyrų 
priplaukė prie „Viktorijos“ kita viltimi Duartė Barboza 
ir užėmė laivą. Žygis buvo labai staigus ir netikėtas. Per- 
svara Magelano pusėje. Trys Magelano laivai stovėjo 
užtakio angoje. Netrukus Kartahena ir Kesada surakinti 
retežiais buvo pristatyti į flagmaninį laivą. 

Karo lauko teismas nuteisė mirti apie keturiasdešimt 
maišto dalyvių. Tačiau, visus nužudžius, sumažės įgula ir 
likusieji gali kelti neapykantą. Todėl Magelanas mirties 
nuosprendį patvirtino tik vienam Kesadai. Kadangi Karta- 
hena karaliaus buvo skirtas laivyno inspektorium, tai jis 
paliekamas gyvas. Jį su kunigu Reina nusprendžiama pa- 
likti krante. Visiems kitiems Magelanas dovanojo. 

Šv. Julijono įlankos apylinkės nykios. Jos slėgė jūri- 
ninkų nuotaiką. Maža buvo ir gėlo vandens. Dėl to Mage- 
lanas pasiuntė „Sant Jago“ laivą pasidairyti į pietus. Po 
kelių dienų ispanai priplaukė Santa Krus upės žiotis. 
Kilusi audra sukūlė laivą į pakrantės uolas. Iš įgulos žuvo 
vienas jūrininkas. Kiti vyrai su dideliu vargu pasiekė 
Šv. Julijono įlanką. „Sant Jago" kapitonas Seranas buvo 
Paskirtas ,Konsepsiono"“ kapitonu. 

Prie stovinčių Šv. Julijono įlankoje laivų kartais atei- 
davo ir vietos gyventojų. Jie, palyginus su ispanais, gana 

aukšto ūgio. Pigafeta kalba apie juos kaip apie milžinus. 
Tuos žmones ispanai ir praminė patagonais (ilgakojais), 
o jų kraštą — Patagonija. 

Magelanas, stengdamasis pargabenti, be brangenybių, 
ir vietos gyventojų, porą patagonų pasigavo apgaule. 
Tačiau jie uždaryti triume netrukus mirė. Santykiai su 
vietos gyventojais sugedo. 

Tušti krantai, miglos visiems labai įkyrėjo. Rugpiūčio 
pabaigoje Magelano laivynas išplaukė iš Šv. Julijono už- 
takio. Paplaukę porą dienų į pietus, sustojo Serano atras- 
tos Santa Krus upės žiotyse. Čia išstovėjo dar du mėne- 
sius, kol atėjo pavasaris. Žinoma, jei Magelanas būtų 
žinojęs, kad nebe toli jo ieškomasis sąsiauris, tai seniai 
jį būtų pasiekęs ir patekęs į Didįjį vandenyną. Juk iki 
ieškomo sąsiaurio bebuvo dvi dienos kelio. 


Magelano sąsiauris. Ugnies Žemė 


Prašvito pavasaris. Spalio 18 d. laivynas išplaukė į to- 
lesnę kelionę, o spalio 21 d. jūreiviai priplaukė kažkokią 
gilią įlanką su tamsiu vandeniu. Vaizdas niūrus: skardingi 
krantai, toliau sniego nukloti kalnai. Neaišku, įlanka ar 
sąsiauris. Kad tai būtų sąsiauris, jūreiviai netiki. Ją tyri- 
nėti — laiko gaišinimas. Reikia grįžti į tėvynę arba plaukti 
į rytus — aplink Gerosios Vilties ragą. Taip samprotauja 
jūreiviai, bet ne Magelanas. 

Du laivus —, San Antonio“ ir Konsepsioną'— jis pa- 
siuntė į įlankos gilumą, o su dviem likusiais tyrinėjo išori- 
nę jos dalį. Pasiųstiems laivams įsakė grįžti ne vėliau kaip 
po penkių dienų. Ketvirtą dieną laivai grįžo. Kapitonai 
pranešė, kad jie neradę įlankos galo. Tada Magelanas 
įsitikino, kad tai ir yra ieškomasis sąsiauris. Vėliau jis ir 
buvo pavadintas jo vardu. 

Visas Magelano laivynas patraukė sąsiauriu. Nelengva 
buvo plaukti. Magelano sąsiauris nėra kokia tiesi vandens 
juosta, bet šakotas, painus sąsiaurių junginys. Nežinia, 
kur čia tikras sąsiauris, o kur jo einanti tarp kalnų akla 
šaka. Tenka klaidžioti. Plaukti pavojinga dėl stiprių va- 
karų vėjų, povandeninių uolų, kitur — seklumų. Admiro- 
las, prityręs jūreivis, atsargiai vedė laivyną nežinomais 
labirintais. Atskirus laivus teko siuntinėti į žvalgybą. Pa- 
krantėmis stūkso uolos, snieguoti kalnai. Niūru ir tuščia. 

Tačiau pietuose dieną galima daug kur matyti dūmus, 
o -naktį — liepsnojančius ugniakurus. Vadinasi, gyvena 
žmonės. Todėl žemę į pietus nuo sąsiaurio Magelanas ir 
pavadino Ugnies Žeme. 

Po keliolikos dienų plaukimo vaizdai pradėjo keistis: 
krantai nebe tokie statūs, žaliuoja miškai, pievos, yra tyro 
šaltinių vandens. Nuotaika visiems pagerėjo. Laivynas 
priplaukė dvišakumą: viena sąsiaurio šaka ėjo į pietry- 
čius, kita — į pietvakarius. Magelanas sustojo. „Sant An- 
tonio" ir „Konsepsioną“ admirolas pasiuntė žvalgybos 
pietryčių šaka, o vieną valtį — pietvakarių. 

Po trijų dienų grįžo valtis ir jūreiviai pranešė, kad 
jie matę ragą ir atvirą jūrą. Magelanas net ašarą nubrau- 
kė iš džiaugsmo. 

Su „Trinidadu“ ir „Viktorija“ Magelanas persikėlė 
į pietvakarių šaką ir laukė atplaukiant kitų laivų. Palau- 
kęs keturias dienas ir nesulaukęs, Magelanas plaukė at- 
gal, galvojo sutiks pasiųstuosius laivus. Sutiko tik ,,„Kon- 
sepsioną“, o „San Antonio“ nebuvo. Seranas papasakojo, 
kad jis su savo „Konsepsionu“ įplaukęs į vieną aklą są- 
siaurio šaką, Oo „San Antonio“— į kitą. Išplaukęs iš 
sąsiaurio, Seranas „San Antonio“ neberadęs ir atplaukęs 
vienas. Kur dingo tas laivas, niekas iš jūreivių negalėjo 
žinoti. Gal susikūlė kur į uolas ir nuskendo? Pabėgti 
į Ispaniją negalėjo, nes jo kapitonu buvo Magelano drau- 
gas Miškita. Magelanas įsakė laivyno astrologui ir astro- 
nomui pagal žvaigždes įspėti „San Antonio“ likimą (tada 
dar buvo tikima panašiais dalykais). Ir astrologas, prisi- 
minęs, kad kapitonų pasitarime pas Magelaną Gomesas, 
„San Antonio“ vairininkas, griežtai siūlė grįžti į Ispaniją, 
„Įspėjo“ laivo likimą. Jis pareiškė, kad ,„San Antonio“ 
nuvestas dezertyrų, o jo kapitonas surakintas. Vėliau tat 
ir pasitvirtino. 

Plaukiant iš aklos sąsiaurio šakos, ,San Antonio“ kari- 
ninkai sukilo, sužeidė ir areštavo Miškitą, kapitonu išsi- 
„rinko Gomesą ir pabėgo į Ispaniją. Pakeliui Šv. Julijono 
užtakio krante paėmė į laivą Magelano išsodintus Karta- 
heną ir kunigą Reiną, o, grįžę į Ispaniją, dezertyrai ap- 
kaltino Magelaną išdavyste. Matyt, dezertyrai mokėjo 
meluoti, kad jiems buvo patikėta. Miškita buvo areš- 
tuotas ir Ispanijoje; Magelano šeimai buvo atimta vals- 
tybinė pašalpa. Jo žmona ir sūnus netrukus mirė alge- 
tomis. 

„San Antonio“ pabėgimas buvo nemažas smūgis Mage- 
lano ekspedicijai. Dingo didžiausias laivas, kuriame buvo 
sukrauta ir daugiausia maisto. Tačiau ir tai nepalaužė 
admirolo valios ir ryžto. 

Paplaukęs dar penkias dienas su trim laivais, Magela- 
nas priplaukė antrą sąsiaurio galą. Sąsiauryje teko kaps- 
tytis 22 dienas. Jis turėjo apie 550 km ilgio. Prieš jūreivių 
akis atsivėrė vandenyno platybės. Magelanas laimėjo. 


Per Didįjį vandenyną 


1520 m. lapkričio 29 d. Magelanas įžengė į „Pietų 
jūrą“ — Didįjį vandenyną. Atsitiktinai jis per visą savo 
ilgą kelionę šiuo vandenynu nepatyrė audrų, dėl to ir šį 
vandenyną pavadino Ramiuoju. 

„Mes išsikepurnojom iš to sąsiaurio ir nėrėm į Ramio- 
sios jūros platybes. Tris mėnesius ir dvidešimt dienų mes 
visiškai neturėjom šviežio maisto. Maitinomės sausainiais, 
bet tat buvo nebe sausainiai, o sausainių dulkės, sumišu- 
sios su kirminais. Jos smarkiai dvokė žiurkių šlapimu. Gė- 
rėm gelsvą vandenį, kuris švinko jau daugelį dienų. Val- 
gėm jaučių odas. .. Mirkydavom jas keturias penkias die- 
nas jūros vandenyje, po to kelias minutes pakepindavome 
ant karštų anglių ir valgydavome. Dažnai maitindavomės 
ir medžių piuvenomis. Žiurkės būdavo pardavinėjamos 
po pusę dukato už vieną, bet ir už tokią kainą jų nebe- 
galima būdavo gauti. Bet tai dar ne viskas. Daugelį iš 
mūsų ištiko liga: dantų smegenys ištindavo, abiejų Žan- 
dikaulių dantys barkšodavo be smegenų. Tos ligos ištik- 
tieji nebegalėdavo valgyti jokio maisto. Be to, daugeliui 
ant rankų, kojų ir kitų kūno dalių atsiverdavo žaizdos“ 
(Pigafeta). į 

Po 3 mėnesių plaukimo 19 vyrų jau buvo mirę, o apie 
30 sirgo skorbutu. Žemės vis dar nesimatė. Nesisekė Ma- 
gelanui: didžią vandenyno dalį jis plaukė Polinezijos ir 
Mikronezijos vandenimis, kur gausu nedidelių salų, ir tik 
vienoje vietoje tepriplaukė dvi uolingas saleles, kurios 
buvo tuščios. Jas Magelanas ir praminė Nelaimingomis. 

Tiktai 1521 m. kovo 6 d. horizonte išniro trys salos, 
kuriose augo šiltų kraštų augalai ir gyveno žmonės. Tat 
buvo išsigelbėjimas. Nespėjo laivai priplaukti prie vie- 
nos salos, kaip juos apspito „laukinių“ valtys, prisėstos 

Magelano kelionė aplink žemę 


žmonių. Vikrūs, lyg beždžionės, jie ėmė lipti į laivus ir 
taip pat vikriai vagiliauti ispanų „turtus“: veidrodėlius, 
peiliukus, žirklutes ir barškalėlius. Maža to, jie nusitempė 
į krantą nemažą Magelano valtį. 

Kitą dieną Magelanas pasiuntė į krantą 40 ginkluotų 
vyrų, kad „,„pamokytų laukinius“ ir atsiimtų valtį. Tie sude- 
gino kelias dešimtis trobelių ir laivelių, užmušė septynis 
žmones. Kai kova buvo laimėta, laukiniai išbėgiojo, o civi- 
lizuoti laukiniai ėmė tempti kiaules, vištas, vaisius ir ki- 
tokį maistą. Gavę šviežio maisto, tyro vandens, jūreiviai 
pradėjo atsigauti. Salos buvo pavadintos Latrų salomis. 

Po trijų dienų laivynas išplaukė toliau ir po savaitės 
priplaukė naują salą. Greta jos — kita sala. Magelanas 
spėjo, kad tat esą Prieskonių-Molukų salos. Apsiriko. Tai 
buvo naujo salyno salos. Magelanas jas pavadino Šv. Lo- 
zoriaus salomis. Vėliau Magelano pasiektas salynas buvo 
Ispanijos princo Filypo garbei pavadintas Filipinais !. 

Magelanas dėl atsargumo sustojo ne prie didžiosios, 
gyvenamos Suluano (dabar Samaro) salos, bet prie nedi- 
delės negyvenamos salos, kad vyrai galėtų atsigauti. 

Magelano žygis per Didįjį vandenyną — didis geogra- 
ftinis atradimas. Jis pirmas įrodė, kad tarp Amerikos ir 
Azijos plyti didis vandenynas, daug platesnis už Atlantą. 
Iš to paaiškėjo, kad didžiąją mūsų planetos paviršiaus 
dalį užima ne sausuma, 0 vanduo. 


Magelano mirtis 


Įsikūrus negyvenamoje salelėje, jūreivius ėmė lankyti 
gretimos salos gyventojai. Prasidėjo mainų prekyba. Už 
vįsokius menkniekius jūreiviai gaudavo bananų ir kitokio 
šviežio maisto. Po dešimties dienų vieni ligoniai visai 
pasveiko, kiti — sustiprėjo. Tada Magelanas nutarė persi- 
kelti kur prie Žmonių į gyvenamą salą. O tų salų horizon- 
te matyti ne viena. 

Kiek paplaukęs, laivynas sustojo prie Kamigino salos, 
Magelanas suprato, kad arti kelionės tikslas — Prieskonių 
salos. Kadangi Magelanas anksčiau rytiniais keliais jau 


! Filipinų salyną sudaro per 7100 salų salelių, kurių bendras plo- 
tas — 299,4 tūkst. km. Didžioji salų paviršiaus dalis kalnuota. Stūkso 
išgesę ir veikią ugnikalniai. Klimatas šiltas ir drėgnas. Auga palmės, 
bananai ir įvairūs prieskoniai: gvazdikėliai, pipirai, cinamonai ir kt. 

buvo pasiekęs pietryčių Aziją, tai dabar buvo beveik 
baigta pirmoji kelionė aplink Žemę. 

Iš vietos valdovėlių Magelanas sužinojo, kad netoliese 
esanti Sebų sala su to paties vardo uostamiesčiu. Reikia 
jį pasiekti. 

Balandžio 7 d. Magelano laivai jau buvo saloje. Sebų 
radža Magelano pasiuntinį priėmė mandagiai, bet parei- 
kalavo muito mokesčio. 

Uoste stovėjo laivų, atplaukusių iš pietryčių Azijos. 
Vieno laivo savininkas, musulmonas, įspėjo radžą, kad 
atplaukusieji nauji laivai priklausą tiems patiems žmo- 
nėms, kurie užkariavę Kalikutą, Malaką, visą Didžiąją 
Indiją. Su jais reikia elgtis atsargiai. Be to, Magelanas 
surengė savo laivų karines pratybas, lyg kokius manev- 
rus. Radža buvo nugąsdintas. Jis ne tik atsisakė mokesčių, 
bet su savo dvariškiais priėmė krikščionybę. Netrukus, 
kaip teigia Pigafeta, buvę pakrikštyti visi salos gyven- 
tojai. Sebų radža pasidarė Ispanijos vasalas. 

Greta Sebų salos yra Maktano sala. Jos gyventojai 
buvo atsisakę Sebų radžai duoti duokles ir jį patį pripa- 
žinti. Magelanui parūpo padėti Ispanijos vasalui pajungti 
Maktano gyventojus ir pademonstruoti savo galią. 

Balandžio 27 d. naktį prie Maktano sustojo trys valtys 
vyrų su Magelanu priešakyje. Sebų radža su savo vyrais 
buvo ispanų užpakalyje. Uolos ir sekluma sutrukdė ispa- 
nams priplaukti prie kranto. Sulaukęs aušros, Magelanas 
su 49 vyrais briste nubrido į salą. 

Kai tik ispanai paėjo į salą nuo kranto, juos apstojo 
per pusantro tūkstančio maktaniečių. Sauja ispanų pateko 
į didelį pavojų. Ispanų kulkos ir strėlės pramušdavo tik 
maktaniečių skydus. O ispanai buvo apiberti akmenų, 
strėlių ir strypų kruša. Magelanas įsakė uždegti keletą 
trobelių, bet tat dar labiau įpykino maktaniečius. Mage- 
lanas buvo sužeistas į koją užnuodyta strėle. Tada jis 
įsakė lėtai trauktis į krantą. Visi ėmė bėgti. Su Magelanu 
liko šeši aštuoni kariai. Kai Magelanas su minėtais vy- 
rais buvo jau vandenyje, keli maktaniečiai šoko ant jo, 
sužeidė dešinę ranką, ir jis nebegalėjo valdyti kalavijo. 
Dar keliais iečių smūgiais jis buvo parmuštas į vandenį 
ir pribaigtas. 

Taip 1521 m. balandžio 27 d. žuvo Magelanas. Be Ma- 
gelano, buvo užmušti dar 8 ispanai ir 4 sebiečiai. Nemaža 
buvo sužeista jūrininkų, jų tarpe ir Pigafeta. 

Į Molukus 


Žuvus Magelanui, ekspedicijos vadu buvo išrinktas 
Duartė Barboza. Jis buvo ir „Trinidado“ kapitonu. ,,Kon- 
sepsiono“ kapitonu buvo Žuanas Seransas, o ,„Viktori- 
jos“ — Luišas de Goešas. Netekęs savo viešpaties, dingo 
vertėjas Enrikė. Paaiškėjo, kad jis prisistatė Sebų radžai 
ir pranešė jam, kad ispanai pasiruošę išplaukti ir kad esą 
galima, įviliojus į žabangas, sunaikinti juos, o jų laivus 
ir prekes pasisavinti. 

Gegužės 1 d. Sebų radža pakvietė ispanus į pokylį. Jis 
žadėjo laivų vadams įteikti 'brangių dovanų Ispanijos 
karaliui. 

Barboza ir Seranas su 26 vyrais nuvyko į radžos dva- 
rą. Pokylio metu visi svečiai buvo išžudyti. Buvo paliktas 
gyvas tiktai Seranas. 

Išgirdę riksmą ir triukšmą, likusieji laivuose ispanai 
priplaukė prie kranto ir ėmė šaudyti į miestą iš patrankų. 
Krante pasirodė sužeistas Seranas ir maldavo, kad jį iš- 
pirktų iš radžos dvariškių. Tačiau pasiskelbęs vadu Kar- 
valijus, bijodamas užpuolimo, nuplaukė nuo salos, palikęs 
Seraną liūdnam likimui. 

Nuplaukę iki Boholio salos, ispanai apsižiūrėjo, kad 
likusiems 115 vyrų bus sunku tvarkytis su trim laivais. 
Todėl labiausiai aptriušęs ,,Konsepsiono“ laivas buvo nu- 
skandintas. 

„Viktorija“ ir „Trinidadas“ pasiekė Mindanao salą, 
kur sužinojo ir apie Lusono salą, esančią į pietvakarius 
nuo Mindanao. Pagaliau liepos 8 d. laivai pasiekė didelę 
Borneo salą. Minėtose salose ispanai pirko vietos gami- 
nius ir apiplėšdavo kokį laivą. Bet tos salos — vis dar ne 
Prieskonių salos. Nežinodami į Molukus kelio, ispanai 
plaukė tarp minėtųjų salų, kol 1521 m. lapkričio mėnesį 
malajietis jūreivis, paimtas ispanų į nelaisvę, nuvedė lai- 
vus į Molukus. 

Lapkričio 8 d. laivai išmetė inkarus prie Tidoro salos, 
kur buvo prieskonių prekyvietė. Čia ispanai prisipirko 
gvazdikų, muskato riešutų ir kitokių brangių prekių. Ta- 
čiau paaiškėjo, kad „Trinidadas“ reikalingas remonto. 
Buvo nutarta, kad „Trinidado“ kapitonas Espinosa po lai- 
vo remonto plauks per Didįjį vandenyną į Naująją Ispa- 
niją, o „Viktorijos“ kapitonas Elkanas grįš į Ispaniją 
vakariniu keliu, t. y. aplink Gerosios Vilties ragą. 

„Viktorija“ grįžta į Ispaniją 


Iš Tidoro salos „Viktorija“ išplaukė gruodžio 21 d. 
Laivas plaukė į pietvakarius. Ilgiau ispanai buvo sustoję 
Timoro saloje, kur išbuvo dvi savaites. Čia jie savo kro- 
vinius papildė pipirais, vašku ir sandalų medžiu. 

1522 m. vasario 13 d. ispanai iš Timoro salos išplaukė 
toliau į pietvakarius —į Gerosios Vilties ragą. Elkanas 
plaukė Indijos vandenynu kiek galima įpiečiau, kad nesu- 
sidurtų su portugalais. Prie pat Gerosios Vilties rago 
„Viktorijai“ teko išstovėti su nuleistomis burėmis ištisas 
devynias savaites. Vyrai pradėjo mirti nuo pervargimo, 
alkio ir skorbuto. Plaukti trukdė šiaurės vakarų vėjai ir 
audros. Pagaliau gegužės 6 d. pavyko apiplaukti Gerosios 
Vilties ragą. Liko tik 35 vyrai. 

Pasiekę Žaliojo Rago salyną (Sant Jago salą), ispanai 
buvo atsargūs, nes salynas priklausė portugalams. Tačiau 
vis dėlto 13 jūreivių portugalams pavyko sučiupti ir in- 
ternuoti. Portugalai įtarė, kad ispanai galėję patekti į Mo- 
lukus rytų keliu, kuris buvo portugalų monopolija. Minė- 
tieji vyrai vėliau grįžo. 

Pagaliau 1522 m. rugsėjo 6 d. „Viktorija“ įplaukė 
į Gvadalkviviro žiotis. Pirma kelionė aplink Žemę buvo 
atlikta. 

Iš penkių Magelano laivų grįžo viena „Viktorija“ su 
18 vyrų, neskaitant 3 malajiečių, patekusių į laivą Indo- 
nezijoje. Tačiau atvežtos „Viktorijos“ prekės ne tik su 
kaupu apmokėjo visos ekspedicijos išlaidas, bet davė ir 
pelno. Gandas apie „Viktorijos“ sugrįžimą netrukus pa- 
sklido po visą Ispaniją. Karaliaus dvarui tatai buvo 
džiaugsmas, o daugeliui jūrininkų šeimų — ašaros. Ispa- 
nijos valdžia gavo „pirmo atradimo teisę“ Marjanų ir Fi- 
lipinų salynams. Ji pradėjo reikšti pretenzijų ir Mo- 
lukams. 


„Trinidado“ vyrų likimas 


Po remonto, kaip buvo minėta, „Trinidadas“ turėjo 
plaukti atgal per Didįjį vandenyną. Panamos sąsmaukoje 
buvo numatyta iškrauti prieskonius, kuriuos jūrininkai 
turėjo pernešti per Panamos sąsmauką, o iš Atlanto pa- 


krantės jų paimti turėjo atplaukti iš Ispanijos kitas laivas. 
Tačiau išėjo kitaip. 

„Trinidado“ remontas užtruko, ir jis tik 1522 m. ba- 
landžio 6 d. išplaukė iš Tidoro salos. Laive buvo 54 vyrai 
įgulos, kapitonas — Espinosa. 

Ištisą pusmetį klaidžiojo po Didįjį vandenyną „„Trini- 
dadas“, nerasdamas kelio. Įgulą kankino badas, skorbutas. 
Vyrai nusilpo, ėmė mirti. Po pusmečio mažoji pusė išli- 
kusių vyrų pasuko laivą atgal į Molukus, kur jų jau 
laukė portugalai. 

Mat, dar 1522 m. gegužės mėnesį į Molukus atplaukė 
portugalų karinė ekspedicija, kurios uždavinys buvo įsi- 
galėti Molukuose ir saugoti, kad kas nesikėsintų į portu- 
galų monopoliją. 

Ternatės saloje greta Tidoro salos portugalai pasista- 
tydino fortą ir jautėsi saugiai. Portugalų ekspedicijos va- 
das Antonijus Britus spalio pabaigoje sužinojo, kad 
Molukuose pasirodęs kažin koks europietiškas laivas. 
Minėtasis vadas pasiuntė tris laivus, kad pagrobtų tą laivą 
ir pristatytų į Ternatę. „Trinidadas“ ir buvo pristatytas. 
Jame bebuvo 22 liguisti vyrai. Portugalai pagrobė ne tik 
laivą, bet ir jo krovinius, instrumentus, žemėlapius ir laivo 
žurnalą. Iš pastarojo portugalai sužinojo visas Magelano 
kelionės smulkmenas. 

Vieną portugalą, buvusį ispanų laive, Britus tuojau 
isakė nužudyti, o ispanus jūrininkus pasiuntė į Malaką, 
Portugalijos gubernatoriaus žinion. Vairininkus ir notarą 
Britus pasiliko Ternatės saloje, o karaliui dėl jų rašė: 

„Būtų daug naudingiau Jūsų didenybės tarnybai nu- 
kirsdinti juos, o nebesiųsti ir jų (į Malaką). Aš sulaikiau 
juos Molukuose, nes kraštas čia nesveikas, ir padariau 
tat tyčia, kad jie čia išmirtų. Nužudyti jų nedrįstu, nes 
nežinau, kaip tamsta pažiūrėtum į panašų elgesį. Aš rašau 
Žoržui Albukerkui, kad jis sulaikytų juos (likusius sep- 
tyniolika) Malakoje, kur klimatas taip pat labai ne- 
sveikas“. 

Tačiau Portugalijos karalius irgi nedrįso nužudyti ga- 
lingo Ispanijos valdovo valdinių. Jam atrodė tikslingiau 
būsią juos supūdyti kalėjime. 

1526 m. begrįžo į Ispaniją trys jūrininkai ir kapitonas 
Espinosa. Visi kiti „Trinidado“ vyrai buvo jau išmirę. 

MEKSIKOS ATRADIMAS IR UŽKARIAVIMAS 


Grichalvos kelionės. 
Meksikos ir Nikaragvos atradimai 


Aukso ir užkariavimų aistros nedavė ramybės ispanų 
hidalgams, įsikūrusiems Naujajame Pasaulyje. Kubos už- 
kariautojas ir gubernatorius Diegas Velaskesas 1518 me- 
tais pasiuntė 4 laivų laivyną, kad ištirtų Jukatano pakran- 
tes. Ekspedicijos, kurioje dalyvavo 240 vyrų, vadu buvo 
paskirtas Grichalva, kuris pirmas ir atvežė žinių apie 
Meksikos valstybę. 

Paplaukusi Jukatano pakrante iki Patachamos, ekspe- 
dicija išsikėlė į krantą. Vietos gyventojai, nieko panašaus 
anksčiau nematę, laivus ir žmones palaikė jūrų baidyk- 
lėmis, kurios svaidančios žaibus. Tačiau tų „baidyklių“ 
nenusigando ir gimtąjį miestą gynė labai atkakliai: pen- 
kiasdešimt ispanų buvo užmušta ir daug sužeista. Vietos 
gyventojų žuvo, žinoma, kelis kartus daugiau. Indėnų 
pasiryžimas gintis paskatino ispanus skubiai nešdintis. 
Toliau Grichalva jau plaukė vakarine Meksikos pakrante. 
Kiek paplaukę, ispanai priplaukė didelės upės žiotis, ku- 
rią indėnai vadino Tabasku. 

Ispanams sustojus upės žiotyse, juos apsupo daugybė 
laivų. Indėnai buvo ginkluoti ir, matyt, ruošėsi iškraustyti 
neprašytus svečius. Po vieno mūšio, kuris ispanams bran- 
giai kaštavo, į antrą stoti Grichalva bijojo. Pagaliau ėmė 
rodyti indėnams dirbtinį draugiškumą ir taip išvengė mū- 
šio. Be to, Grichalva pasiuntė pas indėnų vadus kelis 
vyrus, kad pasakytų jiems, jog visi mes esame valdiniai 
didelio imperatoriaus, kurį ir jie turį pripažinti savo val- 
dovu. Tačiau indėnai atsakę, kad jie turį savo valdovą ir 
stebisi, kaip ispanai galį siūlyti jiems kitą valdovą, nepa- 
žindami jų valdovo. 

Plaukdama toliau, ekspedicija priplaukė Vėliavų upę. 
Ta upė taip ispanų buvo pavadinta dėl to, kad indėnų val- 
čių vyrai čia iškėlę baltas vėliavikes, kaip taikos ženklą. 

Krante Grichalva dideliam nustebimui buvo indėnų 
priimtas labai maloniai. Čia jau buvo tikros Meksikos že- 
mės. Grichalva, žinoma, nepamiršo pasiskelbti jų valdovu. 

Toliau Grichalva priplaukė salą, kurią praminė Šv. Jo- 
no sala, tos dienos šventojo garbei. Čia ispanus jau sutiko 
Meksikos valdovo Montesumos pasiuntiniai, nes gandas 

apie „išblyškusių“ žmonių iš kažin kur atsibaladojimą jau 
buvo pasiekęs Meksikos sostinę ir jos imperatorių. Impe- 
ratoriui visa tai įvarė baimės. Mat, kažkokie padavimai 
ir Žyniai skelbę, kad Meksikoje netrukus turįs pasirodyti 
dievas, kuris kadaise čia viešpatavęs. Montesuma turėjo 
pagrindo jo bijoti dėl savo nuodėmių. 

Išsikėlęs į krantą, Grichalva vėl pasiskelbė žemių val- 
dovu ir ėmė šeimininkauti. Gal būt, iš baimės ar impe- 
ratoriaus įsakytas ispanus pakvietė į svečius artimiausio 
sodžiaus vyresnysis. Ispanai buvo privaišinti, apdovanoti 
auksu, brangiaisiais akmenimis. 

Visą surankiotą auksą Grichalva pasiuntė į Kubą Ve- 
laskesui, 0 pats leidosi pakrante toliau. Krante ispanai 
matė kalnus, miestus, įdirbtus laukus. Visa tai juos stebi- 
no. Grichalva plaukė iš viso septynis mėnesius, aptiko 
didelį, gana aukštos kultūros kraštą, apie kurio buvimą 
iki tol niekas nežinojo. Buvo ištirta, kad Jukatano esama 
ne salos, kaip buvo manyta, o pusiasalio. 

Aptyrimas didelio turtingo krašto, Grichalvos atsiųstas 
brangenybių prikrautas laivas, kurį jis buvo pasiuntęs 
į Kubą iš Meksikos pakrančių, sužadino Velaskeso aistras 
užkariauti Meksiką. 

Didelis dalykas buvo įkūrimas pačioje Panamos są- 
smaukos siaurumoje Panamos miesto, kuris pasidarė baze 
Didžiojo vandenyno Amerikos krantams tirti. Panamą 
1519 m. įkūrė Pedro Arias Pedrarias de Avila, kuris, nu- 
žudžius Balboą, pasinaudojo jo laivais minėtoms pakran- 
tėms tirti. 

Be kitų, Balboa statydintais laivais plaukė Niujis ir 
Chonsalė, kuriems Ispanijos dvaro buvo pavesta surasti 
vandens kelią iš Atlanto į Didįjį vandenyną, nes buvo jau 
žinoma, kad tuos vandenynus teskiria siaura sąsmauka. 

Ekspedicija priplaukė Šv. Luko įlanką ir joje sustojo. 
Kadangi Chonsalė gražiai elgėsi su vietos gyventojais, tai 
vietos kasikas gausiai apdovanojo ispanus, perleido net 
auksinius dievukus ir pats sutiko krikštytis. Iš kasiko is- 
panai sužinojo, kad netoliese esąs turtingas kraštas, kurį 
valdąs valdovas Nikaragva. Kraštą indėnai vadino irgi 
Nikaragva. 

Chonsalė, pasiėmęs su savim 100 vyrų ir indėnų neši- 
kų, leidosi į naują kraštą. Įžengę į Nikaragvą, ispanai 
Pamatė kitokius vaizdus, negu buvo pratę matyti pusiau- 
jinėse giriose. Čia jie išvydo išvalytus iš po miško ir 

įdirbtus laukus, kuriuose žaliavo sodai, noko javai. Jie 
matė ne tik kaimus, bet ir miestus, miestelius. Žodžiu, iš- 
vydo kultūringą kraštą. 

Kai ispanai pasiekė sostinę, vietos valdovas, arba ka- 
sikas, gausiai juos apdovanojo auksu. Maža to, kasikas 
Nikaragva su savo dvariškiais net apsikrikštijo. Iš sos- 
tinės Chonsalė ėmė klajoti po kraštą. Visur ispanai buvo 
sutinkami su pagarba. Kiti ir krikštijosi. Tačiau tokia 
idilė truko neilgai. Atsirado vyrų, kurie suprato, kad 
naujų žmonių klaidžiojimai nieko gera nelemia. Pavyz- 
džiui, kai Chonsalė pasiekė tolimos Nikaragvos srities 
kasiko gyvenvietę, jis sutiko ispanus labai gražiai: ėjo 
500 vyrų garbės kariuomenė, grojo fleitomis, plevėsavo 
vėliavos. Kasikas apdovanojo ispanus auksu ir dingo. Jis 
pasisakė grįšiąs po 3 dienų krikštytis. 

Pažadą kasikas ištesėjo: tikrai grįžo po 3 dienų, tik 
su kelių tūkstančių vyrų kariuomene, ginkluota mediniais 
durklais, lankais ir strėlėmis. Kariuomenė ir puolė ispa- 
nus. Jei ne raiteliai, ispanai būtų buvę sumalti. Tiktai pa- 
leidus Chonsalei 4 raitus vyrus, indėnų eilės pakriko, ir jiė 
ėmė trauktis. Ne jėga, bet prietaringa keistų būtybių bai- 
mė paraližavo kasiko kariuomenę. Kad ir džiaugėsi ispa- 
nai, tačiau greit movė atgal, bijodami, kad kasikas nesu- 
grįžtų su dar didesnėmis jėgomis. 


Ernandas Kortesas — Meksikos užkariautojas 


Kai Grichalva pasiekė Kubą, labai nustebo, sužinojęs, 
kad rengiama didelė ekspedicija į jo rastąją Meksiką. 
O kai jis pasirodė gubernatoriui, šis jį išbarė už tai, kad 
neįkūręs naujai rastose žemėse kolonijos. 

Mat, kai pasiekė Kubą Grichalvos pasiųstas brangeny- 
bių prikrautas laivas ir kai laivo vadas papasakojo Velas- 
kesui apie turtingos valstybės atradimą, šis labai nudžiu- 
go. Jis tik pyko, kad Grichalva per ilgai negrįžta, ir net 
pasiuntė laivą jo ieškoti. 

Kad ir atrado Grichalva Meksiką, kad ir buvo jis, be 
to, dar ir Velaskeso sūnėnas, bet vadovauti naujai karinei 
ekspedicijai ir užkariauti Meksiką lemta buvo ne jam, 
o Ernandui Kortesui. 

Kortesas, kaip ir daugumas hidalgų sūnelių, buvo pra- 
muštgalvis. Tėvas, neturtingas pėstininkų kapitonas, buvo 

pasiuntęs jį į Salamanką mokytis teisės, tačiau po dvejų 
metų sūnus palaidūnas grįžo nieko neišmokęs. Geriausia 
vieta parodyti savo „„gabumui“ panašiems padarams buvo 
Naujasis Pasaulis. Turėdamas 19 metų, Kortesas leidosi 
į Naująjį Pasaulį. 

Pasiekęs Espanjolą, Kortesas tuojau nuvyko pas guber- 
natorių. Gubernatoriaus nebuvo, nes jis kažkur saloje 
'plėšė tuo metu indėnus, o jo padėjėjas pasiūlė Kortesui 
didelius plotus žemės, kurią dirbo jau vergai indėnai. 
Be to, jis buvo padarytas dar vieno miestelio notaru. 

Būdamas plantatorium ir notaru, dalyvaudamas ekspe- 
dicijose, Kortesas prisiplėšė ir aukso. Jo gyvenimo tikslas 
buvo auksas, moterys ir bajoriška garbė. Dėl moterų jis 
yra dalyvavęs ne vienoje dvikovoje, o dėl aukso ir bajo- 
riškos garbės — praliejęs klanus indėnų kraujo. 

Kai 1511 m. Velaskesas žygiavo nukariauti ir koloni- 
zuoti Kubos salos, tame žygyje dalyvavo ir Kortesas. Čia 
jis susibičiuliavo su Velaskesu ir įsigijo jo pasitikėjimą. 
Bet tai nesutrukdė Kortesui dalyvauti viename iš suokal- 
bių prieš Velaskesą. Jam teko ir atsakingas vaidmuo — 
plaukti į Espanjolą ir patraukti Velaskesą į teismą. Tačiau 
Velaskesas apie suokalbį sužinojo, ir Kortesas atsidūrė 
kalėjime. Vis dėlto Kortesui pavyko pabėgti iš kalėjimo 
ir pasislėpti bažnyčioje. Velaskesas apsupo bažnyčią sar- 
gyba, ir kai kartą Kortesas neatsargiai iškišo nosį iš baž- 
nyčios, jis vėl buvo paimtas ir surakintas pasiųstas laivu 
į Espanjolą teisti. 

Tačiau Kortesui vėl pavyko išsiveržti iš pančių, pa- 
sigrobti naktį nuo denio valtį, nuleisti ją tyliai į jūrą ir 
leistis į krantą. Laimingai išplaukė ir vėl pasislėpė bažny- 
čioje. O vieną vakarą, praslinkęs nepastebėtas pro sargy- 
bą, pats prisistatė Velaskesui. Ir kai rytojaus dieną 
sargybinis atvyko pranešti Velaskesui apie Korteso pabė- 
gimą, šis didžiai nustebo: Velaskesas ramiai sau šnekučia- 
vosi su Kortesu, lyg niekur nieko nebūtų buvę. 


Ekspedicija 


Mažas Sant Jago miestelis užvirė. Vieni- taisė laivus, 
kiti ruošė ekspedicijai maistą, treti rinko pinigus, verba- 
vo savanorius. Pats ekspedicijos vadas Ernandas Kortesas 
tuojau sudėjo į ekspediciją ne tik visus savo pinigėlius; 

bet dar įkeitė savo turtus, beskolindamas pinigų iš tur- 
tingų pirklių. 

Po trumpo laiko uoste buvo šeši ekspedicijos laivai, 
kuriuose zujo 300 savanorių, visokių smulkių avantiu- 
ristų. Visi troško nuotykių ir aukso. 

Kortesui duotoje Velaskeso instrukcijoje, be kita ko, 
nurodoma, kad reikią skiepyti „laukiniams“ mintį apie 
Ispanijos monarcho gerumą ir didybę, „kad jie paklustų 
jam ir parodytų savo klusnumą atitinkamomis aukso, 
perlų ir brangiųjų akmenų aukomis, kurios rodytų jų 
pačių draugiškumą“. Kortesas plaukdamas turėjo apra- 
šinėti krantus, matuoti įlankų gylius, kad kitiems jūrei- 
viams patogiau būtų plaukyti. 

Kortesas, tapęs ekspedicijos vadu, daug kur elgėsi 
savarankiškai, nesitardamas su Velaskesu. Pastarasis ėmė 
jį įtarinėti, rodyti nepasitikėjimą. Jis bijojo, kad išplau- 
kęs Kortesas galįs ir visai su juo nesiskaityti. Juo labiau, 
kad ekspedicijos vadu buvo ir nepatenkintų. Šie stengėsi 
nuteikti įtaringą Velaskesą prieš Kortesą. Neužmiršo Ve- 
laskesas ir Korteso nelegalių žygių prieš jį. Todėl natūralu, 
kad jis jau buvo nutaręs ekspedicijos vadu skirti kitą. 

Kad gubernatorius nepatenkintas Kortesu, jam prane- 
šinėdavo jo bičiuliai. Tat vertė Kortesą skubėti. 

Skubiai buvo supirkinėjamas maistas ir kraunamas 
į laivus, tvarkomos laivų įgulos. Paskutinę eskadros sto- 
vėjimo uoste naktį, t. y. 1518 m. lapkričio 17 d., Kortesas 
užsuko pas pirklį, kuris aprūpindavo miestelį mėsa, ir 
paėmė jo visas mėsos atsargas. Pirkliui besiskundžiant, 
kad kitą dieną visas miestelis turėsiąs pasninkauti, Kor- 
tesas metė pirkliui nuo kaklo auksinį retežį ir nuskubėjo 
į uostą. 

Anksti rytą švintant miestelio gyventojai nustebo pa- 
matę, kad Korteso laivynas slenka iš uosto, nes visi Ži- 
nojo, kad ekspedicija buvo dar nepasiruošusi. Atliuoksėjo 
ant savo ristūno ir Velaskesas su palyda. Kortesas, pama- 
tęs krante gubernatorių, sėdo į ginkluotą valtį ir prisiyrė 
prie kranto tiek, kad būtų galima susikalbėti. 

— Tai šitaip tu skiriesi su manimi! — priekaištingai 
šūktelėjo Velaskesas. 

"— Dovanok, viešpatie— atsakė Kortesas, — laikas 
buvo brangus. Būna reikalų, kurių negalima atidėlioti... 
Ar dar ko neįsakysite, Jūsų prakilnybe? 

Niūrus grįžo Velaskesas, ir nuo to laiko visur ir kaip 
galėdamas kenkė Kortesui. 

Makako uoste Kortesas paėmė tiek visokių atsargų iš 
turtingesnių ūkių, kiek tik jų rado. Tai jis vadino pasko- 
la iš karaliaus. Iš Makako jis nuplaukė į Trinidado uosta- 
miestį pietinėje Kubos pakrantėje. Mieste ties savo būstu 
jis iškėlė juodo aksomo vėliavą ir išleido atsišaukimą 
į gyventojus, kviesdamas savanorius ir žadėdamas viso- 
kių turtų. Jų čia prisirinko nemaža. Be kitų, į jo būrį sto- 
jo apie šimtą buvusių Grichalvos ekspedicijos dalyvių, 
kurie jau turėjo šiokį tokį patyrimą ir buvo kiek susipa- 
žinę su Meksika. Kortesas ir čia supirkinėjo maistą ir 
ginklus. Praktikavo ir savotišką „pirkimą“. Antai, sužino- 
jęs, kad netoli kranto plaukia vieno pirklio laivas, pri- 
krautas grūdų ir kitokio maisto, jis pasiuntė ginkluotą 
valtį, kad pristatytų laivą į uostą. Pirkliui už prikrautą 
maisto laivą atsilygino kvitu su savo parašu. 

Taip Kortesui betriūsiant, į Trinidadą atėjo raštiškas 
Velaskeso įsakymas sulaikyti Kortesą, kaip atstatytą iš 
ekspedicijos vado pareigų. Korteso artimieji patarė jam 
glūdėti suglaudus ausis. 

Iš Trinidado Kortesas pasiuntė savo pasiuntinį Alva- 
radą su kareivių būriu sausuma į Havaną, kad pakeliui 
verbuotų savanorius, o pats plaukė į tą patį uostą su 
eskadra. Havanoje Kortesas triūsė, stiprindamas ekspedici- 
ją. Čia, be kita ko, ekspedicijos vyrus paskirstė į vienuo- 
lika kuopų, kurių vadais paskyrė prityrusius karininkus. 

1519 m. apie pusę vasario prie San Antonio rago, prie- 
šais Jukataną, Kortesas, prieš leisdamasis į Meksiką, vėl 
patikrino savo jėgas. Ekspediciją sudarė 11 nedidelių lai- 
vų (didžiausias tegalėjo kelti 100 tonų), 110 jūrininkų ir 
553 kariai, kurie sudarė 11 kuopų; be to, 200 Kubos in- 
dėnų, 10 sunkiųjų ir 6 lengvos patrankos, 16 arklių. Tat 
ir buvo pagrindinės jėgos užkariauti nemažai valstybei. 
Jėgos juokingai mažos. Ir vis dėlto Kortesui, turėjusiam 
šaunamųjų ginklų, kurių indėnai neturėjo, pavyko nuka- 
riauti Meksiką. 

1519 m. vasario 18 d. Korteso eskadra apleido Kubą 
ir patraukė į Jukatano pakrantę. Kilo audra, laivus išblaš- 
kė, apgadino ir nunešė gerokai įpiečiau, kaip buvo nu- 
matyta plaukti. Eskadra susirinko prie Kosūmėlio salos. 
Paskutinis prie jos priplaukė Korteso laivas, nes jis turė- 
jo padėti prisikasti audros smarkiai apgadintam laivui. 


277 


Pasiekęs salą, ekspedicijos vadas sužinojo, kad vieno lai- 
vo, anksčiau pasiekusio salą, kapitonas jau spėjo apiplėšti 
kelias vietos gyventojų šventoves ir surinkti kiek aukso. 

Tai įsiutino Kortesą, nes per ankstyvi plėšimai galėjo 
pasunkinti pagrindinį tikslą — užkariauti Meksiką. Todėl. 
visos kariuomenės akivaizdoje jis išbarė minėtąjį kapi- 
toną, 0 pats pasistengė prisigerinti vietos gyventojams. 

Sala buvo neturtinga ir retai gyvenama, tačiau ispanus 
stebino savo kultūra: daugumas namų buvo mūro, kai 
kurie gana dideli ir patogūs gyventi. Ypač puošnios buvo 
šventovės, 0 jų bokštai net kelių aukštų. Vienos švento- 
vės šventoriuje ispanai aptiko 10 pėdų aukščio mūro 
kryžių, ir Kortesas suko galvą, ką jis galėtų reikšti. Vė- 
liau paaiškėjo, kad tatai esama lietaus dievo simbolio. 

Netrukus Kortesas su vietos gyventojais pradėjo pa- 
našiai elgtis, kaip ir ką tik išbartasis kapitonas. Kai porai 
jo atsivežtųjų misionierių nesisekė skelbti krikščionybės, 
jis įsakė išvartalioti žymiausios šventovės stabus, nežiū- 
rint indėnų pasipiktinimo ir sielvarto, pastatyti jų vietoj 
krikščioniškus paveikslus ir laikyti pamaldas. 

Taip besitriūsiant kūno ir sielos reikalais, kartą į uostą 
įplaukė indėnų prisėsta valtis ir vienas iš jų prabilo ispa- 
niškai. Visi nustebo. Paaiškėjo, kad tat esama ispano ko- 
lonisto Agiliaro, kuris prieš 8 metus, laivui susikūlus, su 
draugais valtimi pasiekė krantą. Vieni jo draugai išmirę 
badu ar nuo ligų dar nepasiekę kranto, kiti, pasiekę kran- 
tą, vietos gyventojų buvę paaukoti dievams, o jam pa- 
vykę pabėgti į krašto gilumą ir prisistatyti prie vieno 
kasiko kažkokiu patarnautoju. Įsigijęs kasiko pasitikėji- 
mą, jis puikiai jo dvare gyvenęs. Kortesui jis labai pra- 
vertė kaip vertėjas, nes per 8 metus buvo gerai pramo- 
kęs kalbos. 


Pirmi mūšiai su indėnais 

Pasitaisę laivus ir apsirūpinę maistu, ispanai nuo 
Kosumėlio salos leidosi Jukatano pakrante, kol priplaukė 
Tabasko upę, kur prieš tai buvo sustojęs Grichalva. Kor- 
tesas žinojo, kad aukščiau paupyje stovi nemažas indėnų 
miestas, ir jam parūpo iššniukštinėti, ar ten nėra aukso. 

Upės žiotys buvo užneštos smėliu, seklios, todėl Korte- 
sui laivus teko palikti pakrantėje ir kilti aukštyn upe gink- 
luotomis valtimis, kuriose tegalėjo tilpti tik dalis karių. 

Upės pakraščiais buvo priaugę mangrovinių krūmų, 
iš kurių kaišiojo galvas ir pasirodydavo būreliais indėnai. 
Jų veidai buvo rūstūs, judesiai — grasinantys. Pasiekus 
atvirą vietą, kur buvo gausiai prisirinkę vietos gyventojų, 
Kortesas, rodydamas didelę draugystę, per vertėją pa- 
prašė leidimo sustoti pakrantėje. Tačiau indėnai nesilei- 
do į kalbas, o grasino strėlėmis. Todėl ispanai išlipo į vie- 
ną upės salą pernakvoti ir ryte galvojo keltis į krantą. 

Išaušus rytui, ispanai pamatė krante dar daugiau 
ginkluotų indėnų, o palei krantą plaukė jų valtys, pilnos 
ginkluotų vyrų. Kortesas nutarė pulti indėnus. 

Visų pirma Kortesas išlaipino į krantą žemiau salos 
šimtą vyrų, vadovaujamų karininko Avilos, ir įsakė Žy- 
giuoti į Tabasko miestą keliu, kuris ėjo nuo upės. O pats 
ryžosi su likusiais vyrais pulti krantą iš valčių. Prieš mūšį 
Kortesas, „norėdamas elgtis teisingai ir pagal karališkos 
tarybos instrukcijas“, per vertėją pranešė indėnams, kad 
jis reikalaująs iš jų laisvo praėjimo į miestą, kur esąs 
pasiryžęs nakvoti, ir atnaujinti draugiškus saitus su mies- 
to gyventojais, kurie esą buvę tarp jų ir ispanų. O jei 
indėnai priversią jį stoti į mūšį, tai kraujo praliejimo nuo- 
dėmė krisianti ant jų. Indėnų atsakymas buvo strėlių 
kruša. 

Jėgos buvo nelygios: vieni ginkluoti šaunamaisiais 
ginklais, geležiniais durklais, antri — medžio strėlėmis ir 
durklais. Ispanams pavyko išsikelti ant kranto, išsirikiuoti 
ir paleisti į darbą šaunamuosius ginklus. Indėnai, išvydę 
„griausmą ir žaibus“ priešo rankose, neišlaikė ir ėmė 
trauktis. Ispanai vijosi indėnus iki pat miesto. Miesto pa- 
kraštyje indėnai dar mėgino gintis, tačiau, iš antros mies- 
to pusės pasirodžius Avilai, turėjo apleisti miestą. Šeimas 
ir turtą jie buvo išgabenę anksčiau. 

Užėmę miestą, ispanai šoko ieškoti aukso ir kitokių 
brangenybių, tačiau teko nusivilti — rado kiek maisto ir 
visai mažai aukso. Miestas buvo gerai sutvarkytas ir, anų 
laikų sąlygomis, nemažas. 

Kortesas įsikūrė nakčiai vyriausios šventovės švento- 
riuje. Naktį viešpatavo įtartina tyla ir mieste, ir apylin- 
kėse. Išaušo tylus rytas. Rytą Kortesui pranešė, kad pa- 
bėgo vertėjas, pakabinęs ant šakos ispaniškus drabužius, 
o indėnų karių niekur nematyti. Buvo pasiųsti du ispanų 
būriai pasižvalgyti po miesto apylinkes. Vienam vado- 
vavo Alvarado, antram — Lukas. Nespėjo Luko būrys 


279 


nužygiuoti ir ligos, kai buvo atakuotas indėnų, ir vos spėjo 
susimesti į didelį mūro namą, kuriame ir buvo apgultas. 
Išgirdęs indėnų šūkavimus, Alvarado būrys prasiveržė 
prie apgultųjų, ir abu būriai atsitraukė į miestą. Per šį 
susidūrimą ispanai paėmė keletą belaisvių. Iš jų Kortesas 
sužinojo, kad pasitvirtino jo nuogąstavimai — visas kraš- 
tas esąs sukilęs. Ir sekančią dieną esą numatyta pulti 
ispanus. 

Kortesas suprato, jei jis įsakys savo kariams trauktis, 
tai kris jų nuotaika ir pakils indėnų nuotaika bei karin- 
gumas. Todėl jis susikvietė karininkus ir jiems pranešė, 
kad kitą dieną anksti rytą jis esąs numatęs pulti indėnus. 

Švintant buvo išrikiuota visa kariuomenė. Kortesas pa- 
skelbė, kad nutaręs pulti indėnus, o ne laukti mieste, kol 
jie puls. Po to buvo atlaikytos pamaldos, ir ispanų būrys 
patraukė iš miesto. Be pamaldų Kortesas nepradėdavo mū- 
šio, 0 jį laimėjęs, irgi baigdavo pamaldomis. Mat, buvo 
jautrus sielų išganymui: ką piaudamas, rūpindavosi, kad 
jo siela pelnytų amžiną gyvenimą. | 

Diena buvo karšta. Kariai ėjo suprakaitavę, nes vil- 
kėjo storus vatinukus, kad nepervertų strėlės. Ispanai 
pakeliui matė apsėtus laukus, vandens saugyklas ir perka- 
sus laukams laistyti, bet indėnų nematė. Tiktai pasiekę 
plačias Sentlos lygumas, jie pamatė daugybę indėnų ka- 
rių, pasiruošusių mūšiui. 

Kai išvargę ispanų kariai klampojo per pelkę prie 
indėnų, šie apipylė juos strėlių ir akmenų kruša. Daugelis 
ispanų buvo sunkiai sužeisti. Tačiau, kai ispanai paleido 
šaunamuosius ginklus ir Kortesas pasirodė su savo 16 rai- 
telių kavalerija, indėnai ėmė trauktis. 

Ispanai paėmė keletą belaisvių, iš kurių buvo ir du 
vadai. Kortesas paleido juos, kad papasakotų apie ispanų 
galią ir patartų saviesiems toliau klausyti ispanų. 

Rytojaus dieną pasirodė gedulo drabužiais indėnų pa- 
siuntiniai ir prašė leisti palaidoti užmuštuosius karius. 
Pagaliau pasirodė ir valdovėlių su palyda ir dovanomis 
ispanams. Sudarius taiką, ispanai gaudavo maisto, drabu- 
žiams medžiagų ir kiek aukso už visokius veidrodėlius ir 
kitokius menkniekius. Ispanai iš indėnų sužinojo, kad 
auksą jie gauną iš Meksikos. Todėl Kortesas, ilgai ne- 
gaišdamas, surinko visus į laivus ir leidosi pakrante to- 
liau — i Meksiką. 

Kortesas pasiekia Meksiką. 
Pirmos pažintys su actekais 


Korteso eskadra tyliai plaukė pakrante. Krante matėsi 
žmonių, trobelių. Buvo giedra, malonu. Visiems magėjo 
auksas. 

Eskadra sustojo prie vienos salos, atrastos Grichalvos. 
Nespėjo jūreiviai išmesti inkarų, kaip laivus apsupo vietos 
gyventojų prisėstos valtys, ypač Korteso laivą, kurio stiebe 
plevėsavo Kastilijos vėliava. Kadangi Grichalva čia pre- 
kiavo su vietos gyventojais, tai šie ir dabar atgabeno 
vaisių, gėlių, mažų aukso puošmenų ir mielai keitėsi į pa- 
prastus europiečių menkniekius. 

Korteso vertėjai su šiais gyventojais jau nebegalėjo 
susikalbėti, ir tat trukdė prekybą. Netrukus Kortesui 
buvo pranešta, kad čia esanti vergė, padovanota vieno ta- 
baskiečio kasiko, gryna meksikietė. 

Ji buvusi turtingo dalinio Meksikos kasiko duktė. 
Kad, tėvui mirus, visas turtas liktų sūnui, motinos buvusi 
parduota kažkokiems pirkliams, kurie ją perpardavę vie- 
nam Tabasko kasikui. Čia ji pramoko tabaskiečių kalbos, 
bet neužmiršusi ir savosios. Dabar ji vertė Agiliarui iš 
meksikiečių kalbos į tabaskiečių, o Agiliaras — į ispanų. 
Kortesas tuo būdu galėjo rinkti sau reikalingas žinias. 
Vergė buvo pakrikštyta Marina, pramoko ispaniškai ir 
pasidarė Korteso dešinė ranka. Juo labiau, kad ji buvusi 
dar ir jaunų metų gražuolė. 

Per vertėjus Kortesas iš vietos gyventojų sužinojo, kad 
jis pasiekęs didelę Meksikos valstybę, kurią valdąs Mon- 
tesuma; jis gyvenąs lygumoje tarp kalnų apie 70 ligų 
nuo jūros. Šią pakrantės sritį valdąs vienas iš Montesu- 
mos didikų Teuchtlilė, gyvenąs už 8 ligų nuo kranto. 

Ir Kortesas ryžosi skubiai persikelti į krantą. Kran- 
tas buvo lygus. Jį įvairino tik vietomis vėjo suneštos 
kopos, kuriose jis sustatė patrankas. Stovyklą įsirengti 
ispanams padėjo ir vietos gyventojai. Tie patys gyven- 
tojai pristatydavo ispanams vaisių, daržovių, gėlių, paukš- 
tienos ir auksinių puošmenų. Dalį šių daiktų ispanai gau- 
davo dovanai, o kita keisdavosi į visokius atsivežtus 
niekelius. 

Apie nežinomos ekspedicijos atvykimą tuojau, žino- 
ma, buvo pranešta ir srities valdytojui, o šis tuojau pra- 
nešė apie tai imperatoriui Montesumai. Srities valdovas 
nutarė Kortesą aplankyti. 

Actekų didikas, minėtasis Teuchtlilė, atvyko su puoš- 
nia palyda, ir Korteso iškilmingai buvo įvestas į štabo 
palapinę. Didiko pirmas klausimas, iš kokio krašto atvykę 
ir koks esąs kelionės tikslas. Kortesas atsakęs, kad esąs 
galingo užjūrio viešpaties, kuris valdo neišmatuojamą 
valstybę ir turi savo vasalų tarpe daug kitų valdovų, val- 
dinys. Sužinojęs apie Meksikos imperatoriaus didybę, 
mano viešpats panoro užmegzti su juo draugiškus santy- 
kius ir todėl pasiuntė mane pas Montesumą su dovano- 
mis ir laišku, kurį aš pats turiu įteikti jam asmeniškai. 

Pagaliau Kortesas paklausęs, kada galėsiąs pamatyti 
Montesumą. Didikas pasakęs, jog turįs pranešti savo val- 
dovui ir, jei tiesa, kad jo valdovas esąs toks pat galingas 
kaip Montesuma, tai jis, tur būt, panorėsiąs su juo už- 
megzti draugiškus santykius. Jis pasiųsiąs į sostinę pa- 
siuntinį su jo valdovo dovanomis ir Montesumos valią 
pranešiąs jam. 

Valdytojas įteikė Kortesui nemaža dovanų: 10 ritinių 
plonų medžiagų, keletą iš plunksnų austų apsiaustų ir 
pintinę auksinių puošmenų. 

Besikalbėdamas Kortesas pastebėjo, kad vienas val- 
dytojo dvariškis kažką piešia ant audeklo. Pasižiūrėjęs 
jis pamatė, kad tas piešia ispanus, jų drabužius, ginklus 
ir kt. Valdytojas paaiškino Kortesui, kad tatai esanti do- 
vana imperatoriui Montesumai, nes piešiniai vaizdžiau 
visa parodą, negu esą galima nusakyti žodžiais. Korte- 
sui tat labai patiko, ir jis tyčia rodė ginklus, jodinėjan- 
čius raitelius. Buvo paleista iš patrankų salvė, kuri mek- 
sikiečiams įvarė baimės. 


Majai ir actekai. 
Meksika ir jos valdovas Montesuma 


Senoji Meksikos valstybė buvo maždaug ten, kur ir 
dabar yra Meksika, t. y. pietinėje Šiaurės Amerikos da- 
lyje tarp abiejų vandenynų, tik užėmė mažesnius plotus. 
Didžioji Meksikos dalis — aukštas plokščiakalnis. Ištisus 
šimtus kilometrų čia tematai saulėje išdegusią lygumą, 
išmargintą dulkėtų kaktusų. Plokščiakalnio vakarinc ir 
rytine dalimi eina kalnai, kuriuose yra aukštų ugniakal- 
nių. Ugniakalnių srityse esti dažnų ir stiprių žemės dre- 
bėjimų. 

Visai kitas vaizdas Meksikos pietinėse dalyse — žemu- 
mose. Čia jau pusiaujinis jūrinis klimatas, derlingi rau- 
donžemiai, vešli augmenija. Kadangi tos lygumos pakilu- 
sios gana aukštai nuo jūros lygio, tai nesti didelių karš- 
čių, bet nesti ir šalčių. Todėl visai natūralų, kad tie 
slėniai ir sudarė senosios Meksikos valstybės branduolį. 

Tose žemėse, kuriose vėliau susikūrė Meksikos vals- 
tybė, iš seno yra gyvenusios įvairios indėnų giminės. Kai 
kurios iš jų, pavyzdžiui majai, toltekai, pirmaisiais mūsų 
eros amžiais jau buvo sukūrusios gana aukštą kultūrą. 
Ypač išaugo majų kultūra IV—IX a. mūsų eros. Majai 
gyveno šių dienų pietryčių Meksikoje, Gvatemaloje ir 
Britų Hondūre. Tai buvo sėslūs žemdirbiai, kurie augino 
kukurūzus, pupas, medvilnę, kakao, batatus !'. Nuo XIII a. 
majai naudojo vario ir bronzos įrankius, mokėjo statyti 
ne tik paprastas mūro trobas, bet ir didingus pastatus. 
Majų žyniai ir didikai turėjo savotišką raštą ir rašė kny- 
gas ant popieriaus, pagaminto iš medžių luobo ar elnių 
odų. Knygos daugiausia istorinio, mokslinio ar religinio 
turinio; rašė epines dainas ir net dramos kūrinius. Majai 
turėjo ir savotiškus skaitmenis, mokėjo raštu skaičiuoti, 
domėjosi astronomija; žinojo pagrindines planetas, eilę 
žvaigždynų, bandydavo apskaičiuoti net saulės užtemi- 
mus. Vėliau, ispanams užkariavus majų gyvenamas sritis, 
vienam vyskupui įsakius, majų bibliotekos buvo sude- 
gintos. 

XIII a. į majų, toltekų ir kitų indėniškų genčių gyve- 
namas žemes ėmė brautis karingi actekai, dar pusiau 
klajokliai. Sėslios ir kultūringos gentys be kovų savo 
žemių negalėjo užleisti. Teko kariauti. Kaip ilgai truko 
tos kovos, sunku pasakyti, bet actekams pavyko nuka- 
riauti tūlas gentis ir įsikurti. Apie 1325 metus jie Teskoko 
ežero salose įkūrė miestą Tenočtitlaną, arba Meksiką, nuo 
kurio ir visas kraštas imta vadinti Meksika. Dėl prigrobto 
per karus turto ir vergų, kuriuos buvo galima pajungti 
statybų darbams, miestas ėmė greit augti. XV a. pabaigoje 
jame jau buvo apie 100 tūkst. gyventojų. 

Besiplečiant miestui, salose vietos nebeužteko. Buvo 
kalami poliai ir ant jų statomos trobos. Tokiu būdu tarp 
trobų ir gatvių pasidarė kanalai. Su sausuma miestą 


1! Batatas — senovės Centrinės Amerikos augalas, dabar papli- 
tęs visose pusiaujinėse šalyse. Jo šaknys nuo 1,5 iki 6 kg (kartais net 
iki 25 kg) svorio, saldžios, maistingos, skanesnės už bulves. Vartojamos 
vietoj bulvių. 

jungė trys mūro dambos apie 8 m platumo, o į rytus nuo 
salų buvo padaryta per visą ežerą 7 mylių užtvanka, kad, 
netikėtai pakilus ežere vandeniui, miestas būtų apsaugo- 
tas nuo potvynio. Pietinėje miesto dalyje buvo padaryta 
plati krantinė, kuri naktį būdavo apšviečiama. Čia vals- 
tiečiai suveždavo duoklę kukurūzais, vaisiais ir gėlėmis. 
Actekų didikai gyveno mūro namuose, Šiaurinėje miesto * 
dalyje buvo didelė grįsta prekyvietė. Čia actekų pirkliai 
pardavinėdavo įvairių Meksikos indėnų giminių produk- 
tus: molinius indus, kaučiuką, dažus, audinius, aukso ir 
nefrito ! papuošalus, žuvį, paukštieną. 

Mieste buvo visas kvartalas, apsuptas mūro siena, 
šventovių. Čia stovėjo ir visų actekų nukariautų genčių 
vyriausių dievų šventovės, o šventovių aikštelėje — apie 
30 m aukščio piramidė; jos viršūnę vainikavo karo dievo 
šventovė, kur buvo aukojami karo belaisviai ar šiaip 
aukoms skirti žmonės. Mieste stovėjo ir vyriausio kraš- 
to valdovo, neva imperatoriaus, dideli mūro rūmai iš 
100 kambarių. Prie jų tvenkiniai, sodai, gėlynai. Vidaus 
įrengimai labai puošnūs. 

Ilgos actekų kovos, užkariavimai išugdė jų karingu- 
mą. Tose kovose gimė ir jų. klaikusis karo dievas, ku- 
riam, laimėjus karą, gausiai būdavo aukojama žmonių; 
aukodavo ir kitomis progomis. Yra išlikę žinių, kad, pa- 
stačius 1487 m. karo dievui minėtąją šventovę, eilės pa- 
smerktųjų lipusios piramidės laiptais į mirties vietą, 
o keli šimtai apsivilkusių raudonais drabužiais žynių 
dirbę valandų valandomis, nes aukų buvę tūkstančiai. 
Paskelbus naują valdovą, vėl daugybė žmonių būdavo 
aukojama tam pačiam dievui. 

Nukariavę ištisas indėnų gentis, ypač kultūringuosius 
majus, actekai perėmė jų kultūrą. Iš pradžių actekų kul- 
tūra tebuvo išplitusi tik Meksikos žemumose, bet po 
kokio šimto metų jau siekė abu vandenynus. 

Žemdirbystė buvo svarbiausias actekų verslas. Jie au- 
gindavo kukurūzus, daržoves, vaisius, medvilnę. Daržo- 
ves augindavo net ant plaustų, apdėtų dumblu. Kiauši- 
niams ir mėsai laikydavo fazanus ir antis. Naminių galvijų 
neturėjo. Didelį vaidmenį actekų ir bendrai indėnų 
gyvenime atliko agava — mėsingas augalas, plačiais sto- 
rais lapais. Iš jų gamindavo valgius, svaiginantį gėralą 

'Nefritas — žalsvos spalvos mineralas, naudojamas papuoša- 
lams gaminti. 

(ir dabar tebegaminamas Meksikoje), iš lapų plaušų — 
audinius, ant lakštų rašydavo. Be to, actekai versdavosi 
medžiokle ir žvejyba. 

Dideli žemių plotai priklausė valdovui, giminių va- 
dams, žyniams ir kariuomenės vadams. Tas žemes turė- 
davo apdirbti vergai. Kita žemių dalis priklausė valstie- 
čių bendruomenėms. Tačiau jas pasidalydavo, ir kiekvie- 
na šeima dirbdavo individualiai. 

Actekai mokėjo lydyti varį, bronzą ir daryti įvairius 
įrankius, bet geležies nežinojo. Jie mokėjo statyti ne tik 
paprastas mūro trobas, bet ir puošnius pastatus. Mokėjo 
daryti dailių daiktų iš aukso, sidabro, žalvario, molio, taip 
pat austi plonus spalvingus audeklus. Jų valstybėje buvo 
nutiesta gerų kelių, veikė ir estafetinis paštas. Turėjo 
actekai ir savotišką raštą, turėjo ir kalendorių, tur būt, 
pasisavinę iš majų. 

Kad ir didelius plotus buvo užėmusi Meksikos monar- 
chija ispanų pasirodymo metu, tačiau actekų valstybė ne- 
buvo stipri, nes jai trūko vidinės konsolidacijos. Nors dėl 
actekų valdovų turtų aistros valstybės ribos buvo labai 
išplėstos, prievarta pajungta daug įvairių indėnų genčių, 
bet jokie vidiniai saitai jų nejungė. Jas galėjo išlaikyti 
Meksikos valdžioje tik karinė jėga. Tam ir buvo įvairiose 
valstybės vietose karinės įgulos, kurios vargiai išlaikyda- 
vo užkariautas sritis. Sukilimo ir pasipriešinimo įguloms 
atveju kolonos suimtųjų būdavo aukojamos karo die- 
vui. Kartais sričių viršininkai provokuodavę užkariautas 
gentis, kad nestokotų aukų minėtajam dievui. Todėl tos 
indėnų giminės, kurios galėjo apsiginti nuo actekų, gy- 
nėsi iš paskutiniosios. Taip gynėsi ir išliko vos už kelių 
mylių nuo sostinės Tlaskalos respublikėlė. 

Ispanų konkvistadorų atsibaladojimo metu, t.y. XVI a. 
pradžioje, Meksiką valdė Montesuma II, mirusiojo valdo- 
vo sūnėnas, išrinktas valdovu 1502 m. kaip pasižymėjęs 
karys ir žynys. Jis buvęs gražios išvaizdos, rimtas, kal- 
bėdavęs mažai, bet apgalvotai. Karuose pasirodęs kaip 
gabus vadas, o šventovėje — disciplinuotas ir nuolankus 
žynys. Kai atėję pranešti apie jo išrinkimą valdovu, įį 
radę bešluostant karo dievo šventovės laiptus. 

Pirmaisiais viešpatavimo metais Montesuma beveik iš- 
tisai kariavo; kariuomenei dažniausiai pats ir vadovau- 
davo. Karai būdavo sėkmingi, ir valstybės žemės plėtėsi. 
Iš užkariautų sričių plaukdavo į sostinę prigrobti turtai ir 

vergai ar karo dievui belaisviai. O turtų reikėjo daug, 
nes savo dvarą ir artimuosius jis skandino prabangoje. 
Be to, sostinėje jis statydino naujų šventovių, rūmų. Sta- 
tybos, dvaro prabanga, nuolatiniai karai reikalavo daug 
išteklių. Ypač nepakeliamomis duoklėmis apdėdavo nu- 
kariautus miestus ir sritis. Dėl nepakeliamų duoklių ir 
priespaudos dažnai kildavo sukilimai. Pavergtos gentys 
ir sritys su neapykanta žiūrėjo į Meksiką, Montesumos 
dvarą ir laukė kokio sukrėtimo. O čia dar sostinės pašo- 
nėje, tarp Meksikos įlankos ir sostinės, nenukariautas 
mirtinas priešas — Tlaskalos respublikėlė, kurios gyven- 
tojai ištisus 200 metų kovojo už savo laisvę. Ir nors 
valstybė buvo išplėsta, bet ji silpnėjo iš vidaus. Korte- 
sas tuo silpnumu mokėjo pasinaudoti. Jo žygiui buvo pa- 
lankūs prietarai. 

Žyniai ir pranašai skelbė, o liaudis tikėjo, kad kadai- 
se žemėje gyvenęs palaimos dievas Kvetcalkoatlis, kuris 
žiūrėjęs teisybės. Jis buvęs balto veido su švyluojančia 
barzda. Išnykdamas Atlante, dievas pasakęs, kad po kurio 
laiko vėl grįšiąs į Meksiką įgyvendinti teisybės. Todėl jo 
laukė Meksikoje visi: vieni kaip neišvengiamos nelai- 
mės, o kiti — kaip išsigelbėjimo. 

Ir staiga nei iš šio, nei iš to 1500 m. pakilęs ežere 
vanduo, užliejęs miestą ir pridaręs nelaimių; 1511 m. be 
jokios priežasties sudegęs vyriausiosios šventovės bokš- 
tas. Kitais metais pasirodžiusios trys uodeguotos kometos, 
tai vėl rytuose kažkokia paslaptinga pašvaistė. 

Kai Meksikos pakrantėje pasirodė Grichalva ir apie 
tai buvo pranešta Montesumai, jį apėmė baimė, nelaimės 
nuojauta. Ispanų išvykimas kiek apramino, tačiau jo įsa- 
kymu visose aukštumose buvo išstatytos sargybos. Ir kai 
pasirodė Kortesas, jam tuojau buvo pranešta. Ir balto 
veido, ir barzda švyluoja. Ir daug su juo baltaveidžių su 
švyluojančiomis barzdomis. 

Imperatorius tuojau sušaukė artimųjų didikų pasita- 
rimą. Buvo sprendžiami du klausimai: kas yra atvykėliai 
ir kaip su jais elgtis. 

Vieni siūlė priešintis jėga, kiti prieštaravo: jie, atvy- 
kėliai, antgamtiniai padarai, jėga nieko su jais nepadarysi. 
Treti vėl siūlė dėl visa ko elgtis švelniai. Kad atvykėliai 
nėra iš Kvetcalkoatlio giminės, susirinkusius įtikina tai, 
jog jie plėšia šventoves, dievų statulas. Visus išklausęs, 

Montesuma nutarė laikytis vidurio, t. y. blogiausios poli- 
tikos, nes, kur reikalinga jėga, vidurio politika paprastai 
esti pati blogiausia. Jis pasiuntė pas Kortesą pasiuntinybę 
su brangiomis dovanomis ir kartu uždraudė artintis prie 
sostinės. 


Montesumos pasiuntinybės. Santykiai su Sempoala. 
Vera Krus miesto įkūrimas 


Tuo metu, kai Montesumos dvare vyko neramūs po- 
sėdžiai, ispanų stovykloje buvo ramu: gubernatoriaus įsa- 
kyti, vietos gyventojai prie ispanų stovyklos prisistatė 
palapinių, kad galėtų aprūpinti juos maistu ir visa kuo, 
kas reikalinga. Tačiau pakrantės vieta buvo nesveika, 
o čia dar ir dideli karščiai. Įsimetė drugys, ir ispanai po 
truputį ėmė mirti. Kortesui tai kėlė susirūpinimą. 

Po kokios savaitės atvyko ir Montesumos pasiunti- 
niai su atsakymu ir dovanomis. Nors sostinė, Meksika, 
buvo beveik už 70 ligų nuo pakrantės, bet estafetėmis 
paštas ją pasiekdavo beveik per parą, o pasiuntinybė ga- 
lėjo atvykti į pakrantę per 4—5 dienas, nes meksikiečiai 
buvo įpratę daug ir greit keliauti. 

Pasiuntinybę sudarė du actekų didikai ir srities gu- 
bernatorius. Šimtas vergų nešė dovanas. Dovanos buvo 
išdėstytos ant brangių patiesalų. Saulėje žėrėjo auksu iš- 
puošti skydai, šalmai, auksiniai karoliai, apyrankės, žvė- 
relių ir paukščių atvaizdai, nulieti iš gryno aukso, įvai- 
rūs kitoki aukso papuošalai, nusagstyti perlais ir brangiais 
akmenimis. Be to, buvo apie 30 rietimų audinių, nemaža 
puošnių drabužių, užuolaidų, išpuoštų plunksnomis, ir kt. 
Buvo grąžintas ir Korteso pasiųstas į sostinę šalmas, skli- 
dinai pripiltas aukso smilčių. Ypač stebino ispanus du 
dubenys, — vienas auksinis, antras sidabrinis,— kurie bu- 
vę sulig karietos ratu didumo. Auksinio dubens dugne 
spindėjo saulės simbolis, apsuptas stilizuotų žvėrių ir 
paukščių paveikslų. 

Jei tokias dovanas atsiuntė Montesuma, tai kiek gi 
aukso ir kitokių brangenybių yra Meksikoje, jo dvare? 
Kaip čia greičiau tuos turtus pasiglemžti? Kad ir prašė 
imperatoriaus vardu pasiuntiniai ispanus draugiškai grįžti 
ten, iš kur jie atvykę, apie grįžimą nebegalėjo būti ir 
kalbos. 

Kortesas, užsidaręs palapinėje, planavo tolesnius žy- 
gius. Likti ilgiau pakrantėje nebegalima: 30 vyrų jau 
mirė drugiu, kareivių disciplina pakriko, laivai stovi at- 
viroje pakrantėje neapsaugoti nuo audrų. Be to, beveik 
visi žinojo, kad šį kartą Velaskeso buvo pavesta Kortesui 
tiktai pradėti prekybą, užmegzti prekybinius ryšius su 
vietos gyventojais ir grįžti į Kubą. Daugelis ir norėjo 
grįžti. 

Kortesas susimąstęs tylėjo, o jo artimieji aiškino ka- 
reiviams, kad, esą, būtų nesąmonė grįžti tada, kai jie jau 
esą turtų ir garbės angoje, jog čia esąs nebe Velaskeso 
reikalas, bet Ispanijos. Ispanijos ir jos imperatoriaus 
garbė diktuojanti nebesitraukti, o kurti koloniją. To rei- 
kią prašyti Korteso. Kortesas gudravo. 

Jis sušaukė kareivių ir karininkų susirinkimą ir pra- 
nešė, kad jis sutiktų likti Meksikoje, bet instrukcijos 
esą priverčiančios grįžti, todėl ir įsakąs visiems ruoštis 
kitą dieną plaukti į Kubą. Prasidėjo murmėjimai. Ir di- 
dieji Velaskeso šalininkai, kurie reikalavo grįžti, nutilo. 
O svyruojantieji reikalavo likti, nes naujos žemės pri- 
klausančios ne Velaskesui, o Ispanijos imperatoriui. 
Kortesas apsimetė esąs nustebęs ir prašė duoti jam vieną 
dieną pagalvoti. 

Rytojaus dieną Kortesas vėl susišaukė ekspedicijos 
vyrus ir paskelbė, kad esąs pasiruošęs aukoti viską Ispa- 
nijos gerovei ir sutinkąs imperatoriaus vardu įkurti mMies- 
tą, kurį siūląs pavadinti Vera Krus. 

Laivynui Kortesas įsakė plaukti į šiaurę pakrante iki 
Čiaguitslano miesto, greta kurio yra uostas, kur buvo nu- 
matyta kurti naują miestą-koloniją, o pats su karių būriu 
nutarė žygiuoti pakrante ir aplankyti Sempoalą žvalgybi- 
niais tikslais. 

Keliaudami ispanai matė iš pradžių nykias sausas ste- 
pes, kurios vėliau keitėsi į vešlios žolės stepes; jose augo 
palmės, bėgiojo elniai, buvo matyti fazanų, laukinių ka- 
lakutų. Užėjo keletą apleistų kaimelių, kuriuose buvo ir 
indėnų šventovių. Jose ispanai rado ir savotiškų raštų, 
parašytų ant popieriaus, padaryto iš agavos pluošto. Kor- 
tesas, niekuo nepasitikėdamas, žygiavo būrelio priešaky- 
je. Prie vieno upelio ispanus sutiko 12 indėnų, pasiųstų 
Sempoalos kasiko, kad atlydėtų juos į miestą. Bekeliau- 
dami su palydovais, pakelėmis ispanai matė gražiai su- 
tvarkytus daržus ir sodus. Juos sutikdavo Žmonės su gė- 

lėmis, kurias labai mėgo vietos gyventojai. Gyventojų 
drabužiai buvo labai spalvingi, o tūli iš jų dar pasipuošę 
auksiniais papuošalais. Vyrai apsisiautę apsiaustais ir 
juosėjo plačiomis juostomis, lyg šalikais. 

Ispanai nustebę žingsniavo siauromis Sempoalos gat- 
vėmis. Miestas atrodė kultūringai. Stovėjo mūro trobos, 
apsodintos medžiais. Kasikas, prisiartinus svečiams prie 
jo namo, išėjo jų pasitikti. Kortesas buvo priimtas malo- 
niai ir vaišingai. Jis gavo brangią dovaną, o jo 50 karei- 
vių buvo aprūpinti maistu. Per visą Korteso pašnekesį 
su kasiku vertėju buvo gražuolė Marina. 

Kortesas kalbėjo kasikui tą pačią maldelę, kad jis esąs 
galingo valdovo, gyvenančio už jūrų, pasiuntinys ir at- 
vykęs panaikinti jų žiaurios religijos ir įvesti tikrosios. 
Kasikas atsakęs, jog jų dievai, kurie duoda šviesą ir lietų, 
jo nuomone, esą pakankamo gerumo. Kas kita esą jo im- 
peratorius, kuris gyvenąs toli nuo čia, tarp kalnų ežero 
krantuose ir kurio jis esąs duoklininkas. Jis esąs žiaurus 
ir negailestingas, dėl menko nepaklusnumo ar kaltės ker- 
šijąs nežmoniškai, — išvedąs jaunuolius ir mergaites ir 
paaukojąs karo dievui. 

Kortesas atsakė, kad jis nieku gyvu neleisiąs tokių 
žiaurybių, nes ir pasiųstas esąs savo valdovo tam, kad 
išnaikintų blogį ir nubaustų prispaudėjus. Ir, jei tik to- 
tonakai būsią jam ištikimi, tai jis padėsiąs jiems atsikra- 
tyti nepakenčiamos actekų priespaudos. Kasikas pridūrė, 
kad totonakų žemėje esą apie 30 miestų ir kaimų, kurie 
galį sumobilizuoti apie 100 tūkstančių kariuomenės, jog 
esą ir daugiau Meksikos imperijoje sričių, kur actekų 
valdymu žmonės esą labai nepatenkinti, kad tarp jo že- 
mių ir Meksikos esanti Tlaskalos respublika, kuri visada 
išlaikiusi savo nepriklausomybę nuo Meksikos. 

Kasikas, žinoma, taip kalbėjo dėl to, kad jau žinojo 
apie ispanų pergalę prie Tabasko. Tačiau jis vis tiek bi- 
jojo nutraukti ryšių su Meksika, o jos valdovo kitaip ir 
nevadino, kaip „didysis Montesuma“. Kortesas stengėsi jį 
padrąsinti: girdi, vienas ispanas su savo ginklais esąs 
stipresnis už visą actekų kariuomenę. Atsisveikindamas 
Kortesas pasakė kasikui, kad vykstąs apžiūrėti savo laivų 
į uostą, kad ten įkursiąs nuolatinę koloniją ir netrukus 
grįšiąs aptarti bendrų veiksmų prieš Meksiką. 

Šis diplomatinis vizitas buvo didelis Korteso laimėji- 
mas. Kad ir koks jis buvo avantiūristas, bet suprato, jog 

su sauja ir gerai ginkluotų karių nukariauti didelę impe- 
riją —ne juokai. Čia paaiškėjo, kad ta imperija nėra 
vieninga, jog skirtingų giminių gyvenamos sritys nepa- 
tenkintos Montesuma. Vadinasi, reikia jas sukelti ant ko- 
jų prieš Montesumą, besidedant jų sąjungininku ir užta- 
rytoju, sukurstyti vienas imperijos gentis prieš kitas, su- 
skaldyti ir taip jau silpnai suklijuotą imperiją, o paskui 
jau ją visą apiplėšti, pavergti. Reikia tik apsukrumo, 
melo, apgaulės, intrigų. O šių savybių Kortesui niekad 
nestokojo. 

Pakeliavę apie 4 ligas nuo Sempoalos į pakrantę, ispa- 
nai atsidūrė Čiaguitslano miestely, kuris stovėjo ant 
skardžio lyg tvirtovė. Čia pat į uostą buvo atplaukę ir 
ispanų laivai. Kortesą sutiko miesto atstovai, atvyko ir 
Sempoalos kasikas. Miesto aikštėje, kur vyko pasikal- 
bėjimas, kilo sąjūdis. Sąjūdį sukėlė pasirodę penki puoš- 
niai apsirengę vyrai, Montesumos pasiuntiniai, prie kurių 
tuojau pribėgo miesto seniūnai. Pasitarę su pasiuntiniais, 
seniūnai grįžo pas Kortesą ir papasakojo jam, kad Mon- 
tesumos dvaras esąs labai nepatenkintas, jog ispanai be 
imperatoriaus leidimo čia buvę maloniai priimti, užtat 
esanti uždėta bausmė — pasiųsti į Meksiką dvidešimt jau- 
nų berniukų ir mergaičių paaukoti karo dievui. 

Pasipiktinęs Kortesas pareikalavo, kad seniūnai ne tik 
nesiųstų. reikalaujamų aukų, bet kad ir pačius Montesu- 
mos didikus uždarytų į kalėjimą. Seniūnai svyravo. Tik 
Kortesui griežtai reikalaujant, pagaliau jie sutiko, ir pa- 
siuntiniai buvo pasodinti į kalėjimą. Tačiau naktį ispanai 
sudarė sąlygas dviem Montesumos didikams pabėgti. Jie 
buvo atvesti pas Kortesą. Jis pareiškė jiems užuojautą, 
kad taip blogai su jais pasielgę totonakai, apie tat prašė 
pranešti Montesumai, ir pažadėjo pasirūpinti, kad kitą 
dieną būtų paleisti ir kiti trys didikai. 

„Miesto valdžia, sužinojusi apie dviejų didikų pabė- 
gimą, įsiuto ir rengėsi likusius paaukoti savo dievui. 
Tada juos užstojo Kortesas: paėmė į savo laivą, perkėlė 
į kitą įlankos krantą ir paleido. Kortesui įsakius, tuojau 
buvo išsiųsti pasiuntiniai į visus totonakų miestus su pra- 
nešimais, kad nebeduotų Montesumai jokių duoklių. To- 
tonakų didikai buvo prisaikdinti Ispanijos karaliui ir tu- 
rėjo pasiduoti ispanų globai. Tat jie mielai padarė, nes 
tikėjosi tokiu būdu atsikratyti Meksikos priklausomybės 
ir susigrąžinti kadaise prarastą laisvę. 

Po šių diplomatinių žygių Kortesui nesunku buvo ir 
naują miestą kurti. Buvo kas parūpina ir medžiagos, ir 
darbo jėgos, ir maisto. Reikėjo tik numatyti, kur statyti 
fortą, rotušę, sandėlius, bažnyčią ir kt. Per kelias savaites 
gimė Vera Krus, kuris atliko didį vaidmenį Meksikos už- 
kariavime. Ispanai turėjo gerą bazę tolesniems žygiams. 
Čia galėjo būti sandėliai, vieta sužeistiems, į uostą gali 
atplaukti laivai, iš jo galima gabenti Meksikos turtus. 

Bestatant miestą, vėl aplankė Kortesą Montesumos pa- 
siuntiniai — du jo sūnėnai ir keturi dvaro didikai. Jie 
dėkojo valdovo vardu Kortesui už pasiuntinių išgelbėji- 
mą, tik apgailestavo ir stebėjosi, kad ispanai vis dėlto 
globoja totonakus. Iš pagarbos ispanams, kol jie būsią, 
jis totonakų neliesiąs, bet ateisianti jų eilė tada, kai ispa- 
nai išvyksią. Kortesas vaišingai priėmė pasiuntinius, įteikė 
menkų dovanėlių Montesumai, rodė ginklus, kad įvarytų 
ir baimės. Sunku buvo totonakų didikams suprasti Korte- 
so diplomatines vaišes su Montesumos pasiuntiniais. 

Daug rūpesčių Kortesui: čia rūpinkis miesto statyba, 
siundyk vienas indėnų gimines prieš kitas, bijok, kad 
neatplauktų su flotile iš Kubos koks Velaskeso dvariškis 
su įgaliojimais sugauti jį patį ir pristatyti į Kubą, žiūrėk, 
kad kariuomenė nepakriktų. | 

Sempoalos kasikas kartą pasikvietė Kortesą kaip 
draugą padėti likviduoti jo kivirčus su gretimo miesto 
kasiku. Nuvykęs su 50 karių, Kortesas kivirčus sutvarkė 
be kraujo. Atsidėkodamas draugams, Sempoalos kasikas 
ispanams pristatė 8 gražuoles merginas, išpuoštas didikų 
dukteris, ir pasiūlė ispanų karininkams jas vesti. Korte- 
sas padėkojo kasikui už merginas, bet pareiškė, kad ispa- 
nai, prieš vesdami jas, turi pirma jas pakrikštyti. O ir 
pačiam kasikui su savo dvaru esąs jau pats metas krikš- 
tytis. Kasikas pasakė, kad apie jokius krikštus negali būti 
ir kalbos ir, jei ispanai pabandysią įžeisti jų dievus, tai jis 
juos ginsiąs jėga. Ispanai įsibrovė į miesto šventoves ir 
išvertė dievų statulas. Mieste kilo sąmyšis prieš ispanus. 
Korteso kariai sugavo kasiką ir vyriausius žynius. Per 
savo vertėją Mariną jis pareikalavo nuraminti minią, nes 
antraip būsią visiems blogai. Prasidėjo prievarta krikš- 
tynos. 

Grįžęs į Vera Krus, Kortesas rado uoste atplaukusį 
ispanų laivą iš Kubos. Juo savo rizika atplaukė kažkoks 
Sančedo su 12 vyrų ir 2 arkliais padėti Kortesui. Tai buvo 


291 


šiokia tokia parama. Tačiau jo padėtis buvo neaiški. Ve- 
laskesas piktas, turi šalininkų karaliaus dvare. Su juo ne- 
besusikalbėsi — jis per daug įžeistas ir piktas. Reikia kaip 
nors pasiekti patį karalių ir jį palenkti į savo pusę. 

Pasitaręs su savo karininkais, Kortesas pasiuntė į Is- 
paniją laivą, prikrautą aukso ir kitokių brangių daiktų. 
Į laivą buvo sukrautas ne tik auksas ir brangūs daiktai, 
gauti iš Montesumos ir prigrobti miestuose, bet dar su- 
rinkti iš karininkų ir kareivių. Kortesas pasiuntė karaliui 
ir savo žygių bei laimėjimų ataskaitą. Drauge prašė ka- 
ralių pritarti visam jo žygiui ir užmojams. Laivui vado- 
vavo prityręs Korteso karininkas Alaminas. Išvengęs Ve- 
laskeso persekiojimų, laivas pasiekė Ispaniją. 

Ne visi Korteso ekspedicijos dalyviai pritarė jo rizi- 
kingiems planams. Buvo ir tokių, kurie jo planus — su 
sauja karių nukariauti didelę imperiją — laikė beprotybe. 
Todėl, tik išsiuntus laivą į Ispaniją, kitu laivu būrelis eks- 
pedicijos dalyvių bandė pabėgti į Kubą. Viskas, kas nu- 
matyta, jau buvo sukrauta į laivą, bet paskutinę valandą 
vienas suokalbio dalyvių apie viską pranešė Kortesui. 
Prasidėjo teismas, mirties bausmės. Pasirašydamas mirties 
sprendimus, Kortesas sušukęs: ,,„Kaip aš norėčiau nemo- 
kėti rašyti!“ Išryškėjęs suokalbis kėlė nerimą Kortesui. 
Reikėjo rasti kokią išeitį. 

Jis pasiuntė karininką Alvarado su žymia kariuomenės 
dalimi į Sempoalą. Netrukus su likusia kariuomenės da- 
limi ir pats nužygiavo. Sempoaloje jis, pasitaręs su patiki- 
mais karininkais, nutarė paskandinti laivus, kad nebūtų 
ir kalbų apie grįžimą. Laivų nebetinkamumo pretekstu tat 
ir buvo padaryta. Buvo paliktas tik vienas mažas laiviūkš- 
tis. Kelio atgal nebebuvo. Prasidėjo žygis į Meksiką. 


Kovos ir taika su Tlaskala. Skerdynės Čolule. 
Kortesas pasiekia Meksiką 


1519 m. rugpiūčio 16 d. Korteso kariuomenė, jo pa- 
ties vedama, išžygiavo iš Sempoalos. Ją sudarė 400 pėsti- 
ninkų, 15 raitelių ir 7 nedidelės patrankos, kurias tempė 
patys vyrai. Paskui ispanus žygiavo 1500 indėnų sąjungi- 
ninkų ir 1000 nešikų. Čia pat žygiavo 40 įkaitų-indėnų 
didikų, Vera Krus buvo palikta nedidelė įgula, kurios 
komendantu buvo paskirtas patikimas Korteso karininkas 
Eskalantė. 

Kariuomenė keliavo geru keliu, kuris jungė sostinę 
su Meksikos įlanka. Pakelėmis augo kakao, vanilės, kito- 
kie vaisiniai medžiai, gėlės. Antrą dieną kariuomenė pa- 
siekė Meksikos plokščiakalnį ir ėmė kilti šlaitais. Pakilus 
į plokščiakalnį, vaizdai pasikeitė. Čia vilnijo kukurūzų 
laukai, žaliavo aštrialapės agavos, barkšojo kaktusai. 
Vietomis buvo matyti stačiakrančių upokšnių. Pakeliavusi 
kiek vieno upokšnio pakrante, Korteso kariuomenė pasie- 
kė Tlaskalos respublikėlės mūro sieną, sukrautą iš dide- 
lių uolų luitų. Tlaskalos žemės buvo lomoje, kurią iš tri- 
jų šalių juosė kalnai, o iš ketvirtos buvo jau minėtoji 
mūro siena. Dėl gyventojų narsumo ir tokios padėties jai 
ir pavyko išsaugoti savo nepriklausomybę nuo Meksikos. 
Vyriausią valdžią respublikoje sudarė keturių kasikų 
taryba. Kiekvienas iš jų valdė atskirą valstybės dalį. Bet 
bendrus viso krašto reikalus, ypač karo ar taikos, spręs- 
davo visų keturių taryba. 

Kortesas gerai žinojo, kad tlaskaliečiai yra Montesu- 
mos priešai, pratę kariauti už savo laisvę, todėl jis tuo- 
jau pasiuntė į respublikos tarybą pasiuntinybę, prašyda- 
mas praleisti jo kariuomenę per savo kraštą, nes ji Žy- 
giuojanti prieš Meksiką. Be to, jam rūpėjo pasinaudoti 
ir jų karine jėga, sustiprinti savo mažą kariuomenę. Ta- 
čiau Tlaskalos taryba žinojo apie Vera Krus bazės įkūri- 
mą, ispanų šeimininkavimą totonakų žemėje ir, tur būt, 
suprato, kad jei jie užkariaus Meksiką, nepaliks ir Tlaska- 
los. Juo labiau, kad ji yra tarp Vera Krus ir Meksikos. 
Todėl vietoj atsakymo taryba pasiuntė prieš ispanus ka- 
riuomenę. Nenusigando tlaskaliečiai nei ispanų patrankų, 
nei raitelių. 

Kai ispanai per mūro angą persikėlė į Tlaskalos žemę, 
sargybų nerado. Kortesas su savo raiteliais leidosi į prie- 
kį pasižvalgyti, o visa kita kariuomenė turėjo sparčiai 
žygiuoti iš paskos. Pajojėjus 3—4 ligas, Kortesas susi- 
dūrė su Tlaskalos būreliu karių, ginkluotų kalavijais ir 
skydais. Iš pradžių jie norėjo pabėgti, bet kai raiteliai 
juos prisivijo ir įsitikino, kad pabėgti nebepavyks, puolė 
ispanus. Sunku būtų buvę Kortesui atsilaikyti, jei laiku 
nebūtų atžygiavę pėstininkai. Tlaskaliečiai užmušė du 
arklius, stengėsi nutraukti raitelius nuo arklių. Tik palei- 
dus į darbą šautuvus ir patrankas, indėnai, patyrę nema- 
žų nuostolių, turėjo pasitraukti. 


293 


Ispanai ir jų sąjungininkai pasilsėję žygiavo toliau. 
Netrukus kariuomenė susidūrė su tlaskaliečių priešaki- 
niais būriais, kurie, kiek pakovoję, pasitraukė, įsivilio- 
dami ispanus į tarpeklį. Jį perėjus, Kortesas išvydo di- 
džiulę kariuomenę. Tačiau dėl ispanų ginklų pranašumo, 
patyrusi didelių nuostolių (žuvo net 8 tlaskaliečių vadai), 
ji pasitraukė, bet pasitraukė nesumušta. 

Kortesas suprato, kad ne juokai kariauti su tokia dau- 
gybe narsių, kad ir blogai ginkluotų karių. Be to, jėgas 
reikėjo tausoti Meksikos užkariavimui. Todėl jis į tlaska- 
liečių stovyklą pasiuntė į nelaisvę paimtus du jų vadus, 
siūlydamas taiką ir bendrą žygį prieš Meksiką. Pasiun- 
tiniai grįžo su tokiu jų vado atsakymu: „Ispanai gali žy- 
giuoti į Tlaskalą, kada tik panorės, bet kai ten ateis, tai 
bus paaukoti dievams. O jei jie pasiliks vietoje, tai rytoj 
aš juos aplankysiu“. Kova buvo neišvengiama. 

Kortesas, nelaukdamas tlaskaliečių, pats išžygiavo 
į mūšį, 0 ir žygiuoti teko netoli, kokias dvi ligas. Tat 
buvo didžiausias iki tol buvusių mūšių, nes į jį stojo di- 
delė tlaskaliečių kariuomenė. Kortesas, tur būt, būtų ir 
pralaimėjęs, jei tarp tlaskaliečių kariuomenės vadų nebūtų 
kilę nesusipratimų, ir didelė jų kariuomenės dalis nebūtų 
buvusi išvesta iš kovos lauko, o kita dalis nebūtų pasi- 
traukusi iš mūšio. Trečią kartą Kortesas siuntė pasiun- 
tinybe pas Tlaskalos kariuomenės vadą, bet gavo panašų 
atsakymą. Mat, minėtasis vadas norėjo dar pabandyti su- 
mušti ispanus nakties metu, nes taip daryti buvo patarę 
jų Žyniai. 

Atėjo naktis. Korteso buvo įsakyta gulti su ginklais, 
išstatyti stiprias sargybas, patruliuoti. Ir kai sargybiniai 
iš tolo pamatė atžygiuojančius tlaskaliečius, per kelias mi- 
nutes stovykla buvo ant kojų. Tylom prisileidę Tlaskalos 
kariuomenę arti prie stovyklos, ispanai paleido pragariš- 
ką ugnį, ir tlaskaliečiai, patyrę nemažų nuostolių, turėjo 
pasitraukti. Tada Kortesas vėl pasiuntė pasiuntinius su 
savo siūlymais, šį kartą į pačią Tlaskalos respublikos 
tarybą. 

Respublikos taryba mandagiai sutiko pasiuntinybę. 
Pralaimėjus kelis mūšius, jai atrodė, kad nebėra vilties 
laimėti. Todėl sutiko su Korteso siūlymais. Tačiau, kai 
Tlaskalos tarybos pasiuntiniai nuvyko .pas kariuomenės 
vadą, tas nenorėjo pasiduoti. Jis atsisakė paleisti kariuo- 
menę, duoti ispanams maisto. Be to, jis prikalbėjo pa- 

siuntinius pasilikti stovykloje ir neskubėti pas ispanus. 
Jis nekentė ispanų ir kaip Tlaskalos patriotas, ir kaip 
įžeistos ambicijos karo vadas. 

"Tuo tarpu Korteso stovykloje prasidėjo murmėjimas. 
Jei čia toks pasipriešinimas, tai kas bus Meksikoje, jei ją ir 
pasiektum. Ne auksą pasieksi, o greičiau kaulelius pagul- 
dysi nežinia kur ir dėl ko. Ar ne geriau grįžti į Kubą ir 
ramiai sau gyventi? Daugelis turėjo Kuboje savo ūkius, 
kurių darbus dirbo vergai. Daug gražbylystės reikėjo Kor- 
tesui, kol apramino abejojančius. | 

Kitą dieną ispanai didžiai nustebo, pamatę besiarti- 
nantį nemažą tlaskaliečių būrį su baltais ženkleliais. 
Tlaskaliečiai atgabeno maisto, auksinių mažmožių ir pa- 
reiškė, kad esą savo vado pasiųsti siūlyti taikos. Netru- 
kus tuo reikalu atvyksiąs ir jų vadas. Daugelis jų grįžo, 
o kokia 50 vyrų liko. Praėjo viena, antra diena, 0 vado 
nebuvo. 

Ispanams tie vyrai pasirodė įtartini. Keletas vyrų 
buvo areštuota, ir tardant paaiškėjo, kad jie liko vado 
įsakymu išžvalgyti stovyklos, ginklų ir apie tai jam pra- 
nešti. Tada Kortesas liepė likusiems stovykloje tlaskalie- 
čiams nukapoti rankas ir paleisti pas savuosius. 

Po to atvyko ir pats kariuomenės vadas su palyda ir 
dovanomis. Prieš Kortesą stovėjo lieknas, kokių 35 me- 
tų išdidus vyras. Jis prašė Kortesą būti saikingu nugalė- 
toju, gerbti Tlaskalos laisvę ir tikėti nuo šiol tlaskaliečių 
ištikimybe. Kortesas, žinoma, visa tat pažadėjo, jei tik 
tlaskaliečiai būsią jam ištikimi. Skaudžiai apsiriko išdi- 
dus Tlaskalos kariuomenės vadas. 

Nespėjo ispanai įžygiuoti į Tlaskalą, to paties vardo 
respublikos sostinę, kai vėl atvyko Montesumos pasiun- 
tiniai su dovanomis. Montesuma tikėjosi, kad ispanai tlas- 
kaliečių bus sunaikinti, bet išėjo priešingai. Dabar jis 
žadėjo duoklę Ispanijos karaliui, kad tik jie neitų į Mek- 
siką, o grįžtų namo. Nesuprato vyras, kad ne dovano- 
mis ir prašymais galima buvo atgrasyti Kortesą nuo 
Meksikos, o karu. 

Rugsėjo 23 d. Kortesas iškilmingai įžygiavo į Tlaska- 
lą. Minios žmonių gatvėse ir nuo stogų stebėjo nematytus 
žmones. Mieste, pačių ispanų žiniomis, buvę apie 
100 tūkstančių gyventojų. Kortesas jį lygino su Granada. 
Tik Tlaskala už Granadą esanti didesnė ir labiau sustip- 
rinta. Miestas buvo suskirstytas į 4 rajonus. Ispanai ir jų 

sąjungininkai buvo įkurdinti gerose patalpose ir viskuo 
aprūpinti. 

Kortesas į miestą atėjo kaip nugalėtojas, okupantas, 
paklojęs nemaža tlaskaliečių. Ir vis dėlto jis ir jo kari- 
ninkai buvo vaišinami kiekviename miesto rajone kasikų 
ir kitų didikų. Maža to, visa eilė didikų išleido už ispanų 
karininkų savo dukteris. Miesto policijai buvo įsakyta 
mandagiai elgtis su ispanais, jiems padėti. Žinoma, visa 
tai buvo daroma ne iš meilės, o iš baimės. Ispanams tos 
kelios savaitės, išgyventos mieste, buvo labai naudingos: 
jie galėjo pasigydyti, susitvarkyti savo daiktus, pasiruošti 
žygiui į Meksiką. 

Po trijų savaičių vėl pasirodė Montesumos pasiun- 
tiniai su dovanomis. Ir šį kartą, visų nustebimui, jie kvie- 
tė ispanus kaip draugus imperatoriaus vardu aplankyti 
Meksiką. Ispanai buvo kviečiami pakeliui sustoti Čolulo 
mieste, kur jie būsią draugiškai priimti ir pavaišinti. 

Kortesui ir Tlaskalos tarybai Montesumos kvietimas 
pasirodė įtartinas. Ar nėra čia kokios klastos? Išsivilioti iš 
Tlaskalos ir kur nors netikėtai Meksikos žemėse suplūkti. 
Ypač atkalbinėjo Kortesą Tlaskalos kasikas nuo Čolulo 
miesto aplankymo. Tačiau Korteso prestižas ir ambicija 
neleido jų paklausyti. Juo labiau, kad netrukus atvyko ir 
Čolulo pasiuntiniai kviesti ispanų. 

Pagaliau Kortesas su kariuomene išžygiavo iš Tlaska- 
los. Tlaskala suteikė jam ir paramą — 600 geriausių savo 
karių. Žygiuoti teko netoli, nes nuo Čolulos iki Tlaskalos 
tebuvo gal kokios 6 ligos. Bežygiuodami pakelėmis is- 
panai matė kukurūzų laukus, agavas, kaktusus. Nė pė- 
dos apleistų, nedirbamų laukų. Kur galima, iš upelių eina 
kanalai laukams laistyti. 

Nenorėdamas kelti mieste sąjūdžio, o dar labiau norė- 
damas pasirodyti su visais savo ginklais, Kortesas su savo 
kariuomene pernakvojo netoli miesto ir tik rytą patraukė 
į jį. Priartėjus prie miesto, masės žmonių stovėjo pake- 
lėmis ir stebėjosi nematytais keistais barzdotais vyrais, 
arkliais ir ginklais. Nuostabą kėlė ir ispanams žmonės, 
ypač turtingieji; jie buvo apsirengę daug puošniau, negu 
iki tol ispanų matyti. Visur nepaprastas spalvingumas, 
papuošalai. Didelį įspūdį ispanams padarė tiesios, švarios 
laistomos gatvės, mūro trobos. Buvo matyti šventovių pi- 
ramidžių. Vienos tokios šventovės kieme, aplink apstaty- 
tame pastatais, ispanai buvo įkurdinti. Netrukus prisistatė 

ir Miesto didikai su dovanomis. Stalai lūžo nuo valgių ir 
gėrimų. Visiems tarytum viena ir terūpėjo, kaip labiau 
patenkinti svečius. Tačiau po kelių dienų viskas pasikei- 
tė. Atvyko Montesumos pasiuntiniai, kurie trumpai pri- 
minę Kortesui, kad jis savo žygiu į Meksiką darąs impe- 
ratoriui nemalonumų. Sumažėjo ir produktų tiekimas. 
Indėnai sąjungininkai, pasidairę po miestą, pranešė Kor- 
tesui, kad vykstą kažkas įtartina: ant plokščių stogų esą 
kraunama uolų atlaužos, akmenys, gatvėse kasami grio- 
viai ir apmetami šakomis, didikai išsiunčią iš miesto mo- 
teris su vaikais, karo dievams esą paaukota žmonių, ypač 
vaikų. Pagaliau visas abejones išsklaidė Marina. Ji, įsi- 
gijusi pasitikėjimo pas vieno didiko žmoną ir apsimetusi 
ispanų priešu, iš jos sužinojo, kad esąs Montesumos įsa- 
kymas sunaikinti ispanus. Miestiečiai turį pradėti, o jiems 
padėsiąs prie miesto pastatytas 20 tūkstančių meksikiečių 
kariuomenės dalinys. Ši moteris įspėjusi Mariną, kad ji 
laiku pabėgtų nuo ispanų. Ispanus užpulti buvo numatyta, 
žygiuojant jiems iš miesto. Tat sužinojęs, Kortesas su- 
kvietė karininkus ir papasakojo apie suokalbį. Auštant 
dalis pėstininkų buvo išstatyta tvirtovės kieme pagal na- 
mus ir mūro sieną, prie trejų vartų pastatytos stiprios 
sargybos. Tlaskaliečiai, kurie stovėjo už miesto, buvo 
įspėti, kad, davus ženklą, žygiuotų į miestą padėti ispa- 
nams. Iš vakaro Kortesas buvo prašęs miesto kasikus 
2000 karių neva padėti išgabenti patrankas, nes rytą ap- 
leisiąs miestą. Anksti rytą kasikai atžygiavo su dar dides- 
niu daliniu, negu buvo prašyti. Kasikams, žinoma, ir į gal- 
vą neatėjo, kad patys eina ir karius veda mirčiai į nasrus. 

Kai tik į kiemą suėjo kariai, Kortesas kasikams suri- 
ko, kad jis juos, kaip išdavikus, taip nubausiąs, kad 
gandas pasklisiąs po visą Meksiką. Ir prasidėjo žudynės: 
ispanų kareiviai čia pat šaudė ir badė susispietusius vy- 
rus, o bėgančius jų gelbėti klojo patrankų salvės. Sku- 
biai įžygiavę į miestą, tlaskaliečiai padėjo ispanams. Pa- 
galiau prasidėjo piautynės ir mieste. Buvo išgriauta ir 
šventovė, o jos bokštas sudegintas drauge su pasislėpu- 
siais gyventojais. Po kelių valandų žudynių ir plėšimų 
Kortesas davė ženklą sustoti, ir žudynės pasibaigė. Kiek 
tūkstančių buvo išžudyta, tikrų žinių nėra. Žudynės taip 
sukrėtė meksikiečius, kad aplinkiniai miestai be mūšio 
pasidavė Kortesui. 

Kortesas, prabuvęs Čolulo -miestė dar dvi savaites, 
ėmė žygiuoti pradžioje per kalnus, 0 vėliau lyguma tie- 
siog į Meksiką. Jokių pasipriešinimų pakeliui nebuvo. 
Lapkričio 7 d. ispanai sustojo už kelių mylių nuo Meksi- 
kos Montesumos brolio rezidencijoje. Ir kur tik sustoda- 
vo, visur buvo priimti vaišingai. Ispanus čia nustebino 
ištisas botanikos sodas, kuriame augo įvairiausi Meksikos 
medžiai, gėlės ir kitoki augalai. Vanduo kanalais buvo at: 
vestas iš ežero, kad būtų kuo laistyti. Kanalų sankryžoje 
telkšojo didelis baseinas, kur buvo veisiamos įvairios 
žuvys, — tikras akvariumas. 

Rytojaus dieną Kortesas su savo kariuomene žygiavo 
į Meksiką. Sunkiai prasiverždami pro žmonių minią, ispa- 
nai priėjo užtvanką. Kortesas drąsiai žygiavo per už- 
tvanką ir pakeliamąjį tiltą, nors ir žinojo, kad, jei actekai 
jį sunaikintų, nebebūtų kaip išeiti iš miesto. Čia ispanus 
sutiko keli žymūs Montėsumos dvariškiai, pasveikino jį 
ir pranešė, kad ir pats Montesuma vykstąs jo pasitikti. 
Kortesui to ir tereikėjo. Į Meksiką įžygiavo 400 ispanų ir 
7000 indėnų sąjungininkų. 


Ispanai Meksikoje. Montesumos nelaisvė. 
Narvaeso ekspedicija 


Montesuma iškilmingai sutiko Kortesą. Apie pasiprie- 
šinimą ispanams jis ir nebesvajojo. Kai jo brolis pareika- 
lavo, kad pats Montesuma stotų kariuomenės priešakyje 
ir išgrūstų iš valstybės akiplėšas, jis atsakė: „Argi begaliu 
aš ką daryti, kai patys dievai prieš mus“. Dabar jis tam 
pačiam savo broliui pavedė įkurdinti ispanus dideliuosė 
jo tėvo statytuose rūmuose miesto centre. 

Kortesas su ispanais įsikūrė pačiuose rūmuose, 0 są- 
jungininkai indėnai buvo įkurdinti čia pat kituose pasta- 
tuose ir dideliame kieme. Ties visais įėjimais buvo pasta- 
tytos patrankos su stipriomis sargybomis. Bet kam už- 
drausta buvo išeiti į miestą. | 

Ispanams po kelionės kiek atsipūtus, vėl pasirodė 
Montesuma su keliais didikais ir suruošė jiems pietus. Per 
pietus jis klausinėjo Kortesą apie jo tėvynę, karalių ir 
kas jį sugundė į taip tolimą kelionę, į Meksiką. Kortesas 
atsakė, kad jis atvykęs susipažinti su imperatorium ir 
išmokyti jį krikščionių tikybos. Montesuma, kad ir ne- 


298 


patenkintas Korteso diplomatiniu atsakymu, apdovanojo 
jį H jo karininkus aukso retežėliais, apyrankėmis, tau- 
rėmis. Be to, ispanams buvo atgabenta (tiek medvilninių 
drabužių, kad, pasak Korteso, būtų galima buvę aprengti 
visą armiją. 

Rytojaus dieną Kortesas su savo štabu aplankė Mon- 
tesumą ir prašė leidimo apžiūrėti miesto įžymybes. Žino- 
ma, Kortesui ne tiek magėjo įžymybės, kiek strateginiai 
sumetimai. Kitą dieną anksti rytą ispanai išvydo laistant 
gatves, kurios buvo tiesios ir labai švarios. Namai medi- 
niai ar -mūriniai, daugiausia vienaaukščiai su plokščiais 
stogais, o ant stogų prisodinta gėlių. Didikų rūmai irgi 
vienaaukščiai, mūriniai arba mMarmuriniai. Dideli kiemai 
apmūryti mūro tvora, o kiemuose gėlynai, fontanai. Ap- 
žiūrėjo ispanai vieną kitą kanalą, kur laiveliais plaukio- 
jo žmonės, lyg Venecijoje. Įspūdingas ir zooparkas. 

Prekyvietėje ispanai matė įvairių Meksikos produktų 
ir dirbinių: stovėjo keptos mėsos dubenys, paštetai, pyra- 
gaičiai. Buvo ginklų, puodų, kailių, odų. Turtuoliai galėjo 
pirkti aukso ir sidabro papuošalų. Buvo audinių | ir dra- 
bužių krautuvių. 

Kai ispanai atėjo prie didžiausio ir aukščiausio Meksi- 
kos pastato, karo dievo šventovės, juos sutiko Montesu- 
ma, kuris buvo ne tik imperatorius, bet ir vyriausias žy- 
nys. Tai buvo ne tik piramidės pavidalo šventovė, bet 
ir miesto tvirtovė, kur galėjo tilpti apie 10 tūkstančių 
karių. Šventovėje prieš aukurą stovėjo karo dievo sta- 
tula, aplink kurią buvo apsivyniojusi auksinė gyvatė, 
išdabinta brangiaisiais akmenimis. Vienoje rankoje dievas 
laikė lanką, o kitoje — strėlių puokštę. Ispanams, žinoma, 
rūpėjo ne šventovės įžymybės, o viduryje miesto stovinti 
stipri tvirtovė. Reikėjo pasukti galvą, kaip tokį miestą 
užimti, apiplėšti. 

Kortėsui rūpėjo kaip nors prasiskverbti į Montesumos 
rūmus. Rado ir pretekstą. Jis paprašė Montesumą užleisti 
jam dalį rūmų bažnyčiai įkurti. Tas sutiko. Beruošdami 
bažnyčią, ispanai aptiko šviežiai užmūrytas duris, o kai 
jas išardė, pateko į erdvią salę, prikrautą aukso ir viso- 
kių brangenybių. Nors aukso aistros ir įsiliepsnojo, tačiau 
Kortesas įsakė nieko neliesti ir tuojau vėl užmūryti duris. 
Plėšti dar buvo per anksti. 

Jau aštuonios dienos praėjo, besižvalgant Meksikoje. Il- 
giau pasilikti pavojinga: actekų prievartingas vaišingumas 

gali pratrūkti kokiais nors veiksmais prieš ispanus, iš 
Ispanijos ar Kubos gali atvykti kokia ekspedicija. Ve- 
laskesas nemiega. Reikia ką nors daryti. Ir trauktis, ir 
likti buvo lygiai pavojinga. Tada Kortesas pasiūlė tokį 
planą: perkelti Montesumą į ispanų stovyklą, kad actekai 
nepultų ir kad būtų galima jo vardu imti valdyti sostinę 
ir visą valstybę. Bet kaip padaryti Montesumą įkaitu? 
Ir Kortesas rado išeitį. Jis prisiminė, kad vienos Meksikos 
provincijos į šiaurę nuo Vera Krus kasikas, radęs progą, 
nužudė ispanų pasiuntinį ir jo galvą siuntinėjęs po Meksi- 
ką, norėdamas įrodyti, jog ir ateiviai mirtingi. Gerai apsi- 
ginklavę, Kortesas su penkiais karininkais nuvyko pas 
Montesumą ir pareikalavo nubausti kasiką. Jis kaltino 
ir Montesumą, kad visa tat žinojęs, bet nieko nedaręs. 
Montesuma teisinosi ir čia pat įsakė areštuoti kasiką bei 
kitus kaltininkus ir pristatyti į Meksiką. Maža to, Kor- 
tesas reikalavo, kad, kol vyksiąs tardymas, Montesuma 
persikeltų į ispanų užimtus rūmus. Tik tada jis patikė- 
siąs imperatoriaus nekaltumu. Montesuma įsižeidė: ar kur 
girdėta, kad didis valdovas laisvai paliktų rūmus ir pasi- 
duotų belaisvėn į svetimšalių rankas. Ginčas užtruko pora 
valandų. Tada Korteso karininkas sušuko: „Ką čia kalbėti 
su tuo barbaru, reikia jį pasiimti, o jei priešinsis, padary- 
ti jam galą“. 

Ispanai su džiaugsmu parsivedė Montesumą. Nors jis 
įsikūrė su savo tarnais, žmonomis ir vaikais, bet buvo 
belaisvis: prie įėjimo į jo kambarius stovėjo ispanų sargy- 
ba, jei kur eidavo, būdavo lydimas sargybos. 
matiškai pateko į Korteso rankas. Jie buvo nuteisti sude- 
ginti ispanų buveinės kieme. Prie laužo buvo atvestas ir 
Montesuma su geležiniais retežiais neva kaip kaltininkas. 

Kortesas ėmė šeimininkauti valstybėje ir pareikalavo, 
kad Montesuma prisiektų Ispanijos karaliui pavaldinybę. 
Montesuma pasižadėjo Ispanijos karaliui mokėti duoklę, 
ispanams atiteko ir užmūrytojo kambario lobiai. 

Tačiau debesys jau niaukėsi. Montesuma kažką ėmė 
slaptai kuždėtis su savo didikais. Su ispanais pasidarė 
šaltas. O kartą Kortesui net prasitarė, kad jam užtektų 
pajudinti pirštą, ir visa Meksika sukiltų prieš ispanus. 
Netrukus Montesuma pranešė Kortesui dar naujieną, kad 
į Vera Krus pakrantes atvykęs stambus ispanų laivynas jo 


pasiimti. Gudri lapė nuslėpė savo susirūpinimą, kad įgula 
ir actekai nesusivoktų apie Korteso padėtį. 

Pagaliau viskas iki smulkmenų paaiškėjo ir Kortesui, 
kai slapta vieno jo prieteliaus iš Vera Krus buvo atsiųsti 
pasiuntiniai, naujos ekspedicijos dalyviai. Jie papasakojo 
Kortesui, kad Karlas V, Ispanijos karalius, paskyręs Ve- 
laskesą Meksikos vietininku, o pastarasis suorganizavęs 
18 laivų laivyną su 900 vyrų, 80 raitelių ir nemažu kiekiu 
visokių ginklų. Ekspedicijos vadu esąs Velaskeso paskir- 
tas Narvaesas, kurio uždavinys — sugauti ir pargabenti 
į Kubą Kortesą, kaip valstybės nusikaltėlį. Velaskeso lai- 
vynas Meksikos pakrantėse pribuvo 1520 m. balandžio 
23 d. Pasiuntiniai papasakojo ir tai, kad Narvaesas esąs 
išdidus, kareivių nemylimas, kad ekspedicijos dalyviams 
terūpįs tik auksas ir dėl jo jie esą pasirengę tarnauti bet 
kam. Padėtis Kortesui buvo aiški, ir jis ja pasinaudojo. 

Kortesas grąžino apdovanotus pasiuntinius, taip pat 
pasiuntė Narvaesui dar savąjį su laišku, kuriuo siūlė su- 
daryti su juo sąjungą ir dalytis nukariavimo vaisiais. 
Narvaesas ir dėmesio nekreipė į laišką. Tačiau grįžę pa- 
siuntiniai papasakojo jo įgulai, kaip gražiai ir turtingai 
gyveną Korteso kareiviai; vaikščioją apsikabinėję auksi- 
niais retežiais, nuolat turtėją. Tos kalbos patraukė karei- 
vius į Korteso pusę. Tuo tarpu Kortesas, palikęs Alvarado 
su 140 karių ir patrankomis, su kita kariuomene skubiai 
patraukė į pajūrį. Pakeliui dar prisijungė kiek indėnų. 

Narvaesas tuo metu sėdėjo su savo kariais didelėje 
Sempoalos šventovėje, kur ir buvo naktį Korteso užpultas. 
Prie šventovės kilo karštas mūšis, ir Narvaesas buvo nu- 
galėtas. Tačiau neilgai Kortesui teko tvarkytis Sempoalo- 
je: buvo gautas Alvarado pranešimas, kad Meksika suki- 
lusi, o ispanai esą apgulti. 

Kortesui teko skubiai žygiuoti į Meksiką. Žygiuodamas 
per Tlaskalą, jis dar gavo iš respublikos 2000 karių para- 
mos. Traukiant iš Tlaskalos į Meksiką, niekas juo nebe- 
sidomėjo, pakelės kaimai buvo tušti. 


Meksikiečių sukilimas. Montesumos mirtis 


Nemalonią istoriją išgirdo Kortesas, pasiekęs Meksiką. 
Viename kieme greta ispanų buveinės, Alvaradui leidus, 
actekai šventė savo šventę. Staiga Alvaradas užpuolė 

actekus, išmušė beginklius žmones ir nuplėšė nuo lavonų 
visus aukso papuošalus. Užmušta buvo 600 žmonių, dau- 
giaušia miesto didikų, užtat ir auksinių papuošalų buvo 
gauta nemaža. Šios žudynės sukėlė visą miestą ant kojų. 
Ginkluoti actekai apgulė ispanų buveinę. Tada Alvaradas 
pareikalavo, kad Montesuma, pasirodęs ant mūro sienos, 
atkalbėtų actekus nuo puolimo. Žinoma, kariai ir minia 
pakluso — nebepuolė, bet blokados nepašalino, kad užsi- 
darę ispanai, negaudami maisto ir vandens, išmirtų badu. 

Kortesas, prasibrovęs pro blokadą, nubaudė Alvaradą 
už didelę klaidą. Ir Kortesui grįžus, meksikiečiai atsisakė 
tiekti ispanams maistą. Miestas triukšmavo. Kortesas pa- 
siuntė ryšininką į Vera Krus, bet šis, netrukus grįžęs, 
pranešė, kad visas miestas esąs sukilęs, visi ginkluoti. 

Netrukus prasidėjo ir ispanų buveinės puolimas, kurio 
Kortesas laukė pasiruošęs. Pirmos salvės paklojo šimtus 
actekų. Tačiau jie nesitraukė, o puolė. Priartėję prie mūro 
sienų, lipo ant jų, bet buvo nušluoti ispanų ginklų. Per 
sienas švilpė į kiemą strėlės, degančios pliauskos. Buvo 
padegti tlaskaliečių barakai. Tiktai naktis nutraukė puoli- 
mą, nes actekai naktį nekariaudavo. Naktį ispanai Llaisė 
kiemo sienas, tvarstė sužeistuosius. 

Anksti rytą Kortesas padarė išpuolį į miestą, norėda- 
mas numalšinti sukilimą. Jis lengvai nugalėdavo menkas 
meksikiečių barikadas, klojo jų šimtais, bet jie ir vėl sup- 
davo ispanus. Nuo stogų ant ispanų galvų krito uolų 
atlaužos, kurios daugiausia ir darė ispanams nuostolių. 
Ispanai padegė keletą namų, bet ir tai nieko nepadėjo. 
Ispanų jėgos tirpo, šaudmenys mažėjo. Tada Kortesas 
prisiminė Montesumą. 

Sunku Kortesui buvo įkalbėti Montesumą pasirodyti 
ant mūro sienos, kad tas įsakytų meksikiečiams nutraukti 
puolimą. Tačiau grasinimais jis buvo priverstas tai pada- 
ryti. Montesumai pasirodžius, minia nutilo, sustingo. Ta- 
čiau, kai jis pasivadino ispanų draugu, minia sujudo, pa- 
sigirdo: „„Bailys! Niekšas! Išdavikas!" Ir pasipylė strėlės. 
Sunkiai sužeistą Montesumą ispanai nugabeno į jo kam- 
barius, sutvarstė. Kitą naktį Montesuma mirė. Jo lavonas 
buvo atiduotas meksikiečiams. Dabar Kortesas liko vienas, 
o meksikiečių neapykanta dar labiau padidėjo. 

Kortesui pavyko užimti karo dievo šventovę, kur buvo 
susispietę daug actekų karių, padaryti dar vieną išpuolį 
naktį. Manydamas, kad meksikiečių valia jau palaužta, jis 


302 


pasiūlė jiems taiką. Tačiau gavo nelauktą atsakymą: 
„Jūsų atsargos „pasibaigė, visi tiltai išardyti, jūs gyvi ne- 
beišeisite, jūsų žuvimas neišvengiamas!" 

Korteso sušaukta "karo taryba nutarė apleisti Meksi- 
ką — tamsią naktį tyliai išeiti iš miesto, nes naktį actekai 
nekariaudavo. Ir 1520 m. birželio 30 d. tamsią naktį 
liūdna procesija patraukė per miestą. Nors Kortesas ir 
buvo ispėjęs, kad didelių naštų brangių daiktų būtų ven- 
giama, bet kas gi aukso, dėl kurio buvo ir atsibaladoję, 
lengvai atsisakys. Kortesas žygiavo kolonos centre su 
belaisviais ir įkaitais: Montesumos sūnum, trimis dukte- 
rimis ir kitais dvaro didikais. Tlaskaliečiai tempė medinio 
tilto dalis, kurį buvo numatyta, žygiuojant kariuomenei, 
tuojau nutiesti, o peržygiavus nuimti ir tiesti kitoje vie- 
toje, nes visi trys tiltai damboje buvo meksikiečių išar- 
dyti. Mieste buvo tylu, ir ispanai, pasiekę pirmą dambos 
angą, pradėjo tiesti tiltą. Tada iš šventovių bokštų pasi- 
girdo triūbų garsai, staįga pasipylė iš sausumos ir ežero 
kruša strėlių į ispanųs. Meksikiečiai nebenorėjo išleisti 
savo priešų iš miesto gyvų. 

Ispanams, susikimšusiems ant dambos, nebuvo kur iš- 
sirikiuoti kovai, disciplina pakriko, o čia strėlės ir akme- 
nys iš ežero ir sausumos pradėjo retinti jų eiles. Per 
susigrūdimą daugelis virto nuo dambos į ežerą su visu 
auksu, o iš vandens išsikapstyti nebeleido meksikiečių 
kariai. Keli tūkstančiai ispanų su patrankomis ir arkliais 
ištįso ant dambos. Tuo metu, kai avangardas pasiekė ant- 
rą dambos angą, ariergardas dar nebuvo spėjęs pereiti 
per tiltą. Teko likti susikimšus. Ir menki meksikiečių 
ginklai darė žymių nuostolių. Antra dambos anga buvo 
užversta vežimais, patrankomis, audinių rietimais, užmuš- 
tais žmonėmis bei arkliais ir net dėžėmis su auksu. Taip 
buvo pasidaryta perėja. Trečioji anga buvo plačiausia, 
bet buvo negilu, vanduo tesiekė arkliams iki šonų, todėl 
raiteliai galėjo perjoti. Ir meksikiečių už trečios dam- 
bos buvo nedaug. Kas mokėjo plaukti ir nebuvo apsikro- 
vęs auksu — perplaukė. Kiti perplaukė įsikibę į arklius. 
O kurie nenorėjo -skirtis su auksu, nemaža ir prigėrė. 

Ispanų tą naktį žuvo apie 450 žmonių, o tlaskaliečių — 
apie 1000. Didžioji grobio dalis, iždas, visos patrankos, 
daug šautuvų, Korteso dienoraščiai, kuriuos jis rašė iš- 
plaukęs iš Kubos, žuvo ežere. Belaisviai ir įkaitai vieni 
žuvo, kiti pabėgo. 

Pavojui pasibaigus, ispanai traukė Tlaskalos linkui. 
Kadangi buvo daug sužeistų, keliauti teko lėtai. Pakeliui 
ir čia pasipildavo akmenys nuo kalvų, čia strėlės iš krū- 
mų. Bet blogiausia buvo tai, kad trūko maisto: kaimai 
buvo tušti, visas maistas išgabentas. Septintą dieną ispa- 
nai pasiekė Otumbos slėnį ir didžiai nustebo, kai priešais 
išvydo didelę Meksikos kariuomenę. Montesumos brolis 
buvo nutaręs tame slėnyje sunaikinti Meksikos priešus. 

Trauktis atgal nebebuvo kur, Kortesui teko stoti į ne- 
lygią kovą. Kovos metu ispanai buvo taip suremti, kad 
ėmė trauktis atgal. Padėtį išgelbėjo Kortesas. Jis pastebėjo 
meksikiečių eilėse neštuvuose išsipuošusį žmogų, apsuptą 
sargybos, ir suprato, kad tai karo vadas. Su keliais raite- 
liais jis prasimušė, strypo smūgiu išvertė jį iš neštuvų, 
o kitas raitelis jį pribaigė žemėje ir, ištraukęs iš rankos 
vado lazdą, padavė Kortesui. Netekę vado, meksikiečiai 
sumišo ir pasitraukė iš kovos lauko. Ispanams pavyko pa- 
siekti Tlaskalą. Čia buvo priimti draugiškai ir galėjo gy- 
dytis, ilsėtis. Ir pats Kortesas buvo sunkiai sužeistas ir 
turėjo gydytis. 


Meksikos užkariavimas 


Atrodė, kad viskas baigta. Apie Meksikos užkariavimą 
tarytum nebebuvo ko ir galvoti. Daugelis Korteso ekspe- 
dicijos dalyvių siūlė traukti į Vera Krus ir Kubą. Bet ne 
toks buvo Kortesas, kad dėl nepasisekimų atsisakytų nuo 
savo užmojų. Antra vertus, jis nematė ir kitos išeities, 
kaip tik planuoti Meksikos užkariavimą. Grįžti — reiškė 
ne tik pralaimėjimą, bet, geriausiu atveju, kalėjimą, 
o blogiausiu — kartuvių kilpą. Todėl jis įtikino savo bend- 
radarbius galvoti ne apie grįžimą, o apie Meksikos nu- 
kariavimą. 

Tlaskaloje ne visi pritarė ispanų politikai, nes dėl jų 
tiek kraujo buvo pralieję. Kai netrukus po jų grįžimo at- 
vyko Meksikos pasiuntiniai ir siūlė Tlaskalos respublikos 
tarybai taikytis ir bendrai stoti į kovą prieš atėjūnus, 
jaunas kariuomenės vadas, kovojęs prieš ispanus, ir jau- 
nieji karo vadai karštai pritarė tokiai sąjungai, tačiau 
taryba, ypač vienas iš keturių jos narių, nepaklausė ir 
atmetė meksikiečių siūlymus. Taryba nesuprato tada, kad 
tuo atmetimu ji savo kraštui kalė vergijos pančius. 

Pirmas Korteso rūpestis buvo kaip nors papildyti ka- 
riuomenę. Jo laimei, į Vera Krus atplaukdavo laivų su 
kariuomene: vienus audra priblokšdavo, kitus siųsdavo 
Velaskesas Narvaesui paremti, nes jis nežinojo jo likimo. 
Vienas ginkluotas laivas tyčia buvo pasiųstas, kad sugau- 
tų Kortesą ir pristatytų į Kubą. Laivų įgulos su visais 
ginklais pereidavo į Korteso tarnybą. Ir po kurio laiko 
Kortesas jau vėl turėjo 550 gerai ginkluotų ispanų karių 
ir 20 arklių. Tačiau dabar jis jau turėjo patyrimo ir su- 
prato, kad ne tik su tokia, bet ir kelis kartus didesne 
kariuomene Meksikos nenukariausi. Todėl jis norėjo pa- 
traukti į savo pusę atskiras jos sritis, o vėliau ir pačią 
Meksiką. 

Nuo liepos mėnesio iki gruodžio Kortesas nukariavo 
ar patraukė nusigandusius kasikus į savo pusę beveik 
iki Meksikos miesto. Kad būtų galima apgulti Meksiką, 
reikalinga buvo įsiviešpatauti ežere. Todėl vienam iš savo 
bendrininkų Kortesas pavedė pastatyti Tlaskaloje 13 stip- 
rių išardomų burinių laivų. 

Gruodžio gale savo rezidenciją Kortesas perkėlė arti 
Meksikos, į Teckuko miestą, nors dalį kariuomenės paliko 
Tlaskaloje, kad statytų laivus. Miestas buvo pustuštis, 
nes didžioji gyventojų dalis buvo pabėgusi į Meksiką. 
Jo uždavinys čia buvo nukariauti aplink Meksikos miestą 
ir ežerus visus miestus ir kaimus, atkirsti sostinę nuo 
krašto ir blokuoti ją. Ne visus tuos miestus ir kaimus teko 
imti jėga, daugumas be mūšių pasidavė iš baimės. 
1521 m. balandžio gale visi miestai ir kaimai aplink eže- 
rą jau buvo Korteso rankose. Laivai iš Tlaskalos dalimis 
buvo gabenami į ežerą. Prasidėjo Meksikos apgulimas. 

Meksikos valdovu tuomet buvo jaunas, vos 23 m., 
Montesumos sūnėnas, narsus karys Gvatemosinas. Jis bu- 
vo numatęs, kad teks kariauti su ispanais. Todėl apginkla- 
vo savo kariuomenę, sustiprino kaip mokėdamas ir miestą. 
Jis su savo kariais dalyvavo beveik visuose mūšiuose 
aplink Meksiką. Kartą ir Kortesas buvo patekęs į jo karių 
rankas, bet tlaskaliečiai jį išvadavo. Tačiau sunku buvo 
Gvatemosinui išsilaikyti prieš nemažus ispanų laivus, 
ginkluotus ne tik šautuvais, bet ir patrankomis. 

Narsiai gynė meksikiečiai savo miestą. Ispanus pulda- 
vo ne tik dieną, bet ir naktį, o paimtus į nelaisvę aukoda- 
vo karo dievui. Tačiau ispanų laivai sunaikino didžiąją 
dalį meksikiečių laivelių. Meksikiečiai stengėsi kaip nors 

padegti ispanų laivus ar nuvilioti ant seklumos, tačiau 
taip tepavyko sunaikinti tik vieną jų laivą. Ispanų laivai 
budriai sekė, kad niekas negalėtų pristatyti į miestą mais- 
to. Apgultame mieste po kurio laiko prasidėjo kovotoju 
tarpe (moterys, seniai ir vaikai prieš apgulimą buvo išga- 
benti iš miesto į provinciją) badas ir ligos. Kortesas būtų 
galėjęs laukti, kol badas privers meksikiečius pasiduoti, 
bet jam rūpėjo kuo greičiau susidoroti su miesto gynėjais. 
Todėl prasidėjo miesto puolimai, trobos buvo deginamos. 
Prasimušę iki karo dievo šventovės, ispanai ją sudegino. 
Drauge sudegė ir buvęs greta zoologijos sodas. Meksi- 
kiečiai vis tiek nepasidavė, bet kovojo toliau, ir kovojo 
su tokiu narsumu, kokio ispanai nesitikėjo. Bet ispanai 
kvartalas po kvartalo užimdavo, nugalėdami išbadėjusius 
meksikiečius savo pranašesniais ginklais. 

Gvatemosinas su savo artimiausiais Mėgino pabėgti 
laiveliais, bet ispanai sulaikė juos. Kortesas labai bijojo, 
kad pabėgęs iš miesto Gvatemosinas nesukeltų prieš jį 
actekų, todėl buvo labai patenkintas, kai prieš jį atsistojo 
ramus ir išdidus Meksikos valdovas. Kortesas pasigyrė, 
kad ispanai moką gerbti ir priešo narsumą. Todėl nieko 
bloga jam neatsitiksią. Tačiau žodžio neišlaikė — vėliau 
jį pakorė. 

Kadangi Kortesas likusiems leido gyviems iš miesto 
išeiti, tai tris dienas damba traukė išsikankinę, apdriskę 
ir purvini pusgyviai žmonės. Mieste gulėjo žuvusių ar 
mirusių žmonių lavonai, o jų tarpe nemaža buvo ir vos 
pusgyvių. Mat, į apgulimo pabaigą gyventojai maitinosi 
augalų šaknimis, medžių žievėmis. Miesto apgulimas ir 
nukariavimas truko ištisus tris mėnesius. | 

Meksika buvo užkariauta. Prasidėjo miestų turtų plė- 
šimai, . gyventojų vertimas vergais. Šimtai tūkstančių 
gyventojų buvo išmušta arba išmirė badu ar nuo užkre- 
čiamųjų ligų, ypač ispanų atneštų raupų. 


Kiti Korteso ir jo karininkų žygiai 
bei naujų žemių atradimai 


Užkariavęs Meksiką, kuri buvo pavadinta Naująja 
Ispanija, Kortesas rūpinosi sienų plėtimu, naujų žemių 
atradimais ir užkariavimais. Be to, jam rūpėjo. ir surasti 
sąsiaurį, jungiantį Atlanto ir Didįjį vandenyną. 

Netrukus po Meksikos užkariavimo Kortėsas išžygia- 
vo :į šiaurės -vakarus, galutinai nukariavo Panuko upės 
baseiną, pastatė tvirtovę ir paliko stiprią įgulą. 

Į 'pietus Kortesas pasiuntė savo patikimą karininką 
Samdovalį. Jis pasiekė Didįjį vandenyną ir nukariavo 
ans 1000 km minėtojo vandenyno pakrančių ties Mek- 
sika.“ 

Kitas Korteso karininkas Alvarado atrado ir nukariavo 
siauriausią šių dienų Meksikos vietą — Tuantepeko są- 
smauką. Buvo įkurtas miestas, kareiviams išdalyta žemių, 
bet žemės buvo blogos, vieta nesveika, o čia ir vietos 
gyventojai neduodavo ramybės, todėl kolonistai išklydo 
po Meksiką. 

Nukariavus minėtąją sąsmauką, Alvarado buvo pasiųs- 
tas į pietryčius. Jis atrado naują kraštą — kalnuotą Gvate- 
malą. Alvarado būrys žygiavo Didžiojo vandenyno pa- 
krante ir siauroje pakrantėje lengvai nugalėjo vietos 
gyventojus. Kas kita buvo pakilus į kalnus. Čia jis susidū- 
rė su karingais kalniečiais ir jų gamtinėmis tvirtovėmis — 
kalnais. Tačiau jam, pajungus pakrantės gyventojus ir 
sudarius iš jų pagalbinius karių būrius, pavyko nugalėti 
ir kalniečius. Jo būrys aptyrė irgi apie 1000 km Didžiojo 
vandenyno pakrančių, tačiau jokio sąsiaurio nerado. 

Kortesas, manydamas, kad sąsiauris turėtų būti, suren- 
gė dar vieną ekspediciją ieškoti sąsiaurio iš Karaibų 
jūros ir aplankyti Hondūro pakrantes, o Hondūre, kaip jis 
buvo girdėjęs, esą ir aukso nemaža. Ekspediciją sudarė 
5 ginkluoti laivai, o jos vadu buvo paskirtas Korteso my- 
limas karininkas Olidas. Laivai išplaukė 1523 m. iš Vera 
Krus Hondūro linkui. Praėjo pusė metų, Kortesą pasiekė 
gandai, kad Olidas nukariavęs Hondūrą, bet, Velaskeso 
pakurstytas, nuo Korteso atsimetęs ir norįs viešpatauti 
nepriklausomas. Kortesas įširdęs pasiuntė antrą ekspedi- 
ciją, vadovaujamą Las Kaso, kad sugautų Olidą. Vėl pra- 
ėjo keli mėnesiai, o žinių jokių. Vėliau paaiškėjo, kad 
visi Korteso laivai audros buvo nuskandinti. Hondūro 
įlankoje dalis vyrų nuskendo kartu su laivais, o likusieji 
pasidavė Olidui drauge su ekspedicijos vadu. Ekspedici- 
jos vadas Las Kasas čia susidūrė su kitu Olido belaisviu, 
Nikaragvos užkariautojų Avila, kuris, manydamas, kad 
Hondūre nėra ispanų, su būriu žygiavo ir pateko į Olido 
rankas. Ir vienas, ir antras, žinoma, buvo nepatenkinti 
belaisvių padėtim ir padarė suokalbį prieš Olidą, įtraukę 

į jį ir išlikusius savo kareivius. Vienų pietų metu Olidas 
buvo sunkiai sužeistas, o rytojaus dieną — ir galva jam 
nukirsta. 

Kortesas, nieko nežinodamas, siuto. Nebepasitikėda- 
mas savo karininkais, jis ryžosi vykti sausuma į Hondūrą 
ir sutvarkyti nepaklusnius karininkus. 

Iš Meksikos Kortesas išžygiavo su 250 veteranų ir 
keliais tūkstančiais meksikiečių 1524 m. spalio mėnesį. 
Kad greičiau patektų į Hondūrą, leidosi trumpiausiu ke- 
liu. Tačiau kelyje Kortesas su savo būriu prasikapstė 
ištisą pusę metų, nes būrys įklimpo į pelkėtus pusiaujinius 
miškus. Kad galėtų keliauti, tekdavo įsibridus į vandenį 
kirsti miškus, kitur daryti tiltus, klaidžioti. Maistas pasi- 
baigė. O čia arba nepakenčiamas karštis, arba liūtys. Įsi- 
metė pelkių drugys. Vyrai pradėjo mirti. Dešimtys ispanų 
ir šimtai meksikiečių išmirė. Sirgo ir Kortesas. Per pusę 
metų būrys nukeliavo vos 500 km, nes keliavo dar nie- 
kieno nelankytomis vietomis. Pagaliau 1525 m. gegužės 
mėnesį išretėjęs pusgyvių vyrų būrys pasiekė Hondūro 
įlanką, o dar po kelių savaičių — Las Kaso įkurtą Tru- 
chiljo miestą. 

Tuo tarpų Meksikoje pasklido gandas, kad Kortesas 
su savo būriu žuvęs. Žygio dalyvių turtai buvo išparduoti 
iš varžytynių, jų vergai meksikiečiai išdalyti kitiems, 
o valdžią pasigrobė buvęs Korteso prisilaižėlis Salasaras. 
Į Ispaniją ėjo šimtai visokių nepalankių Kortesui prane- 
šimų. Sužinojęs tat Kortesas pasiuntė patikimą vyrą išaiš- 
kinti, kas iš tikrųjų darosi Meksikoje. Kai pasiuntinys 
atvyko į Meksiką ir slapta pranešė Korteso šalininkams, 
kad jis gyvas, įvyko sukilimas prieš Salasarą. Jis buvo 
uždarytas į narvą, o jo šalininkai išžudyti. Korteso valdžia 
buvo atgaivinta, bet jis pats Hondūre sirgo. O tuo metu 
atvyko iš Ispanijos karaliaus vietininkas Mendosa, ir Kor- 
tesas buvo atstatytas. Pats jis į Meksiką tegalėjo grįžti 
tik 1526 m. balandžio mėn., o grįžęs valdžios neturėjo. 
Po metų naujas vietininkas, bijodamas, kad nemėgintų iš 
jo pasigrobti valdžios, Kortesą pasiuntė į Ispaniją. Kad 
ir dovanojo jam karalius visas jo nuodėmes, bet valdžios 
nebegrąžino. Grįžęs 1532 m. į Meksiką, jis mėgino pasida- 
ryti dideliu dvarininku: ėmė veisti cukrines nendres, atga- 
bentas iš Kubos, šilkmedžius, atgabentus iš Europos, sėti 
linus, kanapes, veisti merinosų veislės avis. Viskas sekėsi, 
nes indėnų vergų netrūko. Tačiau ne toks jis buvo žmo- 

gus, kad galėtų nusėdėti vietoje. Jis vėl ėmė organizuoti 
ekspedicijas naujų žemių ieškoti. Jo jūreiviai surado Kali- 
torniją. O 1535 m. ir pats su 3 laivais leidosi į Didįjį 
vandenyną, aplankė Kaliforniją, bet dėl nederlingos žemės 
kolonijų nekūrė. 1539 m. pasiuntė naują 3 laivų ekspe- 
diciją, kuriai vadovavo karininkas Uloa. Uloa apiplaukė 
Kaliforniją ir išaiškino, kad tai yra pusiasalis. 

Į ekspedicijas Kortesas ne tik sukišo visus savo pini- 
gus, bet prisidarė ir skolų, kurių Naujosios Ispanijos val- 
džia nenorėjo jam sumokėti. Todėl 1540 m. vėl leidosi 
į Ispaniją. Jis buvo priimtas garbingai, bet atlyginti eks- 
pedicijų išlaidų ir čia valstybė nenorėjo. 1541 m. jis daly- 
vavo Ispanijos karinėje ekspedicijoje į Alžyrą. Laivas, 
kuriuo Kortesas plaukė, susikūlė netoli kranto. Pats jis 
išplaukė, bet jo smaragdai nuskendo į jūros dugną. 

Po to Kortesas gyveno dar keletą metų Ispanijoje, 
pasipiktinęs ieškojo teisių ir turtų, kaip Meksikos užka- 
riautojas. Bet iš to nieko neišėjo. Todėl rengėsi galutinai 
apleisti Ispaniją, bet nebespėjo — 1547 m. mirė. Jo palai- 
kai po kelerių metų buvo nugabenti į Meksiką ir padėti 
Teckuko bažnyčioje. Tačiau po šimto metų, kilus karui 
dėl Meksikos nepriklausomybės, sukilėliai norėjo sunai- 
kinti bet kokį prisiminimą apie Naująją Ispaniją. Buvo 
paskirta ir diena Korteso palaikų pelenams išdulkinti pa- 
vėjui, bet atsirado ir jo šalininkų — karstas buvo kažkur 
paslėptas. 

Meksikos atradimas ir nukariavimas — pirmas didesnis 
europiečių įsiskverbimas į Amerikos kontinentą. Jie pa- 
matė spalvingą, vešlią gamtą, susidūrė ne su laukiniais, 
o su aukštos kultūros gyventojais, su didele valstybe. 
Tačiau šie ateiviai buvo ne mokslo žinių iešką keliautojai, 
o aukso ištroškę konkvistadorai. Pasipylė vietos gyven- 
tojų kraujas, suliepsnojo jų sodybos ir miestai, buvo iš- 
griauta vietinė civilizacija. Panašaus likimo greit susilaukė 
ir kita civilizuota Peru valstybė. Į naujus kraštus leidosi 
ginkluoti vergų prekybininkai, vertelgos, kolonistai. Ne- 
retai jie dangstėsi dievo žodžio skelbėjais, švietėjais. 

